
Sezonul sărbătorilor în Anglia — momentul potrivit 
pentru secrete pasionale, șoapte savuroase 
şi daruri neaşteptate 


O tânără îndrăzneață se străduiește să-şi salveze 
cea mai bună prietenă de la o logodnă nepotrivită... 
Un spion temerar are pe neaşteptate ocazia de a câș- 
tiga inima femeii pe care a iubit-o dintotdeauna... 
O domnişoară de familie bună joacă rolul de chelne- 
riţă fermecătoare pentru a-și cuceri alesul inimii, 
iar fiica unui contrabandist de whisky, îndrăgostită 
de seniorul ținutului, va face orice pentru a-și îm- 
plini visul... 

Cele mai cunoscute autoare de romane de dragoste ale 
momentului vă aduc opt nuvele originale care vă vor 
transpune în atmosfera plină de farmec a epocii 
începutului de secol XIX, oferindu-vă câteva superbe 
povești de iubire, cu final neprevăzut. 


Jo Beverley, Mary Jo Putney, Patricia Rice, Nicola 
Cornick, Susan Fraser King, Anne Gracie, Joanna 
Bourne și Cara Elliott au scris împreună 231 de 
romane şi 74 de nuvele, şi sunt o prezență constantă în 
topurile de bestselleruri ale The New York Times şi 
USA Today. De asemenea, au câştigat premii presti- 
gioase, cum ar fi RITA, RT Lifetime Achievement, 
RT Living Legend şi RT Reviewers Choice. 

Traducere din limba engleză 
Diana Țuţuianu 


Iubitelor noastre prietene Sherrie Holmes şi 
Eileen Buckholta — şi acelei Femei de neuitat din Layton 


Despre Word Wenches! 


Un prânz luat între prietene şi un munte de e-mailuri 
au dus la nașterea blogului Word Wenches. În 2006, 
scriitoarele Mary Jo Putney, Patricia Rice și Susan King 
au căzut de acord să creeze un blog de autor în care să-și 
împărtășească dragostea față de ficțiunea şi cercetările 
istorice. Ideea li s-a părut minunată, însă şi-au dat sea- 
ma că proiectul era greu de dus la îndeplinire pentru 
trei autoare foarte ocupate. În cursul unui prânz între 
prietene, Eileen Buckholtz, scriitoare la rândul ei și un 
adevărat guru al designului de pagini web, a sugerat ex- 
tinderea numărului de autoare pentru a spori varietatea 
stilurilor și a experiențelor scriitoriceşti şi, de asemenea, 
pentru a repartiza optim efortul pe care îl presupunea 
crearea unui blog cu adevărat interesant. E-mailuri şi 
idei au început imediat să zboare încoace şi încolo şi 
curând Jo Beverley, Edith Layton, Susan Holloway 
Scott şi Loretta Chase au fost de acord să li se alăture. 
Cu Sherrie Holmes pe post de „maestru de ceremonii și 
supraveghetor de sclavi“, rezolvând toate problemele re- 
feritoare la realizarea şi întreținerea blogului (păstrând 
în acest timp şi o anumită disciplină în rândul autoare- 
lor), Word Wenches a fost lansat în mai 2006. 

De atunci încoace, pe blogul Word Wenches au 
apărut discuţii şi comentarii tratând o mare varietate 
de subiecte. Au fost intervievaţi zeci de autori, experţi, 
artişti și istorici; au fost date tone de premii în cărți; 
au fost acordate zeci de titluri onorifice de membru 


! În limba engleză, wench înseamnă „femeie frumoasă“, dar și 
„fetişcană, slujnicuţă, femeie ușoară“. Cel mai probabil, autoarele 
au avut în vedere toate aceste înțelesuri când au inițiat blogul și când 
au strâns într-o carte de povestiri istorisirile de față. (n.tr.) 


al organizaţiei Word Wench/Wizard; și au fost întâmpi- 
naţi cu multă bucurie o mulțime de cititori fideli - asta 
în timp ce autoarele au continuat să scrie romane noi. 
Lista lor a evoluat și ea, mai întâi din cauza morţii lui 
Edith Layton în 2009, și apoi prin retragerea a două 
membre din echipa iniţială, Susan Holloway Scott și 
Loretta Chase. La puţină vreme, s-au alăturat blogului 
autoarea australiană Anne Gracie şi romanciera britani- 
că Nicola Cornick, întărind caracterul internațional al 
grupului. Prin venirea Carei Elliott și a Joannei Bourne, 
blogul a devenit și mai interesant. Word Wenches conti- 
nuă să fie unul dintre blogurile cele mai de succes și mai 
longevive ale unor grupuri de autori de pe internet, iar 
creatoarele știu că adevărata lui inimă bate în piepturile 
minunaţilor lor cititori. 


O frumoasă de rând 


Mary Jo Putney 


capitolul 1 


În timp ce trăsura oprea hurducăindu-se, Lucinda 
Richards își înălță gâtul încercând să vadă pe geam 
conacul, dar priveliştea îi era în bună măsură blocată de 
tovarășii ei de călătorie. 

- Conacul Roscombe arată exact ca întotdeauna! 
spuse Lady Bridges aruncând o privire afară. Mă bucur 
mult că maiorul Randall şi soţia lui au reluat obice- 
iul de a da un bal în perioada Crăciunului. Cât timp a 
trecut, Geoffrey? 

-Trebuie să fie mai bine de douăzeci şi cinci de 
ani de când au murit părinţii lui Randall, iar el a fost 
trimis la unchiul lui. Sir Geoffrey Bridges zâmbi că- 
tre fiica sa şi Lucy, care stăteau pe bancheta de vizavi: 
Eu am cunoscut-o pe mama ta la un bal de Crăciun de 
la Roscombe, Chloe. 

-O să fiu foarte atentă, sper să mă descurc și eu la fel 
de bine, îl asigură fata. 

Lucy nu spuse nimic, însă era în culmea fericirii că 
părinţii o lăsaseră să participe la bal cu familia prietenei 
sale celei mai bune. Tatăl ei era vicarul bisericii paro- 
hiale St. Michael şi era foarte ocupat cu slujbele şi cele- 
lalte îndatoriri din perioada de Advent, dar nici el, nici 
soția lui nu voiseră să o lipsească pe Lucy de o asemenea 
ocazie extraordinară. 

Un valet deschise ușa şi dădu jos scara pentru ca 
pasagerii să poată cobori din trăsura familiei Bridges. 
Lucille, care ieși ultima, rămase pur şi simplu fără su- 
flare la vederea conacului. Roscombe era cel mai mare 
imobil din zonă, iar ea îl văzuse de la distanţă, dar nu-l 
mai vizitase niciodată până atunci. De fapt, nimeni nu 
locuise acolo de foarte mulți ani, așa că toată comunita- 
tea se bucura de trezirea lui la viaţă. 

Noaptea venea devreme în decembrie, dar luna plină 
învăluia casa şi parcul într-o lumină argintie. La fiecare 
fereastră era o lumânare care ardea în semn de bun ve- 
nit și dinăuntru se auzea vag muzică. 

Pe când urca treptele până la ușă, Chloe spuse: 

- Hai să vedem dacă amândouă ne putem găsi soți 
în seara aceasta, ce zici? Balul de Crăciun a dat roade 
pentru mama mea! 

-Eu mă mulţumesc și cu o seară de dans, râse Lucy. 
Aș cere prea mult dacă aș spera că-mi voi găsi și pere- 
chea. Dar tu ai putea să reușești. Eşti extraordinar de 
frumoasă în rochia asta verde. 

- Da, așa e, zâmbi Chloe. Ar trebui să stăm una lângă 
cealaltă, de vreme ce culorile noastre se asortează atât 
de bine. 

- Deși eşti cea mai bună prietenă a mea, aş prefera să 
dansez cu bărbaţi, nu cu tine, rosti Lucy ferm. 

Era însă adevărat că, încă din anii de școală, toată 
lumea remarcase contrastul fermecător pe care îl făceau 
trăsăturile blonde și angelice ale lui Lucy cu părul bru- 
net strălucitor și ochii verzi ai lui Chloe. 

Şi personalităţile lor erau diferite. Lucy era fiica 
tăcută a vicarului, Chloe era mezina plină de viaţă a 
unui baronet. Avea să-și găsească o pereche potrivită în 
primăvară, când urma să meargă la Londra pentru a-și 
face debutul oficial în societate. Pentru Lucy nu avea 
cum să existe un debut la Londra, dar asta n-o deranja. 
Avea o familie și niște prieteni minunațţi, iar acum se 
simţea suficient de impozantă în rochia albă pe.care i-o 
împrumutase Chloe. 

Întrară în conacul Roscombe şi imediat fură întâm- 
pinați de lumină, căldură, muzică și mirosuri delicioa- 
se. Crenguţele de brad care decorau holul își împleteau 
aroma cu plăcintele cu carne și cidrul cu mirodenii. 
Parfumul Sărbătorilor. 

După ce li se luară mantiile, cu toții porniră în di- 
recția de unde se auzeau muzica şi râsetele. O mulţime 
de camere alăturate fuseseră deschise pentru a crea o 
sală de bal surprinzător de spațioasă, care era deja plină. 


O frumoasă de rând 13 


Candelabrele iluminau ramurile verzi pline de panglici 
şi rochiile viu colorate ale doamnelor, în timp ce muzi- 
canţii interpretau un dans popular vioi. 

Incapabilă să se abțină, Lucy începu să bată ritmul cu 
vârful pantofilor şi scoase un oftat de mulțumire. Cum 
era posibil ca la Londra să fie ceva şi mai minunat decât 
acolo? Pe deasupra, îi cunoștea pe majoritatea oaspeți- 
lor, așa că balul acesta avea să fie şi mai plăcut decât eve- 
nimentele din capitală. Spera că familia Randall avea să 
dea o asemenea sindrofie în fiecare an, până la sfârșitul 
zilelor ei. 

În faţa salonului îi aștepta comitetul de primire. 
În capul șirului se aflau chiar amfitrionii lor, maiorul 
Alexander şi Lady Julia Randall, iar dincolo de ei erau 
alţii pe care Lucy deocamdată nu-i putea vedea prea 
bine. În timp ce maiorul Randall saluta familia Bridges, 
Chloe șopti: 

- Mi-a spus mama că niște rude ale lui Lady Julia au 
venit să petreacă Sărbătorile aici. Tânărul acela foarte 
chipeș trebuie să fie fratele ei, Lord Stoneleigh. E necă- 
sătorit şi este moștenitorul unui ducat! 

-Atunci nu va fi interesat de mine, dar tu s-ar putea 
să vrei să-l studiezi mai atent, râse Lucy. Cine e femeia 
aceea frumoasă cu părul alb? Zici că face parte din fami- 
lia regală. 

- Pe-aproape. Cu siguranță e bunica lui Lady Julia, 
ducesa de Charente. Seamănă destul de mult una cu 
cealaltă, nu? 

Lucy dădu din cap absentă, în timp ce se uita mai 
departe la cei care aveau să-i întâmpine. Ochii i se opriră 
asupra tânărului îmbrăcat în uniformă stacojie și icni ca 
şi cum ar fi primit o lovitură fizică. Un val de căldură 
o cuprinse, urmat de un frison. Pe punctul de a leșina, 
şopti înnebunită: 

- Chloe! 

Prietena ei îi aruncă o privire şi o scoase din mulți- 
mea de invitaţi, conducând-o pe partea cealaltă a holu- 
lui, unde fusese amenajată garderoba. 

-Te simţi rău? întrebă Chloe îngrijorată. Să-i spun 
mamei? Sau să văd dacă doctorul Jones este aici? Mama 
a spus că va veni. 

Lucy se afundă într-un scaun pe care se afla o mantie, 
chinuindu-se să-și recapete calmul. 

- Nu. Eu... eu l-am văzut. Pe el, în uniformă. 

Chloe se încruntă. 

- A, cel de la capătul șirului, care părea că nu se simte 
deloc în largul lui acolo? Era Gregory Kenmore, nu-i 
aşa? Dumnezeule, nu l-am văzut de ani întregi! Este că- 
pitan, din câte-am înţeles. Tocmai a trecut în rezervă, 
aşa că presupun că o să-și pună uniforma în cui foarte 
curând. Păcat. Arată foarte bine în ţinuta asta. Cobori 
vocea: Mama a spus că refuză toate invitaţiile. Mă întreb 
cum de familia Randall l-a convins să vină. 

- Îmi pare așa de rău că nu am ştiut că e aici, ca să 
pot să mă pregătesc! murmură Lucy îngropându-şi fața 
în palme. 

Chloe îngenunche lângă ea, cu o expresie îngrijorată. 

- De ce, căpitanul Kenmore s-a purtat urât cu tine 
înainte de a pleca în armată? Dacă te-a făcut să suferi... 

-O, nu, nu, deloc. Lucy se îndreptă în scaun, spu- 
nându-și că era o tânără de douăzeci și doi de ani, nu 
un copil. O să râzi de mine... dar adevărul e că m-am 
îndrăgostit fără speranță de Gregory când lua lecţii de 
la tata la vicariat. 

- Asta a fost cu mulți ani în urmă! exclamă prietena 
ei. N-avea cum să fie decât o pasiune copilărească. 

Lucy se strâmbă. ` 

- De asta nu am vorbit niciodată despre el. Nimeni 
nu m-ar fi luat în serios. Dar mie mi s-a părut - mi se 
pare - atât de real! 

-De asta nu leai dat niciodată atenție tinerilor care 
roiau în jurul tău? spuse gânditoare Chloe. Pentru că 
tânjeai după Gregory Kenmore? 

- Exact. Toată lumea a presupus că vreau să rămân 
nemăritată ca să le fiu sprijin la bătrâneţe părinţilor 
mei, dar de fapt singurul motiv pentru care nu mă pot 

îndrăgosti de nimeni altcineva este că în inima mea 
e loc doar pentru Gregory. 

Pe faţa lui Chloe se citea limpede opinia despre în- 
treaga situaţie, dar era o prietenă prea bună ca să și-o şi 
exprime. 

- Căpitanul Kenmore e în armată de vreo cinci ani, 
nu? Tu Lai mai văzut în tot timpul acesta? 

Lucy clătină din cap. 

-A venit acasă o dată în permisie, dar atunci eu 
eram la soră-mea, care tocmai născuse. Până când m-am 
întors, el se înapoiase în Spania. 

Bocise zile în șir când aflase. 

-E un lucru destul de obișnuit să te îndrăgosteşti așa 
de un tânăr atrăgător, dar ar trebui să îţi treacă după 
mai bine de cinci ani fără să-l vezi, observă Chloe. 
Ce avea atât de special încât să nu-l poţi uita? 

- Era... bun, replică Lucy. Papa s-a ocupat de o mul- 
time de tineri de-a lungul timpului, pregătindu-i pen- 
tru şcoală sau universitate, dar nici unul dintre ei nu 
și-a rupt din timpul lui să vorbească și cu mine. Când 
Gregory a văzut cât de interesată eram să învăţ, să aflu 
lucruri noi, la convins pe tata să mă lase și pe mine 
să particip la lecţiile lor. De Crăciun mi-a dat o carte 
de poezii. 

Era lucrul la care Lucy ţinea cel mai mult pe lumea 
asta. 

- Bunătatea este într-adevăr de mare preţ, dar ce 
altceva? 

- Păi, era inteligent și amuzant. Mă făcea să râd. Îmi 
spunea „micul îngeraș al vicarului“. Oftând, Lucy măr- 
turisi: Mie mi se părea înnebunitor de chipeș, în timp ce 
pentru el eram doar o copiliţă, chiar dacă aveam aproa- 
pe șaptesprezece ani. 

-Pe vremea aia chiar arătai ca o copiliță, abia mai 
târziu te-ai transformat în domnișoară, răspunse Chloe. 
Și ce domnișoară! După câte spui tu, mi se pare un tip 
admirabil, iar acum ai şansa să vezi dacă este realmente 
cel pe care îl dorești. Și dacă nu este, mai sunt o mulți- 
me de alți tineri frumoși pe aici cu care să flirtezi. 

- Ştiu. Făcându-și curaj, Lucy se ridică în picioare și 
îşi netezi fusta. Ai dreptate, nu e nimic între noi în afa- 
ră de pasiunea mea copilărească, întinsă pe o perioadă 
mult prea lungă. Doar că am fost şocată să-l văd așa, pe 
nepusă masă. Încercă să zâmbească: O să port cu el o 
discuție după toate regulile bunei-cuviinţe şi pe urmă 
o să dansez. 

-Cu siguranţă partenerii n-or să-ţi lipsească, prezise 
Chloe. Acum, hai să mergem. Dacă părinţii mei întrea- 
bă unde am fost, o să le spun că am călcat pe poalele 
rochiei tale şi am desfăcut dantela, așa că a trebuit să o 
prind la loc. 

Lucy își ridică bărbia, adoptând o figură senină. 

- De vreme ce vina pentru întârziere îmi aparţine, eu 
ar trebui să fiu certată pentru neglijenţă, nu tu. 

- Dar părinţii mei tot pe mine mă vor arăta cu dege- 
tul! oftă Chloe. 

Foarte adevărat, întotdeauna Chloe era cea care le 
băga în bucluc şi Lucy cea care le scotea. Chicotind, fe- 
tele ieşiră din garderoba improvizată și se alăturară din 
nou şirului care aştepta să intre. 

Maiorul Randall era sobru și, destul de surprinzător, 
foarte chipeș. Ducesa de Charente stătea între maiorul 
Randall și soţia lui. Doamna în vârstă era foarte impu- 
nătoare, dar în ochi avea o sclipire prietenoasă. Lady 
Julia, gazda lui Lucy, era micuță și amabilă şi părea să se 
bucure sincer că fata putuse veni la bal. 

Următorul era lordul Stoneleigh, fratele lui Lady 
Julia. Un bărbat frumos, cu maniere perfecte, care ema- 
na însă o anume răceală. Un viitor duce avea nevoie de 
această atitudine rezervată pentru a se putea proteja, își 
zise Lucy. 

Apoi... Gregory. Cu inima bătându-i ca un ciocan în 
piept, păşi spre el. Era tras la faţă, iar părul lui şaten 

era puţin cam prea lung. În ochii lui cenușii se citea o 
oboseală accentuată. Arăta ca şi cum ar fi vrut să se afle 
în altă parte - și era mai drăguţ decât oricare alt bărbat 
pe care îl văzuse Lucy vreodată. Simţind că urma să se 
topească în fața lui, se strădui să-şi recapete stăpânirea 

de sine. Fir-ar să fie, până acum ar fi trebuit să se vin- 
dece de iubirea pe care i-o purtase, nu să dorească să-l 
sărute! Dar ca fiică de vicar învățase să se controleze, așa 
că reuși să spună calm: 

- Bine aţi venit acasă, domnule căpitan Kenmore. 
Íi dădu mâna, însă el, ignorându-i gestul, o privi fix, 
inexpresiv, ca un străin. Cu inima grea, fata continuă: 
Sunt fiica reverendului Richards, Lucinda. Te-am necă- 
jit deseori când veneai să iei lecţii la casa parohială. 

Ochii lui coborâră spre ea; în cele din urmă, se încli- 
nă ţeapăn. 

- Domnişoară Richards. 

Nu o recunoscuse. Nu o recunoscuse! Gândul îi 
străpunse inima ca un pumnal. Da, era încă o copiliță 
când plecase el în armată, dar înainte de asta discutase- 
ră de multe ori. Se plimbaseră împreună, râseseră îm- 
preună. Se bucurase ori de câte ori ea aducea prăjiturele 
şi ceai în birou ca gustare pentru vicar și elevul lui. 

Doar nu se schimbase chiar atât de mult! Era mai 
înaltă și avea o siluetă de domnișoară, dar în afară de 
asta arăta exact la fel. Părul blond, tenul deschis, o ro- 
chie albă cuviincioasă. 

El se schimbase însă, și nu în bine. După o pauză 
mult prea lungă, spuse: 

- Mă bucur să te revăd, domnişoară Richards. Părin- 
ţii dumitale sunt aici? 

- Nu, sunt prinşi cu alte treburi, așa că eu am venit cu 
familia Bridges. Rămășițele de mândrie o forțară să se 
adune. Am auzit că nu prea ieşiţi în societate, domnule 
căpitan. Ce vă face să fiţi aici în seara aceasta? 

- Maiorul Randall a fost comandantul meu în 
Spania. El mi-a ordonat să vin. A spus că oamenii sunt 
curioși să mă revadă, așa că aș putea să mă achit de toate 
obligaţiile sociale acum, ca să scap de ele. 

- Foarte practic, murmură ea. Plecându-şi ușor ca- 
pul în semn de salut, mai zise: Sper să ne vedem la 
biserică. 

Trecu mai departe, bucuroasă că nu se prăbușise 
în faţa lui în hohote de plâns. Fusese o mare prostie 

să creadă că mai putea fi ceva între ei după atâta vre- 
me. Cu toate acestea, din nefericire, se simțea foarte 
atrasă de el. Acea scânteie, acea legătură pe care o crezu- 
se dizolvată îi ardea încă în piept. 

Oare cât avea să dureze până i se potolea tumultul 
din suflet? 


Gregory se uită lung după Lucinda Richards, uluit 
până în măduva oaselor. Î colea fusese o fetiş 
cană dulce și drăgălașă, dar tot n-ar fi putut săși ima- 
gineze că avea să devină o asemenea frumuseţe. Micul 
îngeraş al vicarului. 

Acum era cu adevărat un înger, auriu şi inocent, şi 
pur. Văzând-o cum râdea cu o prietenă, ştiu că avea să-i 
bântuie visele. 

Între ei doi nu putea fi însă nimic altceva în afară de 
vise. Nu, atâta vreme cât el nu era demn nici să-i atingă 
poalele rochiei. 

Zgomotul clanţei apăsate fu urmat de o şoaptă: 

- Lucy, eşti trează? 

- Sigur. 

Lucy se așteptase ca prietena ei să o viziteze în came- 
ră după bal. Făcea asta de fiecare dată când rămânea 
la ea peste noapte, iar acum aveau multe de discutat. 
Oricum, să o asculte pe Chloe sporovăind era mult 
mai bine decât să stea cu ochii în tavan şi să-şi înăbu- 
şe lacrimile. 

Chloe se strecură înăuntru, se opri puţin să întețeas- 
că focul, apoi se vâri sub pleduri lângă Lucy. Işi potrivi 
pernele sub cap şi spuse dintr-o suflare: 

-Cred că s-a întâmplat! Cred că lam cunoscut pe 
viitorul meu soț în seara asta! 

Lucy clipi nedumerită. 

-Am văzut că te distrai foarte bine, dar chiar un 
viitor soț? Cine, lordul Stoneleigh? Ai dansat cu el de 
două ori. 

-Nu e Stoneleigh. Mi se pare un tip ca lumea, dar 
e cam înţepat. Chloe începu să țopăie în pat făcându-l 
să se clatine. Jeremy Beckett! 

- Păi pe el nu poți spune că abia l-ai cunoscut, îi atra- 
se atenția Lucy. Probabil că vă ştiţi din leagăn. De multe 
ori mi te plângeai că te tachinează. 

- Da, dar îmi plăcea de el chiar şi atunci, chicoti 
Chloe. Nu l-am văzut de niște ani, dar acum s-a în- 
tors de la Cambridge complet schimbat. E mai matur. 
Şi de-a dreptul irezistibil. 

-E un tip foarte arătos, încuviință Lucy. lar averea 
familiei lui e considerabilă. Ar fi o pereche foarte po- 
trivită pentru tine. Gândindu-se la propria ei situaţie, 
întrebă: Dar el a dat vreun semn că ar fi interesat? 

- Mai întrebi? Am început să flirtăm ca nebunii când 
lam anunţat că urmează să-mi fac debutul monden la 
Londra ca să-mi găsesc un soţ. A spus că în cazul acesta va 
trebui să vină şi el la Londra la primăvară. Și pe urmă - 
coborî mult vocea - m-a tras sub vâsc şi m-a sărutat. 
A fost un sărut cum nu am mai pomenit. A fost un... 
un fulger care ne-a şocat pe amândoi. Apoi mi-a sărutat 
mâna şi mi-a promis că ne va face o vizită cu mult înain- 
te de venirea primăverii! încheie Chloe fericită. 

Incapabilă să se mai stăpânească, Lucy izbucni în 
lacrimi. 

-Ce s-a întâmplat? exclamă prietena ei. Am crezut că 
o să te bucuri pentru mine. 

- Păi, mă bucur! Lucy își şterse ochii cu marginea 
cearșafului. E un tip foarte drăguţ și aproape că este 
suficient de bun pentru tine. Nu vreau să-ți stric bucu- 
ria, dar... Trase aer în piept suspinând: Gregory nu a 
vrut să stea de vorbă cu mine. Sau să mă atingă. Când 
în timpul dansului am ajuns la momentul schimbării 
partenerilor lângă el, a părut că îi venea să o ia la fugă 
mai degrabă decât să mă ţină de mână câteva minu- 
te. Şi chiar a ţâşnit ca din puşcă după dans. L-a salutat 

pe cei din familia Randall și a plecat imediat după ace- 
ea. Ştiam că... ştiam că nu simte nimic pentru mine, 
însă mă doare că a ajuns chiar să mă urască. | 

- Bizar, murmură Chloe. Dacă te-ar fi uitat, reacția 
lui cea mai probabilă ar fi trebuit să fie una de indife- 
rență, dar lucrurile n-au stat așa. Nu are nici un motiv să 
te urască. Nimeni nu te poate urî. Ești o fată frumoasă 
pe care o place toată lumea. Poate că, dimpotrivă, te 
place prea mult? SE 

- Asta nu are nici un sens! protestă Lucy uimită. 

- Nu? Omul şi-a petrecut ani întregi săvârșind lu- 
cruri teribile, îngrozitoare, pe care noi ni le putem doar 
închipui. Vine acasă și vede o fată pe care a plăcut-o 
întotdeauna, dar domnişoara pare atât de inocentă şi 
delicată, încât el se simte complet nedemn de ea. Chloe 
făcu o pauză dramatică, apoi încheie: Temândurse de 
propria pasiune, de dragul onoarei alege să fugă! 

-Dar asta e absurd! bombăni Lucy. 

- Crezi? ripostă Chloe. Poate că pe tine nu vrea să te 
atingă, dar am auzit că nu-l deranjează să le atingă pe 
fetele din barul de la Willing Wench’. Ă | 

Apoi îşi duse mâna la gură, făcând ochii mari. 

- Poftim? Lucy se holbă la prietena ei. Ce ai zis că face 
Gregory? 

imi o rău, nu voiam să-ți spun, oftă Chloe. Cred 
că sunt încă sub influenţa șampaniei pe care am băut-o. 
La toaletă am stat puţin la taclale cu Helen Merchant. 
O ştii, e verişoara lui Gregory. Mi-a spus că întreaga 
familie îşi face griji din pricina lui. De când s-a întors 
din Spania, aproape că nu vorbește cu nimeni. E poli- 
ticos, dar foarte distant şi se foloseşte de orice prilej ca 
să se izoleze. Călăreşte toată ziua și își petrece serile la 
cârciuma Willing Wench. Din câte se povestește, e foarte 
relaxat cu femeiușştile de acolo, mult mai relaxat decât 
cu oricine altcineva. 

- Adică bând şi riscând să se îmbolnăvească de vreo 
boală rușinoasă? completă glacial Lucy. Vrei să spui 


. . 4 
! „Fetişcana doritoare 

că pe mine nu mă atinge nici pe mâna înmănușată, dar 
se distrează grozav cu fetele de la cârciumă? 

Tonul îi era atât de ameninţător, încât Chloe simți 
nevoia s-o liniştească: 

-Aşa sunt bărbaţii, Lucy. Tu ești o lady. Tu te afli 
pe un piedestal. Cu tine ar trebui să se comporte ca un 
gentleman, și pur și simplu nu este pregătit să facă asta. 

-Asta e o insultă deopotrivă pentru doamne și pen- 
tru fetele de la Willing Wench! izbucni Lucy. Ele vin ade- 
sea pe la tatăl meu în căutare de ajutor sau îndrumare 
spirituală. Sunt nişte femei exact ca noi. Unele sunt 
mame, încearcă să-şi crească copiii. Altele au nevoie să 
muncească pentru pâinea cea de toate zilele. Merită 
să fie tratate cu tot respectul. Brusc, se întoarse spre 
Chloe, cu ochii în flăcări. Iar eu merit să fiu tratată ca o 
femeie, nu ca o lady! 

-Ce înseamnă asta? întrebă Chloe temătoare. Ulti- 
ma oară când am văzut privirea asta în ochii tăi ţi-ai vân- 
dut perlele pe care le-ai moștenit de la bunica ta ca să le 
cumperi haine de iarnă săracilor de la azilul parohiei. 

- Da, şi nu-mi pare rău că am făcut-o. 

Părinţii lui Lucy fuseseră șocați de-a dreptul, apoi în- 
ţeleseseră. Tatăl ei îi mulțumise pentru lecţia de caritate 
şi organizase un comitet parohial cu sarcina de a îmbu- 
nătăţi condiţiile de trai ale sărmanilor de la azil. Apoi 
răscumpărase colierul promițând să i-l dea primei sale 
nepoate, cu speranţa că aceasta avea să se gândească de 
două ori înainte să vândă o comoară de familie. 

- Şi cum plănuieşti să faci dreptate de data aceasta? se 
interesă Chloe tot mai neliniștită. 

-O să mă îmbrac asemenea unei fete de la cârciumă, 
o să-l sărut într-un fel pe care nu-l va uita toată viaţa şi pe 
urmă o să renunţ la... Vocea îi tremură. Cu greu, izbuti 
să continue: O să renunţ la toate visurile mele și o să-mi 
continui viaţa. Vreau să mă căsătoresc şi să am copii; am 
avut câţiva pretendenți care ar fi fost demni de luat în 
seamă dacă n-aş fi fost cu mintea în altă parte. 

-Orice tânăr burlac din comitat ar veni în fugă, 
dac-ai lăsa săi scape batista pe jos, spuse Chloe. Doar 
să nu cumva să-ți arunci batista în direcția lui Jeremy! 

-Nu aș face niciodată asta! Și chiar dacă aș face-o, el 
nici măcar nu ar observa. Am văzut cum se uita la tine 
în seara asta. Și, de vreme ce şi tu îl priveşti acum în 
același fel, e doar o chestiune de timp. 

- Sper să ai dreptate! Dar hai să revenim la comenta- 
riul tău despre cum vrei să mergi la cârciumă să-l săruţi 
pe Gregory Kenmore. Glumeai, nu-i așa? 

-Ba bine că nu! Lucy îşi încleştă maxilarul încăpă- 
țânată. Sărutatul are o legătură strânsă cu iubirea și cu 
măritişul, şi cred că am nevoie să fac asta dacă vreau 
să nu mai tânjesc după Gregory. 

Adevărul era că visase la el în feluri complet nepo- 
trivite pentru o fiică de vicar. Visele acelea aveau să 
o bântuie pentru totdeauna dacă nu își dovedea sieşi 
că nu existase nicicând o atracție adevărată, ci numai o 
fantezie copilăroasă. 

- Asta chiar că e o idee proastă! pufni Chloe. Nu poți 
merge la cârciumă fără să fii recunoscută! Ce vor gândi 
oamenii? S-ar putea să-ţi distrugi reputaţia dincolo de 
orice posibilitate de a o repara! 

-O să mă deghizez. Mai ţii minte când ne jucam în 
podul casei tale punându-ne hainele alea vechi și prefă- 
cându-ne că suntem altcineva? O rochie şi o perucă îmi 
vor schimba complet înfățișarea, făcându-mă de nere- 
cunoscut. Cu o strâmbătură, Lucy urmă: În definitiv, 
Gregory abia dacă mi-a aruncat o privire, așa că nu m-ar 
recunoaște nici dacă nu m-aș deghiza deloc. 

- E posibil să te poţi deghiza suficient de bine încât să 
treci drept slujnică de cârciumă, dar nu uita că e vorba 
de o tavernă! 

- Poate că Willing Wench nu e un loc potrivit pentru 
doamne, dar e destul de sigur. Aproape toți bărbaţii din 
parohie se opresc pe acolo ca să bea un păhărel. Verişoa- 
ra servitoarei noastre, Anne, este cea care se ocupă de 
fetele de la cârciumă, așa că o să-mi dea toate sfaturile 

trebuincioase. Vrei să stai la mine peste noapte să mă 
ajuţi cu hainele? 

i - Foarte bine, de vreme ce ești atât de hotărâtă, 
zâmbi Chloe. Putem alege o costumaţie potrivită mâi- 
ne dimineaţă, înainte să pleci acasă. Dar te rog să ai 
multă grijă! 

-O să am grijă cât cred eu de cuviinţă, replică Lucy. 
Ceea ce nu era deloc același lucru. 


- Au! icni Lucy când Chloe trase de panglicile cor- 
setului de modă veche. Trecuseră două zile de la bal, 
iar în acea seară urma să-şi pună planul în aplicare. Cor- 
setul ăsta e mult mai strâmt decât cele pe care le port 
de obicei. 

- Trebuie să fie strâmt dacă vrei să încapi în asta! 

Chloe ridică rochia albastră de brocart și o lăsă să 
cadă peste capul și umerii prietenei sale, apoi începu să-i 
strângă panglicile la spate. 

Lucy netezi fustele, încântată de foșnetul lor mă- 
tăsos. Rochia îi aparținuse uneia dintre mătușile lui 
Chloe, iar nuanţa de albastru nici prea închis, nici 
prea deschis se potrivea de minune cu ochii ei albaştri. 
Avea un stil simplu, cât să nu pară înfiorător de demo- 
dată, şi un decolteu absolut spectaculos. Se studie cu 
o anumită teamă. 

- Rochia asta trebuia să fie purtată cu un şal în jurul 
gâtului. Dacă nu mă acopăr, o să fac probabil aprindere 
la plămâni. 

-N-o să porți nici un şal. Trebuie să fii suficient de 
dezgolită ca bărbaţii să nu se uite la fața ta. Pe alt ton, 
Chloe continuă: Nu e nevoie să faci asta. Puneti căma- 
şa de noapte şi putem să stăm aici să ne hlizim până ce 
vine mama ta să ne certe. 

- Ba da, trebuie să o fac, răspunse Lucy imediat. 

Chiar şi față de sine însăși îi fusese destul de greu 
să-și explice motivele, dar să se ducă la cârciumă și să-l 
facă pe Gregory Kenmore să flirteze cu ea părea un rit 
de trecere obligatoriu. Avea nevoie să fie mai mult decât 
fiica cea ascultătoare a vicarului dacă voia să și-l șteargă 

pe Gregory din suflet și minte. Şi avea nevoie să creadă 
că era o femeie dezirabilă, nu doar o fată frumoasă așe- 
zată pe un piedestal. 

-Măcar Willing Wench e foarte aproape, spuse re- 
semnată Chloe. Dar tot am senzaţia că ar trebui să vin 
cu tine. 

-N-o să fiu singură. Verișoara lui Anne, Daisy, a pro- 
mis să stea cu ochii pe mine şi să intervină dacă intru în 
vreun bucluc. Lucy respiră de câteva ori, obişnuindu-se 
cu strânsoarea corsetului, și hotări că se putea mișca cu 
suficientă uşurinţă încât să ducă şi nişte halbe de bere. 
Acum peruca! ordonă ea. 

Chloe îi așeză cu grijă peruca brunetă pe cap şi o 
fixă cu agrafe. Era o cascadă de bucle și cârlionţi întu- 
necaţi, provocatori. 

-E greu de crezut cum oamenii alegeau să poarte 
peruci tot timpul, murmură Lucy. 

- Măcar asta nu a adăpostit niciodată un cuib de 
şoareci. Poveştile despre coafuri pe care mi le spunea bu- 
nica ar fi făcut oameni în toată firea să leșine, nu alta. 

Fata vicarului se cutremură. 

-E timpul să văd dacă semăn într-adevăr cu o fe- 
meiușcă. Păşi în faţa oglinzii înalte şi văzu... o străină. 
O străină brunetă și foarte dezgolită. Ridică involuntar 
mâinile să-și acopere curbele sânilor. Arăt ca o stricată! 

-Asta ai şi vrut. Chloe o studie cu un ochi critic. 
Decolteul acela e cu adevărat impresionant. Hainele pe 
care le porţi de obicei îţi ascund silueta frumoasă. 

-E corsetul, nu sunt eu aşa! bombăni Lucy contem- 
plându.-și fascinată imaginea. 

- Da, însă corsetul are ce să pună în valoare, chicoti 
prietena ei. Ai nevoie de niște sulimanuri. Tenul tău 
e prea deschis în comparaţie cu părul, și trebuie să fa- 
cem ceva cu aerul ăsta inocent. Deschise un săculeț și 
scoase o codiţă de iepure. După ce puse niște fard pe 
obrajii lui Lucy, o sfătui: Dă-ţi pe buze cu niște alifie din 
borcănelul ăsta. 

Lucy se conformă, apoi își studie machiajul în oglin- 
dă. Femeile cumsecade nu se machiau. 

- Acum nu mai încape îndoială ce sunt, 

Chloe își muşcă buza. 

- Te rog, nu te duce. Gregory Kenmore nu merită să 
te umileşti în halul acesta. 

-Să mă umilesc? Lucy îşi puse o mână în șold și se 
îndreptă de spate. Oglinda reflectă o femeie stăpână pe 
ea, foarte îndrăzneață. Vulgară, dar puternică. O femeie 
cu totul și cu totul altfel decât fiica vicarului. Dimpo- 
trivă, faptul că arăt așa îmi oferă o enormă senzaţie de 
eliberare. Întorcându-se de la oglindă, își puse pelerina 
bleumarin pe care avea să o poarte pe deasupra și decla- 
ră: O să fie o noapte interesantă! 

În ciuda asigurărilor pe care i le dăduse prietenei sale, 
nervii lui Lucy erau încordaţi la maximum pe când se 
apropia de Willing Wench. Taverna se afla aproape de in- 
tersecţia dintre drumul principal spre Londra şi strada 
care ducea spre satul Roscombe. Era doar la cincispre- 
zece minute de mers în pas alert de la parohie; cu toate 
acestea, nu pusese niciodată piciorul înăuntru. 

O lampă atârna deasupra ușii deschise a grajdului. 
Se vedea că era plin de cai, deși cei mai mulți clienţi 
veneau pe jos din sat sau de la fermele din jur. 

Daisy îi spusese să folosească intrarea din spate, prin 
bucătărie. Imediat ce deschise ușa, răzbătu până la ea 
zgomotul de discuţii aprinse şi râsete puternice. Nu erau 
amenințătoare în nici un fel, dar erau... foarte diferite 
de cele cu care era obișnuită. 

Aceasta era ultima ei şansă să se întoarcă și să plece. 

Păşi înăuntru şi închise ușa în spatele ei, iar o bucătă- 
reasă transpirată o luă în primire. 

-Tu trebuie să fii prietena lui Daisy venită să ne dea 
o mână de ajutor. Avem nevoie de şi mai multe fete, căci 
nu ne vedem capul de treabă. Cum te cheamă? 

Gândindu-se repede, în timp ce îşi scotea pelerina, 
Lucy spuse: 

- Lacey. 


-E un nume buni, hohoti bucătăreasa. O cântări re- 
pede din ochi pe noua chelneriță şi dădu din cap. O să 
ai mare succes chiar dacă o să verși bere în capul clien- 
ţilor. Acum să-ţi spun câte ceva. Butoaiele de bere obiş- 
nuită şi de bere englezească sunt la bar, astea sunt cele 
mai populare băuturi. În cazanul de deasupra focului 
e punci fierbinte din whisky. Daisy o să-ți zică restul. 

Îi făcu semn spre sala mare a tavernei şi se întoarse 
la treaba ei. 

Lucy deschise uşa cu precauţie; în clipa următoare fu 
întâmpinată de fum, zgomot, transpiraţie și miros de 
hamei. Înăbușindu-și dorinţa de a o lua la goană, studie 
încăperea. Erau o sumedenie de bărbaţi aşezaţi la mese 
sau în picioare la tejghea. Într-un colț, câţiva clienți gălă- 
gioși jucau darts luând drept ţintă fundul unui butoiaș 
de vin. Nu se zărea nici urmă de Gregory, deşi era foarte 
posibil să fi fost ascuns în mulțime. 

Trei chelneriţe se mișcau prin sală, alunecând cu în- 
demânare printre grupuri, în timp ce ţineau în echili- 
bru tăvile cu băuturi. Îţi trebuia multă pricepere să faci 
asta, constată Lucy. Fetele păreau că se distrează, dar în 
realitate munceau din greu. 

Daisy o văzu și, după ce își servi clienţii cu bere, 
adăugând un comentariu care îi făcu pe bărbaţii de la 
masa respectivă să izbucnească în hohote de râs, se apro- 
pie de Lucy. O măsură din cap până în picioare cu o 
privire admirativă. ` 

- Aproape că nu v-am recunoscut, chiar dacă știam 
că veniţi! Arătă spre bar: Oare nu e prea mult pentru o 
domnişoară bine-crescută ca dumneavoastră? 

-Nu sunt nici o domnişoară, sunt doar Lacey, sluj- 
nica de la cârciumă. Spune-mi ce să fac și o să fac, rosti 
Lucy hotărâtă. Ca să se asigure de ajutorul lui Daisy, 
îi explicase de ce voia să joace acest rol. Daisy își dă- 
duse ochii peste cap și bombănise despre halul în care 


1 În engleză, lacey înseamnă „fin, asemănător cu dantela“. (n.tr.) 

ajungeau femeile din cauza bărbaților, dar o ajutase cu 
dragă inimă. Fata vicarului continuă: Este... Gregory 
Kenmore e aici? 

- Încă nu, fetiţo. Văzând expresia abătută de pe fața 
celeilalte, Daisy completă: De obicei vine mai târziu. 

- Cum e? Cum se comportă? 

„-E foarte politicos. Vine cu câinele lui, îi salută pe 
clienții obișnuiți ai barului, flirtează cu chelnerițele și 
apoi bea până uită de el, enumeră Daisy succint. 

- Bea până uită? 

-Am văzut asta adesea la bărbaţii care au fost la răz 
boi, oftă Daisy, părând mai bătrână decât anii pe care 
îi avea. Dacă munceşti aici multă vreme, apuci să vezi 
de toate. Dar tu ai venit numai pentru noaptea asta, 
şi este timpul să te pun la treabă. Vezi bine că avem 
nevoie de ajutor! Vino încoace. O luă înainte spre bar 
aruncând o ultimă remarcă peste umăr: Ai grijă să stai 
cu fundul departe de mâinile care te-ar putea ciupi. Flă- 
căilor de aici le plac fetele frumoase. 

Avertismentul era tardiv. Lucy sări ca arsă și ţipă din 
toate puterile când un bărbat o ciupi de fund. Când se 
răsuci indignată, văzu un muncitor de la fermă arun- 
cându-i un zâmbet larg, în mod evident destul de amețit 
de băutură. 

- Fii bună, fetiţo, şi mai adu-mi o halbă de bere! 

Lucy reuși să dea iute din cap și apoi o luă pe urmele 
lui Daisy. Când ajunse după tejghea, icni: 

- Cum suportaţi ciupiturile astea? 

- Orice fată învaţă să se ferească. Și nu e chiar atât 
de rău să fii admirată pentru formele tale. Studiind-o 
atent, Daisy o întrebă: Eşti sigură că vrei să faci asta? 

Dacă pleca acum, în cincisprezece minute avea să fie 
acasă, cu Chloe... 

Apoi se gândi la Gregory. Dacă voia să se elibereze de 
el, de ceea ce simțea pentru el, trebuia să-l întâlnească. 
Să stea de vorbă cu el. Să-l sărute. Iar el nu ar fi făcut ni- 
mic din toate acestea cu domnișoara Lucinda Richards. 


- Sunt sigură, chiar dacă o să am fundul plin de 
vânătăi! 

-O să înveți foarte repede cum să te fereşti, o asigură 
Daisy. Dar majoritatea clienţilor casei sunt de treabă. 
Muncesc din greu și asta e singura distracție pe care 
o au. Dacă vreunul o ia razna, îl liniştesc tovarășii lui. 
Uneori mai vin şi călători aflați în drum spre Londra, 
şi se mai întâmplă să iasă vreun scandal, dar îndeobște 
este un loc de muncă sigur. Şi fetele câştigă mai bine 
decât dacă s-ar tocmi slujnice. 

- Pot să torn bere în capul unui bărbat dacă nu mă 
lasă în pace? 

-Da, dar dacă o faci prea des, doamna Brown, 
proprietăreasa, te pune să plăteşti berea, zâmbi Daisy. 
Haide, vino, o să-ți arăt unde sunt toate cele. Flăcăilor 
Îi s-a făcut sete, 

În ora următoare, Lucy învăţă mai mult decât învă- 
ţase toată viața ei. Învăţă că un zâmbet şi o glumă îi 
scuzau lipsa de experienţă şi o vorbă uşoară de tachi- 
nare adresată unui bătrân aducea o scânteie de plăcere 
în ochii moșului. Învăţă câtă pâine şi brânză sau carne 
fiartă şi cartofi să servească când cineva cerea mâncare; 
unde se țineau halbele curate; şi cum să șteargă gura 
unei halbe cu o cârpă când nu era vreme să fie spălată 
ca lumea. 

Să se grăbească astfel de colo-colo era, desigur, obosi- 
tor, dar se simțea mândră de progresele făcute odată cu 
trecerea orelor. Îşi dădu seama și că Daisy avea dreptate. 
Clienţii erau oameni de treabă cărora le plăceau fetele 
frumoase şi care voiau să se distreze puţin la sfârșitul 
unei zile lungi de muncă. Erau muncitori, comercianți 
şi servitori, dar erau și unii clienți mai educați și înstă- 
riți. Glumeau cu chelnerițele, dar nu reprezentau nici o 
amenințare pentru ele. 

n acel moment intră Gregory, iar Lucy scăpă o tavă 
plină cu halbe de metal. 


Întotdeauna era o ușurare să intre la Willing Wench. 
Numele însuși îl făcea pe Gregory să zâmbească. Zum- 
zetul vocilor bărbătești îl ajuta să-și înăbuşe gândurile, 
iar câinilor li se permitea accesul atâta vreme cât erau 

cuminţi. Santa Cruz era întotdeauna cuminte. O fi fost 
el o potaie amărâtă maro cu alb, fără pedigri, dar era un 
veteran onorabil al Războiului din Peninsulă, mult mai 
disciplinat decât majoritatea soldaților. 

Gregory dădu din cap spre bărbaţii pe care îi cunoş- 
tea, adică spre cei mai mulți. Tocmai își punea mantaua 
pe un scaun dintr-un colț, când una dintre chelnerițe 
scăpă o tavă cu băuturi. Clipi nervos la auzul zgomo- 
tului, luptându-se cu nevoia imperioasă de a se arunca 
la podea. Nu era foc de artilerie, erau doar niște vase 
zăngănitoare de cositor, 

Fata cea neîndemânatică era nouă, observă el. Era 
brunetă, frumoasă, tânără și avea o siluetă pe care ar fi 
observato şi un mort. Lui Gregory îi plăceau în general 
chelnerițele care nu erau nici fete mari, dar nici cocote. 
Erau nişte femei prietenoase, tolerante, care munceau 
din greu și le plăcea să se distreze, 

Nu erau mame care îl urmăreau cu o anxietate și de- 
zamăgire abia mascate în ochi. Nu erau fecioare idealis- 
te, cu ochii mari şi plini de speranță, precum Lucinda 
Richards. Rămăsese mut de uimire când o văzuse la 
halul de Crăciun de la familia Randall. Atât de desăvâr- 
şită. Atât de inocentă. Atât de rănită când el dăduse bir 
cu fugiţii. 

Nu, nu-l interesau femeile care așteptau mai mult de 
la un gentleman decât o haină bine croită. Cu haina se 
«descurca el, dar cu restul nu. 

Se aşeză pe un scaun și aşteptă să se apropie o chel 
neriță. Când Santa Cruz își puse bărbia pe genunchiul 
lui, ciufuli urechile moi și lăsate ale câinelui. Meritase 
pe deplin efortul de a-l aduce din Spania. Câinii își ac- 
ceptau stăpânii cu imperfecţiunile lor cu tot. 

Tocmai datorită sentimentului de acceptare îi plă- 
cea atât de mult taverna aceea. Dacă voia să vorbească, 
avea cu cine să stea la taclale. Cel mai adesea nu voia, 
şi nu-l deranja nimeni. Nu era ca acasă, unde grijile 
părinţilor în legătură cu sănătatea lui mintală erau 
aproape palpabile. 

La un moment dat, trebuia să se adune, să-și vină în 
fire şi să se comporte ca un om matur şi responsabil. 
Dar nu-şi putea imagina când avea să vină ziua aceea. 

-Ca de obicei, domnule? 

Ridică ochii la auzul vocii muzicale și o văzu pe chel- 
nerița cea nouă cu o halbă în mână. Clipi. Din depăr- 
tare nu-și dăduse seama că avea un corp de-a dreptul 
splendid. Un bărbat s-ar fi putut pierde cu uşurinţă în 
decolteul acela, unde ar fi rămas fără nici un regret până 
în vecii vecilor. 

Șocat, constată că pentru prima oară după mai bine 
de... nici nu mai ţinea minte de când, simţea un imbold 
de natură sexuală. 

La urma urmei, nu era mort. 

- Domnule? Vocea muzicală era ridicată ca să poată 
pătrunde prin zgomotul din jur. Daisy a spus că de 
obicei beţi o halbă de bere amară. Aţi dori altceva în 
seara asta? 

Adunându-se, el reuși să mormăie: 

- Nu, o halbă de bere amară e numai bună. Luându-i 
halba din mână, urmă: Eşti nouă aici, nu? Cu siguranţă 
aș recunoaşte un chip așa de frumos dacă laş mai fi 
văzut vreodată. 

Tenul ei foarte alb se coloră într-un roz încântător. 

- E prima mea seară, domnule. Cârciuma nu are des- 
tui oameni, aşa că m-am gândit să dau și eu o mână 
de ajutor. 

Gregory îi zâmbi, conştient că mai mult se strâmbase. 
Oare de când nu mai zâmbise? 

-Cum te numeşti? 

-Lacey, domnule. Făcu o mică reverență care îi 
punea foarte bine în valoare rotunjimile minunate. 
Aţi dori şi ceva de mâncare? 

De obicei se limita la băutură, dar îşi dădu seama 
destul de surprins că îi era foame. Şi în plus, dacă făcea 
o comandă, Lacey trebuia să se întoarcă. 

- Nişte pâine cu brânză şi nişte ceapă murată din-aia 
bună de la doamna Brown mi-ar plăcea foarte mult. 

Zâmbetul ei avea efectul unei vrăji. 

- Atunci o să le primiţi imediat. 

Fata plecă, strecurându-se cu îndemânare printre 
mese și scaune. Partea din spate îi era la fel de îmbietoa- 
re ca şi cea din față. 

Cu atâţia clienţi, trecură câteva minute până ce Lacey 
se întoarse cu bucatele. 

- Poftiţi, domnule. 

Santa Cruz, interesat de ce se petrecea, își puse botul 
lung pe fundul de lemn plin cu brânză, aproape dărâ- 
mându-l din mâna chelneriței. Înainte ca Gregory să-l 
mustre, Lacey murmură: 

- Bietul căţeluş! Cred că te plictiseşti foarte tare aici. 
Mângâie capul câinelui, degetele ei subţiri scărpinân- 
du-i urechile și alunecându-i în jos pe gât. Dacă te porţi 
frumos, îţi aduc o bucăţică de cârnat, 

Cruz se lăsă pe mâna ei cu un scâncet de plăcere. 
Gregory îl înțelegea perfect. 

Lacey ridică privirea, cu ochii aceia albaștri adânci 
şi captivanți. 

-E un flăcău foarte frumuşel. Cum îl cheamă? 

-Santa Cruz, dar să spui că este frumușel mi se pare 
cam departe de adevăr. 

- Santa Cruz? repetă ea gânditoare. Aşa cum se spune 
în spaniolă la Sfânta Cruce? De unde şi până unde? 

- Nu eu i-am pus numele, explică Gregory. Era un că- 
țeluş urât, vagabond, care a intrat în tabăra noastră din 
Spania şi s-a lipit de maiorul Randall, proprietarul co- 
nacului Roscombe din partea cealaltă a orașului. Când 
maiorul Randall a trecut în rezervă, mi l-a lăsat mie pe 
Santa Cruz. Nu e prea arătos, dar e un câine bun, înche- 
ic el bătând patrupedul pe cap cu afecţiune. 

- L-ai adus tocmai din Spania! exclamă Lacey. Cu si- 
puranţă nu a fost ușor. 

- Nu a fost. Dar îi datoram prea multe lui Cruz ca 
să-l las acolo. l 

- li datorați? întrebă fata neînțelegând. 

Dându-și seama că spusese mai multe decât era cazul, 
Gregory zise: 

- Nu e nevoie să-i aduci cârnat lui Cruz. O să-i dau 
eu din brânza mea. Nu vreau să ai necazuri pentru că te 
ţin din treabă. 

Ea dădu din cap, se întoarse pe călcâie şi porni undu- 
indu-se spre bar. Gregory oftă de plăcere. Cu siguranță 
Lacey era o mare achiziție pentru Willing Wench. 


capitolul 4 


Lui Lucy îi bătea inima gata să-i sară din piept când 
se întoarse la treabă. Gregory vorbise cu ea cu la fel 
de multă ușurință cum vorbise pe vremuri! Și o şi 
admirase. O singură seară într-o cârciumă o învățase 
să recunoască sclipirea inconfundabilă de apreciere 
din ochii bărbaţilor. 

În timp ce umplea alte și alte halbe de bere, se gân- 
di la ce aflase. Daisy, care se pricepea foarte bine la 
oameni, spusese că Gregory bea ca să uite. lar el afir- 
mase că îi datora prea multe câinelui ca să-l lase în 
Spania. În mod clar, războiul îi marcase sufletul cu o 
amprentă adâncă. 

Asta nu era deloc de mirare, dar simpla idee o făcea 
să se simtă complet neputincioasă. Furia îi dispăruse, 
lăsând în urmă tandreţea pe care o simţise întotdeau- 
na față de el. Voia să îl ajute să-și revină după ororile 
pe care le trăise, dar cum? Ea, una, nu avea absolut 
deloc experienţă de viaţă. Presupunea că timpul avea 
să vindece încet-încet rănile pe care le suferise spiritul 
lui. Dar în afară de a se ruga pentru el, nu prea avea 
ce face. 

În acel moment, trei străini zgomotoși intrară și se 
uitară în jur plini de dispreţ. 

Jane, una dintre chelneriţe, pufni. 

- Sunt sigură că sunt niște spilcuiţi dintrăia care vin 
de la Londra. Se aşază în colțul tău, Lacey. Te descurci, 
sau vrei mai degrabă să iau eu comanda? 

Lucy ar fi preferat să-i paseze sarcina lui Jane, însă 
n-ar fi fost cinstit. 

- Mă duc eu. Dacă sunt prea mitocani, o să țip ca să-i 
fac să se ruşineze. 

Jane izbucni în râs. 

-S-ar putea să meargă, dar nu conta prea mult pe 
asta. Aproape că nu mai avem rasol de vită, vezi dacă le 
e foame, mai avem însă o grămadă de felii de şuncă. 

Lacey traversă încăperea. Se făcuse destul de târziu 
şi mulțimea de oameni se mai rărise, dar mai erau încă 
destui clienţi. Nouweniţii ocupaseră chiar masa din faţa 
căminului, care fusese eliberată de curând. 

Gregory era în colţul lui, nu departe de cămin, ui- 
tându-se gânditor la halbă. Trebuia să-l întrebe dacă 
mai voia o bere după ce se ocupa de noii clienţi. 
Aceştia aveau haine scumpe, dar dezordonate, și când 
se apropie, mirosul pregnant de alcool deveni evi- 
dent. Probabil că băuseră tot drumul de la Londra 
până acolo. 

Se apropie de masă și făcu o mică reverență. 

-Ce aţi dori, domnilor? Avem... 

nainte să poată enumera felurile de mâncare, 
bărbatul aflat cel mai aproape de ea se roti pe scaun. 
Avea dinţii stricaţi şi respiraţia îi mirosea puternic 
a alcool. 

- O să iau puţin din tine, spuse el împleticit. Puse 
mâna pe Lucy și o trase în poala lui. Mamă ce bucăţică 
bună eşti! Cât ar costa juma” de ceas cu tine? 

Unul dintre prietenii lui, un dandy cu o mutră rău- 
tăcioasă, anunţă: 

- O iau eu pentru zece minute mai întâi! 

Panicată, Lucy se luptă să se elibereze, dar strânsoarea 
lui Duhoare de Whisky era ca de fier. Deschise gura 
să ţipe, însă el i-o acoperi cu un sărut acru, înăbușitor. 

njurând în gând cu un limbaj care l-ar fi şocat pe tai- 
că-său, ea încercă din nou să se elibereze, dar reacția 
beţivului fu să-i apuce un sân. 

Totul se termină brusc. Lucy se trezi eliberată şi se 
prăbușşi la podea. Când ridică uimită capul, văzu cum 
Gregory Kenmore îl trântise pe Duhoare de Whisky la 
pământ şi îi răsucise mâna la spate. 

Însoțitorii lui săriseră în picioare, țipând indignați. 
Dandy-ul tocmai scotocea în buzunarul interior al hainei 
când un pistol apăru ca prin farmec în mâna liberă a 
lui Gregory. 

- Nu aş face asta dacă aș fi în locul tău, rosti el rece. 
Vă sugerez să vă întoarceți toți trei la trăsura voastră 
şi să vă continuaţi drumul. Nu vrem oameni ca voi 
pe aici. 

Dandy-ul ezită; se auzi hârșşâit de scaune, căci clien- 
ţii casei se ridicară şi se apropiară de locul unde izbuc- 
nise scandalul, cu nişte feţe amenințătoare. Lucy își 
dădu seama că erau gata să se arunce asupra străini- 
lor să-i bată măr. Santa Cruz veni lângă stăpânul lui 
şi se holbă la bărbaţi cu un mârâit din ce în ce mai 
accentuat. 

Cu o voce de comandant de oști, Gregory tună: 

- Plecaţi acum și nimeni nu va avea de suferit. Răsuci 
braţul lui Duhoare de Whisky, făcându-l să scoată un 
icnet de durere. Aşa e cel mai bine pentru toată lumea, 
nu crezi? 

- Ba da, blestematule! icni celălalt. Acum, dă-mi 
drumul! 

Gregory îi eliberă braţul şi Duhoare de Whisky se chi- 
nui să se ridice în picioare încercând să-și compună o ex- 
presie belicoasă, dar nu reuşi decât să pară înspăimântat. 

- N-am vrut să-i fac nimic târfei, izbucni el. Aş fi plă- 
tit-o gras. 

Gregory ridică pistolul până ajunse să ţintească drept 
spre inima bărbatului. 

-Nu le face târfe pe fetele noastre. Acum, pleacă! 


În timp ce străinii se îndreptau grăbiţi spre ieşire, 
Gregory îi dădu mâna lui Lucy să se ridice. 

- Te simţi bine? 

Când se atinseseră în treacăt în timpul dansului la 
bal, mâinile le fuseseră despărțite de mănuși. Acum se 
atingeau, piele pe piele, mâna lui goală cuprinzând-o 
pe a ei. Era o senzaţie așa cum Lucy nu mai cunoscuse 

niciodată - o combinaţie de topire şi şoc electric, așa 
cum simţi uneori într-o zi geroasă de iarnă. 

- Sunt... sunt bine, îngăimă ea ridicându-se în picioa- 
re. Tremura încă la gândul că fusese atacată şi apoi sal- 
vată de bărbatul visurilor ei. 

Chiar dacă străinii dispăruseră și era înconjurată 
doar de bărbați protectori, fumul, căldura și larma din 
jur ar fi făcut-o să o ia la goană dac-ar fi avut putere. 

Daisy îşi făcu apariţia cu un păhărel în mână. 

- Te-ai speriat tare, Lacey! Puteţi să o duceţi puţin afa- 
ră la aer, domnule căpitan? Uite nişte coniac să-ți revii 
din şoc. 

Îi întinse paharul lui Lucy și îi făcu uşor cu ochiul. 

Tânăra femeie ar fi râs dacă nu ar fi fost așa de 
bulversată. Cu siguranță Daisy îi oferea ocazii să-și 
îmbunătăţească relația cu Gregory. Şi ideea era chiar 
foarte bună. 

- Da, mi-ar plăcea să respir nişte aer curat, rosti ea cu 
glas slab. 

-Atunci să mergem, spuse Gregory blând. Putem să 
stăm afară, în fața intrării, până îţi vii în fire. 

O luă de cot şi o conduse spre uşă, oprindu-se puţin 
în dreptul scaunului lui ca să-și ia mantaua pe care i-o 
puse în jurul umerilor. Haina îi ajungea până la glezne 
şi purta parfumul lui Gregory. Când o puse pe ea, se 
simţi ca şi cum fusese cuprinsă de nişte braţe iubitoare. 
Şi- strânse în jurul ei murmurând mulţumiri, dar când 
păşiră afară şi simţi mușcătura aerului rece de iarnă, 
dădu să şi-o scoată. 

-O să înghețaţi fără asta, domnule! 

El i-o strânse şi mai tare în jurul trupului, prinzân- 
du-i-o la gât. 

~ La viaţa mea am mărșăluit pe orice fel de vreme; în 
plus, sunt îmbrăcat cu haine mai călduroase decât tine, 
deci nu-ți face griji din pricina mea. Poftim, odihneș- 
te-te puţin pe banca asta și bea nişte brandy. 

Ascultătoare, se așeză pe banca din fața tavernei. 
Când vremea era frumoasă, clienţii casei stăteau acolo, 
trăgând din pipă şi urmărind traficul. Acum nu se zărea 

însă decât trăsura străinilor beți. În timp ce aceasta dis- 
părea în curbă, Lucy se interesă: 

- Credeţi că e posibil să revină și să facă alte necazuri 
pe aici? 

Gregory se așeză în stânga ei, atât de aproape că îi 
putea simți căldura trupului. 

-Când se vor trezi n-o să mai țină minte ce s-a 
întâmplat. 

Cruz venise după ei afară, iar acum stătea de-a curme- 
zişul, culcat la picioarele lor, după ce scosese un oftat de 
mulţumire. Lucy îi ciufuli urechile. 

- Eşti un căţel bun şi viteaz, Cruz. 

Sorbi o înghiţitură de brandy și imediat izbucni 
într-un acces de tuse. 

- Te simţi bine? întrebă Gregory preocupat. 

- Sunt... sunt bine. Când îşi mai reveni, izbuti să 
explice: Doar că nu sunt obișnuită cu băuturile atât 
de tari. 

- Să-ţi aduc altceva? Poate o cană de ceai fierbinte ar 
fi mai bună? 

-Nu e nevoie. Simplul fapt că sunt aici, afară, în 
această liniște şi pace mi-e de ajuns. 

Luna fusese plină cu două zile în urmă, dar şi acum 
era suficient de puternică încât să arginteze cu lumina ei 
copacii goi şi câmpurile sterpe. Mai sorbi o dată, foarte 
uşor, din brandy. De data asta nu mai tuşi, dar strâmbă 
din nas. 

- Oamenii beau chestia asta din plăcere? . 

Gregory izbucni în râs. Nu-l mai auzise râzând de... 
de ani întregi. 

- Gustul pentru brandy vine cu timpul. Dar reuşeşte 
să-ți liniştească nervii? Ai trăit o experienţă foarte urâtă 
înăuntru. 

Lucy luă a treia înghițitură cu multă grijă. 

-Nervii mei sunt mai liniștiți, dar în rest o să mă 
ameţesc cu totul, dacă mai beau. Iad dumneata, zise 
întinzându-i paharul. Degetele li se atinseră din nou, 
iar ea constată surprinsă că mâna începea iarăși să-i 

tremure. Când el luă o înghiţitură de brandy, observă: 
Şi tu eşti cumva dat peste cap, nu? 

Gregory cobori paharul cu o grimasă. 

-Asta mi se întâmplă mereu după ce se termină ac- 
ţiunea. Am fost foarte mirat să văd cât de repede sunt 
gata să folosesc forța brută. 

- Ai fost minunat! exclamă ea, lăsând să i se citească 
în voce admiraţia şi recunoştinţa. Nici nu ştiu cum 
să-ți mulțumesc pentru că m-ai salvat de bruta aceea 
îngrozitoare. 

El făcu un gest a lehamite. 

- Barul era plin de bărbaţi care ţi-ar fi sărit în ajutor. 

- Dar dumneata ai fost primul! Crede-mă, apreciez 
mult rapiditatea reacției dumitale. Orice secundă în 
plus în care să-i suport atingerea... 

Se cutremură, incapabilă să termine propoziţia. 

Gregory își puse brațul drept pe umerii ei, cald şi 
protector. 

- Îmi pare așa de rău că a trebuit să înduri asta! Cre- 
de-mă, am fost tentat să-i rup gâtul. 

- Probabil că e mult mai bine că nu ai făcut-o, fiind- 
că asta te-ar fi băgat în mare belea. Se cuibări din nou 
lângă el în timp ce sentimentul neplăcut i se ştergea în- 
cet-încet. Ai folosit exact atâta forță cât a trebuit. A fost 
o scenă absolut impresionantă. 

Fără să-i răspundă la compliment, el mai bău o gură 
din paharul pe care îl avea în mâna stângă. 

- Ce bine că Daisy a fost generoasă cu porția de bran- 
dy pe care mi-a turnat-o. Chiar că face bine la nervi. 

Lucy se relaxă, nu numai pentru că acum era în 
siguranţă, ci și pentru felul în care evolua relația 
lor. Acum, ştiind că Gregory suferea din cauza unor 
răni care treceau dincolo de puterea ei de înţelegere, 
se putea din nou gândi la el ca la un prieten vechi și 
drag. Fusese îngrozitor să creadă că nu mai puteau 
fi prieteni. 

Dându-și capul pe spate, se uită la cer. Luna strălu- 
citoare punea în umbră stelele mai palide, dar celelalte 
străluceau în continuare aprins. 

- În Spania stelele sunt la fel? 
El ridică ochii. | 
- Da, ar trebui să călătoreşti mult mai la sud ca să vezi 
o boltă diferită. Dincolo de Ecuator, cred. 
- Și cum e Spania? E 
- Nu am văzut ţara în toată splendoarea ei, căci se află 
de ani întregi în război. Dar peisajele sunt extraordinar 
de frumoase, iar oamenii sunt mândri și onorabili. 
- Se spune că războiul se va sfârși curând. Toate tă- 
rile trec prin războaie, dar pământul și oamenii rezistă 
mereu. cui 
- Sper. Făcu un efort să-și înveselească vocea şi schim- 
bă subiectul: Vorbeşte-mi despre tine, Lacey. Eşti de 
prin partea locului? 
Ea dădu din cap. 
-Sunt doar o fătucă de pe aici cu o existență banală. 
El ezită; în mod clar, voia să afle mai multe despre ea 
fără să pară nepoliticos și indiscret. 
- O să lucrezi aici de-acum? Ai avut o primă noapte 
foarte dificilă. l D 
-Cu toții facem ceea ce trebuie să facem, zise ea ridi- 
când din umeri nepăsătoare. S 
- Da, probabil așa este. Însă m-aş fi gândit că o fată 
frumoasă ca tine ar fi trebuit să fie măritată deja. Fără 
îndoială, n-ai dus lipsă de peţitori. 
Era rândul ei să ezite, căci se întreba cum să spună 
adevărul fără să dezvăluie prea multe. da 

- Da, au fost peţitori. Dar băiatul pe care îl voiam eu 
a plecat la armată şi... nu s-a mai întors. _ 

Ceea ce era din păcate tristul adevăr. Tânărul şi ne- 
complicatul Gregory care o vrăjise pe când era o fetiță 
se dusese pentru totdeauna. 

Braţul lui o strânse şi mai tare. l o 

-Îmi pare foarte rău. Războiul reprezintă o irosire 
teribilă de vieți omeneşti. i : 

-Te rog, povestește-mi despre război, spuse ea blând, 
îndrăznind să dea glas unei rugăminţi ce ar fi fost impo- 
sibil de rostit la lumina zilei. 

Gregory se retrase atât de repede, încât ea nici nu-şi 
dădu seama că el îi luase braţul din jurul umerilor decât 
atunci când o izbi din nou senzaţia de frig. 

- Nu se vorbește despre așa ceva. 

- De ce nu? 

Vocea ei dulce, minunată, era ca mierea. Lui Gregory 
îi trecu prin cap că mierea era foarte bună pentru a fi 
pusă pe răni. Avea efect vindecător. 

-Nu este... potrivit, spuse, știind că răspunsul era o 
aiureală pompoasă. 

- De ce nu? 

In voce îi răzbătea o anumită exasperare. 

- Cum am putea noi, cei de acasă, să înțelegem dacă 
nimeni nu e dispus să ne explice? 

- De ce ai vrea tu să înţelegi? 

- Nimeni nu poate deveni mai bun prin ignoran- 
fă, declară ea ferm. Eu vreau să învăţ. Să ştiu. Să aspir 
la înțelepciune. 

-De ce i-ar trebui unei chelneriţe să devină mai înţe- 
leaptă? întrebă el cu o notă de asprime în voce. 

Nu ar fi fost deloc surprins dacă s-ar fi ridicat să 
plece furioasă, dar în loc de asta, tânăra femeie izbucni 
în râs. 

- Înţelepciunea este bună pentru orice om care e în 
stare s-o obțină. Iar chelnerițele au parte de destule pri- 
lejuri, fiindcă întâlnesc atâtea și atâtea feluri de oameni. 
Pe un ton blând, urmă: Vorbind despre lucrurile întu- 
necate ai putea ajuta lumina să intre. Eu sunt un ascul: 
tător demn de toată încrederea, sigur. E foarte posibil să 
nu mă mai vezi niciodată, și știu foarte bine să păstrez 

un secret. 

Gregory nu se îndoia de asta. Era foarte bună la păs- 
trat secrete despre ea însăși. Și ceva-ceva, la ea, îi inspi- 
ra încredere. Poate că... poate că trebuia să-i vorbească 
despre ceea ce îi bântuia nopțile. Nu le putea pomeni 
despre asta părinţilor lui. Părerea lor conta prea mult 

pentru el ca să le poată dezvălui ceea ce se afla în adân- 
curile conştiinţei sale. 

Dacă ea ar fi încercat să-l convingă, s-ar fi retras, dar 
prezenţa ei tăcută şi liniștită îl îndemna săși deschi- 
dă inima. 

- Războiul înseamnă atâtea lucruri. Plictiseală. Teamă. 
Prietenie. Lumea dură a bărbaţilor singuri, fără prezen- 
ţa alinătoare a unei femei. 

- De asta ai decis să-ți dai demisia? 

- Tata nu se simţea bine. Datoria mea era să mă întorc 
acasă și să preiau în bună măsură gestionarea moșiei. 

Perfect adevărat, dar nu era motivul real. 

Probabil că ea îşi dăduse seama că nu-i dezvăluise to- 
tul, căci întrebă: 

- Nu mai exista şi un alt motiv? Nu ai fost rănit? 

- Ei, câteva zgârieturi ici-colo, nimic serios. Tăcu, 
apoi spre propria surprindere izbucni: Secretul mur- 
dar al luptei este că nu e doar incitantă. Când lupta 
este în toi, când cele două forțe se află în cea mai puter- 
nică încleştare, ceea ce simţi este o exaltare nebunească. 
O sălbăticie care trece dincolo de frică, sentimentul că 
eşti nemuritor şi că, deși nu ești, moartea tot nu con- 
tează. Îşi şterse palmele umede pe pantaloni și urmă: 
Intensitatea acestei senzaţii este ca un drog. Viaţa 
obișnuită poate apoi să-ți pară cenușie și plictisitoare 
prin comparație. 

- Nu-i de mirare atunci că războaiele nu se sfârșesc 
niciodată, spuse ea cu mirare. Bărbaţilor le plac. 

- Uneori. Victoria este dulce când miza o constituie 
viaţa şi moartea. 

- Dar trebuie să fie şi momente neplăcute, nu? 

-Singurul lucru mai rău decât o bătălie pe care o 
câştigi este o bătălie pe care o pierzi, spuse el cutremu- 
rându-se, Să te uiţi la câmpurile acoperite cu trupuri 
neînsufleţite şi să ştii câte lucruri s-au irosit astfel. Toate 
visurile, speranţele, iubirile care au murit odată cu ei. 
Cei care nu simt asta pot fi toată viața sub arme. Eu nu 
sunt unul dintre ei. 

-Care au fost cele mai rele lucruri care ţi s-au întâm- 
plat dumitale? întrebă ea, vocea blândă sunând ca o in- 
vitaţie seducătoare pentru a-și despovăra sufletul. 

Nu vorbise nimănui despre experienţele lui, dar poa- 
te că era cazul. Poate că asta ar fi pus capăt coşmarurilor. 
Deşi nu-și imagina că ar fi putut să-i povestească des- 
pre război unei domnișoare inocente precum Lucinda 
Richards, avea sentimentul ciudat că femeia asta de la 
cârciumă, cu inima ei plină de compasiune, l-ar fi înţe- 
les perfect. 

- Am încetat să mă mai consider nemuritor când 
prietenul meu cel mai bun a fost ucis în luptă, bolborosi 
el în cele din urmă. 

-Îmi pare așa de rău! Îi luă mâna în mâinile ei calde, 
Povesteşte-mi despre el. 

- Jack Dawson şi cu mine ne-am cunoscut pe când 
eram amândoi sublocotenenți, abia încadraţi în regi- 
ment. El era din nord. Lancashire. Ne-am împrietenit 
din primul moment. Gregory se gândi la faţa veselă a 
prietenului său și la râsul lui molipsitor. Era atât de exu- 
berant! Atât de plin de viață. Nu îi era frică de nimic. 
Şi era și un ofițer foarte bun. 

- Ce tragedie că s-a dus, șopti ea strângându-i mâna. 

-A avut o moarte absurdă. Nu a fost doborât în timp 
ce conducea un atac, nimic măreț sau nobil de felul 
ăsta. Explozia unui obuz tras de francezi i-a ucis pe el şi 
pe câţiva dintre oamenii lui. Gregory înghiți în sec fără 
să se poată stăpâni. El se ocupase de strângerea rămăşi- 
telor, bucată cu bucată, pentru ca morţii să poată fi în- 
„ropaţi. Cei mai mulți fuseseră imposibil de identificat. 
Însă pe unii îi putuse recunoaște, iar asta fusese cum- 
plit. O mare, mare pierdere, spuse el cu amărăciune. 
Ar fi fost mult mai bine dacă am fi putut să rămânem 
prieteni pentru următorii cincizeci de ani şi să stăm în 
fața căminului povestind despre glorioasele zile ale tine- 
reţilor noastre. Surprinzător, căpitanul izbucni în râs: 
Şi chiar asta am fi făcut. Ar fi fost şi minciuni, căci 
multe amănunte din viaţa de zi cu zi într-o campanie 
militară sunt al dra... foarte jenante. 

- Măcar a murit repede și nu a avut parte de suferință 
şi agonie, spuse Lacey. Iar spiritul lui dăinuie, chiar dacă 
trupul lui nu mai e aici, cu noi. 

- Chiar crezi asta? 

Gregory nu fusese în stare să meargă la biserică de 
când se întorsese din Spania. 

- O, da. Fără nici o îndoială. După ce stătu puţin s 
i se domolească bătăile inimii, continuă timid: Eu nu 
am fost la război, dar am văzut destui oameni bol- 
navi și pe moarte. Am văzut și am simţit lucruri care 
mi-au întărit credinţa. 

O subestimase, își dădu el seama. Faptul că dusese o 
viaţă liniștită pe acele meleaguri nu însemna deloc că 
fusese ferită de realitățile dure. Fiind o fată din pătura 
de jos a societăţii, cu siguranță era mai puternică decât 
mironosiţele alintate din clasa lui socială. 

Cruz îşi modifică poziţia de la picioarele lor, smucin- 
du-se. Lacey zâmbi și îl scărpină pe gât. 

- Măcar un prieten loial a revenit acasă cu dumneata. 
Mi-ai spus că-i datorezi prea mult lui Cruz ca să-l lași în 
Spania. Aveai un motiv special, sau pur şi simplu s-a 
dovedit a fi un tovarăș foarte bun? 

Degetele lui Gregory se strânseră involuntar pe 
mâna lui Lacey. Când ea scoase un sunet uşor, îşi rela- 
xă apucătura. 

- lartă-mă. A existat o anumită situaţie. Până şi gân- 
dul la acea întâmplare îi întețea bătăile inimii până la 
insuportabil. Ea aşteptă, ţinându-l de mână, dar fără să 
spună nimic. În cele din urmă, căpitanul reuși să con- 
tinue: Nu mult după moartea lui Jack, francezii ne-au 
bombardat iar și... şi eu am fost îngropat de viu în no- 
roi. Nu mă puteam mișca, nu puteam respira. Ştiam 
că o să mor acolo. Atunci l-am auzit pe Santa Cruz 
lătrând în apropiere. A găsit locul unde mă aflam și a 
început să latre şi să sape. Oamenii mei i s-au alăturat 
şi m-au scos. Exact la timp, întrucât deja îmi pierdu- 
sem cunoştinţa. 

-Deci Cruz ţi-a salvat viața, dar ce experiență 
îngrozitoare! Să fii îngropat de viu şi să te confrunţi 

cu situaţia asta de neputinţă, să-ţi vezi moartea cu 
ochii, spuse ea compătimitoare. Sunt convinsă că ai şi 
acum coşmaruri. 

- Exact. Însă... mai e ceva. Și mai rău. Ura să-și dezvă- 
luie slăbiciunea, dar se simţea obligat să-i mărturisească 
întregul adevăr sordid. Asta m-a transformat într-un... 
într-un laș. Mi-am dat seama că nu mai aveam puterea 
şi curajul de a-mi conduce oamenii. Prezenţa mea îi pu- 
nea în pericol. Acesta este adevăratul motiv pentru care 
mi-am dat demisia, trecând în rezervă. 

- Cât timp a trecut între momentul în care ai fost 
îngropat și cel în care te-ai întors acasă? 

-Cam șase luni. Lui i se păruseră cât şase ani, se 
gândi. Când mama mi-a scris că tata nu se simte bine, 
am profitat de ocazie ca să-mi cer lăsarea la vatră. 

- Şase luni de lupte grele, dacă e să dăm crezare ziare- 
lor. În timpul acesta, ai pierdut mai mulţi oameni decât 
era de așteptat? 

- Nu, slavă Domnului. 

- Vreunul dintre superiorii dumitale ţi-a spus că nu 
îţi faci treaba cum trebuie? Că-ţi faci de rușine uniforma? 

El râse fără pic de veselie. 

- Erau prea ocupați cu luptele ca să-mi mai observe 
greșelile. 

- Poate. Dar e la fel de posibil ca dumneata să-i fi 
făcut treaba foarte bine şi cu onoare, fără a simţi însă 
vreun imbold în această direcție. Asta nu e lașitate. În- 
seamnă pur și simplu că ai trecut de la o etapă a vieții la 
alta. Că ai trecut de la tinereţea fără griji la maturitate. 
De la sentimentul că ești nemuritor la... la recunoaș- 
terea mortalităţii. Ai fost suficient de curajos încât să 
protejezi o chelneriță de trei beţivi îngrozitori fără să stai 
deloc pe gânduri. 

Cuvintele lui Lacey îl loviră ca un fulger. Căci avea 
dreptate: după ce fusese îngropat de viu, își pierduse 
orice interes pentru cariera militară. Cu toate acestea, 
privind înapoi, vedea că reuşise să se comporte ca un 
ofițer, aşa cum trebuia, în ciuda ororii care îl măcina. 
Chiar făcuse unele lucruri pe care un observator le-ar 

fi putut califica drept curajoase. Trăise și dormise cu 
teama în suflet și dorise cu disperare să meargă acasă, 
dar adevărul era că nu se purtase deloc ca un laş. 

- Ai avut dreptate când mi-ai spus că și chelnerițele 
au o anumită înţelepciune, zise el cu uimire. Cum de ai 
devenit atât de înțeleaptă? 

- Prin forța împrejurărilor. Confruntându-mă eu în- 
sămi cu diverse lucruri. Nu sunt sigură că înţelepciunea 
poate fi dobândită în alt mod. Învățăm din greșelile 
noastre, nu din succese. Lumina lunii îi mângâia pro- 
filul delicat, perfect. Părea foarte tânără, dar și foarte 
calmă. Puternică. Nu mi s-a întâmplat nimic groaz 
nic. Doar greşelile de judecată pe care le face oricine. 
Au fost momente când nu am fost bună. Momente când 
nu i-am ajutat pe cei care aveau nevoie de ajutor. Greşeli 
mărunte care s-au cumulat într-un efect de amploare. 

- Dar ești prea aspră cu tine însăți. O mulțime de 
oameni fac greşeli de felul acesta şi niciodată nu ajung 
să devină mai buni conștientizându-le. 

-Prin asta dându-ne nouă, celor care suntem înțe- 
lepţi, ocazia de a suferi de păcatul mândriei, râse ea. 
Se ridică în picioare, anunțând: Este timpul să mă 
întorc la treabă. 

Se ridică şi el; n-ar fi vrut să pună capăt acelei conver- 
sații intime. 

-Te simţi suficient de bine? Pot să te duc eu acasă. 

- Nu, sunt bine, cu-adevărat. 

Se înălță pe vârfuri și, punându-și mâinile pe umerii 
lui, îi dădu un sărut foarte ușor. ) 

Dulceaţa buzelor ei îl paraliză. O sărută și el, silin- 
duse să fie blând, dar gura ei se deschise dornică sub 
gura lui. Reacţia ei lipsită de inhibiţii îi transmise 
curenţi de foc prin trupul amorţit. O strânse cu putere 
în braţe, sărutând-o cu pasiune. 

Silueta ei moale, delicioasă, apăsată în el, îi făcu ini- 
ma să-i bată ca un ciocan în piept și mintea să i-o ia 
razna. Era mai dulce ca mierea, mai revigorantă ca un 
pahar de brandy... 

- Lacey, murmură el. Minunată, minunată Lacey... 

Ea înţepeni în braţele lui, apoi se retrase iute, cu 
ochii sălbatici în lumina lunii. 

- Nu! icni. Nu, nu trebuie să fac asta! 

Aerul rece îl izbi, făcându-l să-și vină în fire. Dumne- 
zcule, cum se putea purta așa cu o tânără femeie care 
tocmai fusese atacată de un străin beat? Nu era mai pre- 
sus de nemernicul de care o salvase. Întinse mâna spre 
ca, cerându-şi iertare. 

- Lacey... 

Ea o zbughi însă la fugă prin spatele cârciumii. Până 
să se dezmeticească el, deja dispăruse. Era foarte rapidă! 
O urmă, întrebându-se dacă intrase în bucătărie, însă 
nu auzise nici un zgomot de ușă. 

In spatele hanului se afla un crâng de pini prin care 
trecea o potecă spre sat. Văzu o ramură mișcându-se, 
deşi nu bătea deloc vântul. Probabil că fugea înapoi spre 
Roscombe. Înjurându-se în gând, o luă şi el pe cărare. 
În lumina lunii văzu ceva negru prins în ramura pinu- 
lui, cam la nivelul capului. 

Oare Lacey purta o eșarfă sau o pălărie pe care o pier- 
duse? Desprinse nedumerit obiectul, care părea ca un 
animal mort. 

Era o perucă. O claie de păr negru și ondulat. Micuța 
şi dulcea lui Lacey era o mincinoasă. 

Lucy alergă până ce un junghi o forță să se opreas- 
că. Se rezemă gâfâind de un copac, cu mâna apăsată pe 
„oaste, Abia atunci își dădu seama că îi era frig la cap. 
Îşi pierduse nenorocita de perucă în timp ce alerga 
printre pini. Și mai și furase mantaua lui Gregory. 
Se transformase într-o infractoare. 

Oare avea s-o urmărească? Pe de o parte, își dorea 
asta, pe de alta, îi era teamă. 

Nu se zărea nimeni în spate. Măcar nu trebuia să se 
explice. Îşi continuă drumul, cu mantaua înfășurată 
strâns în jurul ei ca nişte braţe calde. 

Când se strecură încet în casa parohială, auzi bătând 
ceasul din sufragerie. Era miezul nopţii. Precaută, merse 
în camera ei, unde Chloe era băgată sub pleduri citind 


e aa ax 


curiozitate. 

- Cum a mers? Era acolo? Ai apucat să vorbeşti cu el? 
Se încruntă confuză. A cui e mantaua asta? Aproape că 
îţi atârnă pe jos. 

Lucy se prăbuşi în șezlongul ei șubred. 

- Da, Gregory a fost acolo, am vorbit cu el, ţi-am pier- 
dut peruca și i-am furat mantaua, iar acum totul este 
mult mai complicat! 

Chloe își arcui sprâncenele. 

- După câte se pare, ai avut o seară interesantă, obser- 
vă Chloe arcuindu-și sprâncenele. A inclus şi un sărut, 
ca să îl poţi uita şi să mergi mai departe? 

Lucy începu să-și desfacă părul, pe care-l lipise de cap 
să-i încapă sub perucă. 

- Da, mi-am obţinut sărutul. De asta totul este așa 
de complicat. li explică pe scurt despre beţivul care pu- 
sese mâna pe ea, despre Gregory care sărise să o salveze 
şi lunga lor conversaţie, deşi nu menţionă subiectul. 
Asta era doar între ei doi. Incheie spunând: Acum că 
îl cunosc mult mai bine, am avut un sărut pe care nu-l 
voi uita niciodată - şi îmi dau seama cât de proastă am 
fost să cred că ar putea vreodată să fie interesat de una 
ca mine. 

- De ce spui asta? întrebă Chloe. Din. câte mi-ai 
povestit, v-aţi înţeles foarte bine. Aţi avut o discuţie 
agreabilă şi un sărut aşijderea. 

- Da, dar la un moment dat am devenit conștientă 
că el nu mai este un puști, ci un bărbat în toată pute- 
rea cuvântului. Că a fost transformat din cauza unor 
experienţe pe care eu nu le voi cunoaşte niciodată, spu- 
se Lucy încet. Eu sunt doar o fată banală de la ţară. 
Nu pe mine m-a sărutat el, ci pe Lacey chelnerița. Nu eu 
îl interesez. lar interesul lui față de Lacey a fost oricum 
doar unul trecător. 

Conversaţia lor fusese reală şi valoroasă pentru amân- 
doi, de asta era sigură. Însă fusese doar un moment 
pasager, nimic mai mult. 

Lucy voia mai mult decât un simplu moment. Dar 
altceva nu avea să obţină. 


Derutat din cauza perucii, Gregory se întoarse la 
Willing Wench, cu Santa Cruz alături. Poate că Lacey 
purta peruca fiindcă părul ei era foarte urât, sau poate îi 
căzuse din cauza unei infecții puternice. Sau poate că se 
pândea că o înfățișare frivolă avea să-i aducă mai multe 
hacşișuri. Indiferent care era motivul, deghizarea submi- 
na relaţia de încredere care se înfiripase între ei. 

Pe de altă parte, el reacționase așa cum nu o mai făcu- 
se niciodată în faţa unei femei, nici fizic, nici emoţional. 
Voia să o revadă. Avea nevoie să o revadă. 

Cârciuma era aproape goală când se întoarse. Proba- 
bil că stătuse foarte mult de vorbă cu Lacey, deși nu 
simţise trecerea timpului. 

Daisy şi încă o chelneriță făceau curățenie în bar, cu 
feţe şi mişcări obosite. Fetele de aici erau mereu vesele, 
creând astfel atmosfera caldă, primitoare, care-l îndem- 
nase să devină client fidel. Niciodată nu-i trecuse prin 
cap cât de obositoare era treaba asta. 

Se apropie de Daisy, iar ea ridică ochii de la masa pe 
care o ştergea. 

- E puţin cam târziu pentru încă o băutură, domnule 
căpitan, remarcă ea. 

- Voiam să aduc ăsta înapoi, spuse el dându-i paha- 
rul gol de brandy. Şi asta, completă întinzându-i peruca. 
A rămas într-o ramură de copac după ce Lacey m-a lăsat 
şi a fugit. 

- Lauzi, făcu Daisy fără nici o intonaţie aparte. 

- Unde locuieşte? 

- Nu prea știu, zise chelneriţa ridicând din umeri. 

- Atunci, cum o mai cheamă? 

- Habar nu am, replică ea cu același gest. 

-Ai angajat o tânără şi nici măcar nu îi știi numele 
întreg? răbufni Gregory exasperat, 

-Era prietena unei prietene care a venit să dea o 
mână de ajutor. Voia să vadă dacă i-ar plăcea să lucreze 
aici în mod regulat, spuse Daisy întinzându-se ca și cum 
o durea spatele. Era plăcută și frumuşică, așa că m-am 
hotărât să-i dau o șansă. | 

Fata minţea de înghețau apele, Gregory era sigur 
de asta. Dar dacă nu voia să vorbească, el nu prea avea 
ce să facă. Poate că exista un motiv viabil pentru care ar fi 
fost mai bine să nu o găsească pe misterioasa Lacey. 

- Dacă vine să-şi caute peruca, spune-i că o poate 
recupera de la Naughton Grange. 

- Așa o să fac. Vocea lui Daisy era în continuare 
inexpresivă, dar în ochii ei lucea o sclipire de amuza- 
ment. Ceea ce ştiu este că Lacey e de pe aici. Dacă ţii 
ochii deschiși, s-ar putea să o vezi prin împrejurimi. 

El o măsură suspicios. 

- Adică într-un fel mă cam dai afară? 

- Păi nu e timpul? ripostă ea înțepată. 

Căpitanul simţi o doză de iritare la auzul mustrării 
implicite. Dar Daisy fusese bună cu el în ultimele săp- 
tămâni, când nu fusese în stare să dea ochii cu restul 
lumii. Şi avea dreptate - stătuse ascuns prea mult ca să-şi 
lingă rănile sufleteşti. 

- Da, e timpul. Mulţumesc, Daisy. 

Plecă, enumerându-și în minte toate lucrurile pe care 
le avea de făcut. Tatăl lui îi ceruse să preia gestionarea 
moşiei, și asta însemna să se ocupe de contabilitate 
împreună cu administratorul. Trebuia săși colinde 
domeniul călare, să viziteze arendașii, să verifice starea 
în care se găseau casele, să se asigure că erau în suficient 
de bună stare ca să facă faţă iernii. 

De asemenea, trebuia să-și viziteze prietenii de fami- 
lie și pe toți cei care, pe bună dreptate, îl aşteptau să 
treacă pe la ei. Nu dorise să facă asta înainte, dar acum 
descoperi că îi venise cheful. 

În tot acest timp avea să-şi țină ochii deschiși ca să o 
găsească pe Lacey. Îi datora scuze pentru că o sărutase 
când ea tocmai ce fusese atacată de un beţiv. La început, 

ei nu păruse să-i pese, dar fusese un gest total nelalo- 
cul lui. 

Și mai trebuia să descopere dacă era într-adevăr atât 
de atrăgătoare cum îi păruse în noaptea aceea. 


Crăciunul se apropia cu repeziciune, iar Lucy era 
foarte ocupată cu pregătirile. Ea și mama ei făcuseră 
coşuri de daruri pentru săraci, adunaseră ramuri verzi ca 
să împodobească biserica și casa parohială și o ajutaseră 
pe bucătăreasă la pregătirea mâncărurilor de sărbătoare 
pentru masa ce avea să fie întinsă pentru toată lumea ce 
trecea pe la vicariat după terminarea slujbei copiilor din 
Ajunul Crăciunului. 

Sarcina ei cea mai importantă era să organizeze tra- 
diționala procesiune de la biserica St. Michael's, în 
care tinerii enoriași puneau în scenă povestea Naşterii 
Domnului. Slujba ţinută cu această ocazie era mai puţin 
solemnă decât cea din dimineața de Crăciun, 

Procesiunea era foarte populară în rândul copiilor şi 
adulților deopotrivă, dar transformarea tinerilor actori 
în personajele respective și menţinerea ordinii în rân- 
dul lor nu era o sarcină pentru cei slabi de înger. Mama 
lui Lucy condusese procesiunea timp de ani întregi, iar 
Lucy fusese ajutoarea ei. Când Lucy împlinise două- 
zeci şi unu de ani, mama îi lăsase pe mână regizarea 
spectacolului, cu tot cu oi şi capre și aşa mai departe. 
Era o treabă dificilă, dar rezultatele se ridicau la înălți- 
mea eforturilor, 

Lucy spera că numeroasele însărcinări aveau să o 
ajute să-și ia gândul de la Gregory Kenmore, dar nu reu- 
şi chiar de tot să-l uite. De fapt, nu reuși deloc. În timp 
ce tăia fructe uscate în bucătărie şi ajusta costumele pe 
măsura participanţilor la procesiune, spuse exact ceea 
ce trebuia să spună şi reuși să nimerească reţetele mamei 
sale, dar nu-și putu opri mintea să rătăcească la Gregory. 
La discuţia pe care o avusese cu el și din care învățase 
atâtea lucruri. La sărutul acela care o înfiorase precum 
nimic altceva și din care învățase și mai multe. 

Nu mai fusese la Willing Wench decât o dată, ca 
să-i înapoieze lui Daisy mantaua periată și împăturită 
a lui Gregory. Chelneriţa o informase că peruca era la 
Gregory şi că o putea recupera de la Naughton Grange, 
moşia familiei Kenmore. Din fericire, Chloe spusese că 
nu conta că o pierduse, de vreme ce de ani buni nu se 
mai atinsese nimeni de ea. 

Lucy nu-l mai văzuse pe Gregory, dar auzise despre el. 
leşise din izolarea pe care și-o impusese și se alăturase 
din nou comunității din Roscombe. Făcea vizite pe la 
prieteni şi vecini şi se spunea despre el că era sociabil şi 
plăcut. Poate că nu mai era atât de exuberant ca odini- 
oară, dar nimeni nu-i mai critica atitudinea rece. 

Trecuse chiar și pe la părinţii ei într-o zi, dar Lucy 
nu fusese acolo! Când aflase, prima ei reacție fusese să 
urle. A doua însă fusese una de uşurare. Dacă ar fi recu- 
noscut-o, pur şi simplu ar fi leșinat de rușine. Ar fi fost 
îngrozitor de ciudat pentru amândoi. 

Din fericire, el nu avea cum să o recunoască. Blon- 
da și tânăra Lucinda Richards, fiica vicarului, nu avea 
nimic în comun cu apetisanta Lacey, cu părul ca pana 
corbului şi fără nume de familie. l l 

Spera însă în taină că el avea să vină la slujba din 
Ajunul Crăciunului. lar fi plăcut măcar să-l vadă. Să se 
asigure că într-adevăr era bine. 

Săşi ia în gând la revedere de la fermecătorul 
Gregory după care tânjise atâta timp și de la bărbatul 
complex în care se transformase. 


Lui Gregory îi plăcuse întotdeauna slujba copiilor 
de la St. Michael's. Biserica era plină ochi, răsuflarea 
enoriașilor încălzind aerul rece al nopții de iarnă. Ghir- 
landele de ramuri verzi şi mănunchiurile de lumânări 
creau un aer festiv. 

Fratele lui, Roger, care studia la Oxford și plănuia să 
devină preot, era acasă în vacanţă. În timp ce își croiau 
drum spre strana familiei Kenmore, mama lor exclamă: 

- Sunt în culmea fericirii că mă aflu aici împreună cu 
fiii mei frumoși! 

- Dar eu nu contez!? întrebă tatăl, Sir James Kenmore, 
cu o sclipire glumeaţă în ochi. 

- Pe tine pot conta întotdeauna, râse ea bătându-l 
uşor pe braţ. Fiii mei sunt mai imprevizibili. 

Din această propoziţie laconică transpărea îngrijo- 
rarea imensă pe care o simţise în legătură cu Gregory. 
În dimineața de după ce o cunoscuse pe misterioasa 
Lacey la cârciumă, ieşise din camera lui, își anunţase 
planul de a începe să lucreze cu administratorul moşiei 
şi luase un mic dejun foarte copios. Maică-sii îi venise să 
plângă de fericire. 

Gregory se simţea surprinzător de bine de când înce- 
puse să se ocupe de administrarea moșiei. Asta era casa 
lui, locul lui. Dacă nu ar fi lipsit timp de cinci ani, nu ar 
fi ştiut cât de mult iubea Naughton Grange. 

Tatăl lui era acolo, dacă avea nevoie de ajutor, dar 
Sir James înainta în vârstă şi se deplasa greu din cauza 
unui accident de călărie. Se arătase încântat să lase mun- 
ca de zi cu zi în seama fiului său. Gregory constata că 
experienţa de comandant din război îi era de folos, 
căci nu avu nici o problemă cu arendașii mai bătrâni, 
care lar fi putut socoti prea necopt ca să-l ia în serios. 

Totul mergea bine, din ce în ce mai bine - în afară 
de faptul că nu văzuse nici urmă de Lacey. Nu dăduse 
nicăieri cu ochii de ea, iar cercetările lui discrete nu dă- 
duseră nici un rezultat. Era drept că nu o putea descrie 
cu precizie, afirmând doar că era uimitor de frumoasă, 
iar părul ei probabil că nu era de culoare neagră. Poate 
că la urma urmei nu era de prin partea locului. 

Se așeză la capătul stranei, cu mama în dreapta lui 
şi tatăl și fratele în spatele lor. De partea cealaltă a bi- 
sericii, maiorul Randall şi familia se înşiruiră în strana 
lor. Maiorul îi zâmbi lui Gregory înainte să o ajute pe 
bunica soției sale să se așeze. 

Când toți își ocupară locurile, lăsând intervalul li- 
ber pentru trecerea actorilor, reverendul Richards apă- 
ru salutându-și congregația. Vicarul ținea mult la acea 
procesiune, căci iubea copiii. De asta probabil fusese 
un meditator atât de bun când Gregory avusese nevoie 

de pregătire înainte de a merge la Rugby, școala frec- | 
ventată de cei din familia Kenmore de aproape două | 
secole. 

Prima parte a slujbei fu scurtă, căci toată lumea aştep- 
ta cu nerăbdare evenimentul principal. Vicarul începu 
să citească din Evanghelie despre Naşterea Domnului, | 
umplând biserica cu vocea lui sonoră. 

- „În zilele acelea a ieșit poruncă de la Cezarul 
August să se înscrie toată lumea...“ 

Gregory se lăsă pe spate cu un oftat fericit când copiii | 
preluară povestea și cuvintele familiare începură să se | 
rostogolească peste el. Îngerul Gabriel era jucat de fiul 
adoptiv al maiorului Randall, care era de fapt un fel de 
văr, Plesnind de mândrie, băiatul anunță nașterea 
de sorginte divină unei Marii blonde și adorabile. 
Gregory îl jucase şi el pe Gabriel într-un an, după ce | 
progresase de la rolul inițial de oaie. 

Nişte îngeri mititei cântară cu voci dulci, angelice. | 
Pălăria de păstor îi căzu unui băiat pe ochi, iar acesta se | 


împiedică de o balustradă. Unul dintre magi conduse | 


înăuntru o capră gătită să pară cămilă, iar capra încercă 
să pătrundă în altarul împodobit. 


În timp ce valuri de râsete zguduiau biserica, Lucinda $ 


Richards, regizoarea spectacolului, reuși să salveze alta- 
rul prin gesturi rapide și inspirate. Cu părul auriu strâns | 
la spate într-un coc simplu, era la fel de senină şi de | 
drăgălașă ca un înger. 


Spectacolul se sfârși cu așezarea pruncului Iisus în | 


iesle. Solemnitatea momentului se risipi când lumea 
își dădu seama că bebelușul era jucat de un căţeluş de 


culoare crem. Acesta dormea profund, dar dintr-odată | 
se trezi, se uită speriat la copiii care îl înconjurau și sări $ 


pe podea. 


Pe când cățeluşul o lua la goană scheunând pe cu- | 
loarul din mijloc, capra începu şi ea să behăie sărind în $ 
faţă, iar întreaga congregaţie izbucni în râs. Gregory o $ 


văzu pe Lucinda Richards oftând plină de amărăciune 
din cauză că spectacolul se dusese pe apa sâmbetei, 


dar ştia foarte bine că nu avea rost să încerce limitarea | 

haosului. Dacă toți actorii improvizaţi și-ar fi jucat rolu- 
rile cum scrie la carte, spectacolul nu ar fi fost nici pe 
jumătate atât de amuzant. 

Vicarul începu să intoneze un imn de celebrare a 
nașterii Mântuitorului. Toţi enoriașii i se alăturară, cân- 
tând cu entuziasm până ce zidurile de piatră părură să 
intre în vibraţie. Oamenii se ridicară şi se încolonară 
să iasă din biserică, fără a se opri din cântat. Familiile cu 
copii mici se duceau acasă, ceilalți aveau să se oprească 
la casa parohială pregătită să-și primească oaspeții. 

Gregory ieși cel din urmă din strana familiei 
Kenmore, În timp ce își aştepta tatăl să se ridice prop- 
tindu-se în baston, aruncă o privire în jur la biserica 
luminată de lumânări. Lady Julia Randall își îmbrăţișa 
micul înger Gabriel, iar o oiță foarte mică era ridicată 
în aer şi cocoţată chicotind pe umărul tatălui care nu-și 
mai încăpea în piele de mândrie. 

Privirea lui Gregory se mută înapoi la altar, unde 
Lucinda Richards strângea cercurile de sârmă întruchi- 
pând halourile sfinților și îi punea în rând pe micii ac- 
tori. Era într-adevăr o fată splendidă, la fel de rafinată şi 
de delicată ca o piesă de cristal. 

Râzând, ea întoarse capul să-i spună ceva tatălui ei, 
iar vederea profilului pur, perfect, îl lovi ca un pumn în 
plex. Se holbă la ea. Nu, nu era cu putinţă. Nu era 
cu putinţă! 

Lacey. Lucy. O perucă neagră pierdută. Același profil 
delicat, fără cusur. 

Lucinda Richards era misterioasa Lacey. 


capitolul 7 


Lucy îşi trimisese toți actorii înapoi la familiile lor 
şi tocmai se întindea să-şi ia pelerina când îl văzu pe 
Gregory Kenmore avansând prin mulțime cu o expresie 
hotărâtă pe față. Dumnezeule mare, o recunoscuse! 

Își înfășură pelerina în jurul umerilor și ieşi în goană 
pe ușa din spate care dădea din biserică în cimitir. Dar 

unde putea merge? Casa parohială era aproape, însă 
deja se umplea de oaspeți, iar ea, ca fiică a vicarului, 
trebuia să dea o mână de ajutor. 

Oare putea să alerge până acasă la Chloe? Nu, în 
Ajunul Crăciunului nu se putea invita acolo, chiar dacă 
era vorba de cea mai bună prietenă. 

Clopotele bisericii băteau a sărbătoare, începuseră să 
cadă încet fulgi moi de zăpadă, iar ea era pe cale să dea 
seamă unui bărbat care o făcea să-şi piardă cu totul rați- 


unea. Un bărbat pe care îl păcălise. 
Îi văzu silueta cu umeri laţi ieşind din biserică. Scânci 


ruşinată şi o luă iarăși din loc mai departe, gândindu-se | 
că putea da roată bisericii, pierzându-se printre credin- 


cioşii care se îndepărtau. 

Era însă prea târziu. Nici nu apucă să ajungă la poar- 
tă, că el o prinse de umăr într-o strânsoare ca de oţel. 

- Deci misterioasa Lacey este în realitate cuviincioasa 
domnişoară Lucinda Richards. 


Îşi dori ca pământul să se deschidă pentru a o înghiţi, | 


dar solul bocnă nu o ajută defel. 
- Da, şopti ea. Imi pare rău. 
- De ce ai făcut asta? 
Vocea îi era agresivă, foarte masculină și total 


nedumerită. 


- Pentru că eram furioasă! izbucni ea. Crezusem că , 


pe vremuri eram prieteni. În rugăciunile pe care le fă- 


ceam seara, mă rugam mereu să te întorci cu bine acasă. : 
Pe urmă te-ai întors și nici măcar nu ai trecut pe la tata, ! 


cum ar fi fost normal. Am fost încântată să te văd în 


sfârșit la balul familiei Randall, până când tu m-ai privit 


ca pe o leproasă! Abia, abia ai reuşit scoţi un cuvânt po- 
liticos de salut, nu ai vrut să-mi atingi mâna înmănușată 


în timpul dansului, iar după aceea ai luat-o la sănătoasa | 


ca un iepure speriat! 
Gregory se crispă. 


- Da, probabil că aşa am făcut. Erai atât de frumoasă, 


de rafinată. Nu m-am simţit demn să te ating. 


„Dar o alt fel de fată ai atins fără să faci nazuri“, se 


gândi ea supărată. 

-Am auzit că te distrezi foarte bine la Willing 
Wench, așa că m-am hotărât să văd dacă acolo eşti dis- 
pus să vorbeşti cu mine. Ai vorbit. 

Şi o şi atinsese. 

-Nu mi-a trecut niciodată prin cap că o tânără bi- 
ne-crescută ar putea lucra pe post de chelneriță într-un 
bar. Arătai complet diferit. 

Rochia cu guler înalt a lui Lucy şi pelerina groasă îi 
ascundeau silueta, dar privirea lui rătăci involuntar spre 
locul unde ar fi fost decolteul lui Lacey. 

-O rochie veche din podul familiei Bridges ţi-a în- 
«lrumat privirea departe de faţa mea, ca să nu mă poţi 
recunoaște, îl informă ea înțepată. 

Căpitanul își luă seama și își mută ochii spre faţa ei. 

- Deci, care este cea adevărată? Angelica Lucy, care 
pune în scenă spectacolul de Crăciun, sau glumeaţa 
Lacey, care ştie atât de bine să asculte? 

- Amândouă sunt adevărate, spuse ea muşcându-și 
buza. Am fost crescută cum se cuvine şi îmi place să 
lucrez cu copiii, dar nu sunt un înger. Mi-a plăcut 
să fiu Lacey şi toți bărbaţii de la cârciumă să considere 
că sunt frumoasă. Şi, şi... mi-a plăcut să fiu sărutată 
Poate prea mult. 

„= O fată așa de frumoasă ca tine nu ar trebui să ducă 
lipsă de săruturi. 

Lucy intui că se afla în pragul unui moment critic. 
Dacă-și deschidea inima în faţa lui - și risca să-i fie frân- 
tă - era posibil să nu mai aibă niciodată şansa de a fi 
mai mult decât o femeie înșelătoare în ochii lui. Cu vo- 

cea tremurândă îi mărturisi: 

- Nu vreau să fiu sărutată decât de un singur bărbat 
De tine. 

Gregory se dădu ușor înapoi, șocat până în mă- 
duva oaselor că ea îl putea dori. Însă expresia terifiată 
dar plină de speranţă de pe faţa ei era cât se poate de 
convingătoare. 

-Lucy, murmură, adresându-i-se ca pe vremea când 
lucrurile nu erau atât de complicate. Vrei să spui că 
ţii la mine? i 

- M-am îndrăgostit de tine de când ai început să vii 
la casa parohială să înveți cu tata latină și greacă, şopti 
ea în timp ce lacrimile îi alunecau pe obraji. Ştiu că 
eram prea tânără, că trebuia să aştept până mă făceam 
mare. Așa că atunci când mă rugam să te întorci cu bine 
acasă, mă rugam cu egoism și ca tu să nu găsești pe alt- 
cineva înainte ca eu să am ocazia să te conving să te uiţi 
la mine. 

- Draga, draga mea fată! Îi şterse lacrimile de pe 
obraji, apoi îi luă în mâini faţa frumoasă în formă de 
inimă. Tu nu mă cunoşteai cu adevărat. Nu sunt demn 
de un asemenea devotament. 

-Ştiam că eşti blând și răbdător cu o fetiţă, inte- 
ligent, respectuos cu părinţii mei şi că aveai simţul 
umorului, replică ea. Erai un tânăr demn de interesul 
oricărei femei. 

- Poate că pe atunci eram, oftă el. Acum nu mai sunt. 
Ai aflat asta când am discutat în faţa cârciumii. 


- Am aflat că eşti un bărbat care a suferit și a supravie- | 


tuit şi a devenit și mai puternic în locurile unde a căpă- 
tat cicatrice, spuse ea încet. Acum te cunosc și mai bine 
decât te cunoșteam înainte și țin la tine şi mai mult. 
Era deopotrivă Lucy şi Lacey, înțelese el. Fiica blândă 
şi bine-crescută a vicarului şi o tânără femeie care văzuse 
suficient din partea întunecată a vieţii ca să înveţe ce în- 
seamnă înțelepciunea şi compasiunea. Legătura pe care 


o simțise între ei la cârciumă era reală, iar acum că o 


vedea mai clar devenise şi mai puternică. 

- Lucy. Se aplecă și îi sărută buzele cu tandreţe, gus- 
tându-i dulceaţa și adevărul. Lacey. 

O sărută încă o dată, simţindu-i puterea şi empatia. 

Ea îi răspunse cu un entuziasm inocent care era 
cu atât mai îmbătător. O îmbrăţișă, astfel încât trupul 
ei moale se lipi de al lui. Voia să se contopească într-o 
singură ființă cu ea, să o protejeze, să o divinizeze. „Deci 


asta înseamnă să iubeşti“, gândi el ameţit, trecându-și | 


mâinile de-a lungul spatelui ei. 


Nu-şi dădu seama cât de departe îi alunecaseră mâini- ' 


le până ce ea îl împinse la o parte și o porni grăbită prin 


O frumoasă de rând 57 


zApadă. După o clipă de şoc, ca şi cum i-ar fi deşertat 
cineva o găleată cu apă rece ca gheața în cap, Gregory 
o urmă, ajungând-o din câţiva pași. Puse mâna pe ea 
vi o trase cu spatele lipit de pieptul lui, înfăşurându-i 
mijlocul cu braţele. 

- Te rog, nu fugi de mine! 

Înainte să-şi poată cere iertare că se mișcase prea 
rapid, ea spuse printre lacrimi: 

- A trebuit să fug. Sunt o stricată! 

-Ce prostie! ripostă el. De unde ţi-a venit aşa o idee 
absurdă? 

-M-am îmbrăcat ca o femeie ușoară şi m-am dus la 
cârciumă și mi-a plăcut când bărbaţii au flirtat cu mine. 
Înghiţi în sec, după care continuă: Şi mi-a plăcut când 
mai sărutat mult mai mult decât se cuvenea! Părinţii 
mei ar fi așa de dezamăgiți de mine! 

El îşi dădu seama că acum vorbea Lucy, fiica vicaru- 
lui, care nu era de acord cu entuziasmul inocent, dar 
real pe care îl simţea Lacey. 

- Şi părinţilor tăi le-a plăcut să se sărute, altfel nu ar fi 
făcut patru copii, spuse el pe un ton liniștitor. Probabil 
că ceea ce nu ar vrea ei este să te săruţi cu oricine, aşa, la 
intâmplare, iar sărutul meu nu a fost unul la întâmpla- 
re. Şi nu cred că al tău a fost. 

După o lungă tăcere, ea șopti: 

-Nu a fost. Dar îmi este atât de ruşine de cum m-am 
purtat, că nici nu te pot privi în ochi. 

Gregory îi sărută lobul urechii drepte, iar ea fu stră- 
bătută de un fior delicios. 

-Nu ştii că este visul fiecărui bărbat să găsească o 
lemeie care este bună și blândă, dar și pasională și fru- 
moasă? O femeie exact ca tine. 

- Habar nu am ce visează bărbaţii, însă nu am în- 
yeles de ce ai fost atât de nepoliticos la balul familiei 
Randall. 

-Am fost nepoliticos fiindcă îmi păsa de opinia 
ta. Incercă să găsească un exemplu ca să o convingă o 
dată pentru totdeauna că nu avea de ce să se ruşineze: 
Nu sunt un expert în femei, dar părerea mea e că o fată 

interesată de căsătorie ar dori să găsească un gentleman 
care este devotat și credincios şi care va avea multă grijă 
de ea şi de copiii lor. Sărutându-i cealaltă ureche, urmă: 
Dar ar dori și ca el să o considere cea mai frumoasă şi 
atrăgătoare femeie de pe pământ și să aştepte nerăbdă- 
tor să i-o poată dovedi. Am dreptate? 

Îşi strecură mâna în pelerina ei și i-o puse pe mijloc, 
atent să nu se miște prea sus sau prea jos. 

- Asta vreau şi eu, recunoscu ea timidă. Un bărbat în 
care să pot avea încredere, dar şi unul care să mă fasci- 
neze. Un bărbat... cam ca tine. 


- Pot să candidez pentru slujba asta? întrebă el. Spu- . 
ne-mi doar ce vrei. Un an întreg de curte în care să mă | 


abțin să te sărut? Ar fi dificil, dar dacă asta e ceea ce vrei, 
o să fac tot ce pot ca să fii mulțumită. 

Ea se întoarse în braţele lui şi îl privi în ochi. Fulgii 
de nea se aşterneau într-un strat alb, înghețat, pe gluga 
întunecată a pelerinei. 


-Să-mi faci curte fără să mă săruți nu ar avea nici un | 
farmec, dar ești sigur, Gregory? Eu sunt tânără și lipsită - 


de experienţă în comparaţie cu tine. 

Știind că trebuia să o convingă de propria valoare, el 
rosti grav: 

-Dar ai devenit înțeleaptă îngrijind bolnavii şi aju- 
tându-l pe tatăl tău să se ocupe de enoriași. În noaptea 
aceea, înţelepciunea ta a fost cea care a declanşat proce- 


sul de vindecare a cicatricelor mele. Nu știu dacă sunt | 
demn de sentimentele tale, dar nu sunt atât de prost | 


încât să fug de fata cea mai atrăgătoare pe care am cu- 
noscut-o vreodată. 
Ochii ei erau visători. 


- Deci se anulează reciproc dacă amândoi credem | 


că suntem nedemni de sentimentele celuilalt? 

- Da, eu așa cred, spuse el gânditor. Şi acum că ne-am 
lămurit, eşti de părere că trebuie să mergem la recep- 
ţia organizată de părinţii tăi cu atâtea stele în ochi în- ; 
cât toată lumea să aibă senzaţia că aude deja clopote 
de nuntă? 


O frumoasă de rând 59 


_— Dacă vorbeşti serios, replică ea cu un zâmbet strălu- 
citor, eu voi fi aproape cea mai fericită fată din întreaga 
Anglie când vom intra în casă. 

El îşi imagină momentul când avea să vadă acel zâm- 
bet de partea cealaltă a mesei, la micul dejun, și simţi că 
inima i se umplea cu o bucurie nemăsurată. 

-Cum te-aş putea face fata cea mai fericită din întrea- 
pa Anglie? 

Lucy făcu un semn spre copacul de deasupra lor. 

- Ştii, acesta e un stejar. 

- Şi...? întrebă el, neînțelegând. 

Ea zâmbi şi se transformă pe loc în Lacey cea 
păcătoasă. 

-Şi e plin de vâsc! 


Campania de Crăciun 
a domnişoarei Brockhurst 


Jo Beverley 


capitolul 1 


-O să fie un Crăciun trist cu William atât de departe. 

Penelope Brockhurst îşi auzi mama plângându-se, 
dar nu putu ridica ochii de la decoraţiunile din hârtie 
pe care le făcea în momentul acela. 

- O să ne fie destul de bine aici, cu prietenii noștri, 
iar Praga reprezintă o șansă extraordinară pentru el. 

- O, da, şi la numai douăzeci și șase de ani. Sunt foar- 
te mândră de el, dar am înţeles că acolo e foarte multă 
zăpadă iarna. Îmi fac griji pentru copii. 

Mama lui Pen îşi făcea griji pentru toţi copiii - cei 
patru ai ei, chiar dacă acum erau adulţi, cei doi nepoți, 
o mulțime de fini şi toți ceilalți copii pe care îi întâlnea. 
Era ea însăși întruchiparea ideii de mamă, cu faţa ca un 
măr, silueta plină şi părul moale și cărunt strâns sub o 
honetă mare cu volănaș. Se întreba adesea cum se făcea 
de avea o fiică precum Pen - aproape fără rotunjimi, us- 
căţivă la faţă și, de curând, cu părul negru tuns în nişte 
cârlionţi scurți și obraznici, ciufuliţi în toate părțile. 

-O să le placă foarte mult, spuse Pen. Imi amintesc 
de vremurile când aveam atâta zăpadă de Crăciun... 

- Şi atunci tatăl vostru era acasă şi punea să se facă 
sănii. Şi pe urmă se auzeau atâtea ţipete și chiuituri... 
Mare mirare că nimeni nu-și rupea nimic. Mai ales 
tu, Pen. 

Tânăra lipi hârtia ondulată la locul ei, astfel că putu 
ridica ochii. 

- Oasele mele nu sunt mai fragile decât ale fraților 
mei, mămico. 

- Sunt sigură că așa ceva e imposibil, draga mea. Băr- 
baţii sunt mai puternici în toate privinţele, şi de asta 
doamnele nu fac lucruri cum ar fi să se arunce la vale pe 
pante înghețate pe o bucată de lemn... 


64 Jo Beverley 


- Atunci nu eram o doamnă. Aveam doar treispreze- 
ce ani. 

-... Şi nici nu galopează pe deșelate și nici nu se 
cațără în copaci. 

-Nu mă mai caţăr în copaci. 

Pen se înapoie la lucrul ei, mai întâi fixând o fâşie 
subțire de hârtie în mijloc, apoi înfăşurându-i capătul 
în jurul unui beţișor. Când termină, înfășură cealaltă 
jumătate în jurul altui beţișor, străduindu-se să facă am- 
bele părţi la fel de strânse. 

Nu avea idee de ce, dar treaba asta de mare fineţe o 
încânta. Niciodată nu-i plăcuse să coasă goblenuri, să 
picteze acuarele sau să aibă alte îndeletniciri de dom- 
nişoare, dar pentru o zi friguroasă de noiembrie era o 
ocupaţie perfectă. 

Londra oferea nesfârşite posibilități de distracţie, 
chiar și la acest moment al anului, dar trebuia să te aven- 
turezi afară ca să te poţi bucura de ele. Erau de preferat 
salonașul confortabil și focul viu din cămin. 

-Crăciunul este mult mai frumos sărbătorit la țară, 
spuse mama ei, întorcându-se la subiectul iniţial al discu- 
tiei. Presupun că ne-am putea duce la Conacul Lowell... 

Părea ezitantă, și nu era de mirare. 

- Fără William și familia lui acolo, ce rost ar avea, 
mămico? Aici este mult mai confortabil; în plus, ne pu- 
tem bucura de magazine şi distracţii şi ne putem vizita 
prietenii, toate făcând doar o scurtă plimbare pe jos sau 
cu calul. 2 

- Da, probabil așa este, draga mea, spuse doamna 
mai în vârstă, dar nu-și putu reprima un oftat: O să-mi 
lipsească sărbătoarea Crăciunului la ţară. 


Pen crezu că asta fusese tot, dar câteva zile mai târziu, 
maică-sa intră în fugă în salonaș. 

- Pen! O scrisoare de la Mary Skerries! 

Tânăra femeie puse jos ornamentul foarte com- 
plicat pe care încerca să-l facă şi îi zâmbi mamei sale. 
Slavă Domnului, părea doar însufleţită de curiozitate 

şi nu lăsa să se vadă nici urmă din bătăile nebuneşti ale 
inimii pe care le simțise la auzul numelui Skerries. 

-S-a întâmplat ceva deosebit? reuși ea să spună. 

- Ce? Nu, nu neapărat. Totul e bine la Cherryholt. 

Nu murise nimeni. De ce Pen se gândise mai întâi de 
toate la o moarte habar nu avea. 

-Marianne s-a căsătorit, continuă mama. O mai ţii 
minte pe Marianne, nu-i așa, draga mea, căci nu e decât 
cu trei ani mai mică decât tine. S-a căsătorit cu lordul 
Montdown. O partidă foarte bună. 

Mama rezistă să nu-i arunce o privire plină de reproș, 
ceea ce era un lucru nobil din partea ei. Marianne avea 
douăzeci de ani, faţă de cei douăzeci și trei ai lui Pen, 
dar Pen se ofilea nemăritată. Nu că n-ar fi încercat, ba 
chiar de trei ori. Ceea ce însemna că-i părăsise pe cei trei 
bărbaţi cu care cochetase, iar acum se părea că în anu- 
mite grupuri i se spunea deja domnișoara Breakheart!. 

Cum se lăsase tăcerea, simți nevoia să întrebe: 

~ Păreai entuziasmată de ceva, nu? 

- A, da. Doamna Brockhurst despături scrisoarea, pă- 
rând cam stânjenită. Ba mai curând vinovată? Mă între- 
bam... Pen, crezi că ar fi foarte greșit din partea mea să o 
rog pe Mary să ne invite la Cherryholr de Crăciun? 

Inima lui Pen începu să bată din nou cu putere, adu- 
când-o în pragul unei crize. 

Mary, vicontesa Skerries, era cea mai bună prie- 
tenă a mamei ei, încă din copilărie. Tatăl lui Pen 
fusese diplomat, dar mamei sale nu-i plăceau călăto- 
riile lungi și în țări îndepărtate, așa că de multe ori, 
când soţul era trimis în misiune, se ducea împreună cu 
copiii să petreacă o lună sau chiar mai bine la Cherry- 
holt, în Hampshire. 

Pen avea multe amintiri dragi din vremurile acelea, 
însă cele care o tulburau acum erau legate de o persoa- 
nă, nu de un loc. Ross Skerries, moștenitorul titlului de 
viconte, care avea aproape vârsta ei şi îi fusese odinioară 
cel mai bun prieten. 


1 De la to break one's heart — a frânge inima cuiva 

Să meargă la Cherryholt? Acolo unde se afla Ross | 


Skerries? O, da! 


-Sunt sigură că vei găsi o formulare adecvată, 


mămico. 
~ Poate... Doamna Brockhurst se întrerupse ca să-i 


arunce o privire cercetătoare. Te simţi bine, draga mea? | 


Mi se pare că ești puțin răgușită. 
Pen înghiţi în sec şi își reveni. 


- Foarte bine. Nu am petrecut niciodată Crăciunul la | 


Cherryholt, nu? Sunt sigură că va fi minunat. 
- Atunci așa o să fac. Adevărul e că nu suport ideea 


de a fi în oraș de Crăciun. 


capitolul 2 


Era douăzeci şi trei decembrie, iar Pen se afla într-o 


trăsură care se apropia de Cherryholt, luptându-se să nu | 
manifeste nimic mai mult decât un entuziasm temperat | 


față de sărbătorile petrecute într-o companie plăcută. 


În realitate, inima și visurile i-o luaseră cu mult înainte, | 
strălucind cu atâta putere, că era de mirare că nu lumi | 


nau calea în negura serii. 


-Ce frumos arată Cherryholt, spuse doamna Brock- ! 


hurst plină de încântare. E o casă atât de graţioasă şi cu 
atâtea ferestre luminate... 


- Da. 


Era posibil ca Ross să se afle într-una dintre acele 
camere luminate. Nu toate aveau draperiile trase, iar 


Pen nu putu să se abţină să nu le scruteze curioasă. 
Ultima oară fusese acolo cu cinci ani în urmă. Curând 
după aceea, tatăl ei se pensionase pe motiv de boală, 


din cauza unei infecții contractate pe meleaguri străine. | 
Ea şi mama ei locuiseră la Conacul Lowell, îngrijindu-l | 


până ce se stinsese, cu aproape doi ani în urmă. 


Băieţii îşi luaseră zborul urmând cariere în diploma- | 
ţie, armată şi biserică, dar pentru o fiică nu putea să | 


existe altă carieră decât măritişul. 

După terminarea perioadei de doliu, mama începuse 
să-i caute un soţ, luând-o cu ea la Londra, Brighton, 
Bath şi la diverse petreceri unde puteau fi găsiți tineri 
eligibili. Campania dăduse rezultate, doar că Pen se spe- 
riase şi renunțase după încheierea logodnei. 

De trei ori. 

Domnișoara Breakheart. 

Nu aveau să se mai petreacă lucruri de felul aces- 
ta, hotărâse ea. În sfârşit, înţelegea de ce nu reușise 
să ducă la capăt nici una dintre logodne. Adevărul 
o lovise în moalele capului într-o zi de noiembrie pe 
Oxford Street. 

Nu-l mai văzuse pe Ross de ani întregi. El stătea mai 
mult la Lowell, era drept, dar nici altfel n-ar fi avut şan- 
se prea mari să-l întâlnească. Din scrisorile lui Mary 
Skerries către mama ei aflase că el se ocupa cu înde- 
letniciri bărbăteşti - mergea la vânătoare prin ţinut, vi- 
zita diverse domenii din Marea Britanie și administra 
moşia irlandeză alocată prin tradiție moștenitorului fa- 
miliei Skerries. 

Chiar dacă se aflau în apropiere, tot îi putea despărți 
o distanță imensă. Ea mersese în vara aceea la Epsom, 
la cursele de cai, dar stătuse cu doamnele, departe de 
zonele pline de noroi unde bărbaţii inspectau caii și fä- 
ceau pariuri. 

li fusese dor de prietenul ei, dar nu se gândise la vreo 
altă semnificație înainte de acea întâlnire din Oxford 
Street. El avea în mâini o mulțime de pachete, toate 
cumpărături pe care îl pusese mama lui să le facă. 

- Tocmai m-am întors din Irlanda, spusese el. 

Cu siguranţă i-ar fi putut răspunde și ea pe măsură, 
însă în interiorul ei se întâmpla ceva ciudat. 

Ross părea mai matur, în acel fel care accentua fru- 
museţea unui bărbat de douăzeci şi patru de ani. Era 
mai tras la față şi ceva, sau cineva, îl făcuse să fie mai 
spilcuit. Purta cravată în locul unei simple eșarfe înno- 
date și cizmele îi fuseseră lustruite. 

Vorbiseră despre familie şi vechile anunt zi a a 
întârziase prea mult. Trebuia să plece spre Cherry 
în câteva ore. E! j 
Pen spera că nu lăsase să se vadă nimic din A 
ciumul pe care îl simțea în interior, dar o săpt T | 
mai târziu decidea să rupă a treia şi, Tw se sta 
logodnă. Cum se putea căsători cu altu EF epica 
îndrăgostită de Ross Skerries ra din se pa pân s 
i câştige ini mai ales când e 
cum putea să-l câștige inima, ea | 
deloc sti împărtășească seu moale an pron 
i iscuţia în Ox! 
un interes să prelungească di ford Stres 
şi nici nu menţionase posibilitatea de a se întâlni din 
nou în viitor. | E 
Acum că se apropia de E ale ci i i Sit | 
i âtă să obțină premiul. 
rea O şansă și era hotărâ i ; psd 
i, unii bărbați i ales genul sportiv, nu păr 
urmei, unii bărbaţi, mai ale P 
dornici să aranjeze chestiunile legate de aia A A | 
şişi, dar erau mulţumiţi când totul se aranja de la si i 
Era acum ori niciodată. Dacă dădea greş, î. a 
rămână fată bătrână pentru tot restul vieții ei. a 
fără nici o îndoială, viața avea să-i fie una aventur 


să. Crearea ornamentelor din hârtie putea să-i umel i 
numai o mică parte din timp. Dacă Anglia nu-i oferea ; 


suficient spațiu, avea să călătorească. Europa PR z 
se deschidă în fața turiștilor englezi într-o zi, SU H 
şi mai erau și locuri mult mai îndepărtate - Canada, 
India, Egipt, Arabia. | 
Oriunde era suficient de departe de onorabilul 
Cardross Skerries. l | 
Trăsura trase pe sub o arcadă peer nare 
torii îşi luă inima în dinți. ir 
aşteptau servitorii. Pen îşi lu | ) ) 
Ma E nimic din ceea ce gândea, din ceea ce simțea, 
absolut nimic. | | 
Imediat ce intrară în casă, micuța Lady Skerries se 


grăbi să le întâmpine. 


_ Ellie! A trecut mult prea multă vreme de când 


ne-am văzut şi chiar și mai mult de când ne-am bucurat 


i Pe er. 
de compania ta aici, la noi. Şi Pen, draga mea P | 


Dumnezeule, cât ai crescut! 

Pen zâmbi și acceptă o îmbrăţişare, dar în interior se 
crispă. Era destul de înaltă, aşa că poate nu ar fi trebuit 
să cumpere o bonetă nouă, căci ultima modă le impu- 
nea o înălțime considerabilă. Slavă Domnului că luase 
în bagaj niște berete franțuzeşti şi niște turbane. 

Lady Skerries și mama ei sporovăiră tot drumul până 
la un dormitor foarte frumos. 

- Poftiţi! O să pun să vi se aducă apă să vă spălați şi 
ceai. Desigur, puteţi comanda orice altceva mai doriţi. 
Cinăm la ora șapte, dar dacă sunteți obosite... 

-Sigur că nu, spuse mama lui Pen. Nu vreau să ratez 
nici unul dintre toate aceste momente plăcute. 

Într-adevăr, părea mult mai tânără, la fel ca Mary 
Skerries, în ciuda firelor cărunte din părul ei blond. Prie- 
tenia lor de-o viață avea efecte de-a dreptul alchimice. 

Pen îşi dezlegă boneta de treizeci de centimetri înălți- 
me, dorindu-și să fi cunoscut şi ea o asemenea relaţie de 
amiciție, începută în copilărie şi întărită de parcursul si- 
milar prin viață. Avusese și ea nişte prietene pe vremuri, 
“ar acum toate erau măritate, cu copii, şi nu prea mai 
aveau ce să-şi spună. 

Prietenul ei de suflet fusese Ross. Fuseseră departe 
unul de celălalt un timp mai îndelungat decât cel pe 
care îl petrecuseră împreună, dar asta nu părea să conte- 
ze. Ea îi scria scrisori lungi, iar el îi răspundea, fie şi nu- 
mai prin scurte misive în care îi povestea despre farsele 
«le la şcoală, despre cai sau pistoale. 

Pe măsură ce crescuseră, devenise tot mai evident că 
trăiau în două lumi complet diferite, iar când doam- 
ni Brockhurst începuse să facă aluzii cum că era prea 
mare ca să mai deranjeze un bărbat în toată firea cu astfel 
de prostii, încetase să-i mai scrie. Sperase că asta avea 
sàl facă să-i scrie din proprie iniţiativă, dar nu se întâm- 
plase aşa. Contactele lor încetaseră, în afară de câte o 
icmarcă ocazională în vreo scrisoare de la Mary Skerries 
către maică-sa. 

Dar acum el era aici, foarte aproape. Când urmau 
"A se întâlnească, oare totul avea să fie ca pe vremuri, 
uşa cum se întâmplase cu mama ei şi prietena acesteia 

din copilărie? Pen spera că aşa aveau să stea lucrurile, 
dar voia şi mai mult decât atât. Acum nu mai voia doar 
un prieten. 

Lady Skerries plecă, iar Pen se așeză să-și perie părul. 

-Ce păcat că te-ai tuns, scumpo. Aveai așa o cascadă 
minunată de bucle! 

-Şi cât de obositor era s-o întreţin... Vezi, acum am 
dat cu un pieptăn și sunt gata. li predă scaunul mamei 
sale şi propuse: Vrei să ţi-l perii eu pe al tău? 

- Mulţumesc, draga mea. Îmi lipseşte Peggy, dar nu 
am vrut să o împovărez pe Mary cu încă o servitoare, iar 
Peggy se va bucura de Crăciunul petrecut cu familia ei. 

- Putem să ne prindem una alteia panglicile şi nastu- 
rii, spuse Pen, scoțând agrafele din părul destul de rar și 
fragil al mamei ei. 

Odinioară fusese des, își aminti ea, și negru, așa ca 
al ei. Oare acesta era şi viitorul ei, dar fără soţ, copii şi 
cămin? Poate că nu avea o înfățișare prea feminină 
şi poate că nu se comporta întotdeauna în societate aşa 
cum se cuvenea, dar voia toate acele lucruri ca oricare 
altă femeie. 

Numai că, după toate aparențele, le dorea din partea 
unui singur bărbat. 

Trecu peria cu grijă prin părul mamei sale, asigu- 
rându-se că nu trage prea tare de vreo şuviţă încâlcită, 
apoi îl răsuci din nou și îl prinse în coc înainte de a-i 
pune din nou boneta. Dacă demersul ei eșua, poate că 
ar fi fost cazul să poarte și ea în permanenţă o bonetă. 
O, nu, nici chiar așa. Un turban, poate, de mătase 
grea, cu un ornament vesel, în nici un caz o bonetă de 
fată bătrână. 

Oricum ar fi arătat aiurea cu așa ceva. 

Nu avea habar de ce era diferită, dar mereu fusese 
așa. Ani întregi folosise drept scuză faptul că era cam 
băieţoasă din fire, dar pe măsură ce se apropiase şi apoi 
depăşise vârsta de douăzeci de ani, începuse să fie carac- 
terizată drept o fetișcană originală. Curând, nu era nici 
un dubiu, avea să treacă drept excentrică. 

Îi plăcea părul ei scurt şi nu era singura doamnă care 
adoptase acest stil. Unele arătau absolut încântător cu 
părul numai bucle - cum era Sophie Ashby cu ochii ei 
mari și fața frumoasă, în formă de inimă, sau domnișoa- 
ra Willoughby, care era considerată o frumuseţe. 

Faţa lui Pen nu era în formă de inimă și nici frumoa- 
să; adevărul era că i s-ar fi potrivit mai degrabă unui 
bărbat. Avea maxilarul pătrat și nasul lung, iar buzele ei 
nu se arcuiau îmbietor. Maică-sa preferase să creadă că 
o claie de păr avea să o transforme într-o frumuseţe, dar 
lucrurile nu stătuseră așa. 

Până atunci nu contase, însă dintr-odată conta. 

Ingrozitor de tare. 

Nu era de mirare că Ross Skerries nu se gândise nici- 
odată la ea ca la o posibilă soţie. Dacă ar fi crezut în ma- 
gie şi-ar fi cumpărat o perucă, dar își aminti cum arăta 
când își lăsa părul lung desfăcut - ca o slăbănoagă din 
vremea Restauraţiei cu peruca vâlvoi. 

Nu era nici foarte neatrăgătoare, ținu să-şi aminteas- 
că. Trei bărbaţi îi ceruseră mâna, fiecare exprimându-și 
o intensă admiraţie la adresa ei. Când cu părere de rău 
trebuise să rupă logodnele, toți se plânseseră că le rup- 
sese inima. 

Cu toate acestea, Ross Skerries îi vorbise pe Oxford 
Street fără să pară lovit de amor și nici nu o căutase mai 
apoi, nici personal, nici prin vreo scrisoare. 

De ce îşi mai făcea speranţe? 

Pentru că avea senzaţia că toată viața ei depindea de 
asta, că nu avea de ales. 

Sosiră două cameriste, una cu apă fierbinte și cealaltă 
cu o tavă cu ceai. Se apucară să despacheteze în timp ce 
Pen se băgă după paravan ca să-și scoată veșmintele de 
călătorie şi să se spele. Nu purtase corset pe drum, căci 
rochia era dintr-o stofă groasă; pe deasupra, nici nu avea 
cu adevărat nevoie de unul. Sânii ei mici stăteau cum 
trebuie fără să-i forțeze să-i ridice, şi nici o cantitate de 
vată nu-i putea face să pară mai plini în mod credibil. 

Lăsând la o parte aceste gânduri răzlețe, își puse ha- 
latul și se aşeză să-şi bea ceaiul, dar adevărul era că voia 

să-şi pună rochia care-i venea cel mai bine și să-și încea- 
pă vânătoarea. | că 

Oare unde era el? Oare cum avea să reacționeze cân 
se întâlneau? Oare ce avea să facă dacă nu prea o va băga 
în seamă? a: 

Trebuia să se comporte ca și cum nu se întâmplase 
nimic, își spuse. Poate că nu urma să se transforme 
în mireasă după Crăciun, dar mândria era hotărâtă să 
i- streze. | 
å To o rochie de mătase de culoarea bronzului, 
brodată fin cu auriu. Terminase cu albul şi nuanțele 
pastelate de ani buni, căci nu-i stăteau bine, mai ales 
că niciodată nu avusese suficientă grijă să-şi menţină 
paloarea tenului. Lordul Thretford, pe vremea când îi 
făcea curte, spusese că arăta ca o zeiţă păgână în rochia 
asta. O numise o harpie fără inimă când îl dăduse pe 
ușă afară, iar ea regretase sincer orice suferință pe care 
i-o fi provocat-o. A 

Era cât se putea de fericită în adâncul inimii că ter- 
minase cu toate, chiar dacă asta însemna că trebuia să 
rămână fată bătrână până la sfârșitul zilelor. 


capitolul 3 


Pen intră în salonaş cu doamna Brockhurst și din 
nou Lady Skerries se grăbi să le întâmpine, de data 
asta cu soțul ei cel înalt și subțire lângă ea. Acesta le 
salută cu căldură pe amândouă şi pe urmă o tachină 

e Pen: 
j - Ei, Penelope, călăreşti tot aşa de neînfricată? 

Probabil că el se aştepta la un râset şi un răspuns ne- 
gativ, dar Pen abandonase minciunile politicoase odată 
cu albul şi nuanțele pastel. | 

- Aproape, Lord Skerries. Vârsta ne face să devenim 
mai conştienţi de ceea ce trebuie să ne temem, aşa că 
sunt probabil mai puţin neatentă decât obișnuiam. 

El nu păru să se supere. 


$ 
j 
| 
i 

- Atunci o să facem nişte frumoase plimbări călare 
cât timp vremea rămâne bună. Evident, te poţi folosi de 
grajduri după bunul tău plac. 

Lady Skerries veni împreună cu fiica ei cea mai mică, 
Julia, care era încă nemăritată. Julia Skerries nu părea 
să se simtă deloc în largul ei în ciuda rochiei elegante, 
verde pal, a perlelor de la gât și a coafurii elaborate. Poa- 
te că prea elaborată pentru a fi confortabilă. 

Când Lady Skerries o luă pe mama ei ca să stea de 
vorbă cu o veche prietenă, Pen îşi dădu seama că fuse- 
se trecută în categoria tinerelor domnișoare. Era firesc 
pentru o fată bătrână de douăzeci şi trei de ani, însă 
Julia Skerries, de numai șaptesprezece, se holba la ea ca 
şi cum era într-adevăr o păgână. 

- Ce rochie minunată ai, domnişoară Brockhurst! 

- Mulţumesc. A ta e foarte frumoasă. 

- Dar foarte convenţională. 

Pen zâmbi. 

-O să vină şi momentul să fii neconvenţională când 
mai creşti. 

- O, sper să fiu măritată cu mult înainte de asta, spu- 
se Julia fără nici o intenție malițioasă. 

Până în clipa aceea, Pen se străduise să nu cerceteze 
camera cu privirea, dar acum, în timp ce Julia sporovă- 
ia emoţionată despre festivitățile de Crăciun și vâsc, şi 
de colindătorii care aveau să vină a doua zi, îşi îngădui 
să se uite. 

Aproape că nu îl văzu, căci stătea jos - lângă o tâ- 
nără blondă într-o rochie albă brodată. De partea cea- 
altă a virtuoasei domnișoare stătea o mamă mândră 
şi zâmbitoare. 

Ar fi putut la fel de bine să atârne o etichetă deasupra 
lor: „O pereche logodită în așteptarea căsătoriei“, 

Pen simţi gust de fiere în gât şi își mută privirea 
înainte să se facă de râs. Dar, pe Hades, era nevoită să 
stea acolo timp de douăsprezece zile, să îndure tortura 
condamnaților. 

- ... Nu crezi, domnişoară Brockhurst? 


Se holbă la Julia. 

- Îmi pare rău. Nu am auzit ce ai spus adineauri. 
Mi se pare că e cam mult zgomot aici, nu crezi? 

Julia Skerries o surprinse. 

-Îmi cer scuze. Vorbeam aiurea, despre nimic deose- 
bit. Sunt extraordinar de timidă. Ştiu că veneai des pe 
aici în trecut, dar eu nu prea acordam atenţie vizitatori- 
lor mai în vârstă, așa că eu una nu te cunosc prea bine. 

Pen admira onestitatea, o trăsătură de caracter 
fundamentală în opinia ei. 

- Să ştii că ai învăţat foarte bine să-ţi maschezi aceas- 
tă timiditate. 

- Da, sporovăind verzi și uscate. Mi-e groază să mă 
duc la Londra. Ştiu că e o prostie, i se confesă Julia în 
şoaptă, dar uneori abia dacă pot intra într-o încăpere 
unde se află mai mulți oameni pe care nu-i cunosc. 

Era un subiect bun care să-i abată gândurile, așa că 
Pen se agăță de el. i 

-Nu ai cum să eviți asta, în afară de cazul în care 
vrei să te izolezi de lume ca un pustnic. Nu cred că ţi-ar 
plăcea așa ceva. l i 

-Nu, în nici un caz! Eu vreau să mă mărit. Mi-ar 
plăcea să fiu încrezătoare și plină de viață, dar simpla 
dorință nu creează miracole, nu? Este exact ca atunci 
când îmi doream să sar peste pârâul Cutty. Voiam atât 
de tare, dar pur şi simplu nu am putut. | 

-Şi eu abia am reușit, mărturisi Pen. Este o dis- 
tanță mică, dar apa curge foarte repede, iar oamenii 
povestesc o mulțime de lucruri despre cei care au alune- 
cat şi s-au înecat. 

- Da, poveşti adevărate. Un flăcău a murit acolo 
acum câteva luni. Prin urmare, e mult mai înţelept să 
nu-l sari, nu-i așa? 

- Probabil, dar dacă am face numai ceea ce e înţelept, 
viaţa ar fi teribil de plicticoasă. E. 

Julia ridică o mână să-și acopere chicotitul. 

- Mama spunea că ai o reputaţie scandaloasă. 

Pen îşi simţi obrajii în flăcări şi, în ciuda tuturor efor- 
turilor ei, se trezi conştientă de prezența lui Ross de par- 
tea cealaltă a camerei ca şi cum ar fi strigat-o pe nume. 

- O, îmi pare atât de rău, spuse Julia grăbit. Uite cum 
mă ia gura pe dinainte! 

- Prostii, e cât se poate de adevărat că sunt scandaloa- 
să de câte ori am ocazia. De exemplu, când călăresc o fac 
precum bărbaţii, şi port şi pantaloni. Când gura Juliei 
se rotunji într-un O de uimire, Pen zâmbi. E adevărat că 
port fustă pe deasupra, dar îmi place să călăresc așa cum 
trebuie, nu într-o parte. 

Se auzi și exclamaţia așteptată. 

Era absurd. Trebuia să se ducă la Ross și la fetişoara 
oribilă de lângă el și să afle adevărul, oricât de amar ar 
fi fost. I se adresă Juliei: 

-Dacă eşti încă dispusă să fii văzută în compania 
mea, poate ar fi bine să mă conduci pe aici și să mă pre- 
zinţi cunoştinţelor vechi și noi. Îmi amintesc de Squire 
Purdue, de exemplu, deşi mă miră că este încă în viață. 

- Nouăzeci și doi de ani, şi tot mai are chef să le 
ciupească de fund pe servitoare. Foarte bine, hai 
să mergem. 

Julia se ridică ca şi cum se pregătea să dea piept cu 
niște lei flămânzi, dar reuși să-şi îndeplinească misiunea 
de a o prezenta pe mai vârstnica sa prietenă. Încet, se 
apropiară de canapeaua pe care stătea Ross, zâmbindu-i 
frumoasei sale mirese, 

Pen îşi adună curajul să întrebe: 

-Cine e cea de lângă fratele tău? 

-Cassandra Gable-Gore, spuse Julia. Este posibil ca 
Ross să se însoare cu ea. 

„E posibil!“ În ciuda oricărei raţiuni, formularea îi 
umplu mintea lui Pen de speranţă. Deci încă nu era vor- 
ba despre un angajament oficial. 

- Ross, spuse Julia, sigur o mai ţii minte pe dom- 
nișoara Brockhurst, aşa că o s-o prezint doamnei 
Gable-Gore şi domnişoarei Gable-Gore. Ea este dom- 
nişoara Brockhurst, doamnelor, o veche prietenă 
de familie. 

Lui Pen nu-i conveni cuvântul „veche“. Tânăra Ga- 
ble-Gore nu părea mai mare decât Julia și avea obrazul 
rotund şi nasul mic, exact ca un copilaș de câțiva ani. 

Ambele doamne Gable-Gore răspunseră politicos, 
dar o tratară ca și cum ar fi fost o creatură ciudată - 
o băștinașă din zonele sălbatice ale Canadei sau poate o 
prinţesă din India. pe 

Ross se ridicase, și zâmbetul lui era deschis şi priete- 
nos - însă în nici un caz precum cel al unui iubit. 

-Mă bucur să te revăd, Pen. 

Îi spunea pe nume. Oare era un motiv de speranţă, 
sau pur și simplu o vedea ca pe o soră? 

-Sunt încântată să mă aflu aici, Ross. Cherryholt 
mereu a fost una dintre casele mele favorite. 

-E o casă minunată, interveni doamna Gable-Gore, 
reuşind să dea cuvintelor exact intonaţia unei replici 
automate, perfect convenționale. 

Pen se întoarse spre copilă. 

-Dar dumneata, domnişoară Gable-Gore, unde 
locuiești? ME 

Nu ştia de ce, dar se așteptase la aceeaşi timiditate 
ca din partea Juliei; în schimb, descoperi că fata avea 
o stăpânire de sine remarcabilă. SC 

- În Northamptonshire, doamnă, lângă Chipping 
Warden. Moșia tatălui meu se numește Shearing 
Manor. Şi dumneavoastră, doamnă? | i 

Acel „doamnă“ devenea iritant. Pen nu era chiar atât 
de în vârstă. Ă 

- Familia noastră are căminul la Lowell Manor, în 
Kent. Am fi petrecut acolo Crăciunul dacă fratele meu 
nu ar fi fost plecat în străinătate cu soţia și copiii lui. 

Sprâncenele fin arcuite ale domnișoarei Gable-Go- 
re - pensate, fără îndoială, Pen era sigură - se ridicară 
a uimire. | 

- Aveţi o familie numeroasă, doamnă? Eu sunt singu- 
ră la părinţi. D 

-Trei frați, spuse Pen. Şi din nefericire nici o soră. 

Spera că părea veselă şi neafectată de nimic, dar dom- 

nişoara Gable-Gore cea singură la părinți era într-ade- 
văr o adversară redutabilă. Moștenirea familiei avea să-i 
revină în totalitate, și Pen suspecta că era vorba despre 

o sumă considerabilă. Perlele pe care le purta fata erau 
splendide. 

Ce om cu scaun la cap ar fi respins o moștenitoare 
frumuşică în favoarea unei fete bătrâne excentrice cu o 
dotă de numai două mii de lire? 

Mai mult decât atât, Gable-Gore era numele de fa- 
milie al conților de Maybury. Indiferent cât de departe 
era această ramură de trunchiul principal, domnișoara 
Gable-Gore avea un sânge albastru pe măsura celui care 
curgea prin venele lui Ross. 

- Te rog să mă scuzi, spuse Pen. Trebuie să trecem mai 
departe dacă vreau să cunosc pe toată lumea înainte de 
cină. Făcu o mică reverență și o luă din loc, murmurând 
la urechea Juliei: Ce tipă rece şi distantă. 

- Este întruchiparea tiparului de respectabilitate, 

- Da, un tipar ca un dreptunghi făcut din carton. Cât 
se poate de plat și sec. 

Julia chicoti, dar Pen își spuse în minte că nu era 
cazul să se lase copleșită de invidia care nu ar fi făcut 
altceva decât să-i dezvăluie sentimentele reale. 

Invitaţii fură așezați la masă în ordinea de precădere, 
așa că nici Pen, nici domnișoara Gable-Gore nu se regă- 
siră lângă moștenitorul moşiei Cherryholt. Când văzu 
aranjamentul, Pen abia își reţinu un rânjet triumfător. 
Stătea vizavi de el, în timp ce rivala ei era pe aceeaşi 
parte. Doar doi oameni îl despărțeau pe Ross de dom- 
nișoara Gable-Gore, dar ar fi putut la fel de bine să fie 
vorba de un kilometru. 

Sigur că lăţimea mesei făcea destul de puţin probabi- 
lä o conversaţie peste ea, însă cel puţin puteau împărtăși 
zâmbete și alte reacţii în timpul cinei. Erau însă doar ca 
nişte firimituri pentru un om mort de foame, cel puţin 
din punctul ei de vedere. Încercă să reziste dorinței de 
a sta tot timpul cu ochii pe el, de a-i interpreta fiecare 
expresie a feţei sau licărit al ochilor, dar nu putu să nu 
observe cum se schimbase. 

Când se întâlniseră pe Oxford Street, părul îi era 
pieptănat cam neglijent, dar acum o tunsoare frumoasă, 
romană, dezvăluia o frunte nobilă și conferea demnitate 

întregii fețe. Hainele lui de seară erau impecabile; lava- 
liera era legată cu un nod elegant și prinsă cu o piatră 
strălucitoare de culoarea bronzului despre care ea ştia că 
i se asorta foarte bine cu ochii, dacă i-ar fi putut vedea 
de aici. 

Se potrivea și cu rochia ei. Oare culoarea ochilor 
lui fusese cea care o făcuse să aleagă materialul? li era 
teamă că o aştepta o înfrângere usturătoare în privinţa 
aceasta, dar nu voia să ştie nimeni altcineva asta. 

Se strădui să fie atentă şi să converseze însuflețită cu 
gentlemenii așezați de-o parte şi de alta, însă nu putu 
decât să se simtă ușurată când Lady Skerries dădu sem- 
nalul pentru retragerea doamnelor. Ar fi vrut să se retra- 
gă și ea, permanent, la adăpostul camerei ei, dar singura 
cale de supravieţuire într-un dezastru era să-l înfrunţi cu 
mult curaj, cu toate steagurile fluturând. 


capitolul 4 


Pen se trezi din nou trimisă la grupul tinerelor ne- 
măritate, care acum o includeau și pe moștenitoarea 
cea nesuferită. Nu trebuia să se vadă cât de tare o dis- 
preţuia pe biata fată, căci domnişoara Gable-Gore nu 
avea nici un fel de vină, nu se putea spune că îi furase 
bărbatul lui Pen. 

În grupul cu pricina erau şi o domnişoară cu fața ca 
de maimuţă, Lady Azure Finchley, și o alta mai tăcută, 
domnișoara Cavendish. Lady Azure insistă din primul 
moment ca fiecare să i se adreseze celeilalte pe numele 
de botez: 

- Fiindcă dacă eu trebuie să-l folosesc pe al meu, așa 
absurd cum este, și voi trebuie să le suportaţi pe ale 
voastre. 

Domnișoara Cavendish se prezentă drept Caroline, 
domnișoara Brockhurst ceru să i se zică Pen - „şi nu 
Penelope, vă rog!“ - iar domnișoara Gable-Gore, cu o 
anume reticență, Cassandra. 

Deși cu siguranţă avea mai puţin de douăzeci de ani, 
Lady Azure nu vădea nici urmă de timiditate. 

-Mama are o fire extrem de poetică și se pare că 
nimic nu a fost în stare să o vindece de asta. Am o soră 
pe nume Viridian, iar pe fratele meu îl cheamă Madder. 
Tata a insistat să primim şi niște nume normale, așa că 
Madder și-l folosește pe al doilea, George, deşi noi toți 
îl tachinăm spunându-i mereu pe cel dintâi. Mie îmi 
place Azure, declară ea, chiar dacă nu mi se potrivește 
aproape deloc. 

- Nu cred că mi-ar plăcea un nume atât de neobișnu- 
it, zise Cassandra. 

-Crezi că al tău e obișnuit? întrebă Pen. Cassandra 
era o prevestitoare de dezastre, nu-i așa? „Potolește-te!“ 
îşi ordonă. Adăugă imediat: Oricum, nu e atât de rău 
precum Clytemnestra, care nu e doar foarte greu de pro- 
nunţat, ci și numele unei soţii cum nu ar trebui să fie 
nici una. 

- Clytemnestra Ashby, rosti domnișoara Gable-Gore, 
etalându-și familiaritatea cu numele importante, căci 
Ashby era familia ducelui de Tyne. Din păcate se pre- 
zintă drept Clytie. 

- Păi, nici nu ar fi putut insista să i se spună pe 
numele întreg, opină Julia. Eu sunt recunoscătoare 
că am unul așa de simplu. Tu te-ai gândit vreodată să fii 
Cassie, Cassandra? 

Pen îşi mușcă buza. Întrebarea Juliei era absolut ino- 
centă, dar domnișoara Gable-Gore făcu o faţă de parcă 
mușcase dintr-o agrișă necoaptă. 

-Eu prefer numele întregi, afirmă ea. La urma ur 
mei, așa au dorit părinţii noștri. Eu voi... Luă o ceașcă 
de ceai de la o slujnică şi continuă: Mie îmi place mult 
mai mult Cardross decât Ross. 

Oare tocmai fusese pe punctul de a zice „Eu voi 
insista să...“? Poate că era mai mult oțel în micuța 
Gable-Gore decât se văzuse la început, iar lui Pen nu-i 
plăcu deloc asta. 

Lui Lady Azure i se ceru să cânte la pian și o făcu 
excelent. Urmă Julia. Când îi veni rândul, domnişoara 

Gable-Gore alese harpa. Competentă, dar nu și ta- 
lentată; oricum, prestaţia ei era mult mai bună decât 
orice ar fi putut produce Pen. Nu fusese niciodată dis- 
pusă să exerseze la vreun instrument și refuză când i se 
ceru să cânte. 

Jocurile de cărţi erau însă cu totul și cu totul altceva. 

Servitorii pregătiră două mese și opt dintre doam- 
ne luară loc să joace whist. Lui Pen îi plăcea whistul, 
dar grupul ei de domnişoare număra cinci persoane, 
ceea ce însemna că una dintre ele trebuia să rămână 
pe dinafară. 

- Am putea juca un alt joc, cel de loo!, sugeră ea. 

- Să jucăm pe bani? se indignă Cassandra. 

- Doar pe nasturi, o linişti Pen. Pe vremuri era o 
cutie de nasturi în dulapul acela. Unii foarte drăguți, 
din sidef. 

- Dar principiul este acelaşi, stărui Cassandra. Jocu- 
rile de noroc de genul acesta sunt pur și simplu un 
viciu, indiferent de miză. 

- Şi whist se joacă pe puncte, sublinie cealaltă. Eu cred 
că nu este prea înţelept să-ţi critici gazdele nu? Când 
Cassandra, roşie în obraji, se ridică şi se duse să stea 
lângă maică-sa, Pen oftă, sorbind din ceai: O, Doamne, 
nu am vrut decât să-i dau un sfat. 

Julia își înăbuși un chicotit, iar Caroline își mușcă 
buza. 

- Chiar este o candidată la mâna fratelui tău, Julia? 
se interesă Lady Azure. 

-Mi-e teamă că da. 

-Lui Ross îi plăceau foarte mult jocurile de noroc, 
deși niciodată cele cu mize prea mari, spuse Pen. 

- Încă îi mai plac. Tuturor ne plac. 

Pen își ridică sprâncenele într-o întrebare. Julia dădu 
din umeri, dar fără veselie. 

-Poate că este în căutarea unui antidot? își dădu 
Azure cu părerea. Nu vreau să spun ceva rău, vă asigur. 
Numai că fratele meu s-a căsătorit cu o femeie foarte 


1 Joc de cărţi popular în Anglia din secolul al XVII-lea până în seco- 
lul al XIX-lea (n.tr.) 


Perne. 

studioasă, el, care niciodată nu deschide vreo carte. 
A fost ca şi cum încerca să suplinească propria lui lipsă. 

- Şi cum merge căsnicia lor? vru Pen să ştie. 

-Presupun că bine, dar rareori își petrec timpul 
împreună. 

- Ceea ce reprezintă cheia multor căsnicii, dar mie mi 
se pare un mare păcat. 

-Şi mie la fel, zise Caroline. Eu o să mă mărit 
numai dacă voi avea o adevărată comuniune sufletească 
cu omul acela. | 

Lui Pen i se păru un criteriu greu de îndeplinit, dar 
ridică ceașca în semn de toast: 

-Atunci sper că o să ai parte de asta. 

Cassandra se întorsese la harpă. Sunetele pe care 
le producea erau plăcute, dar când bărbaţii intrară 
nu după mult timp în salonaș, Pen se întrebă dacă nu 
cumva în mod deliberat îi așteptase într-o asemenea 
ipostază. li transmitea astfel lui Ross o invitaţie dulce 
şi îmbujorată. 

În ciuda suavităţii ei, Cassandra Gable-Gore era la 
fel de pornită pe vânătoare ca o vulpe în noapte, însă 
nu avea să-l prindă pe Ross decât dacă acesta chiar voia 
să fie prins. Pen era sigură de asta. li urmări reacția la 
zâmbetul trandafiriu. El îi zâmbi la rândul lui și chiar se 
înclină uşor, dar apoi se duse să urmărească una dintre 
partidele de whist. 

Lui Pen îi trebui multă stăpânire de sine să nu se 
bucure zgomotos la expresia de furie pură ce se citi 
un moment pe fața Cassandrei. Fata zâmbi din nou o 
clipă mai târziu, dar în mod clar dădea în clocot sub 
această aparenţă. 

După cum era obiceiul la Cherryholt, bărbaţii sosiră 
veseli, bine adăpaţi cu porto şi brandy, și aduseră cu ei 
carafele, inclusiv una de vin de Madeira, despre care 
Pen ştia că este preferatul lui Lady Skerries. Gazda făcu- 
se gestul convenţional de a servi ceai, dar acum accep- 
tă un pahar de Madeira, la fel ca doamna Brockhurst. 
Chiar şi Julia luă un păhărel. 

Cele două doamne Gable-Gore refuzară cu răceală 
toate ofertele. Oare ce plăceri încuviințau ele? 

Pen ceru brandy, ceea ce era un lucru aproape scan- 
dalos, de vreme ce era considerată o băutură rezer- 
vată bărbaţilor, dar era în același timp şi declaraţia ei 
de război. | 

Poate că dragostea avea căile ei ciudate, dar nui 
putea închipui cum Ross ar fi putut fi fericit cu sfânta 
Cassandra Gable-Gore. Mai important încă, nu-şi putea 
închipui cum Cassandra s-ar fi potrivit în vreun fel în 
atmosfera de la Cherryholt. Ca soție a moștenitorului, 
acesta avea să fie căminul ei, şi după un timp avea să 
devină stăpâna casei. 

Lord Skerries trimise să fie aduse alte mese acoperite 
cu postav şi jucătorii se împrăştiară pe la ele, astfel în- 
cât partenerii să fie de sex opus. Pen îl urmări pe Ross 
ducându-se la harpă să o invite pe Cassandra la joc şi 
ascunzându-și un zâmbet când primi un refuz încărcat 
de reproş. 

În loc să stea lângă doamna lui, aşa cum cu siguranţă 
plănuise aceasta, veni la ea. BES 

-Pen, ţie îți place whistul, nu? Vino să-mi fii 
parteneră. 

- Când mi se poruncește atât de imperativ, spuse ea 
ridicându-se, cum aș putea refuza? 

- Eu am poruncit? zâmbi el. Scuzele mele, dragă dom- 
nișoară Brockhurst. Te rog să ai bunătatea de a-mi fi 
parteneră la joc. Ştii cât de mult îmi place, și la una 
dintre mese e loc pentru o pereche. . 

Pen îl urmă și, printr-un extraordinar efort de voin- 
tă, reuși să nu arunce nici o privire spre harpă, la care 
Cassandra cânta acum cu dușmănie. Era sigură că dacă 
s-ar fi transformat brusc într-un arc, o săgeată ar fi stră- 
puns-o pe ea pe loc, şi poate şi pe el. 

-Mai practici tirul cu arcul, Ross? întrebă ea. 

- Desigur. Însă acum s-ar putea să fie cam frig pentru 
aşa ceva. | 

- Asta pe mine nu m-ar împiedica defel, zise Pen 
așezându-se. 

-Tea împiedicat ceva vreodată? râse el. Se așeză 
vizavi de ea, neatent la vreun posibil pericol. 


capitolul 5 


A doua zi dimineaţă, Pen se trezi devreme şi se stre- 
cură jos din pat fără a-şi deranja mama. O privire afară 
îi înfăţișă o zi senină şi rece, splendidă pentru călărie. 
Iar posibilitatea ca Ross să gândească exact același lucru 
era doar parte din motivul pentru care se îmbrăcă rapid, 
bucuroasă că nu avea nevoie de ajutor. Faptul că nu pur- 
ta corset se dovedea uneori un mare avantaj. 

Îşi duse cizmele în mână până la parter ca să nu tre- 
zească pe nimeni cu bocănitul şi se așeză pe trepte să și 
le pună. 

Ross cobori chiar în acel moment, îmbrăcat în ținuta 
de echitație. 

- Gând la gând cu bucurie, spuse el, prinzând tocul 
cizmei drepte pentru a o ajuta să se încalțe. 

Mai făcuseră asta unul pentru celălalt în trecut, dar 
Pen deveni brusc conştientă de fusta ei subțire ridicată, 
care-i lăsa să se vadă piciorul. Un picior acoperit de pan- 
talon, dar chiar şi așa... 

Poate că totuşi el avea să observe, gândi ea îmbufnată. 

Ross ridică cizma stângă și i-o ţinu până ce o trase 
pe gambă, apoi îi oferi o mână să o ajute să se ridice. 
Nu avea nevoie, dar se sprijini de el, bucurându-se de 
strânsoarea lui fermă. 

-Văd că tu ai tropăit prin casă fără să-ți pese de cei- 
alți, remarcă ea. 

- Privilegiul moștenitorului. 

Porniră spre ieșirea din spate; în timp ce treceau pe 
lângă cămări și camerele de depozitare, senzaţia de fami- 
liaritate pe care o simţea la Cherryholt o învălui pe Pen 
ca un şal călduros. 

___- Ce mult îmi place casa asta, exclamă ea spontan. 
Întotdeauna mi-a plăcut. 

-E minunată, nu-i aşa? Sunt foarte fericit că am 
norocul de a-i fi moştenitor. 

-Dar asta înseamnă și o responsabilitate, nu? Res- 
ponsabilitatea de a o păstra. 

- Exact aşa cum este? întrebă el în timp ce străbăteau 
coridorul pavat cu piatră de râu. Doar nu e un muzeu. 

- Nu, nu neapărat. Dar să-i păstrezi căldura, confor- 
tul. Faptul că toți se simt bine-veniţi aici. 

„Cu alte cuvinte, prostănacule, să nu aduci aici o so- 
ție care să strice atmosfera!“ 

- A, da, în sensul acesta, spuse el deschizând uşa pen- 
tru a o lăsa să iasă. În clipa următoare se opri să tragă aer 
în piept. Ce aer curat și rece! l 

Pen renunţă pentru moment la campania ei. 

-Va fi o vreme excelentă de Crăciun, încuviinţă ea 
pe când se îndreptau pre grajduri. Nopți senine cu cer 
înstelat și zile însorite şi reci pentru adunat ramuri de 
brad şi vâsc. Am auzit că vin colindătorii în seara asta, 
nu- aşa! m 

-Nu ar mai fi Ajunul Crăciunului fără ei. Nu ai mai 
fost aici de Crăciun, nu? 

- Nu. | 

- Ce ciudat. S-ar putea spune că faci parte din fami- 
lie. Cred că o să-ți placă felul tradiționalist în care sărbă- 
torim Crăciunul. 

„Ce înseamnă «familie»?“ ar fi vrut ea să ştie. 

- Dar familia Gable-Gore cunoaşte asta? întrebă 
cu glas tare. Adică ce înseamnă un Crăciun în stil 
tradiționalist? ` 

- Habar nu am. De ce? A 

- Domnișoara Gable-Gore pare să aibă nişte principii 
foarte stricte. 

- Da, nu-i așa? făcu el. 

Oare tonul lui fusese aprobator? | 

Era posibil ca explicaţia lui Caroline Cavendish să fie 
corectă, Nu cumva Ross își alegea o mireasă ca să com- 
penseze propriile deficiențe, respectiv lipsa de seriozita- 
te și de principii grandioase? Ce dezastru s-ar fi putut 
dovedi o astfel de alegere! 

Intrară în curtea grajdului și câţiva oameni alergară 
să le îndeplinească ordinele. 

- Călăreşti într-o parte sau bărbăteşte? se interesă 
atunci Ross. 

- Bărbătește, desigur. 

-Nu te-ai schimbat, zâmbi el. Mă bucur. 

Ceru doi cai, ambii cu șei normale. Pen știa că al 
ei avea să fie pe potriva armăsarului lui, ca să se poată 
întrece. 

-Din păcate, am cam ruginit din lipsă de exerciţiu, 
mărturisi ea. Locuim în Londra de patru luni, de când 
Will a plecat peste hotare. Mamei nu-i prea place să 
vadă un Lowell pustiu. 

-Ceea ce nu e de mirare. Deci, fratele tău și-a ales o 
carieră diplomatică, pe urmele tatălui vostru? 

-Da și nu se prea potriveşte cu cea de proprietar de 
pământuri. Tata a cumpărat Lowell pentru anii bătrâne- 
ţii, dar nu a apucat să se bucure de el. Nu a fost nicioda- 
tă căminul unei familii, așa ca Cherryholt. 

Nodul care i se pusese în gât o sperie. Pe Hades, nu 
avea să plângă, dar de ce nu-şi dăduse seama niciodată 
cât de mult iubea locul acesta? Care, într-un anumit fel, 
mereu îi păruse a fi adevărata ei casă. 

-Ce s-a întâmplat? întrebă el. Pari tristă. 

Pen înghiți în sec și clătină din cap. 

- Ei, prostii. Doar că Lowell are nevoie de mai mult. 
Ar trebui iubit și onorat aşa cum este căminul vostru. 

- Foarte adevărat, zise Ross în timp ce caii erau con- 
duși afară. 

Un roib ager pentru el și un armăsar pintenog, de 
culoarea castanei, pentru ea. Mângâie botul calului în 
semn de salut. Cu ajutorul lui, se cocoță în şa, încer- 
când să simtă felul bidiviului. Era cuminte, dar nerăb- 
dător să-i dea drumul. 

leşiră călare din curtea grajdului, apoi tropăiră pe 
lângă grădinile din faţa bucătăriei spre pajiștea ce se aş- 
ternea dincolo de porţi, când lăsară caii să o ia la trap. 

Pen era atât de încântată de partida de călărie per- 
fectă, încât toate celelalte gânduri i se evaporară parcă. 

Ajunși pe o culme, încetiniră pasul. Cherryholt era un- 
deva în josul lor, solid şi statornic, cu fumul acela care 
se ridica din atâtea coşuri. 

-Ce ai schimba? îl întrebă ea. 

-Să schimb? 

- Ai spus că nu e un muzeu. Ce ai schimba? 

- Aducţia apei. Există numeroase modalităţi de a o 
îmbunătăţi. Și mi-ar plăcea să găsesc spaţiu pentru niş- 
te toalete în interior. Oricum, asta nu cât trăieşte tata. 
El consideră acest obicei extrem de neigienic. 

-Sunt de acord cu el. 

- E mai neigienic decât cel cu oalele de noapte? o pro- 
vocă el. 

- Alea sunt golite și curățate afară. 

-O slujbă tare neplăcută. 

- La fel ca multe altele. 

-Nu ar trebui să reducem numărul slujbelor 
neplăcute? 

- Dumnezeule, te-ai transformat într-un reformist? 
întrebă ea. 

- Nu din punct de vedere politic, zâmbi el. Am de- 
venit interesat de anumite chestiuni mai practice. Și de 
agricultură. 

Pen nu putu să reziste, deși ştia că ar fi trebuit să o 
facă. 

-Ce crede domnişoara Gable-Gore despre toaletele 
din interior? 

-Nu e nevoie ca ea să fie implicată în asemenea ches- 
tiuni sordide. i 

„Dar nu te deranjează deloc să vorbeşti cu mine 
despre asta?“ 

Pen reuși să nu spună şi cu glas tare ce gândea; 
în definitiv, trebuia să se bucure că Ross îi putea vorbi 
liber despre lucrurile care îl interesau. Aparent, asta nu 
avea nimic de-a face cu alegerea soţiei, ceea ce era abso- 
lut ridicol. 

-Ea e în favoarea ridicării unui zid, continuă el în 
timp ce îşi duceau la pas caii în josul pantei. 

- În jurul domeniului? 

-Cu o poartă de fier forjat. 

-Mie îmi place deschiderea. 

- Oricum există deja câteva zone prin care localnicii 
au voie să treacă, aşa că nu văd ce rost ar avea. 

Cassandra le-ar fi împrejmuit probabil şi pe acestea 
cu ziduri dacă era după ea. Mulți proprietari de pământ 
încercau să împiedice accesul liber pe moșiile lor, dar 
lui Pen nu-i surâdea ideea asta și se îndoia că lui Ross 
îi plăcea. 

Luară din nou viteză şi se întrecură până la grajduri. 
Curând ajunseseră la bucătărie, cerând un mic dejun 
copios înainte de a porni spre salonaş. 

Pen se opri în ușă. Cele două Gable-Gore erau acolo, 
bându-și ceaiul cu pâine prăjită. 

Ross le dădu entuziasmat bună dimineaţa, ceea ce 
păru să le indispună pe amândouă. Pen făcu și ea la fel, 
urându-le în sinea ei să se ducă dracului. Nu avea nici 
o îndoială că doamnele luau de obicei micul dejun în 
camera lor, şi acasă și când erau în vizită, aşa cum făceau 
majoritatea oamenilor. Camera asta era micuță, iar la 
masă puteau sta numai opt oameni. 

Singura explicaţie pentru prezenţa lor acolo era că îi 
văzuseră pe ea și pe Ross plecând să călărească și luase- 
ră măsuri. 

Sosi cafeaua. Turnă o ceaşcă pentru sine și una pen- 
tru Ross, care se așezase lângă ea, vizavi de doamnele 
Gable-Gore. 

- Trebuie să mergi să călărim mâine, Cassandra, spu- 
se Pen. Este o vreme minunată. 

- Eu nu călăresc, răspunse tânăra ritos. 

-Ce păcat. Atunci trebuie să te învăţăm. 

-Fiica mea nu călăreşte, interveni doamna Gable-Gore 
pe un ton ferm. 

- Nici nu există vreun motiv pentru care ar trebui, 
spuse Ross amabil. Trăsurile și drumurile sunt mult mai 
bune acum decât în trecut, deci mulți oameni nu prea 
mai apreciază această activitate în zilele noastre. 

- Da, dar mai e şi călăritul de plăcere, insistă Pen. 
Asta știu că îţi place, Ross. Și este cea mai bună modali- 
tate de a face turul unui domeniu. 

Intrară servitorii cu două fripturi de vită şi un munte 
de pâine prăjită care probabil avea să fie mâncată în cea 
mai mare parte de Ross. Fripturile erau ușor în sânge, 
iar Pen își mestecă prima înghiţitură cu plăcere, bucu- 
rându-se şi de priveliștea uşorului rictus de dezgust pe 
faţa Cassandrei. 

Ce altceva o mai putea face să se cutremure? 

- Ajunul Crăciunului, spuse Pen. Ce minunat! Când 

ne ducem să adunăm verdeaţa, Ross? 
___— După-amiază, să se însereze până ne întoarcem. 
Îi zâmbi Cassandrei: Aprindem felinare şi le aducem în- 
apoi cântând colindul The Holly and the Ivy, ca să intrăm 
în atmosfera de sărbătoare. 

Zâmbetul Cassandrei fu vag, dar cel al doamnei 
Gable-Gore imposibil de citit. 

- Lumina în întuneric este o parte extrem de im- 
portantă a simbolisticii Sărbătorilor de iarnă, Yuletide’, 
observă Pen, aruncând în discuţie numele păgân ca şi 
cum ar fi pus niște paie pe foc. O să aduci înăuntru 
şi un buștean de Yule? 

- Nici chiar așa, râse el. Nu avem un cămin sufici- 
ent de mare pentru unul adevărat, care să ardă timp de 
douăsprezece zile încheiate, însă vom aprinde un butuc 
în salonaș după plecarea colindătorilor, iar când arde 
complet va fi înlocuit cu altul. | 

-Poate că ar trebui să lărgeşti căminul din salon, 
sugeră Pen. Ştii că un adevărat buştean de Yule aduce 
noroc casei tot anul ce va urma. 

-Mi-e teamă că asta e numai o superstiție, domnişoa- 
ră Brockhusrst, pufni doamna Gable-Gore. 


1 Sărbătoare religioasă păgână a triburilor germanice, asociată mai 
târziu cu sărbătoarea creștină a Crăciunului (n.tr.) 

2 Yule log, în original, un buștean uriaș ce se presupunea că tre- 
buie să ardă timp de douăsprezece zile, cât ţinea perioada sărbă- 
torilor (n.tr.) 

- Tradiţie, o corectă Pen veselă. Unde am fi acum 
fără obiceiurile noastre? 

- Lărgirea căminului ar fi teribil de complicată, preci- 
ză Ross. Ar fi nevoie de modificări structurale ale casei. 

- Regretabil, dar Cherryholt este atât de frumos 
alcătuită, încât ar fi păcat să schimbi ceva. Orice. 
Nu sunteți de acord cu mine? le întrebă Pen pe cele 
două Gable-Gore. 

-Nimic nu poate rămâne neschimbat pentru tot- 
deauna, declară doamna Gable-Gore. Gândiţi-vă doar 
la clopoței. Când eram eu mică, majoritatea caselor 
aveau numai clopoței mici şi trebuia să strigi după ser- 
vitori. Panglicile care acționează un clopot în încăperea 
servitorilor sunt o mare inovaţie. 

Pen trebui să-i dea dreptate, însă după aceea reveni 
la tradiţii. 

- Colindătorii de aici pun în scenă și obiceiul cu 
Sfântul Gheorghe şi Balaurul? îl întrebă pe Ross. 

- Nu, tradiția locală este Robin Hood şi Cavalerul 
Turc. 

- Minunat. 

-În special când și colindătorii, şi spectatorii sunt 
însuflețiți de punci și plăcintă cu carne. Ce tradiţie aveţi 
în Ajun prin părțile voastre, domnişoară Gable-Gore? 

Cassandra tăcu mâlc. 

- La Shearing Manor nu există astfel de practici, rosti 
mama acesteia, şi nu mă mir că fiica mea este confuză. 
Trebuie să spun că multe dintre practicile de aici par a 
fi păgâne, domnule Skerries. 

- Păgâne!? întrebă el surprins. 

- Colindătorii nu datează chiar de pe vremurile 
acelea, interveni Pen, dar vâscul are legătură cu drui- 
zii, Ross. Cred că la asta se referă doamna. Şi la fel și 
frunzele de iederă și ilice, cred. Sigur că Yule reprezintă 
străvechea sărbătoare a solstițiului de iarnă, cu practici 
care să invoce revenirea primăverii şi a verii. 

-Ceea ce e un lucru bun, comentă Ross. Nu ne-ar 
plăcea o iarnă care nu se mai termină, nu? În orice 
caz, Crăciunul are la bază vechea sărbătoare romană 

a Saturnaliilor, care era cam deocheată. Măcar noi nu 
am preluat obiceiurile de atunci. 

Cele două Gable-Gore se scuzară şi părăsiră masa. 

-Nu cred că le plac prea tare tradiţiile tale, zâmbi Pen. 

Ross tăie ce mai rămăsese din friptură. 

- Odată ce se vor bucura de ele, vor fi complet vrăjite. 
Ce ar fi Crăciunul fără puţin amuzament? 

- Mai ales amuzament păgân, spuse Pen, satisfăcută 
de zâzania pe care o stârnise. Mai vrei cafea? 

Îi umplu ceaşca, imaginându-și astfel de dimineți 
viitoare, dacă se mărita cu Ross. O partidă rapidă de 
călărie, un mic dejun copios şi ei doi vorbind despre 
lucrurile de zi cu zi. 

Cât despre rivala ei, cu siguranță Cassandra nu avea 
cum să nu-și dea seama că nimic de la Cherryholt nu 
i se potrivea. 


capitolul 6 


Când Pen se înapoie în dormitor, mama stătea în ca- 
pul oaselor în pat, luându-și micul dejun de pe o tavă. 

- Ai fost să călăreşti, draga mea? Știu cât de mult îţi 
place, dar n-ar trebui să mai mergi de una singură. 

- Am fost cu Ross. Sosi apa fierbinte, aşa că Pen se 
vâri în spatele paravanului să se dezbrace şi să se spele. 
Se pare că la Cherryholt se respectă toate vechile tradiții 
de Crăciun. 

- Minunat, draga mea, câtă vreme nu trebuie să ies 
afară în frig ca să particip la ele. 

- Sunt sigură că vei fi scuzată. Dar când ne întoar- 
cem cu toate ramurile alea verzi, poți să ajuţi şi tu la 
aranjarea lor. Mereu ai fost foarte pricepută la astfel 
de lucruri. 

Pen se spălă, își puse halatul şi ieși de după paravan 
ca să-şi găsească o rochie potrivită. 

- Şi noi aveam niște Sărbători foarte plăcute când era 
acasă tatăl tău, nu-i așa? 

-Şi când nu era. Mereu ne făceai un Crăciun atât de 
frumos și de vesel când eram mici... 

- Crăciunul în familie e foarte important. Ce păcat 
că aici nu sunt copii! Când se va căsători Ross va începe 
un nou ciclu al vieții. 

Pen căută o jupă curată, gândindu-se dacă să-și pună 
sau nu corset. Hotărî că de data asta putea respecta 
convențiile. Adăugă și corsetul la jupă și alese o rochie 
verde de lână. 

Maică-sa isprăvise micul dejun, aşa că se dădu jos 
din pat. 

- Dă-mi voie să te ajut, draga mea, și apoi poți să mă 
ajuţi tu pe mine. 

- Doamnele Gable-Gore nu sunt de acord cu tradiţi- 
ile de Crăciun, spuse Pen așteptând reacția mamei sale. 
Cu bușteni de Yule, colindători, crenguţe de vâsc. 

-Atunci de ce se află aici? 

-Cred că domnișoara Gable-Gore şi-a făcut ceva spe- 
ranţe cu privire la Ross Skerries. 

- M-am gândit și eu la asta, dar după părerea mea nu 
se potrivesc deloc, spuse mama ei trăgând de panglici. 

- Cântă bine la harpă. 

- În nici un caz asta nu contribuie la fericirea unei 
căsnicii. Am observat că nici una din ele nu a participat 
la jocul de cărţi. 

- Ele nu joacă niciodată cărți, declară Pen, imitând 
tonul doamnei Gable-Gore. 

- Ciudat, murmură doamna Brockhurst înnodând 
panglicile. Sunt sigură că Ross are prea multă minte ca 
să-și aleagă o mireasă căreia să nu-i placă căminul lui. 
La urma urmei, el este moștenitorul acestui loc. 

Pen îşi puse rochia verde care se petrecea parte peste 
parte şi se prindea în faţă, apoi o ajută pe maică-sa să 
se îmbrace cu o rochie într-o nuanţă delicată de lila. 
Punându-și și nişte șaluri călduroase pe deasupra, se 
considerară pregătite pentru ziua ce avea să urmeze 
şi porniră spre salonaș. 

Descoperiră că toate cele douăsprezece doamne aflate 
în casă la momentul acela erau adunate acolo. Încăperea 

era bine încălzită de focul viu din cămin, dar colțurile 
mai îndepărtate rămăseseră mai reci, aşa că toată lumea 
se strânsese în mijloc. 

Conversaţia era veselă, despre generalităţi, dar ma- 
joritatea doamnelor își luaseră și lucrul de mână ca 
să-și țină degetele ocupate. Pen regretă că nu-şi adusese 
instrumentele pentru crearea ornamentelor din hâr- 
tie, deşi asta ar fi trimis-o la o măsuţă dintr-un colț 
mai friguros. 

-Nu ţi-ai luat de cusut la tine, domnişoară Brock- 
hurst? i se adresă zâmbitoare Cassandra. 

~ Mi-e teamă că nu mă prea pricep. 

- Ce păcat! Te-aș fi putut învăţa eu. 

Deci era o rivală pe măsură. Pen se bucura că așa stă- 
teau lucrurile, căci intenționa să o nimicească, 

~ Ce drăguţ din partea ta, spuse, dar eu nu cos. 

- Cum e posibil așa ceva? întrebă cealaltă îmbujorată. 

- Nu mi-a plăcut niciodată să o fac. 

- Poate că pictezi, sugeră domnișoara Gable-Gore. 

- Numai pereţi, răspunse Pen. Am reușit să lăcuiesc 
lambriurile dintr-o cameră întreagă la Lowell. 

- Mie îmi place mult stilul chinezesc, mărturisi Lady 
Azure. Când o să am un cămin de decorat o să încerc 
să fac asta. 

- Da, e o dilemă, nu-i așa? zise Pen. Dacă să respecţi 
stilul iniţial al unei case ori să o renovezi în spiritul mo- 
dei. Camera pe care am decorat-o eu era una goală, fără 
nici un fel de detaliu care să o facă mai plăcută. Acum 
e la mare modă să se renunţe la lambriuri. Sigur că 
sunt întunecoase... 

După cum sperase, Cassandra înhăță momeala. 

- De data asta suntem de acord, Penelope. Am văzut 
cazuri unde lemnul a fost vopsit într-o nuanţă pală cu 
un efect mult mai luminos. 

Ce păcat că Lady Skerries nu era acolo să audă asta. 

- Totuşi, patina lemnului vechi are valoarea ei, spuse 
Pen. Odată ce se pune vopsea peste ea, e pierdută pe 
vecie. După cum am spus, e o dilemă. Dar un tavan atât 
de frumos tencuit ca acesta mi se pare perfect. 

Toate fură de acord, iar discuția își urmă cursul în 
legătură cu proiectarea și decorarea caselor, 

Pen se simţi mulțumită de mica ei ambuscadă, iar du- 
pă prânzişor ştia că aveau să meargă la adunat de ramuri 
verzi. Își punea mari speranţe în momentul acela. 


După cum se dovedi, bătălia începu la masă, căci 
Cassandra câștigă locul de lângă Ross și spuse exact ceea 
ce trebuia despre minunăţiile oferite de Cherryholt. 

Da, era o rivală pe măsura ei. 

Când masa se termină, se agăţă de braţul lui Ross, 
iar mama ei se duse sus să-i aducă pelerina. Pen nu voi 
să o supună pe doamna Brockhurst la efortul acesta, 
aşa că se duse singură să-și ia haina. Când se întoarse în 
hol, avu parte de o mare satisfacţie. Pelerina ei era roșie, 
cu garnitură de blană, la fel de întunecată ca și părul 
ei. A Cassandrei avea o culoare pală, cafenie, şi căptu- 
şeală gri. O făcea să semene cu un şoarece. 

Degeaba, totuși, Ross nu dădu nici un semn că 
i-ar fi păsat sau că ar fi admirat stilul mai îndrăzneţ al 
lui Pen. 

„Să-l ia naiba“, bombăni în sinea ei. 

Erau zece în grupul care părăsi casa, echilibrat în 
mod plăcut, doi câte doi, cu cinci fete necăsătorite, fi- 
ecare cu câte un coș în mână, escortate de cinci tineri, 
Cassandra era cu Ross, iar Pen era cu domnul Hawley, 
un văr al familiei Skerries. 

Lady Azure părea că se bucură de compania unui ofi- 
ter, căpitanul Skerries, iar Julia de cea a unui vecin doar 
puţin mai în vârstă decât ea, domnul Passmore. Tăcuta 
Caroline părea că se potriveşte de minune cu doctorul 
Scott, chiar dacă el avea probabil peste treizeci de ani, 
fiind cel mai în vârstă din grupul burlacilor, 

Pen se simţea şi ea destul de bine cu domnul Hawley, 
care era vesel şi amabil, dar avu grijă să meargă exact 
în spatele lui Ross şi al Cassandrei ca să prindă ceva 
din discuţia lor. Părea absolut banală la momentul ace- 
la; era sigură că domnişoara Gable-Gore se comporta 

cu foarte multă grijă, dar poate la urma urmei sărbătoa- 
rea păgână avea să o facă să-şi sape singură groapa. 

Când intrară în livadă, Ross începu să cânte un 
cântec tradițional. 

— Hey ho, the mistletoe 

It’s off to the greenwood we do go. 

My lady fine and |. 

Din nefericire i-l cântă Cassandrei, care zâmbi în sus 
către el ca și cum iar fi jurat dragoste eternă. 

Domnul Hawley îi cântă strofa următoare lui Pen. 

— Hey ho, the mistletoe bough, 

That a daring lass stands under now 

To tempt the man in her eye.? 

Ea ridică ochii şi văzu că se aflau într-adevăr sub un 
hăţiș de fructe de pădure. Ar fi putut fi doar o glumă, 
dar nu voia să-l sărute pe domnul Hawley acolo, în faţa 
lui Ross... 

- Haide, haide, spuse Lady Azure, vâscul oferă ocazia 
de a primi un sărut numai când este atârnat în inte- 
riorul unei case. Altfel toate ne vom arăta dispuse să 
ne ispitim cavalerii, căci asta este datoria noastră, nu-i 
așa, doamnelor? 

li răspunse un cor de voci afirmative, dar Pen observă 
că domnișoara Gable-Gore nu se alătură şi ea celorlalte 
fete. Era momentul să acționeze. 

- Tu nu ești de acord, Cassandra? 

- Să fiu de acord? întrebă aceasta, zâmbind din vârful 
buzelor. i 

- Că este datoria fiecărei doamne să le acorde domni- 
lor săruturi sub vâsc. 

-Dacă tot mă întrebi, Penelope, trebuie neapărat 
să-mi exprim părerea că săruturile ţin de legătura sfântă 
a căsătoriei, 


l „Hei, ho, ce vâsc minunat, / Către desișul înverzit ne ducem / 
Frumoasa mea doamnă şi cu mine.“ 

1„Hei, ho, ce vâsc minunat, / Sub care acum stă o fetişcană 
îndrăzneață / Ispitindu-l pe cel pe care a pus ochii.“ 


Campania de Crăciun a domnişoarei 'Brockhurst 95 


- Vrei să spui că nu le consideri potrivite într-un 
cuplu de logodnici? întrebă Pen, încercând să pară doar 
surprinsă. 

- Un angajament ferm în vederea căsătoriei permi- 
te desigur mai multă intimitate, încuviință Cassandra. 
Sigur că asta va crea probleme dacă angajamentul 
este rupt. 

Ce lovitură iscusită! 

- De trei ori, recunoscu Pen, alegând o apărare cura- 
joasă. Asta înseamnă, într-adevăr, trei prilejuri de inti- 
mitate. Dar nu pot pune săruturile sub vâsc în aceeași 
categorie. Acestea sunt în public, ușurele, și nu au nici 
o semnificație, sunt doar așa, de amuzament. Sper că te 
vei răzgândi, Cassandra, și sunt sigură că sunt în asenti- 
mentul tuturor domnilor. 

Vreo doi bărbaţi, nesesizând nuanţa, aprobară din 
toată inima. 

Expresia lui Ross era imposibil de citit; în schimb, 
spuse: 

- Avem nevoie de scări, domnilor. Doamnelor, pre- 
gătiți coşurile. Işi propti scara de un copac şi se urcă 
pe ea. Acum, domnişoară Gable-Gore, ce lăstar de vâsc 
să-ţi tai? 

Ce era al ei era al ei, recunoscu Pen fără chef. Cassan- 
dra arătă o ramură plină de fructe căreia îi adăugă apoi 
iederă, ilice și lauri, fără să se plângă. 

Da, era o adversară redutabilă. Pe deasupra, era și 
foarte hotărâtă să-l prindă pe Ross Skerries în mrejele 
căsătoriei. Lui Pen i se părea ciudat cum o doamnă pu- 
tea alerga după un soţ cu un stil de viaţă și nişte preocu- 
pări atât de diferite de ale ei, dar presupuse că blazonul 
nobiliar şi titlul de viconte explicau totul. 

Se opriră puţin să adune câteva crengi de pin şi 
încheiară în grădina de ierburi, unde culeseră un bu- 
cheţel de rozmarin. 

Cum soarele apusese, domnii aprinseră felinarele, 
care răspândeau o lumină caldă în timp ce grupul 
o luă înapoi spre casă, cântând The Holly and The Ivy. 

Li se alătură şi Cassandra, poate pentru că tradițiile că- 
pătaseră o nuanţă creștină. 

— The holly bears a blossom as white as any flower, 

And Mary bore sweet Jesus Christ for to be our sweet 
savior. 

Oh the rising of the sun and the running of the deer, 

The playing of the merry organ, sweet singing in the choir.! 

În timp ce traversau pajiştea, Pen se mișcă astfel încât 
să ajungă împreună cu Hawley lângă Ross și Cassandra. 

- Spune-mi, cum este sărbătorit Crăciunul la tine 
acasă, Cassandra? 

Simţi că dăduse o lovitură. 

- Mai liniștit, trebuie să recunosc. Noi nu decorăm 
casa. 

- Deloc? se miră Hawley. Ce păcat. Decoraţiunile 
contribuie la spiritul Crăciunului. Sunt sigur că aveţi o 
masă festivă şi veselă. 

- Desigur. Cu friptură de vită şi de gâscă, și cu musa- 
firi: vicarul şi soţia lui. 

- O să descoperi că aici totul e mult mai distractiv, 
domnişoară Gable-Gore. Vei putea astfel să cunoşti tra- 
diţiile pentru a le respecta la anul. 

Pen se luptă să-și stăpânească râsul. Fără să-și dea sea- 
ma, Hawley tocmai lansase o salvă la adresa Cassandrei, 
căci fără îndoială aceasta se gândea la sobrietatea pe care 
o putea aduce la Cherryholt în Crăciunul următor - în 
calitate de soție a lui Ross. 


capitolul 7 


Odată întorși acasă, cu toții se bucurară de ceștile 
cu punci fierbinte oferite ca să-și încălzească oasele. 
Curând, cei care rămăseseră în interior îi ajutară să îm- 
prăştie ramurile verzi și să creeze ghirlande verzi. 


! „Ilicea are o floare nespus de albă şi frumoasă, / lar Maria l-a născut 
pe Domnul nostru lisus Hristos ca să ne mântuiască. / La răsăritul 
soarelui şi când căprioarele fug, / Se cântă vesel la orgă, se cântă 
dulce în cor.“ 

- Cel puţin trei, rosti Lady Skerries ferm. Una pentru 
hol, una pentru salonaș și una pentru camera servitori- 
lor. Ah, plăcinta cu fructe uscate! exclamă ea bucuroasă 
când intră un valet ducând o tavă uriașă. Abia scoasă 
din cuptor și asezonată din belșug cu brandy. Pen, vino 
să iei una. 

Pen muşcă cu grijă din plăcintă, dar era mai degrabă 
caldă, nu fierbinte încât să o ardă. 

- Delicioasă, Lady Skerries. Cea mai bună pe care am 
gustat-o vreodată. 

- Datorită faptului că am folosit brandy, draga mea. 
Lady Skerries se repezi spre Cassandra, care tocmai îi 
făcea semn valetului să treacă mai departe: Trebuie să 
încerci una, draga mea. Așa e tradiţia. 

Cassandra se supuse, dar în modul în care își înfipse 
dinţii în prăjitură se citea promisiunea că avea să-și ia 
revanşa pentru asta într-o zi. Doamna Gable-Gore nu 
spuse nimic; urmări totul de la distanţă, zâmbind cu 
blândețe, dar refuzând tava cu plăcinte. Ce frică putea 
să le fie să nu se îmbete! Era cât se poate de surprinzător 
că la cină beau vin. 

Ross coordona atârnarea ghirlandelor de ilice sus pe 
pereţi, ignorând giulgiul care părea să-i acopere viito- 
rul. Cum Cassandra părea să-și fi pierdut din farmec în 
ochii lui, Pen îi luă locul. 

- Îmi place combinaţia cu pinul, spuse ea. Împreună 
cu rozmarinul, creează un parfum foarte plăcut. 

- Da, zâmbi el. Asta înseamnă Crăciunul din punctul 
meu de vedere. Tu te simţi bine? 

- Minunat. 

- Unde ţi-ai petrecut Crăciunul anul trecut? 

- La Lowell, şi a fost foarte frumos, pentru că i-am 
avut alături și pe William și Anne, și pe cei mici, pre- 
cum și câţiva vecini care ne-au fost oaspeți la cină. Însă 
tata a cumpărat conacul cu numai douăzeci de ani în 
urmă, aşa că nu pot spune că avem niște rădăcini foarte 
adânci acolo. Am mai fost și invitate și pe la alte case în 
preajma Crăciunului. Acolo l-am cunoscut... 

Se întrerupse brusc. 

- Pe lordul Thretford, cea mai recentă cucerire a ta. 

- Da. Crăciunul ne cam poate face să ne păcălim, aşa 
că să ai grijă şi tu. 

-Şi ţi-ai venit în fire în A Douăsprezecea Noapte? 

- Nu prea, căci am persistat în greșeală până anul ur- 
mător, de Ziua Tuturor Sfinţilor. „Când te-am întâlnit 
din nou pe tine“, îşi zise. Ca să rupă tăcerea ce se lăsase, 
rosti cu glas tare: Oricum, am trecut peste prostiile de 
genul acesta. Nu vor mai fi nici un fel de angajamente 
prosteşti din partea mea. 

-O mare pierdere pentru bărbaţii de pretutindeni! 

Ea își dori brusc să-și poată lua vorba înapoi sau să fi 
putut completa spunând „Nu e valabil și pentru tine“. 

Și iat-o pe Cassandra, cu un zâmbet strălucitor. 

-Ce minunat este totul! Uitaţi-vă la ramurile acestea 
verzi, simbolul vieţii eterne! 

Pen se duse să le dea o mână de ajutor celor care 
pregăteau rămurelele de vâsc, temându-se că viitorul 
i se strecura printre degete fără ca ea să aibă puterea 
să-l apuce, să-l oprească. Dacă Ross nu nutrea altceva 
decât sentimente de prietenie pentru ea? Dacă o iubea 
sincer pe Cassandra, în ciuda afectării de care dădea 
dovadă aceasta? 

Vasul cu punci tot circula înainte şi înapoi, trecând 
pe la toată lumea, iar Pen bău şi ea de mai multe ori 
din el. 

În cele din urmă, toate ramurile verzi fură agăţate în 
încăperile principale, iar cele trei mănunchiuri de vâsc 
fură terminate, fiecare dintre ele plin de fructe și deco- 
rat din belşug cu panglici roşii şi verzi. 

Lordul Skerries făcu mare caz de faptul că trebuia 
să agaţe un mănunchi în salonaş; pe urmă își strânse 
tare soţia în braţe, aducând-o sub vâsc pentru cel din- 
tâi sărut. 

-Şi astfel, declară el, mănunchiul a prins viață! 

Printre râsetele care se auziră, Ross îl duse pe celă- 
lalt în sala mare, unde avea să atârne de partea de jos a 
candelabrului. 


F 

-Sar putea să picure ceară pe mine, se plânse el în 
timp ce urca scara și lega panglicile. 

Pen îl urmări, dându-și seama că acum avea să alea- 
gă o doamnă pentru primul sărut. Cassandra își găsise 
un loc foarte aproape de el și ochii îi străluceau de 
emoția așteptării. Pen nu se încumetă să se lupte pen- 
tru această onoare. 

Ross cobori şi privi în jur. 

- Domnișoară Gable-Gore, nu te voi ofensa prin 
a-ți propune un sărut în afara legământului căsăto- 
riei. Acum, cine nu s-ar da înapoi de la așa o prac- 
tică? Se uită roată prin încăpere. O soră? Nu cred că 
se cuvine. O mătușă!? întrebă el, pășind spre o doamnă 
care râdea. Nu, nu. Se întoarse spre Pen: Tu nu o să fii 
ofensată, nu-i aşa, Pen? 

O strânse în braţe sub vâsc și o sărută cald şi apăsat 
pe buze. 

Primul lor sărut. 

Ofensată? Pen se simți complet ameţită de extaz, dar 
când se îndepărtă de el avu grijă să zâmbească strălucitor. 

- Astfel mănunchiul prinde viaţă, nu? spuse ea. 

-E cât se poate de viu, aprobă el împărțind zâmbete 
în jur. Haideţi, doamnelor şi domnilor, bucuraţi-vă de 
el până îi cad toate fructele. 

Toată lumea începu să se rotească, fiindcă doamnele 
şi tinere, şi mai în vârstă se prefăcură că încercau să evite 
vâscul, dar toate se lăsau prinse în cele din urmă, însă 
cele două Gable-Gore dispăruseră. 

Curând merseră cu toţii în salonaș, unde îi aștep- 
ta o cină frugală cu vin şi cu încă niște oale cu punci. 
Mai era şi ceai, poate comandat special de doamnele 
Gable-Gore, care stăteau la o distanță considerabilă de 
vâsc, sorbind cu un aer virtuos din cești. 

Pen nu se potrivea cu această adunare convențională. 

Mai fusese sărutată și de alți bărbaţi, şi mai pasional 
decât acum, și deseori îi făcuse plăcere. Niciodată nu 
simţise însă acea descărcare electrică pe care o crease 
apăsarea rapidă a buzelor lui pe buzele ei, iar acum 
i se părea foarte dificil să nu-l urmărească pe Ross 

cu privirea în timp ce se plimba prin salon, discu- 
tând cu toţi invitaţii. 

Chiar dacă asta însemna să lase terenul liber rivalei 
ei, hotări să plece. O luă spre camera ei, dar se temu 
că cineva avea să o caute acolo. Trecu pe lângă ușă 
îndreptându-se către capătul coridorului, dar aproape 
că se izbi de o cameristă trimisă cu treburi. Cherry- 
holt nu era o casă foarte mare şi era plină de invitați și 
de servitori. 

Apoi își aminti acoperișul. Se înapoie în cameră 
să-și ia pelerina, pe urmă găsi scările înguste care duceau 
spre pod. Acolo se afla o ușă care ducea afară, pe terasa 
îngustă ce înconjura acoperișul. 

leşi în frigul aspru care îi făcu respiraţia să se trans- 
forme numaidecât în abur alb, dar era minunat. Pe dea- 
supra, se simţea în siguranță. Mica terasă care înconjura 
casa la ulrimul nivel era suficient de lată pentru două 
persoane, iar un zid până la nivelul taliei stătea între ea 
şi un posibil salt în gol. 

Se uită la cerul plin de stele, multe dintre ele strălu- 
citoare ca niște diamante. Ştia că unele erau planete, 
dar nu avea idee care. Oare stelele, sau planetele erau 
cele care sclipeau mai tare și intermitent, parcă? Era şi 
Steaua Crăciunului, cel mai strălucitor diamant dintre 
toate, care le arăta tuturor celor cu inimă curată drumul 
spre locul naşterii lui Hristos. 

Aceasta era o sărbătoare creştină, dar era totodată şi 
una păgână, şi pe bună dreptate. Acum, în cele mai în- 
tunecate momente ale anului, când noaptea se instala 
pe la ora patru după-amiaza şi nu renunţa la poziţii până 
spre opt dimineaţa, fără lună şi stele oamenii ar fi putut 
să-și piardă nădejdea. Nu era de mirare că se atașaseră 
atâta de foc, de focul ce răspândea căldură și lumină, 
indiferent dacă venea de la un felinar, o lumânare sau 
un buştean, și asta se întâmplase din cele mai vechi tim- 
puri până în zilele noastre. 

Yule, marea sărbătoare a credinţei și a nădejdii, era, îm- 
preună cu ramurile verzi de conifere şi celelalte obiceiuri, 

un memento al faptului că viaţa exista chiar şi în întu- 
neric și în frig. 

Cele două Gable-Gore se înșelau. Oamenii de genul 
lor înăbușeau tocmai spiritul Crăciunului şi păstrau în 
schimb doar ceea ce era mai puţin caracteristic. Nu avea 
de gând să lase să se întâmple asta și acolo. 

Tresări, trezită din gânduri de cântece și zgomot de 
clopoței, şi apoi văzu luminiţe apropiindu-se pe aleea 
din faţa casei. Colindătorii se apropiau. 

Pen se opri o clipă în camera ei ca să-și lase pelerina 
şi să se aranjeze puţin, apoi alergă în sala mare, unde 
tocmai soseau colindătorii. Toată lumea de la Cherry- 
holt se adunase să vadă spectacolul, inclusiv servitorii, 
care se aliniaseră pe lângă pereţi. 

Existau câteva scaune pentru cei mai în vârstă, dar 
majoritatea invitaţilor stăteau în picioare și câţiva erau 
pe scări ca să aibă o vedere mai bună. Pen dădu cu ochii 
de Julia, Azure şi Caroline şi li se alătură. 

-Splendide costume, remarcă ea. 

- Sunt păstrate şi îmbogăţite din generaţie în genera- 
ţie, spuse Julia. Coiful Turcului este real, adus dintr-o 
călătorie de unul dintre strămoşii mei. 

Cavalerul Turc era o figură splendidă într-un fel de 
caftan lung și negru, cu un coif țuguiat și o sabie la cin- 
gătoarea brodată. Avea o barbă neagră și mustață și o pe- 
rucă lungă și brunetă. Aerul său impunător era doar vag 
diminuat de faptul că era cocoțat pe un cal de jucărie. 

Robin Hood era un tânăr arătos, într-o uniformă 
specifică, verde-crud, și avea un arc și o tolbă cu săgeți 
în spate, 

- Acela este Tom Fletcher, anunţă Julia, iar arcul lui 
este real. A câştigat o mulțime de întreceri cu el. 

- Excelent. Poate să ucidă balaurul. 

Exista unul - un balaur mic ţinut de Turc în lanţ. Era 
întruchipat de un bărbat în patru labe, cu un bot lung şi 
o coadă foarte lungă în spate. 

Robin Hood avea cu el şi o Domniţă Marian - un 
flăcău cu perucă lungă și blondă și o rochie extrem de 
împodobită. 

- De ce Domnița Marian poartă coif? se interesă Pen. 

- Pentru că o întruchipează și pe Britannia. 

Când piesa începu, recitată în cuplete din versuri, 
Pen îşi îngădui să-i caute din ochi pe Ross și pe riva- 
la ei. Cassandra stătea jos lângă doamna Gable-Gore, 
ceea ce era o notă proastă pentru ea, căci în nici un 
caz nu se putea spune că ar fi avut nevoie de un scaun. 
Părea extrem de irascibilă, constată Pen cu bucurie, pro- 
babil pentru că Ross nu se zărea nicăieri în preajmă. 
Oare unde era? 

Atunci Turcul se apropie, rostindu-și replica: 

-lată o fecioară englezoaică, numai bună pentru a-mi îm- 
podobi haremul păgân! 

Dădu să pună mâna pe ea, iar Cassandra ţipă 
ferindu-se. 

Printre râsete, Robin Hood îi sări în ajutor. 

-la mâna de pe fătucă, bestie iubitoare de balauri, căci nu 
vei lua nici o englezoaică să te bucuri de ea în haremul tău. 

Piesa continuă cu schimburile de replici, dar Cassan- 
dra izbucnise în lacrimi, iar maică-sa o duse de acolo. 

-Ce mironosiţă, chicoti Julia. Ca şi cum chiar era 
în vreun pericol. 

- Aşa-i trebuie dacă stă printre cei mai în vârstă, ex- 
punându-se astfel în faţa actorilor, completă Azure. Îmi 
pare rău că Turcul nu a încercat să dea o tură pe aici, 
pe sus. 

-Aşa face de obicei, spuse Julia, noi intrăm în jocul 
lui, iar fecioara aleasă se preface că îi este teamă şi strigă 
după ajutor. Asta durează ceva timp. 

Lui Pen îi păru rău pentru Cassandra, care nu fusese 
pregătită, dar dacă ea s-ar fi trezit pusă în situaţia aceea 
în nici un caz nu ar fi avut o reacţie atât de prostească. 

-Acum urmează cântecul lui Robin Hood, de- 
clară Julia. Vedeţi că la refren trebuie să participăm 
şi noi. 

Toţi colindătorii, în costumele lor bălţate, începură 
un dans cu pași sonori și apăsaţi în jurul cavalerului. 

- lată un cavaler din ţinuturi îndepărtate 

A venit aici să ne vină de hac tuturor — oh! 

Dar Robin Hood cel bun şi brav 

Ne sare în ajutor şi ne apără pe toți, de-a pururi — oh! 

Robin Hood se întoarse spre cei din public, încura- 
jându-i să li se alăture. 

-$i nu contează cine ne atacă pământul, 

Francezi, olandezi sau spanioli, sau dragoni — oh! 

Bărbaţii adevăraţi ai Angliei vor sta pavăză de-a pururi, 

Să ne apere pe noi toţi de invazii — oh! 

Apoi venea o strofă despre francezi, cu o referire 
ascunsă la Napoleon, şi toată lumea intonă refrenul 
cu şi mai mult aplomb. Pen îşi dădu seama că Azure 
cânta când venea vorba despre „femeile adevărate 
ale Angliei“, aşa că la refrenul următor făcu şi ea ace- 
lași lucru, după o strofă despre Armada. Dar apoi îi 
şopti Juliei: 

- Unde este Ross? 

-Oare s-a dus să o liniștească pe domnişoara 
Gable-Gore? 

Innebunită, Pen cercetă cu atenție încăperea. Era 
oare posibil să facă exact asta şi poate chiar să se lase 
îmbrobodit astfel încât să o ceară de nevastă? Se mută 
uşor mai în spate, căutând discret ieșirea. Ross nu 
avea cum să fie prins în plasa de păianjen a Cassandrei 
Gable-Gore... 

Julia o apucă de braţ. 

- Nu pleca acum. Urmează lupta! 

Să insiste ar fi dat naștere la o altă scenă, și cu sigu- 
ranţă câteva minute în plus nu aveau cum să conteze 
prea mult. 

Robin şi Turcul se luptau lovind voiniceşte cu 
spadele lor de lemn. Robin înjunghie balaurul, care 
se rostogoli pe spate şi rămase cu picioarele în sus. 

Turcul se luptă însă mai departe, până ce Robin îi puse 
piedică și îi înfipse sabia în inimă. Sau, de fapt, între 
braţ şi piept. 

Aplaudară cu toţii, morții reveniră la viață şi colin- 
dătorii începură cântecul prin care își solicitau răsplata 
pentru a încheia evenimentul. 

- De Crăciun fiţi veseli şi mulţumiţi Domnului pentru tot, 

Şi ospătaţi-i pe vecinii voştri cei săraci, şi cei mici şi cei mari, 

Da, tot anul nu-i uitaţi pe cei sărmani, 

Şi Dumnezeu vă va trimite norocul să vă deschidă uşa. 

Coșuleţele începură să circule încoace și încolo, iar 
gentlemenii puseră cu toții monede înăuntru - lordul 
Skerries se dovedi deosebit de generos ... 

Apoi însă, Pen îl observă pe Cavalerul Turc. Îşi scose- 
se coiful și peruca și acum tocmai îşi dădea jos mustața 
şi barba. Era Ross! 

Julia izbucni în râs. 

-Ştiam că nu ai fi vrut să ratezi asta pentru nimic în 
lume. De ani întregi joacă rolul acesta. Vino. 

O luă în jos pe scări şi prin mulțime, unde invitații îi 
complimentau şi îi răsplăteau pe colindători, dar până 
să ajungă de partea cealaltă a încăperii, Ross dispăruse. 

- S-a dus să se schimbe din nou în haine de gentle- 
man englez, o înștiință Julia. Vino în salonaş. Imediat o 
să începem să jucăm mima. 

- Chiar trebuie să mă duc în camera mea, insistă Pen 
cu un zâmbet. 

Văzu că Julia înţelesese că avea nevoie de oala de 
noapte şi că nu era cazul să o mai rețină, așa că fu liberă 
să se grăbească la etaj. Nu mai putea să îndure asta. 

Femeile adevărate ale Angliei vor sta pavăză de-a pururi, 

Să ne apere pe noi toţi de invazii — oh! 

Cassandra Gable-Gore nu era altceva decât o inva- 
datoare ticăloasă la Cherryholt, și trebuia ca cineva 
să-i ţină piept. Ross Skerries era bărbatul lui Pen şi tre- 
buia cucerit. După acel sărut, exista o singură cale să 
se ajungă la această stare de fapt - un alt sărut, mult 
mai pasional. 

Pen ştia care era camera lui Ross, căci în calitatea 
sa de moştenitor și unic fiu, se mutase din zona came- 
relor pentru copii la vârsta de doisprezece ani. În ti- 
nereţile lor inocente adeseori mergeau în camera lui 
ca să discute despre un plan sau să studieze o insectă cu 
microscopul lui. 

Poate că tocmai aceste amintiri o făcură să intre fără 
să ciocănească la ușă. 

-Ce Dumnezeu te-a apucat ca să superi...? 

Ingheţă, rămânând mută la vederea pieptului lui gol. 
Era în continuare îmbrăcat cu pantalonii, Slavă Dom- 
nului, şi cu ciorapii de dedesubt, dar de la brâu în sus 
era gol-goluţ. 


capitolul 9 


- Ce Dumnezeu te-a apucat pe tine? întrebă el sur- 
prins, dar blând. Apoi adăugă: Dacă voiai să intri, 
atunci intră. 

Amuţită, Pen închise uşa în urma ei. 

- Ai de făcut vreo reclamaţie? întrebă el. 

Oare părea amuzat, ticălosul!? Pen îşi îndreptă spatele 
şi făcu eforturi să se adune. 

- Trebuia să ai mai multă minte decât să o sperii pe 
biata Cassandra Gable-Gore în halul ăla. 

- Mă surprinde faptul că îi iei apărarea. 

- Eu... 

Pen își aminti brusc scopul pentru care venise 
acolo. Era mult mai dificil să întreprindă ceva când 
stătea față în faţă cu un bărbat pe jumătate gol, în spe- 
cial cu unul a cărui goliciune pe jumătate era atât de 
splendid de... masculină, cu mușchii aceia bine contu- 
rați şi... 

Ridică privirea spre ochii lui, citind un amuzament 
colosal. 

-Nu te poţi însura cu ea, spuse pe nerăsuflate, apoi 
clipi. 

Nu așa se gândise să o zică. 

- De ce nu? întrebă el luându-și cămaşa de pe pat. 

„Nu, nu te îmbrăca încă!“ 

- Nu este potrivită pentru Cherryholt. 

- Şi asta este principala mea îndatorire? se interesă el 
cu cămașa în mâini. 

- Da, trebuie să fie. Nu ştiu nici măcar cum de îţi tre- 
ce prin cap să iei în considerare această posibilitate. 

- O nebunie trecătoare. 

Vorbise încet, iar Pen nu era chiar sigură că înțelegea 
ce voise să spună. 

- Trecătoare? 

- Poate o altfel de nebunie, se corectă el gânditor. 
De ce contează aşa de mult pentru tine, Pen? 

Îşi aminti scopul ei, scopul ei cel îndrăzneţ. 1 se pă- 
ruse simplu când îi trecuse prin minte ca un fulger. 
Acum, aici, nu era simplu deloc, dar era singura cale de 
a proceda. Nu putea să mai îndure această nesiguranță 
enervantă. 

Se duse lângă el și-i porunci: 

- Sărută-mă. 

- Nu avem vâsc, o informă el după ce aruncă o privire 
spre tavan. 

- Nu avem nevoie de vâsc. Sărută-mă, Ross. 

- Nu, spuse el. Sărută-mă tu pe mine. 

Pen vru să-i descifreze gândurile, dar descoperi sur- 
prinsă că el își ferea privirea. 

Foarte bine. Nu era o provocare de netrecut, doar că 
simţea că trebuia să-şi pună o mână pe braţul sau umă- 
rul lui, însă acestea erau goale, așa că nu putea. 

Se ridică pe vârfuri şi îl sărută. 

-Un sărut potrivit pentru vâsc, remarcă el, acum 
zâmbind. Poţi să te descurci mai bine de atât. 

Aceasta da, era o provocare, o provocare adevărată. 
Îşi puse o mână pe umărul lui, pe umărul lui cald şi 
gol, şi cealaltă pe ceafă, ca să-l tragă înspre ea. Apoi își 
dădu capul pe spate când își apropie buzele de gura lui, 
despărțindu-le ca într-o invitaţie. 

El acceptă, lipind-o strâns de el şi adâncind sărutul, 
astfel încât acum păreau una și aceeași ființă. Logodiţi. 
Pentru totdeauna. 

Nu mai fusese niciodată sărutată cu atâta pasiune. 

Ross o împinse spre pat. Când se prăbuşiră împreună 
peste așternuturi se urcă deasupra ei, între picioarele ei 
desfăcute, însă trupurile le erau despărțite de o mulţime 
de straturi de material. Poziţia făcea săruturile fierbinţi 
chiar și mai delicioase, iar când se rostogoliră astfel în- 
cât ea să fie deasupra, fu chiar și mai bine. 

Pen se uită în jos la ochii lui strălucitori de cu- 
loarea bronzului și îşi trecu degetele prin părul lui 
scurt, elastic. 

-Vezi bine. Nu te poţi căsători cu ea. Pur și simplu 
nu se poate așa ceva. 

- După asta, singurul lucru care ar trebui să se poată 
în ceea ce mă priveşte ar fi să mă însor cu tine. 

- Da! În clipa următoare o cuprinse neliniştea: Nu, 
Ross. Eu nu voi povesti niciodată despre asta și nu am 
făcut nimic cu adevărat... ireparabil. Așa că nu trebuie 
să te simți... _ 

- Proasto, râse el. li trase capul în jos ca să o poată 
săruta din nou, rostogolindu-se odată cu ea, astfel încât 
Pen ajunse din nou captivă sub el. Îi prinse mâinile și 
i le ţinu sus, de-o parte și de alta a capului. Mi se pare că 
ar trebui să facem ceva care ar fi cu adevărat ireparabil. 

Pen își simţi ochii mărindur-i-se în orbite. 

(2 

- O să ne căsătorim, da? 

-Asta nu e chiar... 

- Deja dai înapoi, domnișoara Frânge Inimi? 

Jignită, se luptă să scape, însă fără succes. 

- Dă-mi drumul! 

- Nu, niciodată. Asta e şi ideea, Penelope Brockhurst. 
Ai spus da, ai fost de acord că ar trebui să ne căsătorim 
şi de data asta nu o să te apuce teama exact înainte de 
producerea marelui eveniment. 

- Ba o s-o fac dacă vreau eu, se repezi ea, și nu ai ni- 
mic de comentat în privinţa asta! Vorbele lui de mai 

devreme căpătară brusc o nouă semnificație în urechile 
ei. Chiar dacă mă violezi, tu... tu... 

Ross o eliberă din strânsoare și se dădu jos din pat. 

-Sigur că nu aș face așa ceva. 

Pen se chinui să se ridice și ea în genunchi. 

- Nu? Atunci ce ai vrut să spui? 

- Că putem face ceea ce amândoi vrem din toată ini- 
ma să facem, asta e tot. Recunoaşte, Pen. De ce altceva 
ai fi venit aici? 

Încercă să se uite în continuare urât la el, dar el o ştia 
prea bine, iar ea era prea sinceră ca să mai facă vreun 
efort de împotrivire. 

- Da, am venit aici să te câștig pentru mine. M-ai scos 
din minţi în ultimele zile. 

El se aplecă în faţă ca să se sprijine cu brațele de pat, 
cu faţa la numai câţiva centimetri de a ei. 

-Tu mă scoţi din minţi de ani întregi. Când în sfâr- 
şit îmi făceam curaj să-mi încerc norocul, tu erai deja 
logodită cu altul! 

- Eu... De ce nu ai spus niciodată nimic? 

- Am şi eu onoarea mea. Nu puteam să umblu după 
o femeie care i se promisese altuia. 

- Dar domnișoara Gable-Gore? 

- Sunt dator neamului din care mă trag să umplu o 
cameră întreagă cu moștenitori legitimi, aşa că am hotă- 
rât să pun capăt nebuniei. Ea părea persoana potrivită. 

Pen se lăsă pe spate oftând. 

-Eu am fost foarte înceată, Ross. Îmi pare rău. 
Am ales bărbaţi care mi s-au părut potriviţi, dar.apoi nu 
am putut să merg până la capăt și nu am ştiut niciodată 
de ce. Nu te-am văzut aproape deloc în ultimii ani, adă- 
ugă în apărarea ei. 

- lar eu nu aș fi putut crede că te-ar interesa un tip 
aspru și foarte masculin ca mine. Faptul că mi-am îmbu- 
nătăţit cât de cât aspectul a făcut diferența? 

- Poftim? Nu! Îmi place, este adevărat, părul tău 
scurt, dar pentru mine asta nu are nici o importanţă. 

și deschisese sufletul în faţa ei; se impunea să facă și 
ea acest pas curajos. Nu erai atât de spilcuit și aranjat 

când ne-am întâlnit pe Oxford Street, dar atunci am 
avut revelaţia. 

- Erai logodită cu Thretford. 

-Am rupt logodna a doua zi. 

- Înainte să aflu și eu despre asta, le-am invitat pe 
doamnele Gable-Gore aici pentru Crăciun. 

- Am luat hotărârea să nu mai accept niciodată oferta 
unui alt bărbat. 

-Asta mă include şi pe mine? 

- Nu, zâmbi ea. 

-O altă promisiune încălcată, observă Ross prinzân- 
du-i bărbia între degete, 

-Åsta nu e cinstit! 

- Cinstit sau nu, mi-ai dat cuvântul tău. Aici, acum, 
doar între noi doi. Că din clipa asta suntem ca și că- 
sătoriţi, până ce moartea ne va despărți, fără să existe 
posibilitatea de a rupe această legătură. 

- Ross! obiectă ea cu lacrimi în ochi. Pe tine nu te-aş 
respinge niciodată. 

-Nu mă poţi învinovăţi pentru că-mi fac griji în pri- 
vinţa asta. Promite-mi, Pen. 

-Atunci vom pecetlui promisiunea cu sânge, spuse 
ea. Mai ţii minte cum am făcut un legământ de sânge 
când eram mici? 

El râse şi se duse la masa de lucru, de unde se întoar- 
se cu un briceag. 

-Aşa cum am făcut și atunci? 

Pen își aminti, iar gândul o făcu să se încălzească 
brusc. La treisprezece ani, deseori umblau desculți prin 
pâraie și chiar alergau pe iarba plină de rouă, iar o în- 
ţepătură într-un deget de la picior nu avea cum să fie 
mare lucru. 

Degetele de la picioare nu erau nici acum o parte 
a corpului cu încărcătură erotică, dar ea continuă să ro- 
şească în timp ce îşi desfăcea jartiera și îşi rula în jos 
ciorapul drept. 

- Dungi verzi, remarcă el, și o jartieră roșie. Ce de- 
licioasă combinaţie demnă de Yule - și cât de îndrăz- 
neaţă! Nu-mi vine să cred! 

Pen, roşie ca focul la față, îi aruncă o privire indig- 
nată, dar la vederea expresiei din ochii lui nu se putu 
abține să nu zâmbească. 

- Şi chiar păgână? 

- Un bărbat nu se poate împiedica să spere. 

Trase un scaun aproape de pat şi își scoase șoseta 
albă din piciorul drept, apoi înfipse ușor vârful lamei 
în partea exterioară a degetului mare. Întinse mâna, 
iar ea îşi puse călcâiul în ea. Clipi de durere când el 
înfipse lama și în degetul ei, dar apoi își apăsară rănile 
una pe cealaltă. 

- Suntem uniţi prin legământ de sânge să nu ne des- 
părțim niciodată, proclamă el ca în trecut. 

- Va fi cam greu să dansăm dacă rămânem lipiţi în 
felul acesta, îl atenționă ea zâmbind. 

- Şi va fi cam greu să facem și alte lucruri. 

Avea batista pregătită, iar când se desprinseră unul 
de celălalt, şterse sângele de pe ambele degete. 

Pen își ridică piciorul să se uite la rană. 

-Nu mai sângerează acum, dar dacă începe din nou, 
cum o să explic asta? 

- Un cui din pantof. 

El zâmbea însă într-un fel anume, iar Pen își dădu 
seama că stătea pe marginea patului, cu glezna dreap- 
tă peste genunchiul stâng, dezvăluind privirii mult mai 
mult decât un gentleman ar fi avut dreptul în mod nor- 
mal să vadă. Îi zâmbi și ea înainte de a reveni fără grabă 
la o poziţie decentă. 

-Şi prin asta suntem logodiţi pentru totdeauna? vru 
el să ştie. 

- Potoleşte-te, Ross, îl mustră ea ridicându-se în pi- 
cioare. Singurul motiv pentru care i-am părăsit pe cei- 
alți bărbaţi a fost că nu erai tu! În gândul meu, tu ai fost 
întotdeauna alesul. 

- Și pentru mine tu ai fost mereu aleasa, dar noi, 
bărbaţii, suntem adesea mai înceţi decât femeile, zise el 
luându-i mâinile. Părinţii mei vor fi încântați. Sper că 
şi mama ta. 

- Desigur. O adoră pe mama ta și adoră Cherryholt. 

- Mă gândeam că poate ar vrea să vină să locuias- 
că aici după ce ne căsătorim. Știu că există și Lowell 
Manor, dar nu-mi face impresia că este un cămin 
adevărat, 

- O, sunt sigură că îi va face mare plăcere. Firar să 
fie, m-ai făcut să plâng, măgarule. Nu sunt genul de fe- 
meie care să verse lacrimi din nimic. 

- Ştiu asta, spuse el îmbrăţișând-o. Vezi tu, toate se 
aranjează la locul lor când axul central este acolo unde 
trebuie să fie. Noi suntem acel ax. 

- Şi Cassandra? 

- Îmi pare rău că îi voi nărui speranţele, dar va găsi 
un bărbat mai potrivit cu felul ei de a fi, mai ales având 
în vedere zestrea ei frumoasă. 

- Nu te deranjează că a mea nu e așa de frumoasă? 

- Te-aş lua şi dacă nu ai avea nici un sfanţ şi tot m-aș 
considera cel mai norocos bărbat. 

- lar mă faci să plâng! Dar mă surprinde elocinţa ta, 
să ştii că habar nu aveam de ce ești în stare! 

-Tu mă faci să fiu astfel. Dar ar trebui să ne întoar- 
cem la ceilalți înainte să trimită pe cineva după noi. 

Zâmbind, se despărțiră ca să-și aranjeze restul hai- 
nelor. Pen se bucură de momentul în care îi potrivi 
cravata, deși probabil că Ross nu avea nevoie de aju- 
torul ei. 

-Spunem cuiva? se interesă ea. 

- Ce mod mai bun de a sărbători Crăciunul? Oricum, 
iubito, mă îndoiesc că ne putem ascunde când amândoi 
avem stele în ochi. 

Se cuibări în brațele lui, bucurându-se să se afle în cel 
mai încântător loc din lume. 

-Nu sunt sigură că merit să fiu atât de fericită. 
Am venit aici să te cuceresc. 

-Aşa ai făcut? Ross îi ridică bărbia spre a lui. Atunci 
pot să spun că avem scor egal? 

- Depinde la ce te referi. Dar apoi Pen adăugă: 
Nu, nu te voi constrânge. Merit o pedeapsă. 

-Sper că nu va fi asta, dar o să-ți mai lași părul să 
crească? 


112 Jo Beverley 


- Părul meu? Mă face să semăn cu o slăbănoagă 
despletită din vremea Restauraţiei. 

- Atunci poate că am eu o atracție deosebită faţă de 
slăbănoagele despletite din vremea Restauraţiei. 

- Asta, domnule, cu siguranță nu este adevărat. 
Dar dacă insiști, atunci bine. Va dura ani întregi, însă 
va creşte din nou cât să-mi atârne pe spate şi să sufăr 
consecințele. 

- Şi plăcerile. O săi ador părul aşa cum va fi, învălu- 
indu-ţi goliciunea fermecătoare, splendidă. 

Pen simţi din nou că i se usucă gura. O năpădea 
o dorinţă imensă pe care nu o mai simţise niciodată. 
Aruncă o privire spre pat, însă el o luă de mână şi o 
trase spre ușă, 

- Haide, fata mea, dar rogu-te, ai milă și fixează o dată 
cât mai curând. 

Pen îl lăsă să o tragă după el pe coridor. 

-Cu o dispensă specială am putea fi căsătoriţi înain- 
te de a Douăsprezecea Noapte. 


Şi chiar așa se întâmplară lucrurile, iar colindătorii 
se întoarseră să sărbătorească unirea lor, de data asta 
interpretând scenete cu iubiți. Robin Hood și-o găsi- 
se pe Marian a lui, iar Regele Arthur pe Guinevere. 
Sfântul Gheorghe avea prinţesa lui şi Regele Edward 
pe Eleanor. 

Pen şi Ross își rostiră jurămintele sub vâscul din 
holul cel mare, în care fusese păstrată o rămurică cu 
fructe de pădure ca să îngăduie primul lor sărut de soț 
Şi soţie. 

Invitaţii se bucurară de ospăţul Celei de-a Două- 
sprezecea Nopți, şi cu toții se veseliră peste poate, căci 
acriturile - cele două doamne Gable-Gore - pleca- 
seră în ziua de Sfântul Ștefan, plângându-se că at- 
mosfera păgână de la Cherryholt li se păruse prea 
puţin confortabilă. 

După ospăț, lordul Skerries şi câțiva dintre oaspeţi 
se duseră să tragă cu puşca în livadă ca să salute pomii 
și să asigure astfel un rod bun la anul, dar la momentul 

acela Pen şi Ross se aflau deja în patul conjugal, ser- 
bându-şi noaptea nunţii şi sperând să primească roade 
pe de altă parte. 

-Poate că la anul vom avea un copilaș, spuse Pen 
mulțumită, în brațele soțului ei. Cel mai bun mod de a 
sărbători Crăciunul la țară. 


Intrigi şi vâsc 


Joanna Bourne 


capitolul 1 


Fulgii aveau mărimea şi forma unor resturi de prăji- 
tură fărâmițată. O ninsoare ce nu se domolea nicicum. 
O ninsoare ce cădea din belşug, atât de abundentă și 
de plină de zel încât în cele din urmă blocase înainta- 
rea trăsurii ce făcea legătura între York şi Londra cu 
nămeţi de înălțimea unui om în toată firea. O nin- 
soare încăpăţânată ce nu dădea nici un semn că s-ar 
fi oprit. 

Elinor Pennington mergea în spatele domnului 
Broadleigh, mai exact în spatele siluetei sale întunecate, 
de-a lungul potecii înguste, curățate de zăpadă, ce dădea 
înspre uşa din faţă a hanului, păşind cu grijă pe gheața 
compactă şi căutându-și consolarea în filozofii clasici. 
În ciuda faptului că avea multiple cunoștințe despre 
Seneca şi Marcus Aurelius, nu-i veni în minte nici un 
citat folositor. Romanii nu avuseseră prea multe de spus 
despre zăpadă. 

Poate că trebuia să-și folosească banii obținuți într-un 
mod nu prea onest ca să se mute în Italia. Acolo 
era cald. 

Hanul era construit din blocuri de piatră de culoare 
gri, dispuse strâns una lângă cealaltă. Părea destul de 
vechi ca să fi fost deja acolo pe când legiunile romane 
mărșăluiau de-a lungul acelui drum, plănuind să creeze 
un haos total în rândul picţilori. Ar fi pariat că stătuse 
de strajă în Evul Mediu, deservindu-i pe călugări, pe cu- 
rierii şi mesagerii Regelui și respectiv pe văcarii care se 
îndreptau înspre sud. În această după-amiază, locul nu 
mai reprezenta decât fantoma unei clădiri, cu pietrele 
doar o idee mai închise la culoare decât zăpada ce cădea 


! Comunitate etnică ce a trăit în centrul și sudul Scoției între 
secolele al III-lea și al IX-lea, implicată adesea în lupte aprige contra 
anglilor (n.tr.) 

din abundență, cu ramele negre ale ferestrelor ce păreau 
să plutească în albul dominant din jur. Cineva împleti- 
se nişte rămurele de ilice în jurul stâlpului de care era 
suspendat felinarul din fața ușii de la intrare, fapt ce 
amintea că nu mai erau decât trei zile până la Crăciun. 

Intră în hanul numit Laughing Wench! împinsă de 
la spate de un vânt rece și dădu peste un talmeş-balmeș 
zgomotos. 

Holul era plin de oameni supăraţi și de bagaje puse 
peste tot, la întâmplare. Una dintre cameriste, cu bone- 
tă și șorţ, urca scările încercând să contrabalanseze greu- 
tatea unui urcior. O fundă dintr-o panglică roșie decora 
stâlpul de susţinere al unei scări în spirală. | 

Elinor își vårt mâinile sub mantie. Domnișoara 
Trimm şi Jeanne Dumont, celelalte două femei din tră- 
sură, intrară și ele în tăcere pe urmele ei. 

O voce dură de bărbat se auzi pe neașteptate: 

- Daţi-vă la o parte din calea mea! Un gentleman 
într-o haină elegantă îşi făcu loc cu coatele de undeva 
din spatele ei. Trecu de ea și călcă apăsat pe zăpada de 
pe jos, din hol, ca să ajungă faţă în față cu hangiul dur- 
duliu. Acesta era un bărbat tânăr, abia dacă împlinise 
douăzeci de ani. Ce zi nenorocită, continuă necunos- 
cutul. Vreau cea mai bună cameră a voastră şi salonul 
privat. Şi să te mişti rapid, să nu te mocăi. 

Un gentleman extrem de mândru și de exigent. Tră- 
surica lui cu două locuri şi două roți intrase în mare 
grabă în curtea hanului în momentul în care poștali- 
onul, folosit la comun de toţi ceilalți, abia se descărca. 
Fusese cât pe ce să dea peste pasageri în timp ce, coco- 
ţat pe capra trăsuricii, se străduia să ajungă primul la 
ușă. Acum se părea că nu avea nici o intenţie de a sta 
la rând. 

-Nu vă faceţi griji. O să găsesc un loc pentru dum- 
neavoastră, domnule. O să găsim un loc pentru toată 
lumea. Ned, du valiza aceea roșie la camera Crescent, 
O să punem... 


1 Frumoasa care râde 

-Ce mai pierzi timpul pe-aici? Arată-mi drumul spre 
camera mea. Doamne păzeşte-mă de ditamai ţara plină 
de idioţi. Gentlemanul își scoase pălăria și o lovi cu pu- 
tere în lateral, scuturând-o de zăpadă: Vreau cina devre- 
me. Pui sau fazan, dacă aveți. Şi trimite-mi niște brandy 
sus în cameră. 

- Ei bine, cum să vă spun... Dacă aș avea o cameră, a 
dumneavoastră ar fi. Hangiul își întinse mâinile în mod 
expresiv în lături: Suntem plini ochi, după cum puteți 
vedea și dumneavoastră. Mai mult decât plini. Suntem 
ocupați până la refuz, însă o să vă găsesc eu un loc. 
O să staţi în aceeași cameră cu domnii din poștalion. 
Cu pasagerii, domnule. Numai că... 

- N-am de gând să-mi împart camera cu o șleahtă de 
bădărani dezgustători și de funcționari unsuroși. 

Ușa de la intrare se deschise cu putere. Vântul pă- 
trunzător o făcu să simtă ca şi cum nişte degete reci îi 
coborau în jos pe gât. Toată lumea se trase într-o parte, 
târşâindu-şi picioarele ca să le facă loc celor doi servitori 
ai hanului ce cărau, clătinându-se pe picioare, un cufăr. 
De undeva din stânga ei se auziră strigăte de genul „În- 
chideţi blestemata aia de uşă“. 

- Ăla trebuie dus în camera Star, spuse hangiul și le 
făcu semn cu mâna, indicându-le încotro. La fel și gen- 
tile celorlalți domni care-au coborât din trăsură, şi-anu- 
me geanta aceea neagră și cealaltă de lângă ea. Genţile 
doamnelor merg în faţă... 

- Dacă în cocioaba asta murdară nu sunt destule ca- 
mere, atunci poţi al naibii de bine să dai gloata afară. 
Tânărul gentleman ținea morțiș să aibă propria sa came- 
ră sau măcar să ştie motivul pentru care nu putea să o 
capete. El, unul, nu dădea doi bani pe ce voia un infect 
de hangiu. Ştii cine sunt eu? întrebă el. 

- Asta chiar n-o ştiu, domnule. Nu v-am văzut să mai 
faceți popas pe la noi până acum. O să staţi în came- 
ra Star, sus, la capătul scărilor, pe dreapta. Nu trebuie 
decât să mergeţi după cufărul dumneavoastră. 

Hangiul se întoarse într-o parte, menținându-și 
politețea imperturbabilă, ca să se ocupe de domnul 

Broadleigh, un alt client pretenţios. Cufărul domnului 
îmbrăcat elegant urca pe scări în drum spre o cameră 
pe care el avea să o împartă cu patru sau cinci bădărani 
dezgustători şi funcţionari unsuroşi adunaţi laolaltă 
în jurul lui. O cameristă dichisită ca la carte traversă 
holul, aducând de la bucătărie o tavă cu boluri puse 
claie peste grămadă. | 

-E exasperant, nu-i aşa? spuse tânăra franţuzoaică, 
Jeanne Dumont, care veni să stea lângă Elinor. Un gen- 
tleman atât de pretenţios și de o asemenea importanță 
să călătorească fără valet! | 

- Am observat și eu lucrul ăsta. Ceea ce ar trebui să 
mă ducă cu gândul că-i plin de datorii la Londra. . 

Jeanne își pipăi cu grijă săculețul cu lucrul de mână, 
verificând dacă ustensilele de croșetat erau în siguranță, 
şi îl vâri la subsuoară. 

- La asta s-ar gândi oricine. 

- Inclusiv hangiul. Nu-i prost. 

Își zâmbiră reciproc. Se împrieteniseră în timpul că- 
latoriei, ajungând săşi spună pe numele mic. Atunci 
când pasagerii sunt îngrămădiţi într-un poștalion pre- 
cum scrumbiile într-un butoiaș, ajung la o doză de inti- 
mitate în care formalismul şi eticheta dispar. 

Lui Elinor îi plăcea de Jeanne, care avea un simţ al 
umorului mucalit și plin de cinism. Era foarte tână- 
ră, în mod sigur nu avea mai mult de șaisprezece ani. 
Făcea parte dintre numeroșii imigranţi francezi, com- 
plet disperaţi, care veniseră în Anglia în ultimii câţiva 
ani, fugind de dezordinea publică şi de execuțiile prin 
ghilotinare din ţara lor. Jeanne urma să muncească în 
Londra, după cum îi spuse: | 

-Voi fi un fel de bonă, nu chiar o guvernantă in- 
struită și pricepută la toate. Adevărul este că sunt foarte 
nepricepută. Nu ştiu nimic despre domeniul ăsta. Însă, 
pe de altă parte, nici copiii nu știu, aşa că putem să ne 
străduim împreună să iasă bine. l 

Li se alătură şi cealaltă femeie din grup, domnișoara 
Trimm, o cucoană înțepată, îndârjită, cu părul cărunt. 

-Nu există nici un fel de salon privat, anunţă ea. 
Ca să fiu mai precisă, există unul, însă este folosit de 
trei domni ca să doarmă în el. Indiferent de cât de mult 
aprob caracterul practic al acestui loc, deplâng şi deza- 
prob din răsputeri lipsa decenţei şi a bunelor maniere, 
Trebuie să luăm masa în sala comună. Locul pare des- 
tul de respectabil la prima vedere. O să stăm împreună. 
Daădu din cap în semn de încuviințare: Acolo. lată că 
ne duc bagajele sus. Ar trebui să ne spălăm înainte de 
cină. În orice caz, nu mai este nevoie de prezența noas- 
tră aici. 

Dacă tot stabilise regulile, domnișoara Trimm îl urmă 
pe servitorul hanului sus pe scări, fiind totodată atentă 
la valiza ei. 

- Mă intimidează teribil femeia aceea, spuse Jeanne. 
Mi se pare de-a dreptul înfricoșătoare, mă înșel cumva? 
- Nu, deloc. Ar intimida până și Vântul de Nord. 

-Iar azi este o zi numai bună pentru asta. Franţu- 
zoaica își aruncă rapid privirea spre ușa hanului, care 
se deschisese din nou, lăsând să intre vremea rece 
de-afară și un tropăit de bocanci. Se opri o fracțiune de 
secundă, după care zise: Cred că acela este un bărbat 
foarte chipeș. 

O, să fii atât de tânără și de lipsită de griji ca ea și 
totuși să te mai lase cu gura căscată un străin frumos! 
Din când în când, Jeanne își mai manifesta ideile pe 
care i le dădeau tinerețea extremă și franțuzismul. Oare 
cel care îi atrăsese privirea era unul dintre servitori, sau 
un alt călător împotmolit din cauza viscolului? 

Elinor se întoarse să-l vadă pe cel care făcea obiectul 
admiraţiei lui Jeanne. 

Ea, una, nu i-ar fi spus chipeș. „Impresionant“ era 
un cuvânt mai potrivit. Un bărbat înalt cu trăsături 
ascuțite şi un păr şaten banal, care tocmai închidea ușa 
în urma lui. Ochii lui aveau o nuanţă de cel mai pro- 
fund albastru posibil. Nici nu trebuia să-i vadă ca să ştie 
asta. Îşi scutură zăpada de pe umerii hainei lungi şi grele 
şi înaintă ca să treacă în revistă holul de la intrare ca şi 
cum ar fi fost proprietarul stabilimentului și ar fi făcut 


122 “Joanna Bourne 


una dintre inspecţiile periodice. Îşi mută privirea de la 
o față la alta, atent și scrutător, până când ajunse și se 
concentră asupra ei. 

Inima îi bătu cu putere în piept. Ar fi jurat că fiecare 
sunet din sala hanului fusese redus la tăcere. Cu toate 
acestea, Elinor nu-și feri privirea. Nimeni și nimic n-ar 
fi putut-o convinge să facă asta. 

Poate că în expresia lui curtenitoare apăruse trep- 
tattreptat un strop de emoție. Oare era triumf? Uşu- 
rare? Nu conta. Tipul părea un maestru al disimulării. 

Interesul lui se diminuă și îşi mută privirea foarte 
încet, trecând mai departe şi cercetând încăperea de jur 
împrejur. Ea își dădu seama de acest lucru abia o secun- 
dă mai târziu. 

-Nui un lucru rău s-avem un bărbat chipeș la care să 
ne uităm în timp ce ne luăm micul dejun, opină Jeanne. 
Mă oboseşte peste măsură peisajul mohorât şi sinistru al 
acestei provincii. Pe deasupra, tovarășii noştri de călăto- 
rie nus prea plăcuţi? Mă întreb cine este acest domn. 

-N-o să ştim niciodată asta. Nu mai aşteptă ca Jack 
să-şi scoată mănușile, să-și dea jos pălăria şi să se apro- 
pie cu calm ca s-o înfrunte, ci anunţă: Mă duc sus. 

Pe fundal, filfizonul cel tânăr şi înfumurat continuă: 

- Sunt domnul Rossiter, nepotul lordului Brampten. 
Aș putea cumpăra cocina asta mică și sordidă numită 
han şi nici măcar n-aş băga de seamă cât a costat. Îţi dai 
seama? O să fac rost de numele tău, amice. O să vedem 
noi dacă... 

Probabil că şi în provinciile romane, în- urmă cu 
două mii de ani, existau același gen de filfizoni imbe- 
cili şi respectiv acelaşi gen de hangii la fel de imper- 
turbabili. Şi probabil un tânăr poet. Acesta avea să 
fie sărac, precum studentul cu haine zdrenţuite care 
călătorise afară, nepermiţându-şi să ocupe un loc înă- 
untru, pe toată durata drumului cu destinaţia Londra. 
Şi undeva ar mai fi fost şi o tânără soţie implicată în 
toate acestea. În timp ce urcă scările, începu să rescrie 
în minte, în limba latină, schimbul de replici dintre 
domnul Rossiter şi hangiu. 


ii 

Zăpada cădea întruna și în visul ei. Era un vis adânc, 
neclar și confuz în care simţea că încă se mișcă. Se tot 
legăna încoace și încolo și tot urca şi cobora în hurducă- 
itul unei trăsuri, iar ceilalți pasageri erau niște animale 
ce purtau nişte haine lungi şi bonete. Se tot schimbau, 
transformându-se din câine în lup. Din lup în urs. Din 
urs în leopard. Afară, peisajul era compus din grămezi 
imense de panglici şi dantelă belgiană. 

Pe locul de lângă ea, leopardul se transformase în vul- 
pe, croșetând o eșarfă lungă multicoloră, ţinând andre- 
lele cu labele ei roşii, curate și îngrijite. 

- Spui tot felul de minciuni, susură vulpea în latină. 
Admir chestia asta. 

Avea un accent franțuzesc. 

Barza vorbi și ea, cu vocea domnișoarei Trimm: 

- Locul pare destul de respectabil la prima vedere, 
însă nu poţi avea încredere în nimeni. 

În vis, intervenţia ei păru ceva extrem de rațional din 
perspectiva unei berze. 

În vis, părul lui Elinor se răsucea haotic în jurul ei ca 
şi cum ar fi fost suflat de vânt. Părul ei galben ca spicul 
de grâu, ușor spălăcit, crescuse și crescuse până când 
ajunsese ca o perdea în spatele căreia se putea ascunde. 
Trebui să-l dea la o parte cu mâinile ca să vadă: 

- Nugator spune minciuni. Nu:s eu aia. Nu contează. 

Vulpea râse, începând să se transforme. Era deja pe 
jumătate pisică. Acum avea botul și mustăţile unei pisici. 

- Eu sunt cel care spune ce contează. 

Ursul de pe bancheta din faţă întinse o ditamai laba 
îmblănită înspre partea opusă a trăsurii. Astfel îi aco- 
peri faţa, iar ea nu mai putu să respire. 

Se trezi din vis, căzând pe spate cu o bufnitură surdă, 
cu trupul rece și tremurând, revenind la realitate şi la 
noaptea din jur. 

O mână îi acoperea gura. Un corp, greu ca plumbul, 
o ţinea ţintuită pe pat, înăbușind-o între pături atât 
de tare, încât nu putea să-i slăbească deloc strânsoarea. 

Nu putu să-şi elibereze nici mâinile pentru a-şi folosi un- 
ghiile pe post de gheare, ca să îl zgârie. Strânsoarea era 
extrem de puternică, bărbătească, greoaie şi imposibil 
de combătut, şi venea parcă din toate părţile. 

Bărbatul îi bolborosi la ureche: 

-Eu sunt, firar să fie. Sunt Jack. Nu te mișca și 
ascultă-mă! 

Focul se făcuse mic de tot şi avea tente portocalii. 
Văzu imaginea asta reflectându-se în ochii lui. 

Trecuseră doi ani de când se atinseseră ultima oară, 
însă trupul ei își amintea bine cum fusese. Se potoli și 
rămase nemișcată. 

Bârnele vechiului han scârțâiră şi gemură precum 
coca unei corăbii în larg. Afară, vântul se învârtoşa 
şi urla, împingând geamul de la fereastră. Sunetul ce 
se auzea de sus de pe coş era un şuierat intermitent și 
pătrunzător. În patul mare din colț, domnișoara Trimm 
sforăia fără milă. Franţuzoaica dormea fără nici un zgo- 
mot în patul cu rotile. 

- Acum ştii cine sunt, spuse Jack. O să-ţi ţii gura? 

Ea încuviinţă dând din cap. O, da, îl ştia prea bine, el 
avea întru totul dreptate. 

Mâna lui se retrase, însă el nu se clinti. Rămase pe 
loc, acoperind-o cu greutatea lui, uitându-se în jos. Avea 
aceeași ochi duri, aceeași privire sfredelitoare. Chiar şi 
când fusese îndrăgostită de el, văzuse mereu duritatea 
din ochii lui şi se întrebase de unde venea. 

Când fu pe deplin mulţumit de promisiunea ei de a 
tăcea, îi făcu semn cu capul în direcţia uşii, © singură 
dată, şi apoi îi dădu drumul. Fără să facă vreun zgomot, 
se dădu la o parte de pe ea și dispăru în întunericul de 
pe hol. 

Elinor nu zăbovi să se îmbrace. Uşa era una simplă, 
ca de hambar, care nu mai putea fi încuiată la loc. Îşi 
luă halatul de lână din locul în care îl lăsase, pe tăblia de 
la picioarele patului, își puse papucii ţinuţi la cald chiar 
lângă foc şi îl urmă. Duşumeaua era rece ca gheaţa. 
Putea să simtă asta prin tălpile încălțărilor. Holul era 
mai întunecat decât camera. La capătul lui, fereastra 

era un pătrat gri luminat. Hangiul lăsase un felinar să 
ardă la geamul din față al hanului, astfel că o luminiţă 
răzbătea cu greu până la etaj prin zăpada de-afară. 

În bezna din jur, lui Jack nu i se vedea nici măcar 
conturul. Într-un fel sau altul se contopise cu acesta. 

- Probabil te antrenezi să te ascunzi în întuneric, 
spuse ea. 

- În mod constant. 

Nuşi putea da seama de unde începea propriu-zis 
persoana şi unde se termina întunericul. Nici măcar 
nu-l auzea respirând. Se ghidă după locul de unde-i 
auzise vocea, iar mâna ei întinsă atinse ceva moale. Găsi 
o mânecă, apoi partea din față a hainei lui. Mâna lui, 
când veni să o acopere pe a ei, era caldă. 

Elinor se trase înapoi: 

- Cum de m-ai găsit? 

- Lam pus cameristei o întrebare nevinovată legată 
de cine anume doarme aici peste noapte. Cred că ţi-ar 
face plăcere să afli ce a spus, anume că ești o doamnă re- 
spectabilă și c-aș face bine să nu încerc să-ţi fac avansuri. 
Nu i-am spus că ştiu... 

Tânăra femeie își închise mâna, iar pumnul strâns o 
porni spre el, ca să-l lovească cu putere. Fusese un im- 
puls, total nepremeditat. 

Nu fu suficient de rapidă. Pumnul ei se opri în palma 
mâinii lui, nu în pântece. Jack îi pară lovitura înainte 
să fie atins. Mâna lui se închise în jurul pumnului ei şi 
o ţinu așa. 

- Asta-i ceva nou, observă el. Era o vreme în care n-ai 
fi lovit un bărbat. Te-ai schimbat. 

Părea complet calm. Preocupat și totodată circum- 
spect. 

- Nu mai sunt aşa naivă și nu mai am deloc încredere 
în cineva. Ai făcut din mine o persoană foarte, foarte în- 
ţeleaptă. O să te întreb încă o dată, cum de m-ai găsit? 

- Prin compania de transport. Apari pe lista lor ca 
pasageră. 

- Poftim? 

-La York, în urmă cu șase zile, mi-am trimis oamenii 
să se uite la numele tuturor celor care şi-au făcut rezerva- 
re spre Londra. Iar tu erai pe listă. Elinor Pennington. 

Îl simți mişcându-se. Chiar și ştiind exact unde anu- 
me era, nu putea să-l vadă. 

-Ce-ai făcut, Elinor? În ce te-ai mai băgat? 

Dintre toate lucrurile posibile din lume, la ăsta nu se 
așteptase. Jack, urmărind-o până în pânzele albe, mânat 
de suspiciune. Un fior puternic o făcu să se cutremu- 
re. Halatul era suficient de călduros pentru camerele ei 
confortabile de la Londra, însă acolo, în provincie, nu 
era deloc potrivit pentru sfârșitul lunii decembrie. 

-Nici măcar nu ştiu despre ce vorbeşti. Mă duc să mă 
bag la loc în pat. Și nu te mai furișa la mine-n cameră. 

El îşi mişcă umărul lipindu-l de al ei. O apucă de 
încheietura mâinii și nu-i mai dădu drumul. 

- Eram atât de sigur că nu eşti implicată. M-am înșe- 
lat? Ai făcut tot timpul parte din afacerea aia, lucrând 
împreună cu unchiul tău? Nu-i dădu șansa să răspundă: 
Nu putem să vorbim aici. Vino jos, la parter. 

- Dă-mi un singur motiv ca să te însoțesc. 

-Nu poţi să ţipi la mine aici. | 

O, dar era al naibii de sigur de sine! Ştia, pur și sim- 
plu ştia asta, fiindcă îi zâmbea. 

i regulă. 

Elinor îşi răsuci mâna și o eliberă din strânsoarea 
lui - el nu o împiedică - și o luă înainte, pășind ma- 
iestuos, plimbându-și în treacăt dosul degetelor de-a 
lungul zidului ca să-și croiască drumul prin întuneric. 
Se poticni puţin la prima treaptă. Se împletici din nou 
când ajunse pe palierul dintre scări, unde se îmbinau şi 
își schimbau complet direcţia. Ignoră mâna lui Jack de 
pe braţul ei. Nu avea nevoie ca el să o ajute. 

La parter era o lumină, o dâră lungă ieșită pe sub ușa 
camerei comune. Din câte se părea, într-acolo se îndrep- 
tau. Jack o ocoli și îi deschise ușa: 

- Intră aici. 

Înăuntru nu era o diferenţă prea mare față de frigul 
de-afară. Parcurse de la un cap la celălalt o cameră lungă, 


| 

îngustă, văruită în alb, mirosind greu a fum şi a bere, 
un miros pregnant de vechi și totodată de nou. Tavanul 
jos era traversat dintr-o parte în alta de grinzi negre din 
stejar. În capătul opus, unde focul încă mai mocnea în 
şemineu, Jack îngenunche să pună niște bucăți de turbă 
în cenușă, deasupra cărbunilor încă aprinşi. Nu se uită 
în sus în momentul în care ea se apropie, ci pur şi sim- 
plu continuă să se ocupe de foc. Îi spuse peste umăr: 

-Te-am căutat, Elinor. Nu există cotlon în regatul 
ăsta în care să nu fi avut un om care să te caute până 
şi-n tufișuri. 

-Am fost la Londra. 

- Unde, într-adevăr, sunt mai puţine tufișuri. Asta 
explică totul. Rearanjă bucăţile de turbă pe flăcările 
care pâlpâiau şi urcau ușor, folosindu-și degetele ca 
şi cum focul n-ar fi îndrăznit să-l ardă. Te-am căutat și 
în Londra. 

- E ditamai orașul. 

lar el nu s-ar fi gândit să o caute pe Elinor Penning- 
ton în cocioabele din mahalaua Whitechapel. 

Căldura o atrase spre foc. Poate că și şansa de a sta de 
vorbă cu Jack o atrăgea în aceeași măsură. Se apropie 
de pietrele şemineului și își înfăşură brațele în jurul tru- 
pului. Frigul parcă venea din toate direcțiile. 

-Am petrecut ore întregi reflectând la ce să-ți spun 
dacă aveam să ne mai întâlnim vreodată. 

- Eu, unul, nu aveam de ce să reflectez prea mult. 
Poate că o să discutăm pe tema asta. 

Jack se ridică în picioare. Nu se schimbase deloc în 
cei doi ani. Era un bărbat solid, musculos, cu umeri 
laţi și șolduri înguste. Încă mai umbla cu părul puţin 
cam lung, ca și cum nu s-ar fi deranjat să-l îngrijească. 
Bărbia, maxilarul și fruntea lată erau conturate de nişte 
linii bine definite. Avea o faţă inteligentă, de pustnic. 
Când îl cunoscuse la Oxford se dăduse drept o persoa- 
nă educată, venită la studii. 

Işi scoase haina și i-o puse peste umeri înainte ca ea 
să îşi dea seama ce avea de gând să facă. 

- Pune asta pe tine. 

Era din lână griînchis, caldă pe dinăuntru. Jack radi- 
ase întotdeauna căldură ca un cuptor. 

- N-o vreau. i 

El puse un bocanc pe coșul de fier de lângă șemineu 
şi se uită încruntat la foc: | 

- Chiar mă amuzi. Eşti mult mai elocventă când nu-ţi 
clănțăne dinţii. 

Elinor nu voia să accepte nici măcar acest mic gest 
de bunăvoință din partea lui. Însă nu-și urmă primul 
impuls, de a lăsa haina să-i alunece de pe umeri și să 
cadă pe podea. Ar fi fost un gest prea prostesc şi melo- 
dramatic. La urma urmei, chiar era o noapte teribil de 
rece. Cineva trebuia să se folosească de haina bună și 
groasă, iar Jack nu avea de gând să o facă. El ştia că era 
prea sensibilă ca să îngăduie o asemenea irosire. Era un 
maestru în manipularea oamenilor. Chiar și când fusese 
îndrăgostită de el, asta o enervase cel mai tare. 

- Ai fugit de mine la Oxford. Rostea cuvintele par- 
că stâlcindu-le, pronunțându-le sacadat, în calupuri 
mici, scuipate cu furie, urmărind parcă un tipar. Țiam 
spus să rămâi acolo. Ți-am spus c-o să mă întorc și O 
să-ți explic. 

- Am o întreagă colecţie de minciuni spuse de dum- 
neata, domnule Tyler. Una imensă. E mai mult decât 

icient, mulțumesc. 
oii d era domolit de prudenţă. Jack se dezbră- 
case și rămăsese într-o cămașă cu mânecă scurtă și vestă. 
Probabil că acum îngheţa. Bună treabă. 

O privi pieziş: 

- După tot ce-am făcut împreună, n-ai mai putut să 
aştepţi încă trei zile ca să auzi ce aveam de spus... 

- Urma să-mi spui că eşti spion în slujba guvernului. 
Mi-ai fi explicat că te-ai folosit de mine ca să-ți netezeşti 
calea și să ajungi mai ușor la unchiul meu. Aveai să-mi 
spui cât de important era să faci asta. Poate că aveai 
să-mi mulțumești pentru că te-am ajutat. 

Asta îl făcu să tacă timp de trei secunde. Rămase fi- 
xând-o cu o privire aspră. 


i] 

- Unchiul tău a fost nucleul celei mai vicioase celule 
de spioni francezi pe care am văzut-o vreodată. Poate că 
el era inofensiv, însă ei nu erau. Mă ocupam de acest 
grup, unii dintre ei erau înarmaţi, atunci când ai ple- 
cat. Ți-am spus: „Dă-mi o zi sau două“. Și-am mai spus: 
„O să-ţi explic fiecare nenorocit de detaliu pe care vei 
vrea să-l ştii“, 

- Ai venit să-l arestezi pe unchiul meu. Dacă n-ar fi 
fugit, lai fi târât fără menajamente la spânzurătoare. 

-Nu fi ridicolă. Se îndepărtă de șemineu şi începu să 
patruleze grăbit, înainte şi înapoi, prin spatele ei: Noi 
nu omorâm oameni pentru că au făcut o alegere idioată 
din punct de vedere politic. Lăsăm asta pe seama fran- 
cezilor, s-o facă ei. Crezi că guvernul vrea ca cel mai res- 
pectat latinist din Anglia să fie azvârlit într-o închisoare 
londoneză, unde să scrie pamflete politice şi scrisori 
celor de la The Times? Trimiterea lui în Franţa a fost cel 
mai inteligent lucru pe care l-am făcut vreodată. 

- Aha! 

-Cine crezi că la avertizat? Eu l-am trimis pe băia- 
tul ăla să-l scoată de la Oxford. Cum crezi c-a traversat 
Canalul Mânecii un idiot ca unchiu-tău, în mijlocul 
unui război? Se opri în spatele ei și continuă: Când ai 
dispărut, am crezut că te-ai dus după el la Paris. Mi-am 
imaginat că ești singură, încercând să ajungi și tu în 
Franţa în toiul luptelor. 

Ea îşi împletise părul pentru noapte, așa că îi atârna 
în față, în două cozi lungi de păr parcă incolor. Își vâri 
cosiţele sub haina groasă și spuse: 

-Unchiul meu n-a vrut să-l însoțesc. Părerile mele 
politice nu-s cu nimic ieşite din comun, înţelegi. Mi-a 
explicat că la momentul respectiv eram ca o povară pen- 
tru el. 

Unchiul îi golise contul. Îi luase toți banii de admi- 
nistrare a casei. Și banii de chirie. Până şi mărunţișul 
din geantă. Proprietăreasa o dăduse afară din casă în 
după-amiaza aceea. Fusese o zi foarte grea. 

~Ar fi trebuit să aștepți, o mustră Jack. Ar fi trebuit 
să ai încredere că o să am grijă de tine. 

-Oricât ar părea de curios, nu te-am crezut, 

Focul scoase un fâsâit în timp ce aburul ieşi în forţă 
afară din șemineu. Fumul tremurător formă niște nori- 
şori gri, învăluind muchiile ascuţite ale bucăţilor de tur- 
bă înainte ca tirajul creat de curentul de aer să-l ridice şi 
să-l ducă în sus pe coş. l N 

Amintirile erau la fel de inconsistente și de iluzorii 
precum valul acela de fum. Jack Tyler nu avea să o facă 
din nou să sufere. Acel Jack Tyler în care ea crezuse nu 
mai exista. | 

Își ridică privirea și văzu că o scruta fără să clipească. 
Făcuse o greşeală când se gândise că el nu se schimba- 
se. Trăsăturile evidenţiate de lumina focului erau la fel, 
însă el renunţase la masca aceea întipărită pe față, de 
care acum nu mai avea nevoie. Vocea îi suna pe alocuri 
mai dur. Mii: 

La Oxford, Jack Tyler fusese rezervat, ba chiar timid. 
Fusese atât de fascinant și fermecător... Elinor nu avea 
să se mai poată încrede niciodată în acea putere de 
atracție. 

Bărbatul acesta părea la fel de nemilos și de dur ca un 
teren arid de la ţară. | 

- Cum de-ai supraviețuit? întrebă el. Doar ai fost sin- 
gură. Ştiu că unchiul tău ţi-a luat și ultimul bănuţ din 
moştenire când a fugit în Franţa. Acum văd că îţi merge 
bine, eşti îmbrăcată elegant şi călătorești extrem de con- 
fortabil. Cine plătește pentru toate astea? 

Ar fi putut să râdă la auzul întrebării. Nu mai era fata 
pe care el o minţise atât de uşor. Acum avea de-a face cu 
o femeie trecută prin viaţă. Jack nici măcar nu avea să 
ştie cum își câștiga ea existenţa. 

- Plătesc cu banii mei. 

- Asta făceai acolo, în nord? 

n aceste cuvinte exista o doză de tensiune care nu 
se potrivea deloc cu întrebarea simplă. Ea simţi brusc o 
senzaţie de teamă, de incertitudine. 

- Am avut o afacere acolo. 

-Ce anume? 

- Propria mea afacere. Nu-i treaba ta. 


| 

- Nu sunt dușmanul tău, Elinor. 

Deodată, haina strâns înfășurată în jurul ei îi lăsă 
impresia că ar fi fost luată în braţe de Jack. Amin- 
tirile o năpădiră și îi cuprinseră întreg trupul. Fusese 
atât de ușor să se cuibărească la pieptul lui. Atât de fi- 
resc. Îşi aminti cum îi simţea forța prin cămașa de pân- 
ză. Îşi aminti cum îşi freca obrazul de mâna lui în timp 
ce el o mângâia şi se lungeau împreună pe câmpurile de 
lângă Oxford. 

Blestemat să fie că mânjise până și acest vis frumos, 
singura imagine plăcută pe care o mai păstrase ea de pe 
urma eşecului lor comun. 

- Doar nu m-ai trezit și m-ai dat jos dintr-un pat cald 
doar ca să mă întrebi de ce m-am dus la York. Ce vrei? 

Strânse din umeri, iar haina lui Jack parcă o mângâie 
pe ambele părți ale corpului, ca o promisiune de căldu- 
ră şi protecție. Până și hainele lui minţeau. 

- Tu n-ai de gând să-ţi ceri scuze. Eu n-am de gând să 
te iert. Oare ce-ai mai avea să-mi spui după atâta timp? 

Jack se apropie dintr-o singură mișcare lină, micșo- 
rând vizibil spaţiul dintre ei. Îşi întinse degetele ca să-i 
întoarcă faţa spre el, în lumina focului. 

- Willen Castle. Lord MacClaren. Lista. 

-Nu înţeleg. 

Agitaţia îi invadă tot corpul pentru un moment ce se 
prelungi extrem de mult. Expresia feței lui rămase un 
timp imobilă, după care ceva se schimbă subtil. 

- Toate astea nu înseamnă nimic pentru tine. Ochii 
tăi sunt clari ca sticla. 

- După tot acest timp, am rămas tot o proastă, mă 
citeşti ca pe o carte deschisă. Mulţumesc. 

El avea pe deget un inel masiv de aur cu pecete. 
Nu avusese aşa ceva la Oxford. Când ridică mâna și îi 
rearanjă niște șuvițe rebele care îi căzuseră pe frunte, 
o lumină roșietică se plimbă de-a lungul bijuteriei, Pal- 
ma lui era caldă și uscată acolo unde îi atinsese pielea. 
Aurul, în schimb, era rece ca gheața. 

-Nu poți să-ţi imaginezi cât sunt de ușurat, Amica. 

- Nu-mi mai spune așa. Amica însemna prietenă în la- 
tină. Să-l audă folosind acest apelativ era de nesuportat. 
Nu te mai preface că încă am mai fi prieteni. 

-Cu toate astea, suntem, indiferent ce ţi-am făcut. 
Mângâindu:i părul, Jack urmă: Eşti făcută dintr-un 
amestec de loialitate și devotament. Ştiai? Nu poţi să 
opreşti asta ca și cum ai opri un robinet, când vrei tu. 
Am nevoie de ajutorul tău. 

- Nu, replică ea trăgându-şi ușor capul de sub atinge- 
rea lui. 

- Lasă-mă să-ţi spun de ce sunt aici. Există un mesaj 
codificat. Ştim că în momentul de față se îndreaptă spre 
sud, ascuns într-o carte sau într-un document. Şi- să 
fie un lung şir de numere sau litere. Trebuie neapărat 
să-l interceptez. Cum nu obţinu nici o reacţie, el conti- 
nuă: l-am tot urmărit pe agenţii francezi de-a lungul și 
de-a latul întregului Yorkshire. Există un grup la Paris 
care crede că noi, în Anglia, suntem în pragul unei re- 
voluţii. Ei sunt siguri că dacă debarcă pe țărm o forţă 
de invazie, provincia se va revolta și va porni să mărşălu- 
iască spre Londra. 

- Și prinţul Stuart a crezut la fel. Şi s-a înșelat. 

- Lam arestat pe majoritatea francezilor, însă ei au 
făcut o listă de simpatizanți din nord... și de oameni pe 
care au crezut că pot să-i convingă. Oameni nevinovaţi 
și vinovaţi, plus un număr de persoane aflate undeva 
la mijloc. Noi știm că lista a părăsit York-ul pe data de 
șaisprezece, în poştalionul cu destinaţia Londra. 

Poștalionul ei. 

- Şi-ai crezut că-i la mine! 

Durerea deveni şi mai acută. 

- Încetează cu asta, îi ceru el bătând-o nerăbdător pe 
umăr. Ți-am văzut numele. Am călărit trei zile fără între- 
rupere ca să dau de tine. 

- Deci crezi că sunt o trădătoare, că lucrez pentru 
francezi. 

- Nici un moment. Nici măcar o amărâtă de secundă. 
Însă a trebuit să dau de tine. 

Părea extrem de obosit. Din nenumărate motive. 


| 
| 
i 
| 
| 

Elinor şi-l imagină, cu gulerul hainei ridicat, aple- 
cându-se în bătaia vântului ca să se ferească de furtuna 
ce se înrăutățea tot mai mult. Drumul de la York până 
acolo era foarte lung și foarte solicitant, chiar și pe 
vreme bună. 

El şopti: 

-Mi-a fost teamă că vreunul dintre nemernicii ăia de 
francezi, prieteni ai unchiului tău, te-a rugat să-l ajuţi cu 
un comision, ceva mărunt. Un comision total inofensiv, 
cum ar fi ducerea unei scrisori. Tu i-ai fi dat-o invariabil 
unui alt agent francez care n-ar fi avut nici un motiv să 
te lase în viață. 

- Deci crezi că sunt proastă, făcută grămadă. 

-Cred că ești înspăimântător de inteligentă. Minţin- 
du-te, am rămas fără rezervele mele, de altfel conside- 
rabile, de vicleşuguri, iar asta era pe vremea când aveai 
doar nouăsprezece ani. Nici nu vreau să mă gândesc 
cam cum ar fi acum. Dar tu ești de încredere. 

- Nu mai sunt. Am terminat cu asta. 

- Eşti o femeie care nu mai este de încredere şi care 
se întâlnește cu mine în mijlocul nopții. Singură. Fără 
apărare. 

Atunci el o surprinse. Mai bine zis, o ului. Cu mul- 
tă agilitate, foarte uşor, se aplecă spre ea și o sărută pe 
buze. Fu ca un bubuit de tunet învăluit într-o imen- 
să mirare ce o lăsă fără nici un fel de gând în minte. 
Nici unul. 

- Du-te. Du-te înapoi în pat. Și-ai face bine să laşi 
haina aici. Nu vrei să fii nevoită să explici cum și de 
unde anume ai luat-o. Și încuie blestemata aia de ușă. 
Pe-aici bântuie un agent francez. A 

Elinor încă nu putea să gândească. Îşi ținea dosul pal- 
mei la gură şi se freca energic: 

-Să nu mai faci așa ceva. 

-N-o s-o mai fac într-o cameră comună în mijlocul 
nopţii. Nu când o să fiu mort de oboseală, iar tu înghe- 
ţată bocnă. 

Acesta păru un moment propice pentru a pune capăt 
situației scăpate de sub control. Și așa şi făcu. 


134 Joanna Bourne 


I se păru că bolborosise ceva de genul „Pot să mai 
aştept“, însă parcursese deja jumătate din drumul spre 
ușă și era posibil să nu-l fi auzit cum trebuie. 


capitolul 3 


Se trezi din cauza ciocănitului în ușă. Întrucât patul 
ei era cel mai aproape de intrare, se dădu jos din pat 
fără nici un fel de tragere de inimă. Jeanne Dumont, pe 
patul de campanie cu rotile, părea contopită cu pătura, 
cu o mână graţioasă întinsă în afara cadrului. Domni- 
şoara Trimm dormea pe spate în patul cel mare cu gura 
larg deschisă, sforăind într-un hal fără de hal. 

Abia mijiseră zorii şi era încă şi mai frig decât fusese 
în timpul nopţii. Picioarele ei goale se chirciră parcă in- 
stinctiv la contactul cu scândurile duşumelei, în timp ce 
se îndrepta spre ușă. Respirația îi îngheță în momentul 
în care se aplecă să răsucească cheia în broască. 

Ușa se deschise larg şi o văzu pe cameristă, după care 
auzi nişte zgomote de paşi şi un dialect de provincie. 
Se auzi un: 

- O, domnişoară, îmi pare rău. Apoi, în direcţia dom- 
nișoarei Trimm: Îmi pare și mai rău, coniță. Hangiul 
întreabă dacă n-aţi putea să veniţi până la bucătărie. 

Da. Ele toate. Fusese găsit ceva în cenușa din vatră. 
Ceva foarte ciudat. 

Camerista dispăru ca să bată la cealaltă ușă de pe hol 
şi să transmită același mesaj. ` SE 

Tânjea atât de tare să stea întinsă în pat, în dimi- 
neaţa liniștită şi atât de friguroasă, meditând la cele 
întâmplate. 

Planificase acest lucru pentru dimineaţa aceasta - 
o repriză lungă în așternuturi, cocoloșită între pături, 
în care să-și plângă de milă. Nu avea să aibă parte de 
aşa ceva. | 

Lăsaseră urciorul de apă lângă colțul şemineului, 
cel mai cald loc din cameră, însă tot trebui să spargă 
pojehița de gheaţă de la suprafață. În această perioadă 


ii 

a anului, apa pentru spălat consta în zăpadă topită, 
fără să mai fie scoasă din fântână. Astfel că avea un iz 
natural și totodată sălbatic, ca de pin. 

Miss Trimm se spălă prima, folosindu-și buretele pe 
sub o cămașă de noapte voluminoasă. Însă Jeanne se 
dezbrăcă cu nonşalanţă în pielea goală în faţa focului. 
Un exemplu pe care îl preluă și ea cu ușurință. Urmă o 
bâjbâială în toată regula până își puse juponul rece şi 
rochia albastră care se lipi de pielea ei udă. Se întoarse 
să o lase pe Jeanne să-i încheie nasturii de la spate, după 
care se înfășură de jur împrejur în șalul de lână. 

Bucătăria era în spatele hanului, într-o aripă separa- 
tă, de-a lungul unei porțiuni în care holul își schimba 
brusc direcţia, având la intrare o ușă groasă de stejar. 
Înăuntru era multă gălăgie, foarte cald și un miros per- 
sistent de şuncă. 

O duzină de bărbaţi, inclusiv toţi cei care călătoriseră 
cu ea în poștalion, erau adunaţi la masa de lucru dis- 
pusă în centru. Pe un cearșaf jerpelit erau înşirate nişte 
hârtii arse - un ziar făcut sul, negru la culoare și impo- 
sibil de descifrat, cărți pe jumătate arse şi o scrisoare 
făcută aproape scrum. Probabil că erau în total vreo zece 
bucăţi. Hangiul stătea în capătul încăperii, uitându-se 
încruntat, extrem de dezaprobator la grămada neagră, 
clătinând din cap şi murmurând. 

Jack se afla în spatele lui, sprijinindu-se pe cărămizile 
ce înconjurau şemineul. Arăta de parcă s-ar fi întrebat 
dacă nu cumva era prea devreme ca să ceară o cană de 
ceai. Ca şi cum n-ar fi avut nici un fel de rol în toată 
tevatura asta. Însă probabil că lista pe care el venise să 
o caute zăcea, distrusă, într-una din grămezile acelea de 
hârtii arse. 

Vizitiul îşi ţinea pălăria în mâini, tot învârtind-o pe o 
parte şi cealaltă. 

-... N-are nici un fel de noimă. De ce-ar face cineva 
aşa ceva? Pentru ce? 

- Un nebun. Despre asta-i vorba aici. Trebuie să fie 
un nebun, şopti o fată de la bucătărie. 

-Nu înţeleg. Asta-i a mea. Unul din pasagerii de 
afară îşi revendică ceea ce mai rămăsese dintr-o copertă 
de piele de culoare roșie: E cartea mea, Elementele Chi- 
mice. O apucă încet, cu multă grijă, ţinând coperta de 
un colț, cu toate acestea murdărindu-se de funingine. 
El era studentul de la universitatea din Edinburgh, 
Timothy Fleet, un tânăr înalt, subțirel, cu părul roșcat, 
atât de sărac încât nu putuse călători ca orice pasager 
înăuntru, ci afară, cocoţat pe capra poştalionului, în 
mijlocul iernii. Cum de-a ajuns aici? Am lăsat-o în baga- 
jul meu noaptea trecută. 

Domnul Broadleigh apucă cu grijă o furculiță lungă, 
specială pentru prăjit pâinea, și o folosi ca să scormo- 
nească într-o grămadă de pagini înnegrite. 

- Astea-s facturile mele și documentele în care îmi 
ţin contabilitatea, spuse el imediat după aceea. Vreau 
să ştiu cine-i responsabil pentru asta. Agită grămada in- 
cinerată, şi coloane de numere căzură peste dinţii furcu- 
liţei până când nu mai rămase nimic decât o grămadă 
de cenușă: Cine şi-a băgat nasul în hârtiile mele? Cine-a 
văzut ce s-a petrecut aici? întrebă el și își plimbă rapid 
privirea de jur împrejurul bucătăriei, fiind la fel de sus- 
picios atât în privința hangiului, a lui Jack, a băiatului 
de nouă ani care spăla vasele, a lui Jeanne și a domni- 
şoarei Trimm. 

Broadleigh era un comerciant din Londra, nu prea 
vorbăreţ, care îşi ţinea gura referitor la genul de măr- 
furi cu care se ocupa. Pe tot timpul celor şapte zile de 
la plecarea din York fusese extrem de nervos din cau- 
za întârzierii provocate de căderea masivă de zăpadă. 
Avea afaceri importante la Londra, după cum spusese. 
Se aşezase cu de la sine putere pe bancheta dispusă 
înspre sensul de mers al trăsurii, loc dorit de toată lu- 
mea, ocupând aproape jumătate din locul domnişoarei 
Trimm. Răsfoise permanent diverse hârtii şi le mutase 
dintr-un dosar în altul, ţuguindu-şi buzele plin de im- 
portanță şi făcând adnotări cu creionul. 

Ea stătuse vizavi de el. Individul avea nişte genunchi 
foarte osoși pentru un bărbat atât de durduliu. 

Miss Trimm porni înțepată de-a lungul culoarului, 
până la rămășițele fărâmiţate ale unei scrisori. Ceru pe 
un ton repezit: 

- Un şervet, vă rog. 

Personalitatea ei avea o asemenea forță şi un ase- 
menea impact, încât una dintre fetele care ajutau la 
bucătărie aduse în grabă un şervet proaspăt călcat. 

- Mulţumesc. Fără să-şi murdărească mănușile, dom- 
nişoara Trimm recuperă hârtia şi o desfăcu cu multă în- 
demânare: Am lăsat această scrisoare la mine în haină, 
care este atârnată lângă ușă, în camera noastră, de când 
am sosit la han noaptea trecută. Oricine a avut o cheie 
putea să intre fără probleme în timp ce noi luam cina. 
Sau bănuiesc că şi pe timpul nopţii, când dormeam. 

Privirea i se îndepărtă de la hangiu şi se mută direct 
la Jack, în locul în care stătea sprijinit lângă foc, intere- 
sat, dar neimplicat. 

Domnișoara Trimm nu era deloc proastă. Dacă 
cineva s-a apucat să facă tot felul de nemernicii în toiul 
nopţii, acela ar fi fost Jack. 

- Asta-i cel mai ciudat lucru din toate, nu-i aşa? spu- 
se Broadleigh. Cine-ar veni după scrisoarea dumitale? 
Cred că n-avea cum să conţină ceva de real interes. 

= Nu e cazul să te mai gândești atâta. Domnișoara 
Trimm îşi îndreptă privirea rapid spre fetele care ajutau 
la bucătărie, uitându-se când la una, când la cealaltă: 

Dacă există vreun motiv pentru care micul dejun ar 
trebui amânat pe o perioadă nedefinită, mi-ar plăcea să-l 
aud acum. Între timp... Jeanne, Elinor, o să fiu sus, la 
noi în cameră. După ce o să vă descoperiţi și voi bunu- 
rile, vă sugerez să vă duceți în camera comună și să mă 

aşteptaţi. Vin şi eu în scurt timp. 

Acestea fiind spuse, femeia ieşi ca din pușcă. 

_ -Ce scorpie cu gura mare, nu? bolborosi Broadleigh, 
însă pentru asta aşteptă ca să fie sigur că ea nu-l mai pu- 
tea auzi. Vreau să știu cine a făcut asta. Şi de ce? Vreau 
răspunsuri. Ce s-a întâmplat? 

Hangiul își ridică vocea ca să-i acopere pe ceilalți: 

- Katie! 

O cameristă tânără, curăţică şi rozalie la față dato- 
rită entuziasmului, se opri din învârtitul unui linguroi 
într-un ceainic pus pe foc. 

- Katie, fata de-aici, a coborât prima azi dimineață, 
aici, ca să pună ca de obicei apă la încălzit şi să facă 
focul. Şi a găsit toate astea - făcu un gest expresiv spre 
masă - îngrămădite de-a valma, pe cărbunii vechi. Arse, 
după cum vedeţi. A venit în fugă să mă cheme și împre- 
ună am scos tot ce-am putut. Dădu să arate spre Jack, 
de parcă ar fi vrut să-l includă şi pe el în toată povestea 
aceasta, după care se hotări să renunţe. De ce anume au 
fost arse, n-aș putea să vă spun. Nu cred că există vreun 
motiv să faci așa ceva. 

Toată lumea începu să vorbească rapid şi fără în- 
trerupere, discutând aprins, comentând, cerându-i 
hangiului să afle cine era făptașul. Servitoarele, soția 
hangiului şi o femeie înaltă, numai pielea şi osul, care 
părea să fie bucătăreasa, continuară să pregătească 
micul dejun cât de bine puteau în aceste împrejurări, 
prin colţurile încăperii. 

Jeanne se strecură prin mulțime şi luă de pe masă o 
carte înnegrită în urma arderii, după care strâmbă din 
nas la cenușa rămasă pe degete. Cunoşteau cu toții acest 
volum aparte. Le citise din el în trăsură, kilometru după 
kilometru, în decursul ultimelor trei zile. Titlul de pe 
coperta roșie... oezie pentru Tinerele Doamn... Majoritatea 
paginilor erau distruse. 

- Deci aşa. Presupun că n-o să-mi mai exersez engleza 
cu ajutorul acestei cărți. O ţinu departe de rochie, se 
duse la șemineu şi o aruncă în flăcări: Am dat o grămadă 
de bani pe ea și abia dacă am învăţat trei poezii, ce erau 
foarte greoaie. lar acum trebuie să mă spăl pe mâini. 
Tot ţinutul Lincolnshire e plin de nebuni? E destul de 
rău că trebuie să îngheţi în locul ăsta fără ca să-ţi mai 
arzi şi cărțile pe-aici. 

Fata se duse la chiuveta din cămăruţa de alături, des- 
tinată spălatului vaselor. Timothy, studentul de la uni- 
versitate, puse pe foc jalnicele rămășite ale cărții sale de 
chimie şi o urmă, la câțiva paşi distanţă, ce denotau atât 

respect, cât şi o doză de interes. Broadleigh mai folosi 
pentru ultima oară furculița de prăjit pâine ca să scurme 
prin grămada de documente și facturi distruse, stârnind 
un nor de cenuşă fină ce se împrăștie în toate direcţiile, 
după care ieşi țanţoș cerând să i se aducă micul dejun. 

-Mai e cineva? întrebă Jack. Încă mai avem pe masă 
nişte chestii ce zac neatinse. 

Ochii i se opriră asupra lui Elinor. Nu mai era ab- 
solut nimic între ea şi forța curiozităţii lui Jack Tyler. 
Cândva, se gândise că atenţia lui atât de concentrată, 
nevoia lui neclintită de a căpăta răspunsuri, relevau 
mintea unui tip studios, extrem de serios. De fapt, era 
mintea unui spion. Răbdarea lui era cea a unei pisici 
așteptând lângă gaura şoricelului din perete. 

Ceilalți doi pasageri ce călătoriseră în exteriorul poş- 
talionului, nişte fraţi din York, dulgheri, recunoscură 
că nu aveau nici o legătură cu cuvintele scrise. Vizitiul 
admise că nu citea „prea mult“. 

Din toţi cei de acolo mai rămăsese numai ea, sub 
mulțimea de ochi curioși. 

Pe masă mai erau încă o scrisoare, nişte ziare și un ca- 
iet, asemănător cu cel pe care un şcolar l-ar folosi pentru 
teme. Coperta lui era intactă, însă paginile erau arse, ca 
şi cum ar fi fost pus pe foc deschis, cu faţa în jos. 

Bineînţeles că era al ei. Conţinea ultimele ei poe- 
zii, o parte în latină, o parte în engleză. O grămadă de 
versuri. 

Toată munca ei se dusese pe apa sâmbetei. Ore de 
jonglat cu cuvintele, căutând cea mai potrivită combina- 
ție de expresii. Versuri pe care nu avea să le mai recupe- 
reze niciodată. Notiţe în limba latină pe care i-ar fi luat 
ore întregi să le mai reia. [i venea și ei să bată în masă cu 
o furculiță din aceea specială de prăjit pâinea. 

lar acum, fiecare pagină a acelui caiet era gata să o 
trădeze. Făcuse cu mâna ei până și nişte schițe destul 
de grosolane ca să i le arate graficianului care avea să 
ilustreze cartea, Gândul la ele o făcu să roșească. Nu in- 
tenţiona să se ducă acolo şi să-l revendice, așa că spuse: 

-Ziarul este al meu. Poţi să] arunci fără nici un fel 
robleme în foc. 

aa o studie cu ochii mijiţi, într-o postură destul de 

iematică. | 
PN existase nici un nebun care să intre pe furiş la ea 
în cameră pentru a-i cotrobăi prin lucruri, ae să dea 
buzna și să umble în bagaje la numai câțiva pași de nişte 
bărbați care nu dormeau prea bine, agitându-se în oii 
şi deranjându-se reciproc din cauza sforăitului. enu 
acesta de hoț avea nevoie de un mers silențios şi de nişte 
mâini ușoare, deprinse cu folosirea șperaclului. 

Agentul francez pe care IS îl vâna ar fi ME să 
fie atât de priceput. lar Jack nu ducea lipsă de talent 
î niu. 
j z însemna? Poate că francezul își dăduse seama 
că fusese încolțit și blocat în furtuna de zăpadă şi își 
arsese secretele înainte ca ei să le poată descoperi. Poate 
că toate aceste documente și hârtii adiţionale fuseseră 
adunate acolo și sacrificate ca să mascheze de fapt acea 

istrugere anume. a 
e dale că însuși Jack era implicat până în gât în 
miezul unui joc mult mai profund. Întinzând capcane 
pentru neavizaţi. El ar fi putut să pună la cale toată 
această scenă ca să vadă cum reacţiona lumea. Deşi era 
o oră mult prea matinală pentru o asemenea regie. 

Jack vâna niște bărbaţi duri și violenţi, însă Elinor 
era dispusă să parieze că el era mult mai periculos decât 
oricare dintre ei. f | 

„Trebuie să ies de-aici.“ Lăsă în urma ei un cor gre- 

cesc veritabil de oameni ce se lamentau și protestau 
necontenit. 

Hangiul le dăduse celor trei femei cea mai conforta- 
bilă masă din camera comună, anume cea dispusă lângă 
foc. Astfel descopereai că exista cavalerism chiar şi în 
cele mai ciudate cotloane în care puteai ajunge într-o 
viață. Hangiul dădea dovadă de o fermitate imperturbabilă 

şi fără menajamente. Hanul lui atât de bine condus, cu 
servitoarele pline de energie, atât de plăcute și de bine 
dispuse, denota pur şi simplu amabilitatea şi decența 
stăpânului. El avea grijă şi se ocupa îndeaproape de fe- 
meile respectabile, neînsoțite de vreun bărbat, care se 
adăposteau acum sub acoperișul lui. 

În plus, probabil că îi era frică de domnișoara 
Trimm. 

Elinor stătea pe banca lungă, aflată cel mai aproape 
de foc, lăsându-le lui Jeanne și doamnei Trimm cana- 
peaua cu spătar înalt şi cu perne moi. Servitoarea cu 
fața rotundă, Kate, făcea înconjurul încăperii punând 
pe mese farfurioare și cești, lingurițe și boluri cu cuburi 
de zahăr. Domnul Broadleigh se tot ţinea după ea, plân- 
gându-se de documentele și facturile sale distruse, până 
când fata lăsă deoparte curtoazia și fugi de el. 

- Este trist să te gândeşti cât de mulți idioţi sunt pe 
lume, reflectă Jeanne lăsându-se să alunece ușor pe ca- 
drul de lemn al canapelei. Crezi că ăla are soţie? 

Intrebarea fu un motiv bun de râs pentru Elinor: 

- Dacă are, îi tot spune „Da, dragule“, respectiv „Nu, 
dragule“ şi visează cum să-l strângă de gât noaptea, 
în somn. 

-Pe scurt, căsătoria perfectă. Jeanne veni în faţa ei, de 
partea cealaltă a mesei, încât acum erau mult mai aproa- 
pe una de cealaltă. Din nelipsitul săculeț de lucru atâr- 
nat pe antebraţ, în care își ţinea întreg instrumentarul 
pentru brodat, îi ieșea o pânză cu o broderie terminată 
doar pe jumătate. O, e nemaipomenit. Buna Kate se 
întoarce cu ceainicele. I] împacă pe monsieur Broadleigh 
şi vine spre noi. Acum o să bem ceai și o să speculăm 
din greu pe tema nebunului care stă la pândă și se furi- 
şează prin hanul ăsta şi care este un dușman înverșunat 
al culturii, al cititului și al scrisului. După care i se adre- 
să lui Kate: Toată lumea-i șocată, nu? 

- O, da, domnişoară. Cine-ar face un asemenea lu- 
cru? Toate cărțile acelea frumoase. Și atât de scumpe, aș 
îndrăzni să spun. Kate puse pe masă ceainicul de porţe- 
lan şi un urcior cu lapte. Modelul frumos, cu alb și al- 

bastru, semăna cu cele din Delft. Servitoarea continuă: 

Doamna Tharpe - care-i bucătăreasa noastră şefă - are 
o carte pe care i-a trimis-o fiul dumneaei de la Londra. 
Și care merită fiecare penny din cei trei șilingi cât a cos- 
tat. A ascuns-o sub saltea. 

- Eu încă mai am un mic volum scris de monsieur 
Milton. Nebunul e binevenit ca să-l ia, anunţă Jeanne. 
Cu toate astea îmi pare rău de cartea de chimie a tână- 
rului. Acum o să te rog să-mi aduci niște pâine prăjită. 
Numai pâine prăjită. Dar mai vreau și nişte gem din 
acela minunat de care sunt sigură că aveți prin bufetul 
de la bucătărie. Încă nu sunt suficient de englezoaică în- 
cât să râvnesc la orice altceva mai ambițios așa de devre- 
me. Am cel mai mare respect pentru oamenii care pot 
să mănânce şuncă și jambon la prima oră. Asta demon- 
strează o rezistenţă remarcabilă. O să beau ceai, întrucât 
nu văd pe-aici nici cea mai mică urmă de ciocolată, iar 
mademoiselle Pennington mi-l va turna în inconfundabi- 
lu! stil englezesc. Ea şi cu mine suntem acum cele mai 
vechi şi mai bune prietene. 

Compania lui Jeanne era exact ceea ce avea nevoie 
Elinor în această dimineaţă. Nu voia să se gândească 
la nenumăratele posibilități ce decurgeau din faptul că 
Jack îi studiase cu atenţie caietul de însemnări. 

Întoarse două cești cu gura în sus și turnă ceai. 
Ea avea să mănânce ouă cu unt şi pâine prăjită. Da, 
era suficient. Puse şi puţin lapte în ambele cești şi fu 
de acord cu Kate că toate acele hârtii arse erau un fapt 
îngrijorător. Nu, ea, una, nu mai auzise de un asemenea 
lucru. Chiar rămăsese cu gura căscată, firește. Nu, nu 
credea că fusese vorba de ţigani. 

- Asta a spus și domnișoara Trimm. Kate șterse tava 
cu un colț al șorţului şi urmă: Când m-am întâlnit cu 
dumneaei în hol. A spus că n-au fost ţiganii. Cel mai 
probabil a fost unul dintre oaspeţi, unul care-i ţicnit. 
Poate că gentlemanul acela de la Londra. 

Toţi gentlemenii de la Londra erau bine cunoscuți ca 
având un caracter imprevizibil. 

Plecă, reamintindu-le că bucătăria era într-o dezordi- 
ne totală și că toată lumea era supărată. 

- O sută de ani de-acum încolo o să se tot vehicule- 
ze tot felul de poveşti legate de acest mister. Jeanne își 
îndesă pernele la spate şi se lăsă cuprinsă în îmbrățișa- 
rea lor: O să devină o legendă bună de speriat copiii. 
Nu cred că noi o să facem parte din poveste, cu excepția 
cazului în care suntem omorâte, la noi în pat, de un 
dement. 

La uşă, Timothy Fleet se oprise ca să arunce un 
ochi şi să tragă cu urechea, încercând să decidă dacă 
avea să intre în cameră sau pur și simplu să rămână aco- 
lo, în prag. 

-Probabil că este simpaticul Timothy, spuse Jeanne. 
„Prea multă-nvățătură l-a înnebunit, mi-e teamă.“ Asta-i 
din Shakespeare. Își scoase broderia pe jumătate termi- 
nată din săculeţul de lucru și o desfăcu. Fire de diverse 
culori vii se revărsară peste pânza albă de in. Mărturisi: 
Nu-mi place Shakespeare. Engleza lui e prea veche. 

- Deja ai început să faci florile. 

- Ei, o să folosesc trei fire o bucată de timp. Unul 
roşu şi două roz. Pe-acesta şi pe-acesta. O să mai adaug 
unul roz pe următorul rând, iar desenul o să devină mai 
complicat în cele din urmă. Însă pentru un timp o să 
mai schimb puţin şi o să trec la părţile mai interesante, 
că nu mai sunt în poştalion ca să simt toate hurducăie- 
lile. Pe de altă parte, am obosit să tot fac fundalul ăsta 
nesfârșit din fir alb şi crem și în plus să mai mă uit afară 
la zăpada asta albă. Mă răsfăţ şi fac nişte flori acum. Dar 
ia uită-te! Nebunul tău studios vine spre noi. 

Se uitară la tânărul care se apropia. 

- Oare o să ne vorbească? Jeanne începu să brodeze şi 
răspunse tot ea: Cred că nu, dar suspansul este aproape 
de nesuportat. 

Timothy trecu pe lângă ele și se duse la foc să își în- 
călzească mâinile, de la mai mult de jumătate de metru 
distanţă. Din când în când mai arunca pe furiș câte o 
privire rapidă în direcţia lui Jeanne. 

În cele din urmă o porni spre masa lor și se aventură 
să le spună că ziua aceea era destul de plăcută. 

Jeanne, gravă, încuviință. Afară, dincolo de geamul 
cu ochiuri pătrate, continua să ningă. Vântul lua zăpadă 

de pe ramurile copacilor și o arunca în sticlă, lovind-o 
ritmic cu nişte bucăţi mici, compacte şi moi. 

- Doar că e zăpadă, se corectă Timothy. Îmi pare rău 
că e atâta zăpadă. Ştiu că este greu să ieși pe-afară în 
fustă. Vreau să spun... 

Se încurcă în miezul propoziției și se zăpăci de tot. 
Încercând să scape de acest moment penibil, făcu un 
gest amplu, își pierdu echilibrul și se apucă cu mâinile 
de masă. Ceaiul se vărsă din cești în farfurioare. Lingu- 
riţele zăngăniră. Bolul cu lapte se clătină. Cel de zahăr 
se răsturnă de-a dreptul. 

După ce îşi ceru scuze de douăzeci sau treizeci de ori, 
flăcăul se retrase pe un scaun din cel mai îndepărtat colț 
al încăperii. 

-Acesta este un tânăr care are o nevoie acută de a 
vizita femeile din Londra, spuse Jeanne, când el fu sufi- 
cient de departe ca să le mai audă. Una o să-şi dorească 
să aibă grijă de el şi să îl dădăcească. Dar oare ce femeie 
îşi dorește un bărbat pe care să-l dădăcească? 

- Ăsta-i un mare adevăr. 

Chiar şi când crezuse că Jack era un student naiv, 
ea nu avusese niciodată tendința să-l dădăcească. Re- 
cuperă zahărul de pe masă şi îl puse la loc în bol. Oare 
de ce se gândea imediat la Jack când Jeanne vorbea 
despre dorință? 

-Dar tu nu ţi-ai băut ceaiul. Jeanne îl gustă pe al ei: 
Bag seamă că ne aflăm într-o împrejurare extrem de 
neplăcută. Suntem în miezul unei furtuni de zăpadă, 
înconjurate de nebuni. Așa că o să fim niște englezoaice 
desăvârşite şi o să bem ceai. 

Elinor îşi luă cana și îşi lipi palmele în jurul ei, sim- 
ţind căldura ce răzbătea prin porțelan. Anul trecut pe 
vremea asta, ea și editorul său numărau cărțile vândute, 
una câte una. Pe-atunci locuia într-o mansardă și sărea 
mesele ca să poată plăti hârtia şi cerneala. Ceaiul repre- 
zentase o excepție la care nu s-ar fi gândit să renunţe. 
Nu și-ar fi reprimat niciodată plăcerea de a bea ceai, 
chestiune pe care o considera indiscutabilă. Îşi ridică 
propria cană și turnă puţin lichid fierbinte în şemineul 

din spatele ei în cinstea lui Mercur, zeul protector al 
călătorilor. 

Când se întoarse, văzu că Jack stătea în pragul uşii. 
Asta îi reaminti că Mercur mai era și zeul celor care tră- 
iau de pe urma istețimii, inventivităţii, dar și a vicleniei. 

- Se uită înspre noi. Ochii lui Jeanne erau strălucitori 
şi atenţi la ce se întâmpla în jur: Excelent. Ăsta da băr- 
bat care nucţi trezeşte nici cel mai mic instinct matern 
sau impuls de a-l dădăci. 

- Nici unul, de nici un fel. 

- Din câte s-ar părea, cred că o cunoaşte pe una din 
noi două. Şi cred că nu pe mine. 

Jack străbătu semeţ întreaga lungime a încăperii. Fără 
să se grăbească. Cu ochii la ea. 

- E mult mai interesat de tine, Elinor, constată amu- 
zată Jeanne. Şi în plus e-atât de serios! Și probabil su- 
părat. Facem un mic pariu, tu și cu mine, în legătură 
cu ce şi-ar dori să apuce cu dinţii în dimineața asta? 
E posibil să fie vorba de micul dejun, dar s-ar putea să 
fie vorba și de tine. 

Jack, fără să se grăbească, sosise. Elinor îşi puse ceașca 
de ceai în farfurioară şi îl ignoră. 

Jeanne îi aruncă o căutătură piezişă, printre gene: 

- Discutam despre viaţa unui student la chimie. Îl ve- 
deți? În dimineaţa asta mănâncă numai pâine, ca și cum 
ar fi francez. Furtuna de zăpadă ne întârzie și mai adau- 
gă două sau trei zile la călătoria noastră, așa că își nu- 
mără atât bănuţii, cât și grijile aferente. În plus, trebuie 
să-şi cumpere o nouă carte de chimie. Îmi pare foarte 
rău. Câteodată lumea în care trăim este atât de difici- 
lă! Eu sunt Jeanne Dumont, cândva din Paris. Ea este 
Elinor Pennington. Studentul la chimie care trebuie 
să-şi numere bănuţii este Timothy Fleet. 

-O să vorbesc și cu el. Eu sunt Jack Tyler. Bună, 
Elinor. 

Jack alese băncuţa mai mică din faţa ei şi se așeză. 
Luă una dintre cănile de ceai, o întoarse cu gura în sus 
şi gata, era aşezat confortabil la masă. 

- Nu te-am invitat să ne ţii companie. 

Ar fi putut să se abțină. La fel de bine şi cu exact 
același efect, cineva ar fi putut să dojenească motanul ce 
stătea încolăcit lângă foc. Sau chiar focul în sine. 

- Dacă aș fi așteptat vreo invitaţie din partea ta, aș sta 
aici până la judecata de apoi. 

- Dar eu sunt bucuroasă că stă cu noi, interveni 
mae Domnişoara Trimm nu este aici ca să mă pună 

a punct, aşa că o să flirtez cu monsieur Tyler. Iar el n-o 
să mă ia în serios. 

- Uite, am primit invitaţia, zâmbi Jack. 

Jeanne râse din priviri. Împinse pânza la care lucra 
şi îşi mută dintr-o parte în alta săculeţul de brodat, 
astfel încât el să-și poată așeza confortabil coatele pe 
masă. Îi turnă bărbatului ceai și ridică bolul cu lapte. 
Era destul? Nu? Atunci o să-i mai pună puţin. li alese 
cuburile de zahăr. Tot ea amestecă în cana lui cu mult 
respect. Se purta cum s-ar fi purtat cu un unchi favorit. 
În schimb, el era uşor galant. Amândurora le plăcea 
acest joc. | 

Cu toţii ştiau că atenția lui Jack era fixată asupra lui 
Elinor, nu a lui Jeanne. Privirea lui dură şi alertă îi era 
adresată numai lui Elinor Pennington. Zâmbetul acela 
reținut era pentru Jeanne. și 

Jack, jucând rolul unei persoane încântătoare. Ea îi 
trase un şut pe sub masă, făcându-l să se crispeze 
de durere. 

-O să vă spun ce anume este planificat pentru aceas- 
tă dimineaţă, monsieur, anunţă Jeanne radiind. Încă nu 
i-am spus lui Elinor. Aşteptam să termine de mâncat ca 
să fie suficient de puternică pentru a suporta șocul. 

- Este mai tare decât lasă impresia, zise Jack. Ce-o să 
facem? 

- Domnișoara Trimm plănuieşte să mergem în pădu- 
re la primul semn că vremea se mai îmbunătățește și 
nu mai ninge. Ea, cu mine, cu Miss Pennington şi nişte 
îngrijitori de la grajduri care să ne facă o potecă prin 
zăpadă. Acum, ca premiu, şi dumneata. De asemenea, 
o să-l luăm și domnul Fleet, asta dacă nu cumva o să se 
ascundă printr-un cotlon. Nu pare capabil să-i facă faţă 
domnișoarei Trimm. 


? 
[1 

- Aho, aho, mergem în pădurea verde... Cu dom- 
nişoara Trimm împleticindu-se în zăpadă, toată lumea 
vrea s-o vadă, improviză el pe loc. De ce? Sau ar fi cazul 
ca motivul să mi se pară evident? 

- Ca să aducem ramuri verzi, bineînţeles. Acesta este 
un obicei englezesc străvechi, iar voi ar trebui să ştiţi 
foarte bine asta. Domnișoara Trimm este înnebunită 
după pădurea de pe partea cealaltă a drumului, plină 
de arbuşti cu fructe roșii. Se presupune c-o poţi vedea de 
la geamul nostru de la etaj, deși eu una n-am văzut-o 
până când n-a deschis fereastra și mi-a arătat-o. Ramu- 
rile sunt pline de frunze mici şi ascuţite pe care o să le 
punem - Jeanne mai puse niște lapte în cana lui de ceai 
şi folosi recipientul cu toartă ca să-i indice policioara de 
deasupra şemineului - acolo. Este un obicei total lipsit 
de noimă, însă nu i-am mai explicat și aspectul ăsta. 

- Inteligentă alegere, comentă Jack. 

- După cum spui. Stejarul veșnic verde este o chestie 
pur englezească. Unii decorează budinca englezească cu 
genul acesta de frunze, însă nimeni nu le mănâncă. 
Pe de altă parte, alţii... 

Jeanne văzu ceva în cealaltă parte a încăperii, iar ochii 
ei îşi pierdură brusc vioiciunea. 

Jack și Elinor își întoarseră automat privirea într-aco- 
lo. Era gentlemanul îmbrăcat în haine la modă, domnul 
Rossiter, care se declarase atât de nemulțumit de acel 
han de provincie. Elinor își puse ceaşca la loc în farfuri- 
oară, lângă cea a lui Jeanne: 

- Pentru un filfizon de Londra s-a trezit destul de 
devreme. 

-Mi-e teamă că eu l-am trezit, spuse Jack. Sunt unii 
oameni care nu apreciază prea tare vocile celor care cân- 
tă dimineaţa, la prima oră, pe tonalități înalte. 

- Te avertizez să ai grijă cu omul acesta, Elinor, zise 
Jeanne. Poate că mi-am râs de domnişoara Trimm, ceea 
ce nu-i frumos din partea mea. Însă, ia gândeşte-te la 
asta: azi-dimineaţă, ca din întâmplare, a riscat de două 
ori ca să se interpună între mine şi monsieur Rossiter 
când el se freca de mine în trecere, pretinzând că n-a fost 
decât ceva accidental. Pe faţă îi apăru o mică grimasă 


148 “Joanna Bourne 


de silă. Şi fiindcă a făcut asta pentru mine, o să adun 
pentru ea oricâte crenguțe de stejar și ilice o să aibă ne- 
voie. Nu-mi doresc decât să-i pot băga încrezutului ăstu- 
ia în haine niște crenguțe pline de spini. 

„Pot să folosesc asta. Sclava Chloe pune spini în 
pânza folosită pe post de lenjerie intimă a stăpânului ei 
roman când se duce să o viziteze pe rivala sa. Poate...“ 

n poeziile ei, senatorii din Roma îşi primeau pedeap- 
sa direct din mâinile sclavelor lor extrem de inteligente. 
Tinerii şi frumoșii poeţi se distrau cu nevestele negusto- 
rilor graşi. Dragostea cucerea totul. 

Lumea reală era plină de idioţi îngâmfați precum 
Rossiter. Era exact genul de om care i-ar fi cumpărat 
cărțile, dar nu le-ar fi citit. Nu s-ar fi uitat decât la 
ilustraţii. 

Rossiter veni tanțoş spre masa lor. 

-Eal naibii de rece în această speluncă mizerabilă, 
complet uitată de lume. "Neaţa, fetelor. Să-nţeleg c-ați 
scăpat din lesa domnişoarei Trimm. Sper să fie aşa. 

- Găsește-ţi alt loc unde să stai, Rossiter, rosti Jack 
sacadat. 

-Şi să te las pe tine cu cele două frumoase? Nu prea 
cred, amice. Dă-te la o parte. Rossiter nu se duse la ban- 
ca goală, ci se aplecă înspre Jeanne, punându-și mâna 
în spatele ei, pe spetează. Lasă-mă să mă bag lângă 
tine şi să ne încălzim, ce zici, fetițo? Hoaşca aia bătrână 
nu-i aici ca să ne strice iarăși toată distracţia. 

După care își lăsă mâna să-i alunece în jos spre umă- 
rul franţuzoaicei, pe sub şal, pipăind în căutatea pielii 
dezgolite. 

Jack îşi mută greutatea corpului și îşi încordă picioa- 
rele. O mişcare minoră, dar semnificativă, ce anticipa 
gestul violent ce avea să vină. Elinor recunoscu aceste 
semnale și se pregăti să o tragă deoparte pe Jeanne ca 
să o ferească de efectele posibilei altercaţii. În urmă 
cu doi ani, când era foarte strâmtorată, freca podelele 
într-o tavernă din Whitechapel. Era o muncă cinstită, 
care o învățase cum să stea deoparte şi să-şi ferească pie- 
lea când era vorba de încăierări. 


> 


cinei ete 

Jeanne întoarse bolul cu lapte, vărsându-l chiar la 
baza vestei de mătase a lui Rossiter. 

-Ce mama naibii? Își apucă pantalonii cu ambele 
mâini și se trase împleticindu-se în spate. Târfă proastă 
ce ești. Uită-te ce-ai făcut. Eşti o... 

Brusc, Jack îi trase un șut cu vârful cizmei. Rossiter se 
prăvăli haotic, în coate şi genunchi, pe scândurile pode- 
lei. Recipientul cu lapte își vărsă ultimele picături pe el 
în timp ce se învârtea în aer, înainte să se rostogolească 
pe podea. 

În încăpere se făcu linişte. Toate capetele se îndrep- 
tară brusc în direcția lor - Broadleigh, Timothy Fleet, 
Kate, o altă fată în casă ce căra o grămadă de şervete, 
hangiul cu o halbă de bere din cositor. 

-Cum de-ndrăznești? Rossiter se ridică cu greu 
în picioare, gâfâind şi ştergându-şi zadarnic hainele: 
Ai întrecut măsura, ţopârlane! O să te dau pe mâna ju- 
decătorului pentru asta. Cine eşti, cine te crezi? 

-Ştiu eu cine este el, domnule Rossiter, interveni 
Elinor. Dar dumneata cine eşti? 

-Hai că deja eşti insolentă, guvernantă de doi bani! 
Când unchiul meu, lordul Brampten, o să audă de asta, 
o să fii norocoasă dac-o să mai găsești vreo slujbă, şi-aia 
doar să lingi oalele de noapte. Unchiul meu... 

- Nepotul lordului Brampten are doisprezece ani şi 
studiază la Eton. 

Rosti asta pe un ton plin de autoritate și de un calm 
absolut. Auzise acest ton de suficient de multe ori la 
Oxford. Poate că membrii corpului didactic universitar 
nu aveau dreptate, dar şovăielnici nu erau niciodată. 

Pocnetul focului rămase cel mai puternic zgomot din 
încăpere. Dintr-un colț de lângă şemineu apăru un mo- 
tan de culoarea marmeladei care se duse agale, fără pic 
de zgomot, ca să lingă laptele vărsat. 

Rossiter făcu un pas înapoi. Şi încă unul. Şi cu asta 
recunoscu totul. 

- Probabil că eşti nebună. 

Jack își lăsă capul pe spate şi începu să râdă. Cu un 
râs adevărat, profund, de toate zilele. Nimic n-ar fi pu- 
tut să fie mai devastator de-atât. 

- Tu... Tu... Rossiter scuipă, după care se răsuci pe 
călcâie. Ai noroc cam fost învăţat să fiu politicos cu 
femeile. Chiar şi cu femeile ca tine. 

Individul se îndepărtă, alb la față și cu picioarele 
țepene. Furia îi era împachetată în hainele distruse. 

- Şi ea câştigă detașat această rundă, proclamă Jack. 

- Stai liniştit, e capabilă să trimită la plimbare cinci 
sau şase din genul ăsta de porci, răspunse Jeanne împre- 
unându-și mâinile tacticos. 

- Așa este, spuse Jack. Bine lucrat, Elinor. Cum de-ai 
ştiut? 

- Ei bine... n-am ştiut. 

Ceea ce impuse un moment lung de tăcere. După 
care Jeanne începu să chicotească. Jack își ridică mâinile 
şi aplaudă, încet și pe îndelete. 

Chiar îi admira găselnița. Lui îi plăcea să scoată la 
iveală minciunile. Munca lui de-o viață era să sape după 
diferite secrete. 

lar ea avea secrete de ascuns. Minciuni de protejat. 

Sosi şi domnișoara Trimm, plină de planuri referi- 
toare la modul în care să ia cu asalt copacii şi arbuştii 
verzi de dincolo de drum. Zăpada îi întârziase pe toți. 
Nu aveau să ajungă la timp la destinațiile lor, așa că tre- 
buiau să petreacă sărbătorile acolo unde se aflau. Obice- 
iul împodobirii casei cu crengi verzi era extrem de vechi, 
încă din Antichitate. Saxonii... 


capitolul 5 


-Nu pot să spun c-aș fi vreun expert în vremea 
de-aici, din Lincolnshire. Dac-am fi fost în Somerset, 
n-aş fi caracterizat-o drept acalmie. Jack studie copa- 
cul plin de zăpadă, anume ales de el, și se declară sa- 
tisfăcut. Domnișoara Trimm a declarat că acesta este 
un interval de acalmie. lar vremea nu o contrazice pe 
domnişoara Trimm. 

Elinor stătea în zăpadă cu braţele pline de ilice. Era o 
îndeletnicire foarte neplăcută şi supărătoare, care zgâria 
la propriu. Stejarului verde nu-i plac oamenii. Din când 

în când, câte o mică rafală de fulgi de zăpadă i se răsucea 
pe faţă, subliniind încă o dată caracterul temporar al 
perioadei de acalmie. O pereche de corbi stăteau pe o 
ar avea de sus, cu capul între umeri - asta dacă păsările 
aveau umeri. Cu capul între aripi, în orice caz. Nici ei 
nu se arătau a fi mai bucuroşi de vremea aceea. 

Jack adună o mână de zăpadă şi o făcu bulgăre, pe 
care îl întări, presându-l și învârtindu-l. 

- Am citit caietul ăla al tău. 

De asta se temuse ea. 

- Speram ca ars de tot şi s-a transformat într-un mor- 
man de cenușă ce nu mai poate fi citit. 

- Mă bucur că n-a fost aşa. Ai scris niște versuri foarte 
bine ticluite. Am ştiut că-i al tău din momentul în care 
l-am scos din foc. 

- Datorită latinei. 

-Datorită scrisului tău de mână. Acum știu cum 
câştigi bani ca să te întreții. 

Îşi termină mulțumit bulgărele de zăpadă, își lăsă ca- 
pul ușor pe spate, analiză și luă în considerare distan- 
tele și unghiurile și îl azvârli cât putu de tare. De pe o 
ramură pe alta căzură cascade de zăpadă. La vreo zece 
metri deasupra lor, în mesteacăn, un morman de vâsc 
se mișcă ușor de parcă s-ar fi cutremurat. Corbii îşi luară 
zborul spre adâncul pădurii. 

- Nu pot să-ţi spun cât de ușurat am fost. 

- Că scriu versuri indecente în latină. 

- În loc să-ţi vinzi trupul? Da. 

De ambele părți ale potecii făcute de Jack pentru ei 
doi înspre mesteacănul acela înalt și izolat, zăpada era 
mai înaltă decât genunchii ei. Putea merge înainte sau 
înapoi, însă nu era loc de manevră în lateral. Poate 
că acest lucru era ceva simbolic. Decise să-i vorbeas- 
că deschis: 

- Dacă aș fi fost disperată după bani, presupun că aș 
fi putut să mă fac spioană. 

- Nu mi-am pierdut timpul făcându-mi griji în pri- 
vinţa asta. 

El aruncă din nou și lovi vâscul, însă nu reuși decât să 
disloce o cantitate şi mai mare de zăpadă. 

-Am cartea ta împachetată bine și în deplină sigu- 
ranţă în bagajul meu. O să poţi recupera o bună parte 
din ce-ai scris acolo. 

Nu avea de ce să-i fie recunoscătoare. 

Jack se întinse și mai mult până acolo unde zăpada 
era mai moale și mai ușor de modelat pentru a face ur- 
mătorul bulgăre, după care aruncă din nou. La jocul 
de crichet chiar era un aruncător foarte fin, precis, im- 
previzibil şi cu o mulțime de strategii. Pe vremea când 
erau la Oxford, ea îi urmărise meciurile. Dacă ar fi avut 
vreun pic de minte și de luciditate, ar fi învăţat să nu 
aibă încredere în el de-atunci. 

El nu renunţa niciodată, lucru pe care Elinor îl ştia 
prea bine. 

După doisprezece bulgări de zăpadă şi respectiv do- 
uăsprezece lovituri în mijlocul vâscului, un mănunchi 
verde, îngheţat bocnă și foarte greu din cauza gheții, se 
rupse şi căzu. 

- Gata, l-am dovedit, exclamă el. 

Însă mănunchiul rămase agăţat la îmbinarea unei 
crengi cu trunchiul copacului, la nouă metri deasu- 
pra lor. 

-O să te cocoţi în copac să-l desprinzi? 

- O să mă duc dacă vrei să fac asta. Făcea deja alt 
bulgăre, însă se uita la ea. Între ei, zăpada cădea ușor în 
fulgi clari și distincți. Ochii lui erau de un albastru arză- 
tor pe fundalul imaculat: Îmi place munca ta, Nugator. 

Chiar că ştia totul. 

- Mi-ai citit prima carte, Improba? 

-Şi Criso, cea de-a doua. Mi-au plăcut foarte, foarte 
mult. Partea în care Laia încuie baia publică și îl lasă 
pe Terentius pe-afară, gol pușcă. Şi scena cu salata ver- 
de... Dădu din cap, scuturând fulgii de zăpadă. A fost 
o desfătare. 

De mai bine de zece ani ea scria niște versuri foarte 
indecente, în limba latină, sub numele de Sutela Nuga- 
tor. Versuri ce se pretindeau a reprezenta un stil clasic 
nedescoperit până atunci. Ea le tradusese în engleză 
şi asigurase o serie de note de subsol într-un limbaj 
academic formal, cu o tentă dezaprobatoare. Editorul 

ei îi ilustrase scrierile cu nişte litografii savuroase ale 
unor statui romane mult mai explicite, : 

Acesta era motivul pentru care fusese la York. Își pe- 
trecuse ultimele două săptămâni cu artistul, discutând 
ilustrațiile pentru următoarea carte. 

- Încă nu m-am putut obişnui complet cu ideea. Jack 
îi zâmbi larg, părând copilăros şi naiv: Toate acele ver- 
suri scandaloase și atât de minunate. Ale tale. 

- Nu-i nimic scandalos, protestă ea, deși gândea la fel. 
Ei bine, latina este, însă engleza are un caracter mult 
mai grav, aşa că foloseşte cuvintele din latină când nu 
există echivalent. Editorul meu spune că oricum bărba- 
ţii cumpără cărţile pentru litografii. Latina este acolo ca 
să facă desenele respectabile, permițându-i să le vândă. 

- Fiecare tânăr din regat care studiază latina are câte 
un exemplar din Improba. 

- Este o păcăleală. O ştim cu toţii, dar admit asta în 
prefață. 

- Poate, dar fiecare student la universitate o are, re- 
spectiv fiecare băiat care merge la școală şi care poate 
pune mâna pe un exemplar. Râse vesel, astfel încât ume- 
rii i se mișcară, însă asta nu îi afectă modul în care ținti 
mănunchiul suspendat. Prinse vâscul în mâini în timp 
ce cădea. Gata, asta-i tot. Am adunat magia sărbătorii şi 
am prins-o înainte să cadă pe jos. Vâscul ăsta al nostru 
pur şi simplu mustește de-o putere păgână. Hei, dă-mi 
mie tot mormanul ăla. Puse vâscul pe grămada de ilice 
pe care o căra ea, după care luă tot mormanul, despo- 
vărând-o. Adăugă: Chestia asta înțeapă surprinzător de 
tare. Hai să mergem înăuntru. Dacă tu n-ai îngheţat, eu 
nu pot să spun același lucru. 

-O să ne întoarcem în han şi o să împrăştiem ramuri 
verzi pe fiecare suprafață plană. O să bem băutura tradi- 
ţională de Crăciun, care în stabilimentul ăsta cred că-i 
punci de rom. Probabil că o să cântăm. 

- Ceea ce e întotdeauna o îndeletnicire captivantă. 
Vorbi peste umăr: Toată lumea din Oxford credea că 
eşti o fată tăcută, genul acela profund și studios, Elinor 
Sutela Nugator. 

- Este latină clasică. Cu note de subsol. 

-Cred că-n tot timpul ăla petrecut la Oxford te-ai 
prefăcut că eşti cu totul şi cu totul altfel decât ești tu 
de fapt. 

Părea încântat. O luase înaintea ei, așa că Elinor nu 
putea să îi vadă faţa. 

Ceilalţi, în spatele șirului de stejari, puneau laolal- 
tă ramurile înroșite de bobițe roşii, dând sfaturi și agi- 
tându-se triumfători. Erau acolo domnișoara Trimm şi 
Jeanne, dar și timidul Timothy, cameristele și slujnicele, 
până și domnul Broadleigh, care nu contenea cu sfatu- 
rile. Jack se opri să trimită doi tipi viguroși să mai aducă 
niște vâsc, după care reveni pe potecă și reluă drumul 
înapoi spre han. 

Ea îl urmă. Odată ieșiți din pădure, reveniţi în câmp 
deschis, nu erau decât nişte puncte mici sub cerul uriaș 
ce plutea amenințător. Traversară drumul ce arăta ca o 
mică scobitură în marea de zăpadă din jur. Nu se vedeau 
dâre de roţi, doar urmele de copite ale unor cai care 
trecuseră în ultimele câteva ore. Nu-i invidia pe cei care 
trebuiseră să gonească în acea zi călare. 

In curtea hanului, zăpada era marcată de multitudi- 
nea de drumuri făcute de la grajd la clădirea principală. 
O potecă bine bătătorită ducea înspre zidul din spate, 
unde bucăţile de turbă erau stivuite formând un para- 
pet lung, înalt cât greabănul unui cal. 

Jack nu se îndreptă spre ușa din față şi spre focul 
din camera comună, respectiv bolul de punci fierbinte 
promis de hangiu, ci o conduse spre partea din spate a 
hanului, făcând un mic ocol. 

La Laughing Wench apăruseră tot felul de anexe și 
magazii care se înmulțiseră precum ciupercile. Șopronul 
din spate era un exemplu concludent. Jack dădu la o 
parte zăpada de pe pragul înălțat și reuși, în ciuda acelui 
mănunchi de ilice ce înțepa ca naiba, să deschidă larg 
uşa. Se propti în ea, ţinând-o deschisă ca Elinor să poată 
intra pe lângă el. 

Gestul îi era familiar. Brusc, tânăra femeie revăzu 
cu ochii minţii o imagine vie în care Jack o săruta în 
pragul uşii casei din Oxford. Fusese cu ocazia unui 
asfinţit lung și cald din timpul verii, și nici unul din 

ei nu dorise să-l lase pe celălalt să se desprindă din sărut 
şi să spună noapte bună. 

Vântul rece o împingea din spate. Când trecu pe lân- 
pă Jack, aproape frecându-se de el, fu destul de aproape 
încât să-i simtă respiraţia pe faţă. 

Înăuntru era mai cald cu vreo câteva grade. Era o 
încăpere îngustă, goală, folosită în scop utilitar, cu o po- 
dea din dale, o bancă lungă din lemn și o fereastră 
înaltă dispusă în mod asimetric în perete. Pe o parte 
erau aliniate niște cizme şi saboţi sub cârligele folosite 
de cameriste ca să-și agaţe hainele. 

Jack ridică braţul plin de ramuri verzi până la raf- 
tul de deasupra băncii și le puse acolo ca să nu-i mai 
încurce. Nuanţa închisă de verde şi roșu a ilicelor se 
amesteca cu frunzele ovale și bobiţele albe ale vâscului. 

- Obișnuiam să facem asta când eram mic, spuse el. 
Frunze de ilice şi iederă și o budincă de Crăciun în casa 
parohială. Un buştean aprins în ajunul Crăciunului la 
moșie. Își şterse mânecile hainei în locul în care avusese 
ramurile înţepătoare. 

Viaţa era mai bună, mai puţin complicată, înain- 
te să încep să urmăresc spioni. lar unul dintre ei se 
distrează chiar acum, afară, în zăpadă. Mi-aș fi dorit 
să ştiu cine. Pe deasupra, mai trebuie să găsesc și un 
mesaj codificat. 

-Naa fost în focul de azi-dimineaţă, spuse ea. A ars 
probabil orice altceva aflat la vedere, dar nu codul 
în sine. 

- Nici o şansă. Ăla n-a fost decât teatru curat, în avan- 
tajul meu. De când a plecat din York, tipul ăsta a avut 
timp să mute lista de pe foaia în care era scrisă. 

Jack îşi scoase mănușile în timp ce ea încă mai trăgea 
de degetele mănușilor ei. Îşi scoase și mantia mare și 
lungă și o agăţă neglijent într-un cârlig, apoi procedă la 
fel cu pălăria. Veni spre ea și începu să-i desfacă nasturii 
de la haină, de sus în jos, deschizându-i la fel de repede 
cum scoate o slujnică fasolea din păstaie. 

- Poate că e vorba despre un cod nou, sugeră ea. 
Cu numere, dacă înainte au fost litere. Cu litere, dacă 
înainte au fost numere. O să-l scrie pe căptuşeala unei 

haine sau o să-l facă sul și o să-l ascundă în tocul pan- 
tofului. Poate chiar acum se plimbă pe-aici prin jur, căl- 
când pe el. 

El îi deschise alt nasture. 

- Dă-mi şase luni la dispoziţie şi o să fac din tine 
un spion de primă clasă. După micul dejun am căutat 
prin bagajele tuturor şi n-am găsit nimic. Este pe-aici, 
pe undeva. 

- Individul ăsta este deștept, nu încape îndoială. Ştie 
bine cine eşti. Din secunda în care ai intrat în han, ceva 
ce-ai făcut, ceva ce-ai spus te-a dat de gol. 

- Nu prea cred. Sunt prevăzător. 

El reuși să ajungă până jos, aproape de poalele hainei 
ei. De-acolo de unde nasturii rămăseseră blocați, căzură 
bucățele mici de zăpadă. 

-Atunci te ştie din vedere. 

- Asta-i posibil. Se poate să mă fi văzut în Franţa sau 
depunând mărturie la tribunal, în Londra. Nu-mi pe- 
trec tot timpul la Oxford, trădând niște persoane intere- 
sate de antichitatea clasică. Nu, nu face asta. O apucă cu 
ambele mâini: Nu te mai trage într-o parte. Ea ar fi plecat 
imediat, pășind maiestuos, plină de demnitate și furie, 
însă niște mâini puternice o țineau pe loc. O întoarse 
spre el nerăbdător: Tu eşti singura femeie pe care am 
trădat-o vreodată. Şi tot tu ești singura femeie pe care 
am iubit-o vreodată. O singură femeie. Tu. 

- E un subiect care nu mă interesează. 

- O să terminăm cu povestea asta, spuse el fără să-i 
dea drumul. i 

- Eu am terminat cu povestea asta în urmă cu mult 
timp. 

- Eu nu. N-am avut şansa asta. N-am avut niciodată 
şansa asta. Nici măcar n-am fost sigur că mai eşti în viaţă. 
Durerea din vocea lui o străbătu prin tot corpul. Între 
ei nu mai era nici un pic de distanţă. Jack o lipise prac- 
tic de corpul lui. Toate barierele dispăruseră. El adăugă: 
Nu există nici un nenorocit de colțişor în hanul ăsta 
unde să putem fi singuri. Trebuie să-ți spun toate astea 
într-o mică magazie jalnică. Hai, uită-te în ochii mei. 


- Nu. 

- Ba da, insistă el bătând-o ușor sub bărbie. Și spu- 
nând asta îi apucă șireturile bonetei, care înghețaseră 
împreunate: Te-am trădat. De-aici o să începem. 

-Ce vrei să spun? Se gândise că el nu putea să o ră- 
nească mai mult decât o făcuse deja. Se înşelase. Urmă: 
Ai făcut ce-a trebuit să faci. Vrei să te iert? Bine. Te iert. 

-Şi-mi mai zici că eu sunt cel care spune minciuni. 
Elinor, Elinor, eu sunt un biet amator prin comparaţie. 

-Ce vrei de la mine? 

- Nu vreau să mă ierți cu jumătate de voce sugrumată, 
fir-ar să fie. Fii supărată dacă vrei. Fii furioasă. Găseşte 
un cuţit și împlântă-mi-l în inimă. Urăşte-mă, însă înce- 
tează să mai fii politicoasă. Oare de ce se fac panglicile 
astea atât de mici şi de subțiri? 

Nici un cuvânt. În ea nu mai erau nici un fel de cu- 
vinte, doar furie și o respiraţie haotică. Dacă ar fi avut 
un cuțit la îndemână, probabil că i-ar fi dat satisfacţie și 
i-ar fi făcut gaura aia în piept. 

-N-ai cum să-ți mai scoţi pălăria odată ce chestiile 
astea de legat se udă. Pot să desfac o armă în bucăţi, 
s-o curăţ şi s-o reîncarc cu ochii închiși. Nu există nici 
un motiv pentru care să nu pot... ah... Hai că-mi iese. 
După ce trase cu vioiciune de câteva ori de panglici, îi 
scoase pălăria şi i-o puse pe bancă. Eu sunt acelaşi om 
care am fost dintotdeauna. Uită-te la mine, pentru nu- 
mele lui Dumnezeu. 

Nu era o lașă. Își ridică hotărâtă capul. 

El nu se schimbase. Aceeaşi față bronzată. Acelaşi păr 
castaniu. Un nas puternic accentuat, cu linii ascuțite. 
Trăsătură după trăsătură, el era acelaşi, cu excepția fap- 
tului că ochii lui erau fioroși şi obosiţi. Jack Toler din 
Oxford râdea mereu. 

Acesta era Jack, bărbatul pe care ea îl iubise... şi era 
mai mult de atât. Puterea pe care ea doar o bănuise. 
Tărie şi putere. Experienţe pe care ea nici nu şi le închi- 
puia. Acesta era Jack Tyler fără mască, fără să fie obligat 
să mai mintă. Ceea ce simţise cândva pentru el pălea în 
comparaţie cu aceste noi posibilități. 

- Nu mai fi politicoasă. li scoase încet haina, lä- 
sând-o să i se scurgă uşor de-a lungul brațelor, după care 

o aruncă pe banca din spatele ei și continuă: Nu mai 
zâmbi şi nu mai număra minutele rămase până când o 
să te întorci în poştalion și o să te îndepărtezi, în mare 
grabă, și n-o să mă mai vezi niciodată. 

În spatele lui atârna un șal negru din lână, agăţat 
într-un cârlig. Îl luă dintr-o smucitură. 

- Uite, ia ăsta cu împrumut. Să nu îngheți în timp ce 
stăm de vorbă. 

O acoperi cu șalul şi îi cuprinse iarăși umerii cu 
mâinile. 

Elinor clătină din cap. Nu era sigură ce însemna acest 
gest. 

- Îmi pare rău, murmură el. Nu numai pentru min- 
ciuni. Ar fi trebuit să rămân prietenul tău pe vremea 
când eram la Oxford. Doar un prieten. N-ar fi trebuit 
să te iubesc și să te las să mă iubeşti și tu, la rândul tău. 
N-a fost momentul potrivit pentru nici unul din noi. 

-Nu te-am iubit. 

Faţa lui fu străbătută de un zâmbet palid. 

-Ba da, m-ai iubit. Noi doi, tu şi cu mine, am fost 
sinceri. Ceea ce am avut noi... Puse două degete în locul 
în care șalul negru trecea peste inima ei, şoptind: Dragos- 
tea noastră este încă aici, aşteptându-ne s-o luăm înapoi. 
De data asta o să fie mai bine. Putem s-o facem ca lumea. 

Îşi lăsă degetele acolo, ridicându-se și coborându-se 
concomitent cu inima ei. Era mult mai intim decât un 
sărut. Numai îndrăgostiţii se atingeau unul pe celălalt 
în felul acesta. 

Tensiunea creştea în interiorul ei. Și nu era vorba de 
furie. Era o nevoie lacomă, irepresibilă, de a-l trage spre 
ea şi de a se înfrupta din el. Niciodată nu încetase de 
fapt să-l dorească. 

Impulsul momentan de a-l împinge şi de a-l da deo- 
parte veni și trecu la fel de repede. 

- Uită-te aici, sus, o îndemnă el plimbându-și delicat 
încheieturile degetelor peste obrazul ei. Vezi? Vâscul. 

Elinor ridică privirea şi văzu nişte frunze verzi lucioa- 
se, înfășurate strâns. Şi bobițele alea, parcă ceruite. 

-Ştii de ce cuplurile se sărută sub vâsc? Când aduci 
vâscul jos pe pământ, aceasta este prima oară în care 

atinge altceva în afară de aerul din jur și crengile unui 
copac. Este ceva magic. Lucrul ăsta se știe de o mie de 
ani. Hai s-o luăm de la capăt, Elinor. 

Nu spuse „Da“, însă răspunsul era acolo, undeva în- 
lăuntrul ei. 

Observa cum Jack interpreta nuanțele de pe faţa şi 
corpul ei și înţelegea cât de puţin cântărea acel mic 
şi aproape rostit „da“. li lipsise asta mai mult decât orice 
altceva - certitudinea absolută că Jack o înţelege. 

Șalul era rece din cauză că stătuse agăţat în încăperea 
friguroasă. Jack îi transfera propria căldură prin mate- 
rial, plimbându-și ritmic mâinile în sus şi în jos peste 
braţele ei, apoi, încetișor, o sărută. 

Strângându-i reverul mantalei, îi răspunse la sărut. 

Avu sentimentul straniu că timpul a rămas suspen- 
dat. Era ca şi cum trecutul şi viitorul o eliberaseră 
din strânsoare. Ca şi cum ea ar fi fost liberă să fie orice 
îşi alegea. 

n mod deliberat, lăsă toată furia și supărarea să se 
ducă pe apa sâmbetei. Se pierduse în senzaţia de căldură 
şi putere emanată de Jack. Bărbia lui era țepoasă de la 
firele scurte de păr, chiar dacă se bărbierise cu numai 
câteva ore în urmă. Pielea lui era încă rece de la timpul 
petrecut în bătaia vântului. Dinţii lui îi apucau buzele. 
Acest Jack, cel real, era mult mai insistent decât băr- 
batul pe care şi-l amintea. Mult mai exigent. Mult mai 
sigur de sine. 

lar ea nu mai era de mult fata care fusese cândva, 
mereu în defensivă. Infiorată, primi fiecare sărutare și 
îi răspunse pe măsură. Reacţionă la fiecare mângâiere 
şi dezmierdare. 

Hanul se umplu de fluierături răgușite și de strigătele 
unei mulțimi de oameni. Toată lumea se întorsese. 

El îi ţinea faţa între palme: 

- M-ai lăsat fără pic de aer. 

Cineva strigă după Jack. Altcineva îi strigă ei numele. 
Se auziră râsete şi speculaţii, şi din nou râsete. 

- Foarte curând, o să te duc într-un loc unde o să pu- 
tem să schimbăm zece cuvinte în intimitate, fără să fim 

deranjaţi, îi promise el. Uite, ia nişte ilice. O să duc eu 
chestia aia lipicioasă, 

O porniră spre adunarea gălăgioasă, fără prea mare 
tragere de inimă, înainte ca toţi cei din han să porneas- 
că în căutarea lor. 


capitolul 6 


Elinor cără ultimele rămurele de iederă pe treptele ce 
duceau la etaj. Jeanne, ascunsă în spatele braţului plin 
de ilice şi vâsc, îi spuse: 

- Hai să aruncăm astea pe polița de deasupra şemi- 
neului, ca şi cum ar fi nişte mâncare pentru găini şi să 
considerăm chestiunea ca şi încheiată. 

-Aşa cum trebuie. Elinor imită vocea domnișoarei 
Trimm: Totul trebuie făcut așa cum trebuie, 

- Indiferent ce-o să facem, ea o să vină și-o să schimbe 
totul. 

-Foarte adevărat. Pune-le acolo, zise Elinor arun- 
când iedera pe cuvertura de pe pat, 

-O să-ți murdăreşti pătura. 

Cu toate acestea, Jeanne lăsă mănunchiul de ilice 
să cadă lângă iederă. ledera în stânga, stejarul verde în 
dreapta. 

La parter, lumea cânta zgomotos. Pe masă erau plă- 
cinte cu fructe uscate, bere blondă englezească și în 
plus mirosea a mâncare gătită pentru cină. Domni- 
şoara Trimm era în bucătărie făcând nişte decoraţiuni 
extrem de elaborate din hârtia poleită ce fusese căutată 
cu multă înverșunare în podul clădirii. Jack se instalase 
confortabil lângă foc. O urmărise din priviri ca un uliu, 
aşteptând... ea nu ştia ce. Un semn anume. Voia acel 
„da“ pe care Elinor îl simţea pendulând în interiorul ei, 
gata să iasă la suprafață. 

Când se apropiase agale de Jack, fiecare privire din 
încăpere fusese aţintită asupra lor. Așa că îl evitase, iar 
această mișcare fusese urmărită cu aceeași atenţie, 

Puse iedera pe policioara de deasupra şemineului, 
întorcând-o ici şi colo, astfel încât frunzele să fie îndrep- 
tate înspre exterior. Un aranjament perfect. 

Jeanne se duse la măsuţa de toaletă şi îşi desfăcu pă- 
rul ca să-l pieptene. 

-Cred că o să trag un pui de somn. Am avut o zi 
obositoare. Au fost foarte multe de făcut. 

- Ilice şi iederă, spuse Elinor. Exact ca în cântec. 

Rămurelele lungi de iederă, ce atârnau neglijent, con- 
stituiau fundalul. Crenguţele de ilice formau un model 
mult mai complex, cu tijele maronii, frunzele zburlite 
şi bobiţele roșii ce erau împrăștiate peste tot, la întâm- 
plare. Fixă câteva şi le luă înapoi. Mută o rămurică spre 
stânga, după care o aranjă pe alta ca la carte. 

- Ai fost singură cu monsieur Jack destul de mult timp, 
remarcă Jeanne. Să ştii că pe noi toţi ne interesează ce 
ați făcut. Ba nu. De fapt, nu spune nimic! Nu mă bag 
în treburile tale. În schimb o să-ţi admir arta de a aranja 
toate chestiile astea verzi. 

- Şmecheria este să le folosesc pe toate. Dacă nu fac 
asta, domnișoara Trimm o să găsească altceva care o să 
necesite să fie împodobit cu ilice. Nu avea nici cea mai 
mică idee ce să-i spună despre Jack. Ce zici, este cât de 
cât simetrică? 

Jeanne se uită în oglindă, împletindu.-şi părul strâns: 

-E nevoie de mai mult în stânga. 

„In stânga mea sau a ei? Sau stânga din oglindă?“ Via- 
ţa era plină de asemenea probleme dificile, derutante. 

-O să pun vâscul aici. Și... aici. Nu vrem să fie exact 
la fel. Este mult mai interesant așa. Ce crezi? 

Se dădu înapoi şi analiză întreg ansamblul de la stân- 
ga la dreapta, deslușind combinaţia de culori. 

Un model format din frunze și bobiţe. Culorile dife- 
rite formau în mod clar un model. 

Un model. Săculeţul de lucru al lui Jeanne zăcea pe 
patul de campanie, aruncat neglijent. 

„Ce-a spus Jack? Tipul ăsta o să mute lista de pe foa- 
ia în care era scrisă şi o s-o transpună într-un alt cod.“ 
Trase săculeţul lui Jeanne spre ea şi îl deschise. Inăuntru 
era pânza de in şi firele cu acele de tricotat atârnând 

de ele. Lucrul de mână al unei femei. Ce putea să fie 
mai expus privirii şi mai evident? O urmărise pe Jeanne 
ore în şir, în trăsură, citind din cartea ei şi împungând 
cu acul la lucrul de mână şi nu se gândise la așa ceva. 

„Codul e aici. În broderia asta.“ Fusese implantat aco- 
lo, cusătură cu cusătură, chiar sub nasul ei. Existau mici 
variaţii în direcţia în care era făcută cusătura. În alegerea 
culorii. Fundalul era o suprafață extinsă realizată dintr-o 
combinaţie de alb și crem ce forma un model frumos cu 
puncte cu un efect puternic. Nimeni nu avea să fie sur- 
prins de faptul că broderia părea făcută la întâmplare. 

- Chestia asta-i foarte obositoare, spuse Jeanne calm. 

Când ridică privirea, Elinor văzu că franţuzoaica avea 
în mână un mic pistol. 

„O, Doamne!“ Brusc, simţi în stomac un junghi de 
spaimă, ascuţit şi rece ca un ţurțure de gheață. 

- Acum bănuieşti că eu te-am descoperit. S-ar putea 
să te fi înșelat, îi spuse. 

- Nu, nu m-am înșelat. Tu eşti singura pe care am 


urmărit-o cu multă atenţie. Cea lângă care eram atât. 


de aproape. Dacă ar fi existat cineva să mă dea în vileag 
şi să mă demaşte, tu ai fi fost aceea. Nici măcar extrem 
de istețul monsieur Jack Tyler n-ar fi văzut asta. Numai o 
femeie ar deţine acea combinaţie de inteligenţă şi înţe- 
legere a unor astfel de chestiuni ~- şi arătă cu arma spre 
broderia de pe pat - precum lucrul de mână. 

- Chiar este o splendoare. 

- Mulţumesc. Mama m-a învățat să cos. Şi-am tot 
exersat pentru a folosi lucrul de mână pentru scopurile 
mele. Asta nu-i prima oară când folosesc acest şiretlic, 
deşi în general nu sunt obligată să-mi produc micile 
opere de artă sub privirea atentă a şase persoane. 

- Dac-o să mă împuști, o să audă toată lumea. 

- Ăsta-i unul dintre multele motive ca să nu te îm- 
puşc. Sincer vorbind, îmi place de tine, și în plus mai 
este și Ajunul Crăciunului. Şi nici n-am nici un chef să 
mă confrunt cu un Jack Tyler turbat de furie după ce 
i-am împușcat aleasa inimii. 

-Te-ar urmări până la capătul pământului. „Jack ar 
face asta“, îşi zise Elinor. 

- Da, e adevărat ce spui. Și n-am decât un singur car- 
tuș. Ţinând cont de preferințe, o să-l păstrez pentru el. 

- Aș prefera să nu ne împușşti pe nici unul din noi. 

La parter, toată lumea spera că domnii aveau să se odih- 
nească. Ar fi putut și ea să profite ca să iasă din starea aceea. 

- Probabil că acum o să-mi dai lucrul de mână şi-o să 
mă lași să te leg, după care o să plec. Asta o să ne asigure 
că nimeni n-o să fie împușcat. Ochii lui Jeanne erau 
foarte calmi: Înţelegi? Nu pot să mai rămân, încercând 
să te conving. Îţi jur, şi spun asta cu extrem de multă 
seriozitate, c-aş putea să te înjunghii aproape la fel de 
repede cum aș putea să te împușc, şi asta într-o linişte 
absolută. Să nu cumva să crezi altceva. 

Elinor simţi un fior rece care îi cobora pe şira spină- 
rii. Se trase înapoi spre şemineu. 

-Nu vreau să-mi atrag ostilitatea organizaţiei repre- 
zentate de monsieur Tyler. Chiar încerc să mă gândesc la 
o modalitate de a ieşi din acest impas. 

Elinor simțea căldura focului din vatră direct în şale. 
Atinse cu călcâiul piatra de la baza şemineului și, dintr-o 
singură mișcare, aruncă broderia în spatele său, în foc. 

- Nu! exclamă Jeanne avântându-se înainte. 

- Las-o să ardă. 

Arma stătea între ele, nemișcată, ca o contragreutate, 
Ochii franțuzoaicei se îngustară: 

-Nu m-am aşteptat la aşa ceva. 

La parter, lumea cânta colinde şi petrecea. Sus, la 
etaj, Elinor declară: 

- Dacă fugi şi lași în urmă chestia aia să ardă, promit 
să nu spun nimic până când o să ai șansa să dispari cu 
totul. Aruncă o privire rapidă spre şemineu: Pariez că 
n-o să mă împuști ca să-ţi scoţi pânza din foc. 

- E un pariu foarte riscant, îi replică Jeanne. 

- Ce-ai făcut? 
Jack nu era genul de bărbat care să tipe, așa că își 
comprimă pornirea violentă într-o tonalitate joasă, 

extrem de rezonabilă. Își închidea și deschidea mâinile 
în mod aproape convulsiv. 

- Lam promis un avans de zece minute. Mi-am ţinut 
promisiunea. 

- Dar mi-a furat calul. 

- Chiar nu m-am gândit la detalii de genul ăsta. 
| De fapt, se gândise. Oricum, n-ar fi avut nici o 
importanță. 

- Mi-a furat calul şi a dispărut călare în ninsoarea 
de-afară. 

- E puternică, îmbrăcată gros și foarte deşteaptă. O să 
fie în completă siguranță până când o să ajungă undeva 
unde să se adăpostească. 

Jack veni mai aproape de ea, cu tot cu nemulțumi- 
rea lui profundă, astfel încât să o poată examina mai 
cu atenţie. Când Elinor își puse mâna pe antebraţul 
lui, îi descoperi mușchii tari precum lemnul sculptat. 
El îi spuse: 

- Nu pentru siguranța ei îmi fac griji. Este agent 
francez! 

-Şi ţi-a furat și calul. Da, înţeleg, O să-ți cumpăr alt 
cal. Ca să fiu mai precisă, nu sunt bogată, dar pot să 
trăiesc decent. 

- Pot să-mi cumpăr și singur niște amărâţi de cai. 
Nu asta-i ideea. 

- Dacă eşti hotărât s-o urmăreşti, mai sunt şi alți cai 
în grajd. Fură și tu unul. 

- A folosit cele zece minute avans ca să taie toate chin- 
gile de la șeile de-acolo. Acum cineva îmi repară una în 
mare grabă. O să dureze o bucată de timp. Îi cuprinse 
umerii în mâinile lui mari. Degetele lui se mulară în 
jurul ei, ferme şi puternice, cu acea doză de control bine 
calculat ce reprezenta esenţa lui Jack Tyler. Ce ţi-a spus? 
vru el să ştie. 

Broderia cusută de Jeanne, scoasă din foc, zăcea acum 
pe şemineu. Fundalul din in era maroniu și pe alocuri 
ars complet, zone în care rămăseseră niște găuri vizibile. 
Firele cusute arătau și mai rău. Erau curbate și pline de 
încrețituri şi se retrăseseră în spatele ţesăturii. Nu mai 

rămăsese nimic din modelul inițial. Codul și numele 
dispăruseră. 

„După părerea mea, pagubă-n ciuperci“, gândi ea. 

- Mi-a spus că-i bucuroasă să aibă de-a face cu mine 
şi nu cu cine știe ce mascul idiot. Își făcea griji că n-am 
avut niciodată ocazia să jucăm cărți împreună. A mai 
spus că francezii o să-i găsească din nou pe acei simpa- 
tizanți sau pe alții și că asta nu-i decât o mică întârzie- 
re. De fapt, am fost amândouă de acord că asemenea 
liste sunt nefolositoare, întrucât foarte puţini oameni 
au tăria de caracter de a-și respecta promisiunile făcute. 
Majoritatea acestor presupuși trădători s-ar fi dovedit a 
fi doar nişte englezi loiali cărora le place să bodogăneas- 
că. Nu-mi plac listele cu atâţia oameni nevinovaţi. 

- Aţi stat la taclale. 

Mâna lui tremură puţin când urcă pentru a-i atinge 
părul. 

-În timp ce codul ardea pe foc. Oricum n-ar fi plecat 
până când n-ar fi fost sigură că lista n-avea să cadă în 
mâinile noastre. A, şi a mai spus că scrupulele ei refe- 
ritoare la suprimarea mea sunt la fel de trecătoare și de 
fragile ca baloanele de săpun. Mi s-a părut ceva drăguţ. 

Minut după minut, el găsi locuri noi unde să o atin- 
gă. Să rămână lipit de ea. 

-Ai fi putut fi omorâtă. 

-M-am gândit şi la posibilitatea asta. 

-Nu era nimic în mesajul ăla pentru care să merite 
să îţi rişti viaţa. Ar fi trebuit să i-o dai pur şi simplu, să 
nu spui nimic și s-o laşi să plece. Dacă fata aia este cine 
cred eu că este... Nu-ţi dai... Trase o gură zdravănă de 
aer în piept. Nu-ţi dai seama cât de mare-i pericolul în 
care te-ai aflat. 

- Am știut. M-am gândit că... 

- Eşti în viaţă. Te-ai târguit pentru viața ta și ai câști- 
gat. Ai idee cât de minunată şi de remarcabilă ești? 

O cuprinse în braţe şi o trase spre el, strâns, corp 
lângă corp, ca și cum le-ar fi unit inimile. Ca şi cum le-ar 
fi pus una lângă cealaltă, așa cum trebuie, deoarece asta 
avea să dureze o bucată lungă de timp. li cuprinse gura 
cu buzele şi începu să o sărute lung, fără grabă. 

Asta îi provocă ei sute de senzații contradictorii. 
De-abia aştepta să le exploreze. 

Alt sărut. Jack luă iarăși cuvântul: 

- În urmă cu doi ani am întors Oxfordul cu fundul 
în sus, căutându-te, vrând să-ți spun asta. Mărită-te cu 
mine, Elinor. 

- Eu... 

-O să-ţi arăt toate nebuniile pe care le făceau roma- 
nii din Antichitate între cearceafuri. O să-ţi scriu poezii 
de dragoste. În latină. Aproape de obrazul ei, îi şopti: 
Amo te, Elinor Pennington. Te iubesc. 

Și ea îl iubea pe el. Afară, Ajunul Crăciunului se 
instala discret în jurul hanului, învăluindu-l în pace. 
Venea Anul Nou. Lor li se acordase o a doua şansă. 
Ce-ar fi putut să spună în afară de „Da“? 


Frumoasa în Ţara Minunilor 


Patricia Rice 


Pa x 


Nenorocita de zăpadă nu voia să se oprească, con- 
tinua să cadă fără încetare. Ce Crăciun mizerabil avea 
să fie, cu siguranță. Damaris Bedloe se uita în gol pe 
fereastra înghețată a trăsurii ce străbătea ținuturile din 
Lancashire şi ştia bine că nu zăpada era cea care crea 
atmosfera melancolică, ci durerea din propria ei inimă. 

Făcea o mare greșeală. După ani întregi în care res- 
pectase toate convențiile, decisese să reteze toate legă- 
turile cu cei pe care îi cunoștea și iubea, poate că din 
motive corecte, dar într-un mod cu totul eronat. Nu ar 
fi trebuit niciodată să o lase pe Lady Alice să o convingă 
să intre în şarada asta prostească, dar cum o iubea pe 
verişoara ei mai mică ca pe sora pe care nu o avusese 
niciodată, nu putuse refuza să o ajute într-o chestiune 
ce îi putea hotărî viitorul. 

Sigur, tatăl lui Alice, lordul Reidland, avea părțile lui 
bune. La urma urmei o crescuse pe Damaris după ce 
părinţii ei muriseră când avea doar doisprezece ani. Un- 
chiul ei îi spusese însă de la început că motivul pentru 
care se afla acolo era să-i țină companie tinerei lui fiice, 
iar temperamentul lui o făcuse să tremure ani întregi de 
teamă că ar putea fi oricând aruncată afară din casă. 

Alice era mai puţin înclinată să se teamă de mânia 
tatălui ei. Cu mult curaj respinsese toate ofertele de a-și 
face debutul monden trei ani la rând, fiindcă tatăl ei 
refuzase să-i aprobe logodna cu Theodore Harley, un tâ- 
năr avocat promițător de care era îndrăgostită. În cele 
din urmă însă, Alice nu fusese capabilă să mai riposteze 
când lordul Reidland tunase și fulgerase că era momen- 
tul ca fiica lui să înceteze să viseze aiurea la un nimeni 
fără nici un sfanţ. Îl acceptase pe cel dintâi dintre pre- 
tendenţi - Jonathan Trevelyan, fratele mai mic al unui 
viconte înstărit, 

Alice nu era înclinată spre accese de personalita- 
te, dar imediat ce tatăl ei îi dădu voie să meargă de 
Crăciun la familia logodnicului, în partea rurală a ți- 
nutului Lancashire, fata își dăduse seama că aceasta 
era ocazia perfectă să fugă cu Theodore. Tot ce trebuia 
să facă era să lase trăsura într-un oraș unde Theodore 
avea să o aştepte cu dispensa. Damaris avea să continue 
restul călătoriei singură, acoperind fuga lui Alice până 
când cei doi tineri erau căsătoriți şi în siguranţă - deși 
nici una din ele nu anticipase că se vor confrunta cu un 
viscol atât de cumplit. 

Cum o ajutase pe Alice să se strecoare și să fugă în 
Banbury, Damaris înţelegea bine că, odată ce contele 
descoperea rolul pe care îl jucase ea în înșelăciune, era 
clar că nu va mai dori vreodată să-i calce pragul. Bine 
că depășise vârsta la care ar fi fost dusă la un orfelinat 
pentru acel act de sfidare. 

Nu putea suferi înșelătoriile, dar orice sacrificiu era 
justificat pentru a o salva pe Alice de la o viaţă lipsită 
de dragoste. O astfel de soartă nefericită era mai uşor 
de îndurat de o fată bătrână de douăzeci și șapte de ani 
care nu avea nici coloană vertebrală şi nici visuri. 

Oftă, iar respiraţia ei caldă topi un petic pe fereastra 
înghețată. Alice îi promisese că avea să fie mereu bine- 
venită în noua ei casă, dar Damaris se îndoia că până 
şi Theodore, cu firea lui cea blândă, era dispus să se 
împiedice tot timpul de ea. 

Era prea târziu să se mai răzgândească acum. Cu sigu- 
ranță putea să-și găsească o slujbă. Poate ca profesoară. 
Mereu îi plăcuseră copiii și dobândise experienţă lu- 
crând cu fraţii mai mici ai lui Alice. 

Trăsura se legănă la vale printr-un făgaș acoperit de 
gheaţă, iar vizitiul strigă înjurând caii. Damaris se ținu 
cu toate puterile ei de cureaua de piele, ceea ce fu singu- 
rul lucru care o împiedică să aterizeze pe podea. Îşi frecă 
umărul la care se lovise, bucurându-se că Alice reușise să 
fugă înainte de viscol. 

Partea din spate a trăsurii, încărcată cu bagaje, se 
scufundă într-o groapă, ridicând puternic şi dintr-odată 

partea din față. Damaris se izbi de perete din nou, iar 
capul i se lovi dureros de tocul ușii. Caii fornăiră înne- 
buniți. Vizitiul ţipă şi îşi pocni biciul. Caii se ridicară în 
două picioare trăgând după ei trăsura și trântind-o 
în ușă. Încuietoarea înghețată se desfăcu brusc, iar ea se 
rostogoli afară în noaptea plină de nea. 


- Nu am crezut că Mack va accepta o fată obișnuită, 
şopti o femeie undeva ca prin vis în ceața din capul ei. 
Cu siguranţă că zestrea ei este foarte mare. 

- Eşti foarte cinică, mamă, se auzi o voce adâncă și 
seacă răspunzând. Poate că se pricepe foarte bine la 
jocurile de noroc. 

Vru să se alăture și ea chicotelilor care urmară, dar 
nu prea înţelegea gluma. Cine era Mack? Şi cine era 
fata obișnuită cu o zestre mare? Capul o durea îngro- 
zitor, dar i se păru nepoliticos să nu intervină şi ea 
în discuţie. 

Se luptă să scape de pilota grea și pufoasă care o aco- 
perea și instantaneu niște mâini puternice, masculine 
potriviră perna pe care tocmai descoperise că se spriji- 
nea. De ce era în pat cu un bărbat prin preajmă? Înghe- 
ţă de groază. 

- Nu încerca încă să te mişti prea mult, Lady Alice, se 
auzi avertismentul rostit de o voce plăcută, baritonală. 
Ai avut noroc să-ți păstrezi capul pe umeri după lovitura 
pe care ai încasat-o. 

Confuză, se întrebă dacă ei i se adresa, dar nu putu 
să deschidă ochii. Capul îi zvâcnea și în urechi i se părea 
că aude zeci de fierari lovind cu ciocanul. Se simţea mai 
bine după ce îi fusese aranjată perna. 

Mintea ei încețoșată încercă să-și amintească vreo cli- 
pă când mai percepuse așa o senzaţie reconfortantă de 
putere, dar nu-și aducea aminte nici măcar de o clipă 
când un bărbat o atinsese doar. Se luptă cu memoria, 
însă din câte se părea avea goluri serioase, cauzate fără 
îndoială de zgomotele pe care le auzea în cap. 

- Doctorul a spus că trebuie să bei asta, draga mea. 
S-ar putea să-ți mai calmeze puțin durerea. 

Vocea feminină care sunase atât de caustic mai de- 
vreme căpătase o dulceaţă siropoasă în timp ce mâini 
parfumate îi duceau o ceașcă la buze. 

Abia putu să-și încline capul încât să soarbă. Mâna 
cea puternică reveni ca să o sprijine, iar ea bău cu lă- 
comie. Odată ceaşca golită, se lăsă din nou pe spate pe 
cearșafurile moi, satinate, cu miros de levănţică. Nu-şi 
amintea să mai fi dormit vreodată într-un asemenea lux. 
Probabil că în memoria ei golurile erau chiar mai mari 
decât îşi închipuise inițial. 

- Crezi că Mack a uitat că am invitat-o? şopti femeia, 
în timp ce ea aluneca spre somn. 

- Mai probabil e că a lăsat-o grea și acum fuge de 
responsabilitate, ripostă bărbatul. Altfel nu ar călători 
fără cineva care să o însoțească și să o supravegheze. Mie 
mi s-a părut straniu că un conte a putut să accepte un 
stricat precum Mack. S-ar putea ca toată chestia asta să 
fie o mare înşelăciune. O să-l trimit pe Fred să îl caute 
pe ticălos imediat ce încetează ninsoarea. Şi o să pun să 
fie târât aici ca să facă ceea ce se cuvine. 

- Of, fir-ar să fie, Trev, încă un copil aici! Nu cred că 
pot suporta. 

Pe cale să adoarmă, încercă să şi-l închipuie pe acel 
Mack, dar nu reuși. Senzaţia mâinilor puternice care o 
ţineau îi înlocuiseră toate temerile cu vise reconfortante 
în care se afla în siguranţă. 


Adam, viconte de Trevelyan, ridică privirea de pe har- 
ta domeniului pe care o studia, în timp ce menajera îi 
împingea de la spate fiul cel mare în birou, ciupindu-l 
de urechi ca şi cum ar fi fost un cățeluş neascultător. 
Ceea ce şi era, 

- Ce s-a mai întâmplat, doamnă Worth? întrebă Trev, 
făcându-i semn să îi dea drumul puștiului. 

-A furat tarta pe care bucătarul a gătit-o pentru dom- 
nia voastră, milord. El şi cu afurisitele celelalte au mân- 
cat-o pe toată. 

- Să înţeleg că era cu gem de coacăze, nu? zise Trev, 
deși dovada era mânjită pe toată faţa moștenitorului 
său. E şi preferata mea. 

Georgie avu bunul-simț să facă o mutră vinova- 
tă. Se bălăngăni înainte şi înapoi pe covorul gros de 
Aubusson. 

- Ne era foame. Dădaca ne lasă să murim de foame. 

- Dădaca nu are cum să facă aşa ceva. În cel mai rău 
caz nu vă dă budincă atunci când nu vă purtaţi cum 
trebuie. Ce-aţi făcut azi ca să o supăraţi? 

Georgie își strâmbă feţișoara de băiat de opt ani, 
semănând foarte tare cu iubitul lui model în ale năzdră- 
văniilor, Unchiul Mack. 

-Nu ne-am făcut adunările. Ningea foarte frumos, 
protestă el, ca şi cum asta ar fi fost cea mai bună scuză 
din lume. 

- Şi dacă v-aţi fi făcut adunările, fără îndoială că 
dădaca v-ar fi lăsat să ieşiţi să vă jucaţi afară. Așa cum 
stau lucrurile acum, va trebui să rămâneți în casă şi să 
faceţi de două ori mai multe exerciții şi nici nu veţi pri- 
mi budincă în seara asta. 

-Nu e cinstit! ţipă micul infractor. Suntem numai 
nişte copilași. Ar trebui să fim lăsaţi să ne jucăm. 

Din gura copiilor... se auzeau scuzele idioate ale unchiu- 
lui Mack, rostite şi de Violet, Lady Trevelyan, mama lui 
cea frivolă. 

Trev își frecă fruntea şi îi făcu un semn menajerei. 

- Du înapoi la dădacă şi spune-i ce am zis eu. 

Habar nu avea cum să se poarte cu puii lui fără de 
mamă. Pentru asta existau dădacele şi cameristele. Exis- 
tau zile în care Trev tânjea după o soaţă veselă şi as- 
cultătoare care să-i ţină în frâu familia, dar nesăbuita 
lui soție fusese cea care crease această situație încurcată. 
Dezordinea domnise acolo încă din momentul în care 
o trecuse pe Louise pragul casei. Niciodată nu ar mai fi 
făcut o asemenea prostie. Se putea descotorosi de o ser- 
vitoare proastă. De o soţie proastă însă, nu. Sau o ma- 
mă proastă, dar aceasta era altă afacere. 

El, unul, avea un domeniu de administrat, altfel ni- 
meni nu ar mai fi avut parte de tarte cu coacăze. Anii 
întregi în care plătise datoriile la joc ale fratelui său și 
cheltuielile exagerate şi necontenite ale mamei secaseră 
averea bănească a familiei până ce ajunsese să-şi asume 
rolul căpcăunului şi refuzase să mai acopere ceea ce tre- 
cea strict de rentele lor. Se oferise să plătească pentru a-l 
face pe Mack ofițer sau să-i găsească un post în diploma- 
ţie. Ar fi trebuit să se gândească, însă, că fratele lui va 
prefera în schimb să-şi găsească o moștenitoare bogată. 

Ştiind că Mack nu avea alt loc în care să-și ducă proas- 
păta mireasă în afară de conacul familiei, Trev nici nu 
îndrăznea să spere că își găsise o soție blândă şi supusă, 
una care să pună ordine în haos. Era adevărat, pacienta 
de la etaj părea să fie mai matură decât puştoaica pros- 
tuță la care se așteptase. Pe de altă parte, lui Mack nu-i 
prea stătea în obicei să aleagă femei mai mari decât el. 
Poate că vânătaia mare şi stacojie pe care o avea pe frun- 
te o făceau să pară palidă şi mai în vârstă. 

Zestrea pe care Mack promisese să i-o încredinţeze 
lui Trev pentru a-i lua soţia sub acoperișul lui trebuia să 
fie considerabilă, ca să echivaleze sumele pe care Trev 
trebuise să le plătească pentru datoriile la joc. Poate 
că în sfârșit lui Mack îi venise mintea la cap și își accep- 
ta obligaţiile. 

Odată ce intra în posesia fondurilor suplimenta- 
re, Trev putea să le bage în îngrășăminte pentru nişte 
pământuri până acum lăsate pârloagă, iar cu profitul ob- 
ţinut intenţiona să-i ridice lui Mack propria lui casă pe 
domeniu. Își făcea speranţe că puştoaica era gravidă şi 
nu avea de ales decât să se mărite cu nenorocitul acela 
repede, înainte să realizeze în ce fel de gospodărie aproa- 
pe dusă de râpă urma să intre. 

Un valet îl chemă în camera în care se afla suferin- 
da. Cu speranțele crescându-i pentru prima oară în ani 
întregi, Trev începu să urce scările câte două deodată. 


Damaris savura ceaiul Darjeeling cu iz uşor afu- 
mat. Alice detesta ceaiul și prefera ciocolata fierbinte 

de dimineaţă, iar verișoara ei, în calitate de însoțitoare, 
trebuia să bea întotdeauna ceea ce i se oferea. Ceaiul era 
o plăcere rară. 4 

li revenea încet, încet memoria. Își aminti cum 
visase la o ceaşcă de ceai în timp ce sorbea ciocolată 
dulce. Cu toate acestea, tot nu-și putea aminti cum de 
ajunsese să fie în locul acesta ciudat. Şi odată ce își dădu 
seama că era ceva în neregulă cu mintea ei, începură să 
o asalteze și neliniştea şi confuzia care îi făceau capul 
să îi zvâcnească. Aşa că pur şi simplu îşi permise să se 
bucure de modul minunat în care era tratată şi de brio- 
șele păcătos de delicioase şi de pernele moi, încercând 
să nu se întrebe de ce o simplă servitoare era binecuvân- 
tată cu un astfel de lux. 

Două perechi de ochi verzi curioşi o măsurau de 
lângă pat. Ceea ce putea fi în sine o cauză suficientă 
de confuzie, gândi Damaris studiindu-i la rândul ei. 
Gemene, s-ar fi zis, deşi una avea bucle bogate maronii 
care îi atârnau până la umeri, iar cealaltă părea că-și 
ciopârţise cârlionţii cu un cuţit. Cea cu bucle purta un 
sarafan imaculat. Cea cu părul scurt părea că se târâse 
prin noroi. 

- Eu sunt Mina și ea e Tina, declară cea cu înfățișare 
neîngrijită, înainte să se așeze direct pe covor. 

Damaris le dădea cam cinci ani. Le-ar fi oferit nişte 
ceai şi brioşe, dar amândouă scoaseră nişte acadele cu 
înveliș de poleială din buzunare şi le băgară în gură. 

- Unchiul Mack a spus că o să se însoare cu o balauri- 
ță care va arunca flăcări asupra noastră dacă nu suntem 
cuminţi, declară ritos geamăna zdrențăroasă. 

-Tu nu arăţi ca o balauriţă, interveni cealaltă. Balau- 
rii mănâncă copii, nu brioșe. 

Din nou misteriosul Mack. Damaris se gândi că, dacă 
trebuia să se mărite cu el, numele ar fi trebuit să-i spună 
ceva, dar o durea capul dacă se forța să-și amintească. 

- Balaurii nu există în realitate. Numai lupii flămânzi 
mănâncă copii, spuse ea zâmbind. 

- Dădaca pe care am avut-o înainte de asta a spus că 
sunt lupi în pădure. 

- Dar Georgie tocmai s-a furișat spre pădure să se joa- 
ce în zăpadă! se încruntă băiețoasa Mina, 

O, Doamne! Damaris aruncă o privire spre cameris- 
ta care stătuse lângă ele și care acum făcu o plecăciune 
respectuoasă și se grăbi să iasă. Se părea că era nevoie de 
toți angajaţii ca să se ocupe de ştrengari. 

- Nu va fi mâncat, nu-i așa? întrebă Tina îngrijorată. 

- Îmi pare rău, eu doar voiam să vă tachinez în le- 
gătură cu lupii. În Anglia nu mai avem lupi. Cred că 
Georgie nu are să se teamă decât de ce îi va face dădaca 
voastră atunci când îl va prinde. 

- A, n-o să facă altceva decât să ţipe: „Nu ştiu ce o 
să mă fac cu dumneata, domnișorule Georgie, pur și 
simplu nu știu!“ Și pe urmă se va duce în camera ei şi va 
trânti uşa. Miroase ciudat când iese din camera ei. 

Mina se întinse pe burta ei slăbănoagă ca să se uite 
pe sub pat. 

- Bunica spune că aici au ajuns să-şi facă cuib viețu- 
itoare din cauza prafului, căci doamna Worth nu e în 
stare să pună la treabă cameristele absolut deloc. Vieţu- 
itoarele care trăiesc în praf sunt la fel de mari ca nişte 
vieţuitoare adevărate? 

-Noi avem iepuraşi adevăraţi în grădină, anunţă 
Tina. 

Lui Damaris începuse să i se învârtă capul. Aproape 
că simpatiza cu dădaca. 

-Nu cred că ar trebui să vă băgaţi sub pat dacă sunt 
iepuraşi pe acolo. O să-i speriaţi, sugeră ea. Aveţi nişte 
cărți din care v-aș putea citi! 

- Eu nu văd nici un iepuraș, spuse Mina, dându-se 
înapoi acum acoperită cu și mai multă murdărie. 

Bunica lor avea dreptate în legătură cu servitoarele. 

-Şi Georgie mi-a pus pe foc cartea cu iepuraşi. 

- Eu am... eu am o carte cu zâne, spuse Tina cu entu- 
ziasm. Vrei să citeşti din ea? 

- Desigur, deși Mina s-ar putea să dorească să se spele 
pe față și pe mâini înainte să atingă orice altceva. 

Damaris își înăbuși un zâmbet când cele două ge- 
mene săriră în sus - şi aproape se izbiră de o pereche 

de picioare înveșmântate elegant într-o pereche de pan- 
taloni de lână. 

Clipi când îşi ridică fruntea ca să urmeze picioarele 
în sus, trecând jenată peste şoldurile înguste și însem- 
nele masculinităţii evidente până la un piept formida- 
bil de lat într-o vestă de brocart brodată cu fir de aur. 
Nu îndrăzni să se uite mai sus de atât. 

Acesta nu era un valet venit ca să le ia de acolo pe 
cele două năzdrăvane. 

-Vi s-a spus să o lăsaţi în pace pe invitata noastră, 
rosti noul venit cu fermitate. Este suferindă și are nevo- 
ie de odihnă. Unde e dădaca? 

- Dădaca trage un pui de somn. Doamna asta spune 
că balaurii nu mănâncă cu adevărat copii și că Georgie 
nu va fi mâncat de lupi, dar că nu ar trebui să speri- 
em iepurașii de sub pat, aşa că ne ducem să aducem 
nişte cărți. 

Toată această vorbărie amestecată se rostogoli simul- 
tan de la ambele gemene. 

Damaris îndrăzni să ridice ochii puţin mai sus să 
vadă cum primise străinul aceste informaţii - și uită 
să mai respire. 

Pe lângă faptul că era foarte înalt, gentlemanul avea 
nişte umeri care aproape umpleau în lățime cadrul ușii, 
capul acoperit cu bucle castanii aproape la fel de bogate 
ca şi cele ale gemenelor și o privire atât de profundă, că 
aproape o făcu să leşine. De fapt, era destul de sigură 
că leșinase. Nu-și amintea ca vreun bărbat să o mai fi 
privit vreodată chiar în felul acela - ca și cum era o pru- 
nă coaptă pe care abia aștepta s-o savureze. 

-Imi pare rău că ai fost deranjată de puștoaicele 
mele, Lady Alice. Le prinse pe gemene înainte ca aces- 
tea să poată ieși pe furiş și le întoarse spre ea. Faceţi-vă 
reverențele şi plecaţi, neastâmpăratelor. 

„Lady Alice?“ Crezuse că începea să-și amintească... 
Dar nu îl cunoştea pe acest om și nici acest loc, şi nici 
cum ajunsese acolo. Teama îi îngheţă orice alt gând. 

n timp ce gemenele își făcură grăbite plecăciunile 

şi ieşiră, Damaris își pipăi cucuiul de pe frunte. Era des- 
tul de mare. Cu siguranță îşi zgâlțâise serios şi creierii. 

Cum era posibil să contrazică un gentleman? Nu se 
simţea deloc în stare să poarte o discuţie ironică şi nici 
măcar spirituală. 

- Îmi cer scuze că dau buzna aici, dar dădaca se pare 
că s-a evaporat odată cu fiul meu. Să trimit pe cineva 
să vă aducă ceva pentru dureri? spuse el compătimitor, 
observând cum îşi pipăia fruntea. 

- Dacă fiul dumitale este Georgie, atunci a ieșit să 
se joace în pădure. lar dădaca este în camera ei, fără 
îndoială trăgând la măsea, dacă e să traduc corect ce mi 
s-a spus. Nu era chiar sigură că era genul de persoană 
care ar spune astfel de lucruri, dar cineva trebuia să se 
preocupe de siguranţa copiilor, chiar dacă ea una nu 
şi-l amintea pe acest bărbat sau pe familia lui. Adăugă: 
Și nu, cred că o să îndur durerea până ce mi se mai 
limpezeşte capul. Nu-mi amintesc cum de am ajuns 
aici. Am senzația că mă aflu într-o ţară cu totul și cu 
totul nouă. 

El își ridică sprâncenele groase. 

-Chiar nu-ţi amintești nimic? Ai suferit o lovitură 
foarte urâtă. Dă-mi voie să o chem pe mama mea în 
timp ce eu mă duc să o arunc pe dădacă afară în viscol. 

Cu această declaraţie uimitoare, ieși din încăpere. 

Oare chiar avea să-și arunce dădaca afară în viscol? 
Cu siguranţă visa acum că se află în mijlocul acțiunii 
unei cărți pe care o citise. Sau visa şi atât. Totuşi, avea 
certitudinea că se numea Damaris. Damaris Bedloe, nu 
Lady Alice. Lady Alice era... verişoara ei! 

O, Doamne! 


Trev trimise un valet în căutarea lui Georgie, o târî pe 
dădacă afară din locul în care se ascundea, o trimise la 
bucătărie să bea o oală de cafea şi o supraveghe pe Mina 
în timp ce aceasta își spăla bine faţa şi mâinile murdare. 

n ciuda acestor ultime acțiuni pe care trebuise să le 
întreprindă, era aproape ameţit de entuziasm. 

Lui Lady Alice îi plăceau copiii! Soţia lui Mack putea 
rămâne acolo şi se putea ocupa de gospodărie, şi poate 
chiar şi Mack avea într-un final să se limiteze la plăcerile 
oferite de patul conjugal. Lar fi prins bine ajutorul lui 
Mack să se ocupe de afurisita aia de hârțogărie. Fratele 
său avea o minte înzestrată pentru matematică atunci 
când îşi dădea interesul să o folosească. În plus, ulti- 
mul administrator îşi părăsise intempestiv postul după 
ce Trev îl trimisese să împacheteze din cauza atenţiilor 
nedorite cu care o copleșise pe slujnica de la bucătărie. 

Să găsească pe cineva care să vrea să ajute și să fie 
dispus să trăiască în izolarea mlaștinilor din Lancashire 
nu era deloc simplu. Lady Alice era o mişcare genială 
din partea lui Mack. Poate că flăcăul semăna de fapt cu 
Trevelyan mult mai mult decât arătase până acum. 

Ținându-şi mâinile ferme pe umerii delicaţi, Trev le 
conduse pe fetiţe spre apartamentul bunicii lor. Acestea 
protestară, căci voiau să-i ducă o carte lui Lady Alice, 
dar el citise durere în ochii musafirei când aceasta își 
frecase fruntea. 

Mama lui stătea în fotoliu în fața șemineului, citind 
pagina de bârfe a ziarului şi sorbind dintr-o ceaşcă de 
ceai. După episodul cu dădaca, nu putea decât să spere 
că era ceai. 

Ea ridică ochii cu un oftat când își văzu nepoatele. 

-Nu puteţi şi voi măcar o dată să arătaţi ca nişte 
domnişoare respectabile şi nu ca nişte ţigănci? 

- Dădaca trebuie dată afară, spuse Trev. Între timp, 
eu trebuie să le împiedic pe astea două să ne gonească 
musafira. Poţi să stai tu puţin cu ele? Vreau să găsesc o 
joardă să o pun pe fiul meu cel mare și obraznic. 

-Nu poţi să-l baţi pe Georgie pentru că se poartă ca 
un băiețel, protestă mama lui schimbând imediat placa, 
aşa cum se întâmpla de fiecare dată când nu era ea di- 
rect implicată. O să fie bine. Pune una dintre slujnicele 
din salon să le învețe pe fete să coasă. Deja ar fi trebuit 
ca până acum să ştie să-și brodeze inițialele. 

Ultima dată când cineva le dăduse gemenelor niște 
ace, Mina o cususe pe soră-sa de un taburet din epoca 

Restauraţiei. Amândouă găsiseră foarte amuzantă aceas- 
tă faptă. 

-Doar stai cu ele, mamă. Citește-le ceva. Şi dacă ai 
un leac pentru dureri de cap, cred că i-ar prinde bine lui 
Lady Alice. Refuză să ia laudanum. 

-E tânără. O săși revină ea. Mama lui dădu din 
mână făcându-i semn să plece. Hai, du-te. Dar dacă îl 
aud plângând pe tânărul Georgie, o să ştiu că tu ești 
responsabil. 

De fapt, el era responsabil pentru tot ce se petrecea în 
casă de la moartea tatălui său, care survenise pe când el 
avea doar zece ani. Își luase îndatoririle în serios, chiar 
dacă mamă-sa nu-și ducea niciodată la bun sfârşit ame- 
ninţările. Poate că el ar fi trebuit să se fâțâie prin Londra 
şi să-l lase pe fratele lui mai mic să se ocupe de domeniu. 
Atunci, Mack ar fi avut o șansă să înveţe ce era aceea 
responsabilitate. 

Dar asta nu fusese niciodată o opțiune. Dacă Mack 
nu-şi făcea apariția mai curând, Trev trebuia să plece el 
însuși să-l caute și să-i rupă urechile. 

Se întrebă dacă ar fi fost îngrozitor de nepotrivit să 
ceară familiei fetei să fie de acord cu încheierea căsăto- 
riei cât mai curând. 

Deși întrebarea de ce domnișoara venise de una sin- 
gură era extrem de neplăcută. Contele Reidland era un 
om ocupat, era văduv, dar cu siguranţă putea trimite 
vreo rudă sau pe cineva cu fiica lui, nu? Trebuia să-i 
pună câteva întrebări domnişoarei - sigur, când avea 
să se simtă mai bine, și poate după ce îl strângea de gât 


pe Mack. 


Efectele laudanumului începură să se estompeze oda- 
tă cu trecerea orelor. Pe Damaris o durea în continuare 
capul, dar acum se lămurise măcar cine era şi unde se 
afla după toate probabilitățile, deşi accidentul rămânea 
în continuare învăluit în ceaţă şi, în lipsa unor prezen- 
tări ca lumea, nu putea fi sigură de identitatea nimănui. 

Copiii nu se întoarseră, iar ea îşi petrecu tot restul 
zilei lenevind în pat, dormind și mâncând şi dorindu-și 

să fi avut cu ea o carte bună. Nu prea era obişnuită cu 
genul de viață pe care o duceau cei bogaţi și leneşi, iar 
lipsa unei activităţi constructive o enerva la culme. Dar 
fără cufărul ei nu avea nici măcar hainele, darămite lu- 
crul de mână care să o ţină ocupată. 

Trebuia să-i explice gentlemanului înalt şi înfricoşă- 
tor că nu era Lady Alice. Asta îi dădea bătăi de cap. 
Un bărbat care era dispus să arunce o dădacă afară în 
viscol ar fi trimis potera până la capătul pământului 
să o găsească pe Alice şi să o târască înapoi acolo dacă 
umbla după dota ei. Deşi încurcătura aceasta s-ar fi pu- 
tut dovedi salutară, acum că se gândea mai bine. Dacă 
ea nu-și dezvăluia identitatea, Alice avea mai multe șan- 
se să scape de gentlemanul acesta și de mânia tatălui ei. 
Cum Damaris nu putea spera să primească referinţe din 
partea contelui, era liberă să facă după cum o tăia capul. 
Totuşi, independenţa avea un preţ cam mare, dacă în- 
semna că avea să fie aruncată afară în gerul năprasnic. 
Ar fi preferat să amâne plăcerea asta. 

Până a doua zi dimineaţă însă, chiar trebuia să-și re- 
cupereze memoria și să îi transmită vicontelui regretele 
lui Alice. 

În continuare nu îi erau prea clare circumstanțele 
în care se petrecuse accidentul. Când veni o cameristă, 
Damaris încercă să deschidă o discuţie despre asta. 

- Scuză-mă, dar ai putea să-mi spui cum se face că 
am ajuns aici? Eu nu îmi pot aminti nimic în afară 
de viscol. 

Camerista, care era foarte tânără, păru speriată să i se 
adreseze cineva în felul acesta. Nu mai mare de doispre- 
zece sau treisprezece ani, fata îşi coborî ochii în pământ 
şi se întoarse la îndeletnicirea ei în faţa focului fără să 
răspundă nimic. 

Cu întârziere, Damaris îşi aminti că doamnele se 
adresau numai servitorilor mai vechi și importanţi 
în ierarhia casei, iar ea trecea drept fiica unui conte. 
Bombăni în gând, dar nu voia ca fata să aibă necazuri. 
Cel puţin servitorii erau instruiți cum se cuvine, dacă 
aparent nu la fel stăteau lucrurile și cu copiii. 

Tremurând, Damaris cântărea în continuare în minte 
dacă o pierdere parțială a memoriei justifica asumarea 
unei identități false când intră o femeie mai în vârstă, 
elegantă, cu părul încărunţit şi pomeţii înalți. Purtând 
o fustă şi jupe în formă de clopot, așa cum era moda 
cu un secol în urmă, veni aducându-i pagina de bârfe a 
ziarului şi o cutie de dulciuri. 

- Arăţi mai bine, draga mea, spuse ea cu vocea aceea 
siropoasă pe care Damaris o auzise mai devreme. Îmi 
cer scuze pentru lipsa noastră de politețe, dar mi-e tea- 
mă că nu am avut prilejul să fim prezentate cum se cu- 
vine. Mack întârzie, din cauza viscolului probabil, altfel 
sunt sigură că ne-am fi organizat mult mai bine. Eu sunt 
Violet, Lady Trevelyan, mama lui Mack. 

În continuare povestea cu Mack o deruta teribil, însă 
Damaris răspunse politicos: 

- Mă bucur să vă cunosc. 

Lady Trevelyan continuă în stilul în care era obişnui- 
tă să rezolve lucrurile. 

- Acum că a încetat ninsoarea, o să trimitem oameni 
să-ți aducă bagajele. Vizitiul tău a ales să stea la han în 
loc să rişte să-şi ducă caii prin troienele de pe drumul 
nepavat. Să-i spunem să se întoarcă în sud, la tatăl tău, 
când drumurile vor fi în condiții mai bune? Vom avea 
grijă noi să ajungi în siguranță acasă. 

Da, era o idee foarte bună să-l trimită pe vizitiu acasă, 
hotări Damaris. Dădu din cap, încercând să nu se sperie 
şi să se întrebe cum avea să plece ea de acolo. Dar nu 
putea să ceară ca animalele valoroase ale contelui să fie 
supuse vreunui risc din cauza ei până când drumurile 
spre sud aveau să fie mai sigure. 

-Am rugat-o pe doamna Worth să-ți aducă o tinc- 
tură, continuă doamna, aparent fără să aibă nevoie de 
un alt răspuns în afara încuviințării ei din cap. Şi ţi-am 
adus ceva de citit şi nişte dulciuri să îți ridice moralul 
până ce se întoarce Mack al nostru. Bucătăreasa face 
un fondant delicios de ciocolată elveţiană amestecat cu 
zahăr caramelizat. Un adevărat desfrâu. Pur și simplu 
trebuie să guști o bucăţică. 

Îi întinse cutia şi ziarul. 

Damaris luă dulciurile fără să spună nimic. Poate că 
dacă nu vorbea deloc, nu era nevoită să explice cine era 
de fapt. Dar fusese crescută după toate regulile artei, așa 
că nu avea încotro, trebuia să-şi exprime recunoştinţa. 

- Mulţumesc, milady. Sunteţi foarte amabilă. 

- Violet, trebuie să-mi spui pur şi simplu Violet. lar 
eu o să-ți zic Alice, bine? O să fim cele mai bune priete- 
ne! Sper din toată inima că tatăl tău nu va avea nimic 
împotrivă să facem nunta cât mai curând. Dragul de 
Mack este cât se poate de nerăbdător! Acum o să te las 
să te odihneşti. Poate că dimineață, după ce sosesc cufe- 
rele tale, o să vii să stăm de vorbă în linişte! 

Fără să mai aştepte vreo încuviinţare, zâmbi cu bună- 
voinţă și se strecură afară din cameră. 

Damaris se simţea ca şi cum tocmai fusese atrasă în- 
trun vârtej. Oare oamenii aceştia se așteptau ca Alice 
să fie așa, mută şi obedientă şi fără grăunte de minte 
în cap? Din câte auzise ea despre Jonathan Trevelyan, 
era cât se poate de posibil. Era genul de bărbat care ar 
fi preferat o fată cochetă fără creier şi cu o dotă mare ca 
să-şi poată continua purtările nesăbuite de până atunci. 
Sau cel puțin aşa îi povestise Alice. 

Dar Jonathan îi ceruse mâna lui Alice. Oare mai era 
încă un frate care se numea Mack? : 

O durea capul dacă se gândea prea mult la asta. Își 
ostoi durerea gustând o bucăţică de ciocolată şi avu din 
nou senzaţia că va leşina. Alice îşi împărțise întotdeauna 
dulciurile cu ea, însă Damaris nu mai gustase niciodată 
o asemenea bunătate. Pentru o ciocolată ca asta era în 
stare să se dea drept Alice pentru totdeauna. Se putea 
obișnui la urma urmei cu luxul acesta dacă nu ar fi fost 
atât de plictisitor. 

Cum nu avea nimic mai bun de făcut, luă ziarul cu 
bârfe. Era vechi de mai bine de o lună şi habar nu avea 
cui îi aparțineau inițialele din coloanele de noutăţi. 
Sigur că putea înţelege ce făcea Prințul Regent, desem- 
nat prin inițialele MSR, Maiestatea Sa Regală, dar Alice 
nu frecventase chiar acele cercuri. 

Mai era o mențiune despre un anume M.T., un fra- 
te al vicontelui T. Oare se putea ca acela să fie Mack? 
Dacă aşa era, se părea că făcuse un joc bun la White's 
luna trecută, dacă înțelegea corect jargonul. Cumpărase 
o pereche de armăsari. Din câte se părea, caii cei noi nu 
fuseseră în stare să-l aducă acasă în toiul iernii. 

Oare E. de R. putea fi tatăl lui Alice, contele de 
Reidland? Dacă așa stăteau lucrurile, aparent acesta 
îi făcea curte unei doamne pe jumătate cât vârsta lui. 
O, Doamne! Nu era de mirare atunci că Înălțimea 
Sa fusese atât de preocupat în ultima vreme că nici nu 
avea de gând să se întoarcă acasă de Crăciun! Alice nu-i 
spusese asta. Oare era la curent? 

Dacă da, asta putea fi o explicație pentru graba ei 
de a scăpa. Simţi o strângere de inimă. Obişnuiau să-şi 
spună absolut totul. 

Simţindu-se brusc foarte singură, mai vâri în gură o 
bucată de ciocolată. 


Chiar dacă ştia ce haos avea să se instaleze în camera 
copiilor rămași fără nici o persoană autorizată să-i supra- 
vegheze, Trev o informă pe dădacă de faptul că era con- 
cediată și avea să plece de dimineaţă cu bărbaţii care se 
duceau după bagajele lui Lady Alice. O persoană autori- 
zată, dar beată era un pericol mai mare decât nici una, şi 
avea o toleranță foarte redusă pentru înșelăciuni. 

Lăsând-o în urmă pe femeia în lacrimi, îşi înșfăcă 
mantia și porni împreună cu lacheii lui în căutarea lui 
Georgie. După ce-l găsi în pădure pe fiu-său, care protes- 
tă din toate puterile, şi îl închise în camera lui interzi- 
cândur-i să o părăsească, Trev se ocupă de disputa dintre 
doi arendași în legătură cu o vită, mâncă nişte friptură 
rece cu pâine de pe masa pregătită pentru cină și termi- 
nă calculele contabile pe care le avusese de făcut în ziua 
aceea. Deja până în momentul acela aproape că uitase 
de musafira lor. Aproape. 

Speranţa pe care i-o insuflase prezența ei îl făcuse 
să-și îndeplinească toate îndatoririle cu o tragere de ini- 
mă pe care nu o mai simţise de ani întregi. Era foarte 

subţirică și vânătaia urâtă pe care o căpătase pe frunte 
nu contribuia deloc la o înfățișare atrăgătoare, dar în 
ochii lui era absolut perfectă, fie şi numai pentru că dis- 
cutase plăcut cu fiicele lui în loc să le critice. 

Abia atunci îi trecuse prin cap că nu se prezenta- 
se cum se cuvine. Cu siguranță îl socotea un țărănoi 
mitocan. 

Trimise o cameristă să vadă dacă doamna mai era 
încă trează și dacă era dispusă să-l primească pentru 
câteva minute. Era aproape sigur că așa se cuvenea 
să facă, deși, cum trăise în sălbăticiile acestea cea mai 
mare parte din viață, experienţa lui cu privire la ce se 
cuvenea și ce nu era în cel mai bun caz din auzite. Mai- 
că-sa renunțase de mult la orice convenienţe care i-ar fi 
deranjat confortul. 

Le făcuse vizite colegilor lui de şcoală la Londra îna- 
inte să se însoare și știa că doamnele de familie bună 
aveau o etichetă aparte pe care o respectau, dar cum 
rămăsese cu trei copii și un domeniu de administrat, își 
cam ieșise din mână în privința aceasta. 

Se opri puţin în camera lui și verifică în oglindă dacă 
lavaliera îi era în continuare legată ca lumea și ca să-și 
dea cu un pieptăn prin părul greu de netezit. Adevărul 
era că i-ar fi prins bine o tunsoare, altfel chiar merita 
epitetul de „barbar“ cu care îl gratula în mod frecvent 
mama lui. La ora asta avea nevoie și de un bărbierit, 
dar musafira avea să adoarmă înainte să reușească el 
să termine. 

Tot ce avea de făcut era să convingă o fiică de conte 
că acesta era un cămin respectabil, iar ea avea să fie cât 
se poate de bine-venită. 

A doua parte era mult mai uşor de întreprins decât 
prima, 

Când intră în cameră, ea stătea în capul oaselor, re- 
zemându-se de perne și citind paginile cu bârfe din ziar. 
Slujnicele îi puseseră pe foc rochia sfâșiată şi însângera- 
tă şi o îmbrăcaseră într-una dintre cămășile de noapte 
ale mamei sale. Se părea că îşi pieptănase părul blond şi 
frumos şi și-l împletise într-o coadă. Cel puţin nu făcuse 

o criză de isterie când descoperise că nu avea nimic de 
îmbrăcat. Mama lui şi răposata nevastă-sa ar fi trimis 
lacheii afară în mijlocul viscolului să îi aducă bagajele. 

Înainte să-și facă simțită prezenţa, Trev zăbovi un mo- 
ment să o studieze pe femeia aleasă de fratele lui. Avea 
niște ochi blânzi, asta observase deja. O frunte lată, 
dinţi buni şi un ten curat. Nu era o frumuseţe răpitoare, 
dar odată ce i se atenuau vânătăile și era îmbrăcată ca 
lumea, sigur avea să strălucească ca o bijuterie discretă. 

Ceea ce imediat îi trezi suspiciuni. Lui Mack nu-i plă- 
cea discreţia. De pildă, adora bijuteriile care luau ochii. 
Nu putea decât să spere că în sfârşit fratele său dăduse 
pagina și își acceptase îndatoririle alegându-și o soţie ca 
lumea. Oare era prea mult să spere așa ceva? 

Probabil. Trev însuşi nu se descurcase prea bine 
în privinţa asta în tinereţe, așa că era cam neîncrezător 
că Mack ar fi putut reuși acolo unde el dăduse greș. 

Ciocăni uşor în tocul ușii, iar ea ridică privirea ușor 
temătoare. Vânătaia părea a fi destul de dureroasă și în 
plus, acum îi coborâse spre maxilarul delicat. Trev se 
bucură că nu avea răni mai grave de atât, 

- Mă tem că am fost cam nepoliticos mai devreme, 
spuse el, şi nu am reușit să mă prezint. Sunt Adam 
Trevelyan, fratele lui Mack, și mă bucur foarte tare să te 
cunosc. Cum îţi mai e capul? 

Ea ridică mâna ca să-și atingă fruntea. 

-Cred că e puţin mai bine. Îmi pare rău că am fost 
aşa de confuză la prima noastră întâlnire. Vrei să-mi 
spui, te rog, cum am ajuns aici? , 

Ea nu se prezentase, observă el. Gândea probabil că o 
făcuse deja, de vreme ce era încă ușor amețită. Speră că 
nu pățise ceva care să-i afecteze creierul. Așa cum stătea 
în pat, îmbrăcată în straiele de noapte ale mamei sale, 
părea suficient de delicată încât să o pui la pământ din- 
tro singură lovitură. Erau extraordinar de norocoși că 
nu fusese ucisă în accident! 

- Trăsura ta a ieşit de pe drum nu prea departe de un 
han din împrejurimi, îi răspunse el. Un fermier a des- 
coperit ce s-a petrecut, te-a înfăşurat într-o pătură şi te-a 

dus înăuntru, în timp ce vizitiul se ocupa să le găsească 
adăpost cailor. Acelaşi vizitiu le-a spus destinaţia ta, așa 
că hangiul a trimis după mine. Îmi pare foarte rău că 
invitația noastră a dus la acest incident nefericit. 

- E foarte rară o furtună în timpul acesta al anului, 
spuse ea pe un ton agreabil, fără să pară că îi găsea cea 
mai mică vină. Și noi am fost la fel de responsabili pen- 
tru asta fiindcă am acceptat. 

Părea că-și controlează foarte bine cuvintele, poate că 
din pricina problemelor cu memoria? El însă era doar 
ușurat că nu-i reproşase nimic. 

- Îi voi trimite vorbă tatălui tău despre sosirea ta oda- 
tă ce drumurile vor fi curate. Este la Londra? 

- Da. Avea alte planuri pentru Crăciun, aşa că ne-am 
gândit că această vizită ar fi foarte potrivită acum. 

Vorbea tot timpul la persoana întâi plural. Uşor stân- 
jenit, Trev încercă să afle mai multe fără să o deranjeze. 

- Oamenii mei nu mi-au spus nimic despre vreo sluj- 
nică sau doamnă de companie. Ar trebui să-i trimit în 
căutarea ei? 

Ea închise ochii și păru că în interiorul ei se dădea o 
luptă, așa cum stătea acolo mototolind ziarul în mâini. 
Vru să-i spună să nu-și facă griji, că va pleca el însuşi 
călare după fată, dar avea nevoie să ştie pe cine căuta. 

-A fugit, şopti tânăra doamnă. La ultimul han. Imi 
pare rău că a trebuit să mă prezint aici în felul acesta. 

-Nu ai nici un motiv să-ţi ceri iertare pentru greșelile 
altora, spuse Trev liniştitor, în timp ce în gândul lui se 
minuna de ciudăţenia acestei întâmplări. 

n general, cameristele unei doamne nu fugeau. Spe- 
ra că Mack nu săvârşise o nouă escrocherie trimițând 
acolo o impostoare, dar nu-și putea da seama de ce ar fi 
făcut aşa ceva. 

-O să-ţi trimit o slujnică să te îngrijească. Va fi în- 
cântată de această oportunitate, dar mă tem că nu va fi 
chiar la fel ca o cameristă experimentată precum presu- 
pun că era a ta. 

- Eşti foarte amabil, dar nu mi-ar plăcea să-ţi las mena- 
jera fără femei care să se ocupe de casă. Poate că pe mama 

ta nu ar deranja-o să își împartă camerista cu mine dacă 
promit să nu-i solicit serviciile prea frecvent? 

Își făcea griji în legătură cu menajera lui mai mult 
decât o vicontesă? Trev se cutremură la gândul că în casa 
lui avea să se instaureze un haos și mai mare din cauză 
că servitorii ar fi profitat de bunăvoința ei şi ar fi igno- 
rat-o pe maică-sa. Mai important era însă faptul că Mack 
îşi alesese o femeie cumsecade. Îşi dori să se fi priceput 
mai bine să scoată informaţii de la doamne. Lar fi plă- 
cut foarte tare să petreacă o seară conversând cu cineva 
doar așa, de amorul artei, iar Lady Alice părea să fie o 
femeie cu capul pe umeri. 

- E o idee excelentă, mulțumesc. Mack este neîndo- 
ielnic foarte mândru că ai consimţit să fii soţia lui. Sper 
că s-a comportat așa cum se cuvine ca pretendent? 

Ea își împreună mâinile și clipi din genele lungi, apoi 
răspunse cu grijă: 

- Din câte ştiu eu, da, milord. 

Nu era chiar răspunsul satisfăcător pe care îl aştepta 
el, iar îngrijorarea lui Trev mai spori un pic. Oare o 
tânără mireasă romanţioasă nu era cazul să evidenţieze 
virtuțile mirelui ei? Oare deja avea semne de întrebare 
în privinţa lui? 

- Te-a avertizat că aici la noi e un haos teribil? Sper că 
nu te-am speriat cu manierele noastre şi comportamen- 
tul de la țară. 

Ea se arătă destul de surprinsă. Trev își spuse că tre- 
buia să-i rupă gâtul lui frate-său dacă îi făcuse cumva 
promisiuni deșarte. Nu voia să fie el cel care îi explica 
acestei domnișoare serioase că din căminul lui lipseau 
atmosfera sofisticată, decorul și societatea cu care era ea 
obişnuită. Faptul că se aşteptau ca tânăra pereche să lo- 
cuiască aici, în condiţiile acestea, era probabil suficient 
de descurajant şi aşa. Chiar nu voia ca tânăra doamnă să 
o ia la sănătoasa şi să se piardă în noaptea cea neagră. 

- Am fost tratată cu cea mai mare amabilitate, mi- 
lord, răspunse ea potolit. 

Trev trase adânc aer în piept și îşi spuse că dacă Lady 
Alice nu era nestemata strălucitoare ce părea a fi, el, 
unul, nu voia să afle. 

- Nu doresc să te mai deranjez. Sper că șederea ta aici 
va fi mai puțin presărată cu evenimente, cel puțin de 
aici înainte. Bărbații din familia Trevelyan sunt călăreți 
foarte iscusiți, iar Jonathan MacOwen Trevelyan e unul 
dintre cei mai buni. Va veni fără îndoială imediat ce 
drumurile vor fi practicabile. Noapte bună, milady. 

Făcu o plecăciune şi ieși, în continuare uşor confuz, 
dar plin de speranţă. Zăpada se oprise. De dimineaţă 
avea să trimită mesageri în galop spre Londra în căuta- 
rea mocofanului de frate-său. 


Vicontele chiar nu păruse să fie un căpcăun aseară, 
gândi Damaris, trecându.-și degetele peste materialul fin 
al rochiei lui Alice. I se păruse dimpotrivă, nemaipo- 
menit de manierat și de amabil. Sau poate că era doar 
vina acelei gropiţe fermecătoare din obrazul lui. În con- 
tinuare avea tot dreptul să o arunce în zăpadă dacă des- 
coperea că nu era fiică de conte și că nu le aducea nici 
un ban în vistierie. Ceea ce avea să afle imediat ce sosea 
Jonathan MacOwen. Și ultima nedumerire i se lămurise. 

Deşi îi era perfect clar că nu era decât o impostoare 
ce trebuia să se gândească la o cale de a pleca de acolo 
cât mai curând, Damaris nu se opusese deloc când so- 
siseră bagajele, iar slujnica îi măsurase cu dispreț sarafa- 
nele ei reale, cenușii şi șterse. În schimb, camerista lui 
Lady Trevelyan se delectase studiind rochiile elegante 
de muselină ale lui Alice şi alesese una albă ca neaua. 
Mânecile bufante copilăreşti şi panglicile roz păreau 
ușor nepotrivite pe Damaris, dar le acoperise cu un șal 
colorat de cașmir. Se simțea teribil de rebelă și foarte 
diferită de cum era ea de obicei. 

- Ajutor! Ajută-mă! O să mă omoare! 

Un vârtej de albastru și cenușiu se repezi sub patul 
lui Damaris, făcând draperiile să fluture. Stând pe un 
fotoliu lângă foc, tânăra femeie încetă să-și mai studi- 
eze fața vânătă în oglinjoara lui Alice ca să se holbeze 

speriată când la ușă, când la pat. Deja ştia că trebuia să 
se aștepte la încă un vizitator. O cameristă le gonise pe 
gemene din camera ei de două ori în dimineaţa aceas- 
ta. Drăcușorul care se ascundea acum sub patul ei nu-i 
fusese însă prezentat. Un flăcău de la bucătărie, poate? 
Ce fel de casă era asta în care copiii şi servitorii erau 
trataţi cu atâta asprime? 

O servitoare cu o față exasperată apăru în cadrul uşii, 
după cum se așteptase. 

- A venit cumva aici domnișorul Georgie, milady? 
întrebă ea făcând o scurtă plecăciune. 

- E posibil să fie tânărul plin de cenușă? se interesă 
Damaris. 

- Da, acela este năzdrăvanul, domnişoară, oftă ser- 
vitoarea. După ce Înălţimea sa a dat-o afară pe dădacă, 
domnişorul Georgie a încercat să se caţere prin hornul 
căminului să scape din camera copiilor, şi acum e cenu- 
şă peste tot. 

Chiar o dăduse afară pe dădacă! O, Doamne. Cu toa- 
te astea, Damaris nu se putu abţine să nu se strâmbe 
dezaprobator. Adesea își dorise să se poată cățăra pe un 
horn și să-și ia zborul. Probabil că ştrengarul trebuia pe- 
depsit, desigur, dar dacă ea însăși alesese să continue cu 
înșelătoria, atunci în nici un caz nu putea condamna un 
băiețel pentru o infracțiune cu mult mai neînsemnată. 

- A lăsat o dâră de cenuşă pe care să o poţi urmări? 

-A tot urcat și coborât scările, răspunse fata exaspe- 
rată. E cenușă peste tot. i 

-Atunci când o să-l văd o să-i spun că va trebui să o 
măture şi să curețe totul. 

Asta nu era o minciună. Poate că răspunsurile evazive 
erau la fel de rele precum minciunile, însă Damaris în- 
văţase să dea răspunsuri evazive în prima ei zi ca doam- 
nă de companie. Contele era un tip dificil, servitorii nu 
o acceptaseră, iar ea avusese de furcă mult ca să se adap- 
teze la poziţia ei intermediară. Răspunsurile evazive şi 
atitudinea supusă îi ușuraseră mult viața. 


i 
EJ 

Ceea ce ar fi vrut cu adevărat era să spună adevărul, 
dar ştia din experiență că asta nu dădea niciodată rezul- 
tate bune. 

Servitoarea mai făcu o plecăciune scurtă şi o luă la 
fugă. 

-Ştii unde să găsești o mătură, domnișorule Georgie? 

Damaris păru că pune întrebarea camerei goale. 

- Nu, doamnă, răspunse băiatul de sub pat. Tata m-a 
pedepsit să rămân în camera mea și m-am plictisit! 

- Ei bine, poate că așa stau lucrurile, dar ai fi dat 
dovadă de mai multă responsabilitate dacă ţi-ai fi cerut 
scuze pentru ceea ce ai făcut și ai fi întrebat politicos 
dacă poţi ieşi din camera ta în loc să te caţeri pe horn. 
Acum trebuie să plătești pentru nesăbuinţa ta. Cu sigu- 
ranță este o mătură la bucătărie. Du-te jos și cere-ţi scuze 
doamnei Worth și roag-o să-ți dea o mătură și un făraș. 
O să fie aşa de şocată, că va uita să te omoare. 

Un căpșor cu păr castaniu se ivi de sub așternuturile 
de pe pat. 

- Chiar? Promiţi? 

- Promit, spuse ea grăbită. Spune-i că eu team trimis. 

-Nu ar trebui să se schimbe mai întâi de hainele as- 
tea murdare? întrebă sec o voce masculină din ușă. 

Băieţelul se vâri la loc sub pat. 

- Dacă are ceva ce nu mai trebuie să poarte vreodată, 
replică Damaris pe acelaşi ton. Oricum se va murdări 
la loc. 

Vicontele era îmbrăcat în haine cafenii potrivite pen- 
tru vizitat moşia. Judecând după culoarea rumenă din 
obrajii lui, presupuse că fusese afară, în ger, şi tocmai 
se întorsese. 

- Ai ceva experiență cu băiețeii? întrebă el, străduin- 
du-se atât de tare să-și mascheze nerăbdarea atât de evi- 
dentă de a afla, încât Damaris trebui să-și muşte buzele 
ca să nu zâmbească. 

Şi doar o scânteie de speranță. Oare își putea oferi 
serviciile ca dădacă? Nu, dacă se dădea în continuare 
drept Lady Alice. Pe de altă parte, chiar voia să fie consi- 
derată o simplă servitoare pentru tot restul vieţii ei? 

Desigur. Ce altceva îi putea oferi viitorul? 

Dar uitându-se la vicontele cel chipeș... Oftă visă- 
toare. Nici prin cap nu-i putea trece să-i răpească ini- 
ma unui bărbat de felul acesta, iar dacă i-ar fi spus cine 
era cu adevărat, ar fi aruncat-o și pe ea afară în viscol. 
Se bucura prea mult de intervalul de respiro ca să rişte 
așa ceva. 

-Trei frați, milord, spuse ea, ocărându-se în minte 
pentru minciună. Alice avea trei frați mai mici la școală. 
Damaris nu avea nici unul. Dar este fiul vostru, conti- 
nuă. [| ştiţi cel mai bine. 

- Georgie, ieși imediat de sub pat, tună contele cu o 
voce care ar fi putut comanda o trupă întreagă de ostași. 

i datorezi scuze doamnei Worth. Du-te să te schimbi şi 
pe urmă fă ce ţi-a spus Lady Alice, 

- O să mă omoare, se auzi şoptind o voce minusculă. 

Damaris aproape se topi la vederea chipului ferm al 
gazdei sale îndulcindu-se şi transformându-se astfel com- 
plet prin apariţia unui zâmbet însoţit de o gropiță care 
dispăru în momentul în care fiul său se iți de sub pat. 

- Nu poate să te omoare, chiar dacă şi-ar dori, spuse 
el. Așa că primește-ți pedeapsa așa cum trebuie să o facă 
un bărbat. 

Băiatul oftă şi se chinui să iasă din ascunziş. 

- Dar eu nu sunt bărbat, protestă el. Sunt doar un 
băiețel. 

- Tu eşti stăpân în această casă, rosti vicontele cu fer- 
mitate. Trebuie să înveți să-ți asumi responsabilitatea 
pentru acţiunile tale. 

Băiatul făcu un bot lung și se mişcă, aruncând spre 
Damaris o ultimă privire plină de speranţă, ca şi cum 
ea ar fi putut să-l ușureze de povara pe care trebuia să 
o poarte. Ea își ascunse zâmbetul și dădu din cap 
solemn, aprobator. El mai oftă o dată și, târșâindu-și 
picioarele, ieşi. 

-Chiar este un băieţel, insistă ea imediat ce copilul 
dispăru. Dacă tot era pe cale să fie aruncată afară în vis- 
col, măcar putea să spună ce gândea. Nu era o libertate 
pe care să și-o mai îngăduie prea curând, poate niciodată. 

Să-i spui că este stăpân aici s-ar putea să fie o povară prea 
mare pentru umerii lui mici. 

- Asta mi se spunea și mie când eram de vârsta lui. 
Şi aşa e menajat şi răsfăţat de absolut fiecare ființă din 
casa asta. Cineva trebuie să-l înveţe şi că are îndatoriri. 

Se încruntă la ea, ca şi cum îl acuzase că voia să-l 
transforme pe băiat într-un sclav. 

Dacă unchiul ei s-ar fi încruntat așa, ar fi tremurat ca 
varga. Era uimitor cât de neînfricată putea fi când nu 
mai avea nimic de pierdut. 

- Sunt de acord, dar poate că ar trebui să aibă înda- 
toriri pe măsura vârstei, cum ar fi să-și termine temele. 
Probabil că este foarte descurajant să fii în pielea lui și 
să crezi că trebuie să ai grijă de un întreg domeniu. Co- 
piii au tendința să ia lucrurile exact aşa cum le aud. 

Sprâncenele vicontelui se arcuiră într-o încruntătură 
şi mai pronunțată, dar nu ţipă. 

- Exact aşa cum le aud? Poate. Se scutură, hotărât să 
nu mai continue disputa, şi redeveni o gazdă veselă şi 
ospitalieră. Cum te simţi în dimineața asta? Arăţi mult 
mai bine. 

-Mă și simt mult mai bine, mulțumită bunătăţii 
dumitale. Încă nu îmi amintesc foarte clar cum am 
ajuns aici, dar vă sunt foarte recunoscătoare pentru că 
m-aţi salvat. 

În punctul acesta ar fi trebuit să continue cu „dar se 
pare că a apărut o confuzie...“ 

Nu se putu decide să o facă. Voia să rămână acolo 
cât se putea de mult. Dacă ei îl aşteptau pe iresponsabi- 
lul de Jonathan să vină să o ia pe Lady Alice, Damaris 
estima că aveau nevoie de răbdare. Desigur, odată ce-și 
făcea apariţia, jocul ei se termina. 

- Ai suferit o lovitură foarte puternică. Nu este ceva 
neobișnuit ca pacienţii să uite accidentul care le-a provo- 
cat trauma, spuse vicontele cu înțelegere. E suficient să 
ştii că vizitiul tău şi caii sunt bine şi se află în siguranţă, 
iar dumneata ai fost singura victimă. Ți-am trimis acasă 
trăsura şi ești binevenită să rămâi aici cât vrei, deși fără 

dădacă şi cu doar câteva săptămâni până la Crăciun, co- 
piii se pare că ne vor da mari bătăi de cap, mi-e teamă. 

Damaris se gândi cu nostalgie la sărbătorile de 
Crăciun din copilărie. Părinţii ei nu fuseseră oameni 
bogaţi, dar fuseseră fericiți. Își amintea mirosul mi- 
nunat de ramuri de brad, portocale și budinci pe foc, 
râsetele fericite care umpleau camerele când părinţii ei 
ascundeau cadouri unul de celălalt. Asta se întâmplase 
cu atâta amar de vreme în urmă... înaintea epidemiei de 
gripă care îi răpise. 

Trăgându-și uşor nasul, își înăbuși lacrimile şi zâmbi 
slab. Nu o să se mai întâlnească niciodată cu o aseme- 
nea fericire, în afară de cazul în care vagabondul de 
Jonathan refuza să părăsească Londra, și chiar și atunci 
şederea ei acolo nu putea fi decât una temporară. 

Se putea mulțumi şi cu o ședere temporară. Poate că 
până atunci Alice îi găsea un loc. 

- O să-mi facă plăcere să vă ajut cu copiii cât sunt 
aici, se oferi ea, încercând să nu pară prea plină de 
speranţe. 

Poate că nu aveau să se înfurie foarte tare când aflau 
adevărul dacă le era de ajutor. 

-Nu îți pot cere ţie aşa ceva! tresări el șocat. Nici 
măcar dădacele cu experiență nu au fost în stare să se 
ocupe de răsfățații mei. Adevărul este că le-am permis 
cam multe. 

-Copiii nu se strică aşa cum se acrește laptele, îi 
răspunse ea. Pur şi simplu au nevoie de dragoste, aten- 
ţie, reguli care să nu fie niciodată încălcate și ocupaţii 
care să li se potrivească. E destul de dificil ca o singură 
persoană să le ofere toate astea, dar dacă toată lumea 
cade de acord cu ce trebuie să facă fiecare și pe urmă 
aplică regulile, copiii vor învăţa și se vor obişnui cu asta 
foarte curând. 

-Asta era treaba dădacei, protestă el. Doar nu s-ar 
aştepta cineva să-mi petrec eu zilele stând după ei, iar 
mama niciodată nu a avut o atitudine consecventă. Poa- 
te că ar trebui să angajez două dădace. 

-O guvernantă, îndrăzni Damaris să sugereze. Co- 
piii au nişte minţi foarte active şi nu mai sunt bebeluşi, 
nici nu mai au doi ani. Mă mir că fiul dumitale nu este 
încă la școală. 

-Mama nu ne-a permis să mergem la școală până la 
o vârstă mult mai mare și am supravieţuit. Dar dacă îl 
ţin acasă în loc să-l trimit la şcoală, o să am nevoie şi de 
un institutor pentru Georgie, și de o guvernantă pentru 
gemene. Mie îmi este greu să păstrez până și o dădacă, 

Damaris se bucura foarte tare să aibă o discuţie 
reală cu un bărbat care îi respecta inteligența în loc să 
o ignore ca şi cum ar fi fost invizibilă. Senzaţia fu atât 
de puternică, încât nu reuși să-și ţină gura așa cum ar 
fi trebuit. 

-Trebuie să cunoşti oamenii potriviţi şi să pui între- 
bările potrivite pentru a găsi servitori buni. Dacă ai fi 
căsătorit, soția dumitale ar putea face asta. Dar eu aș 
putea să-i scriu... Ezită, încercând să gândească și să vor- 
bească precum Alice. Aş putea să-i scriu fostului institu- 
tor al fratelui meu ca să-i cer niște sugestii. 

- Ţi-aş rămâne recunoscător. Nu am timp să merg la 
Londra, iar omul care se ocupă de afacerile mele este 
în Manchester. Majoritatea servitorilor mei au fost din 
zona aceea. Poate că este momentul să caut mai departe 
de atât. 

Un zgomot înfundat foarte puternic, un scârţâit în- 
spăimântător urmat de o mulțime de ţipete întrerup- 
seră conversaţia ce ar fi continuat fără îndoială la fel 
de plăcut. Vicontele ieși în grabă, fără să-și ceară măcar 
scuze. Incapabilă să rămână cu mâinile în sân, Damaris 
îşi ridică fusta - fusta lui Alice — cea strâmtă şi se repezi 
după el. 

Trev se năpusti în salonașul de unde se auzeau țipete- 
le. O bancă masivă îl împiedica să vadă ce era pe podea. 
Un lanţ se legăna liber din tavan, dar candelabrul cel 
masiv zăcea pe jos. La vederea acestuia, inima îi intră 
în fibrilaţii. 

Doi porumbei își fluturau înnebuniți aripile pe cămi- 
nul enorm de lemn în mijlocul unei grămezi de ramuri 

de brad pe care nu-și amintea să le mai fi văzut. Pisica 
din bucătărie se agăţase de tapiseria medievală de pe 
perete, mieunând din rărunchi. Şi, nu se ştie de ce, 
capra pe care o adoptaseră gemenii vara trecută mesteca 
franjurii scaunului tapițat al mamei sale. 

Georgie ţipa şi sărea în sus şi-n jos încercând să ajun- 
gă la lanţul candelabrului. Slujnicele țipau fără nici un 
rost. Se auzeau gemenele, dar nu se vedeau. Ceea ce nu 
era un semn bun. Trev sări peste bancă și aproape căzu 
peste candelabrul masiv de fier şi cristal de pe podea. 

O geamănă zăcea sub cercul greu de fier, în timp ce 
cealaltă încerca disperată să-l ridice cu mânuțele ei gră- 
suţe. Lumânări și cristaluri erau împrăștiate peste tot pe 
podea și pe covorul gros. Trev le zdrobi când se lăsă în 
genunchi să ridice candelabrul de peste grămada moto- 
tolită ce era fiica lui. 

Se gândi că îi era imposibil să respire până când va 
şti că Mina însăși respira. Sigur că era Mina. Își putea 
închipui întregul episod de la început până la sfârşit - 
copiii ce aduceau înăuntru ramuri verzi, urmaţi de po- 
rumbei și de capră. Păsările care zburaseră şi se opriseră 
pe candelabru. Georgie care încercase să îl coboare ca 
să le prindă. Mina, întinzându-se spre ele... Trev voia să 
închidă ochii și să tragă aer în piept, dar trebuia să ridi- 
ce jumătate de tonă de fier mai întâi. 

Şi avea nevoie de cineva care să o scoată pe Mina 
de acolo când făcea asta. Când îl văzuse, începuse să 
plângă și ochii ei mari îl priveau rugător de sub hăţişul 
de bucle. Era vie. Trev ridică cercul de fier și strigă spre 
cei din cameră. 

Nimeni nu făcu ceea ce evident trebuia făcut. 

Mama lui se repezi înăuntru și începu și ea să ţipe la 
unison cu slujnicele. Capra veni spre el să-i guste panta- 
lonii. Georgie se agăță de lanţ și începu să tragă - ceea 
ce era bine, dar inutil, fiindcă era mult prea mic să-l 
poată înfășura pe mâner. 

Unde naiba erau valeţii? Trev nu putea ţine cande- 
labrul ridicat așa la nesfârșit, dar nu putea îngădui ca 
Mina să fie strivită din nou! 


| 
| 

În panica ce îl cuprinse o văzu deodată pe fragila 
Lady Alice repezindu-se înăuntru, cu o singură șuviță 
din părul ei blond căzându-i desprinsă din coc, cu ro- 
chia ei delicată de muselină învelindu-i frumos formele 
feminine. Lui Trev i se păru ca un înger. Fără măcar 
să țipe sau să pună o singură întrebare, se strecură sub 
partea de candelabru pe care o ridicase el. Strigă la una 
dintre slujnice să îngenuncheze și să țină şi ea de cam- 
delabru în timp ce ea verifica dacă Mina avea vreun os 
rupt înainte să o miște. li porunci celeilalte slujnice să 
se ducă după un valet. 

n mod miraculos, cu toţii îi ascultară poruncile fer- 
me. Era mai puternică decât crezuse el când o văzuse 
zăcând palidă și apatică în pat. Era cât se poate de femi- 
nină pe dinafară, dar se dovedea că era perfect capabilă 
să gândească şi să ia decizii de una singură. Unde naiba 
fuseseră femeile ca ea de nu dăduse el de nici una? 

Cum îi sărise cineva în ajutor, Trev putu din nou să 
gândească limpede. 

- Georgie, înfăşoară lanţul în jurul inelului din vatra 
căminului ca să țină, ordonă el. Mamă, ajută-l sau mă- 
car cheamă un băiat de la grajd să-l ajute. Tina, vezi câtă 
sticlă poţi strânge cu măturica de la cămin ca să o putem 
muta pe Mina de aici fără să o zgâriem. 

Cu Lady Alice care îi șoptea vorbe liniștitoare fiicei 
lui, făcând-o să nu se mai teamă, Trev ar fi putut ţine 
candelabrul așa şi o sută de ani. Era ca şi cum greuta- 
tea candelabrului nu era nimic comparativ cu greutatea 
gospodăriei pe care o dusese în spinare toată viața. Tri- 
mise un lacheu să aducă un doctor. Sub îndrumarea lui 
Lady Alice, altul o ridică pe Mina ca și cum ar fi fost de 
porțelan. Trev reuşi chiar să scoată câteva cuvinte 
de liniștire pentru ceilalți copii în timp ce lăsa cercul de 
fier înapoi pe covor. 

Nu mai plânsese de când avea zece ani și murise tai- 
că-său, dar acum era pe punctul de-a o face, numai că 
acestea erau lacrimi de recunoștință. Şi poate şi puţin 
de disperare că Mack găsise bijuteria asta și niciodată nu 
avea să aprecieze norocul pe care îl avusese. 

Îi îmbrăţișă pe Georgie și Tina şi îi linişti, căci plân- 
geau și încercau să-i explice ce se întâmplase. Chiar nu-i 
păsa. Avea să se mai întâmple iar și iar dacă nu prelua 
controlul asupra căminului său. Și se temea că asta nu 
era posibil deocamdată. Avea nevoie de ajutor, trebuia 
s-o recunoască. Nu mai putea să se convingă pe sine că 
dădacele şi slujnicuţele erau suficiente pentru a-i supra- 
veghea copiii, dar nu putea face asta de unul singur. 

Trev îi lăsă pe Georgie și Tina în mâinile mamei lui, 
obligând-o pe aceasta să preia comanda acolo în loc să 
se retragă în camera ei. În starea de confuzie în care se 
afla, de fapt Lady Violet chiar îi goni să urce mai repede 
la etaj în loc să protesteze în vreun fel. 

Apoi, trăgând adânc aer în piept şi pregătindu-se pen- 
tru ce era mai rău, intră în camera copiilor, unde Lady 
Alice și o cameristă o îngrijeau pe Mina - care sporovăia 
ca un cintezoi. 

Trev aproape că se împiedică de uşurare. Lady Alice 
ridică ochii şi îi oferi o jumătate de zâmbet. Probabil că 
în ochii ei părea ca un tiran mare cât un munte, dar pur 
şi simplu încă nu se simţea în stare să se relaxeze. 

Trase un scaun lângă pat şi luă mâna mică a Minei 
în mâna lui. 

Îşi adora copiii. Doar că nu ştia ce să facă cu ei. Ura 
să se simtă așa de neajutorat. 

-Cred că e posibil să fi încercat să oprească lovitura 
cu braţul. Acesta pare să fi fost cel mai vătămat, dar eu 
nu sunt medic. l-am cerut mamei tale medicamentul 
acela pe care mi l-a dat mie ca să-mi ușureze durerile, 
dar cred că ei trebuie să îi dăm foarte puţin, la cât e de 
mică. 

Lady Alice nu ridică ochii de la brațul Minei ce 
se umfla văzând cu ochii, înfășurat într-o bucată de 
muselină. 

Mina clipi și se uită la el cu ochii înlăcrimaţi. 

- Eu am vrut doar să alung păsările, şopti ea. Ştiam că 
nu o să-ți placă să le găseşti acolo, 

-E în regulă, draga mea. Nu aveai de unde să știi cât 
de greu este cercul acela de fier. Georgie nu ar fi trebuit 
să-l coboare, dar nici el nu ştia. 


| 

Trev ştia, dar el nu fusese acolo. O dădacă ar fi ştiut, 
însă el o aruncase afară. Îi venea să-și urle disperarea la 
lună, dar asta nu ar fi servit la nimic. 

-Ar fi trebuit să chemi un valet, domnişoară Mina. 
De asta ai servitori, ca să te ajute. Poate că îţi amintești 
asta data viitoare când o să intre capra în casă. 

Lady Alice spuse asta cu așa o bună dispoziţie, că 
până şi Mina zâmbi, cu toată durerea pe care o simţea. 

Lui Trev îi venea să o îmbrăţişeze pe fata cea frumoa- 
să. Ar fi vrut să-l găsească pe Mack şi să-l târască la altar 
chiar în minutul acela, ca să nu-i dea vreo șansă să scape 
cumva din casa asta de nebuni. Dar rămase cu stoicism 
alături de copila lui rănită și aşteptă doctorul. 

Când acesta sosi în sfârșit, Lady Alice se ridică pen- 
tru a-i lăsa lui locul ei și se dădu la o parte. 

- L-am văzut pe tânărul Mack gonind ca vântul şi ca 
gândul în drum spre încoace, spuse medicul vârstnic, 
examinând cu atenţie braţul Minei. Am crezut că este 
cineva pe moarte. 

Lady Alice se făcu albă ca varul pe sub vânătăile găl- 
bui, observă Trev. Dacă se temea de sosirea lui Mack, 
ăsta nu era deloc un semn bun pentru logodna lor. Dar 
nu putea face nimic cât timp fiica lui avea dureri. 

- Mă duc să văd ce fac Georgie şi Tina, șopti tânăra, 
ieşind în goană din cameră înainte ca Trev să poată mă- 
car pune o întrebare. 


„O, Doamne!“ Ce trebuia să facă acum? 

Mintea amorţită a lui Damaris era complet blocată 
acum din cauza panicii. Nu putea face decât ceea ce era 
normal - să-i caute pe copii ca să îi liniştească, aşa cum 
promisese. Şi să se roage să-i treacă prin minte un plan 
de evadare. Neîndoielnic, Jonathan şi Mack erau una şi 
aceeași persoană. Avusese o grămadă de timp să fi sosit 
deja până acum. Cu siguranță avea să vină să o caute 
dintr-un moment în altul. 

Ar fi trebuit să ştie că norocul ei nu avea cum să du- 
reze, că în nici un caz nu ar fi putut să se desfete în lux 
prea mult timp dându-se drept altcineva. Fusese o pros- 
tie din partea ei să creadă că cineva ar putea să o vrea, 

Îngenunche pe covorul luxos din dormitorul lui 
Lady Violet şi îşi deschise brațele să-i primească pe copi- 
laşii care plângeau. Aceştia își puseră capetele pe umerii 
ei şi încercară să-i explice cum stăteau lucrurile cu capre- 
le și porumbeii și cum voiseră să împodobească toată 
casa pentru sărbători. Damaris se bucură la fel de mult 
să-i strângă la piept pe cât părură şi ei să se liniştească în 
braţele ei. Poate că într-adevăr trebuia să se roage să i se 
permită să le fie dădacă. 

Lordul Trevelyan nu avea cum să aibă încredere în- 
tr-o dădacă ce se dădea drept altcineva. 

lar ea nu putea suporta să lucreze pentru un bărbat 
care corespundea întru totul visurilor ei. Ridicase de 
unul singur acel candelabru monstruos ca și cum ar fi 
fost un fierar puternic! Inima ei sângera pentru el şi co- 
piii lui. Nu, nu putea să le fie dădacă. Trebuia să plece 
de acolo imediat. 

Lady Violet se învârti îngrijorată în jurul lor un timp, 
după care decise că o ciocolată fierbinte era remediul 
universal şi ceru să fie adusă sus o tavă. Când copiii se 
liniștiră aşezaţi la o masă plină cu prăjiturele și cești cu 
ciocolată, Damaris decise că trebuia să-şi împacheteze 
cufărul și să caute apoi un valet care să o ajute să se 
întoarcă la han. 

Mai întâi merse în salonaş să le spună servitorilor 
că totul va fi bine şi să se asigure că se ocupau să redea 
camerei înfăţişarea ei normală. Lordul Trevelyan avea 
destule pe cap și așa. li putea face acest ultim gest de 
curtoazie drept recunoştinţă pentru că o salvase. 

Cineva scosese capra de acolo, dar porumbeii zburau 
în continuare pe deasupra, imposibil de atins. Un valet 
prinsese candelabrul de lanţ ca să-l ridice din nou în 
tavan, deși părea urât îndoit şi înclinat într-o parte din 
cauza căzăturii. Damaris sugeră să se pună niște firimi- 
turi de pâine într-un coş şi pe urmă să se arunce o față 
de masă peste acesta când păsările veneau să se hrăneas- 
că înăuntru. 

În timp ce o slujnică mătura mizeria de pe covor, alta 
se duse în grabă să caute un coș. După ce făcuse tot ce 
putuse, Damaris o luă în sus pe scări să-şi împacheteze - 

să împacheteze cufărul lui Alice. Își luase cu ea econo- 
miile, păstrate în săculețul de mână. Putea să le folo- 
sească pentru a rămâne o noapte la han şi apoi ca să ia 
poştalionul spre... spre undeva, oriunde. 

Un tânăr se năpusti pe scări în sus și trecu pe lângă 
ea în goană, aproape dărâmând-o. Posomorât, se scuză, 
o ajută să-și recapete poziţia și apoi continuă să alerge ca şi 
cum ea era un nimeni, un nimic. Ceea ce chiar era. 

Cum ea abia, abia dacă-l recunoscuse, presupuse 
că nu avea nici un drept să se aștepte ca Jonathan 
Trevelyan să o recunoască pe ea, mai ales sub vânătăile 
de pe faţă. Poate că avea șanse să scape înainte de inevi- 
tabila confruntare. 

şi strânse bagajul singură, nedorind să le deranjeze 
pe Lady Violet şi pe camerista ei. Îi oferi valetului o 
monedă să aducă o trăsurică cu un vizitiu și îi spuse să 
fie acolo într-o oră. 

Nu putea să plece fără să-și ia rămas-bun, descoperi 
ea. Pur şi simplu, nu putea. Poate că se deprinsese cu su- 
punerea din necesitate, dar se părea că îi mai rămăsese 
o urmă de demnitate şi de coloană vertebrală. 

Se opri mai întâi la apartamentele lui Lady Violet și 
îngheţă când îl văzu pe Jonathan măsurând camera cu 
paşi mari, cu Georgie pe umeri. 

-Sigur că nu este însărcinată, mamă, ce lucru în- 
grozitor poţi să spui! E o fată dulcică cu o zestre mare. 
Nu o să mai fiu o povară pentru domeniul acesta îndată 
ce ne vom căsători. Nu m-am gândit însă să mă leg la 
cap așa de repede. Tocmai am câștigat o grămadă de 
bani, dar dacă insiști... 

Ajunse la capătul îndepărtat al camerei și se întoarse 
tocmai când Lady Violet strigă: 

- Lady Alice! A sosit Mack! 

„O fată dulcică cu o zestre mare, într-adevăr!“ Dama- 
ris îl fixă pe tânărul nesăbuit cu o privire înghețată. 

- Îmi pare rău să te dezamăgesc, domnule, spuse ea 
fără cea mai mică urmă de regret, înainte ca el să-și poa- 
tă reveni din uimire. Dar Lady Alice preferă să fie iubită 
pentru ea însăși și nu pentru zestrea ei. Deja până acum 

este în siguranţă și căsătorită printr-o dispensă specială 
cu un tânăr minunat care o adoră. 

- Cine naiba ești tu? strigă onorabilul Jonathan 
Trevelyan. 

- Sunt doamna de companie a lui Lady Alice. Nu mă 
aştept să mă fi observat, când în mod evident nu ai apu- 
cat să observi nici ce femeie minunată este Alice. Data 
viitoare alege o domnişoară pe care nu o deranjează să 
fie luată în căsătorie pentru zestrea ei. Chiar şi mai bine, 
apucă-te de ceva în viaţă ca să câştigi dumneata însuți 
o avere. 

Nu-i venea nici ei să creadă ce cuvinte îi ieșeau pe 
gură, dar de ani buni își înfrânase sentimentele şi își 
ţinuse părerile pentru ea, așa că acum nu se mai putu 
abţine datorită acestei senzaţii nou-dobândite a libertă- 
ţii de a spune ce gândea. 

Ignorând vorbele prea puţin politicoase, ba chiar de-a 
dreptul injurioase, scoase de tânărul și răsfăţatul lord, 
Damaris făcu o reverență plină de respect în faţa vicon- 
tesei mamă. 

- Vă ofer sincerele mele scuze, milady. Nu mi-am pro- 
pus în mod intenționat să vă înșel încrederea, dar un 
timp gândurile şi amintirile mele au fost cam confuze. 
Acum totul e cât se poate de clar și trebuie să repar orice 
greşeală pe care am cauzat-o fără să vreau. Sunt verișoara 
lui Lady Alice, Damaris Bedloe. Venisem să vă prezint 
scuzele ei dumneavoastră și lui Jonathan. Dacă sunteţi 
așa de amabilă să îi transmiteţi lordului Trevelyan recu- 
noştinţa mea pentru ospitalitatea lui, acum o să plec. 

Se răsuci pe călcâie şi porni, cu inima distrusă că 
trebuia să părăsească acest cămin - şi acest bărbat - pe 
care nu lar fi putut avea nicicând. Era mai mult decât 
o prostie să creadă că cineva se putea îndrăgosti în 
doar câteva zile. El doar îi trezise visurile ascunse, asta 
era tot. 

Dar nu avea cum să scape așa de ușor. În timp ce 
valetul îi ducea cufărul la ușa de la intrare, în spatele ei 
răsunară pași grei şi foarte grăbiţi. Ştia ai cui erau și fără 
să se întoarcă. 

Îşi dori să fi putut să fugă de acolo înainte să poată 
vedea dezamăgirea, sau și mai rău, furia, zugrăvită pe 
fața lui frumoasă. 

Dar își săpase singură groapa, iar acum trebuia să 
suporte consecințele. Ridicându-și bărbia, dădu de 
privirea aprigă a lordului Trevelyan. Inima aproape 
i se rupse în două la vederea lui, dar ea se întări și-și 
adună puterile. 

- Milord, spuse ea amar. Din nou, vă cer scuze. 
Nu îmi dau seama ce m-a apucat să fac ce am făcut şi 
nu am cum să vă cer iertare îndeajuns. Haideţi să lăsăm 
lucrurile aşa cum sunt, rogu-vă. 

Indiferent ce se aflase sub privirea aceea sălbatică 
pe care i-o aruncase el mai înainte, acum pierise. In- 
cuviință din cap ţeapăn, ca replică la tonul și vorbele 
ei protocolare. 

- Vă întoarceţi la Lady Alice? 

Gaura din inima ei se făcu și mai mare. 

- Nu știu, milord. Datoria mea a fost să-mi cresc 
verişoara ca şi cum ar fi fost copila mea şi asta am și fă- 
cut. Acum este soție și se poate descurca foarte bine de 
una singură. 

- Poţi rămâne să lucrezi aici, rosti el aspru. Ştiu că nu 
suntem chiar foarte cuviincioși, dar copiii... 

Ea ridică o mână înainte ca el să-i poată oferi concret 
slujba pe care ar fi vrut atât de mult să o accepte și des- 
pre care știa că ar fi ucis-o dacă ar fi avut-o. 

- Nu, milord. Copiii sunt mai mult decât adorabili. 
V-am spus de ce au nevoie. Poate că în timp veţi găsi o 
soție care să vă ajute cu ei. Până atunci, vă voi trimite 
numele câtorva preceptori și guvernante care s-ar putea 
să li se potrivească. Eu, una, nu sunt suficient de pregă- 
tită pentru asta. Vă urez o zi bună şi, încă o dată, vă rog 
să mă iertați. 

Făcu o reverență adâncă şi ieşi înainte ca el să o poată 
vedea plângând. 


În seara aceea, Trev rămase cu coniacul și neferi- 
cirea lui în faţa focului care trosnea în cămin. Bra- 
tul Minei fusese îngrijit, iar acum primise laudanum 

să se liniştească. Mack era în camera lui, supărat, după 
ce Trev îl certase cu multă asprime. Oare ar fi ieşit ceva 
mai bun din Mack dacă ar fi fost trimis la o şcoală cu 
reguli mai stricte - departe de mama lor cea îngădui- 
toare - ceva mai curând? Oare era cazul ca el să-l trimită 
pe Georgie? 

Nu avea de unde să ştie. Muncise și făcuse domeniul 
să prospere, astfel încât ar fi putut acum întreține o duzi- 
nă de familii. Putea să facă o balanţă contabilă, să aleagă 
bucăţile de pământ şi recoltele pe care voia să le cultive 
acolo în funcție de specificul fiecăreia, să hotărască în 
legătură cu animalele pe care să le cumpere, să aleagă un 
vin bun şi atâtea altele, dar nu ştia cum să le fie și tată, şi 
mamă copiilor lui. Ei erau cea mai importantă parte din 
viaţa lui şi tocmai de ei nu se putea ocupa ca lumea. 

Fir-ar ea să fie, femeia aceea înșelătoare spusese că 
trebuiau să aibă reguli stricte şi profesori, iar el trebuia 
să-și ia o soție care să-l ajute, dar acesta era încă un lucru 
la care nu se pricepea deloc - să aleagă o femeie. O cre- 
zuse perfectă pe asta, iar ea îl minţise întruna. Așa că de 
ce ar fi crezut ceva din ce spusese? La fel ca răposata lui 
soţie, și ea lăsase în urma ei numai haos. Copiii fuseseră 
devastaţi să o piardă. Sigur că avea să le fie mult mai 
bine fără ea, chiar dacă nu înțelegeau asta acum. 

Cu toate acestea, îi era dor de ea. După evenimen- 
tele ce se petrecuseră în ziua aceea, se simţea pustiit pe 
dinăuntru. Ea lăsase un gol acolo unde fusese speranță 
şi bucurie. Trezise o inimă pe care o crezuse adormi- 
tă, dacă nu chiar moartă. Dorinţa de a avea o familie 
adevărată căreia îi permisese să se strecoare în el fusese 
strivită şi acum nu vedea nimic la orizont cu care să o 
poată înlocui. 

De fapt, stătea aici anticipând cât de mult avea să-i 
ia fetișcanei înșelătoare să îi trimită o scrisoare cu nu- 
mele preceptorilor! Ca şi cum asta avea să se întâmple 
vreodată. 

Ușa de la birou scârțâi și o umbră mică se strecură în 
cameră. Trev nu spuse nimic când Georgie se cățără şi 
se cuibări în canapeaua largă de lângă el. Ar fi trebuit 
ca băiatul să fie în pat. Dar nu era nimeni care să-l ţină 

acolo. Lui Trev nu-i trecu prin cap nici o pedeapsă pe 
care puştiul s-o ia în serios, 

şi iubea copiii, dar domnișoara Bedloe avusese drep- 
tate. Aveau nevoie de reguli, şi aceste reguli trebuiau 
aplicate. 

-O să avem o mamă? șopti Georgie. 

Numai un copil putea intra așa de rapid chiar în mie- 
zul problemei. 

-Ar trebui să merg la Londra să găsesc una, îi răs- 
punse Trev, alungând întrebarea din minte. Aș fi plecat 
foarte mult timp. Ceea ce cu siguranță nu ţi-ar plăcea. 
Acum mergi sus, la culcare. 

Domnișoara Bedloe Lar fi întrebat probabil pe băiat 
de ce voia să ştie asta. Dar Trev ştia şi nu voia să mai 
audă încă o dată motivul. 

- Am vorbit cu gemenele, insistă Georgie. Vrem ca 
doamna cea drăguță să fie mama noastră. Va fi cadoul 
nostru de Crăciun. Nici nu ar mai fi nevoie să ne cauţi 
un alt dar. Poţi să-i dai ei portocalele noastre de Crăciun 
şi noi promitem să fim cuminţi pentru totdeauna. 

Trev își înghiți înjurăturile. Ciufuli părul lui Georgie 
şi îl ridică de pe scaun îndreptându-l cu fața spre ușă. 

-Dacă ar fi atât de simplu, aș fi de acord, dar nu 
este. În pat cu tine, sau nu mai primești niciodată 
un cadou. 

Băiatul se îmbufnă, dar nu se dădu dus. 

- Ei îi place de noi. Tu ai făcut-o să plece. Este numai 
vina ta! strigă el înainte să o ia la goană în picioarele-i 
încălțate numai în șosete, 

Ei bine, da, probabil că era vina lui. Dacă era verişoa- 
ra lui Lady Alice, însemna că era de familie bună - iar 
el se oferise să o facă servitoarea lui. Merita să-i tragă 
cineva un pumn în faţă. 

Ce altceva ar fi trebuit să facă? Abia, abia o cunoş- 
tea pe femeie, în afară de faptul că ştia că minte şi 
că înșală. 

Și că îi îmbrăţișase pe copiii lui şi îi făcuse să o iu- 
bească. Şi le poruncise servitorilor lui și îi făcuse să-i dea 
ascultare. Și se comportase cu multă inteligenţă în toate 
privințele mai puţin una - iar dacă își proteja verișoara 

de un ticălos nesimţit cum era Mack, Trev nu putea nici 
aici să-i găsească vreo vină. Era nevoie de mult curaj să 
faci ce făcuse ea. 

Oportunitatea i se ivise în prag, iar el îi trântise uşa în 
nas din cauză că se fripsese o dată. „Foarte prost, Trev, 
de o prostie înfiorătoare.“ Se încruntă încercând din 
răsputeri să alunge valul de angoasă care îl cuprinsese. 


Cum nu avea unde în altă parte să se ducă, Damaris 
luă un poştalion spre sud, departe de zăpada care se 
topea rapid. Amintindu-și viscolul care o condusese la 
Trevelyan Hall, clipi disperată să-și înghită lacrimile și 
să nu se gândească la viconte. Să descopere că putea 
nutri un vis minunat era una, dar să-şi piardă inima pen- 
tru un gentleman chipeș şi afectuos cu prea multe pro- 
bleme pe cap, pe care îl întâlnise cu numai câteva zile în 
urmă... Ei bine, fusese crescută să gândească mai practic 
de atât. Dar ar fi fost așa de bine dacă inima putea să 
i se vindece şi lacrimile să nu-i mai curgă! 

Ajungând la un han drăguţ din apropiere de Chelten- 
ham, își șterse ochii cu o batistă şi se hotări să rămână 
puţin. O costa mai puţin decât în oraș şi mâncarea era 
bună. Îi scrise lui Alice să o întrebe dacă vreuna dintre 
prietenele ei avea nevoie de o doamnă de companie și 
să-i trimită numele unor guvernante ca lumea pentru 
biata familie Trevelyan pe care o înşelase. Merita să aibă 
inima frântă pentru ce le făcuse. 

În timpul zilei, Damaris făcu investigaţii discrete des- 
pre familiile bogate din zonă, sperând că-și putea găsi 
un loc de muncă. 

Întâlnise multe dintre cunoştinţele contelui de-a lun- 
gul anilor, dar nu se putu gândi numaidecât la vreuna 
care ar fi putut avea nevoie de serviciile ei, așa cum erau 
ele. Şi cel mai bine era să aștepte până ce se duceau 
de tot vânătăile înainte să apară la ușa cuiva să ceară 
o slujbă. 

Tocmai primise un răspuns de la Alice şi îşi ştergea 
încă o lacrimă, când hangiul o anunţă că un gentle- 
man venise să o viziteze. Alice îi spusese că îl va trimite 

pe Theodore să o aducă la Londra, dar lui Damaris nici 
nu-i trecuse prin cap că va ajunge odată cu scrisoarea! 


Nedorind să se vadă că plânsese, se şterse şi se aranjă 
cât de bine putu şi îşi așeză și părul, astfel încât urmele 
vânătăilor să nu pară atât de înspăimântătoare. Apoi se 
grăbi în jos pe scări spre salonașul privat unde o trimi- 
sese hangiul. 

Îngheţă la vederea gentlemanului înalt care măsura 
camera în sus și în jos, în veşminte de călărie boțite şi 
pătate din cauza drumului lung, lovind cu cravaşa în 
cizme la fiecare pas greu pe care îl făcea. Pălăria îi arăta 
ca şi cum ar fi cules-o din noroi înainte să o arunce pe 
masă. Cizmele lui înalte erau și ele pline de zloată. lar 
când se întoarse... îi văzu cercurile întunecate de sub 
ochi şi ridurile de îngrijorare acolo unde ar fi trebuit să-i 
fie gropiţa din obraz. 

- Mina! strigă ea îngrozită. S-a întâmplat ceva cu 


Mina? 


Zâmbetul apăru pe fața lui, reflectându-i-se și în ochi. 
- Acesta este primul tău gând când mă vezi? 
„Zăpăcită, ea nu știu ce să spună. Își împreună mâinile 
şi scotoci înnebunită prin minte. Nici nu-și putea imagi- 
na cum de lordul Trevelyan se apucase s-o caute. 

- În afară de cazul în care ai venit să mă arestezi pen- 
tru fraudă, nu mă pot gândi la un alt motiv pentru care 
să te afli aici. 

Zâmbetul îi muri pe buze și începu să lovească din 
nou în cizmă cu cravaşa,. 

- Probabil mă crezi un mare neghiob. Mina e bine. 
Doctorul spune că după părerea lui are doar un os rupt, 
iar copiii sunt foarte rezistenți. 

Revenindu-și din șocul iniţial, deși inima încă îi bä- 
tea să-i spargă pieptul, Damaris dădu din cap precaută. 

- Mă bucur să aud asta. Vreţi niște ceai? Ar fi trebuit 
să vă întrebe hangiul. 

- Lasă-mă mai întâi să spun ce am venit să-ți spun. 
Pe urmă poți să mă arunci afară pe mine şi pe capul 
meu prost. Se lovi peste cap cu podul palmei şi se întin- 
se să ia un pachețel de pe cămin: Ți-am adus astea. 

Uimită, Damaris luă cutia, apoi zâmbi la vederea de- 
senelor copilăreşti care o împodobeau. 

- Copiii le-au pictat, exclamă ea. Ce minunate sunt! 

El scutură emoționat din umerii lui lați. 

- Sunt suficient de brutal ca să mă folosesc de toa- 
te mijloacele de convingere pe care le am la dispoziție. 
Deschide-o. Le comandasem pentru copii, dar ei m-au 
asigurat că tu eşti mai importantă decât orice cadou. 

Ea clipi de mirare, dar privirea lui era aţintită pe 
cutie. Cu degete tremurânde, incapabilă să gândească, 
deschise cutia cea frumoasă ca să găsească în ea o jumă- 
tate de duzină de portocale parfumate. 

-O, Doamne, ce minune! Şi eu obișnuiam să 
primesc o portocală la fiecare Crăciun. 

-A fost tot ce am avut pentru a-ți spune cât de speci- 
ală eşti pentru noi. Nu am o seră plină de flori ca să-ţi 
aduc un buchet. Îmi închipui că așa procedează gentle- 
menii la Londra cu doamnele cărora le fac curte. M-am 
gândit că poate tu vei fi o idee mai practică şi vei prefera 
portocalele. 

- C.. cu... curte? se bâlbâi Damaris nevenindu-i să 
creadă. 

„Se temea că visurile pe care le descoperise de curând 
îi umpluseră mintea în așa măsură, încât acum citea în 
cuvintele lui mai mult decât era cazul. 

El dădu din cap hotărât, mișcându-și părul numai 
bucle în timp ce făcea asta, iar Damaris simţi că-i sare 
inima din piept. Ştia însă că de fapt şi-o pierduse mai 
de mult. 

- Curte, repetă el clar. L-am invidiat pe Mack pe când 
credeam că erai a lui. Dar eram atât de orbit de iluzia 
că uram căsătoria, încât nici măcar nu mi-a trecut prin 
minte așa ceva când s-a dovedit că tu nu ai nimic de-a 
face cu el. Mai întâi, permite-mi să-mi cer iertare că i-am 
oferit slujba de guvernantă unei lady ca tine. 

Încleştându-și o mână pe cutia cea minunată, Dama- 
ris îşi acoperi gura cu cealaltă. Nu avea cum să înțelea- 
gă greşit. 

- Căsătorie? întrebă ea. Cu mine? Eu nu sunt sufici- 
ent de pregătită nici măcar pentru a fi guvernantă. 

Și nici măcar unchiul ei nu o recunoscuse vreodată 
drept o lady. 

Vicontele dădu din mână nerăbdător. 

- Eu nu vreau să fii guvernantă. Vreau să pot să-ţi fac 
curte ca tu să te convingi că ne potrivim și că nu sunt 
un prostănac. Mama a fost de acord să se mute în casa 
pe care a moștenit-o când a rămas văduvă și să te găzdu- 
iască acolo ca oaspete al ei, astfel încât totul să decurgă 
așa cum se cuvine, S-ar putea să înnebunesc așteptând, 
dar o căsătorie trebuie făcută ca lumea. 

- Cu mine? întrebă ea din nou, neobişnuită să vadă 
soarele răsărind şi pe strada ei. De ce eu, când sunteți 
liber să curtaţi orice lady bogată din Londra? 

El păru uşor jenat şi-şi trecu mâna peste obrazul 
tepos. 

-Chiar crezi că m-ar interesa o domnişorică prostuță 
care nu face altceva decât să-și vânture evantaiul şi să 
chicotească? Mack trebuie să se însoare cu o fată cu o 
zestre considerabilă și să-și plătească datoriile. Eu trebu- 
ie să mă însor cu o femeie cu capul pe umeri, care să mă 
iubească şi să-mi iubească copiii. Vreau o soție cu care să 
pot purta o conversaţie, pe care să o pot iubi aşa cum îi 
iubesc pe copiii mei. Nu am sperat niciodată că aș putea 
găsi toate astea într-o singură femeie. 

O lacrimă i se prelinse pe obraz, iar Damaris se gândi 
că probabil era o lacrimă de bucurie. 

- Ai putea ajunge să iubeşti o femeie care te-a înşelat 
atât de rău? 

- Adevărul este că ne-ai păcălit pe toți ca la carte, 
zâmbi el. Nu aş fi crezut niciodată că ești companioa- 
na blândă și supusă pe care o descrie verişoara ta. Nici 
zgripţuroaica nerecunoscătoare despre care tună şi ful- 
geră acum unchiul tău. Se pare că ţi-ai ascuns adevărata 
fire ani întregi. Eu vreau femeia inteligentă și sinceră pe 
care am văzut-o în casa mea, cea care ştie ce trebuie făcut 
şi chiar face asta. lar copiii au promis că nu vor mai cere 
niciodată un alt dar dacă te aduc acasă cu mine. 

Damaris râse din toată inima. Nici nu mai ţinea 
minte ultima oară când se simţise destul de liberă ca 
să-şi poată exprima bucuria. În acel momebt, braţele 

nerăbdătoare ale vicontelui Trevelyan o cuprinseră şi o 
ridicară de pe podea, iar buzele lui cercetătoare le aco- 
periră pe ale ei. 

Prima oară când gurile li se atinseră o umplu de o 
încântare la care nici nu visase vreodată. Se desfătă cu 
mirosul profund masculin, cu ţepii bărbii care îi zgâriau 
obrazul, cu puterea lui care o făcea pe ea neputincioasă. 
Își înfăşură mâinile în jurul gâtului lui, arătându-i ce 
stări îi provocau cuvintele şi atingerea lui. El o trase și 
mai aproape, până ce inimile începură să le bată la uni- 
son şi ea se topi în îmbrățișarea lui. Sărutul lui deveni şi 
mai apăsat, iar Danaris îi răspunse cu tot curajul pe care 
nu crezuse că-l avea. 

Nu ştia cum de se petrecuseră toate astea, dar ştia 
adânc în sufletul ei că erau legaţi, că într-un fel sau anul 
nişte îngeri păzitori îi aduseseră împreună. 

Şi poate că acei îngeri semănau cu cei trei mici heru- 
vimi care îi așteptau nerăbdători să se întoarcă. 

Damaris se felină cu lăcomie de primul ei sărut 
adevărat şi jură să fie femeia de care avea nevoie Adam 
Trevelyan, atâta vreme cât putea rămâne femeia pe care 
o săruta el acum. 

Până la urmă, se părea că va fi un Crăciun fericit. 


Într-o noapte urâtă de iarnă 

Newport, Pembrokeshire, Wales 
decembrie 1814 


Era o noapte furtunoasă, neagră ca tăciunele, cu vân- 
tul bătând puternic printre crăcile goale ale copacilor 
şi pâcla ridicându-se ca o fantomă peste drum. Cu ceva 
timp înainte trecuseră pe lângă un han, singurul semn 
de viață într-un decor la fel de posomorât ca noaptea 
însăși. El trăsese la o parte perdeaua şi pentru un scurt 
moment lămpile trăsurii luminaseră firma care se legă- 
na în vânt: Silent Wenchl. 

Sub cuvinte era zugrăvită imaginea Reginei Anne 
Boleyn, cu un zâmbet timid pe buze, şi, în spatele ei, 
umbra călăului. Cineva în colţul acesta uitat de lume, se 
gândi Johnny, avea un simţ al umorului cam morbid. 

Nu mai avea cum să fie prea mult până la castelul 
Newport. Mersese trei zile pe drumuri pe care ploaia 
mocănească de iarnă le prefăcuse în bălți și stătuse în 
hanuri de poştă execrabile cu paturi infestate de ploșni- 
ţe, având tot timpul senzaţia că se îndreptau parcă spre 
capătul lumii. Vremea se făcuse și mai rece pe măsură 
ce înaintau spre vest. Probabil că vizitiul era de-acum 
complet îngheţat în cabina lui. Ar fi trebuit să-și petrea- 
că noaptea la St. David's și să parcurgă ultimii câţiva 
kilometri, de dimineaţă. Sau, şi mai bine, să fi stat la 
Londra. Îşi aminti cu uimire că, cu numai patru zile 
în urmă, se afla, plictisit de moarte, în capitală. Lon- 
dra putea fi teribil de plictisitoare pentru un viconte 
care putea cumpăra orice dorea şi care şi făcuse asta, 
în mod repetat, în ultimii ani. Cu toate acestea, era de 
preferat acestui tărâm al pierzaniei. 


! Frumoasa cea tăcută (n.tr.) 

Acel tărâm al pierzaniei era al lui acum. Conştiinţa 
nu-i dădea pace. Unchiul lui fusese un stăpân absent. 
Nu avea nici o intenţie să-i calce pe urme. 

Trăsura prinse viteză în timp ce o luă la vale, legănân- 
du-se și scârțâind din toate încheieturile ce amenințau 
să se desfacă. Mergea prea repede. Un bici inoportun 
şi Johnny recunoscu momentul anume în care vizi- 
tiul pierdu controlul. Se întări așteptând izbitura, auzi 
lemnul plesnind ca o împușcătură, simţi prima zdrun- 
cinătură înfricoşătoare în momentul în care oiștea se 
desprinse și apoi o luă la vale în timp ce lumea întreagă 
se făcea bucățele în jurul lui, rostogolindu-se ca o coajă 
de nucă pe o mare agitată. 

Johnny nu era sigur cât îi luă trăsurii să încetinească 
până se propti într-un val de pământ, înclinată într-un 
unghi care i se păru ameţitor. Era imposibil să stea în 
picioare, căci podeaua se lăsă imediat în faţă. În schimb, 
alunecă destul de neelegant afară prin spațiul unde fu- 
sese odată ușa. 

Gheaţa trosni. Ateriză până la genunchi în apa îngro- 
zitor de rece. Înjură, se trase afară din şanţ și urcă înapoi 
pe drum. Acum era foarte frig și ninsoarea, mai deasă 
acum, făcea troiene în jurul lui. Peste câteva clipe însă, 
se trezi înconjurat. 

-Am venit să vă salvăm, domnule, să vă ducem 
la han. 

Roiau în jurul lui băieţi care abia dacă trecuseră de 
pragul adolescenţei. Cum de apăruseră atât de repede, 
atât de târziu şi într-un loc atât de îndepărtat de civiliza- 
ţie? Doi dintre ei calmau caii cu o eficiență impresionan- 
tă. Alţi doi îi sprijineau pe valet şi pe vizitiul ameţiţi. 

Alţi trei îl încercuiră pe Johnny, studiindu-l. 

- V-aţi rupt braţul, domnule? 

Cel mai înalt, conducătorul lor, părea foarte interesat 
de răspuns. 

- Sau poate un picior? 

-Sau poate v-aţi lovit la cap? 

-Mă simt bine, mulţumesc. 

Johnny era impresionat de solicitudinea lor. Avu- 
sese noroc; deși durerile erau chinuitoare, nu-şi rupsese 
nimic. 

Nu-i vedea prea bine pe puști în întuneric, dar le 
simţi reacția la cuvintele lui. Păreau uimiți. Răspunsul 
lui le provocase mai degrabă o stare de confuzie decât 
una de uşurare. 

-Dar trebuie să fiți rănit, domnule. Unul dintre 
ei, cel mai scund, rosti cuvintele acestea ca şi cum ar 
fi luat-o ca pe un afront personal dacă se dovedea că 
Johnny e teafăr. Mă duc după doctor, se oferi el. 

- Vă asigur că nu e nevoie. 

Băieţii schimbară priviri între ei. 

- Trebuie să vă vadă doctorul, domnule, rosti condu- 
cătorul grupului, preluând încă o dată controlul. Cel 
mai bine este să vă întoarceţi la han. 

Ceilalţi rostiră ca un cor: 

- Găsiţi acolo şi apă fierbinte. 

- Mâncare. 

- Coniac bun. 

Se apropiară şi mai tare, ca un grup de bodyguarzi, 
şi începură să-l împingă pe Johnny în josul drumului. 
Nu mai încăpea nici o îndoială. Fusese răpit. 


- Am nevoie de o trăsură care să mă ducă la Castelul 
Newport. 

Ea recunoscu vocea aceea. Era o voce gravă şi frumoa- 
să, dar intonaţia aparţinea cuiva obişnuit să dea ordine. 
Imposibil de confundat. 

Lydia Cole se opri, cu o mână pe ușa salonului. Afla- 
se ce se petrecuse în noaptea aceea. În ciuda admonestă- 
rilor ei, băieţii ieşiseră din nou și mai opriseră o trăsură. 
Sau, mai precis, distruseseră încă o trăsură. Aflase 
că era complet stricată și că numai un miracol făcuse ca 
vizitiul, valetul și caii să nu fi fost răniţi. Acum caii erau 
adăpostiți în grajd, iar vizitiul şi valetul erau în bar, deja 
beţi morţi, căci Tydfil, chelnerița de la Silent Wench, 
îşi făcuse bine treaba. Nu aveau să-și mai amintească ni- 
mic din acest incident şi nici nu avea cum să le treacă 

prin cap că fusese vorba de un act deliberat de sabotaj. 
De fapt, ambii erau cât se poate de gălăgioși, lăudân- 
du-se, convinși că ei fuseseră eroii ce salvaseră situația. 

Ceea ce însemna că mai rămânea gentlemanul care 
acum îi ocupa cel mai bun salon. Lydia habar nu avea 
cum să procedeze cu el. 

Trase adânc aer în piept, îşi netezi şorțul cu palmele, 
își îndreptă umerii şi împinse în față ușa de la salon. 
Mulţumi printr-un gest din cap servitorului agitat și îi 
făcu semn din mână să iasă afară. Abia apoi se întoarse 
spre bărbatul care stătea în picioare în faţa şemineului. 
Arăta exact așa cum și-l amintea. Se întrebă oare de ce se 
așteptase să se fi schimbat; poate pentru că ea însăși 
se schimbase, devenind imposibil de recunoscut. 

- Îmi cer iertare, milord, spuse ea. Silent Wench nu 
deţine o trăsură, dar cu siguranță vă putem oferi un cal 
cu care să vă continuaţi călătoria. 

Cu cât mai repede, cu atât mai bine. Se uită la el şi îşi 
simți stomacul strângându-i-se într-un nod de panică și 
respiraţia accelerându-i-se. Când începuseră toate astea? 
Când simpla vedere a lui John Jerrold devenise suficien- 
tă ca să o dea peste cap? În nici un caz pe vremea când 
erau vecini în copilărie, când crescuseră împreună. 

Pe atunci, Johnny nu-i făcuse niciodată inima să o ia 
razna. Nici nu-i făcuse pulsul să gonească când apăruse 
pe neaşteptate la balul ei de debut și dansase cu ea pe 
terasă, sub o lună mare de vară şi un șirag de stele stră- 
lucitoare. Fusese o scenă ridicol de romantică, şi totuși 
ea rămăsese imună la farmecele lui. Se fălise cu Johnny 
în noaptea aceea, căci toate cunoștințele ei feminine 
fuseseră înnebunite să-l cunoască. 

Petrecuseră mult timp împreună în vara aceea, redes- 
coperindu-și prietenia din copilărie. Mama ei o avertiza- 
se că Johnny era un destrăbălat şi era periculos pentru 
reputaţia ei, dar Lydia râsese la simpla idee că s-ar fi pu- 
tut îndrăgosti de el. Era păcat că se păzise cu atâta grijă 
de Johnny numai pentru a se îndrăgosti de un om care se 
dovedise de două ori mai libertin decât acesta și doar pe 
jumătate la fel de integru. Fusese o naivă şi o proastă. 

Junghiul pe care îl simţi din cauza părerii de rău fu atât 
de ascuțit, că pentru moment îi tăie răsuflarea. 

El se întoarse s-o privească. Avea aceiași umeri laţi 
ce se conturau sub haina udă leoarcă și pătată. Avea 
aceeași față cu trăsături puternice, bărbia pătrată și 
obrazul ras. Părul blond îi cădea peste frunte până spre 
ochii albaştri, acum îngustaţi. Lydia își amintea cum 
i se curbau buzele când zâmbea și felul în care zâmbe- 
tul i se strecura apoi în privire la fel ca soarele trimi- 
țând raze de lumină peste o apă liniștită. O cuprinse 
un val de emoție. Clipi, încercând să se dezbare de 
senzaţia aceea deranjantă. Era prea târziu pentru ea şi 
Johnny, mult, mult prea târziu. 

Bărbatul se holba la ea şocat. 

- Lydia? 

Exclamaţia lui îi răspunse direct la întrebarea pe care 
nu îndrăznise să și-o pună nici măcar față de ea însăși — 
întrebarea dacă Johnny venise să o caute. Nu. Sigur că 
nu. Cu patru ani în urmă îi respinsese cererea în căsăto- 
rie. Nu avea cum să o caute pentru a o reînnoi. 

Sufletul i se făcu mic, mic, iar ea nu putu face nimic 
să împiedice senzația asta. 

- Doamna Cole, îl corectă ea cu o foarte vagă urmă 
de trufie. 

- Nu ai fost niciodată doamna Cole, zise el ridicând 
din sprâncene. 

-Acum sunt. 

Privirea lui albastră îi măsură întrebătoare fața. 

- Te-ai căsătorit cu vărul tău? 

-Nu am nici un văr. După cum știi foarte bine. 

El îi cunoștea arborele genealogic, așa cum și ea îl 
ştia pe al lui. 

- Am crezut că poate ai găsit unul născut din flori. 

Acum complet stăpân pe situaţie, Johnny veni spre ea 
agale, cu acea grație insolentă pe care și-o amintea atât 
de bine. li puse o mână sub bărbie şi îi ridică faţa spre 
faţa lui. Ochii aceia albaştri o priviră pătrunzător. Atin- 


gerea degetelor lui o făcea să se înfioare. Vru să se tragă . 

la o parte, dar știa că nu putea face asta fără să dezvăluie 
prea mult din ceea ce simţea. 

Faţa i se încinse sub ochii lui cercetători. 

- Arăţi bine, Lydia. 

Îi oferea acel zâmbet care îi apărea încet pe buze; şi pe 
acesta îl ştia prea bine. Obrajii ei se făcură roșii. Pulsul 
io luă razna. Făcu un pas înapoi. 

- Sunt bine. Mulţumesc. 

-Şi Eliza? 

Lydia se simţi mișcată că Johnny se interesa de fiica 
ei. Atâţia oameni doriseră să pretindă că acea copilă, 
dovada greșelii de neiertat a mamei ei, nu exista. Nu și 
Johnny. Părea că îi și pasă de răspunsul ei. Chiar îi păsa. 
Ştia asta. Îi oferise protecţia numelui lui din pură bună- 
tate. Ceea ce constituise unul dintre numeroasele moti- 
ve pe care le avusese pentru a-l refuza. 

- Eliza e bine și ea. E fericită aici. 

Simţi un fior de teamă. Nimeni din Newport nu 
ştia că Eliza e un copil nelegitim. Toată lumea o credea 
văduvă. Dacă Johnny spunea ceva, siguranţa fragilă pe 
care o construise pentru ea însăși și pentru fiica ei avea 
să se ducă de râpă, iar ea urma să fie nevoită să o ia din 
nou de la început. Nu era sigură că putea îndura asta. 

Trase adânc aer în piept ca să se calmeze. Johnny nu 
ar fi dat-o niciodată de gol. În plus, cu siguranță era 
doar în trecere pe acolo. Curând avea să plece. 

- Ce faci aici? 

Ştia că tonul îi fusese cam răstit. 

- Aş putea și eu să-ți pun aceeași întrebare. ` 

Johnny începuse să-şi descheie jacheta udă. Lydia, 
care de-a lungul anilor îl văzuse purtând mult mai pu- 
ţine haine decât avea acum pe el, nu se putu împiedica 
să simtă cum gâtul i se transforma în iască. 

- Sunt stăpână la Silent Wench, îl informă. Vocea îi 
sunase ciudat, stridentă şi răguşită în același timp. Își 
drese glasul: E hanul meu. 

Văzu cum mâinile lui Johnny se opriră pe nasturi. 

- Ce întreprinzătoare eşti. Tu ai ales numele acesta? 
Şi desenul de pe firma de la intrare? 

- Da, eu. 

Râsul îi cuprinse privirea. 

-Ai un simţ al umorului fantastic. Îmi place. Zâmbe» 
tul îi dispăru şi continuă pe alt ton: Ne-am întrebat cu 
toții unde ai dispărut după naşterea Elizei. Își îndreptă 
spatele şi mâinile îi căzură pe lângă corp. Bănuiesc că 
le-ai spus Laurei şi lui Dexter și celorlalți unde eşti, nu? 

- Eu... Da. 

Lydia intui ce urma. Îşi dădea seama că el se simţea 
jignit. 

- Dar nu şi mie, rosti el cu glasul golit de orice nuan- 
tă. Am crezut că eram prieteni. 

-Chiar eram! Lydia se opri brusc. Fuseseră prieteni, 
dar asta se schimbase când Johnny se oferise să o ia de 
soție. Oferta lui, refuzul ei schimbaseră totul. Eu nu... 

Ezită, căutând cuvintele care puteau să vindece și nu 
să adâncească și mai tare rana. 

- Nu aveai încredere în mine? 

Johnny propuse el explicaţia cu o politețe de gheaţă. 

- Nu! izbucni Lydia. Sigur că aveam încredere în tine, 
Johnny! Eu... Făcu un mic gest de exasperare. Pur şi sim- 
plu, aveam nevoie să plec, să o iau de la capăt. 

Era o explicaţie inadecvată, de fapt doar jumătate 
sau chiar un sfert din cea reală. Când fugise de Johnny, 
fugise nu numai de trecutul ei și de ruşinea pe care o 
trăise, ci și de sentimentele ei pentru el. Ajunsese să-l 
preţuiască prea târziu, ajunsese să-l iubească prea târziu. 
Mâinile începură să-i tremure şi le strânse laolaltă ca să 
le potolească. 

După un moment, îl văzu încuviințând a înţelegere, 
văzu politețea distantă din ochii lui și ştiu că era prea 
târziu să mai repare lucrurile între ei. Prietenia din co- 
pilărie se dusese. Acum nu mai erau altceva decât niște 
simple cunoștințe. 

- Ce faci aici? repetă ea, încercând disperată să clă- 
dească o punte peste hăul ce se căscase între ei. Nimeni 
nu vine la Newport. 

- Eu, da, răspunse Johnny. Sunt noul baron de New- 
port. Zâmbi: Ce coincidenţă, nu-i așa? 

Lydia se lăsă să cadă greoi pe unul dintre scaune- 
le din salon. Era foarte departe de a fi o coincidență, 
însă chiar și așa, ea nu anticipase deloc asta. Domnul 
Churchward, avocatul familiei, fusese cel care îi găsise 
refugiul în Newport, un orășel pe coasta galeză. Dom- 
nul Churchward era și avocatul familiei lui Johnny, ceea 
ce fără îndoială reprezenta motivul pentru care acesta 
ştiuse despre Newport. 

-E ca un blestem, gemu ea. Ce situaţie nefericită! 

Johnny îşi scutură jacheta, scoțând la iveală o cămaşă 
de pânză udă care se întindea prea tare pe pieptul lui 
musculos pentru ca Lydia să rămână indiferentă. Înghiţi 
în sec și îşi fixă privirea pe grinzile tavanului, unde se 
lăţea o pânză de păianjen. 

-Nici mie nu mi-a plăcut prea tare, spuse el, dar de 
ce te-ar deranja asta pe tine? 

-Pentru că tu eşti proprietarul meu. Hanul Silent 
Wench aparţine domeniului Newport. 

- Chiar așa? În vocea lui Johnny se ghicea zâmbetul. 
Ce nostim! Trebuie să verific registrele să mă asigur că 
nu mă înșeli. 

-Nu ai şti după ce să te uiţi. Lydia riscă şi-i aruncă 
încă o privire pe care o regretă imediat. Acum își scosese 
cămașa. Lumina pe care o aruncau flăcările din cămin 
îi mângâia umerii și pieptul zugrăvindu-le în nuanțe de 
bronz şi de roşu, poleindu-i pielea, scoțând în evidență 
perişorii aurii de pe braţele lui. Ai fi putut să faci asta în 
intimitatea camerei tale, remarcă. 

O surprinsese holbându-se la el şi trebuise să Cpu 
ceva, mascându-și uimirea. 

- Nu mi-ai oferit nici o cameră și eram pe punctul 
de a mă prăpădi din cauza frigului şi a umezelii. Zâmbi 
copilăreşte și lasciv în acelaşi timp. În plus, îmi scoteam 
cămașa în fața ta încă de când eram copii. 

- Acum nu mai suntem copii. 

Nu trebuia să fi spus asta. Conştientiză acest lucru 
când privirea lui se întunecă devenind și mai profundă. 

- Într-adevăr, nu suntem. 


Într-o noapte urâtă de iarnă 221 


Aerul dintre ei se încinse, plin de vibrații neștiute, 
puternice şi dulci totodată. 

Lydia își drese vocea. 

- Nu ţi-am oferit o cameră, dar ţi-am oferit un cal care 
să te ducă la Castelul Newport. 

-Aş prefera să rămân aici. 

Tânăra femeie ar fi preferat ca el să plece. Acum, cât 
timp ceea ce mai rămăsese din prestanța ei zdrențuită 
nu se ducea pe apa sâmbetei și înainte să îi distrugă 
existenţa fragilă pe care o construise acolo pentru ea și 
pentru fiica ei. 

-Nu poți rămâne aici, declară ritos. 

-Ne aflăm într-un han, zise Johnny. Ar trebui să ai 
deschis pentru clienți. 

-Acum un moment voiai să pleci. 

Sclipirea din ochii lui era intensă şi o făcea să se sim- 
tă bizar. 

-Iar acum m-am răzgândit. Mi-ar plăcea să rămân 
aici în noaptea asta. Posibil și mai mult de atât. 

În vocea lui se citea mai mult decât o provocare. Ini- 
ma Lydiei îi bătea să-i spargă pieptul. Johnny o provoca- 
se încă de când erau mici, dar nu așa, nu în felul acesta 
care îi dădea fiori pe şira spinării. 

- În plus, adăugă Johnny, doctorul mi-a spus că e cam 
periculos să fiu lăsat singur. Am suferit o lovitură la cap 
în timpul accidentului. Trebuie să rămân sub suprave- 
ghere constantă. 

Afurisitul de doctor Griffiths. Era un client fidel al 
barului de la Silent Wench. Copiii, gândi Lydia, pro- 
babil că-l presaseră deja să verifice starea în care se afla 
Johnny şi își băgaseră deja în buzunar câțiva șilingi pen- 
tru contribuția lor la bunul mers al afacerii. 

- Doctorul Griffiths era probabil prea beat ca să 
pună un diagnostic precis. ÎL măsură pe Johnny cu un 
ochi critic, de la părul blond şi încâlcit la cizmele pline 
de noroi. Mie mi se pare că ești perfect sănătos, con- 
chise ea. Cu siguranţă nu ai suferit nici o contuzie se- 
rioasă la cap. Căci dacă ai fi suferit, viața mea ar fi mult 
mai uşoară... 

Se opri îmbujorată, dându-și seama că o luase gura 
pe dinainte. | 

Simţi din nou degetele lui Johnny pe obrazul ei 
arzător. 

-Ai vrea să am amnezie, Lydia? Îmi pare rău că nu 

ot să-ţi fac pe plac. 
P Lydia fen i pas înapoi, departe de atingerea lui 
provocatoare. , 

- Sigur că nu! Nu te prosti... îi 

Vocea i se stinse. Brusc, lacrimile păreau să îi fie pe- 
riculos de aproape. Sigur că nu voia ca Johnny să fi fost 
rănit. Dacă îşi imaginase asta fie și numai pentru un 
moment, fusese un gând nedemn, născut numai din 
teama că apariţia lui bruscă putea pune în pericol vii- 
torul Elizei. 

- Toată lumea de aici crede că sunt văduvă, spuse ea 
în loc de scuză, incapabilă să-l privească în ochi. 

- Cu siguranţă știi că nu aș face niciodată ceva care să 
te rănească, Lydia, spuse Johnny după un lung moment 
de tăcere. Orice urmă de amuzament îi dispăruse din 
glas. Eu nu te-aș da de gol niciodată. DOAN 

- Ştiu. Lydia riscă să se uite la el. În ochii lui se citea 
atâta tandrețe... O durea să o vadă, însă nu-și putea des- 
prinde privirea. Tu mereu ai fost un om atât de bun, 
şopti ea. A 

- Te asigur că nu bunătatea a fost ceea ce m-a împins 
să te cer de soție, Lydia. În vocea lui se citeau exasperare 
şi tristețe. Îşi trecu o mână prin păr, ciufulind și mai 
tare buclele încurcate. Mi se pare că este un pic prea 
târziu să purtăm discuţia asta, oftă el. 

- Sigur că este! Lydia profită grăbită de șansa să aducă 
discuţia la loc pe un teren stabil. Acum, o să mă duc la 
grajduri să-ți găsesc un cal care să te ducă la Newport... 

Se opri când Johnny ridică mâna şi o prinse de 
mânecă. | 

-Cred că nu ai fost atentă la ce am spus, zise el. Ră- 
mân aici. 

Își aruncă jacheta și cămașa pe un umăr şi o luă 
spre ușă. 

-Nu poți să umbli pe-aici în halul ăsta! 

Lydia ştia că ţipase ca o mătușă rămasă fată bătrână, 
dar goliciunea masculină ce se mişca prin faţa ochilor 
ei era copleșitoare. 

Mai văzuse asta şi altă dată, dar nu își amintea să 
se fi simţit vreodată așa, atât de încinsă, amețită 
şi confuză. 

-Ar putea să te vadă cineva, insistă ea. Angajaţii, cei- 
lalți oaspeţi... 

Nu mai era nimeni, dar Johnny nu trebuia să ştie 
asta. 

-Şi de ce ţi-e frică? se interesă el cu un rânjet nepăsă- 
tor. Că vor crede că au nimerit într-un bordel? 

~O! Intotdeauna fusese în stare să o aducă în pragul 
nebuniei. Eşti îngrozitor! 

- Desigur. Dar pot să primesc o cameră pentru noap- 
tea asta, te rog? 

Era atât de șarmant, încât Lydia simţi cum cedează. 
Avea să fie numai pentru o noapte, şi pe urmă scăpa de 
el. Răposatul Lord Newport nu se deranjase niciodată 
să aibă de-a face în mod direct cu chiriaşii lui, trimi- 
țându-și administratorul să încaseze banii pe chirie şi să 
verifice registrele. Nimic nu avea să se schimbe sub acest 
nou patron. Johnny era un bărbat care preferase întot- 
deauna distracțiile Londrei farmecelor dubioase ale vie- 
ţii la ţară. Odată ceși lua noul domeniu în primire, era 
foarte posibil să nu-l mai vadă vreodată. Totul avea să 
revină la starea de dinainte. Simţi strângerea de inimă 
ușurându-se puţin la gândul acesta. 

- Unde e valetul tău? 

Măsura silueta dezgolită a bărbatului din faţa ei cu 
neliniște crescândă. 

- Valetul şi bagajul au plecat înainte. Johnny își 
deschise larg brațele, oferindu-i încă o ocazie de a-i ve- 
dea pieptul musculos, și preciză: Am doar hainele de 
pe mine. 

- Care se împuţinează văzând cu ochii. 

Il grăbi să iasă afară din salon şi de-a lungul cori- 
dorului până la scara în spirală. El se dădu la o parte 

cu o plecăciune ironică pentru ca ea să poată trece în 
faţă. Scândurile scârțâiră sub picioarele ei și grinzile 
se îndoiră; Lydia era foarte conştientă de prezenţa lui 
Johnny în spate în timp ce urcau treptele. Îi simțea ochii 
aţintiți asupra ei la fiecare pas. Părul de la ceafă, sub 
cocul cuminte pe care şi-l făcuse, părea să i se ridice ca 
şi când el şi-ar fi apăsat buzele pe pielea fină. Începu 
să tremure. Ce fantezie stupidă, când Johnny nu o vă- 
zuse niciodată altfel decât ca pe o surioară cam agasantă 
pe care dorise să o ajute să iasă din bucluc. 

Ajunseră pe palier și Lydia deschise larg ușa primei 
camere pe dreapta. Întunericul era apăsător pe ferestre- 
le în formă de romb. Crivăţul sufla în jos prin cămin, 
ridicând covoraşele uzate de pe podeaua goală. În clipa 
aceea, Lydia văzu camera cum avea să o vadă Johnny, 
nu ca pe un refugiu confortabil și familiar, ci ca pe 
un spaţiu gol și rece. Îşi puse lumânarea pe măsuţa de 
toaletă, se mișcă repede prin cameră şi trase dintr-o miş- 
care draperiile. 

- Dar asta este camera ta! 

Johnny, care o urmase înăuntru, închise ușa în spate- 
le lui. Încăperea păru să se micşoreze, spaţiul fiind mult 
umplut de simpla lui prezenţă fizică. Lydia simţi din nou 
un fior când deveni conştientă de proximitatea lui. 

El ridică romanul zdrenţuit care se afla pe noptieră, 
studie ce scria pe cotor și îl puse la loc. Lucrurile ei erau 
împrăștiate prin cameră. Acestea spuneau o poveste pe 
care Lydia ştiu că Johnny avea s-o înţeleagă. Ciorapi 
aruncaţi pe braţul unui scaun, şorțuri și bonete apretate 
puse pe dulap, pe policioară un vas de lut pe care îl fă- 
cuse ea când era mică, o păpușă de cârpe pe care Eliza o 
aruncase într-un colț... Asta era viaţa ei de acum, Lady 
Lydia Cole, fiică de duce, căzută de-a pururi în ochii 
lumii şi acum proprietăreasă la Silent Wench, un stabili- 
ment dubios la capătul lumii. Nu că ar fi schimbat locul 
acesta cu saloanele din Londra. Urâse societatea chiar 
înainte ca aceasta să-i întoarcă spatele. 

- Cea mai bună cameră de oaspeţi are tavanul găurit, 
iar căminul din camera imediat următoare scoate fum 
când vântul bate dinspre nord, zise ea. 

- Şi restul camerelor? 

Johnny o urmărea îndeaproape cu privirea aceea a lui 
albastră, deconcertantă. 

- Paturile nu sunt aerisite. Nu prea avem vizitatori 
în miezul iernii, explică ea netezindu-și timidă șorțul 
cu palmele. 

Începu să-şi strângă lucrurile. Johnny întinse mâna 
să o oprească, 

- Lydia, spuse el, nu e nevoie să... 

- Insist. 

Camerele oaspeților dădeau înspre curte și în seara 
asta, în ciuda vremii potrivnice, oamenii trebuiau 
să aducă cele mai recente provizii de brandy, dantelă şi 
tutun de contrabandă. Nu voia ca Johnny să vadă asta. 

-O să trimit un servitor să aprindă focul, adăugă ea, 
şi să-ți aducă săpun şi apă caldă. Eu o să stau cu Eliza 
în camera de alături. Nu este nici o problemă pentru 
o noapte. 

Johnny nu se clinti. O privi un moment lung, lung, 
în timp ce ea își aduna lucrurile sărăcăcioase cu mişcări 
neîndemânatice, 

- Mulţumesc, spuse el. O luminiţă jucăuşă, perversă, 
îi sclipi în ochii albaștri. Știi cât am aşteptat să ajung în 
patul tău? 

Lydiei îi stătu inima în loc. Mâinile începură să-i tre- 
mure. Cu siguranţă o tachina. Niciodată nu fusese mai 
mult între ei decât o simplă prietenie. 

- Ce păcat că a trebuit să suferi un accident ca să 
ajungi acolo, rosti ea pe un ton ascuțit, ca să-şi ascundă 
stânjeneala. Nu te obişnui prea mult cu el. Aranjamen- 
tul este absolut temporar. 

Se răsuci, ieşi pe uşă şi o închise hotărâtă înainte ca 
el să poată vedea cât de tare se înroşise. 


Să se culce singur în patul Lydiei nu avea cum să-i 
aducă un somn bun. Johnny se strecură mai adânc sub 

pleduri, mirosindu-i parfumul pe cearşafuri, simţinduri 
prezenţa învăluindu-i toate simţurile. Trupul i se întări 
într-o reacție instinctivă. Gândul că Lydia era în camera 
de alături, despărțită de el numai prin peretele subțire de 
şipci şi tencuială, nu-i liniştea deloc sângele înfierbân- 
tat, Avea să fie o noapte lungă și neplăcută. 

Nu irosise nici măcar un moment din somnul lui din 
cauza Lydiei pe când erau mai tineri. El nu avusese fraţi, 
așa că Lydia îi fusese ca o soră. Abia când își terminase 
studiile la Oxford și apoi se întorsese din călătoria prin 
Europa suferise un soi ciudat de transformare, ca și cum 
totul se dăduse peste cap şi atunci o vedea pentru prima 
oară ca lumea. Abia atunci îşi dăduse seama că trăsătu- 
rile care i se păruseră comune erau extrem de delicate. 
Felul ei liniștit de a fi îl liniștea și pe el. Era caldă, gene- 
roasă şi iubitoare. Pur și simplu îl cucerise. 

Însă ajunsese prea târziu. La momentul acela Lydia 
era îndrăgostită de altcineva, un nemernic pe nume 
Tom Fortune care nu se căsătorise cu ea și o abandona- 
se când rămăsese însărcinată cu Eliza. 

Când Johnny aflase că Tom îi distrusese viața Lydiei, 
fusese cuprins de o asemenea furie că pur și simplu nu 
ştiuse ce să facă. Îi venise să-l ucidă pe ticălos, să-l sfâșie 
cu mâinile goale. Apoi dragostea protectoare pe care i-o 
purta Lydiei îl inundase complet. Se repezise să-i ofere 
protecţia lui, dar, trădată şi disperată, ea îi respinsese 
propunerea. Johnny înţelesese atunci că, dacă o voia 
pe Lydia, trebuia să-i câștige încrederea încet și cu grijă. 
Din păcate, ea nu așteptase să se întâmple asta, ci pur şi 
simplu dispăruse. 

Asta se întâmplase cu patru ani în urmă. Acum o re- 
găsise. Descoperise şi faptul că, în ochii ei, oferta lui fu- 
sese motivată doar de bunătate. Cât de mult se înșela! 

Neavând astâmpăr, se dădu jos din pat și se duse 
la fereastră, trăgând draperiile grele ca să se uite afară 
în noaptea de iarnă. Firma hanului se legăna în bătaia 
vântului. Zăpada îngheţată îi bătea în geam. Podeaua 
era îngrozitor de rece sub picioarele lui goale. 


i 
! 

Hanul Silent Wench era tăcut, conform denumirii. 
Sau nu? Urechile îi prinseră zgomot de târșâit de fier 
pe piatră, zăngănitul unui căpăstru, rostogolitul unui 
butoi, toate sunetele prinse de vânt și duse mai departe. 
Nişte umbre alunecară prin faţa ferestrei. 

Lăsă draperia să cadă la loc. Deci Silent Wench era 
adăpostul unor contrabandiști. Colţurile gurii i se ri- 
dicară. Cu siguranță Lydia se schimbase. Unde era 
acum respectabila debutantă în societate, fiica ducelui 
de Cole? 

Se gândi la ea, la cocul frumos care îi ţinea prins 
părul bogat și castaniu, la şorțul alb călcat şi la rochia 
obişnuită de lână de sub el. Totul la Lydia era prins, 
strâns, orice sentimente erau reținute. Cât de tare şi-ar 
fi dorit să desfacă totul. O dorea de atâta timp. O iubea 
de atâta timp. 

Lydia comisese însă o greșeală gravă, iar societatea 
o pedepsise pentru asta. Johnny se îndoia că avea să-și 
pună din nou inima la bătaie. li revenea lui sarcina de 
a o lămuri că de data asta nu mai avea să fie o greşeală. 
De data asta nu avea s-o mai lase să fugă. 


capitolul 2 


- Uite un bărbat pe care aș vrea să-l fac s-o ia pe căi 
greşite. 

Tydfil, frumoasa chelneriță de la Silent Wench, îşi 
puse deoparte cârpa pe care o folosise să lustruiască 
tacâmurile, îşi așeză coatele pe masă și rămase să se 
holbeze admirativ spre partea cealaltă a încăperii, unde 
Johnny îi citea Elizei așezat în fotoliul de la geam. 
Capetele le erau aplecate unul lângă celălalt, unul bru- 
net, unul blond, iar Eliza asculta cu acea concentrare 
pasionată de copil, ţinându-și strâns într-o mână păpuşa 
de cârpe. Lydia clipi, simțindu-se copleșită de un val de 
dragoste maternă atât de puternic, încât o cutremură. 
În spatele lui era o altă emoție, poate regret sau un 
junghi ascuţit provocat de ceea ce ar fi putut să fie. 


228 Nicola Cornick 


-Nu cred că ar avea nevoie de prea multe încurajări 
din partea ta, spuse ea. Lord Jerrold este un desfrânat în 
toată puterea cuvântului. 

Ochii lui Tydfil se luminară cu o privire apreciativă. 

- Chiar aşa? Când l-am văzut prima dată am crezut că 
a venit Crăciunul mai devreme. Și eu, care am avut im- 
presia că toţi baronii de Newport sunt urâţi ca dracu’! 

- Vezi bine că nu sunt, replică Lydia scurt. 

-Cu siguranţă își ia responsabilităţile în serios, zise 
Tydfil. 

- Da, e adevărat, răspunse Lydia. 

Aşa și era; oriunde mergea zilele astea se părea că 
Johnny era acolo, şi chiar şi în absenţa lui nu putea scăpa 
de el, căci numele lui era pe buzele tuturor. Era greu de 
crezut că se afla în Newport de numai două săptămâni. 
Aranjase deja să fie făcute reparaţii la casele chiriașilor. 
Discutase despre noile tehnici de creștere şi îngrijire a 
animalelor cu bărbaţii de la fermă. Auzise că plănuia 
să investească în mine și să extindă școala din sat. 
Se părea că noul Lord Newport era hotărât să petreacă 
foarte mult timp pe domeniu, iar asta o făcea pe Lydia 
extrem de nervoasă. Fusese convinsă că până acum avea 
să fie de mult plecat înapoi la Londra. 

Pe deasupra, Johnny mai avea şi obiceiul deconcer- 
tant de a apărea pe neașteptate la Silent Wench când 
Lydia îl credea undeva, în altă parte. Urcase agale pe 
scări când ea îl ajuta pe pivnicer să ascundă coniacul 
de contrabandă. Apăruse în bucătărie când ea făcea 
caramele de Crăciun și avea făină pe nas. Şi, cel mai 
neașteptat şi neliniștitor lucru dintre toate, îl găsise în 
salonul ei decorând căminul cu ramuri verzi de iederă şi 
ilice. O ridicase de pe scaunul pe care se cocoțase, apoi 
rămăsese cu braţele în jurul ei. 

- Ce păcat că nu e vâsc, observă el înainte să o sărute 
ușor și apăsat, trezind în ea un vârtej de senzaţii. 

Apoi îi dăduse drumul, zâmbise și plecase, lăsând-o 
tremurând și dată peste cap pentru tot restul zilei. 
Nu mai fusese în stare să-l privească în ochi din momen- 
tul acela. Se simţea fierbinte şi tulburată în prezenţa lui. 

Şi era foarte sigură că Johnny ştia ce efect avea asupra 
ei, lua-l-ar naiba. 

- Foarte ciudat că-și dă atâta interes, spuse ea acum, 
privind cum Johnny zâmbi când Eliza puse o mânuță 
încrezătoare pe mâneca lui și-și înălță capul să-i pună o 
întrebare. Johnny a fost mereu extrem de leneș. Cea mai 
energică ocupaţie a lui era să seducă femei de societate 
aflate în culmea plictiselii. 

Tydfil îi aruncă o privire piezișă. 

a; cunoşti bine, nu? 

- Suntem prieteni din copilărie, murmură Lydia, 
conştientă că se înroşise. 

- Prieteni, nu? comentă Tydfil sec. Văd. 

- Mă enervează că e aici, spuse Lydia, puţin cam în 
pripă. Îşi bagă nasul în lucruri care nu-l privesc. Regis- 
trele, profiturile... 

Tranzacţiile ilicite cu contrabandiştii, datele când 
hanul fusese ocupat de călătorii pe care băieţii îi sabo- 
taseră pe drum. 

- Ei bine, dacă ai nevoie de mine să-i distrag atenţia... 

Tydfil lăsă propoziţia neterminată în mod sugestiv, 
iar Lydia oftă. Modul în care chelnerița le distrăgea 
atenția bărbaţilor era de notorietate în ţinut. Printre 
victimele sale se număraseră o duzină de ciobani, câți- 
va mineri, o sumedenie de marinari aflaţi în trecere şi 
domnul Jones, şeful portului, spre marea furie a soţiei 
sale. Asta era foarte bine pentru afacerea ce se desfăşura 
la Silent Wench, dar Lydia nu era sigură că era genul de 
reputaţie pe care ar fi dorit-o. 

Eliza adormise în căușul brațului lui Johnny, cu capul 
lipit de umărul lui. Era un copil care avea încredere în 
toată lumea, căci nu i se dăduse niciodată vreun motiv 
să nu o facă. „Odată, gândi Lydia, eram și eu la fel ca 
Eliza. Mă încredeam cu prea multă ușurință în oricine.“ 
Dragostea pe care i-o purta fetiţei o traversă ca un fier 
încins. Nimeni nu avea să o rănească pe Eliza așa 
cum fusese rănită ea. Era absolut hotărâtă să nu permită 
așa ceva. 

Johnny ridică ochii și privirile li se întâlniră. Lydia 
simți un mare gol în stomac. Se ridică imediat în 
picioare. 

-Trebuie să o duc pe Eliza în pat, anunţă ea. Se duse 
la fotoliul de la fereastră şi îşi luă uşor fiica din brațele 
lui. Sper că nu te-a bătut la cap prea mult, continuă, 
mângâind părul mătăsos al fetiţei. Frumos din partea 
ta că i-ai citit. îi 

- Plăcerea a fost de partea mea. Johnny îi zâmbi: Ţi-a 
moştenit curiozitatea. Ţin minte că așa erai şi tu în co- 
pilărie, mereu puneai întrebări. _ | 

- lar tu pretindeai mereu că le știi răspunsul, zise 
Lydia, chiar dacă erai numai cu cinci ani mai mare 
decât mine. Îşi puse buzele pe obrazul Elizei. Seamănă 
cu Tom, constată brusc. 

Nu era sigură ce o făcuse să spună asta, în afară de 
faptul că Eliza semăna ca două picături de apă cu tatăl 
ei; se întrebă ce părere avea Johnny. 

Privirea lui era foarte limpede când se uită la ea. 

-Are ochii tăi, Lydia, spuse el blând. E frumoasă. 
Dar nu contează de fapt cu cine seamănă. Este toată 
numai a ta. 

Lydia se trezi îngrozită că ochii i se umpluseră de 
lacrimi. O strânse şi mai tare pe Eliza. 

- Da, şopti ea. Mulţumesc. 

Când coborî din nou o oră mai târziu, Johnny era 
în continuare pe fotoliul din colț, lângă foc, iar Tydfil 
freca cu asiduitate masa şi mătura podeaua în jurul lui, 
lăsând să i se vadă perfect sânii splendizi care se luptau 
să-i scape din decolteul adânc. Dacă se dădea doar o 
idee mai aproape, gândi Lydia, ar fi aterizat în poala lui 
Johnny. Baronul îşi ferise ochii politicos de nurii chel- 
neriţei şi citea un număr din Times vechi de trei zile. : 

- Tydfil, sunt clienţi care te așteaptă, spuse Lydia, în- 
cercând să nu pară supărată sau geloasă, căci, desigur, 
nu era nici una, nici cealaltă. y 

Fata se răsuci provocator şi plecă, iar Johnny ridică 
ochii, cu o sclipire jucăușă, în timp ce împăturea ziarul 
şi-l arunca nepăsător la o parte. 

- Slavă Domnului că m-ai salvat, spuse el. Habar nu 
aveam că frecatul și dereticatul sunt activități atât de 
senzuale. Mi-a fost teamă că nu voi scăpa cu virtutea 
intactă de aici. 

-Ar trebui să vezi felul în care cântă la harpă, spuse 
Lydia. E chiar indecent. Dar tu mai ai vreo urmă de mo- 
ralitate, Johnny? adăugă ea ironic. Nu prea îmi vine să 
cred, de când ai fugit cu Lizzie Waterhouse cât nici nu 
se uscase cerneala pe certificatul ei de căsătorie. 

Imediat ce vorbele îi ieşiră pe gură, își dori să le fi 
putut lua înapoi, căci ştiu că dezvăluise prea mult din 
ceea ce simțea. Fuga impetuoasă a lui Johnny cu una 
dintre prietenele ei cele mai bune avusese loc cu ani în 
urmă; o duruse la momentul respectiv și o mai supăra 
încă și acum, dar cât își dorea să nu se fi trădat! Văzu 
amuzamentul din privirea lui. 

-Ai fost geloasă? murmură el. 

- Nu, sigur că nu. Încercă să se prefacă plictisită, dar 
furia şi resentimentele o răniră din nou, şocante în in- 
tensitatea lor, prea puternice pentru a fi ascunse. Dădu 
o luptă scurtă şi crâncenă cu ele, dar pierdu. Lizzie mi-a 
spus că eşti cel mai mare desfrânat, zise ea. 

Părea că nu se poate abţine. Cuvintele îi ieșeau de pe 
buze indiferent cât de tare încerca să le împingă înapoi. 

- Lizzie habar n-are despre ce vorbește. 

Tonul lui Johnny era lipsit de inflexiuni. 

- Ţi-ai petrecut noaptea cu ea! izbucni Lydia. 

-Ne-am petrecut noaptea vorbind, preciză el. Trasa 
cercuri încet pe masă cu fundul halbei. Eram nefericiţi. 
Se uită în sus brusc, iar inima Lydiei se scufundă când 
îi văzu expresia din ochi și-i auzi mărturisirea: Amândoi 
eram îndrăgostiţi de cine nu trebuia. 

Tăcerea era încărcată de emoție. Lydia simţi că nu 
mai putea să respire, iar pieptul îi era atât de strâns ca și 
cum ar fi fost înconjurat cu un cerc de fier. Nu crezuse 
că Johnny fusese vreodată îndrăgostit. Se simţea dată 
peste cap şi toate simţurile i-o luaseră razna, ca și cum ar 
fi mers pe întuneric și ar fi ratat o treaptă pe o scară. 

- Asta se întâmplă când ești tânăr, spuse ea încercând 
zadarnic să pară nepăsătoare și veselă. Probabil că eu 
ştiu asta mai bine ca oricine. 

Johnny îi zâmbi. Era un zâmbet atât de cald, că îi făcu 
degetele de la picioare să i se înfioare de dorinţă. 

- Nu contează, Lydia, şopti el. Trecutul nu contează. 

Între ei se instală tăcerea. Era atâta tandreţe în ochii 
lui, încât Lydia simţi că inima ei trădătoare începuse să 
cedeze. Ştia însă că Johnny se înşela. Nimeni nu poate 
scăpa de trecut. 

Uşa barului se deschise brusc și cu zgomot lăsând să 
intre un amestec de aer rece, lapoviţă și voci ridicate, 
Lydia tresări. 1 se păru că îl auzi pe Johnny mormă- 
ind o înjurătură. Intimitatea momentului se dusese şi 
simţi o senzaţie de ușurare, dar şi un impuls contrar, de 
dezamăgire. Îşi sprijini palmele pe masă, simțind lem- 
nul rece și reconfortant pe pielea ei încinsă. 

- Au trecut două săptămâni de-acum, spuse ea. De ce 
eşti în continuare aici, Johnny? 

Înainte să poată face o mişcare, mâna lui alunecă pe 
masă şi îi încercui încheietura. Avea atingerea ușoară, 
dar ea o simţi până în măduva oaselor. 

-Stai lângă mine și o să-ţi spun. 

Lydia şovăi, apoi se aşeză. Nu prea părea că are de 
ales. Johnny îşi retrase mâna, lipsind-o de căldura atât 
de plăcută a atingerii lui. El îi făcu semn lui Tydfil, iar 
aceasta se apropie cu două pahare. 

- E o băutură tradiţională de Crăciun, spuse ea cu 
un zâmbet provocator spre Johnny. Făcută de doamna 
Cole însăși. Bine cunoscută pentru calităţile sale afro- 
diziace, milord. 

Lydia își dădu ochii peste cap. Baronul făcu o faţă 
ca și cum se chinuia să nu râdă. Aroma de mirodenii și 
cidru tare umplu aerul. Johnny luă o sorbitură plescă- 
ind satisfăcut, 

- E tare, spuse el. 

- Clienţii mei au capul tare, răspunse Lydia. Luă și ea 
o înghiţitură. Licoarea fierbinte și puternic alcoolizată 

i se răspândi prin vene ca focul. Deci, repetă ea, de ce 
eşti încă aici, Johnny? 

El o privi pieziș, în derâdere. i 

-Mereu atât de ospitalieră, Lydia. Își schimbă poziţia 
pe bancă, așezându-se mai confortabil, lipit de pernele 
tapiţate. Castelul Newport este de nelocuit. Voi rămâne 
aici până ce va fi gata. 

- Să rămâi aici, la Silent Wench? tresări ea cuprin- 
să de panică. Dar reparaţiile ar putea dura săptămâni 
întregi! 

- Cel mai probabil luni întregi, murmură Johnny. 
E într-o stare teribilă. 

Panica Lydiei se accentuă. De două săptămâni încoa- 
ce își spusese că Johnny urma să plece curând și viața 
avea să-şi reia cursul liniştit. Acum se simțea confuză, 
dată peste cap. 

-Dar poate că ar fi mai bine pentru tine să te îna- 
poiezi la Londra, nu? îi sugeră. Ştii că o preferi față 
de viața la țară. În plus, aproape că a venit Crăciunul! 
Cu siguranţă sunt oameni pe care vrei să-i vezi... 

Se opri când se uită în ochii lui Johnny și văzu lucirea 
vie de amuzament din ei. O citea ca pe o carte deschisă. 
Ştia că voia din răsputeri ca el să plece. Mai rău, știa 
şi de ce, ştia că prezenţa lui o făcea să se simtă aiurea. 
Simţi un tremur de emoție zguduind-o. Johnny era un 
pericol pentru ea. Sentimentele ei erau prea proaspete, 
prea aproape de suprafaţă. Trebuia să scape de el. 

-Mă interesează mai mult ce este aici decât ce e la 
Londra, spuse el blând. 

Asta o făcu să-și piardă răsuflarea. Dar, desigur, el se 
referea la moșie. 

O pală bruscă de vânt suflă în jos prin cămin. Focul 
şuieră și pocni, iar lumânările pâlpâiră. 

Johnny ridică paharul de cidru și îl duse la buze. 
Lydia se uită cum mușchii gâtului i se mișcau în timp 
ce înghiţea. Avea nevoie de un bărbierit. Pielea îi era 
acoperită cu tuleie aspre. Își imagina cum le-ar fi simţit 
gâdilându-i degetele şi asta o făcu să se înfioare. 

- Ți-e frig? întrebă el. 

- Da... nu... puţin. De fapt, îi era groaznic de cald; îi 
era cald și era confuză, în continuare uimită de acel mo- 
ment intim. Mi-e teamă că Silent Wench e într-o stare 
cam proastă, spuse ea, conştientă că degeaba încerca să 
bată câmpii dorind să disipeze cumva tensiunea dintre 
ei. E o clădire veche și o mulțime de uși și ferestre nu 
se închid ca lumea, așa că tot timpul e curent. Prede- 
cesorul tău nu a investit în întreținerea proprietăţilor, 
așa cum ai constatat şi singur. E la fel de adevărat că el 
rareori venea la Newport. 

Johnny își puse paharul jos cu un clinchet. 

- Unchiul meu se simţea mai bine în cluburile din Lon- 
dra. Spre deosebire de mine, lui nu-i păsa de pământ. 

- Nimănui nu-i plăcea prea mult de el, spuse Lydia, 
așa că nu ne-a deranjat asta. 

Îşi dădea seama că alcoolul o făcea să-şi dea drumul 
la gură. Deja începuse să-și simtă trupul greu şi relaxat 
datorită senzaţiei pe care i-o dădea paharul de băutură. 
Pe de altă parte, aceeași băutură îi mai dădea o senzaţie 
de tensiune, ascuţită şi senzuală, ca o lamă înroșită. 

- Mărturisesc că nici mie nu-mi plăcea prea tare de 
unchiul meu, râse el. Nici nu aveam o părere prea bună 
despre Roberts, administratorul lui. Cred căşi umplea 
propriile buzunare. Mi-e teamă că l-am concediat. 

Lydia rămase cu gura căscată. 

- L-ai concediat pe domnul Roberts? O, ce bine! 

- Nici tu nu aveai o părere bună despre el? 

- Nu, nici eu. E un bărbat odios care nu face altceva 
decât să înșele și să intimideze prin forță. Lydia se în- 
cruntă uşor: Dar cine va conduce domeniul Newport 
în locul lui? 

- Eu, o înştiinţă Johnny. Cel puţin până când voi pu- 
tea angaja pe altcineva în care să am încredere. 

- Dar... bolborosi ea. Viconţii nu-şi conduc singuri 
domeniile. 

-Nu cred că există o lege care să interzică asta, spuse 
Johnny. Îi aruncă zâmbetul acela pieziș care îi încrețea 
colțul ochilor și îi umplea de căldură. Nu-ţi face griji, 
Lydia. Îţi jur că nu mă voi amesteca deloc în stilul tău 

de lucru de la Silent Wench. Și mie îmi place o sticlă de 
brandy bun la fel ca oricui altcuiva. 

pi tresări, vărsând câțiva stropi de cidru pe masă. 

- Ştii! 

Ochii albaştri ai lui Johnny erau fixaţi asupra ei. 

-Ştiu că hanul e implicat în contrabandă, încuviință 
el. Am asistat la o asemenea tranzacție săptămâna trecută. 
Ridică paharul spre ea într-un toast ironic: Și eu care am 
crezut că mi-ai cedat dormitorul tău din pură bunătate. 

Lydia roși. Aruncă repede o privire peste umăr, dar 
în afară de un grup de bărbaţi care jucau cărți într-un 
colț, erau singuri. 

- De ce atâta discreție? întrebă Johnny. Pun pariu că 
toată lumea din Newport ştie ce se petrece aici. Se lipi 
cu umerii lui laţi de spătarul înalt al băncii și mărtu- 
risi: Eu credeam că activitatea de contrabandă a dispă- 
rut de mult. 

-Nu în părţile astea. Comercianţilor liberi, cum îşi 
zic ei, nu le place să plătească taxele englezilor. lar conia- 
cul este foarte fin. Și la fel şi dantelele, şi pânza. 

- Înţeleg. 

Îşi dădea seama că Johnny încerca să nu râdă. 
În adâncul ochilor lui era o sclipire de amuzament. 
Mare justificare pentru încălcarea legii... 

Privirea i se îngustă. 

- Presupun că Silent Wench adăposteşte și vreo câți- 
va tâlhari la drumul mare, nu? 

- Sigur că nu, replică ea. După o scurtă ezitare, recu- 
noscu: Bine, era Thomas de Henfaes, dar era un călăreț 
prea prost ca să facă o carieră din asta. Trăsurile nu se 
opreau la semnul lui și pe urmă nu putea să le prindă. 

- Da, acesta ar fi într-adevăr un dezavantaj, încuviință 
Johnny serios. Dar dintr-ăia care strică trăsuri sunt? 

-Acum chiar că eşti absurd, rosti Lydia cu severitate. 
Ai citit prea mult romane de aventuri. Aici, în Newport, 
punem prea mare preţ pe comerțul pe mare ca să-i pu- 
nem bețe în roate stricând mijloacele de transport. 

-Dar nu aveţi nici o remușşcare să stricați trăsuri, 
chiar dacă nu stricaţi vapoare? 

Lydia simţea cum roșeața din obraji, cauzată de vi- 
novăţie, se făcea din ce în ce mai intensă. În zilele care 
urmaseră după sosirea lui Johnny, aproape că uitase că 
accidentul lui nu fusese absolut deloc un accident. 

- Nu ştiu ce vrei să spui, zise ea neconvingător. 

Johnny râse ironic. 

- Termină, Lydia. Copiii ăia năzdrăvani, bănuiesc fra- 
ţii mai mici ai domnișoarei Evans, îi sabotează în mod 
obişnuit pe călători pe drumul acela cu barieră. Tatăl 
lor repară trăsurile sau oferă mijloace alternative de 
transport, doctorul tratează eventualele răni produse, 
iar Silent Wench le oferă un loc ca să înnopteze - şi cu 
toţii primiţi bani pentru asta. Este o afacere extraordi- 
nară. Este însă şi periculoasă, şi ilegală. 

Suna foarte rău când era descrisă cu acele cuvinte, 
gândi Lydia. 

- Contrabanda este periculoasă și ilegală, sublinie ea 
cu prezență de spirit, și totuşi tu o aprobi, căci îţi place 
un brandy ca lumea. Codul principiilor tale morale este 
cam flexibil, Johnny. 

- Touché, făcu el. Mi-e teamă că mereu a fost astfel. 
Se aplecă în faţă și continuă pe un ton grav: Chiar și 
aşa, aceste activități trebuie să înceteze, Lydia, înainte ca 
cineva să-și piardă viața. Asta o spun în calitate de baron 
de Newport şi noul tău judecător de pace. 

- Ştiu că este periculos! izbucni Lydia. Le-am spus 
băieţilor să se oprească, dar au motive întemeiate să 
n-o facă. Newport este foarte sărac și mulți oameni nu 
au de lucru, așa că sătenii de multe ori iau frâiele situa- 
ţiei în propriile mâini. Avem nevoie de muncă și avem 
nevoie de investiţii în moșie. Avem nevoie de un pro- 
prietar căruia să-i pese! 

Se opri, căci spusese toate acestea dintr-o răsuflare și 
nu mai avea aer. 

Mâna lui Johnny o acoperi pe a ei, caldă și puternică. 

- Acum aveţi unul, declară el. 

Încă o dată, Lydia simţi acea tensiune combinată cu o 
emoție profundă, până în adâncul inimii. Se întrebă din 
nou cum se întâmplase, când se întâmplase asta. Când 

se transformaseră prietenia şi senzația de familiaritate 
în această atracție misterioasă? Nu că ar fi avut vreo 
importanță. Chiar dacă o explica, chiar dacă înțelegea 
asta, tot nu i-ar fi schimbat sentimentele. Și se mințea 
pe ea însăși dacă pretindea că e vorba de o simplă atrac- 
ţie. Asta, doar așa, să minimalizeze sentimentele pe care 
le nutrea pentru Johnny. Îl iubea de ani întregi ca pe 
un prieten și undeva, de-a lungul timpului, sentimentul 
acesta se transformase într-un alt fel de iubire. 

- Știu că îți pasă, admise ea. Am văzut ce ai făcut deja 
ca să ne ajuţi. 

- Atunci ai încredere în mine, zise Johnny. Mâna lui 
o strânse pe a ei. În ochii lui se citeau deopotrivă o pro- 
vocare și o poruncă. Ai încredere în mine, Lydia, repetă 
el încet. 

- Am. Lydia simţi panica năpădind-o, lăsând-o inca- 
pabilă să mai respire. Își cobori ochii. Johnny nu trebuia 
să ajungă să-i cunoască sentimentele. Sări în picioare, 
răsturnând în graba ei scaunul pe care stătuse. Scu- 
ză-mă, spuse ea. Trebuie să văd ce face Eliza. 

Johnny se ridică politicos şi se înclină, 

- Desigur. 

Ocoli masa, aşteptând-o pe ea să o ia înainte 
spre ușă. 

-Nu este nevoie să mă însoțești, spuse Lydia. Ştiu 
drumul. 

În ochii lui apăru o sclipire răutăcioasă. 

- Mi-am dat seama că trebuie să-mi iau o carte din 
cameră. Poate că un roman de aventuri o să-mi mai 
inspire imaginaţia bogată. 

Lydia nu credea nici un cuvânt, Își puse mâinile în 
șolduri. 

- Ți-o aduc eu. 

-Ba nu, murmură Johnny deschizând ușa barului. 
Nu trebuie să mă servești pe mine. 

Pe hol era frig şi liniște. Nici nu prea era lumină. 
Lydia riscă să arunce o privire spre faţa lui Johnny și își 
dori să nu o fi făcut. Ochii lui albaştri îngustaţi o străful- 
gerau într-o privire intensă care îi trimise senzaţii după 

senzaţii în trup, înfiorându-i pielea. Braţul lui se atinse 
ușor de al ei, făcând-o să tresară. 

- Cum ai ştiut? Se lansă repede într-o conversaţie ca 
să domolească puţin tensiunea dintre ei. Cum ai știut 
că băieţii sabotau călătorii de pe drum? 

Umbrele ascundeau în bună măsură expresia lui 
Johnny, dar putu zări un zâmbet vag pe buzele lui. 

- Erau aşa de nerăbdători să mă fi văzut rănit, așa de 
dornici să mă aducă încoace, că mi-au dat de gândit. 
Am pus câteva întrebări şi curând am remarcat existența 
unui anume tipar. Prea mulți oameni au avut în ultima 
vreme accidente pe drum ca să fie o pură întâmplare. 

-Te rog, nu-i pedepsi, îl imploră ea împreunân- 
du-şi mâinile îngrijorată. Sunt băieți buni. Chiar sunt. 
Eu sunt profesoara lor la școală. 

Văzu zâmbetul lui Johnny accentuându-se. 

- Mi s-a spus că şi predai aici. Foarte generos din 
partea ta să faci asta pe lângă faptul că te ocupi de Silent 
Wench. 

- În Newport am fost întâmpinată cu multă bunăta- 
te, zise Lydia. Nu fac altceva decât să dau înapoi puţin 
din bunătatea aceea. 

Era gata să o ia în sus pe scări când Johnny întinse 
mâna şi o opri. Ea rămase pe prima treaptă, cu mâna pe 
stâlpul de susținere al balustradei. Erau la același nivel; 
putea privi direct în ochii lui. Ceea ce văzu acolo îi făcu 
inima să-i bată cu putere în piept. 

- Mi se pare că acum ştiu o mulțime de secrete de-ale 
tale, murmură el. Există un preț pentru tăcerea mea. 

O clipă, Lydia nu înţelese, apoi sensul vorbelor lui 
o copleși şi capul începu să i se învârtească din cauza 
implicaţiilor, dar şi din cauza tentaţiei puternice, ameți- 
toare ce o cuprinse, 

Nu se așteptase la asta, nu din partea lui Johnny. 
li spusese că avea s-o protejeze și se părea că exact asta îi 
oferea, protecţia lui. Ştia că ar fi trebuit să fie oripilată, 
jienită, sau să aibă cine ştie ce altă reacție cuviincioasă. 
Simţea într-adevăr o umbră de dezamăgire că un băr- 
bat care se împăuna peste tot că era un om de onoare 

se dovedea la urma urmei nimic altceva decât un desfrâ- 
nat de cea mai joasă speţă. Dar simţea în același timp 
şi ceva mai mult decât o umbră de... excitare. li curgea 
prin vene ca un vin bun, vechi și păcătos şi minunat. Era 
adevărat, gândi Lydia neputincioasă. Toţi oamenii ăia 
care spuseseră că era o femeie ușoară nu se înşelaseră. 
Poate că trăise ca o călugăriță de când se născuse Eliza, 
dar era de ajuns să i se arate ispita - întruchipată de 
Johnny - şi îi pierea și ultima urmă de respectabilitate. 

Johnny o urmărea cu atenţie. Privirea lui îi accele- 
ra pulsul şi-i întretăia respirația. Mâna lui era încă pe 
braţul ei; îi simţea atingerea prin mâneca groasă, tocită, 
a rochiei ei practice, și își dori ca palmele lui să intre 
în contact cu pielea goală de dedesubt. Nevoia pe 
care o simţi fu atât de bruscă și de puternică, încât o 
făcu să icnească. Își mușcă buza de jos să înăbușe sune- 
tul, văzu ochii lui Johnny aţintiţi asupra gurii ei și pe 
urmă se trezi în braţele lui, sărutată cu pasiune. 

Nu-l mai sărutase niciodată pe Johnny, iar acum 
se trezi întrebându-se ce naiba îi luase atâta timp, căci 
sărutul i se păru perfect, tandru și dulce, şi nemaipo- 
menit de bun și firesc, încât îi zgudui sufletul. Își trecu 
mâinile peste pieptul lui şi deasupra, în jurul gâtului, 
trăgându-se și mai aproape de el, scoțând un mic gea- 
măt de recunoștință și bucurie, când el îi depărtă uşor 
buzele și își adânci sărutul atingându-i limba cu limba 
lui. Pământul începu să i se mişte sub picioare; pere- 
ţii familiari de la Silent Wench se învârteau în jurul ei 
precum călușeii la bâlci. Dorinţa, profundă şi cloco- 
titoare, îi aprinse sângele, dându-i impresia că toate 
simţurile ei, înfometate şi amorţite de atâta timp, reve- 
niseră la viaţă. 

Se trase energic înapoi când bunul-simţ interveni în 
vârtejul de senzaţii. Era tentată, îl dorea pe Johnny, dar 
așa ceva era imposibil. Era chiar nebună de legat să se 
gândească la asta. 

- Nu! zise vehement. Nu, nu pot face asta. 

Johnny îşi trecu o mână prin părul dezordonat. 
Înfăţișarea lui era departe de cea ireproşabilă cu care o 
obişnuise. 

- Mie mi s-a părut că te descurci destul de bine, mur- 
mută el. 

-Nu pot să-ţi fiu amantă, declară Lydia curajoasă. 

-Nu mi-am dat seama că ţi-am cerut aşa ceva, zise 
el confuz. 

-Ai sugerat-o. Ai zis că tăcerea ta are un preţ. 

Văzu în ochii lui că acum înțelegea. Johnny zâmbi. 

- Da, spuse el încet. Sunt flatat că ai fost în stare să te 
gândeşti la asta, fie și doar pentru un moment, dar... 

Brusc, pe Lydia o cuprinse groaza. Închise ochii. 

-Am interpretat eu greșit, nu? 

-Mie teamă că da. 

Încerca să nu râdă, nenorocitul. 

-Ar fi mai politicos din partea unui gentleman ca 
tine să pretinzi că nu, se răsti ea. 

Cât de jenant că până la urmă nu o dorea. Şi totuși o 
sărutase ca şi cum ar fi dorit-o. 

- Nu cred că ar fi mai politicos din partea unui gentle- 
man ca mine să şantajez o femeie fără apărare, replică 
el uşor ofensat. Ceea ce mă interesează însă este de ce ai 
fi fost tu de acord. 

Aici era problema. Johnny ştia că ea nu exclusese din 
start această posibilitate. Sigur că nu era pregătită să re- 
cunoască faptul că îl găsea incredibil de atrăgător. Sau, 
mai important de atât, că îl iubea. Ceea ce nu ar fi avut 
nici un viitor, căci Johnny se putea uita cât de sus voia 
ca să-şi găsească o soție, iar ea era mireasa cea mai puţin 
potrivită pentru oricine din toată Țara Galilor. 

-Aş fi făcut-o pentru Eliza, minţi ea. Am crezut... 
mi-a fost teamă că... 

-Că te voi trăda? După ce îți promisesem că nu o 
voi face? 

Johnny părea atât de jignit, că ea se cutremură. 

- Nu, sigur că nu am crezut asta! Nu se putu abţine; îi 
atinse obrazul cu mâna, simţi asprimea acestuia în pal- 
ma ei. Îmi pare rău, şopti. Nu am vrut să te rănesc. 

Ochii lui Johnny se întunecară din nou, semănând 
cu cerul în prag de furtună. 

- Lydia... 

Sărutul acesta fu chiar şi mai bun, mai intens, mai 
înfometat decât primul, făcând-o săși piardă capul. 
În pântece simțea o spirală strânsă ce se desfăcea într-un 
vârtej fierbinte, mai fierbinte decât simţise vreodată. 
O furnicau degetele să-i smulgă hainele de pe el, să-l 
împingă pe aleea de popice sau în sala de jocuri să facă 
dragoste cu el pe masa de biliard. Era şocată că îi puteau 
trece prin cap asemenea gânduri, şocată, dar în același 
timp plină de încântare. 

Il simţi retrăgându-se puţin. Buzele lui atinseră go- 
lul de la baza gâtului ei şi zăboviră acolo într-o mângâ- 
iere care îi trimise fiori pe șira spinării şi-i făcu pielea 
de găină. Își strecură încet mâna în corsajul rochiei ei 
austere, de zi cu zi, şi își potrivi căușul palmei pe sânul 
ei, prin cămaşa de dedesubt, dezmierdându-i sfârcul cu 
degetul mare. Genunchii Lydiei se înmuiară, căci sen- 
zaţia o pătrundea până în măduva oaselor. Plăcerea 
înflorea adânc înlăuntrul ei. 

- Miroși delicios... Limba lui trecu peste curba vulne- 
rabilă a claviculei ei. A lămâi și mirodenii. 

O întoarse așa încât ea se lipi de peretele rece de pia- 
tră, cu trupul prins sub statura lui impresionantă, şi o 
sărută din nou, cu atâta intensitate că Lydia nu se putu 
opri din tremurat. 

- Trebuie să oprim asta, murmură ea luptându-se să 
se elibereze de sub el. 

- Chiar trebuie? Johnny se întinse să o tragă din nou 
înapoi în brațele lui. Avea respirația întretăiată. Mi se 
pare că până la urmă îmi place planul tău. 

- E din cauza paharului de cidru cu mirodenii, spuse 
Lydia gâfâind. 

Johnny râse. 

-Vrei să spui că trebuie să fii beată ca să mă gă- 
seşti atrăgător? Se apropie mai tare de ea şi îi şopti: 
Mincinoaso. 

Ochii îi erau întunecaţi de dorință, o dorință așa de 
intensă şi de concentrată că Lydia simţi un mare gol în 
stomac. Îl împinse la o parte. 

- Johnny! 

- O, bine, bine, zise el slăbindu-și strânsoarea. Dacă 
insişti... 

Lydia se îndreptă și ca să se liniștească îşi puse ambele 
palme pe zidul rece din spatele ei. 

- Dacă te-am înţeles greşit, ce voiai să spui până la 
urmă? 

Johnny ezită, apoi îi luă mâna într-a lui. 

- Am nevoie de ajutorul tău. Nu pot transforma 
moșia Newport în altceva de unul singur. Tu cunoști 
pe toată lumea. Toată lumea are încredere în tine. 
Am nevoie să fii alături de mine ca să pot face asta. 

-Ai nevoie de un administrator de domeniu, 
şopti ea. 

- Am nevoie de o soţie. Am nevoie de tine. Zâmbea 
uşor. Ochii îi erau limpezi, hotărâți. Lydia, spuse el. 
Vrei să te măriţi cu mine? 


capitolul 3 


Johnny știu imediat că avea să-l refuze. „Asta a doua 
oară“, se gândi el trist. De două ori își pusese inima 
înaintea Lydiei Cole și de două ori o lovise cu picio- 
rul. Se întrebă dacă era nebun că tot încerca să o cuce- 
rească. Se întrebă câte refuzuri putea suporta un bărbat. 
Apoi o privi. Era roşie toată, ciufulită şi se vedea că fu- 
sese sărutată cu pasiune. Îşi dădu seama că nu va renun- 
ţa, că nu avea cum să renunţe, până ce nu o convingea 
să accepte. 

- Johnny... începu ea ezitant. 

- Te iubesc de ani întregi. 

Nu avusese intenţia să o spună atât de precipitat, dar 
se gândi că merita să-i arate adevărul. O clipă mai târziu 
își dădu seama că fusese o greșeală să rostească acele 
cuvinte. Ea nu-l credea. 

- Nu putem vorbi aici. Nu suntem singuri. 
Zăngănitul uşii de la bucătărie îi accentuă cuvintele. 
-Atunci unde? 

Nu era dispus să o lase să plece până ce nu rezolvau 
asta. Lydia părea hăituită, înfricoșată. 

- Johnny... murmură ea din nou. 

- Unde? 

Ea pufni exasperată de insistența lui, dar îl luă de 
mână şi îl duse la salonașul privat în care îl găzduise 
în prima noapte când sosise la Silent Wench. În cămin 
ardea un foc mocnit, deşi încăperea era întunecată. 
Aerul era parfumat de prospeţimea crengilor de brad 
care decorau grinzile. 

- Putem vorbi aici. 

Părea că se răsteşte, dar Johnny îi văzu mâinile tremu- 
rânde în timp ce se chinuia să aprindă lumânarea. 

- Ți-am spus că te iubesc, repetă el. De ce te încăpățâ- 
nezi să te prefaci că nu mai auzit? 

Lydia se întoarse spre el. Era palidă şi trasă la faţă și-și 
încrucișase braţele la piept ca şi cum ar fi vrut să-și ţină 
înăuntru sentimentele sau să se apere. 

- Te-am auzit, spuse cu reţinere. Dar... 

-Nu mă crezi. Aştept ani în şir să-i vorbesc unei fe- 
mei despre sentimentele mele, și acum, când în sfârșit 
apuc să o fac, ea nu crede că sunt sincer. Voia să o ia 
în braţe şi să îi dovedească cât de mult o iubea. Murea 
să o ţină lipită de el, dar ştia că nu asta era calea de 
urmat. Își ţinu pumnii strânși. Acum patru ani te-am 
cerut în căsătorie, spuse încet. Ai crezut că o fac din 
bunătate. Te-ai înșelat. 

Lydia plecă ochii. Părea atât de tânără cu ceafa ei fru- 
moasă, o curbă vulnerabilă sub șuviţele de păr castaniu 
care ieșeau în cârlionţi din coc. Se răsuci să se uite în 
ochii lui, iar lui Johnny i se strânse inima când îi văzu 
expresia din privire. 

- Nu mă pot mărita cu tine, rosti ea dintr-o suflare. 
Îţi dai seama de asta, nu? Nu sunt potrivită pentru a de- 
veni soția unui viconte. 

Johnny simţi un acces de furie atât de violent, că îl 
şocă. Dacă vreun bărbat ar fi vorbit despre Lydia în astfel 
de termeni i-ar fi tras una în față. O apucă de umeri. 

-Nu spune asta! ţipă el. Nu mai spune asta nicioda- 
tă. Eşti minunată; eşti atât de iubitoare şi de generoasă, 
şi de puternică, și de curajoasă. A 

Fusese extrem de curajoasă, gândi el. Îşi luase viaţa 
distrusă în propriile mâini şi o reconstruise, transfor- 
mând-o în ceva special. 

Îi dădu drumul și își coborî uşor mâinile de-a lungul 
braţelor ei într-o mângâiere care îi tăie răsuflarea. 

-Îți pasă de oameni, iar ei te iubesc pentru asta. Ţi-ai 
croit o viaţă nouă pentru tine şi pentru Eliza și nimic nu 
ar putea fi mai admirabil de atât. 

Lydia îl privea. Un zâmbet timid îi curbă buzele, dar 
lui Johnny i se păru că vede lacrimi sclipindu-i în ochi. 

- Ei, Johnny, chiar cred că e posibil să mă iubeşti 
până la urmă. 

Cu un nod în gât, dădu să se apropie, dar ea deja se 
retrăgea din fața lui. Zâmbetul îi pierise de pe buze și, în 
lumina roșiatică a focului, expresia de pe faţa ei îi păru 
foarte gravă. 

-Nu înţelegi, spuse ea. Sunt onorată că ai o aseme- 
nea părere despre mine, dar asta nu schimbă nimic. Ri- 
dică o mână pentru a opri cuvintele care erau să-i iasă 
în șuvoi de pe buze. Nu, Johnny. Nu te poţi însura cu 
mine. Sunt sigură că-ți dai seama. Părinţii mei au fost 
dezonoraţi din pricina mea, iar eu m-am simţit de două 
ori mai pierdută din cauza asta. 

Johnny nu se arătă deloc impresionat. 

- Poţi fi de două ori mai pierdută? întrebă el inocent. 
Am crezut că o dată a fost de ajuns. 

Se bucură când Lydia, luată prin surprindere, chicoti. 

- Termină, zise ea. Cum aș putea să-mi plâng de milă 
pentru soarta mea tragică dacă tu râzi de mine? 

- Nu râd de tine, zise Johnny luându-i ambele mâini 
într-ale lui. Dacă ar fi să aplici aceleași reguli în cazul 
meu, atunci eu m-am pierdut de mult mai multe ori 
decât aș putea ţine minte. 

- E altceva pentru mine! 

Johnny clătină din cap. 

- Numai în minţile altora. Tu ai făcut o greșeală. 
Continuă pe un ton vehement: Erai aproape un copil. 
Acum se presupune că trebuie să plătești toată viața 
pentru asta? 

Ea își încleştă degetele printre degetele lui. Ochii ei îl 
implorau să priceapă. 

-Ştii că regulile sunt altfel în ceea ce le priveşte 
pe femei. Eu am încălcat codul moral al societăţii. 
Am făcut un copil fără să fiu măritată. Asta nu se va 
uita niciodată. Dacă ne căsătorim, purtarea mea din 
trecut îţi va păta bunul nume şi totodată şi onoarea. 
Oamenii vor şușoti de-a pururi despre soţia ta şi trecu- 
tul ei scandalos. 

„— Cred că ai o părere foarte proastă despre mine dacă 
îți imaginezi că mi-ar păsa un moment ce cred ceilalți. 

-Fac asta pentru viitor, spuse ea, iar Johnny o văzu 
înghițind în sec. Aici şi acum ar fi foarte ușor să mă 
las dusă de val, la cât de mult te iubesc. Se feri când el 
dădu să o ia în braţe și urmă: Ai nevoie de un moște- 
nitor, Johnny. O să vrei copii din căsnicia noastră, şi 
cum se vor simţi ei să aibă o soră nelegitimă și să afle 
despre rușinea mamei lor? Nu ar putea scăpa niciodată 
de umbra trecutului. Nici unul dintre noi nu am pu- 
tea. Întorcându-se ca el să nu-i mai poată vedea faţa, 
murmură: Eu trebuie să mă gândesc la Eliza. Dacă se va 
afla identitatea ei adevărată, va deveni de-a pururi ţinta 
bârfelor şi a scandalului. 

- Aşa că te ascunzi aici şi speri că nimeni nu te va 
recunoaște şi nu îţi va descoperi trecutul. 

Se simţea furios și frustrat nu numai pentru el, ci şi 
pentru Lydia şi Eliza. Ar fi vrut să le ofere mai multă 
dragoste şi bucurie. Ar fi vrut să le dea tot ce avea el 
de dat. 

Văzu umerii Lydiei încovoindu-se. Părea atât de fra- 
gilă şi de lipsită de apărare. Furia îl cuprinse din nou 
la gândul sorții crude care o forța să trăiască o minciună 
şi îl apucă o furie şi mai mare la gândul că Tom Fortune 

o distrusese fără să-i pese pe fetișcana naivă care odini- 
oară se încrezuse în el, Lydia Cole; o sedusese și o aban- 
donase, şi ea era singura care plătea pentru asta. | 

- Este singura cale pe care o pot urma, zise Lydia. 
Căci atâta vreme cât oamenii cred că sunt o văduvă 
respectabilă, Eliza este protejată. Dacă ar fi să mă mărit 
cu tine, nu aș mai putea păstra acest secret. | 

-Nu poţi trăi toată viaţa cu frica de a fi descoperită, 
o contrazise Johnny. Lydia, eşti o femeie puternică și cu- 
rajoasă. Ţi-ar fi mai bine dacă ai spune adevărul și le-ai 
zice bârfitorilor să se ducă dracului. 

Lydia zâmbi cu tristeţe. . 

- Aşa vorbeşte un bărbat care își poate permite să facă 
asta, dar eu nu pot. o. 

Johnny simțea că-i scapă lucrurile din mâini, ca apa 
care i-ar fi curs printre degete. | 

- Eu v-aş apăra pe amândouă. Aș trata-o pe Eliza ca 
pe propria mea fiică, aş iubi-o ca şi cum ar fi a mea. 
Îţi jur. 

j Înca o dată, văzu lacrimi izvorând din ochii Lydiei. 
Ea îi atinse uşor obrazul. 

-Cred că e adevărat ce spui, dar nu-ţi pot cere asta. 

Johnny îşi pierdu răbdarea. 

- Pentru numele lui Dumnezeu, nu mai fi aşa de no 
bilă! strigă el. Asta e decizia mea, nu a ta. O să arunci la 
gunoi orice șansă de a iubi în viitor pentru că îţi e frică 
de scandal? E 

O trase înspre el şi o sărută apăsat, cu toată nevoia și 
dorinţa ce clocoteau în el. Ea cedă într-o clipită, trupul 
ei înmuindurse în braţele lui, buzele desfăcându-i-se sub 
buzele lui. Pentru un moment nesfârșit, de fericire, îi 
răspunse, sărutându-l la rândul ei pasional, dulce şi atât 
de fierbinte că se trezi pe punctul de a-și pierde complet 
controlul. Dar când îi dădu drumul ştiu că nu se schim- 
base nimic. Putea simţi asta. 

- Ai încredere în mine, şopti el, punându-și buzele 
pe părul ei, sorbindu-i parfumul şi simţindu-și inima 
sfâşiată de atâta dragoste. Lasă-mă să am grijă de voi. 
Nu trebuie să mai faci asta de una singură, Lydia. 


i 
i 
t 

Îi vedea în privire lupta care se dădea în ea. Pentru o 
clipă crezu că era gata să fie de acord și inima i se umplu 
de bucurie, dar ea deja bătea în retragere. Clătină din 
cap, îşi puse ușor degetele pe buzele lui într-un gest de 
rămas-bun și ieși din cameră, lăsându-l singur cu tăciu- 
nii focului pe cale să se stingă. 


Lydia zăcea în pat urmărind umbrele ce se mişcau pe 
tavanul alb și ascultând zgomotele ce arătau că Silent 
Wench se pregătea pentru noapte. Se simțea singură, 
îi era frig, era devastată de suferință. Ştia că procedase 
corect refuzându-l pe Johnny, dar îi fusese cumplit de 
greu. Nu avusese de ales. Nu putea să o expună pe Eliza 
scandalului și disprețului care aveau să urmeze inevita- 
bil odată ce era dezvăluit adevărul nașterii ei și nici nu 
putea suporta să pună la încercare dragostea lui Johnny 
cerându-i să-și petreacă tot restul vieţii sfidând conven- 
tiile. Nu era cinstit faţă de el şi nici față de vreun copil 
pe care Lar fi avut împreună. Cu toate acestea, în inima 
ei era o senzaţie dureroasă care nu se mai dădea dusă și 
viitorul îi părea ca un pustiu lipsit de dragoste. Îşi spuse 
că acesta era prețul pe care trebuia să-l plătească pentru 
a o şti pe Eliza în siguranţă, că nimic nu era mai im- 
portant decât copilul ei, însă o voce micuță din mintea 
ei îi şoptea încontinuu că era o laşă care se ascundea 
în spatele unor scuze, fiindcă nu avea suficient curaj să 
aibă încredere deplină în Johnny și să riște totul pentru 
o viaţă alături de el. 

Se rostogoli în pat şi trase un pumn în perne. A doua 
zi, Johnny avea să plece neîndoielnic la Castelul 
Newport. Nu avea cum să mai rămână acolo după ce îl 
respinsese pentru a doua oară. Îşi îndesă fața în răcoa- 
rea pernei și se strădui din răsputeri să adoarmă. 

I se păru că nu dormise mai mult de câteva clipe când 
se trezi din nou, tresărind cu toate simţurile alertate de 
senzaţia de pericol. Un moment rămase în continuare 
nemişcată, străduindu-se să priceapă ce o deranjase. 
Atunci auzi din nou zgomotul inconfundabil, pocne- 
tul și șuieratul lemnului uscat în foc. Se ridică imediat 

în capul oaselor și văzu flăcările care se prelingeau 
pe perete. Deja avea pe limbă gustul acru de fum, iar 
când sări din pat, scândurile podelei îi părură încinse 
sub tălpile goale. Înșfăcă un halat și își vâri picioarele 
desculțe în pantofi. Acum fumul îi umplea plămânii, 
strecurându-se pe sub ușă, înțepându-i ochii, făcând-o 
să o usture. 

- Eliza! 

Deschise larg ușa camerei și alergă pe palier. Groaza 
îi umplea inima. Ce bine ar fi fost dacă Johnny şi-ar 
fi păstrat camera, iar ea ar fi dormit în continuare cu 
fetiţa! Ar fi putut deja să o smulgă din pat până acum 
şi s-o pună la adăpost. Așa, abia dacă putea să vadă dru- 
mul până la ușa Elizei. Valuri înăbuşitoare de fum dens 
se încolăceau în jurul ei. Podeaua de lemn îi trosnea 
sub picioare. Silent Wench era un han foarte vechi, iar 
acum era pe cale să se prăbușească, mistuit de flăcările 
care ardeau lemnele uscate, transformându-le în scrum. 
O grindă căzu printr-o ploaie de scântei. Lydia ţipă până 
ce o durură plămânii. Se luptă cu oamenii care o încon- 
juraseră şi încercau să o tragă înapoi. 

- Eliza! 

-Nu putem ajunge la ea. Tydfil o ţinea strâns, cu la- 
crimile curgându-i pe fața neagră de cenușă. Am încer- 
cat și degeaba. Nu mai există podea. 

- Nu! 

Lydia se smulse din mâinile lui Tydfil şi alergă pe 
scara în flăcări, de-a lungul holului pietruit, afară în 
curtea unde vântul purta de colo-colo zăpada și cenușa. 
Dacă ar fi putut să ajungă la scara de afară şi să urce 
până la galerie, ar fi putut ajunge la camera Elizei. Dar 
scara exterioară se clătina şi galeria era în flăcări; întregul 
han ardea, flăcările răspândind raze livide pe cerul ne- 
gru de iarnă. 

Simţi cum o cuprinde disperarea, o disperare adâncă 
precum noaptea şi neagră precum cerul. Ea, care jurase 
să-şi apere fiica, acum o lăsase de izbelişte. 

- Lydia! 


zeta tei o, 

„ Auzi strigătul pe deasupra trosnetului flăcărilor şi 
urletului vântului. Se uită în sus. Johnny alerga de-a 
lungul galeriei, silueta lui fiind doar o imagine neagră 
printre flăcări. 

- Prinde-o! 

Focul era în spatele lui, dând să-l apuce. Eliza era în 
braţele lui. 

- Mama! 

Lydia îşi auzi fiica țipând; plămânii Elizei nu pățise- 
ră nimic. Alergă în față. Nu avea timp să se gândească. 
Erau aproape trei metri de la galerie până jos. Johnny 
se aplecă peste balustradă şi o întinse pe Eliza cât de jos 
putu, apoi îi dădu drumul ca unui bolovan în braţele 
întinse ale Lydiei care o prinse așa murdară, cu părul 
mirosindu-i a fum, dar din fericire, printr-o minune, 
vie. Lydia suspină şi îşi strânse fiica la piept atât de tare, 
că Eliza gemu de durere. 

Johnny cobora scara agil și cu pași siguri. Nici măcar 
nu gâfâia, 

-Mi-am amintit cât de bună ești la prinderi, spuse, 
cuprinzându-le pe amândouă într-o îmbrăţișare puterni- 
că. Mereu câştigai când jucam crichet în copilărie. Vo- 
iam să te salvez şi pe tine, adăugă el, dar tu nu ai avut 
nevoie de mine. 

- Johnny... începu Lydia. 

Nu-și putea găsi cuvintele. Se simţea ca și cum era 
gata să-i plesnească inima în piept. 

Johnny îi zâmbi, cu dinţii strălucindu-i albi pe fața 
murdară și ochii mari și plini de viață. 

- Mai târziu, promise el atingând-o pe obraz. Am trea- 
bă. Aruncă o privire peste umăr și zise: Domnișoara 
Evans o să vă pună la adăpost până mă întorc eu. 

Ridică mâna a salut și plecă, traversând curtea unde 
rândașii scoteau afară caii înspăimântați, iar argaţii 
se așezau în rând cu găleți, până la fântână, într-o încer- 
care inutilă de a domoli flăcările. Incepuse să ningă din 
nou, fulgii mari sfârâind când atingeau scânteile din 
foc. Lydia îl privi pe Johnny preluând controlul. Acesta 
era un alt Johnny faţă de nobilul indolent pe care şi-l 

amintea; era direct și autoritar. Îl subestimase. Acum 
putea vedea cât de bine avea să preia controlul asupra 
domeniului Newport şi să instaureze ordinea acolo. 
Putea să o facă pentru că poseda toată puterea și hotă- 
rârea ce îi lipsiseră predecesorului său. Putea să o facă 
pentru că lui îi păsa. LA 

Îşi puse buzele pe părul negru şi mătăsos al Elizei, iar 
fetiţa i se mișcă ușor în braţe, apăsându-și faţa pe curba 
gâtului mamei. Deja era din nou pe jumătate adormită. 
Tydfil veni spre ele și le înfășură într-o pătură de lână. 

-Ia asta, spuse chelneriţa. De ce nu vii la mine acasă? 
Aveţi nevoie de lapte şi de un pat cald. O să răciţi îngro- 
zitor în frigul ăsta. , 

-A dispărut, îngăimă Lydia tremurând. Silent 
Wench, tot ce am muncit noi atâta timp. | 

-O să reconstruim. Tydfil o strânse de braţ. Îi urmări 
privirea peste curte, până la locul unde Johnny le arăta 
oamenilor cum să stingă ultimele bârne în flăcări. 

Acolo este un bărbat care a fost dispus să intre într-o 
casă în flăcări ca să salveze viaţa fiicei tale, murmură 
chelnerița. Ar trebui să ai grijă să-l păstrezi. l 

- Ştiu, spuse Lydia. Ştiu. Dar este prea târziu. 

-Mereu am fost de părere că nu știi nimic despre 
bărbați, râse Tydfil. lar dacă crezi asta, înseamnă că ştii 
chiar mai puțin decât mi-am închipuit eu. 

- Nu mă pot mărita cu el, rosti Lydia dintr-o sufla- 
re. Tydfil, eu nu sunt văduvă. Nu am fost niciodată 
măritată. f 

- Să fii sănătoasă. Crezi că noi nu ştim asta? De ce 
ne-ar păsa? De ce ar conta? 

Lydia se holbă la ea. 

- Pentru că el este viconte, bolborosi în cele din 
urmă. 

-Şi tu eşti fiica unui duce, îi aminti Tydfil. Dar nouă 
tot ne place de tine. Voiai să trăieşti la Londra, cu toți 
snobii ăia, să te judece? 

- Nu, răspunse Lydia, dându-și seama că era adevărat. 
Vreau să trăiesc aici în Newport. Dar... 

- Îşi faci prea multe griji, spuse Tydfil înţelegătoare. 
Vezi că vine. Zâmbi când Johnny o apucă întins spre 
ele, traversând curtea. Ai grijă ca de data asta să faci ce 
trebuie, adăugă ea. 

-Nu pot vorbi cu el. Lydia simţi cum panica îi inva- 
dează pieptul. Tydfil... 

Chelneriţa o luă pe Eliza adormită din braţele ei şi o 
înfăşură strâns. 

-O duc la mine acasă cât staţi voi de vorbă. O să 
fie în siguranţă acolo. Nu... Se feri când Lydia dădu 
să o apuce din nou pe Eliza, mustrând-o: Nu poți folo- 
si copilul ca scut la nesfârșit. El vă vrea pe amândouă. 
Fii curajoasă. Ipocriţii se pot duce să se spânzure. 

- Lydia! Johnny ajunsese lângă ea și acum îi luase am- 
bele mâini în mâinile lui puternice. Tu şi cu Eliza mer- 
geţi la Castelul Newport cu mine, afirmă el pe un ton 
care nu admitea vreo contrazicere. Numaidecât. Docto- 
rul Griffiths a trimis un cal și o șaretă. Şi te vei mărita 
cu mine şi nu accept un răspuns negativ. 

- Parcă ziceai că nu se poate locui în castel. 

-Am minţit. Cum altfel era să te conving să mă laşi 
să stau la Silent Wench? 

- Ar trebui săi fie rușine, spuse Lydia, luându-l pe 
după mijloc. Trase în piept mirosul pielii lui amestecat 
cu izul puternic și amar de fum şi, cu fața pe cămașa lui 
murdară de cenușă, continuă abia auzit: Da. Da, o să 
mergem cu tine. Acum nu mai avem un acoperiş deasu- 
pra capului şi Elizei îi va plăcea Crăciunul la castel. 

Johnny îi puse o mână sub bărbie şi îi ridică fața spre 
el. Părea necruţător cu ochii în flăcări. 

- Te vreau pentru mai mult, nu doar pentru Crăciun, 
Lydia. Fii soția mea. 

- Bine, spuse Lydia, zâmbind radios când expresia de 
pe faţa lui Johnny se transformă într-una de uşurare. 
Mi-ar plăcea foarte tare, mulțumesc. Îşi frecă obrazul 
de pieptul lui. Mai devreme am fost o lașă, recunoscu 
ea. N-am putut să-mi asum riscul până ce n-am înţeles ce 
aveam de pierdut. 

Simţi braţele lui Johnny strângându-se în jurul ei. 

-Tu eşti cea mai vitează persoană pe care o știu. 
O sărută, un sărut lung, încet, încărcat de promisiuni 
dulci, pe care Lydia i-l întoarse în egală măsură. Mulţu- 
mesc pentru că vrei să te lași în grija mea, împreună cu 
Eliza, șopti el cu buzele aproape de buzele ei. 

Se despărţiră în momentul în care un val brusc de 
aplauze răsună în curte. Sătenii din Newport, murdari 
şi epuizați, se opriseră din stinsul ultimelor rămășițe 
de incendiu ca să salute logodna stăpânului și doam- 
nei lor. 

- Avem martori, exclamă Johnny vesel. Acum nu 
mai poţi să dai înapoi. li trecu mâna pe sub braţul lui. 
Am auzit că fraţii domnișoarei Evans au pus mâna pe 
domnul Roberts pe drum. Tocmai fugea după ce dădu- 
se foc hanului ca răzbunare pentru că fusese dat afară. 

- Ticălosul! icni Lydia. 

- Spera probabil că voi pieri şi eu în flăcări odată cu 
Silent Wench. L-au dus la judecător. 

-M-am gândit că Tydfil s-ar putea ocupa de Silent 
Wench pentru noi odată ce este reconstruit, spuse Lydia 
în timp ce Johnny o sprijinea să urce în şaretă. 

-Ar fi bine să-i schimbăm numele în Wanton! Wen- 
ch, în cazul acesta, sugeră Johnny, urcându-se și așezân- 
du-se lângă ea, după care înfășură pătura în jurul lor. 

Lydia îl lovi în coaste. 

- Joyful Wench?. 

Şi pe urmă Johnny o sărută din nou și nici unul din- 
tre ei nu mai spuse nimic mult, mult timp, în vreme ce 
calul şi şareta îi purtau zăngănind prin zăpadă în drum 
spre Newport. 


1 Frumoasa desfrânată 
2 Frumoasa veselă 

Lumina lămpii se revărsa pe masa grosolană, din 
scândură, din incinta cârciumii, mica pâlpâire a flă- 
cării uleioase stârnind un val de mirosuri neplăcute. 
„Macrou mort, alge în putrefacție...“ şi alte câteva 
tipuri de iz înțepător pe care Sophie Thirkell nu voia 
să le identifice. 

Respirând superficial pe gură, se aplecă pentru a 
intra în conul de lumină şi zâmbi dulce. 

- Vă rog, domnule. Este o chestiune de cea mai mare 
importanţă să ajung la Londra până la Crăciun. 

Uriașul cărunt care stătea vizavi de ea se scărpină 
în barba pătată de sarea mării, împrăștiind o ploaie de 
solzi de peşte argintii. 

- Păi, aş vrea, sigur că da, să ajut o don'şoară la anan- 
ghie. Da'... Privirea i se mută pe punga dolofană de 
piele aşezată chinuitor de aproape de halba lui cu bere. 
Dar pretenu' dumitale e foarte convingător cât privește 
dorinţele lui. 

„Prieten?“ O denumire foarte nepotrivită, ca să nu 
spunem altfel. 

Posomorându-se, Sophie aruncă o privire piezişă spre 
Bentley, Lord Leete. În ciuda vântului puternic și brusc 
dinspre Atlantic - o furtună atât de violentă, că rupse- 
se catargul principal al vasului tatălui ei, forțându-l pe 
căpitan să caute refugiu în golful acesta îndepărtat =, 
pasagerul lor englez și aristocrat reușea să pară perfect 
calm şi dichisit în împrejurările acestea haotice și în 
decorul alandala. 

Sau, mai precis, perfect enervant, ceea ce o scotea 
din minţi. 

Apele furioase luaseră cu ele goeleta și barca de 
salvare, iar sătucul de pescari mai avea o singură am- 
barcaţiune cu pânze, un cuter, pe care locuitorii erau 

dispuşi să-l vândă călătorilor aflaţi în dificultate. În ciu- 
da titlului pompos, în această situaţie vicontele cel detes- 
tabil se comporta într-o manieră foarte puţin demnă de 
un gentleman. 

-Firar să fie, unde este simţul vostru de noblesse obli- 
ge, domnule? întrebă ea pe un ton ridicat. Am crezut că 
voi, cei de viță nobilă, vă purtaţi întotdeauna ca niște 
cavaleri desăvârșiţi. 

- Mi-e teamă că sentimentele mele personale tre- 
buie să cedeze în faţa nevoilor țării mele, domnişoară 
Thirkell, răspunse Bentley politicos. Fără să-i mai acor- 
de nici o atenţie, se întoarse din nou spre starostele aşe- 
zării: După cum v-am spus, domnule Pengareth, sunt 
diplomat la Foreign Office şi mă întorc dintr-o misiune 
importantă din America. Oricât aş înţelege dorinţa ti- 
nerei domnișoare să își petreacă sărbătorile la Londra, 
nu am cum să nu insist ca rugămintea mea să fie ascul- 
tată, şi nua ei. 

- Rugăminte - haida, de! murmură Sophie amar. 
Monedele dumitale sunt cele care vorbesc cu o elocven- 
tă de aur. 

-Nu e vina mea că lada cu valori a căpitanului s-a 
pierdut în furtună, replică Bentley. 

Din păcate, cutia de lemn căptușită cu fier conţinând 
banii tatălui ei fusese mutată în barca de salvare când 
goeleta se aflase în pericol să se izbească de stânci, aşa că 
și ea fusese măturată de ape, lăsând-o fără nimic altceva 
decât mărunţișul pe care îl avusese în buzunare. 

-Fiți rezonabilă, domnişoară Thirkell, continuă 
Bentley. Am un raport strict secret pe care trebuie să-l 
prezint la Whitehall privind negocierile dintre ţările 
noastre și trebuie să ajungă la timp pentru o reuniu- 
ne specială a consiliului programată să aibă loc în seara 
zilei de douăzeci şi cinci decembrie. În lumina acestor 
circumstanţe, nu crezi că te porţi un pic cam copilăreşte 
ca să te îmbufnezi din cauză că vei rata cina de Crăciun 
cu gâscă friptă şi garniturile de rigoare. 

Sophie își mușcă limba ca să nu riposteze cu o vorbă 
prea puţin potrivită în gura unei doamne. Presupunerea 

lui era neadevărată și nedreaptă, dar într-un fel sau al- 
tul, elegantul şi calmul Lord Leete avea capacitatea nefi- 
rească de a o face să se simtă ca un băieţoi necioplit. 

Aceasta nu era prima oară când se văzuseră. Vicon- 
tele stătuse în Boston câteva luni înainte să se îmbarce 
pentru această călătorie nefericită şi cum tatăl ei, un 
negustor bogat, unul dintre oamenii cei mai de vază 
ai orașului, obişnuia deseori să invite diplomații străini 
la dineuri îmbelșugate şi baluri luxoase, ei doi se învâr- 
tiseră în aceleași cercuri. 

„Şi apele s-au învolburat de fiecare dată când curenţii 
ne-au adus la un loc“, îşi zise ea. 

- Dacă preocupările mele s-ar concentra asupra 
satisfacerii nevoilor stomacului meu, aţi fi îndreptă- 
tit să gândiţi tot ce e mai rău despre mine, domnule 
răspunse ea. Însă lucrurile nu stau aşa. Şi mie mi s-a 
încredinţat misiunea de a livra un pachet important. 
Deşi poate că nu va avea aceleași repercusiuni inter- 
naționale ca şi misiunea domniei voastre, este... este... 
Arcuindu-şi o sprânceană, nerăbdător, Bentley o aştep- 
tă să continue. Sophie mai trase în piept încă o gură 
de aer urât mirositor, clipind pe fondul sării atât de 
iritante, din cauza căreia o usturau ochii: E foarte im- 
portant pentru mine şi pentru familia mea, chiar dacă 
noi reprezentăm doar o părticică nesemnificativă din 
lumea voastră diplomatică. 

Pentru o clipă se păru că privirea lui fu inundată de 
un val de emoție, dar apoi el se uită într-o parte și genele 
dese, aurii, îi ascunseră ochii. 

Pengareth oftă a părere de rău: 

se Domnişorică, io înţeleg toată povestea asta cu fa- 
milia şi cu importanţa, m-ai atins la sentiment. Bătu cu 
pumnul lui aspru în piept ca să-și accentueze spusele: 
Da' din păcate, o barcă, oricât de prăpădită, costă bani. 

- Pe care eu nu-i am, completă ea. 

Pescarul ridică din umeri compătimitor fără să mai 
spună nimic, dar ochii îi rămaseră la punga vicontelui. 


- Atunci să consider că 
problema e rezol 
Bentley. Haide. did a 

Vorbi încet, dar în urechile lui Sophie cuvintele răsu- 
nară tare și îngrozitor de arogant prin ecoul ce se întoar- 
se ricoșând din pereţii barului. 

Adunându-și fustele, tânăra femeie se întoarse să o ia 
spre ușă foşnind furioasă din mătăsuri. 

- O ultimă întrebare, Lord Leete. Se opri şi privi 
înapoi peste umăr: Cine o să-ţi piloteze vasul nou 
achiziţionat? 

Flăcările ce jucau în cămin dezvăluiră expresia sur- 
prinsă ce apăru pentru o clipă pe faţa lui. 

- Aaaa... 

Aha! Putea să dea din gură cât voia şi putea să scor- 
nească orice, gândi Sophie. Nici un discurs meşteșugit 
nu avea cum să schimbe faptul că era un trântor și un 
nepriceput în ale mării. Într-adevăr, în timpul voiaju- 
lui peste ocean fusese cât se putea de limpede că habar 
nu avea să deosebească măcar un odgon de o parâmă. 
Asta în timp ce ea fusese în preajma corăbiilor tatălui 
ei toată viața. 

- Eu... Bentley mai tuși puţin ca să-și dreagă glasul: 
Ei, e foarte simplu. O să angajez unul dintre oamenii 
din echipajul de pe Bulldog. 

-Unul dintre oamenii tatălui meu? spuse Sophie. 
Era rândul ei să ridice din sprâncene. O, mă îndoiesc 
profund că domnul căpitan Brewster ar putea fi convins 
să se lipsească de vreunul dintre oamenii lui de bază. 

- Dar... dădu să ţipe Bentley, în sfârşind pierzându-și 
calmul. Totuşi, trase imediat aer în piept să se liniș- 
tească și îşi reluă zâmbetul încrezut: Nu-i nimic. Sunt 
sigur că domnul Pengareth îmi poate recomanda un 
localnic care se va bucura să-mi conducă barca pentru 
o răsplată frumoasă. 

- Tot drumul până la Lunnon? Pescarul puse întreba- 
rea pe un asemenea ton, ca şi cum orașul era situat pe 
nou-descoperita planetă Uranus. După ce numără cu 
atenţie monedele din pungă, clătină din cap: În plus, 
nu aveţi aici decât ce vă acoperă preţul bărcii. 

-Îți promit că omul va primi toți banii imediat 
ce ajungem la destinaţie. Urmă o pauză scurtă, după 

care continuă: Împreună cu încă un bonus pentru 
Sărbători. 

Sophie pufni tare. 

- Nimeni nu se poate hrăni cu făgăduieli, mormăi 
Pengareth. Nee, n-o să găsiţi pe nimeni în portu’ ăsta 
care să fie dispus să-şi abandoneze năvodu' numa! pă 
cuvântu' unui străin dichisit. Nu cu vasele franţujilor 
care ne-atacă şi cu corăbiile care patrulează să prindă 
contrabandişti şi care fac valuri şi mai mari în apele 
înșelătoare ale Canalului. 

În ciuda umbrelor care se roteau în aerul sărat, 
Sophie văzu un muşchi încordându-se pe maxilarul 
proaspăt bărbierit al vicontelui. 

- Omule, cuvântul meu este la fel de bun ca aurul. 
Un foşnet de pelerină impermeabilă se ridică pes- 
te sunetul berii sorbite: Priveşte, am aici dovada că 
sunt diplomat și că trebuie să îndeplinesc o misiune 
foarte importantă pentru Coroană. Pengareth se chiori 
la documentul pe care vicontele i-l vârâse sub nas. 
Poftim, aici sunt actele oficiale pe care le am de la 
Ministerul Afacerilor Externe, adăugă Bentley, bătând 
cu degetul în sigiliul ornat de ceară și cu panglica pur- 
purie ataşată hârtiei, chiar sub rândurile elegante scrise 
cu litere înflorite. 

- Am senzaţia că domnul Pengareth nu ştie să citeas- 
că, murmură Sophie. Ceea ce te lasă blocat în apele as- 
tea izolate. Făcu o pauză pentru ca vorbele ei să aibă 
efectul scontat. Asta, în afară de situaţia în care ești dis- 
pus să negociezi. 

- La ce te gândeşti? întrebă el printre dinţi. 

-La un compromis. Colţurile gurii i se ridicară 
într-un zâmbet: Oare nu este acesta un element esențial 
al muncii în diplomaţie, domnule? 

- Unul dintre ele, spuse el încordat. Totuși, cheia 
succesului unui compromis include și capacitatea de 
a lucra în armonie cu celălalt. Eu, de exemplu, mereu 
caut să construiesc un parteneriat cu persoanele care 
înţeleg importanța unui comportament prudent și re- 
ţinut. Predilecția pentru atitudinile nesăbuite, extrem 

de îndrăzneţe, poate foarte uşor să conducă la neca- 
ri. | 
M Touché. Sophie îşi păstră zâmbetul lipit de buze, deși 
adevărul vorbelor lui o străpunse ca o lamă de cuţit. 
Avea dreptate să o mustre pentru că se revoltase mo 
triva criticilor severe ce aveau ca țintă comportamentu 
femeilor, dar... de ce, de ce era mereu capabil să Pea 
la suprafață ce era mai rău în ea? De la prima lor întâl- 
nire ciudată, când ea vărsase punci de vin roșu pe vesta 
lui ivorie imaculată în timp ce demonstra un "n cu 
cuțitul, până la momentul îngrozitor de jenant când... 
- Ei bine? întrebă el rupând liniștea tensionată. Care 
unerea ta? 
ad Tuai barca, iar eu am capacitatea de a naviga cu ea, 
replică Sophie. Poate că avea gura mare și era aan 
de independentă, dar nimeni nu-i pusese la îndoia ă pri- 
ceperea în arta navigației. Prin urmare, ţinând cont că 
amândoi dorim să ajungem la Londra până la Crăciun, 
ceea ce-ţi sugerez este să ne unim eforturile. i 

De pe buzele lui ieși un şuierat pe o tonalitate 
Aa posibil! Ceea ce sugerezi este extrem de neobiş- 
nuit - ca să nu mai vorbesc că depășește cu mult limi- 
tele bunei-cuviințe. Nu putem călători împreună fără ca 
tu să ai o însoțitoare, Reputația ta ar fi complet ruinată. 
Şi, adăugă el posomorât, la fel ar fi şi a mea. > 

- Poţi fie să te ii de regulile tale rigide englezești și să 
rămâi țintuit aici în... în... 

- Golful Penpillickentish, interveni pescarul. 

- Fie poţi să o dai naibii de precauție, îl provocă 
Sophie. Ceea ce ar fi singura modalitate să arunci anco- 
ra în Tamisa până pe douăzeci și cinci decembrie. 

„Flux şi reflux“, se gândi ea. Sunetul valurilor care se 
loveau de cheiul de piatră pătrunse înăuntru prin Sala 
nele piezișe. Vântul urlă, şuieratul său ascuţit întărin 
ecoul cuvintelor lui de mai devreme. 

„Necazuri, necazuri, necazuri. 

- Deci, cum alegi să fie, Lord Leete? 

* 


i 
i 
i 
i 


Li 

-Pe dinţii ruginiţi ai tridentului lui Neptun! Probabil 
c-am fost nebun ca să accept să facem asta, murmură 
Bentley, în timp ce vântul vâjâia prin carena vasului 
şi un val proaspăt de ploaie înghețată mătura pânzele 
ridicate. Își duse o mânecă udă leoarcă la nasul care-i 
curgea: Sau disperat. 

- Ai spus ceva, Lord Leete? strigă Sophie din locul 
unde era cocoțată lângă timonă. E vreo problemă? 

- Nu, nu. Totul merge de minune, exact ca peştele 
prin apă, răspunse el arțăgos. 

În ciuda pelerinei impermeabile, era ud până la piele 
şi umezeala și frigul pătrunzător îi pătrunseseră până la 
oase. „Și eu sunt lihnit“, mormăi stomacul lui. Micul 
dejun nu constase decât în niște biscuiţi umezi şi O sor- 
bitură de cidru. 

- Strânge parâma velei prova la tachetul din faţa ta, 
ordonă ea după ce se uită atent spre prova prin fuioarele 
de ceaţă întunecată. Vela aia atârnă. 

Clipind, Bentley apucă frânghia, simțind cum buca- 
ta de cânepă aspră îi mai zgârie încă un strat de piele 
din palmă. 

- Superiorii mei ar face bine să aprecieze sacrificiile 
pe care le fac pentru Rege și țară. 

- Parâma velei, nu saula! flamurei! strigă Sophie în 
timp ce micul cuter viră brusc, făcând ca brațul velaturii 
să se legene pe deasupra pupei, măturând totul în cale 
şi aproape aruncând-o în apă. 

- Scuze, murmură el, apucând frânghia care trebuia 
şi grăbindu-se să facă ce i se spusese. Cum naiba poate 
cineva să vadă diferența dintre ele în mijlocul acestui 
haos total? 

- O, nu-i nimic, e doar o mică furtună trecătoare. 
Vântul deja se schimbă. Tânăra femeie modifică uşor 
drumul velierului şi mișcarea acestuia deveni mai do- 
moală. Poţi să vii acum să te odihneşti în cabină. O să se 
termine în câteva minute. 


! Element specific velaturii și greementului navelor şi ambarcațiuni- 
lor cu vele, asemănător unei parâme, însă de un diametru mult mai 
redus, folosit la arborarea diferitelor pavilioane, flamuri etc. (n.tr.) 

Împiedicându-se de un sul de pânză, Bentley căzu pe 
banca lăcuită, simțindu-se neîndemânatic şi incapabil 
să se mişte, ca un peşte prins în cârligul undiței. 

- După ce îţi dai seama? întrebă el, scuipând un ghe- 
motoc de păr ud. 

- Cerul se luminează la răsărit. _ 

-Chiar așa? Se uită, forțându-se, la norii plumburii. 
Eu nu văd nimic, doar un cenușiu fără margini. 

- Și mie mi s-ar părea că negocierile tale duse pen- 
tru încheierea a nu știu ce tratate nu-s decât o grămadă 
de aiureli greu de înţeles. Ferindu-şi ochii, Sophie roti 
timona către stânga. Presupun că-i o chestie de obișnu- 
ință. Când ceva îţi este familiar, în mod automat ţi se 

are şi foarte uşor. 
i O i foarte pertinentă. Domnişoara Thirkell 
cu siguranță avea o minte vivace și inteligentă... care se 
manifesta, în mod bizar, în rarele momente în care nuşi 
folosea limba ascuţită și tonul sarcastic să-l facă arșice. 

Cuterul se cufundă brusc într-o bulboană de valuri 
înspumate, trimițânduri stomacul lui Bentley direct în 
gât, cu o senzaţie oribilă de gol. Dacă stătea să se gân- 

dească, poate că micul dejun spartan fusese la urma 
i o idee bună. 

SM se pare că te simți foarte confortabil, aăă, în 
ciuda vântului şi a talazurilor, icni el, simțind că îl cu- 

inde invidia. | 
- O, dar chiar așa și e, replică Sophie. Am călătorit 
cu tata - cu navele lui cu pânze - de când eram mică şi 
învățam să merg în ham. Cu gura până la urechi, își ridi- 
că fața spre palele de vânt care urlau în jurul ei: Doam- 
ne, mereu mi s-a părut foarte reconfortant să simt briza 
oceanului bătându-mi obrajii. l 

„Briza?“ Lui i se părea un uragan înfiorător. Pe de = 
parte, el întotdeauna se simțise ca peștele pe uscat când 
era departe de pământ. În timp ce ea părea aidoma unei 
autentice nimfe a mării, complet fericită, o adevărată 
forță a naturii, încrezătoare şi stăpână pe valurile cu po- 
leială albă. 

Privirea lui o luă în jos, spre pantalonii ei groși şi ciz- 
mele de pescar. Nu mai văzuse niciodată o tânără lady 
în veşminte bărbătești, iar când ea se ridică în picioare și 
se întinse ca să rearanjeze un scripete de alamă pe braţul 
velaturii, efectul complet fu acela că... 

- Tu, spuse el, forțându-se să-şi ia ochii de la lungi- 
mea atrăgătoare a piciorului şi să-i îndrepte spre un 
pescăruş singuratic care plana pe deasupra lor, eşti o 
femeie foarte neobișnuită dacă îţi place să înfrunţi așa 
vicisitudinile naturii. 

Vocea ei îşi pierdu exuberanţa senină pe care o avu- 
sese mai devreme şi se posomori la fel ca și giulgiul de 
ceață care învăluise prova cuterului. 

- Adică vrei să spui că nu am nimic din ținuta şi rafi- 
namentul prietenelor tale de viță nobilă din Londra. 

„La dracu'“, bombăni Bentley în sinea lui. Colegii 
lui diplomaţi îl considerau foarte priceput să întoarcă 
vorbele din condei și deseori îi lăudau capacitatea ex- 
traordinară de a simplifica ideile complexe și de a le 
exprima într-o manieră clară și concisă. Cu toate aces- 
tea, în preajma domnișoarei Sophie Thirkell, limba lui 
părea hotărâtă să se împleticească în noduri. Cum altfel 
să-şi explice faptul că o simplă observaţie putuse fi inter- 
pretată drept o critică? 

Nu fusese menită astfel... Ei bine, nu chiar, 

Onestitatea îl forța să admită că nu știa ce să creadă 
despre însoțitoarea lui. O parte din el - acea parte care 
punea preț pe ordine și tradiţie - considera că atitudi- 
nea ei de nepăsare față de toți și toate sfida normele 
convenţionale privind un comportament feminin adec 
vat. La urma urmei, regulile erau pietre de temelie ale 
societății civilizate. 

Dar cealaltă parte... 

Bentley aruncă o privire piezișă la ochii ei scânteie- 
tori, verzi ca marea, şi la buclele auriu-roșiatice, libere 
să-i fluture splendide pe spate în curenţii de aer ce se 
învârtoşau în jurul lor. Nu avea cum să nege că ceva din 
spiritul ei era absolut captivant. 

- Ei, hai, nu contează, mă poți privi de sus, de la înăl- 
ţimea nasului tău lung de lord. Prinzându-i privirea, îşi 
ridică bărbia cu o mișcare bruscă, sfidătoare. Poate c-oi 
fi eu o bucată neșlefuită de granit de New England în 
comparaţie cu o nestemată de la Londra, dar mă bucur 
din suflet că ştiu să fac lucruri practice, indiferent cât de 
şocant ar părea asta pentru sensibilitatea ta delicată. 

- Domnișoară Thirkell... | 

Ignorând încercarea lui de a o întrerupe, Sophie 
expiră aerul din plămâni cu un pufnet răsunător. | 

- Cel puţin eu ştiu cum să fiu de folos, în loc să-mi 
pierd timpul umblând de colo până colo, pălăvrăgind şi 
nefăcând absolut nimic... 

- Domnișoară Thirkell. 

Ridicase vocea cu o octavă ca să se facă auzit pe dea- 
supra zăngănitului carenei. 

- ... plângându-mă, bârfind şi îndopându-mă cu dul- 
ciuri. 

-Ai terminat? 

Ea deschise gura, apoi o închise fără să mai scoată 
nici un sunet. 

- Excelent, se răsti Bentley. Calmul lui obișnuit în- 
cepuse să se epuizeze. Te-ai aprins dintr-odată din cau- 
za unor păreri care există doar în mintea ta, continuă 
el. Cu toate astea, tu însăți ești extrem de rapidă în a 
judeca nişte oameni pe care nu i-ai cunoscut niciodată. 
Există un număr de doamne de viţă nobilă din Londra 

care-și pierd timpul, după cum spui tu, cu lucruri folo- 
sitoare, cum ar fi să ajute săracii sau să înființeze școli 
pentru orfani. 

Sophie trase aer în piept, dar se încăpăţână să nu 
scoată nici un sunet. 

- Cât despre faptul că eu te-aş privi de sus, de la înăl- 
ţimea nasului meu aristocratic, și asta este o acuzaţie la 
fel de falsă. Am făcut toate eforturile să fiu o compa- 
nie plăcută, numai pentru a mi se arunca în faţă toate 
politeţurile. 

Valurile se loveau de carenă, trimițând asupra lor o 
ploaie sărată. Clipind ca să-și scuture picăturile mari de 
pe gene, Sophie ridică din umeri. 

- Politeţuri? repetă ea. Voiai să mă lași singură în mij- 
locul pustietăţii, fără să te gândești măcar o dată la si- 
tuaţia critică în care mă aflam. Asta înseamnă c-ai uitat 
în mod convenabil toată bunătatea pe care ţi-a arătat-o 
tatăl meu când ai avut nevoie. Că ţi-a oferit posibilitatea 
de-a călători cu vasul lui rapid ca să poți să-i duci guver- 
nului tău noutăţi despre negocierile voastre secrete, la 
timp pentru consiliul vostru special, şi că acesta a fost 
singurul motiv pentru care ai fost capabil să ajungi în... 

Bentley se foi jenat pe banca înclinată, silit încă o 
dată să se apere. 

-Firar să fie, domnişoară Thirkell, am încercat săi 
explic situaţia şi mai înainte şi voi mai încerca încă o 
dată, spuse el răbdător. Ca diplomat, nu-mi pot îngădui 
ca sentimentele personale să intervină în îndatoririle pe 
care le am. 

- La dracu' cu îndatoririle tale! exclamă ea aprinsă. 
Tu şi cuvintele tale meşteşugite! Dă-i înainte şi înalță-te 
în slăvi - nimic din ce spui nu va schimba faptul că te-ai 
purtat ca o lepădătură. 

El nu era chiar sigur ce era o lepădătură, dar nu era 
nevoie de prea multă imaginaţie ca să-și dea seama că nu 
era ceva prea flatant. 

-Trebuie să înţelegi, un reprezentant al Coroanei 
nu-și poate permite nici măcar o umbră de scandal în ju- 
rul numelui său. Asta are repercusiuni negative asupra 
imaginii Ministerului de Externe. Scrâșnind din dinţi, 
se linişti spunându-și pentru a nu știu câta oară că pro- 
cedase corect prin faptul că urmase întocmai regulamen- 
tele: Și astfel întotdeauna trebuie să calculez cu atenţie 
toate ramificaţiile acțiunilor mele. 

Pe toţi sfinţii, dacă superiorii lui ar fi prins de veste 
despre acest mic interludiu, cariera lui avea să se ducă 
pe apa sâmbetei. 

- Uneori trebuie să gândeşti cu inima şi nu cu capul, 
Lord Leete, îl contrazise Sophie. Sau asta nu vă învață 

în bastioanele voastre luxoase şi pline de privilegii, pe 
unde vă duceți traiul? a 

Indiferent cât de obraznic sunau toate acestea, simți 
cuvintele ei ca pe nişte bucăți de fier înroșit, ceea ce-l 
făcu să răspundă mai aspru decât intenționase. 

-Şi uneori trebuie să-ţi exersezi capacitatea de a te 
purta cu rezerva cuvenită unei doamne dacă „vrei 
să te afli în compania altor oameni. Sau asta nu vă înva- 
tă în școlile vesele şi libertine din Boston? —— 

Gura ei se strânse și se crispă din cauza indignării, 
formând o literă „O“ perfectă. | | 

- Îngâmfat nesuferit şi odios! Cum îndrăzneşti să-mi 
ţii mie predici despre comportamentul cuviincios: 

- Pentru c-am învățat și am devenit expert în așa ceva, 
răspunse Bentley destul de încrezut. | 

Acum era pe un teren mult mai solid. Sau cel puţin 
așa credea. Însă riposta ei îl descumpăni din nou 

- Cu toate platitudinile tale pline de înflorituri în 
legătură cu faptul c-ar trebui să arăt mai multă consi- 
deraţie pentru sentimentele celorlalți, nici măcar n-ai 
întrebat vreodată de ce sunt în halul ăsta de grăbită 
s-ajung la Londra înainte de Crăciun. ES 

Luat prin surprindere, Bentley încercă săi revină 
repetând cuvintele familiare despre datorie şi nevoia 
de disciplină. Mulţumit că argumentele lui se legau 
într-un tot perfect, încheie cu o provocare piezişă. 

- Chiar crezi că motivul tău ar putea fi mai important 
decât negocierile între cele două ţări ale noastre! 

- Nu. Răspunsul se auzi peste scârțâiturile ce se au- 
zeau încontinuu. El dădu să zâmbească, însă tânăra fe- 
meie preciză: Cred că este la fel de important. O clipă, 
Sophie păru că nu voia să intre în detalii, dar, după ce 

își înăbuși un oftat, continuă: Tatăl meu a fost foarte 
mult timp despărţit de familia lui din Anglia. Nu a mai 
existat nici o legătură între ei de ani în şir - ba chiar am 
impresia că bunicul meu nici nu ştie despre existența 
mea. Dar acum că-i suferind, tata ar vrea să pună capăt 
acestei situaţii nedorite. Şi așa că mi-a cerut să fiu un fel 
de emisar între ei. 

Mâna ei se duse automat la pachetul învelit în ma- 
terial impermeabil pe care îl avea sub suportul busolei. 
Il ţinuse, observase el, aproape de ea de când urcase la 
bordul micului cuter. 

-Dă-mi voie să ghicesc, murmură el recurgând la 
umor ca să-și acopere confuzia. Întâlnirile diplomatice 
urmau de obicei un curs foarte previzibil, dar această 
discuţie alunecase foarte rapid pe tărâmuri necunos- 
cute. Acolo ai bunătăţile ce se oferă de obicei ca dar de 
împăcare în New England - cod afumat, sirop de arțar 
şi gem de afine. 

- Dă-i înainte şi râzi de mine şi de provincialismul 
tatălui meu, Lord Leete. Nu dau doi bani pe ce crezi 
dumneata despre noi. Luptându-se cu forța mării care 
se ridica în faţa lor, Sophie aduse cuterul puţin mai 
aproape de direcţia vântului. Continuă, dar pe un ton 
mult mai scăzut, ca şi cum ar fi vorbit cu sine însăși. 
Mi s-a încredințat misiunea de a duce la Londra Biblia 
familiei, o comoară nepreţuită pentru noi, şi asta până 
de Crăciun. Indiferent ce se va întâmpla, flux, reflux 
sau însuși iadul dezlănţuit în calea mea, vreau să fac tot 
ce-mi stă în putinţă să îndeplinesc dorința tatei. Carena 
acoperită cu catran zăngăni, aruncând umbre întune- 
cate peste pânzele albe și întinse. Tânăra femeie urmă: 
Având în vedere că aceasta este perioada din an în care 
oamenii sunt mai buni și mai iertători, poate că va fi 
primită. Expresia de pe faţa ei sugera însă că speranţele 
ei nu erau prea mari. Cu toate astea, trebuie să încerc, 
deşi Dumnezeu ştie - după cum ai fost așa de amabil să 
subliniezi - că abilităţile mele diplomatice sunt aproa- 
pe inexistente. Urmă un oftat pufnit în vânt: Toată 
viața am auzit poveşti despre rudele mele din Anglia... 
Cu toții păreau mult prea scrobiţi și inflexibili ca să mă 
primească în sânul lor cu bucurie, ca pe una de-a lor. 

Oare în ochii ei strălucea mai multă apă decât cea 
împroşcată mai înainte de vânt? 

Mişcarea delicată ce se produse dintr-odată în lăun- 
trul lui Bentley nu avu nimic de-a face cu valurile agitate. 

Nu era sigur cum să reacționeze la asta, dar tocmai sto- 
macul fu cel care îl salvă. 

Scoase un ghiorțăit puternic. _ 

- Ar trebui să te duci jos să mănânci ceva. În dulapul 
din faţă e un coș cu șuncă, brânză şi pâine. Încercând 
să vadă ceva prin ceața deasă și udă, anunţă: Vântul s-a 
schimbat din nou și mi se pare că furtuna ne va lovi din 
nou, şi mai puternic, 

- Nu mi-e chiar foame, răspunse el. 

- Fă cei spun și du-te jos, e un ordin! O să am ne- 
voie foarte curând de ajutorul tău la vele, așa că nu-mi 
permit să te văd picând într-un leșin profund din cauza 
lipsei de hrană. 

- Domnișoară Thirkell, eu... Ceea ce spusese ea avea 
sens, dar el ura să se simtă în halul ăsta de neajutorat: 
Eu nu sunt obişnuit să primesc ordine de la o doamnă. 

Dinţii albi pe care ea îi dezvălui brusc nu erau meniţi 
să pară un zâmbet: 

-În momentul acesta nu vorbesc în calitate de 
doamnă, ci în calitate de căpitan al navei. Și indiferent 
cât de puţin îţi convine asta, eu sunt la comanda aces- 
tei corăbii. 

Dat fiind adevărul celor spuse, Bentley se retrase în 
cabină, bombănind posomorât. 

-Am şi-aşa destule vânturi turbate de care să mă 
ocup fără să-mi mai șuiere cineva vorbe goale în urechi, 
mormăi Sophie în timp ce chepengul ce ducea spre cabi- 
nă se închidea, fiind trântit cu putere. O limbă de aur și 
niște vorbe meşteșugite nu fac nici cât o ceapă degerată 
în lumea reală. 

Indignarea, ce i se părea total îndreptăţită, nu putu 
acoperi strângerea de inimă pe care o simţi fără să vrea 
din cauză că lucrurile se dovediseră atât de tumultuoase 
între ei. 

-Oare mă aşteptam cu-adevărat ca un lord cu titlu 
şi tot ce trebuie să admire o rebelă provincială cu gura 
mare? se întrebă enervată. 

Gura i se strânse într-o grimasă strâmbă. 


Fi 

- Am citit prea multe romane de dragoste, adăugă ea, 
simțindu-se o mare proastă că îl admirase în taină atâta 
timp. E foarte uşor să creezi un final fericit din cernea- 
lă şi hârtie. Din nefericire, viața nu-i un basm cu zâne. 
Nici un cavaler în armură strălucitoare n-o să apară din 
neant pe un căluț de mare argintiu... 

O pală de apă sărată o izbi drept în faţă. 

- Ajunge cu visatul cu ochii deschişi. 

năbuşindu-și un oftat, aruncă o privire în sus spre 
norii ce se făceau din ce în ce mai denși și se încrun- 
tă. Situaţia avea să se înrăutățească înainte de a deveni 
mai bună. 

Și într-adevăr, vântul se mută spre nord -nord-est, iar 
forţa lui se intensifică treptat, odată cu vâjâitul asurzi- 
tor. Cu mâinile durând-o, cu mușchii epuizați, se chi- 
nui să țină cuterul pe direcția corectă indicată de busolă 
pe apele agitate. Potrivit hărților pe care i le dăduse 
Pengareth, pe bucata aceasta de coastă existau câteva 
mici porturi unde puteau căuta adăpost. Mai întâi însă, 
cuterul trebuia să ocolească ieșitura aceea de stâncă ce 
apăruse chiar în faţă. 

-Cred că eşti moartă de foame. Ca un ecou al pro- 
priului ei stomac ce ghiorțăia, vocea lui Bentley pluti 
spre ea de dedesubt. El își scoase capul prin cadrul 
chepengului. Ți-am făcut un sendviș cu pâine şi brânză. 
Nu e prea elegant, dar e comestibil. 

- Mulţumesc. 

Sophie acceptă mâncarea cu recunoștință, 

- lar domnul Pengareth a pus și o ploscă cu coniac 
de contrabandă la provizii - pentru scopuri medici- 
nale. Bentley i-o întinse: O înghițitură te va încălzi pe 
dinăuntru. 

- Ni... niște căl... căldură ar fi bi... binevenită, spuse 
ea cu dinţii clănțăninduri. 

Coniacul o arse ca o limbă de foc pe gât și în jos în 
piept, dar când căldura lui îi radie spre membre, simţi 
cum i se îmbunătăţea starea de spirit. 

_ Pot să fac ceva să te ajut? 

Ferindu-se de palele de apă ce măturau când şi când 
puntea, Bentley se târî spre cabina de comandă. 

-Nu prea, răspunse ea. E nevoie de-o mână experi- 
mentată să ţină cursul pe vremea asta. O mică scăpare 
şi velele nu vor mai sta ţepene și ne vor roti de-a latu 
mării. Ceea ce ne-ar face vulnerabili în faţa unui val care 
ne-ar izbi în plin. 

- Şi asta ce înseamnă? 

-Înseamnă că ne vom scufunda, îl informă Sophie 
de-a dreptul. 

_ Aha. Bentley veni şi mai aproape şi se uită un 
moment în timp ce ea se ocupa şi de cârmă și de vela 
principală. Ştiu că mă consideri doar un spilcuit care 
nu-i bun de nimic, dar pot să trag de-o frânghie. Şi chiar 
mă pricep să urmez ordine. 

- După cum ştii, nu sunt deloc timidă când vine vor- 
ba de urlat ordine. Dar în cazul acesta e mai bine să mă 
ocup singură de cuter. Lucrurile se succed foarte rapid, 
iar eu pur și simplu reacţionez din instinct la schimbă- 
rile vântului și ale apei. Cu un aer meditativ, el dădu 
aprobator din cap. Peste câteva clipe, Sophie îi propuse: 
Ai putea, dacă vrei, să încerci să prinzi pânzele care 
flutură de scările alea de frânghie înainte să se încurce 
între ele şi să ne facă necazuri. 

Mişcându-se rapid, Bentley începu să înfășoare parâ- 
mele în jurul cavilelor!. 

Poate că, la urma urmei, lordul Leete nu era chiar 
atât de scorțos. În ciuda apei care îl făcuse leoarcă şi a 
frigului mușcător, își îndeplini sarcina fără să se plângă 
şi fără să comenteze. 

Luându-şi cu greu privirea de la silueta lui bătută de 
valuri, Sophie se concentră să urmărească norii ce se 
mişcau pe cerul plumburiu. Spre est, culoarea se des- 
chidea şi chiar căpătase o uşoară nuanţă de roz. „Cerul 
roşiatic noaptea - bucuria marinarilor.“ Era un semn 
bun, potrivit experienţei ei considerabile pe mare. 


Fo A se NES 
1 Piesă din lemn sau metalică detaşabilă, folosită pentru fixarea 
parâmelor (n.tr.) 

-Ce e aia? Se întoarse brusc la întrebarea vicontelui 
şi văzu că arăta înspre o siluetă întunecată dincolo d 
poi de sub vânt. Este... începu el. ° 

PSE Aa tă corabie, confirmă ea. Şi se apropie foarte 

„Nenorocire!“ 

Pengareth o avertizase că un vas francez, care patrula 
pentru a împiedica contrabanda, fusese vázut de curând 
în apele acestea. Ambarcațiunile de mici dimensiuni 
erau uneori înșfăcate ca premii şi atât ele, cât și echi 
jele, e, duse în Franţa. i e 

ophie se mai uită o clipă, î 
A vieler E de A să evalueze for- 

-Cred că-i Le Lou i i i 
Ei ni ? clau ati din Calais cu douăzeci 

Bony murmură o înjurătură. 

-Nu suntem prea mici şi amărâţi 
noastră ca să ne vâneze un FPR o Jo 

-După părerea domnului Pengareth, nu. Nu voia 
săşi pună în pericol vânzarea, aşa că nu tia spus despr 
pericol. Dar acesta este motivul pentru care nici un an 
car n-ar fi fost dispus să ducă cuterul până la Londra 
Se pare că până acum Le Loup s-a înfruptat cu ambarca- 
ţiuni deservind comerțul local şi, dată fiind vremea asta 
mizerabilă, e foarte posibil ca noi să fim acum si 
bucăţică disponibilă. pe 

-Şi tu ai acceptat să faci asta, în ciuda riscului? 

- După cum ai subliniat chiar tu, sunt o rebelă, cu 
gura mare şi foarte curajoasă, În plus mai sunt şi amar- 
nic de încăpățânată - i-am făcut o promisiune tatălui 
meu şi am intenţia să mi-o îndeplinesc. 

„Printre fuioarele de ceață zări velele fluturând în 
timp ce vasul de patrulare viră brusc. Acum era pe un 
curs care în mod evident avea să conducă la ala 
rea micii lor ambarcaţiuni. H 

- Ne-au văzut, spuse ea. 

r e să-mi arunc peste bord documentele, 
ombăni Bentley mohorât. În nici un caz nu trebuie ca 
francezii să pună mâna pe hârtiile acelea. 

Nu menţionă deloc faptul că era foarte probabil să 
fie băgat la închisoare atâta timp cât mai avea să dure- 
ze războiul, de îndată ce căpitanul vasului de patrulare 
avea să descopere că nu era un pescar necioplit de prin 
împrejurimi. 

- Cât de dispus ești să riști? îi replică ea imediat. 

-Nu ne putem lupta cu ei, domnişoară Thirkell. 
În vocea lui se citea o urmă de umor, în ciuda situației 
foarte proaste în care se aflau. Ei sunt în stare să lanseze 
spre noi ghiulele de cinci sute de kilograme, în timp 
ce noi nu avem decât opt cavile de stejar pe care le-am 
putea arunca spre vasul lor. 

- Nu, dar am putea fi în stare să-i păcălim. Potrivit 
hărţii pe care o am, există mai multe zone cu apă mică 
printre crestăturile promontoriului stâncos din fața 
noastră. Noi suntem suficient de ușori ca să ne croim 
drum prin ele, în timp ce Le Loup se va face praf dacă 
va încerca să ne urmărească. Calculă în minte distanța 
până la bucata umbroasă de pământ care se vedea la 
babord și decise: O să fie cam la limită, dar cred că îi 
putem depăși. 

- Atunci să-i dăm drumul, răspunse Bentley fără nici 
o ezitare. 

Sophie îşi încleștă mâinile pe cârmă. 

- Ai grijă, asta-i o alegere periculoasă, Lord Leete. S-ar 
putea să ne spulbere cu totul sau s-ar putea ca noi să fim 
cei care se izbesc de stânci. Dacă ne-am preda, am alege 
varianta cea mai sigură - cu măiestria vorbelor tale în- 
drăznesc să spun că vei fi capabil să-ţi negociezi în scurt 
timp eliberarea din temniţă. 

El răspunse cu nişte vorbe pe care nici un gentle- 
man nu lear fi rostit în mod normal în prezența unei 
doamne. 

- Foarte bine, desfășoară vela principală, strigă 
Sophie, cu gura lărgindu-i-se într-un zâmbet. Şi fii gata 
să tragi ca nebunul când spun eu. 

-TRAGEI... TRAGE... TRAGE! 

Micul cuter porni ca o săgeată printre valurile în- 
tunecate, țesându-și un curs în zigzag către apele mici 

şi sigure. „Ca un peştișor care fuge de fălcile unui lufar 
yankeu rapace“, se gândi Sophie în trecere. Aruncă o 
privire piezișă înapoi spre vasul de patrulare. Reușise să 
acopere întru câtva distanța dintre ei, dar nu cu foarte 
mult. Schimbarea deliberată a direcției pe care o făcuse 
ea ţinuse dinţii lui Le Loup departe de ei, căci fregata nu 
se putea mișca atât de iute ca bărcuţa ei. 

- Trage trinca o idee, Lord Leete! 

Vicontele se transforma rapid într-un marinar price- 
put - nu mai trebui să-i arate care era parâma corectă. 

„= Doar puţin mai departe și ar trebui să fim în 

siguranţă. 

BUM! 

Ghiuleaua ateriză destul de aproape de ei ca să trimi- 
tă un val de apă verde-cenușie care spălă pupa. 

-Firar să fie, ce nemernic e căpitanul ăsta să tragă 
așa în noi, ţipă ea, ridicându-se în picioare și arătându-le 
pumnul urmăritorilor. 

Un alt nor de fum se înălță dinspre marginea 
fregatei. 

- Capul jos! strigă Sophie în timp ce proiectilul vâjâi 
pe deasupra lor, ratând la mustață catargul principal. 

Următorul proiectil căzu puţin în urma cuterului. 

-Ține pânzele întinse! Aproape că am ieșit din raza 
lor de acţiune, strigă ea spre Bentley. 

Chiar în faţă se vedea o linie înspumată unde valurile 
apelor puţin adânci se spărgeau de stânci. 
ji Fii atent, parâma de sub vânt mai trebuie strânsă 
încă o dată. 

- Bine. 

„Umerii lui laţi se profilau puternici, întunecaţi, ne- 
clintiți în ceața deasă. Scripeții scârțâiră în timp ce el îi 
urmă ordinele. 

E -Nu a mai tras niciodată cineva până acum în mine 
Ín tine? i 

- Nu cu tunul, răspunse ea. A fost o încăierare în por- 
tul din Kingston care s-a cam aprins. Dar marinarii spa- 
nioli erau beți, pistoalele lor erau ude și ținteau foarte 
foarte prost. Au luat-o la goană ca şobolanii de pe un vas 


274 Cara Elliott 


care se scufundă de îndată ce i-am nimerit cercelul con- 
ducătorului lor. 

El râse în hohote. 

-Adu-mi aminte să nu încrucișez niciodată vreo 
spadă cu tine. l 

- Este o idee foarte bună, replică ea, zâmbind în ciu- 
da pericolului. 

Păstrarea intactă a simțului umorului chiar şi în 
condiţiile în care erau atacați spunea multe despre un 
bărbat... sau o femeie. 

- Sunt destul de pricepută şi la lupta cu sabia. 

Zgomotul chilei care se hârșâia de stânci îi făcu să 
înceteze cu glumele. „Drept așa, drept aşa.“ Trăgând 
adânc aer în piept, Sophie se concentră pe siluetele 
amenințătoare ce se vedeau în față, întunecate, uriașe şi 
zimţate ca nişte dinţi de monstru marin ce aștepta să-i 
înghită de vii. 

- Să ne rugăm să fi ales drumul cel bun, murmură ea 
printre dinţi, mișcând cârma ca să ghideze cuterul prin 
deschizătura îngustă în valurile ce fierbeau. 

Harta nu dădea nici un detaliu, forțând-o să stabi- 
lească traseul numai cu ajutorul intuiţiei. 

Cuterul intră prin deschizătură trecând la limită pe 
lângă o stâncă argintie acoperită de crustacee. „Până 
acum e bine“, gândi ea... numai ca să audă imediat un 
trosnet ascuţit când vela dinspre prova plesni din strân- 
soare. Vântul izbi cu putere pânza fluturândă şi micul 
vas se învârti brusc în loc, forța talazurilor izbind chila 
şi dându-l pe Bentley peste cap până în fundul cabinei 
de comandă. 

Şi ea își pierdu echilibrul, dar reuși să-și ţină mâna pe 
timonă. Luptându-se să se ridice în genunchi, Sophie 
roti vasul chiar când un val uriaş se ridică în spate- 
le pupei. 

- Ţinete bine, Leete! ţipă ea, sperând că el avusese 
prezenţa de spirit să se apuce de balustradă ca să nu fie 
aruncat peste bord. 

O clipă mai târziu, valul uriaș de apă spumată, întu- 
necată, mătură cabina de comandă. 

„Spre groaza ei, văzu pachetul nepreţuit - conţinând 
Biblia familiei - smuls din adăpost de vâltoarea de apă. 
Prins de curent, trecu pe lângă vârfurile degetelor ei în- 
tinse, urmat de documentele oficiale ale lordului Leete 
care fuseseră ascunse tot acolo la începutul cursei. l 

- O, nu! 

Acum sarea pe care o simţea în ochi nu mai era de la 
apa mării, ci de la lacrimi. 

„Un hârşâit, un tremur brusc și deodată cuterul se tre- 
zi departe de orice pericol, în ape liniștite. 
n siguranță. 

- O, nu, repetă Sophie înăbușindu-şi un suspin. 

Biblia dispăruse. Se simţea învinsă, în ciuda faptului 
că scăpase de vasul de patrulare francez. 


i Apa mării se scurse prin încheieturile vasului, sco- 
ţând la iveală un Lord Leete ud leoarcă, proptit în ge- 
nunchi în apa rămasă de cincisprezece centimetri. Părul 
îi era lipit de cap, din haine îi curgea apa şiroaie... şi 
mâinile lui erau încleştate pe Biblia ei învelită în mate- 
rial impermeabil. 

- D... dar documentele tale! se bâlbâi ea. Cum rămâ- 
ne cu documentele tale? 

-Aş spune că sunt pe drum spre seiful lui Neptun 
replică el. Adăugase o bucată de balast între legături ca 
să se asigure că aveau să se scufunde iute în cazul în care 
capturarea lor ar fi fost iminentă. Nu am putut prinde 
decât un singur lucru. 

- Dar reuniunea consiliului? 

- Cuvintele unor simpli muritori trebuie să cedeze în 
faţa unui bine superior. Un zâmbet strâmb îi apăru pe 
buze. Preciză: Adevărul este că știu pe de rost conţinutul 
lor, aşa că miniștrii vor primi toate detaliile de care au 
nevoie fără a mai beneficia de hârtie şi cerneală. În timp 
ce bijuteria asta de familie era de neînlocuit. 

- Îţi mulțumesc, şopti Sophie. Îşi mulțumesc pentru 
că mi-ai salvat Biblia, Lord Leete. 

-Îți mulţumesc pentru că mi-ai salvat fundul, dom- 
nişoară Thirkell. Când ea îşi înghiți un hohot de râs, 
adăugă: Ai fost magnifică. 

O, cu siguranţă vântul îi distorsionase spusele. 

- Încă n-am scăpat complet de pericol, îl avertiză ea 
când o pală bruscă de vânt legănă cuterul. Dacă poţi să 
cobori vela desprinsă, eu o să controlez vela principală 
şi O s-o iau în direcţia luminilor ce se văd în față. Potrivit 
hărții domnului Pengareth, acela ar trebui să fie portul 
Stony Creek - un adăpost sigur în mijlocul furtunii. 

Bentley își îndoi mâinile zdrelite, clipind din cauza 
sării care îi ardea carnea vie. Haine uscate, mâncare 
fierbinte, coniac tare - chiar dacă mirosul înțepător de 
pește şi terebentină plutea peste debarcaderul părăginit, 
pământul luminat de razele lunii nu i se păruse nicioda- 
tă mai atrăgător. Era târziu - foarte târziu — dar se rugă 
să găsească cârciuma locală încă deschisă. 

-Să fii gata să sari pe cheu și să înfășori parâma 
prova în jurul babalei când cobor eu vela principală, 
strigă Sophie. 

El dădu din cap, ridicând parâma groasă. 

-Arunc-o aici, se auzi o voce gravă. 

Bentley văzu vreo şase oameni ieșind din umbrele 
capcanelor pentru crabi. 

- Te ajutăm noi s-o legi. 

- Mulţumesc mult, răspunse diplomatul, recunoscă- 
tor pentru ofertă. 

Zâmbind, aruncă parâma în mâinile întinse, ușurat 
că nu trebuise să bâjbâie ca să facă nu știu ce noduri 
marinărești care nu-i erau deloc familiare. 

Mulţumind și ea, Sophie aruncă peste bord şi parâ- 
ma pupei și se apucă să înfășoare pânzele. 

- Urâtă vreme pe-acolo, comentă Vocea Gravă. 

- Da, încuviinţă Bentley. 

La ordinele Sophiei, se apucă să fixeze vela dinspre 
prova şi să înfășoare parâmele, aranjându-le frumos 
pe punte. 

- Asta a fost dovada unor talente marinărești impre- 
sionante, rosti Vocea Gravă, care părea să fie purtătorul 


4 

de cuvânt al grupului. Nici oamenii de pe-aici nu în- 
drăznesc să se strecoare printre stâncile alea. 

- Ne cam grăbeam, spuse Sophie. 

După ce se asigură rapid că totul era în regulă pe vas, 
își luă Biblia învelită și păși pe doc. 

- Asta, puţin spus, o completă Bentley, râzând uşor 
în timp ce o urmă. 

- Ha, ha, ha, se auzi și corul de glasuri din spate. 

Râsul aspru al lui Voce Gravă se stinse cel dintâi. 

-Sunteţi arestaţi. 

- Pe ce motiv? întrebă Sophie semeţ. 

- Contrabandă, răspunse Voce Gravă, fixând-o cu o 
privire intensă. 

- Trebuie că sunteţi nişte neghiobi ca... 

Bentley îi trase iute o lovitură în fluierul piciorului, 
ceea ce din fericire o făcu să tacă. 

- Ceea ce vrea să spună sora mea, domnilor, interve- 
ni el repede, este că vă înșelaţi. Vă asigur că nu am făcut 
nici cea mai mică faptă rea... 

-Nici cea mai mică faptă? se auzi unul dintre însoți- 
torii lui Voce Gravă. Atunci de ce voia să vă arunce în 
aer cuterul ăla care-i urmăreşte pe contrabandiști, ha? 

-Nu era un astfel de cuter, protestă Bentley. Era un 
vas de patrulare francez. 

- Hmm. Unul dintre bărbaţi scuipă în apă. Cum de ști- 
aţi de Le Loup dacă nu lucraţi mână în mână cu franţujii? 

- Fiindcă... începu Sophie, dar o altă lovitură o 
întrerupse. 

- Lasă-mă pe mine să mă ocup de asta, șopti el. Diplo- 
mația este domeniul la care mă pricep. 

Ea îi aruncă o privire suspicioasă, dar își ţinu gura. 

„Un început promițător, se gândi el amuzat. Probabil 
că nu mi-am pierdut de tot îndemânarea dacă am con- 
vins-o pe domnișoara Thirkell să rămână mută.“ 

- De fapt, e foarte simplu de explicat asta, domnilor, 
rosti Bentley ceva mai tare. 

Continuă apoi prin a le relata rapid ce se petrecuse 
cu furtuna din Atlantic și cu catargul rupt care forțase 
vasul comercial să caute adăpost. 

- Aşa că am cumpărat această mică ambarcaţiune de 
la unul dintre localnici ca să ne putem continua călăto- 
ria spre Londra fără întârziere. 

- Şi ce naiba este aşa de important ca tu și sora ta să 
mergeţi mai departe? întrebă Voce Gravă. | 

- Trebuie să ajung la Londra la timp pentru o întâlni- 
re specială. Îşi îndreptă spatele: Sunt diplomat în servi- 
ciul Ministerului de Externe. 

Urmă o pauză lungă în timp ce Voce Gravă îi măsură 
hainele șiroind de apă. Pengareth îi dăruise nişte straie 
grosolane de lână care să-i țină de cald pe vas. 

- lar eu sunt Prinţul Regent. 

În grupul de bărbaţi se auziră râsete înăbușite. 

-Cum l-am întâlnit pe Prinţ cu mai multe ocazii, te 
pot asigura că este mult mai împlinit decât dumneata, 
răspunse Bentley, sperând că umorul avea să-i îndulceas- 
că privirea împietrită. | 

Însă dacă apăru vreo schimbare, asta se concretiză 
printr-o privire şi mai dură. 

Bentley schimbă tonul şi se răsti: o. 

-Şi, apropo, cine eşti şi cu ce drept ne ameninţi cu 
arestarea? 

- Eu sunt judecătorul local, răspunse Voce Gravă. 
Şi am toată autoritatea să încarcerez orice infractori - și 
cu atât mai mult pe contrabandişti. 

Diplomatul încercă altă abordare: 

- Dacă suntem contrabandiști, atunci unde este mar- 
fa noastră? 

Voce Gravă scoase un zgomot vulgar. | 

- Aţi aruncat-o peste bord, desigur. Toată lumea ştie 
că asta fac contrabandiștii când autorităţile sunt pe cale 
să-i prindă cu mâţa-n sac. 

Sophie tot scosese mormăituri fără să deschidă gura, 
dar acum nu-și mai putu reţine indignarea. 

- Gândiţi-vă puţin, domnule. Dacă am fi contraban- 
dişti, n-am naviga pe o ambarcaţiune atât de mică. Cine 
ar risca atâta pentru o încărcătură amărâtă? 

Se lăsă tăcerea. 

- Hmm, fata are dreptate, murmură într-un târziu 
unul dintre bărbaţi. 

Voce Gravă nu părea convins. 

- Din câte am auzit, căpitanul Lupului lucrează cu o 
bandă de contrabandişti francezi când nu-i hărțuieşte 
pe pescarii noştri şi bărcuţele pe care le folosim pentru 
comerţ. Nimrock, judecătorul din Framington, spune 
că marfa este descărcată din vasul de patrulare în bărci 
mai mici care îşi fac veacul prin mlaștinile sărate. 

- Noi nu suntem francezi, declară Sophie cu tărie. 

Domnișoara Thirkell se dovedea nu numai un mari- 
nar foarte priceput, ci şi un negociator foarte abil. 

- Vorbeşti cu un accent ciudat, observă Voce Gravă. 

- Pentru că sunt a... 

- Aşa de uimită! completă Bentley răsunător. Sora 
mea este aşa de uimită că vi se pare ciudat accentul ei. 
E drept însă că și-a petrecut cea mai mare parte a timpu- 
lui în Gloucestershire, în timp ce eu am trăit la Londra. 
Spuse pe tonul cel mai oficial: Cu siguranță recunoaş- 
teţi engleza Regelui când o auziți, nu? 

- Da, io am fost la Londra o dată, spuse unul dintre 
oameni. Și într-adevăr vorbeşte exact ca unu” dintre filfi- 
zonii ăia spilcuiţi care se plimbă pe Piccadilly Street. 

Voce Gravă îşi îngustă ochii. 

- Eu zic să-i aruncăm în închisoare în Beecham și să-i 
ţinem acolo până se întoarce colonelul Markham de 
la manevre. 

- Omule, ar trebui să te gândești bine la consecin- 
ţele unei asemenea acțiuni. Dacă te înşeli în privința 
noastră, închipuiește-ţi cât de urât se va reflecta asupra 
autorităţii dumitale faptul că ai împiedicat o misiune 
guvernamentală. Cuvintele lui Bentley aprinseră prima 
licărire de îndoială în ochii judecătorului. Văzând-o, ho- 
tări să insiste: Dacă aș fi în locul vostru, ne-aş ține aici 
în sat peste noapte şi aș trimite un mesager în portul 
unde se află vasul de patrulare. Bănuiesc că e undeva 
în apropiere. În felul acesta vă puteţi lămuri rapid și 
discret înainte ca oficialități mai înalte să fie implicate 
în povestea asta. 

- E o propunere de bun-simţ, Hawthorne, încuviinţă 

unul dintre însoțitorii judecătorului. Nu vrem să ară- 
nişte idioţi. 

ai Paim să-i încă în cămara de la Saucy Wenchi, 

sugeră altul arătând spre cârciuma din apropiere. Are o 

încuietoare solidă şi nu are ferestre. | 

Un murmur aprobator se ridică din sânul grupului. 

Voce Gravă - care părea să se numească Hawthorne - 
ezită şi apoi dădu din cap autoritar. Ă | 

-Jem, tu pleacă la Neffington și adu-l înapoi pe 
căpitanul Farraday în timp ce noi avem grijă de prizo- 
nieri aici. , 

Se întoarse şi făcu un gest spre Sophie să-i dea pache- 
tul, însă ea, posomorâtă, îl strânse și mai tare la piept. 

- Acela, declară Bentley solemn, este un obiect de 
cea mai mare importanţă pentru negocierile guver- 
nului meu. Trebuie să insist foarte tare să rămână 
asupra noastră. ON 

-Poate conţine pistoale, îl contrazise judecătorul. 
Sau cuțite sau cine ştie ce altă armă periculoasă. N 

-Nu conţine nimic altceva decât niște hârtii cu 
vorbele unei Înalte Autorităţi. Chiar vrei să fii făcut res- 
ponsabil pentru posibila lor pierdere? 

-Cât de înaltă? întrebă Hawthorne după o pauză 
abia perceptibilă. 

Aplecându-se puţin mai aproape, Bentley răspunse 
cu o şoaptă conspirativă: 

- Cea Mai Înaltă. | 

- Hmm. Judecătorul se gândi un moment. -Eşti de 
acord să mă laşi să-i arunc o privire mai de-aproape!? 

Bentley întinse mâna spre Sophie şi îi făcu un semn 
încurajator ridicând din sprâncene. | _ 

Ea nu păru din cale-afară de mulțumită, dar îi dădu 
Biblia cea bine înfășurată. A > 

- Mulţumesc, murmură el, apoi i-o oferi lui Haw- 
thorne, avertizându-l: Manevreaz-o cu grijă, om bun. 

Acesta făcu o mutră lungă, urmată de un mic scutu- 
rat din cap şi câteva degete care pipăiră ușor pachetul. 


l Frumoasa provocatoare 


= mirean e 


E Girinis 

-Nu mi se pare primejdios, mormăi judecătorul, 
restituinduri-l. Apoi îşi trase în sus pantalonii de bete- 
lie şi le făcu semn însoţitorilor lui să-i înconjoare pe 
cei doi. Urmaţi-mă și nu încercaţi nici o şmecherie sau 
ajungeţi în pușcăria ținutului cât ai zice peşte. 

- Nici nu mi-ar trece prin cap să înot la vale de-aici, 
murmură Bentley. 

Jocul de cuvinte nu stârni nici un zâmbet. 

- Porniţi. 

Razele de lumină provenind de la felinare străpunse- 
ră penumbra cețoasă în timp ce grupul o apucă înainte 
pe docul de lemn şi apoi peste strada plină de băltoace. 

- Aici, comandă Hawthorne, după ce le arătă drumul 
luând-o prin sala principală a cârciumii şi apoi pe un 
culoar îngust. 

Uşa acoperită cu bare de fier se deschise cu un scâr- 
ţâit ameninţător. 

- Pu... putem să primim o pătură și o lumânare, 
întrebă Sophie timid, trăgându-se înapoi din faţa în- 
tunericului negru ca infernul lui Hades. Și poate ceva 
cald să mâncăm și să bem. Mă si... simt puţin cam 
leşi... leşinată. 

Domnișoara Thirkell purtându-se timid și bătând 
din gene ca o femeie slabă? Bentley adăugă în minte și 
talentul actoricesc la arsenalul ei impresionant de cali- 
tăți. Dacă asta le putea aduce o cină ca lumea, avea să 
se ocupe personal să primească o medalie din partea 
guvernului. Poate chiar două. 

- Biata fată, chiar că arată îngrozitor de palidă, zise 
una dintre chelnerițe, care urmase procesiunea în zona 
de depozitare. Ruşine să-ţi fie, Harry Hawthorne, că te 
porţi așa de urât cu o femeie neajutorată. 

Bentley își păstră expresia neclintită de pe figură. 

~ Dacă se îmbolnăvește? murmură unul dintre băr- 
baţi. Atunci chiar că ne-am trezi cu pielea la saramură. 

Hawthorne ridică felinarul. 

-Nu e așa de neconfortabil aici, spuse el defensiv, 
luminând podeaua cu pământ pe jos. Odată ce Sally 
aduce nişte pături şi niște perne, o să fie ca acasă. 

-lar eu o să aduc nişte plăcinte de Cornwall şi o 
sticlă de bere ca săşi vină în fire, se oferi chelneriţa. 
E aproape ora închiderii şi încă mai avem o grămadă 
în bucătărie. 

- Surorii mele i-ar prinde bine şi o înghiţitură de co- 
niac ca să-i revină culoarea în obraji, interveni Bentley. 

Pe tăcute schiţă în aer conturul unei sticle pline când 
judecătorul se întoarse cu spatele pentru un moment. 

- O, da, am înţeles, replică Sally clipind obraznic din 
ochi. Nu-ţi face griji. N-o s-o las pe sorta să dea ortu 
popii din lipsă de lichide. A 

Activităţile ce se desfășurară în grabă făcură ca închi- 
soarea temporară să pară aproape îmbietoare. O masă 
mică de scândură şi două scaune fuseseră aduse înăun- 
tru de cei care îi luaseră prizonieri, iar aroma mâncării 
fierbinţi parfuma aerul încărcat. 

Bentley își înăbuși un mic mormăit. Un nor de abur 
mirosind delicios se ridica din platoul plin cu plăcinte 
de Cornwall proaspăt scoase din cuptor, o specialitate 
locală cu carne de vită și cartofi tăiați bucățele. | 

- Faceţivă comozi. Hawthorne potrivi o cheie uriașă 
în încuietoarea greoaie și continuă: Nu pot spune sigur 
cât de mult îi va lua căpitanului Farraday să ajungă, aşa 
că s-ar putea ca voi doi să rămâneţi aici un timp. 


- Hmm. Sophie zâmbi în timp ce uşa se încuia: 
Mă îndoiesc profund. 

Bentley ciuli urechile şi ascultă o serie de pocnete me- 
talice ca nişte focuri de armă. EN: 

- Acela pare să fie un mecanism formidabil, observă 
el. Cred că domnul Hawthorne are dreptate - nu vom 
pleca nicăieri de aici. 

- Ba nu, îl contrazise Sophie. Nu înainte de a ne um- 
ple burdihanele. Se întinse să ia o plăcintă și mușcă o 
gură. Un suspin îi scăpă de pe buze când savură gustul 
bogat de carne cu mirodenii. O, e delicioasă! Pe bune, 
domnule, ar trebui să încercaţi şi dumneavoastră. 

Bentley deja îşi înfipsese dinţii într-un colț de crustă 
crocantă. 

- E ca în rai, confirmă el cu gura plină de aluat. După 
încă o înghiţitură, completă: Absolut delicioasă. 

Dădu pe gât cealaltă jumătate cu o înghiţitură de 
coniac. 

- Mulţumesc pentru că mi-ai salvat Biblia. Din 
nou, spuse ea. Te-ai descurcat foarte bine cu ce-ai vor- 
bit acolo. 

- Nu suficient de bine. Strâmbândusse, Bentley se în- 
tinse să mai ia un pateu. Speram că locul în care vom fi 
închişi ne va oferi o şansă să scăpăm. Dar măcar putem 
economisi timp preţios când vom fi eliberaţi, dat fiind 
că suntem la câțiva paşi de barca noastră, în loc să fim 
zăvorâţi cine ştie unde într-o închisoare îndepărtată. 

- Tu... începu ea şi se întrerupse cu un chicotit. Vezi 
că ai o picătură de sos pe bărbie, Lord Leete. 

- Da? Scoase limba și, cu o sorbitură exagerat de so- 
noră, o linse. E aşa de bun c-ar fi păcat să risipesc fie și 
numai un strop. 

Sophie râse, simțind cum intimitatea lor spontană 
adăugase o senzaţie de căldură plăcută căldurii pe care 
mâncarea i-o crease în interiorul corpului. În mod ciu- 
dat, pericolele şi vicisitudinile călătoriei nu îl făcuseră 
pe viconte nesuferit sau mohorât. Dimpotrivă, părea că 
se distrează. 

- Mărturisesc că sunt puţin surprinsă că aventura 
asta nu ţi-a deranjat nasul aristocratic pe care-l ţineai pe 
sus, murmură ea. 

-Aproape toate celelalte părți din corpul meu sunt 
vinete și zgâriate, dar măcar nasul pare neatins, glumi el. 

mi pare rău că te ofensează. E a doua oară când ai făcut 
un comentariu destul de caustic despre el. 

- Eu... Sophie privi într-o parte rușinată: Uneori cre- 
deam că priveşti în jos spre ceilalți, cu dezaprobare, de 
la înălțimea organului pomenit. 

-Nu nutresc nici un fel de dezaprobare în ceea ce te 
priveşte, domnişoară Thirkell, spuse el încet. 

-Dar tot timpul mi se pare că te holbezi la mine cu 
o expresie atât de neobișnuită, izbucni Sophie. Şi până 
acum mereu te-ai comportat așa... așa, ca un lord. 

-E destul de greu să te comporţi ca un lord când 
eşti ud ca un şobolan înecat, răspunse el. lar faptul 
că pe deasupra mea au trecut vâjâind ghiulele şi că un 
judecător ostil a amenințat că mă arestează a înrăutățit 
simţitor situaţia. , 

-Îmi pare rău că planul meu te-a supus unui trata- 
ment atât de neplăcut. 

-O, Doamne Sfinte, nu ai de ce! exclamă Bentley. 
Dacă nu erai tu atât de întreprinzătoare şi descurcăreaţă, 
nici gând să ajung la Londra la timp pentru întâlnire. 

„Mă consideră întreprinzătoare! Sophie fusese 
sigură că o socotea cea mai oribilă şi necioplită fată 
din lume. d 

- În plus, continuă el, nu m-am mai distrat aşa de 
bine de când eram elev la Eton şi eu şi prietenul meu 
aproape că am aruncat în aer una dintre clădiri încer- 
când să fabricăm bombe puturoase. 

-Ce ciudat simţ al umorului ai, Lord Leete! 

- Ca şi dumneata, domnişoară Thirkell. 

Ei îi scăpă de pe buze un oftat involuntar. 

- Foarte adevărat. Eu sunt foarte ciudată într-o mulți- 
me de privințe. Și adevărul este că de multe ori mă simt 
ca nuca în perete. | 

-Atunci poate că ar trebui să găsești un perete cu O 
gaură pentru nucă. ae i 

- Eu... Nesigură pe ea, Sophie se trezi că i se stinsese 
vocea. | 

-Nu e uşor, ştiu asta, urmă el. Cu toții ne îndoim de 
noi înșine din când în când. 

- Cu siguranţă nu și dumneata. E a 

- Ba sigur că şi eu, zâmbi Bentley. Nici nu-mi mai 
aduc aminte de câte ori m-am simţit tremurând pe, di- 
năuntru ca o piftie. Dar am descoperit că, dacă crezi în 
tine şi în țelurile tale, atunci poți realiza orice îţi pui 
în minte. Așa că nu are rost să fii emoţionată din cauza 
întâlnirii pe care o s-o ai cu rudele tale. Oricine poate 
păcăli un vas de patrulare franțuzesc şi naviga printre 
stânci în ape puţin adânci în mijlocul unei furtuni nu 
ar trebui să se lase intimidat de nimic. 

Ca să-şi mascheze stânjeneala, Sophie tăie cu atenţie 
două felii din tarta cu mere de pe masă. 

-Şi asta pare delicioasă. ți mai este foame? întrebă 
ea, oferindu-i o bucată. 

- Doamne, Dumnezeule, da. Luă cu furculita o înghi- 
ţitură şi mai dădu pe gât şi o gură de brandy: Vorbitul îţi 
face foame - şi sete, 

- Ai o limbă foarte măiastră, remarcă Sophie, mulțu- 
mită să schimbe subiectul. Nu ştiusem că diplomaţii pot 
minţi așa, cu sânge rece, 

-Nu am minţit, surâse el. Pur și simplu am înfru- 
museţat adevărul pe ici, pe colo. Cum ea își arcui 
sprâncenele neîncrezătoare, simți nevoia să-i explice: 
Domnişoară Thirkell, atunci când navighezi, te foloseşti 
de orice tactică îţi este la îndemână ca vasul tău să fie în 
siguranţă, nu-i aşa? Eu pur şi simplu folosesc manevre 
psihologice pentru a face același lucru. 

- Cu alte cuvinte, spuse ea gânditoare, afirmi că 
noi doi semănăm mult mai mult decât s-ar părea la o 
primă vedere. 

- Ei bine, ăă, da. Într-un fel. 

Sophie decise că scânteierea din privirea lui era din 
cauza coniacului. În vocea lui se auzea o notă aparte, 
O notă grea ce amintea de fum și sare... şi dorinţe 
păcătoase. 

Simţi o senzaţie de mâncărime pe șira spinării. Ime- 
diat se debarasă mental de ea şi își drese glasul. „Con- 
centrează-te! se dojeni în sinea ei. Gândeşte-te la Biblie 
şi la datoria ta, nu la ochii albaștri minunaţi şi la zâmbe- 
tul senzual al lordului Leete.“ 

- Dacă ai terminat cu mâncarea, hai să ne apucăm de 
treabă, murmură ea, 

Bentley îşi vâri ultima bucăţică de tartă în gură și se 
şterse pe mâini. 

- Ca să facem ce? întrebă el. 

-Să ieşim de aici. 

- Domnişoară Thirkell, în afară de cazul în care ai un 
butoiaș de praf de puşcă ascuns în cizmele de pescar, 

mi-e teamă că trebuie să te resemnezi cu ideea că sun- 
tem blocaţi aici pentru noaptea aceasta. 

-Nu am praf de pușcă. Numai un cuţit. Lumina 
sclipi pe lama subţire de oțel a armei: Exact obiectul de 
care avem nevoie ca să ne vedem de drum. 

- Dar încuietoarea aceea... SI 

- O, nimicuri - tata avea o mulțime de modele simi- 
lare în depozitele lui din Boston, până când i-am arătat 
cât de ușor sunt de deschis. Poate că par intimidante - 
vârful cuțitului intră cu zgomot uşor în gaura de fier a 
cheii -, dar în interior nu sunt decât câteva pârghii, şi 
acelea simplu de manipulat. 

Clic, clic, clic. 

- la şi coniacul şi punga cu mere, îl îndemnă Sophie 
în timp ce deschidea ușor uşa. S-ar putea să avem nevoie 
să stăm departe de port ceva timp. | 

-În cazul acesta, ar trebui să iau și brânza și pâinea, 
spuse Bentley. Ce păcat că fata aia nu a adus mai multe 
plăcinte. Am putea să aruncăm un ochi în cămară în 
drum spre ieşire. 

- Hai să ne gândim la picioarele noastre şi la cât de 
repede ni le putem mișca, nu la stomac, bine? sugeră ea, 
întorcându-se să ia puternicul felinar marinăresc pe care 
Hawthorne li-l lăsase. 

Se auzi zăngănit de metal pe metal în timp ce ea po- 
trivea mecanismul astfel încât să permită ieșirea unei 
raze de lumină cât un vârf de ac. 

Vicontele chicoti în timp ce-şi încheia haina de lână 
uzată. ` 

- Pe mine deja m-ai făcut praf. 

Aruncându-i o privire piezişă şi dură, Sophie îi făcu 
semn să tacă. Dar adevărul era că începea să-i placă umo- 
rul acestui bărbat. O intriga faptul că putea fi și serios, şi 
se putea și prosti. Oare ce alte fațete ascunse... 

Își dădu seama că se holba la el şi privi rapid în altă 
parte. Nevăzând nici un semn de viață pe coridor, îi 
făcu semn să o urmeze, 

Ghemuiţi, se grăbiră să străbată întreaga lungime a 
acestuia şi intrară în bar. Câţiva cărbuni mai ardeau 


Ji 

mocnit, pe cale să se stingă în vatră, iar o pisică traversă 
tacticoasă tejgheaua de lemn și dispăru în umbra deasă. 

-Se pare că toată lumea s-a retras undeva la căldură, 
într-un pat bun, şopti Bentley, în timp ce afară începu 
să se audă ploaia bătând în geamul îngust. 

- Of, arată cât de tare ești, domnule! Marinarii tre- 
buie să fie oricând pregătiţi să înfrunte intemperiile, 
murmură ea. 

- Decât să arăt cât de tare sunt, mai bine mi-aş lua 
tăria şi aş vâri-o sub o pilotă bună și groasă. 

Dând la o parte din fața ochilor imaginea lui Bentley 
întins pe cearșafuri moi şi ușor mototolite, Sophie se 
duse la geamul lateral și puse mâna pe zăvorul greu 
de alamă. 

-Mai abţine-te cu chestiile astea, Lord Leete. Și aju- 
tă-mă să deschid ivărul. 


Bentley simți cum cizmele i se scufundă în noroi când 
se aruncă peste pervaz în grădina de zarzavat împrejmu- 
ită cu un zid care mărginea exteriorul cârciumii. Din fe- 
ricire, norii de ploaie se răspândiseră la fel de repede pe 
cât apăruseră. O jumătate de lună se vedea când și când 
pe cerul încețoșat, argintiul ei apos aruncând doar sufici- 
entă lumină cât să se zărească aleea ce ducea în stradă. 

-Ai grijă, domnişoară Thirkell, șopti el oferindu-i 
sprijin. Pământul este alunecos ca un ţipar dat cu 
grăsime. 

Sophie deja alunecase cu un picior pe tocul ferestrei. 

- Nu-ţi face griji, sunt obișnuită să navighez pe tot 
felul de... 

Piciorul ei, încălțat în cizma grea de pescar, alune- 
că brusc pe piatra udă și-și pierdu punctul de sprijin 
din vârf. 

Buf! 

- O, domnule, îmi pare așa de rău, exclamă ea în 
şoaptă agitându-se să se desprindă și să se ridice de pe 
trupul lui pe care îl pusese la pământ în cădere. 

-Nu contează, șuieră el. Forța căzăturii făcuse 
ca acum amândoi să fie în noroi. Sunt întotdeauna 

bucuros să îi fiu de ajutor unei doamne, chiar și atunci 
când are nevoie de un preş. O respiraţie - un râs pe 
muteşte? - îi gâdilă obrazul. O, Doamne, cu siguranţă 
pământul este foarte ud și rece. i l 

Adevărat. Partea lui din spate era complet înnămoli- 
tă, şi deja frigul umed îi trecuse prin pantaloni. Restul, 
însă, era invadat de o senzaţie delicioasă de căldură. 
„Prin frecare se aprinde focul...“ se gândi. 

- Dacă ţi-ai lua braţul din jurul mij locului meu, spuse 
Sophie, reînnoindu-şi eforturile de a se elibera, aş putea 
să mă ridic. i 

- Da. Dă-mi doar o clipă să-mi revin, zise el prefăcân- 
duse slăbit. _ 

- Doamne, Dumnezeule! exclamă ea îngrijorată. Te-ai 
lovit cu capul de o piatră? =, 

-Nu e nimic, răspunse el brusc, aproape nepoliticos, 
când ea îşi trecu degetele subțiri prin părul lui. l 

- Stai nemișcat, porunci ea. Lasă-mă să pipăi să văd 
dacă ai vreo umflătură. | | 

Bentley scrâșni din dinţi. O bucată din trupul ui 
creştea rapid, dar era situată într-o cu totul şi cu totu 
altă parte a anatomiei sale. ae 

- Nu e cazul să-ţi faci griji. Mormăind şi suflând greu, 
reuşi să se ridice pe coate: O să supraviețuiesc. 

-Nu atât de repede. Loviturile la cap pot fi foarte 

riculoase. | 
dă „Şi la fel poate fi parfumul dulce-picant de verbină. 

Uşor, uşor, mâinile ei îi explorară scalpul cu mângâ- 
ieri încete, circulare. Inhalând o gură bună de aer, el îl 
tinu în plămâni, lăsându-se inundat de senzaţii. 

-Ai noroc. Se pare că nu te-ai lovit chiar tare, mur- 

ură Sophie, N 

7 Faţa i plutea la un milimetru de a lui şi, deși E 
nericul şi ceața îi ascundeau expresia, cu ochii minţii e 

putu să vadă exact forma gurii arcuite perfect. Ridicân- 
duse doar o idee mai sus, Bentley își înălță şi obrazul 
puţin. Pielea lui se lipi de a ei şi simţi cum ritmul respi- 
raţiei ei se înteţea, 


n teapa ta 


Până trece furtuna 289 


- Domnişoară Thirkell, eu... Lătratul ascuţit al unui 
câine întrerupse momentul. Cred că ar fi mai bine să o 
luăm din loc. 

- Da, da, aşa trebuie. Ar fi o nebunie să mai zăbo- 
vim pe aici. Dându-se înapoi, ea se ridică în grabă şi îşi 
aranjă haina. Fluxul se va schimba curând, şi dacă nu 
prindem refluxul nu avem nici cea mai mică șansă 
să scăpăm. 

-Şi ce facem cu parâma de la vela dinspre prova, cea 
care a plesnit? întrebă Bentley după ce se ridică şi el 
în picioare. 

-Păi n-o să dureze mai mult de o clipă să remediez 
lucrurile, răspunse Sophie în timp ce se furişau de-a lun- 
gul zidului spre poarta principală. 

- Este ceva ce nu poţi face, domnişoară Thirkell? se 
interesă el glumeţ. 

- Nu pot dansa vals, după cum ai aflat într-un mod 
atât de dureros în sala de bal a tatălui meu. Am fost la 
fel de neîndemânatică şi de lipsită de graţie precum o 
vacă şi cu siguranță ţi-am zdrobit toate cele zece degete 
de la picioare. 

-Numai nouă. Amintindu-și cât de mohorâtă păruse 
în rochia de satin cu danteluţe, Bentley chicoti: Eram si- 
gur că încerci să mă schilodeşti în mod intenţionat, deşi 
nu aveam habar de ce. Aplecându-se pe sub o ramură 
răsucită de iederă, întrebă: Te supărasem cu ceva? 

Un moment nu se auzi nimic în afară de pașii lor 
ușori pe iarba mustind de apă și foșnetul vântului prin 
frunzele ude. 

- Numai pentru că erai imposibil de chipeș și de 
sigur pe tine. Asta mă făcea să mă simt extrem de co- 
mună și provincială. Murmurul ei se transformă într-o 
şoaptă plină de tristeţe: Știind că nu aş putea nicio- 
dată să-ţi atrag atenția prin calităţile mele, am ales exact 

calea opusă. 

Surpriza îl lovi cu toată forța vântului de deasupra 
Atlanticului. Buimăcit, Bentley nici nu observă că ea se 
oprise la poarta de stejar. 

- Eu... eu... se bâlbâi el. Se împiedică şi se lovi de 
umărul ei, strivind-o între trupul lui şi scândurile tari. 
Deasupra lor se înfășurau mlădițe întunecate de iede- 
ră... nu, nu, era vâsc, observă el în trecere în timp ce se 
străduia să-şi dezlege limba. După cum vezi, în realitate, 
nu sunt nimic altceva decât un bou stângaci. 

- O, atunci se pare că facem o pereche rară de bovine 
aparte, Lord Leete. Ce întâmplare că soarta ne-a adus 
la un loc! 

Râsul ei ușor, din gât, un sunet ce părea menit doar 

entru urechile lui, îi trimise un fior de căldură în piept. 
ncurajat de intimitatea care se crease, el adăugă: 

-Nu pot să cred că tu, care eşti aşa de perceptivă la 
fiecare nuanţă a oceanului, nu ai simţit cât de emoţio- 
nat mă simţeam în preajma ta. Îmi păreai... fascinantă. 
Atrăgătoare. Hipnotizantă. 

- Chiar așa? Sophie înghiţi o gură de aer. Dar abia 
dacă-mi adresai vreun cuvânt. 

- Nu-mi puteam găsi cuvintele, replică el. Tu erai așa 
de exuberantă! 

-Şi tu așa de rezervat. 

- Nu mă puteam abține. Aveai atâția admiratori care 
roiau în jurul fustelor tale, că tot ce puteam face era să 
mă holbez la tine. 

-Şi să mă urmărești cum mă comport ca o rebelă fără 
leac. Razele lunii care se zăreau când și când dezvăluiră 
brusc roşeața din obrajii Sophiei. Își mușcă buzele, con- 
fuză pentru o clipă, un tic pe care el îl găsi încântător. 
Plină de viață - ha ! Mă mir cum de nu te-am șocat, 
date fiind concepţiile tale atât de ferme cu privire la ce 
se cuvine şi ce nu. 

- Mărturisesc că atitudinea ta de nepăsare față de 
convenienţe era diferită de a oricărei alte lady. Nu în- 
tâlnisem niciodată o tânără cu simţul aventurii ca tine. 
Un tremur fin îi cuprinse buzele: 

-Tinerele doamne cuviincioase nu trebuie să fie 
aventuroase. Ar fi prea periculos. 

- Periculos, repetă Bentley, simțind cum un val de do- 
rință îi cuprindea trupul. Da, văd. Chiar și în propriile 

lui urechi, vocea îi suna ciudat de răgușită: Nu ai de 
unde să ştii ce se poate întâmpla când cineva se aventu- 
rează în necunoscut. 

- Asta nu mă sperie, spuse Sophie. Bănuiesc că ar tre- 
bui. În schimb, mie îmi face sângele să mi se înfierbânte 
şi să-mi curgă mai repede prin vene. Scoase un oftat, 
uşor ca și crâmpeiele de ceaţă ce se ridicau din port. 
Nu e de mirare că ai întâmpinat cu atâta aversiune ideea 
de a fi eu cea care-ţi conduce bărcuţa. Sunt genul de 
femeie care are multe șanse să provoace necazuri. 

- Nu-mi făceam griji în legătură cu ce ai putea face 
dumneata, domnişoară Thirkell. 

„Necazuri.“ Cuvântul reverbera în interiorul cra- 
niului lui. Necazuri, necazuri, necazuri. Bentley se mân- 
drea cu faptul că asculta Vocea Raţiunii pe care o auzea 
înlăuntrul lui. Dar şi prudența, pe lângă documen- 
tele lui oficiale, păreau să fi fost măturate peste bord de 
valul ştrengar. 

Ea se mișcă puţin, ridicătura Bibliei vârâtă sub haina 
ei apăsându-l ca un avertisment dojenitor că intenţiile 
lui erau departe de a fi cuviincioase. 

La naiba cu toate regulile alea blestemate şi cu ce se 
cuvenea și ce nu. În momentul acela, cu apa rece ca ghea- 
ţa scurgândur-i-se pe gât în jos şi cu picăturile de ploaie 
punând pistrui pe nasul ridicat, delicios de obraznic al 
Sophiei, Bentley își dădu seama că singurul lucru care 
conta era ea. 

- Adevărul este că îmi era mai teamă de propriile 
mele fapte. 

Se aplecă, iar trupurile li se lipiră când el își cobori 
gura ca să o ia prizonieră pe a ei. 

Cu un pocnet ruginit, zăvorul se trase și poarta se 
deschise scârțâind. 

- Hei! Cine-i acolo? 

O voce aspră străpunse întunericul. 

„Firar să fie!“ Mâinile lui, deja încleştate pe umerii 
Sophiei, o smulseră din deschizătură. Ținând-o în con- 
tinuare de haină, se răsuci și o luă la fugă spre zidul 
din spate. 

- Haide, sus, şopti el ridicând-o în braţe. Şi repede. 

Sophie se cățără peste zid şi se întinse spre el. 

- Hai, apucă-te de mine. 

Bentley nu se opri ca să o contrazică spunându-i cum 
trebuia să se comporte un gentleman. Zgâriind cu ciz 
mele piatra neșlefuită, se trase în sus pe marginea zidu- 
lui. În jos, de partea cealaltă, se vedeau o mulțime de 
poteci înguste, toate pierzându-se puțin mai încolo în 
ceața deasă. 

Pe unde să o ia? Bentley ezită, dezorientat de întune- 
ricul sinistru. 

- Vino după mine, rosti Sophie hotărâtă. 

Aruncându-se pe pământ, o apucă pe o alee ce ducea 
undeva spre stânga. 

El îi călcă pe urme, alergând şi ferindu-se de gră- 
mezile de capcane pentru crabi şi de plasele de pescuit 
încâlcite. Poate că era doar un zgomot produs de vânt, 
dar i se păru că un mic hohot de râs reverberă dinspre 
barăci. După o coborâre rapidă şi o întoarcere bruscă, 
poteca dădea într-o alee mai lată. 

-Îți place chestia asta, nu-i așa? icni el când se opriră 
o clipă ca să-și recapete răsuflarea. 

- Recunoaşte, și ţie la fel! zâmbi ea. 

- Se spune că aventurile au efectul acesta, replică el 
pe același ton voios. Asta presupunând că locuitorii din 
Stony Creek nu-și împușcă pe loc prizonierii evadați. 

- Dacă ne mişcăm la fel de repede, până să facă ochi 
judecătorul o să fim departe. 

- Ă3ă, ai idee pe unde să o luăm ca să ajungem în 
port? întrebă Bentley după ce aruncă o privire rapidă în 
jur. Eu sunt complet pierdut. 

Sophie își dădu ochii peste cap. 

- Doamne Sfinte, orice marinar se poate orienta 
după stele. Aproape c-am ajuns. Se uită în sus şi-n jos 
pe alee, înainte să adauge: Ține-te aproape de mine și 
nu spune nimic. La fel ca noi, se pare că mai sunt câţiva 
pescari care s-au sculat să prindă refluxul. 

Ținându-se la adăpostul umbrelor, traversară drumul 
brăzdat de urme de roţi şi o apucară pe o stradă în pantă 

ce trecea prin spatele mai multor magazine. Cu capul 
plecat, ghemuit, Bentley făcea tot ce-i stătea în putință 
să-i imite paşii ușori și mișcările rapide. Poate că dom- 
nișoarei Thirkell i se păreau intimidanţi pașii de vals 
dar în mod evident nu era deloc înfricoşată de faptul 
că trebuia să alerge printr-un orășel necunoscut, ca un 
fugar din faţa justiţiei. 

Gândul îl făcu să izbucnească în râs. 

-Şştt! 

Ea se întoarse şi îl dojeni amenințător din deget. 
| Trăgând aer în piept să se liniştească, Bentley încuvi- 
inţă din cap - și apoi se opri brusc. 

ncruntându-se, ea îi făcu semn să meargă mai departe. 

- Aşteaptă, șopti el, inhalând încă o gură de aer în- 
cărcat de arome. 

Turtă dulce. Mirosul venea de undeva îngrozitor de 
aproape. Mai adulmecă o dată și se îndreptă spre o 
fereastră aflată la câțiva paşi. Dinăuntru se auzeau zăn- 
gănind oale și tigăi de alamă. Era o brutărie careși înce- 
puse activitatea la cuptoare pentru ca dis-de-dimineață 
să aiba gata produsele proaspete. Deja o tavă cu turtă 
dulce în formă de omuleţi se răcorea pe pervaz. 

-Asta înseamnă furt, murmură Sophie privindu-l 
cum våra o mulțime de bucăţi în punga cu mere. 

- De vreme ce deja sunt considerat un răufăcător, aș 
putea la fel de bine să mai adaug ceva la faptele mele 
reprobabile, replică el. Dar nu-ţi face griji, imediat ce 
ajungem la Londra o să trimit contravaloarea produse- 
lor pe care le-am sustras. 

- Cred că exercit o influență proastă asupra ta. 

- Oribilă, încuviinţă el. 

- Slavă Domnului. Zâmbi scoțându-și la iveală dinţii 
perlaţi: Miros absolut delicios. 

Bentley legă repede punga la loc. 

- Dă-i înainte, căpitane. Cu cât ne cărăm mai repede 
de aici, cu atât ne putem vâri mai repede micul dejun în 
măruntaiele noastre greu încercate. 

Ea porni, dar abia dădură colțul că se și treziră alune- 
când într-o reţea întreagă de frânghii și parâme și cineva 
strigă la ei, făcându-i să se oprească brusc. 

- Stai! 

O siluetă corpolentă păși din umbra colacilor de 
frânghie, întărindu-și comanda cu o suliță amenințătoa- 
re de vânat ţipari. 

- Unde credeţi că plecaţi? 

- Äää... 

Pentru prima oară, Sophie păru rămasă fără cuvinte. 

- La Londra, răspunse Bentley. E o chestiune de viață 
şi de moarte să ajungem acolo la timp pentru Crăciun. 

Pescarul - Bentley îl recunoscu ca fiind unul dintre 
însoțitorii judecătorului - se încruntă. 

- Lui Hawthorne i-ați spus altceva. 

- Ah, dar domnul Hawthorne nu mi s-a părut un 
om din cale-afară de simţitor, așa că nu am îndrăznit 
să-i încredinţez povestea tristă a surorii mele, impro- 
viză Bentley. Un ghiont discret o încurajă pe Sophie 
să-şi tragă nasul suspinând: Dar dumneata, bunul meu 
prieten, arăţi ca un suflet milos. Sunt sigur că eşti 
exact genul de bărbat care ar vrea să ajute o domnișoa- 
ră aflată la ananghie. 

- Ăăă... Bărbatul tuşi. Ei bine, în mod normal sunt 
mereu gata să ajut o femeie. Asta dacă este pentru un 
țel nobil. 

- O, să fii sigur că e cel mai nobil ţel din lume, repli- 
că el. Dragostea şi familia - la urma urmei, acesta este 
însuși sensul sărbătorilor. | 

Bărbatul încuviinţă, dar vârfurile suliței rămaseră ri- 
dicate la doar câţiva centimetri de pieptul lui Bentley. 

- Familia este importantă. 

-Atunci sunt sigur că o s-o înţelegi pe sora mea - 
adică pe sora mea vitregă ~- pentru că este atât de ho- 
tărâtă să îndeplinească promisiunea pe care i-a făcut-o 
tatălui ei pe patul de moarte. A venit atâta drum, toc 
mai din America, luptându-se cu sălbaticii păgâni, cu 
vântul teribil de deasupra Atlanticului... 

Incălzindu-se, Bentley se lansă într-o îndelungată şi 
mult înflorită relatare a pericolelor cu care fusese nevo- 
ită să se confrunte ea. 

Pescarul ascultă în liniște și cu ochii mari. Sophie, pe 
de altă parte, scotea mici zgomote ciudate din gât. 

- Nu plânge, draga mea, îi spuse Bentley pe un ton 
liniștitor. Sunt sigur că omul acesta va face ceea ce tre- 
buie și nu se va așeza în calea dragostei. 

Pescarul își târșâi picioarele. 

- Căpitanul vasului de patrulare ar trebui să ajungă 
aici înainte de ora prânzului. Nu ar trebui să așteptăm 
pe cineva cu autoritate să descâlcească toate neînţelege- 
rile astea? 

- Se schimbă fluxul, replică diplomatul. Dacă ratăm 
momentul acesta, am putea rămâne aici până Dumne- 
zeu-ştie-când. La urma urmei, nu există nici o garanţie 
că omul pe care l-aţi trimis voi îl va găsi pe căpitan. 

- Hmm. Mormăitul răsună la fel de aspru ca zgomo- 
tul lanţului ruginit când se coboară ancora. Treaba este 
că sunteţi sub arest. 

-Nu oficial, interveni Sophie. Eram doar reţinuţi 
până la sosirea autorităților abilitate. Își mai trase o dată 
nasul în mod strategic: Dar până atunci, deja s-ar putea 
să fie prea târziu, 

- Hmm. 

Pufnetul de-acum răsună mult mai domol decât 
primul. 

- Haide, haide, chiar arătăm noi ca nişte criminali 
periculoși? insistă Bentley, ascunzând la spate turta dul- 
ce şterpelită. 

- Ei, fie. Coborându-și sulița, pescarul arătă înspre 
doc. Hai, plecaţi de-aici înainte să mă răzeândesc. 
Hawthorne cel mai probabil o să-mi pună la copt mă- 
runtaiele la un loc cu castanele pentru Sărbători dacă 
află despre asta, așa că hai să ne prefacem că nu v-am 
văzut niciodată. 

-Crăciun fericit, murmură aristocratul, luând-o pe 
Sophie de braţ și îndemnând-o să înainteze. 

- Crăciun fericit, spuse şi ea. 

- Acum hai să fugim de-aici mâncând pământul, şop- 
ti Bentley. Înainte să ne mai întâlnim cu vreun suflet 
mai puţin milos. 


- Ține cârma strâns și mișc-o înspre dreapta sau spre 
stânga ca să menţii prova îndreptată spre nord-nord-est, 
strigă Sophie în timp ce dezlega parâmele de acostare. 
E destul de simplu de fapt. Uită-re mereu la busolă. 
Îmi trebuie doar câteva minute să fixez la loc vela din- 
spre prova. 

-Încearcă să te grăbeşti, spuse Bentley. Părea uşor 
nervos la gândul că avea să fie în postura de a scoate 
ambarcaţiunea din portul cel îngust. Sper să n-o iau 
pe arătură. 

- Ha, nu prea sunt şanse să se întâmple aşa ceva! 
Pe hartă nu sunt marcate pericole ascunse. 

Luând un ac mare de undiţă dintr-un dulăpior, 
Sophie se apucă de treabă ca să repare parâma care ples- 
nise. Degetele ei neteziră materialul și apoi prinseră la 
un loc cele două părți. La fel ca un copil, se minunase 
că două bucăţi separate puteau fi transformate într-un 
întreg. Părea imposibil și cu toate acestea, bucata nou 
obținută era adesea mai puternică decât cea veche. 

Poate că şi relaţiile umane erau în felul acesta. 

- Cel puţin sper că așa sunt, murmură ea pentru 
sine. 

Oare disputele trecute puteau fi reparate și familia ei 
putea ajunge din nou un întreg? Întrebarea era difici- 
lä, dar cumva încurajarea pe care i-o transmisese lordul 
Leete o făcuse să se simtă mai încrezătoare în legătură 
cu întâlnirea ce urma. Se pricepea bine la vorbe. 

Înăbuşindu-și râsul, se întoarse să-l tachineze în legă- 
tură cu minciunile pe care le înșirase. 

- Ştii, am turnat şi eu niște gogoşi în viaţa mea, dar 
aceea a fost aşa de gogonată că mă mir că nu a ricoşat în 

doc să-ţi rupă dinţii. 

El zâmbi larg. 

-În momente de criză, un bun diplomat, la fel ca şi 
un bun marinar, trebuie să improvizeze. 

- Lord Leete, tu... 

Lumina lunii se făcu brusc mai strălucitoare, căci 
vântul se înteți și suflă răspândind norii din jurul ei. 

-Ar trebui să te laşi în jos. Fereşte-te ACUM! 

O bucată mare de fier veni peste apă, lovi pupa și 
pe urmă ricoșă ca să aterizeze pe punte cu un bubuit 
înfundat. 

- Opriţi-i, opriţi-i! Un Hawthorne scos din minţi 
de furie se opri din goană la capătul docului. Ne scapă 
răufăcătorii! 

Apucând o altă bucată de balast dintr-o roabă, o 
aruncă înspre cuter. 

- Nenorocitul încearcă să ne desprindă cârma ca să 
nu mai putem naviga, exclamă Sophie. 

- Așa? 

__Ridicând ghiuleaua improvizată care nu-și atinsese 
ţinta, Bentley se întoarse și calm o aruncă înapoi spre 
judecător. Îl lovi pe Hawthorne drept în burdihanul 
lui cel mare şi-l trânti pe spate în apa puţin adâncă şi 
urât mirositoare. 

Sophie scoase un fluierat admirativ. 

- Pentru un filfizon frivol, ai un braţ foarte puternic. 
Și o ţintă remarcabilă. 

- Crichet, răspunse el făcându-i jucăuş cu ochiul. Din 
când în când, jocurile astea aristocratice stupide se do- 
vedesc a fi folositoare, 

- Văd, replică ea. În ultimele două zile începuse să 
vadă că o mulțime de lucruri erau cu totul altfel decât 
crezuse. Adăugă pentru sine: Mândria şi ciuda pot foar- 
te ușor distorsiona imaginea asupra lucrurilor. 

Răsucind rapid acul de undiță, termină de prins pa- 
râma și ridică vela de la prova. Vântul suflă în pânză, iar 
cuterul o luă din loc imediat, prinzând viteză și lăsând 
în urmă o dâră de spumă albă. 

- Tâlharilor! O să am eu grijă să primiţi ce vi se 
cuvine! 

Strigătele judecătorului, tot mai slabe, fură aproape 
complet înghiţite de vuietul mării deschise ce se căsca 
dincolo de dig. 

- Așa sper și eu, glumi Bentley. Mie, unuia, cred că 
mi se cuvine multă budincă de Crăciun. 

Sophie se așeză lângă el râzând. 

- Dacă vântul continuă să fie tot așa, o să aruncăm 
ancora în Tamisa și o să avem și timp de pierdut. 

Stelele se zăreau ca nişte diamante strălucitoare dea- 
supra lor şi zorile abia începuseră să înroșească ușor 
linia orizontului. După ce desfăcu harta, studie linia 
coastei în lumina vagă, tremurătoare. 

-La câteva mile în faţa noastră apare marcat un gol- 
fuleţ. Ar trebui să intrăm acolo şi să așteptăm o oră sau 
două ca mareea să ne devină mai favorabilă pentru bu- 
cata următoare de drum. 

-Ce idee excelentă, spuse Bentley. Chiar voiam să 
sugerez şi eu că am putea să ne descotorosim de dovezile 
activităţii noastre de răufăcători, în caz că ne întâlnim 
cu vasul de patrulare al Maiestăţii Sale. 

Puțin mai târziu coborâseră ancora, iar cuterul se 
balansa uşor, cu pânzele strânse, la adăpostul stâncilor. 
Bentley găsi repede punga și-i dezlegă baierele. 

Turta dulce nu se răcise încă, și când Sophie luă o îm- 
bucătură, dulceaţa plină de arome i se topi pe limbă. 

- Asta, spuse ea încet, s-ar putea să fie cea mai deli- 
cioasă bucăţică pe care am gustat-o vreodată. 

O expresie aparte i se zugrăvi pe faţă când Bentley 
înghiţi cu greutate și rămase nemișcat. 

- De fapt, cred că este a doua cea mai delicioasă bu- 
cățică pe care eu am gustat-o vreodată. . 

Îşi modifică poziția, apropiinduși şoldul ușor de al 
lui. Se întinseseră unul lângă altul pe podeaua cabi- 
nei să se adăpostească de vânt, o pătură groasă găsită 
jos oferindu-le protecția necesară ca să țină şi umezea- 
la departe. 

- Da? Vocea tinerei femei sună ușor amețită, căci un 
fior foarte plăcut de mulțumire sufletească i se răspân- 
dise prin tot corpul. la spune-mi, ce poate fi mai bun 
decât turta dulce proaspăt scoasă din cuptor? îl provocă 
ea ridicându-și ochii ca să-i întâlnească privirea. 

. Ciudat - cum se făcea că nu mai observase niciodată 
până acum acele scântei aurii-roşiatice din ochii lui? 

- Asta, spuse el aplecându-se ca să-i acopere buzele 
cu un sărut. 

El avea gust de cuișoare și scorţişoară, pe lângă sa- 
rea mării. Și încă o esență mai pământească pe care nu 
o putea distinge. Un fior de căldură i se prelinse pe 
şira spinării. 

| Buzele lui contrastau extraordinar cu asta, căci le sim- 
ţi binecuvântat de reci când își întrerupse sărutul ca să-i 
acopere cu pupături mici şi dese obrajii îmbujoraţi. 

E: Dulce, înțepătoare, picantă, şopti el. De obicei mă 
pricep la cuvinte, dar tu depășeşti orice descriere. 

-Mmm. Atunci încearcă să nu vorbeşti pentru 
moment. 

Cu un oftat tremurător, Sophie îl trase înapoi și 
se lăsă în voia unui sărut şi mai profund. Mâinile ei 
alunecară de-a lungul umerilor lui, simțind puterea 
mușchilor sculptați. 

- Bentley, șopti ea sub gura lui. 

| Era un nume minunat - elegant și aristocratic, puter- 
nic şi neclintit. 

El gemu ca răspuns și brațele lui o cuprinseră și mai 
strâns, mai aproape. Limbile li se uniră şi pentru un 
moment extraordinar, ameţitor, Sophie simţi cum toată 
rațiunea i se risipește dusă de briză. 

„Un val ce se izbi cu putere de cuter îi despărţi în 
sfârșit. 

- lartă-mă, eu... se pare că mă adâncesc în păcate, spu- 
se el cu o șoaptă răgușită. Am furat turtă dulce, acum 
am furat săruturi. i 

- Ooo, mie teamă că eu îți datorez scuze. Am senzația 
că eu am o influență proastă asupra ta, replică Sophie. 
Nu că miar părea rău pentru asta, adăugă ea. 

- Nici mie. li dădu la o parte un cârlionț neascultător 
de pe obraz. Dar de acum înainte am intenţia să fiu un 
gentleman adevărat - indiferent cât de greu îmi va fi. 

-O să am eu grijă să nu suferi nici un fel de re- 
percusiuni din pricina asta, zise ea după un moment 

îndelungat. Mă pot strecura să dispar înainte să ajun- 
gem la... 

El îi apăsă un deget pe buze. 

- Nu-ţi face griji, găsesc eu o poveste credibilă. Fă- 
cându-i vesel cu ochiul, completă: Am descoperit că mă 
pricep foarte bine să ies din necazuri cu vorbăria. 

Râzând, ea se lăsă pe spate şi se uită la cer, unde o 
stea sclipea în ciuda nopţii care era pe sfârşite. 

- O, priveşte. Asta-mi aminteşte de poveștile despre 
steaua Crăciunului, cea care i-a condus pe cei Trei Magi 
la Bethleem să ducă daruri. Mângâie Biblia înfășurată 
care era pusă bine sub scaun. Poate că a venit special să 
ne fie lumină călăuzitoare spre Londra. 

- Nu pot pretinde că sunt vreun Mag, glumi Bentley. 
Şi deşi duc nişte vești folositoare guvernului, eu sunt 
cel care a primit cel mai mare dar posibil - prietenia ta. 
Căci sper din inimă că suntem prieteni, încheie el cu 
un zâmbet. 

„Prieteni.“ 

Sophie se cuibări lângă el simţindu-i căldura, cuprin- 
să de o bucurie fără margini. 

-Chiar că e momentul din an în care trebuie să adu- 
cem mulțumiri, șopti ea. Tu mi-ai dăruit mult mai mult 
decât ai primit. Răbdare, bunătate, sfaturi și îndruma- 
re despre cum pot să navighez pe apele necunoscute 
ale societăţii, cu toate stâncile și apele ei puţin adânci. 
Datorită ţie pot vedea acum un nou orizont unde zorii 
au început să lumineze întunericul. i 

-lar eu, la rândul meu, îţi mulțumesc pentru că m-ai 
provocat să explorez ape necunoscute. Curajul tău extra- 
ordinar şi simţul aventurii mi-au reamintit că viaţa este 
mult mai amuzantă când are şi o scânteie de inedit în 
ea - ca să nu mai menţionez și un grăunte de pericol. 

Ea urmări cum razele de soare începeau să străluceas- 
că peste marea albastră şi liniştită. 

~ Nu-ţi face griji. De-aici încolo vom naviga fără nici 
un fel de probleme. Cum el ridică uşor din sprâncene, 
simţi nevoia să precizeze; Bine, s-ar putea să avem parte 

de ceva valuri mai puternice sau de vreo vâltoare înspu- 
mată. Dar furtunile pot fi şi foarte vesele. 

- Foarte vesele, accentuă şi el. Și împreună se pare că 
reuşim cumva să ieşim din ele nevătămați. 

Forma buzelor lui îi răscolea simţurile. 

- Sp... sper că atunci când vom arunca ancora în 
Tamisa, călătoria noastră nu se va încheia. 

Bentley ridică ochii spre luceafărul de dimineaţă 
care sclipea în continuare deasupra lor înainte de a 
răspunde: 


- Draga mea Sophie, sper că acesta este doar începu- 
tul călătoriei noastre. 

-Tot ceea ce-ţi trebuie e o femeie pe ducă. 

Ronan McAllister se opri chiar când se pregătea să 
facă primul pas şi se întoarse în loc. 

- Poftim? 

Adams, avocatul lui, strânse din umeri: 

-Dacă nu vrei să mai rămâi însurat, asta-i cea mai 
bună opțiune a ta. 

— Asta-i puţin cam... cu sânge rece, nu crezi? se în- 
cruntă Ronan. Să te însori cu o femeie care-i pe moarte 
de dragul unei moşteniri. 

Avocatul, mai în vârstă, își întinse mâinile într-un 
gest filozofic: 

+ Tu ai spus că nu mai vrei să fii însurat din nou. 

- Nu vreau. Și totuși... Ronan clătină din cap. Să pro- 
fiți de tragedia cuiva... 

- Nu neapărat. Asta ar putea să facă totul mai ușor 
pentru ea. 

- Cum așa? 

- Femeile aflate pe patul de moarte adesea își fac griji 
cu privire la cei dragi pe care îi lasă în urmă; cum o să 
trăiască ei, care-s costurile înmormântării și alte lucruri 
de genul ăsta. Adams îşi aranjă lornionul fixat pe nas: 
Nişte bani în schimbul unei căsătorii ar putea să-i uşu- 
reze sfârșitul unei asemenea femei, pentru a se stinge 
în pace. 

Ronan își reluă mersul agale. Nu-i plăcea ideea. Era 
contra firii să se folosească de moartea cuiva în folosul - 
său. Însă... ceea ce spunea Adams avea sens. Nu voia să 
se însoare din nou, nu voia să se pricopsească cu încă o 
nevastă. Făcuse deja asta, iar drept rezultat se alesese cu 
cei mai mizerabili cinci ani din viața sa. 

O astfel de plată îi putea ușura sfârşitul unei femei 
pe moarte. 

Blestemată să fie strămătușa Agatha şi toată averea ei! 
Şi nenorocitele ei de condiţii. Mătușa lui, fată bătrână, 
avusese îndrăzneala să-i impună să se însoare din nou 
înainte de a împlini treizeci de ani. Ea nu-şi bătuse ni- 
ciodată capul să se mărite. Își trăise viaţa într-o binecu- 
vântată fericire, făcând ceea ce dorise, ducându-se exact 
acolo unde voia, îndeplinindu-și orice capriciu, trăin- 
du-și viața după bunul său plac. 

Dacă n-ar fi avut o nevoie de bani atât de presantă... 
Se uită pe fereastră. Tocmai își începuse munca la mo- 
şie. De-a lungul ultimilor douăzeci de ani, arendașii şi 
lucrătorii suferiseră de pe urma modului în care tatăl 
lui cheltuise bani fără nici un fel de reţineri, iar Ronan 
jurase să pună lucrurile la punct. Însă pentru asta avea 
nevoie de banii strămătușii Agatha, iar vrăjitoarea aia 
bătrână ştia acest lucru. 

- Şi cum s-ar rezolva asta? 

-Nepotul meu locuieşte la Londra, spuse Adams. 
Ar găsi el într-un fel sau altul o femeie potrivită de con- 
diţie respectabilă, pe moarte, dar fără să sufere de ceva 
contagios. Bineînţeles că starea ei de sănătate ar fi certi- 
ficată de un doctor. N-am vrea s-avem parte de nici un 
fel de... erori, zâmbi discret bărbatul. 

Ronan nui răspunse la fel. Întreaga chestiune 
era respingătoare. Însă avea s-o facă. Nu avea de ales. 
De când moștenise domeniul, lucrase fiecare oră lăsată 
de la bunul Dumnezeu, refăcându-i încetul cu încetul 
productivitatea, după ani și ani de nepăsare şi neglijen- 
tă. Averea strămătușii Agatha avea să conteze enorm. 

Adams continuă: 

- Ea va trebui să călătorească, desigur, să vină în- 
coace, întrucât testamentul strămătuşii tale a fost clar, 
specificând că trebuie să fie englezoaică, iar căsătoria să 
aibă loc în capela moșiei, așa că o să-i trimitem alesei un 
bilet pentru un loc în poştalion... 

- Închiriază-i o trăsură, fir-ar să fie! Doar e bolnavă. 

Avocatul ridică mirat din sprâncene la auzul acestei 
extravaganţe, însă luă notă: 

- Foarte bine. De îndată ce avem un nume, o să fac 
rost de un certificat special, iar când ea o să ajungă 
aici, preotul o să oficieze ceremonia religioasă. După 
aceea o să fie o problemă de... hmm... de consumarea 
căsătoriei şi... 

- Consumarea? 

Adams nu reuși să se uite în ochii lui Ronan. 

-Este o cerință legală. Pentru un timp scurt se aş- 
ternu tăcerea. Ronan strânse din pumni. Ar fi trebuit 
s-o fi strâns de gât pe strămătușa Agatha când încă mai 
era în viaţă. Avocatul urmă: Mi-a trecut prin minte că 
dacă femeia ar fi văduvă... iar tu pur și simplu ai împărți 
patul cu ea... nimeni n-ar fi în măsură să dovedească 
contrariul. Îşi lipi degetele albe și subțiri, formând un 
con cu vârful în sus, și așteptă. În cele din urmă, spuse: 
Tot ce-mi trebuie este aprobarea ta, iar eu o să merg mai 
departe şi o să aranjez totul. 

„Ronan nu aproba nici o parte a acestui plan ce îl in- 
Flea dar dădu scurt din cap, în semn de încuviințare: 
- Fă-o. 


Călătoria cu poștalionul era chiar mai rea decât pe 
vas, hotărî Marguerite Blackett-Smith. Îi era la fel de rău 
de la legănatul, hurducăitul și zdruncinatul neîntrerup- 
te, dar cel puţin pe corabie nu fusese expusă la pericolul 
constant de a fi turtită și strivită. 

ÎL împinse discret pe fermierul masiv ce dormea lân- 
gă ea într-o poziţie mai mult sau mai puţin verticală. 
Nu pricepea cum de putea omul ăsta să doarmă în 
condiţiile de față, însă el chiar dormea, înclinându-se 
periculos de mult într-o parte - pe partea ei - duhnind 
a transpiraţie stătută şi a ceapă. 

Il împinse din nou la locul lui. 

Deja trecuseră trei zile de la începutul călătoriei şi 
nu erau decât la jumătatea drumului. Şase zile de la 
Londra la Edinburgh, după cum promisese compania 

de transport. Destinația lui Marguerite era chiar înain- 
te de Edinburgh. 

Destinația ei. Destinația ei finală. Pentru o fată de 
douăzeci și patru de ani, nemăritată, fără nici un ban, 
fără nici un fel de așteptări sau perspective ca vreo ru- 
bedenie să o primească în gazdă, după cum îi spusese 
verişoara Ida - care, la rândul ei, nici ea nu era gata 
să o primească. Asta chiar dacă excepţia o reprezentase 
unchiul Alexander. 

Unchiul Alexander îi trimisese lui Marguerite un bi- 
let pentru poștalion. Marguerite avea să-i răsplătească 
generozitatea lucrând pentru el, o informase bătrânul. 

Viitorul ei era deprimant de clar. Nu avea să aibă nici 
o șansă să se mai mărite acum, nici o şansă să aibă pro- 
priul cămin sau propriii copii. 

Cu toate acestea, biata doamnă Smith aşezată vizavi 
arăta chiar mai rău decât se simţea Marguerite. Stătea 
înghesuită într-un colţ, trasă la faţă, cu pielea având 
un aspect gălbui, bolnăvicios. Avea ochii obosiţi, adân- 
ciţi în orbite şi înconjurați de o piele extrem de sub- 
tire, vineţie. 

Întrucât erau singurele femei din trăsură, li se păruse 
natural să-și petreacă timpul împreună, ţinându-și una 
alteia companie când se făceau popasuri. La început își 
zâmbiseră reciproc, după care schimbaseră câteva impre- 
sii și comentaseră pe tema călătoriei şi a stării de rău ac- 
centuat provocate de aceasta, căci Marguerite observase 
că cealaltă femeie nu mâncase nimic în timpul opririlor 
alocate meselor. 

În dimineaţa aceasta, Marguerite i se confesase că se 
ducea în Scoţia ca să locuiască cu un unchi mai în vâr- 
stă, iar spre surprinderea lui Marguerite, Peggy Smith 
îi replicase spunându-i că ea se ducea în Scoţia ca să se 
mărite. Femeia nu prea arăta a mireasă, însă nimeni nu 
arăta prea bine în timpul unei călătorii. 

- Oprire pentru masă! strigă vizitiul. 

Ceilalți pasageri coborâră nerăbdători în grădina ha- 
nului, însă doamna Smith nu se mișcă. Marguerite o 
scutură de braţ. Genele femeii fluturară, iar ea gemu 

şi încercă să se ridice, după care căzu la loc cu un oftat 
prelung. 

- Doamna de aici este bolnavă, îi strigă Marguerite 
vizitiului. Cred că-i din cauza înfometării. Abia dacă a 
mâncat ceva în astea trei zile. 

Omul veni şi se uită înăuntru cu atenţie, plin de în- 
doială, după care strigă doi rândași să o ducă pe doam- 
na bolnavă înăuntru. 

- Nu-mi prea place culoarea pe care o are, îi spuse el 
lui Marguerite, însă în mod sigur o ceașcă de ceai fier- 
binte și câteva îmbucături o s-o repună pe picioare, 

O duseră înăuntru, o puseră pe o bancă în salona- 
şul gol şi o lăsară pe Marguerite să aibă grijă de ea. 
Marguerite comandă ceai fierbinte îndulcit şi nişte 
pâine prăjită - orice altceva mai consistent de-atât ar fi 
fost dezastruos pentru un stomac delicat. Îi șterse faţa 
şi mâinile doamnei Smith cu oțet, iar până în momen- 
tul în care sosiră ceaiul şi pâinea prăjită ea arăta puțin 
mai întremată. 

Cu un tremurat ușor, refuză pâinea prăjită dând-o la 
o parte, dar bău ceaiul pe îndelete cu ochii încă închiși. 
Când termină, se uită plină de îngrijorare prin încăpe- 
re, după care, văzând că era goală, își puse o mână sub- 
ţire peste mâna lui Marguerite. 

- Pot să am încredere în tine? 

- Da, bineînţeles, răspunse tânăra fără să stea pe 
gânduri. 

- Dumnezeule, sper că pot. Nu am pe nimeni altci- 
neva... 

Doamna Smith închise din nou ochii, ca și cum și-ar 
fi adunat energia necesară, iar Marguerite se întrebă ce 
voia să-i ceară. Deja regreta promisiunea pripită pe care 
o făcuse. Nu ştia absolut nimic despre femeia asta. 

Femeia mai în vârstă își vâri cu greu mâna în buzu- 
narul hainei şi scoase o bucată de carton împăturită. lo 
dădu lui Marguerite. 

- Uite, fetele mele. 

Era un portret expresiv, în creion, înfățișând două 
fetiţe; cea mare, în jur de cinci ani, era o creatură având 

o expresie extrem de serioasă, ce inspira dragoste. Cea 
mai mică era aproape un bebeluş, cu capul acoperit de 
niște zulufi spălăciți, şi avea o expresie visătoare. 

- O, cât de dulci sunt... începu Marguerite. 

- Sunt pe moarte, spuse doamna Smith cu o voce 
Tăguşită. 

Tânăra se uită la ea complet şocată. 

- O, nu, sunt sigură că... De îndată ce-o să ai parte de 
nişte odihnă şi de ceva de mâncare... 

- Nu. E vorba de ficatul meu... Icter. Doctorul mi-a 
spus... poate vreo două luni. Am crezut... destul timp... 
dar... Femeia se prăbuși pe spate, extenuată. Marguerite 
o bătu uşor pe mână, ştiind bine că asta nu ajuta la ni- 
mic, însă ce altceva putea să facă? Te rog... fetele mele... 
fetiţele mele. O să ai grijă de ele? 

- Eu? Dar în mod sigur logodnicul tău... 

- Nu. Nu lam întâlnit niciodată pe bărbatul ăsta. 
Totu-i aranjat printr-un avocat din Londra. Ochii lui 
Peggy Smith nu aveau nici o expresie când adăugă: Mă 
plăteşte cu cinci sute de lire ca să mă mărit cu el. lar 
după aceea pot să plec. 

Marguerite nu era sigură c-o auzise bine. Totul suna 
atât de ciudat... 

-Nu înţeleg. 

- El nu vrea nevastă pe cap. Vocea lui Peggy Smith era 
un sunet abia perceptibil. Doar un certificat de căsăto- 
rie. Clătinând din cap obosită, murmură: Nu știu de ce. 
Nu-mi pasă. Mie îmi pasă doar de bani. Mi-a păsat. 
Acum e prea târziu. 

Se opri brusc, tuşind. 

Marguerite turnă într-o cană ceea ce mai rămăsese 
din ceai şi i-o duse doamnei Smith la buze. Ea înghiți 
câteva guri pline, după care o împinse într-o parte. 

- Fetele mele... el nu ştie de ele... Nu-l interesează 
copiii. Doar... certificatul de căsătorie. Îşi fixă privirea 
plină de disperare asupra lui Marguerite: Fetele şi cu 
mine nu avem nici o rudă. Micuța mea Jane are cinci 
ani, iar Amy aproape trei... Le-am lăsat cu o vecină... 
iam dat suficienţi bani pentru şase săptămâni... însă 

după aceea... Clătină din cap: Ea nu poate să le ţină. Nu 
le vrea... Dacă nu mă întorc o să le ducă la parohie. Faţa 
femeii, crispată, se umplu de cute: Nu vreau să ajungă la 
azilul săracilor, nu fetiţele mele iubite. O să moară aco- 
lo. O apucă strâns pe Marguerite de mână, scuturând-o 
neputincioasă: Te rog, domnişoară. Sunt nişte fete atât 
de bune! 

-N-am nici o îndoială, însă ce-aș putea să fac eu? 
N-am nici un ban, sunt în întregime la mila unchiu- 
lui meu. 

O doză de compasiune diluată şi plină de zgârcenie. 
„O să te faci utilă în schimbul mesei şi patului asigura- 
te.“ Cu alte cuvinte, o servitoare neplătită. 

Peggy Smith se pipăi ca să îşi găsească buzunarul de la 
cămașă şi scoase o pungă de pânză. 

-El mi-a trimis bani pentru închirierea unei trăsuri 
şi pentru mâncarea pe timpul drumului. Nu m-am în- 
durat să risipesc atâţia bani când puteam să călătoresc 
mult mai ieftin cu poștalionul. Iai. Sunt tot ce am 
pe lume. Altfel ăştia — își smuci capul ca să le indice pe 
celelalte persoane din han - o să-i fure. Sunt o sută 
de lire aici. Foloseşte-le pentru fetele mele. Ca să n-ajun- 
gă la casa de copii. 

- Dar... 

Muribunda o strânse din nou de mână: 

- Te rog. Nu mai există nimeni altcineva căruia să-i 
cer asta. Nimeni în lume. 

Marguerite îşi muşcă buza. Voia să o ajute, chiar voia 
acest lucru, însă nu vedea cum putea să o facă. O sută 
de lire reprezentau o sumă substanțială, însă aveau să 
dispară în curând cu cele două fetiţe ce trebuiau hrănite 
şi îmbrăcate, plus cheltuielile casei. Ca să nu mai vor- 
bească și de trebuinţele ei. 

Era nebunie curată să accepte. Ea însăși avea să ajun- 
gă în cele din urmă la azilul de săraci. 

- Te rog, Marguerite. 

Disperarea de pe faţa femeii era insuportabilă. 

Ochii lui Marguerite se opriră asupra portretului ce- 
lor două fetițe. Două biete fărâme de om, atât de mici, 

care nu mai aveau pe nimeni care să le iubească sau 
să aibă grijă de ele. Cum putea ea, care nu avea pe ni- 
meni şi nimic, să refuze? Strânse ușor mâna subţire a lui 
Peggy Smith. 

- Promit că o să fac tot ce pot să le ajut. 

- Fii binecuvântată, draga mea. 

Femeia se lăsă pe spate cu un zâmbet şi închise ochii, 
după care tresări brusc într-un acces de tuse care îi cutre- 
mură corpul, și aşa slăbit şi subţire. 

- Apă? 

Încă tușind, Peggy dădu aprobator din cap, iar 
Marguerite se duse în grabă să aducă o cană. Se întoar- 
se cu apa în doar câteva minute și rămase complet ne- 
mișcată, holbându-se la tovarășa ei de călătorie. Aceasta 
era prăvălită peste masă, cu mâna parcă odihnindu-se 
pe bucata de carton împăturită. Un mic ciot rămas din- 
trun creion i se rostogolise dintre degetele inerte. 

Marguerite luă hârtia. Pe spate, Peggy mâzgălise: „Eu, 
Peggy Smith, îi dau spre îngrijire fetele mele dragi, Jane 
şi Amy, lui Marguerite Blackett-Smith.“ Dedesubt se 
semnase cu numele întreg. 

Marguerite vâri documentul și preţioasa pungă de 
pânză a defunctei în buzunarul de la haină. 

Vizitiul îşi strecură capul în cadrul uşii. 

-'Trăsura pleacă acum, domnişoară. Prietena dumita- 
le are nevoie de ajutor? 

Marguerite se întoarse spre el străduindu-se să-și 
înghită nodul imens din gât: 

-Mie teamă că a murit, 


capitolul 2 


Marguerite se suise pe bancheta lipită de pervazul fe- 
restrei din cârciuma situată în incinta Hanului Wench 
and Haggis și se uita îngrijorată la cerul ce se întuneca 
încetul cu încetul. Aştepta acolo de ore bune. Era ade- 
vărat, poștalionul întârziase în bună măsură din cauza 

morţii unei pasagere, dar unchiul Alexander îi dăduse 
întâlnire la acel han. 

Biata Peggy Smith! Se simţea atât de rău că o lăsase 
în urmă, când nici nu i se răcise corpul, însă ce putea 
să facă? Proprietarul hanului și vizitiul se contraziseseră 
vehement cu privire la cadavru, fiecare susținând că ce- 
lălalt era responsabil să se ocupe de această problemă. 
Vizitiul rezolvase cazul adunându-și pasagerii rămași şi 
plecând pur și simplu. 

Frigul de afară se strecura înăuntru prin geam. Mar- 
guerite își mută poziția corpului pe bancheta tare şi își 
trase haina mai strâns în jurul ei. Cine avea să o îngroa- 
pe pe Peggy? Fără îndoială că i se alocase un loc de veci 
în cimitirul săracilor. Spera că nu avea să fie unul ano- 
nim; numele lui Peggy, cel puţin, era cunoscut, chiar 
dacă nu era nimeni care să plătească pentru o piatră de 
mormânt. 

Ştia că Peggy ar fi preferat ca banii săi să fie mai degra- 
bă cheltuiţi pentru copii decât pentru înmormântarea 
ei. Nu spusese nimănui nimic despre punga pe care i-o 
dăduse defuncta. Nici măcar nu o examinase ea însăși 
pe îndelete. Așteptase până când avea să fie singură și 
putea să-i inspecteze conținutul fără să fie deranjată. 

- Pot să vă aduc ceva, domnişoară? o întrebă o fetişca- 
nă, angajată a tavernei. Stufatul este bun astă-seară. 

-~ Mulţumesc, dar nu îmi este foame. 

Stomacul lui Marguerite ghiorăi, dovedind contra- 
riul. Aromele venind de la bucătărie erau puternice și 
ademenitoare, dar ea nu avea bani să plătească o masă, 
nici măcar o cană de ceai. 

Numai disperarea ar fi făcut-o să folosească banii din 
fondul lui Peggy Smith, iar ea nu era încă disperată. 
Numai flămândă. 

Oare pe unde era unchiul Alexander? Scrisoarea lui 
fusese foarte clară. Ea urma să coboare din poştalion 
în satul Bedloe şi să aştepte afară la Hanul Wench and 
Haggis. Nu trebuia să intre în local; acesta nu era un 
loc potrivit pentru o femeie respectabilă. Avea să vină 
cineva să o ia direct de-acolo. 

Însă era prea frig ca să aştepte afară. Încercase să rezis- 
te o bucată de timp, însă vântul aspru intrase prin haina 
ei subţire, iar când fulgii mici de zăpadă începuseră să 
cadă, formând mici vârtejuri, se retrăsese înăuntru. Era 
pe jumătate pregătită şi se așteptase să fie acostată în 
mod grosolan, însă în afară de câteva priviri curioase, 
singura persoană care se apropiase de ea era fetișcana 
care servea în cârciumă. 

Marguerite moţăia când huruitul roților pe pietrișul 
de-afară o făcu să tresară și să se trezească de-a binelea. 
O trăsură cu un aspect destul de învechit se opri, iar 
vizitiul cobori de pe capră. | 

- Poştalionul a trecut deja pe-aici, nu-i așa? îl auzi 
ea întrebându-l pe un grăjdar. A coborât cumva vreo 
femeie? iz 

În sfârșit! Marguerite își înhăţă geanta de voiaj şi ieşi 
în grabă. 

- Pe mine mă căutaţi? 

Vizitiul se uită la ea cu ochii mijiți: 

- Femeia după care ma trimis stăpânul? De la Londra? 

- Da, sunt Marguerite Blackett-Smith. Iar acesta este 
bagajul meu. 

Bărbatul dădu din umeri, îi deschise ușa și se duse 
să-i ia geanta de voiaj. 

Trăsura era veche și ușor ponosită, însă înăuntru era 
cald și curat. În timp ce Marguerite se așeza pe banchetă, 
lovi cu vârful piciorului un obiect metalic mare, alungit, 
dispus pe podea. Se aplecă să-l examineze și descoperi că 
era cald. Un încălzitor pentru picioare! lar lângă ea, pe 
banchetă, era o pătură moale de lână, împachetată. Cât 
de bine gândit! Și de luxos! 

Trăsura plecă din loc cu o smucitură, iar Margue- 
rite se lăsă pe spate şi se afundă în bancheta tapițată 
cu piele. Vârfurile degetelor de la picioare i se dez- 
gheţau în mod plăcut pe încălzitorul metalic, iar ea se 
ghemui în pled, starea ei de spirit îmbunătăţindu-se 
odată cu această doză neașteptată de confort. Pentru 
prima oară după multe zile, viitorul ei nu mai părea 
atât de nefericit. 

Casa era înaltă și înconjurată de umbre, o ditamai 
clădirea ce arăta destul de lugubru. Conturul ei nu se 
distingea foarte clar pe fundalul cerului închis, acoperit 
de nori greoi. Era exact genul de loc în care îşi imagi- 
nase că trăiește unchiul ei celibatar, mult mai în vârstă 
decât ea. 

O menajeră având un aer matern, îmbrăcată foarte 
îngrijit, în gri şi alb, o întâmpină în momentul în care 
cobori din trăsură. 

- Stăpânul vă transmite complimentele sale şi urarea 
sa de bun venit, doamnă, însă momentan este plecat 
din cauza unui animal bolnav. Dar uitaţi-vă la dumnea- 
voastră, exclamă ea în timp ce o conducea în holul bine 
luminat. Sunteţi atât de firavă şi de frântă de oboseală. 
Probabil că o să vreți să vă întindeţi în pat. Și să vă pri- 
miţi cina pe o tavă. 

- Asta ar fi minunat, doamnă...? 

- Ferguson. Când Marguerite se întoarse să-și ia gen- 
ţile, menajera îi mai spuse: Să nu vă mai bateți capul cu 
bagajele. Tom o să vă aducă totul sus. Acum, haideţi 
cu mine. 

O conduse pe Marguerite spre un dormitor mare de 
la etaj. În şemineu focul ardea deja destul de vioi, în 
spatele grilajului, iar doamna Ferguson se duse să mai 
pună nişte cărbune. 

- Fiind atât de slăbuţă, cred că frigul acesta vi se pare 
îngrozitor, 

Marguerite râse și îşi întinse mâinile pline de recu- 
noştință spre vâlvătaia focului. 

-Chiar aşa și este, însă mai mult din cauza faptului 
că în ultimii zece ani am locuit în India. 

- India, ziceţi? Ei bine, eu n-am fost niciodată acolo. 
Acum o să plec. O să trimit pe cineva sus cu apă fierbin- 
te şi o cină frugală. V-ar plăcea să îmbucaţi ceva, fie şi o 
mică porție? 

- Da, într-adevăr, mulțumesc. 

Abia dacă plecă doamna Ferguson că și sosi bagajul, 
urmat aproape imediat de o servitoare cu o cană de 
apă fierbinte. Câteva minute mai târziu sosi o altă fată 

cu o tavă pe care era un bol cu o supă groasă de pui şi 
cartofi, o chiflă caldă, o bucăţică de unt galben și o felie 
generoasă de plăcintă cu ou și şuncă. 

- Mai doriţi şi altceva, domnişoară! întrebă fata. 

- Tot ce este aici este minunat. 

În momentul în care uşa se închise în urma slujnicei, 
Marguerite se aşeză pe pat oftând adânc a ușurare. 

Totul avea să fie bine. Unchiul Alexander nu era ge- 
nul acela de bătrân decrepit şi avar, după cum își crease 
ea impresia. Poate că acum nu era acasă, dar în mod evi- 
dent își instruise personalul să o facă să se simtă bine. 

Îşi scoase haina și simţi foșnetul hârtiilor lui Peggy 
Smith în punga ei de pânză. Poate că unchiul Alexander 
nu ar fi avut nimic împotrivă să primească la el în casă 
două fetițe orfane. Măcar putea să spere la asta. 


Dimineaţa, când se crăpă de ziuă, cerul era cenușiu 
și încărcat, însă Marguerite se trezi cu o stare de spirit 
plină de optimism. Se îmbrăcă şi cobori scările până la 
parter în căutarea micului dejun. 

O servitoare o întâmpină cu o plecăciune și îi indică 
pe unde să o ia: 

- Salonașul este acolo, domnişoară. Stăpânul a înce- 
put deja să mănânce. O să vă aduc niște ceai proaspăt. 

Unchiul Alexander. Marguerite își trecu mâinile prin 
păr și își netezi rochia, după care ciocăni la ușă şi intră 
în salon. Un bărbat stătea la o masă mare, pătrată, pe 
care erau așezate şervete fine din pânză de in și argin- 
tărie. Auzind-o, își ridică privirea, iar Marguerite clipi. 
Prin nici un fel de artificiu al imaginaţiei sale acesta nu 
putea fi unchiul Alexander. 

Bărbatul era tânăr, având probabil douăzeci și nouă 
sau treizeci de ani, cu o faţă ascuţită, atrăgătoare, un nas 
bine conturat şi o gură masculină, severă. Era îmbrăcat 
simplu, într-o haină veche de tweed şi o cămașă albă, 
deschisă la primul nasture. O bucată mică de piele bron- 
zată se zărea la baza gâtului; în plus, încă nu se bărbie- 
rise. Maxilarul lui pătrăţos și ferm era închis la culoare 

pe fondul tuleielor de la barba nerasă. Avea părul şaten, 
scurt, bogat şi uşor ciufulit. 

Dacă nu l-ar fi văzut luându-și micul dejun la o masă 
de gentleman, ar fi crezut că era un lucrător la fermă. 

~ Eu, ăă... se bâlbâi ea, 

Ochii lui erau albaștri, așa cum este cerul vara în 
India, și foarte pătrunzători. Ceea ce i se păru foarte 
tulburător. 

E] se ridică în picioare ca să o întâmpine, cu o bucată 
de pâine prăjită într-o mână. Era înalt, având probabil 
un metru și optzeci de centimetri, cu umeri laţi şi pi- 
cioare lungi, vizibile în ciuda pantalonilor din piele de 
căprioară, destul de tociți, şi a unor cizme înalte. 

Marguerite se holbă la el. „O, Dumnezeule, se gândi 
ea. O, Doamne...“ 


Așadar, ea era persoana în cauză. Ronan se uită lung 
la femeia din faţa lui. Era mai tânără decât se aștep- 
tase, o mână de om, cu ochii mari și părul lung, cu un 
aer de fragilitate - ei bine, asta era fără îndoială din 
cauza bolii, bănui el. Un gând care nu-l făcea să se simtă 
prea bine. 

Viitoarea lui soţie îl studie cu ochii ei largi și verzi şi 
încetul cu încetul se îmbujoră la față. 

„Fir-ar să fie, probabil că mă holbez“, se gândi el. Își 
mută privirea de la ea și îşi dădu seama că încă mai ţinea 
pâinea prăjită în mână. Așa că o lăsă jos pe farfuria din 
faţa lui. 

- Doamnă Smith, văd că în cele din urmă aţi ajuns 
aici. 

- Da, eu... ăă, însă mi-e teamă că nu este... începu 
ea, zăbovind cu privirea în locul în care cămașa lui era 
deschisă la gât, 

Ronan, dându-și seama că ținuta lui neglijentă era 
cauza stingherelii ei, spuse brusc: 

- Îmi cer scuze pentru haine, dar am fost plecat 
mai bine de jumătate din noapte din cauza unei iepe 
bolnave. 

Și starea bietului animal încă nu se îmbunătăţise mai 
deloc. 

Trase un scaun, iar femeia ezită, însă apoi se aşeză. 
Părea îngrijorată. Părul ei castaniu şi moale era prins la 
spate, nu prea strâns, scoțând la iveală o ceafă subțire și 
palidă. Sub ochi avea nişte umbre liliachii delicate, nu 
cearcăne în toată regula. 

- Păreţi obosită. N-aţi dormit deloc? 

- Nu, am dormit bine, mulțumesc de... 

- Am fost surprins când am primit scrisoarea dum- 
neavoastră în care spuneaţi că o să veniți cu poștalionul. 
De ce aţi ales poștalionul când aţi avut la îndemână o 
variantă mult mai confortabilă? 

Ea îi aruncă o privire plină de surprindere, părând că 
nu ştia cum să răspundă. 

- Nu mai contează, spuse el. Acum momentul e deja 
depășit. Bănuiesc că ați avut motivele dumneavoastră. 
Vreţi ceai? Sau ciocolată caldă? 

- Ceai, vă rog, dar... 

Trase de cordon ca să cheme o servitoare. Clopoţelul 
răsună undeva la distanţă. Încă stând în picioare, el își 
bău cana până la fund și își luă bucata de pâine prăjită. 
Trebuia să se întoarcă la grajduri, însă nu putea să plece 
aşa tam-nesam și să o lase acolo chiar din momentul în 
care sosise. 

Ce să spună! El nu fusese niciodată prea priceput 
cu vorbele. Cum fusese călătoria? N-avea rost. Poşta- 
lionul întârziase câteva zile, iar ea în mod evident era 
încă extenuată. Cum se simţea? Femeia era pe moarte. 
Nu era exact genul de conversaţie care să-ți priască la 
masa de dimineaţă. 

Tânăra, la rândul ei, părea că nu ştie ce să spună. 
O încruntătură abia vizibilă îi încrețea uşor fruntea 
netedă. De mai multe ori deschisese gura ca și cum ar fi 
vrut să spună ceva, după care păruse că se răzgândește 
şi-şi strânsese ferm buzele palide. 

Ronan își termină pâinea prăjită. 

- Preotul o să fie aici la unsprezece. Aveţi nevoie de 
vreun ajutor? 


Li 

- Preotul? 

- Da, pentru căsătorie. 

- Căsătorie? 

Ochii ei cenușii se făcură şi mai mari. 

Probabil că o nedumerea lipsa lui de sensibilitate de a 
programa căsătoria încă din ziua sosirii ei, însă la naiba, 
voia să facă asta odată și să scape de ea. Cu cât terminau 
mai repede, cu atât ea avea să plece mai repede. 

- Da, doamnă Smith, căsătoria. La urma urmei ăsta-i 
motivul pentru care sunteți aici. 

Vocea îi părea destul de țâfnoasă. Acum era şi mai 
rău, văzându-i fragilitatea evidentă, știind cu ce se con- 
frunta ea şi profitând cu toate astea de situație. Chiar 
dacă ea fusese de acord. 

- Dar... îngăimă ea cu o expresie uimită. Cred că... 

Însă el nu avea timp să-i asculte opiniile. Jem era în 
prag, părând îngrijorat: 

- Domnule, s-a întâmplat ceva cu iapa. 

- Firar să fie! Ronan se îndreptă în grabă spre ușă: 

- Îmi pare rău, doamnă Smith, trebuie să plec. 
Dacă aveţi nevoie de ceva, spuneţi-i doamnei Ferguson 
sau uneia dintre servitoarele noastre. O să ne vedem 
la unsprezece. 

Uşa se trânti cu putere în urma lui. Era ca și cum prin , 
încăpere trecuse o furtună. Marguerite se lipi de spăta- 
rul tare al scaunului, expirând încet și lung, cu min- 
tea învârtindu-i-se ca o morișcă. Doamna Smith. Prima 
oară când el îi spusese așa, nu fusese sigură că l-a auzit 
bine - fusese distrasă de accentul lui, ușor graseiat, pre- 
cum catifeaua neagră, dură la pipăit ~ însă acum... 

Oare el crezuse că... ? 

In mod sigur aşa era. O numise doamna Smith şi îi 
vorbise despre căsătorie, 

Peggy Smith menţionase ceva despre Castelul Edin- 
burgh, așa că Marguerite presupusese că Edinburgh era 
destinaţia ei și nu întrebase mai mult de-atât. Ar fi fost 
o coincidență mult prea greu de crezut dacă ar fi avut 
amândouă ca destinaţie același sătuc, 

Dar probabil că așa fusese. lar Marguerite fusese lua- 
tă de la han, din greşeală, în locul lui Peggy. 

lar acum el - bărbatul cu ochi albaştri, căruia nici 
măcar nu-i știa numele - o lua drept doamna Smith. 
Şi se aştepta să se însoare cu ea la unsprezece. Îşi aruncă 
privirea la ceasul de pe policioara de deasupra şemineu- 
lui. Mai erau două ore. 

Între timp, unchiul Alexander se întreba probabil ce 
se întâmplase cu ea. 

Ce încurcătură teribilă. Măcar dacă ar fi deschis 
gura să spună ceva în momentul în care îşi pusese 
prima întrebare în minte. În schimb, incapabilă să îşi 
ia ochii de pe el, orbită și totodată fascinată de ochii 
aceia albaştri, atât de pătrunzători, de gura atât de fer- 
mă, ce nu părea să zâmbească niciodată, respectiv de 
modul în care cămașa lui scotea la iveală un gât mas- 
culin atât de puternic, se bâlbâise şi abia dacă scosese 
câteva cuvinte nedeslușite, ca o neroadă. 

Speră că el nu invitase prea mulţi oameni la căsăto- 
rie. Cât de jenant dacă o făcuse deja. Însă dacă o plătise 
pe Peggy ca să se mărite cu el, în mod sigur nu își dorea 
prea mulți martori. 

Oftă şi se întinse după ceainic. La urma urmei, putea 
la fel de bine să își ia micul dejun înainte de confesiune. 

- Probabil că acela este deja rece, domnişoară. Și în 
plus, stăpânului îi place ceaiul foarte tare, spuse servi- 
toarea din spatele ei. 

Așa că îi puse un alt ceainic cu ceai proaspăt și o 
farfurioară de argint cu pâine prăjită pe masă. 

Marguerite îi mulțumi. 

- Ştii cumva dacă există vreun om pe nume Alexan- 
der Murfitt care să locuiască prin împrejurimi? 

Fata îi aruncă o privire curioasă. 

- Avarul ăla bătrân de Murfitt? Da, stă în partea 
cealaltă a satului, la vreo cinşpe kilometri de-aici. Îl cu- 
noașteți, domnişoară? 

- Nu, nu ne-am întâlnit niciodată. Am auzit de el, 
asta-i tot, Așadar este zgârcit, nu? 

-Cel mai mare zgârie-brânză din ţinut, o informă 
servitoarea cu voioșie, după care făcu un gest suges- 
tiv spre un bufet pe care erau aranjate un șir de far- 
furii de argint acoperite. Acolo avem terci de ovăz şi 
ouă, iar doamna Ferguson a comandat special pentru 
dumneavoastră kedgeree!, asta pentru că aţi trăit în In- 
dia. Dacă mai doriţi orice altceva, nu trebuie decât să 
sunați, domnişoară. 

Marguerite îi mulțumi şi se servi de una singură cu 
kedgeree şi ouă. Nu era în mod deosebită înnebuni- 
tă după felurile exotice, însă aprecia gestul. Își mâncă 
micul dejun în tihnă, fără grabă. 

Gândul de a fi nevoită să plece din această casă con- 
fortabilă şi prietenoasă și să se mute la cel mai cunos- 
cut zgârie-brânză din ţinut o făcu să simtă un nod în 
stomac. Însă nu era nimic care să o ajute în privința 
asta - ei o luau drept Peggy Smith, iar... 

lar Peggy Smith era moartă. 

Peggy Smith, care îi promisese unui bărbat să se 
mărite cu el pentru bani și apoi să dispară din viaţa lui. 
Ce-ar fi fost dacă...? 

Îşi goli rapid farfuria şi se grăbi să ajungă înapoi la 
ea în cameră. Scoase punga de pânză a lui Peggy Smith 
şi îi vărsă conţinutul pe plapumă: un portofel din piele 
destul de uzat în care erau nişte bancnote, un medalion 
din aur cu portretul unui bărbat în uniformă militară - 
soţul decedat al lui Peggy, bănui Marguerite, tatăl fetițe- 
lor - și un plic lung aparţinând unei firme de avocatură, 
cu sigiliul de ceară deja rupt. 

Il deschise și parcurse cu nerăbdare documentul di- 
năuntru. Închise ochii, înghiţi în sec și îl citi din nou, 
acordând o atenţie sporită fiecărui cuvânt în parte. 

Conform textului, o anume Peggy Smith era de acord 
să se mărite cu Ronan James McAllister pentru suma de 
cinci sute de lire. 

Cinci sute de lire! Asta era o mică avere. Cu cinci 
sute de lire Marguerite putea să cumpere o căsuţă la ţară 
şi tot îi mai rămânea destul pentru ea şi cele două fetițe 


1 Fel de mâncare indian, din orez, păstăi, ceapă şi ouă (n.tz.) 

pentru cel puțin zece ani, dacă era destul de atentă cu 
cheltuielile. lar dacă putea să mai şi câștige câte ceva în 
plus... Puteau să crească pui, să cultive legume... putea 
să coasă, să spele rufe... 

În cap i se învârteau tot felul de variante. 

Marguerite Blackett-Smith, Peggy Smith. Peggy era un di- 
minutiv curent pentru Margaret. Smith, Blackett-Smith - 
nu era o diferență prea mare. Și erau amândouă libere 
să se mărite. În mod sigur n-ar fi fost o minciună prea 
mare, corect? Ce îi spusese Peggy? „El nu vrea nevastă pe 
cap. Doar un certificat de căsătorie.“ 

Ea putea să îi asigure certificatul dorit. lar banii lui 
puteau să îi asigure ei un viitor. 

Era fie asta, fie unchiul Alexander. „Avarul ăla bă- 
trân de Murfitt, cel mai mare zgârie-brânză din ţinut.“ 
Perspectiva sumbră și deprimantă a unei vieţi de corvoa- 
dă, fără pic de dragoste, fără o casă și două fetițe mici pe 
care să le iubească și de care să aibă grijă. 

Dacă punea lucrurile în lumina aceasta, nu avea de- 
loc de ales. 

Părea prea uşor ca să fie adevărat. Tot ceea ce trebuia 
să facă era să se mărite cu bărbatul acela înalt cu gura 
lui fermă, atât de frumoasă, şi cu ochii lui de un albas- 
tru văratic. 

Dar oare putea ea să facă asta? Să facă promisiuni - 
promisiuni sacre în faţa lui Dumnezeu și a slujitorului 
Său, preotul - pe care nu avea nici un fel de intenție să 
le respecte? 

Asta era ceea ce voia Ronan James McAllister, își rea- 
minti ea. De ce anume, nu avea nici cea mai vagă idee. 
Asta era treaba și totodată afacerea lui. 

lar dacă nu făcea rău nimănui... Privirea îi căzu pe 
portretul celor două fetiţe şi se hotărî fără să mai zăbo- 
vească vreun pic. Avea să ia locul mamei lor în toate pri- 
vinţele. Avea să se mărite cu Ronan James McAllister. 

După care ochii îi căzură pe cea de-a doua parte a 
documentului întocmit de avocat. 

După căsătorie, Peggy Smith fusese de acord să lo- 
cuiască împreună cu Ronan James McAllister la High 

Towers timp de treizeci de zile, după care avea să se 
întoarcă la Londra şi nici ea, respectiv nici una dintre 
rudele ei nu aveau să aibă pretenţii de orice natură de 
la Ronan James McAllister sau de la rudele lui, iar el, la 
rândul lui, nu avea să manifeste nici un fel de pretenţii 
de la ea. Marguerite înghiţi în sec. Treizeci de zile. Ce-ar 
fi putut el să-i ceară în aceste treizeci de zile? Documen- 
ui specifica. Oare el se aştepta să...? 

Ei, şi ce dacă era așa? În urmă cu numai câteva ore 
era pregătită să rămână virgină până la sfârșitul vieții. 
Dacă Ronan James McAllister voia să își consume actul 
marital, din partea ei era binevenit. 

Şi dacă drept rezultat avea să rămână însărcinată? 

Ce mai conta? Copilul ar fi fost legitim. 

Şi unchiul Alexander? Oare să-i mai spună unde era? 
Nu. Era mai bine să rupă o dată pentru totdeauna orice 
fel de legătură. 

Se aşeză la masa de scris, luă o foaie din cutia de 
corespondenţă şi începu să scrie: „Dragă Unchiu- 
le Alexander, îţi mulțumesc că te-ai oferit să-mi asi- 
guri cazare şi masă, însă oricum am găsit o poziție mult 
mai potrivită...“ 


Sună din clopoțel și îi dădu plicul unei servitoare 
pentru a-l trimite prin poştă, cerându-i totodată apă fier- 
binte ca să facă baie. Poate că avea să fie un simulacru 
de nuntă, însă era singura de care avea să se bucure în 
cursul vieţii, așa că trebuia să iasă cât mai bine. 

Îşi trecu în revistă hainele. Era trist că nu prea avea de 
unde să aleagă. Rochia uşoară din muselină pe care și-o 
adusese din India era prea subţire ca să o poarte iarna 
şi nu avusese bani ca să își cumpere ceva nou, așa că 
verişoara Ida își instruise croitoreasa să-i modifice două 
dintre rochiile ei mai vechi de doliu. 

Trecuse mai mult de un an de când murise tatăl lui 
Marguerite, însă verişoara Ida era foarte strictă în res- 
pectarea doliului. În plus, avea oroare de culorile vii: 
„Este vulgar să se îmbraci în culori vii, Marguerite“. 

Aşadar, nu putea alege decât din cele două rochii gri 
de lână, amândouă la fel de simple. Pe una o purtase 

în poștalion şi era cam şifonată şi uşor prăfuită de 
pe drum, așa că rochia ei de mireasă avea să fie cealaltă. 
Nu conta - le ura pe amândouă. 

Sosiră şi apa fierbinte, respectiv hârdăul în care avea 
să se îmbăieze, împreună cu niște săpun parfumat și apă 
de colonie, pentru care fu recunoscătoare. 

- lar stăpânul a spus să vă dăm asta, domnişoară, zise 
slujnica, înmânându-i un săculeţ din piele. 

Un cadou de nuntă? Marguerite îl deschise numai 
după ce fata ieși din cameră. Era un sul de bancnote 
destul de gros. Cinci sute de lire, mai exact. Nu văzuse 
niciodată, în toată viaţa ei, atâţia bani la un loc. Îi as- 
cunse cu grijă în cufăr. 

Făcu baie, se spălă pe cap, îşi uscă părul în faţa focu- 
lui, îl aranjă şi se îmbrăcă pentru ceremonie. Îşi puse 
rochia gri şi singura ei pereche de mănuși albe, destul de 
ponosite și de cârpite la vârfurile degetelor. 

Oare avea să fie o căsătorie religioasă? Dacă era aşa, 
trebuia să-şi acopere capul. Se uită la singura ei pălărie, 
o chestie simplă, de culoare cenușie, din fetru. Şi-o puse 
forțat pe cap şi se duse în fața oglinzii. Imaginea reflec- 
tată se holba le ea, anostă și ştearsă. O femeie simplă, 
într-o rochie și mai simplă. 

Simţi cum o cuprinde revolta. Poate că tinerețea și 
orice fel de pretenţie de a arăta bine erau deja lăsate în 
urmă, însă ea nu avea să arate așa, ca o creatură lipsită 
de orice fel de strălucire, la singura ei nuntă. 

Ridică uşor capacul genţii ieftine din lemn și pânză 
groasă, iar de pe fundul acesteia scoase o legătură închi- 
să la culoare, din bumbac, care mirosea a cedru. Înăun- 
tru erau împachetate micile ei comori, puţinele lucruri 
pe care şi le adusese din India şi nu se putuse hotărî să 
le vândă. 

Deschise legătura din pânză şi scutură ușor șalul pe 
care Papa i-l adusese din Kașmir când avea optsprezece 
an. Roșu aprins, împodobit cu o broderie aurie, repre- 
zenta o pată de culoare minunată. 

Şi-l petrecu de jur-împrejur şi se învârti în fața oglin- 
zii. Şalul o acoperea în față până în talie, iar la spate 

îi cădea până aproape de tivul rochiei cenușii atât de 
detestate. Mai important decât asta, mirosul parfumat 
de cedru şi tenta ușoară de lemn de santal îi reamintiră 
de India și de Papa, respectiv de săpunul lui favorit cu 
arome de lemn de santal. 

Mai căută prin boccea și scoase o eșarfă fină din voal, 
tot de un roșu aprins, ce era parcă filigranată cu fir de 
argint. Cu ea își acoperi părul cu multă grijă. Cum s-o 
fixeze pe cap? Ah, bineînţeles, cu tiara de argint. Alt 
obiect cumpărat de Papa la repezeală din piaţă; de fapt 
nu era din argint, ci doar o imitație ieftină. Pe vremea 
când avea şaisprezece ani, lui Marguerite îi plăcuse la 
nebunie. La douăzeci şi cinci de ani îi plăcea chiar mai 
mult de-atât. 

O ridică, iar o mulțime de clopoței minusculi zornăiră. 

„Iu nu eşti ţigancă, Marguerite“, o auzi pe verişoara 
Ida în minte, ca pe o incantaţie. Izbucni în râs şi îşi puse 
diadema zornăitoare, un model foarte complicat, peste 
eșarfa din voal. li încadra fața cu clopoțeii micuţi, argin- 
tii, de-a lungul părului, și îi fixa perfect vălul, ce cobora 
astfel lin peste ceafă. 

Își aruncă privirea la imaginea reflectată de oglindă. 
O, da, așa era mult mai bine. 


capitolul 3 


Ceremonia propriu-zisă avea să se ţină în capela pri- 
vată de pe domeniul lui. Ronan ar fi preferat o căsăto- 
rie civilă în casă, numai că în testamentul mătușii sale 
se specificase o căsătorie religioasă, făcută la biserică. 
Avocatul, la rândul lui, insistase că totul trebuia să pară 
o nuntă normală. Asta ar fi însemnat o grămadă de ru- 
bedenii care să tabere pe el şi o mulțime de întrebări 
incomode, așa că el răspândise vestea că mireasa era în 
doliu şi că astfel avea să fie o ceremonie privată simplă 
şi restrânsă, fără nici un fel de petrecere de proporţii 
după nuntă. 

Dimineaţă ea purtase o rochie extrem de simplă şi de 
sobră. Fie chiar era în doliu, fie pur şi simplu era genul 
acela de puritană, ceea ce oricum nu conta pentru el, 
atâta timp cât îi conferea impresia adecvată. El, unul, 
nu voia decât să se termine odată chestia asta şi să îşi 
continue viața. 

Îl surprinsese, trebuia s-o recunoască. Era mai tânără 
decât se așteptase și avea genul acela de încredere în 
sine și de maniere cuviincioase ce sugerau că provenea 
dintr-o familie nobilă. Era subțirică și arăta slăbită, dar 
nu bolnavă într-un mod evident, ceea ce era o ușurare 
pentru el, întrucât teoria lui Adams despre avantajele 
aduse de bani unei femei muribunde nu reușiseră să-i 
ușureze conștiința. 

Până în momentul în care ea își făcuse apariţia în sa- 
lonaş, nu se gândise la ea ca la o persoană, ca la o ființă 
cu gânduri şi sentimente proprii, respectiv o istorie per- 
sonală în spate. Însă când se uitase la el cu ochii aceia 
frumoşi, cenușii, şi îi vorbise cu accentul ei englezesc 
abia perceptibil, se întrebase ce fel de persoană era şi 
ce anume o determinase să facă acest pas disperat - să 
se mărite cu un străin pentru bani, în altă țară, atât de 
departe de locurile natale. 

Ronan îşi roti privirea prin capelă ca să verifice dacă 
totul era în ordine. Clădirea era strâmtă, cu aspect 
sărăcăcios, construită din piatră netencuită la exterior, 
văruită pe dinăuntru şi mobilată cu bănci simple din 
lemn. Cineva umpluse două vaze mari cu tot felul de 
chestii verzi - stejar verde, ramuri de ienupăr și vâsc - şi 
le pusese de-o parte şi de alta a altarului. | 

Ronan zâmbi. El nu avea nici un fel de obiecție, 
însă, cum se apropia Crăciunul, era sigur că reverendul 
Gillespie avea să bombăne cu privire la obiceiurile păgâ- 
ne ce nu își aveau locul într-o biserică scoțiană, într-un 
lăcaş al credinţei. 

Îşi scoase ceasul cu lanţ și văzu că era zece şi jumătate. 
Plecă în grabă să se îmbrace pentru propria sa nuntă. 


Ea întârzia. 
Oare luase banii şi fugise? 

Ronan se tot plimba înainte şi înapoi în faţa altaru- 
lui, conştient că fiecare semn de iritare era supus unei 
observări foarte atente. Își informase întreg personalul 
că aceasta avea să fie cea mai simplă ceremonie posi- 
bilă, fără nici un fel de agitaţie sau zorzoane şi cu nu- 
mai câţiva martori absolut necesari, însă se tot dusese 
vorba, iar capela, aşa micuță cum era, era plină ochi. 
În afară de servitori, își făcuse apariția încă jumătate 
de sat. 

Încercă să nu se gândească la asta. Adams îi subliniase 
faptul că totul trebuia să arate ca o nuntă normală, și 
în acest scop, Ronan se îmbrăcase în aceleaşi haine 
pe care le purtase la prima lui nuntă - aceeași ținută în 
care, fără nici o îndoială, avea să fie înmormântat: kiltul 
McAllister, cămaşă cu jabou şi şireturi şi o haină neagră 
scurtă, peste talie, cu nasturi de argint. 

Era neliniștit, într-un mod extrem de ridicol şi de 
absurd; de ce anume, nu avea nici cea mai vagă idee. 
Se căsătorea în termenii stabiliți de el, iar într-o lună ea 
avea să dispară din viaţa lui. Ceremonia în sine era doar 
o formalitate. 

În biserică se stârni un val de agitaţie, după care se 
aşternu o linişte deplină. Se întoarse și o văzu, palidă 
şi nemișcată, pe fondul peretelui dezolant şi sterp al 
bisericii, văruit în alb; ca o lumânare subțire, de cu- 
loare cenușie, acoperită de o văpaie roşiatică. Şalul de 
un roșu intens era cel mai strălucitor lucru din micuța 
capelă friguroasă. 

Mireasa înaintă lent de-a lungul culoarului central, 
liniştea așternută asupra mulțimii fiind întreruptă de 
clinchetul scos de clopoțeii ce zornăiau la fiecare pas. 
Ce mama naibii...? 

Când se apropie îndeajuns, Ronan identifică sursa 
sunetului: o diademă din argint, exotică şi cu lucrătură 
complicată, care îi încadra fruntea cu nişte clopoței. 

Îşi aruncă privirea rapid spre mulțimea intrată în 
transă, iar buzele i se mişcară ușor, ca şi cum i-ar fi venit 
să zâmbească. Asta da mireasă în doliu! În spatele său 
îl auzi pe preot pufnind a dezaprobare, iar zâmbetul lui 

Ronan se lărgi brusc. Vazele, cu amestecul lor atât de 
păgân de vâsc, stejar verde şi ienupăr, aveau să pălească 
în fața acestei apariţii străine, mult mai păgâne. 

Ea ajunse lângă el şi îl luă de mână. Mâna îi tremura 
vizibil. El o ţinu strâns și dădu aprobator din cap spre 
reverendul Gillespie. 

Preotul trase adânc aer pe nas, după care începu: 

- Dragii mei, ne-am adunat astăzi aici, în Casa 
Domnului, sub privirea Lui, și în prezenţa acestei adu- 
nări, ca să îi unim pe Ronan James McAllister şi pe 
Peggy Smith... 

Marguerite luă o gură zdravănă de aer și îl corectă: 

- Marguerite Elizabeth Blackett-Smith. 

Sprâncenele negre ale lui Ronan se uniră brusc: 

- Poftim? 

-Nu Peggy Smith - o cheamă Marguerite Elizabeth 
Blackett-Smith, repetă ea. 

Ochii de un albastru văratic o sfredeliră pe loc: 

-Adică vrei să te măriţi sub numele de Marguerite, 
nu de Peggy? 

- Da. Palmele ei erau ude și inima îi bătea cu putere 
în timp ce se pregătea să-i explice încurcătura făcută. 
Ştii... 

Ronan dădu din umeri și se întoarse spre preot. 

- Indiferent dacă ea își spune Peggy sau Marguerite, 
n-are importanță. Continuați ceremonia. 

- Da, dar... începu Marguerite. 

- lubiți credincioși... 

Tânăra femeie ezită o clipă, după care decise să lase 
totul să decurgă de la sine. Era o laşitate din partea ei, 
o ştia prea bine, însă chiar își dorea nunta asta, voia 
banii și șansa unei vieţi noi, oferite atât ei, cât şi celor 
două fetiţe. 

Ascultă discursul preotului, uimită de ușurința cu 
care Ronan James McAllister acceptase substituirea. 
Nu-i pusese nici o întrebare, nici măcar n-o lăsase 
să-i explice ce şi cum. Chiar nu-i păsa cu cine anume 
se însura. 

Stupefiată, simţi cum el îi scoase mănușa și îi puse pe 
deget o verighetă de aur. Mirele stătea atât de aproape, 
încât putea să îi simtă mirosul - săpun, colonie și un iz 
ușor de fum de lemn ars. Probabil că se îmbăiase. Era 
proaspăt bărbierit, iar părul lui era umed și pieptănat cu 
stil. Acum nu mai era vorba de vreun lucrător la fermă; 
era un amestec exotic de gentleman și... de barbar. 

Genunchi dezgoliți. Picioare puternice și musculoase 
acoperite cu șosete de culoare neagră, acoperind toată 
gamba. Un kilt din stofă tipic scoțiană în carouri, fixat 
cu un sporran, acea gentuţă din piele netăbăcită ce îi 
atârna la șold. Acest mic accesoriu era dispus chiar... 
sub pântecele lui. 

Oare era adevărat că scoţienii nu purtau nimic pe sub 
kile? Nu ştia de ce ideea părea atât de șocantă, când ea 
însăşi nu purta indispensabili. Nici Papa şi nici verișoa- 
ra Ida nu fuseseră de acord cu noua modă ce impunea 
ca doamnele să poarte indispensabili pe sub jupon. 

Însă pentru un bărbat era diferit. Fiindcă ceea ce 
purta el era de fapt un fel de fustă, și atât de scurtă... 
O adiere de vânt mai serioasă şi... 

Simţi cum i se încălzesc obrajii. Nu era cuviincios să 
se gândească la asemenea lucruri în biserică. Îndeosebi 
în timp ce se mărita. Ea se mărita. 

În tăcere îl auzi promițând să fie alături de ea şi să 
aibă grijă de ea la bine și la rău... 

n timp ce el rostea cuvintele cu o voce aspră, lipsită 
de orice fel de emoție, nu se putu abţine să nu se gân- 
dească la biata Peggy Smith, a cărei viață fusese între- 
ruptă atât de repede și care ar fi trebuit să stea acolo, 
însoțindu-se cu acel bărbat. 

— ... Şi te înzestrez cu toate bunurile mele lumești. 

„Cinci sute de lire, se gândi Marguerite. Te înzestrez 
cu cinci sute de lire.“ 

Își rosti și ea legământul de căsătorie ca un papagal. 
I se părea atât de ireal, ca o pantomimă sau o piesă de 
teatru. Şi după aceea... 

- Poţi săruta mireasa. 

O întoarse spre el și se aplecă să o sărute chiar în 
momentul în care ea își ridică faţa, ușor îngrijorată, 
conştientă pe deplin de faptul că se săruta în văzul tu- 
turor celor de față și totodată grăbită să termine odată 
şi cu asta. Se loviră nas în nas, ea sări din loc, iar bu- 
zele lui ratară ţinta, sărutând-o în lateral, undeva în 
colțul gurii. 

- Îmi pare rău, îi spuse, conştientă într-un mod aproa- 
pe chinuitor de prezența mulțumii ce se holba la ei. 

El o privi îndelung, după care îi zâmbi uşor: 

- Cred că putem s-o facem puţin mai bine de-atâta. 

Farmecul zâmbetului său agreabil aproape că o îm- 
bătă. Până acum îi păruse atât de rigid şi de strict, însă 
zâmbetul acela... 

Mâinile lui mari îi cuprinseră faţa, iar el se aplecă și o 
sărută cu o gură caldă şi posesivă. 

Mirosea bine, a proaspăt și curat, precum izul incon- 
fundabil al turbei. Prima atingere a buzelor lui fusese 
rece, însă a doua oară gura lui fu fierbinte și lacomă. 
Gustul lui era nedefinit, masculin și ispititor, precum 
vinul savuros de Porto și turta dulce. Simţi căldura până 
în stomac şi se lăsă pradă senzaţiilor care o acaparaseră 
în întregime, dorința lui lacomă trezind un demon ce 
dormea adânc, în străfundurile ei. 

Sărutul lăsă un vid absolut în mintea lui Marguerite, 
iar când el îi dădu drumul, se clătină şi chiar ar fi putut 
să cadă dacă el nu ar fi cuprins- pe după talie și nu ar 
fi reechilibrat-o. 

ÎL scrută nedumerită. Ce se întâmplase? Mai fusese 
sărutată până acum și niciodată... 

El se aplecă și îi ridică șalul de cașmir, care în mod in- 
explicabil îi alunecase de pe umeri şi zăcea la picioarele 
ei. l-l înfășură în jurul umerilor, spunându-i: 

- N-am mai văzut niciodată o asemenea pată de 
culoare în biserică. Ce să mai zic, cu asta şi cu clopo- 
teii, bunul nostru reverend este neîndoielnic în stare 
de şoc. 

Ea își fixă rapid privirea pe kiltul lui în carouri roșii 
şi verzi. 

-Nu s-ar putea spune că dumneata eşti îmbrăcat în 
nişte culori mai monotone. 

Chicotind surprins, îi oferi braţul, iar ea își petrecu 
ceremonios mâna pe după el. 

- Şi-acum, doamnă McAllister, o să ne întoarcem pe 
culoarul central. 

„Doamnă McAllister?“ Deodată își dădu seama că 
toată lumea aplauda zâmbitoare. 

Acum era măritată. 


Merseră pe jos până acasă. 

- Aşadar, Peggy... 

- Aș prefera să nu-mi spui Peggy. 

El îi aruncă o privire seacă. 

- Atunci, cum? Marguerite-Elizabeth-BlackettSmith- 
McAllister? E puţin cam mult. 

Ea își muşcă buza. Vru să-i explice, însă invitaţii 
erau la o distanță nu prea mare de ei, pașii acestora scâr- 
ţiind pe pietrişul de pe alee, iar ea era îngrijorată că 
mărturisirea avea să provoace o scenă. În plus, nu voia 
să renunțe la fişicul acela consistent de bancnote ascuns 
la ea în geantă, sus la etaj. 

- Spune-mi Meg. 

Asta însemna un nume nou pentru o viață nouă. 

- Şi-atunci ce-a fost cu Peggy Smith? Un fel de pseu- 
donim, în cazul în care te hotărai să te răzgândești? 

-Ceva de genul ăsta, bâigui ea cu vocea plină de 
vinovăție. 

- N-are nici o importanță, documentul pe care lai 
semnat este cât se poate de legal. Aşa cum este și căsă- 
toria în sine. 

- Ştiu. 

Poate că această căsătorie era simulată și falsă în esen- 
ţa ei, însă în acelaşi timp era perfect legală. lar ea îi mai 
adăugase încă o doză de înșelătorie. Ronan McAllister 
încă mai credea că se însurase cu Peggy Smith. 

Merseră mai departe. 

-Am aranjat ca totuși să avem o petrecere de nuntă, 
îi spuse el. Chiar nu puteam să nu dau o masă, însă 

nu o să fie decât ceva foarte restrâns. Le-am spus oame- 
nilor că ești în doliu. 

Ea îi aruncă o privire surprinsă: 

- După părerea verișoarei Ida, ar trebui să mai fiu 
încă. Cum el ridică o sprânceană în semn de mirare, îi 
explică: Tatăl meu a murit în India acum un an şi ceva. 
Făcu un gest sugestiv către rochia de pe ea. Verișoara 
Ida a decretat că numai rochiile gri sunt adecvate. 

- Nu-ţi place griul? 

Marguerite trase şalul și mai strâns în jurul ei. 

- Am umblat un an întreg în negru. Aș fi preferat 
niște culori mai vii. Îmi plac culorile vii, însă verișoara 
Ida era cea care plătea. 

- Înţeleg. Dar griul ţi se potrivește. Se asortează cu 
ochii tăi, remarcă el studiind-o atent. 

- Ei, prostii, oftă ea. 

- Ba deloc. Ochii tăi sunt de culoarea pe care o are 
roua dis-de-dimineaţă pe turbă. 

Marguerite îl străfulgeră cu o privire piezișă. Acum ce 
mai făcea, flirta cu ea? Sau se amuza pe seama ei? Însă el 
se uita în față cu o expresie melancolică. 

Merseră în continuare în tăcere. În spatele lor scârțâ- 
iau pașii invitaţilor la nuntă. Tânăra femeie încercă să 
găsească un subiect de conversaţie: 

- Iapa e bine? Cea care a fost bolnavă? 

- Hmm? O, da, se recuperează binişor, mulţumesc de 
întrebare. Așadar, tatăl tău a murit în India. Cât timp 
a trăit acolo? 

- Am plecat din Anglia când eu aveam cincispre- 
zece ani. 

-Ai trăit acolo? Cum era? o întrebă el curios. 

- Îmi plăcea la nebunie. Îmi plăceau căldura, oame- 
nii, bogăţia culturii, culorile, mâncarea... 

-Şi cu toate astea te-ai întors. 

- Am iubit India. Din păcate, India nu m-a iubit pe 
mine. Am fost bolnavă aproape tot timpul, iar în cele din 
urmă n-am avut de ales și a trebuit să mă întorc acasă. 

- Deci asta a fost. Îmi pare rău. 

Vocea lui era sumbră, iar mâna lui mare şi caldă le 
strângea afectuos pe ale ei. 


Numai vreo douăsprezece persoane participară la 
masa de nuntă, majoritatea fiind niște vecini din ţinut, 
însă numărul redus de invitaţi înrăutăți și mai tare si- 
tuaţia. Marguerite fu în centrul atenţiei. Toată lumea 
era atât de amabilă și de drăguță, cerându-i diverse 
amănunte despre ea, comentând, râzând, dar totodată 
mirându-se de cum putuse Ronan să păstreze secretul în 
ceea ce o privea. 

Îi venea să intre în pământ, 

Femeile se arătară entuziasmate de frumuseţea și 
moliciunea şalului ei și îi puseră niște întrebări de- 
licate despre motivul pentru care era în doliu. Ea le 
povesti despre Papa şi despre diadema din argint, iar 
când o întrebară cum anume îl cunoscuse pe Ronan, 
se înroși la faţă și murmură ceva despre o cunoștință 
comună și, bineînţeles, despre corespondenţa purtată 
după aceea. 

Era umilitor să le accepte toată amabilitatea şi urările 
de bine ştiind că totul era doar o farsă, însă în cele din 
urmă chinul luă sfârșit. Ronan declară că el și mireasa 
aveau să plece într-un mic voiaj de nuntă. Asta dădu 
naștere unui șir de tachinări de bun-simţ, ce denotau 
înţelegerea celor de față, dar şi câtorva glume mai de- 
ocheate. Obrajii lui Marguerite frigeau, însă Ronan su- 
portă întregul asalt verbal cu o doză de umor şi cu multă 
stăpânire de sine. 

O trăsurică descoperită, cu două locuri, fu adusă în 
faţa casei. Ronan o ridică pe Marguerite pe banchetă, 
după care urcă cu multă agilitate ca să se așeze lângă ea 
şi luă hăţurile în mâini, 

-Mergem doar să ne plimbăm puţin, murmură el. 
De îndată ce toată lumea asta o să plece, ne întoarcem. 

Porniră în mijlocul uralelor, al aplauzelor, al semne- 
lor de rămas-bun și al urărilor de bine, ce rămaseră înce- 
tul cu încetul în urmă, plutind parcă în aer, 

- Totul s-a desfăşurat aşa cum trebuie, spuse el când 
rămaseră singuri. Bravo ţie, Meg. Ai făcut ca totul să 
pară o nuntă adevărată. 

-Aşadar e o căsătorie pe bune, nu? 

- Da, una legală. O privi pieziş: Sau cel puţin o să fie 
după noaptea asta. 

Ea înghiţi în sec. Aşadar urma să se consume și actul 
marital. 

Se uită la mâinile puternice, fără mănuși, care ţineau 
hăţurile, la genunchii goi abia vizibili sub croiala kiltu- 
lui. Conturul gâtului puternic, ușor bronzat, era pus în 
valoare de cămașa cu şireturi şi jabou. Se uită la gura ce 
exprima severitate, dar care putea zâmbi atât de neaștep- 
tat, şi se gândi la ochii aceia de un albastru văratic. Și fu 
cuprinsă de fiori. 

-Ție frig? întrebă el. 

- Nu, 


capitolul 4 


Marguerite nu prea avu poftă de mâncare la cină. Se 
cam săturase la masa de după nuntă și, pe deasupra, 
neliniștea ei crescuse în mod constant pe tot parcursul 
serii. 

Ce aştepta oare de la ea? 

Seara trecu foarte greu. După cină Ronan se scuză, 
întrucât avea de terminat nişte documente foarte im- 
portante. Seniorul lucră la masă la hârtiile lui în timp 
ce Marguerite stătu pe canapea prefăcându-se că citea o 
carte. Toată atmosfera ar fi fost foarte casnică, cu excep- 
ţia tensiunii crescânde din încăpere. 

Tânăra femeie frunzări paginile, fără să se uite, dar 
complet conştientă de fiecare mișcare făcută de el. 

Măcar dacă ar fi ştiut. 

În final, el termină de scris şi ultima hârtie, închise 
registrul, curăță pana, puse capacul sticluţei cu cerneală 
şi făcu curăţenie pe masă. 

-E timpul să ne băgăm în pat. 

Fluturii din stomacul ei se transformară în păsări în 
toată regula. 

Ronan o însoţi până la ușa dormitorului ei, o deschi- 
se și cu o plecăciune îi spuse: 

- Cincisprezece minute? 

Ea dădu din cap aprobator şi închise ușa. Cincispre- 
zece minute. 

Se învârti prin cameră, dându-și jos hainele și sco- 
ţându-și din bagaj cea mai bună cămaşă de noapte. 
Un alt cadou primit de la verişoara Ida, cămașa era 
groasă şi călduroasă, fără nici un fel de formă şi simplă, 
simplă - perfectă pentru o rudă săracă ce avea să locuias- 
că în Scoţia, însă nu tocmai ceea ce și-ar fi dorit o femeie 
pentru noaptea nunţii. 

O îmbrăcă, tremurând în ciuda focului care ardea 
deja în şemineu. Într-un fel era recunoscătoare pentru 
faptul că această cămașă era simplă, fără nici un fel de 
ornamente. Îmbrăcată astfel, nu putea exista nici un fel 
de pretenţie că acest aranjament era altfel decât unul 
pur legal. 

Ciocănitul lui uşor în ușă aproape o făcu să sară în 
sus de frică. Sări rapid în pat - așternuturile erau atât 
de reci -, se întinse pe spate şi trase pătura în sus, până 
la bărbie. 

- Intră. 

Era îmbrăcat la fel ca mai devreme. Nu era sigură 
dacă trebuia să se simtă uşurată din acest motiv. Se aş- 
teptase ca el să poarte un halat şi o cămașă de noapte, 
nu kiltul. Rămase acolo, întinsă, încercând să nu se uite 
la el, însă era imposibil. 

Ronan își scoase haina scurtă și o atârnă de spătarul 
unui scaun. Îşi dădu jos brâul și jaboul, după care îşi 
trase cămaşa peste cap și o puse peste haină. La bus- 
tul gol, se aşeză pe marginea patului ca să-şi scoată 
pantofii și ciorapii. Aranjă întregul ansamblu cu grijă 
lângă scaun. 

Desculţ şi pe jumătate gol. Gura lui Marguerite era 
complet uscată, 

Stând cu spatele la ea, în lumina obscură a focului și 
a lumânării de la capul patului, îşi desfăcu catarama de 
la brâu. Se auzi foșnetul materialului textil ce căzu pe 
podea, iar Marguerite înghiţi în sec. Era adevărat, 
cel puţin în acest caz, ce se spunea cu privire la ce pur- 
tau scoţienii pe sub kilt. 

Nimic. 

„Se uită pe furiș cum, dezbrăcat complet și fără pic de 
jenă, soţul ei își împături kiltul și îl puse pe scaun 
cu restul hainelor. Când se întoarse, știu că ar fi trebuit 
să închidă ochii, însă... 

Nu mai văzuse un bărbat gol puşcă până atunci. Era 
despuiat, barbar... şi frumos. 

Nu se putu abţine să nu se holbeze la el; abia după 
ce îşi reaminti că se presupunea că este o doamnă - iar 
doamnele nu se holbează - își întoarse capul într-o par- 
te, Însă tot putea să-l vadă cu coada ochiului. 

El se opri. 

- Îmi pare rău, nu m-am gândit. Așa dorm întotdeau- 
na. Nu te deranjează corpul unui bărbat, nu- așa? M-am 
gândit că fiind văduvă şi tot... 

O, Dumnezeule, uitase că trecea drept văduvă. Scoa- 
se un sunet strangulat, ca un chițăit, în semn de apro- 
bare a spuselor lui şi încercă să pară ca și cum vederea 
trupului lui nu o lăsase pur şi simplu fără aer în piept. 

- Aş putea să mă duc să-mi iau o cămașa de noapte 
dacă preferi. 

- Nu, nu, este... Nu mă deranjează. 

„Deranj“ nu era cuvântul potrivit, 

Patul scârțâi, iar ea simţi un ușor curent de aer în 
momentul în care el ridică pătura să se învelească. 

- Asta doar așa, fiindcă trebuie cel puţin să creăm im- 
presia că s-a consumat căsătoria, spuse Ronan în timp ce 
se strecura în pat lângă ea. 

- Impresia? 

- Da, bănuiesc că n-ai vrea să... 

Asta era un fel de întrebare ascunsă? Nu-i răspunse. 
Mintea ei era ca o foaie albă, complet goală. 


i 
i 

- En regulă, nu? În starea în care eşti, m-am gândit că 
nu vei dori să... Însă dacă vrei... 

Așteptă. 

Marguerite nu avea nici o idee ce să spună. În starea ei? 

- Nu, bineînţeles că nu, adăugă el. Ei bine, a fost o 
zi lungă, iar noaptea trecută n-am dormit prea mult, aşa 
că... Așternuturile de pe pat se ridicară şi brusc se trezi 
cu trupul lui gol, bine conturat, deasupra ei. Marguerite 
înţepeni, însă el nu făcu altceva decât să se întindă peste 
ea ca să stingă lumânarea de la capul patului, între dege- 
tul mare de la mână şi arătător. După aceea se întinse la 
loc: Noapte bună, Meg. 

- Noapte bună, şopti ea. 

n câteva minute respiraţia lui se reduse la un ritm 
profund, imperturbabil. Adormise. Marguerite stătea în 
pat trează și cu ochii în patru, tremurând, parţial din 
cauza frigului, parţial şi ca... reacție la situaţia de faţă? 
Era în pat cu un scoțian bine făcut, gol puşcă, care acum 
dormea și pe care îl cunoștea de mai puţin de o zi. 

Din partea lui fusese clar că era dornic să consume 
actul marital, însă lăsase decizia aceasta pe seama ei. 
Şi nu o forțase. 

Dar ea își dorea oare ca această căsătorie să fie consu- 
mată? Se gândi la acest aspect. Simţea niște furnicături 
şi palpitaţii în anumite zone mai neobișnuite ale cor- 
pului. Bănuia că putea să facă asta. Doar că era... puţin 
cam devreme ca să fie sigură. 

Oare cum ar fi putut să doarmă? Totul era atât de 
ciudat. Îi era frig. Noaptea trecută îi încălziseră patul 
şi îi dăduseră o cărămidă fierbinte înfășurată într-o 
bucată de flanel. În noaptea aceasta tot ce avea la 
dispoziţie ca să se încălzească era un bărbat masiv, în 
pielea goală. 

Era măritată. Cât de ciudat. 

Încetul cu încetul, căldura corpului lui se răspândi în 
jur și încălzi aşternuturile. Respirația lui era profundă şi 
regulată, iar ritmul în care el inspira și expira îi linişti 
în mod indirect pulsul ei extrem de accelerat. Încetul cu 
încetul, şi Marguerite se relaxă... 

Ronan se trezi la răsăritul soarelui cu o dorință 
aproape dureroasă în vintre, motivul unei erecții impre- 
sionante. În pat, lipit de el şi ușor răsucit, era un corp 
moale de femeie, mirosind frumos. Avu nevoie de un 
moment distinct ca să-și amintească cine anume era. 

Peggy - nu, Meg Smith. Meg McAllister acum. Părul 
ei șaten mătăsos era întins peste tot pe pernă. 

Soţia lui. Și totuși nu era soția lui. 

Îi inspiră parfumul. Săpun, o tentă uşoară de apă de 
colonie și un miros cald şi ispititor de femeie. 

O femeie slabă şi vulnerabilă, își aduse el aminte. 
Prea slabă, prea palidă. Și asta dintr-un motiv al naibii 
de clar. Unui bărbat ar fi trebuit să-i fie ruşine pentru că 
râvnea la o muribundă. 

Oare cât mai avea de trăit? Probabil că era disperată 
dacă făcuse asta. Oare ce voia să facă cu banii? 

Nu era treaba lui. 

Rămase întins în patul cald, nedorind să plece, să o 
lase singură pe femeia care dormea fără să scoată nici un 
zgomot. Trecuseră cinci ani de când împărţise ultima 
oară patul cu cineva în felul acesta. 

Cu toate că atmosfera nu fusese niciodată așa, 
niciodată atât de liniștitoare şi într-un fel sau altul... 
prietenoasă. 

Lenore nu fusese niciodată o soție pașnică. Sau 
prietenoasă, ca să te facă să te bucuri de compania ei. 
Lenore dorise întotdeauna să fie în alt loc, să facă ceva 
diferit, cu altcineva, cu cineva interesant. Cu cineva 
captivant. Oriunde altundeva decât acolo. Cu oricine 
altcineva decât cu el. 

Acum stătea și asculta respirația uşoară a lui Meg. 
Ar fi trebuit să se simtă singur trezindu-se lângă o per- 
soană relativ străină, însă adevărul era că nu se simţise 
niciodată atât de singur și de izolat ca în dimineţile ace- 
lea în care se trezise lângă Lenore, așteptând ca ea să 
deschidă ochii, numai ca să vadă cum în ei se reflecta 
nefericirea profundă cauzată de prezenţa soţului pe care 
şi-l alesese. 


za 

Nimic nu-i adâncise solitudinea decât răceala unei 
căsătorii ratate. 

Nu fusese vina nimănui, își spusese pentru a nu ştiu 
câta oară. Se cunoscuseră în Edinburgh. O socotise 
iubirea vieţii lui. Ea crezuse că el era... altcineva. Și-l 
imaginase ca pe tatăl ei, un tip bogat şi sofisticat, un 
element de vază al societății din Edinburgh și Paris. . 

Când aflase că moștenirea lui fusese cheltuită în 
întregime și că în orice caz Ronan era, în fundul sufletu- 
lui, un fermier ce manifesta o dragoste puternică și pro- 
fundă pentru pământul său, dezamăgirea o înveninase 
şi o înrăise complet. 

Acum, privind în urmă, putea să-și dea seama că 
semnele fuseseră evidente chiar de dinaintea căsătoriei 
lui cu Lenore - asta dacă și numai dacă și-ar fi bătut ca- 
pul să le vadă. Însă Lenore îi luase complet minţile, iar el, 
ei bine, fusese orb și nu îi văzuse toate defectele. Şi bi- 
neînțeles, din cauza poftelor sale trupeşti, această orbire 
se transformase în prostie în toată regula. 

ntregul ţinut îl compătimise când soţia sa fugi- 
se cu altul, însă Ronan îi fusese recunoscător. lar doi 
ani mai târziu, Dumnezeu să îl ierte pentru asta, 
aflând că ea murise la nașterea copilului acelui bărbat, 
simţise un fel de mâhnire, însă în mare parte senti- 
mentul fusese de ușurare pentru faptul că ea nu mai 
avea să se mai întoarcă vreodată. 

Ținutul avea să-l compătimească din nou când și cea 
de-a doua soţie a lui avea să fugă, însă chestia asta nu 
avea să-l afecteze de data asta absolut deloc. Asta era 
și ideea când venea vorba de căsătorie - totul depindea 
de așteptări. 

De data asta el nu avea nici un fel de așteptări. 

În afară de această așteptare nefericită pe care i-o pro- 
voca dorinţa sa carnală total neadecvată și deplasată, 
se gândi el, în timp ce femeia de alături se foi ușor în 
somn, iar corpul lui reacţionă în consecință. 

Cobori încet din pat, mutându-și astfel poftele tru- 
pești de lângă obiectul dorinței sale. Își adună hainele şi 
ieși, închizând ușa fără zgomot după el. 

Se întâlniră din nou la micul dejun. El avusese deja 
parte de două ore intense de muncă fizică la grajduri ca 
să uite de dorințele carnale. 

Ea îl întâmpină cu un „Bună dimineața“ spus pe o 
tonalitate scăzută şi un zâmbet timid care lui îi reaminti, 
în mod instantaneu, de modul în care se înroşise la față 
şi cum se agitase vizibil în momentul în care îi văzuse 
goliciunea. 

Apoi îl întrebă ce planuri avea pentru ziua aceea, iar 
el îi răspunse cu un singur cuvânt: „Muncă“, după care 
se întrebă dacă nu cumva asta sunase oarecum mitocă- 
nesc. Nu asta fusese intenţia lui, dar acesta era adevărul 
gol-goluț. 

~ Şi-atunci ce-ai vrea să fac eu? se interesă ea. 

- Orice vrei. Aici ești oaspete, 

Marguerite nu mai spuse nimic tot restul mesei, însă 
în timp ce el își împăturea șervetul și se pregătea să ple- 
ce, îl întrebă: 

- Ce-ar fi dac-aș decora casa pentru Crăciun? 

- Pentru Crăciun? repetă el indiferent. 

El nu-și bătuse niciodată capul prea tare cu Crăciu- 
nul. Era mai mult o chestie englezească, cu festivismul și 
cu decoraţiunile specifice. Mama lui, fiind englezoaică, 
îl sărbătorea cu mult entuziasm, însă ea murise pe vre- 
mea când el era abia un băiețaș, iar de-atunci încoace 
Crăciunul fusese mai mult o ocazie solemnă de mers 
la biserică. Anul Nou, Hogmanay, aceasta era ocazia pe 
care o sărbătoreau scoțienii din tot sufletul. 

- Mi-ar plăcea să fac asta, rosti ea cu convingere. N-am 
avut niciodată parte de un Crăciun cu zăpadă. Când 
eram mică am locuit tot timpul în sudul Angliei, după 
care am plecat în India. N-ai nici cea mai vagă idee cât 
este de ciudat să ai vreme însorită și caldă de Crăciun. 
Unul dintre lucrurile pentru care am aşteptat cu multă 
nerăbdare să mă întorc în Anglia a fost să mă bucur de 
un Crăciun englezesc după toate regulile artei - bine, 
de unul scoțian -, iar acum sunt aici și s-ar putea ca de 
Crăciun chiar să şi ningă. 


razi e ere 


pm 

Fața i se lumină la gândul că acest lucru era posibil. 

El nu se îndură să-i spună cum era un Crăciun sco- 
țian după toate regulile artei, în mod deosebit un Cră- 
ciun după tipicul reverendului Gillespie - totul numai 
predici solemne. 

-Ar fi extraordinar să decorezi totul pentru Crăciun, 
îi zise. 

- Aş putea să am o servitoare ca să mă ajute să adun 
toate ramurile acelea verzi? 

-O să te ajut eu, se trezi el spunând. 

Îl aşteptau o grămadă de lucruri de făcut, dar proba- 
bil că acesta avea să fie ultimul ei Crăciun pe pământ, 
așa că de ce să nu transforme în realitate ocazia la care 
visa ea? Şi aşa, părea atât de mică şi de drăguță, că era 
aproape suficient să ceară ceva ca să i se și împlinească 
orice dorință. 

Se înfofoliră în haine de iarnă - Ronan văzuse cât 
de subţire era pardesiul ei, aşa că pusese o servitoare să 
găsească ceva mai călduros prin dulapurile fostei sale 
soții - nu se apropiase de camera ei de când îl părăsise şi 
toată garderoba ei era încă acolo. Fata în casă îi adusese 
o haină de lână de un vișiniu strălucitor, o eșarfă verde 
cu alb şi o căciulă de blană. Meg exclamase plină de în- 
cântare la vederea lor, fără să-i pese că erau în definitiv 
nişte vechituri. 

Cât despre încălțăminte, Meg purta aceleaşi cizme 
negre, solide pe care le purtase și la nuntă, perfect po- 
trivite pentru a merge prin frig și noroi. Se întrebă dacă 
cizmele erau singura ei pereche de încălțăminte. 

O luară spre partea vestică a moșiei, cea împădurită, 
iar Ronan se trezi povestindu-i despre proprietate şi lä- 
murind-o asupra diferitelor chestiuni mai interesante. 

Lenore s-ar fi plictisit de moarte, însă Meg îi puse tot 
felul de întrebări ca și cum subiectul i s-ar fi părut pasio- 
nant. Plimbarea rapidă făcută în aerul rece și înviorător 
îi îmbujoră obrajii şi aduse o sclipire în ochii aceia fru- 
moși, de un cenușiu inconfundabil, iar el se trezi din nou 
că îi spunea mai mult decât își propusese, explicându-i 

modul în care credea că se putea reconstrui moșia, o 
confesiune pe care nu o mai făcuse nimănui. 

Din fericire ajunseră la marginea pădurii înainte ca 
el să-i divulge motivul căsătoriei lor, blestematul de tes- 
tament al strămătușii Agatha. 

Adunară un braţ plin de ramuri verzi - ienupăr în- 
miresmat și molid, rămurele lungi de iederă, de stejar 
verde cu spini, respectiv de vâsc -, Meg ocupându-se în 
mare parte de alegere, iar Ronan de cățăratul în copaci 
şi tăiere, 

Ea era foarte pretențioasă şi îi dădea indicaţii într-un 
mod ferm şi feminin care îl amuză copios. 

- Nu, nu aceea, cealaltă, puţin mai sus. Ramura de 
deasupra capului tău, în stânga - e mult mai frumoasă, 
nu crezi? 

- Nu cred decât că e mai sus. Vrei să-mi rup gâtul? 

- Nu, bineînţeles că nu! E-atât de periculos? 

El nu se putu abţine să nu zâmbească. 

- Îngrozitor de periculos. Însă sunt un tip viteaz, așa 
că-mi asum riscul. 

- Poţi fi convins că eşti un adevărat erou, râse ea. Şi să 
ştii că merită. Este o rămurică mult mai frumoasă și mai 
bine proporţionată. O să vezi când o să aranjez totul. 
O să arate minunat. 

- Pentru mine nu-i decât o altă chestie verde, mormăi 
el, deși îi plăcea mult ce făcea acum, și ştiau amândoi 
lucrul acesta. 

În timp ce se întorceau epuizați spre casă, pe jumă- 
tate acoperiți de rămurelele verzi, ea îi povesti despre 
cum era Crăciunul în India, iar Ronan reflectă la toate 
acestea şi hotărî că nu mai avusese parte de-o distracţie 
atât de firească, deloc forţată, de ani şi ani de zile. 

Lăsară toate ramurile adunate în hol și se duseră să 
se spele pentru prânz. După ce mâncară masa de prânz, 
seniorul o lăsă pe ea să decoreze, spunându-i să cheme 
servitoarele dacă avea nevoie de ajutor. 

Ar fi fost amuzant să participe şi el, însă Ronan își 
dădu seama de pericolul reprezentat de această opţiune. 

Meg avea să plece într-o lună de zile, iar el era mult mai 
singur decât își dăduse seama vreodată. 
În plus, avea o grămadă de treburi care îl aşteptau. 


Când Ronan se întoarse în seara aceea și încercă 
să intre pe ușa din spate, văzu că drumul îi era blocat 
de o servitoare. 

~ Scuzaţi-mă, domnule, dar credem că ar trebui să 
intrați pe la intrarea principală, prin faţă. 

Seniorul ridică din sprâncene a mirare. Aceasta era 
intrarea cea mai apropiată de grajduri, care se aflau în 
spatele casei. 

- Credem? 

Fata se înroşi la faţă, însă nu se dădu la o parte. 

- Da, domnule. 

Ochii ei se tot plimbau jucăuşi încoace și încolo. 
În mod clar, se punea ceva la cale. 

- Atunci, foarte bine. 

Ronan ocoli casa ca să ajungă la intrarea principa- 
lä. În timp ce aștepta acolo văzu că deasupra ciocăne- 
lului de la ușă era prinsă o coroniță de ilice și iederă, 
legată cu panglici roşii şi albe. Ciocăni, simțind că era 
ridicol. Doar era propria lui ușă! 

Un lacheu îi deschise şi apoi se trase rapid în spate ca 
să îi facă loc să intre. Holul era un amestec nedefinit de 
ramuri verzi înmiresmate şi panglici de un roșu aprins. 
Meg tocmai strângea ultimele resturi rămase în urma 
aranjamentului. 

-Ce zici? îl întrebă ea, scuturându-și degetele. 

Era din nou îmbujorată și ochii îi străluceau. 

- Foarte drăguţ, foarte, ăăă, verde. 

Ea râse. 

- Mirosul nu te face să te gândești la Crăciun? 

Ronan adulmecă în jur. Parfumul îl făcu să se gân- 
dească la păduri reci şi noroioase și la lemne sparte, însă 
ea zâmbea cu o asemenea expresie întipărită pe faţă, în- 
cât se trezi spunându-i din toată inima: 

- Într-adevăr, așa este. Miroase foarte, hm, crăciu- 
nesc. Bună treabă. Acum, o să mă duc să mă spăl şi să 
mă schimb pentru cină. 

Îi era frig, avea hainele umede și tânjea după ceva de 
băut. 

- Da, bineînţeles. Şi eu trebuie să mă spăl și să mă 
aranjez puţin, fu de acord Meg şi se întoarse ca să plece. 

Două fete în casă se repeziră și îi blocară calea, zâm- 
bind. Ronan se încruntă. 

- Hmm, hmm! își drese lacheul vocea, făcându-l atent. 

Seniorul îi aruncă o privire rapidă, iar ochii lache- 
ului se îndreptară în mod intenţionat în sus. Ronan 
urmări privirea bărbatului spre un cerc din ramuri ver- 
zi ce atârna suspendat deasupra holului. Vâsc. Şi sub 
el, deși complet în necunoştință de cauză, stătea Meg. 
Noua lui mireasă. 

Deodată ştiu de ce anume fusese manevrat să vină 
încoace, respectiv de ce jumătate din personalul lui dă- 
dea târcoale şi zăbovea în mod nejustificat în holul de la 
intrare, încercând să-și ascundă zâmbetele. 

-Cred că asta-i o veche tradiţie pe care trebuie să o 
onorăm, îi spuse el lui Meg arătându-i cu mâna în sus. 

-O! 

Ea râse puţin, roșind, şi îşi ridică încet fața pentru 
sărut. 

El îi încadră faţa cu mâinile, simțind oasele delicate, 
pielea caldă și mătăsoasă. Intenţionase să îi dea un sărut 
ușor şi scurt, însă ochii ei străluceau, iar buzele moi se 
despărţiră în avans; fără să se mai gândească, îi acoperi 
gura cu a lui şi o sărută tare și apăsat, bucurându-se de 
gustul ei. 

Avea un gust dulce și ameţitor precum pâinea proas- 
pătă și apa îndulcită cu miere. O strânse și mai tare în 
braţe, trăgând-o spre el, lipindu-i corpul de al lui, iar ea 
îi răspunse împingându-se şi mai tare în el, trecându-și 
degetele prin părul lui, cu gura caldă și primitoare. 
Gustul ei i se răspândi automat în vene, ca o văpaie, 
declanșând un răspuns pentru care nu fusese pregătit. 
Mâinile lui coborâră, plimbându-i-se rapid peste tot 


Mireasa de sub vâsc 345 


corpul fragil, minunându-se de cât de ușoară era în mâi- 
nile lui, de delicateţea ei, de oasele ei fine şi de graţia ei 
de vrăbiuţă - nu! 

Nu delicată, ci bolnavă. Pe moarte. Iar el o chinuia şi 
o asalta în mod nepermis, în holul propriei sale case, în 
faţa servitorilor săi. 

Îşi întrerupse sărutul, se uită rapid în jur și desco- 
peri că erau singuri. Servitorii dispăruseră încetul cu 
încetul, în tăcere deplină, așa cum se topește ceara. Ori- 
cum, chiar dacă ar fi trecut o turmă de elefanți pe-acolo, 
tropăind zgomotos, Ronan avea îndoieli că ar fi băgat 
de seamă. 

Se uită în jos la ea și își dădu seama că încă o mai 
strângea cu putere în brațe. Oasele fragile ale umerilor 
ei îi aduceau parcă un reproș tacit. li dădu drumul cu 
grijă şi se trase înapoi. Acum respira anevoios. La fel și 
ea, însă ochii aceia cenușii ai ei străluceau ca argintul 
lustruit și îl priveau ca și cum el ar fi... 

Nu, el nu era nici un fel de erou. Era o brută insensi- 
bilă dorind cu ardoare o femeie pe moarte. 

Încercă să se gândească la o formulă elegantă, însă 
uitându-se fix la ochii aceia cenușii măriţi și văzându-i 
gura rozalie, cu buzele ușor întredeschise, încă umede 
de pe urma sărutului, nu putu să spună altceva decât: 

- Atunci e timpul să ne spălăm pentru cină. 

Fir-ar să fie, cum mama naibii avea să treacă peste 
încă o noapte petrecută în pat cu ea? 

Ca să nu mai vorbim de cele douăzeci şi opt de nopţi 
care urmau. 


capitolul 5 


În noaptea aceea Ronan sosi în dormitorul soţiei sale 
îmbrăcat într-o cămașă de noapte nouă, apretată, şi cu 
un halat din brocart. Meg se uită la el cu surprindere, 
iar el îi spuse uşor jenat: 

- Am crezut că s-ar putea să preferi asta. 

Ea îl măsură din priviri, iar el, aşa nătărău cum era, 
percepu asta ca pe o dezmierdare. 

— Nu mă deranjează. 

Îi aruncă un zâmbet timid. 

Asta ce însemna oare? Că voia ca el să doarmă dez 
brăcat? Sau că nu îi păsa ce purta în așternuturi? Proba- 
bil că ultima variantă. Îşi dădu jos halatul și se strecură 
în pat lângă ea. 

i trebui o veşnicie ca să adoarmă. Era conştient în- 
tr-un mod chinuitor de prezenţa ei, de fiecare respiraţie 
a ei şi de orice mișcare măruntă făcută de ea. Şi de par- 
fumul ei, marcat de aceeași dulceaţă de dinainte, având 
în plus un iz uşor de ienupăr, molid și vâsc. 

Acum avea să se gândească la ea ori de câte ori avea 
să se ducă în pădure. 

Amândoi erau foarte atenți să păstreze distanța. 
La un moment dat, piciorul ei îl atinse în treacăt la gam- 
bă. Probabil că el scosese un sunet ușor, pentru că ea își 
ceru scuze în întuneric. 

-Ai picioarele reci. Dacă vrei, poți să le lipești de 
mine ca să le încălzeşti, o invită el cu o voce scăzută, 
însă ea nu spuse nimic, prefăcându-se că dormea. 

Nedorind să aibă de-a face cu el. 

Ronan se întoarse pe partea cealaltă și încercă să 
doarmă. 

Se trezi în zori cu cămaşa de noapte răsucită undeva 
la jumătatea corpului, gol pușcă de la talie în jos. Lipită 
strâns și urmând curbura corpului lui, cu fesele apăsân- 
du-i pe vintrele care îl dureau îngrozitor, era soţia lui, 
ce părea că doarme, şi care era la rândul ei goală de la 
talie în jos, judecând după pielea mătăsoasă lipită de el. 
Vru să ridice pătura să verifice, însă vorba ceea, era un 
gentleman. Asta nu avea nimic de-a face cu gândul că 
dacă ridica pătura ea avea să fie trezită brusc de aerul 
rece intrat sub așternuturi. Ce mincinos! 

Îşi trase cămașa de noapte și se dădu cu grijă jos din 
pat, învelind-o bine cu pătura şi aranjându-i-o în jurul 
corpului, astfel încât să nu-i fie frig. Trecuseră deja două 
nopți, mai erau încă douăzeci și opt. 

Marguerite îşi ţinu ochii închişi în timp ce soţul ei 
de două nopţi încoace se dădu jos din pat, apoi o înveli 
cu pătura, cu multă grijă, cu o stângăcie adorabilă, tipic 
masculină, după care ieși din cameră. 

Oare de ce își imaginase vreodată că toate astea aveau 
să fie simple? 

Se ghemui în locul cald lăsat în urma lui. Două zile și 
două nopți, iar ea era deja îndrăgostită de acest bărbat. 
Oare cum ar fi putut vreodată să-l părăsească? 

Însă aceasta era înțelegerea. 

Cele douăzeci și opt de zile erau tot ce-i mai rămânea. 
Și douăzeci și opt de nopţi. Nu era prea mult pentru o 
viață de om. Nu avea să mai irosească nici una dintre 
ele. El o dorea, era sigură de asta. La fiecare sărut, la 
fiecare atingere, îi simţea dorința nestăpânită. lar el, 
la rândul lui, trezise o dorinţă nebună în ea. 

În ultimele două nopţi se purtase ca un gentleman 
desăvârşit, reprimându-şi orice fel de pornire, aștep- 
tând un semn de la ea. La noapte avea să-i dea semnul 
acela. La noapte avea să devină de-adevăratelea doam- 
na Ronan James McAllister. 

Chiar dacă pentru numai douăzeci şi opt de zile. 


Servitorii conspirau împotriva lui, decise Ronan pe 
la jumătatea zilei. Rămurele de vâsc continuau să apară 
în cele mai neașteptate locuri. Şi de fiecare dată era câte 
o fată în casă care îl îndemna în mod tacit să-și îndepli- 
nească datoria față de tradiţie şi mireasa lui. 

El încercă să se prefacă dezamăgit de servitorii săi, 
care până nu demult îşi făcuseră treaba cu o eficiență 
invizibilă, însă nu putea să-i condamne. Credeau proba- 
bil că astfel îi urau bunwenit noii sale mirese și o făceau 
să se simtă bine la High Towers, iar romantismul plutea 
în aer. 

Însă seara târziu, când se vâri în pat şi își puse capul 
pe pernă, se uită în sus și oftă. Meg îi urmări privirea 
şi exclamă: 

-Aia cum a mai ajuns acolo? Cu un aer spăsit, in- 
sistă: Pe cuvântul meu, n-am nimic de-a face cu asta. 
Nu ştiu... 

- Bine, bine, nu face nimic. O să stau de vorbă cu 
servitorii. Intenţiile lor au fost bune. Problema este că 
le place de tine și fac toată chestia asta - arătă cu un gest 
larg către buchetul de vâsc atârnând deasupra patului - 
pentru că vor ca tu să fii fericită aici, 

- Dar sunt. Încă de când am venit, murmură ea. Nici 
nu-ţi dai seama cât de mult. 

Ronan se uită contemplativ la buchetul de vâsc. În ge- 
neral, servitorii cunoşteau toate secretele stăpânilor, 
însă se pare că ai lui nu-și dăduseră seama că această 
căsătorie era o făcătură. Oftă. Casa avea să fie tristă şi 
posomorâtă la anul, când ea avea să plece. 

Oare la ce fel de situaţie avea să se întoarcă Meg? 
Nu era deloc treaba lui, știa bine asta, însă nu se putea 
abţine să nu se întrebe. Şi să nu se îngrijoreze. Dar ea 
subliniase limpede că nu dorea să discute despre trebu- 
rile ei private, iar el n-avea decât să respecte acest lucru. 

- Ei bine, aduce ghinion dacă ignori tradiţia. 

Gestionându-și minuţios fiecare fărâmă de stăpânire 
de sine avută încă la dispoziţie, se aplecă peste ea ca să 
o sărute ușor. 

Meg îl surprinse trăgându-l mai aproape de ea, ți- 
nându-l strâns şi sărutându-l cu un entuziasm care îi ani- 
hilă pe loc toate bunele intenții. Oare își dădea seama ce 
îi făcea? 

- Meg? Vrei să spui că...? 

Ea se înroși la faţă și dădu aprobator din cap. 

- Spun că da. Te rog. 

l apucă de cămaşa de noapte, i-o trase în sus și i-o 
scoase peste cap. Asta îi spulberă și ultima doză de 
autocontrol. 

Sărutând-o, îşi plimbă lin palma de-a lungul corpului 
ei, apucându-i poalele cămășii de noapte și trăgându-le 
uşor în sus. Ea își ridică mâinile ca să îl ajute, iar el 
îi scoase veșmântul și îl aruncă într-o parte, desfătân- 
duşi ochii la vederea trupului ei, subțire și de un auriu 

mătăsos în lumina unicei lumânări aprinse şi a tăciuni- 
lor incandescenţi din foc. 

Era mică și subţire, însă sânii îi erau mari și fermi şi 
foarte, foarte frumoşi. Se aplecă să-i guste, iar ea se arcui 
ieșindu-i în întâmpinare, cu un geamăt de plăcere. 

Meg îşi trecu mâinile peste pieptul lui, peste braţe, 
în jos de-a lungul spatelui, acoperindu-l la întâmplare 
cu săruturi, întorcându-i mângâierile și dezmierdările. 
Încetișor, el îşi plimbă mâna de-a lungul pântecului ei 
şi-i simţi freamătul lăuntric. Își strecură degetele între 
picioarele ei şi descoperi că era caldă, umedă și îmbie- 
toare, coapsele ei tremurând și desfăcându-se la atinge- 
rea lui. 

Se ridică și se sui ușor deasupra ei, lipindu-se strâns 
de ea și ţintindu-i îmbinarea coapselor. După asta tânji- 
se noapte de noapte şi în fiecare dimineaţă, şi de fiecare 
dată când o sărutase sub vâsc. 

Printr-o mișcare ușoară și sigură o penetră. Ea se arcui 
şi ţipă. Îşi împlântă unghiile în umerii lui, iar în lumina 
focului ceea ce văzu Ronan pe chipul ei fu o grimasă de 
durere, nu de extaz. 

O împunse din nou, iar ea tresări de durere. Ştiu că 
ceva nu era în regulă, însă mersese prea departe şi cor- 
pul lui scăpase de sub control, aşa că se împinse în con- 
tinuare înăuntru în timp ce ea se arcuia în continuare, 
agitându-se şi agățându-se de el. Dintr-odată, simți că 
se dezintegra în mii de particule. Fu vag conștient de 
faptul că ea nu încercase aceeaşi desfătare. 

O ţinu lipită de el, gâfâind în timp ce încerca săși 
recapete simțurile, îngropat încă adânc în corpul ei. 
Ea fusese virgină. Şi cu toate astea era văduvă. O văduvă 
virgină? Imposibil. 

Respirația sacadată i se mai potoli. Se desprinse și ieși 
încetișor din ea, iar ea tresări de durere, deși încercă să-i 
ascundă asta. 

- Frai virgină. 

Asta era o acuzație - și da, era supărat. Și, de aseme- 
nea, vinovat. Dacă ar fi ştiut că asta fusese prima oară 
pentru ea... 

La naiba, ar fi trebuit să-i fi spus. Dacă ar fi ştiut ar 
fi... Ar fi... 
Meg trase pătura ca să-şi acopere goliciunea. 
- Da. 
- Cum se face că o văduvă este încă virgină? Cum ea 
își eats capul într-o parte, insistă: Eşti văduvă? 
- Nu. 
Abia dacă o auzi recunoscând cu voce scăzută. 
- Așadar, ai minţit în legătură cu asta? 
- Da. 
Oare ce alte minciuni îi mai spusese? 
- Şi eşti pe moarte sau nu? se auzi el spunând cu 
asprime. 
Meg își scutură capul și se uită şocată la el: 
~ Pe moarte? 
- Da. Eşti sau nu? 
Era brutal, ştia asta, dar fir-ar să fie, nu putea să pro- 
cedeze altfel. Îl minţise cu neruşinare! 
-Ai ştiut că era pe moarte? îl întrebă ea, privindu-l 
neîncrezătoare. 
Ronan se încruntă. Oare despre cine vorbea? 
Gura lui Meg se deschise complet din cauza șocului. 
- Ai știut, nu-i aşa? Ai plănuit să te însori cu ea chiar 
dacă era pe moarte. Probabil că văzu ceva pe faţa lui, de- 
oarece icni dezgustată: Ai vrut-o fiindcă era pe moarte? 
Dumnezeule, Ronan, cum ai putut să faci asta? 
- Ce tot spui? se prefăcu el a nu înţelege. Eu cu tine 
m-am însurat. 
Şi, până la urmă, ea era pe moarte sau nu? Avea nevo- 
ie ~ o nevoie disperată - să știe acest lucru. 
- Da, dar tu ai plănuit să te însori cu Peggy Smith, 
ştiind că mai avea puţin de trăit. 
- Tu eşti Peggy Smith. 
- Nu, eu sunt Marguerite Blackett-Smith. Am cunos- 
cut-o pe Peggy pe drum încoace. 
-Ce-ai făcut? Şi-atunci ea unde-i? 
Se trezi uitându-se în jur, ca şi cum Peggy Smith ar fi 
putut să se ascundă într-un dulap. 

-A murit pe drum, la un han aflat chiar lângă 
graniță. 

-Peggy Smith - adevărata Peggy Smith - a murit? 
îngăimă el consternat, 

- Da, însă înainte mi-a spus ce intenţiona să facă. 
Să se mărite cu tine. 

- lar tu, pur şi simplu, te-ai gândit să vii aici și să-i 
iei locul? Acum era rândul lui să se holbeze la ea cu 
gura deschisă. 

Ea avu eleganța să pară rușinată: 

-N-a fost chiar aşa. Aşteptam la Hanul Wench and 
Haggis să vină unchiul meu să mă ia. Când a apărut vi- 
zitiul tău, am crezut c-a venit după mine. Nu mi-am dat 
seama de greşeala făcută până a doua zi dimineaţă, când 
în salonaşșul pentru micul dejun te-am găsit pe tine şi nu 
pe unchiul Alexander. 

Nu o credea. Era prea simplu. 

- Însă ştiai de înţelegerea noastră. 

Ea dădu din cap aprobator. 

- Peggy mi-a spus. Şi mi-a dat toate hârtiile ei. 

-Vrei să spui că le-ai furat. 

Se simţea devastat de durere. Se înșelase atât de tare 
în privinţa ei. Era mai rea decât Lenore. 

- N-am furat nimic, îi spuse ea cu ardoare. Peggy mi 
le-a dat. Voia s-o ajut. 

- Cu ce puteai s-o ajuţi dacă era pe moarte? 

-O săi arăt! 

Înfăşurânduși un cearșaf în jurul ei din motive de 
decentă, ceea ce pe el îl enervă foarte tare - era încă 
soția lui, fir-ar să fie, chiar dacă era o mincinoasă și o 
escroacă! - sări din pat şi se duse drept la bagajul ei. 
Ronan profită de ocazie ca să-şi îmbrace cămașa de 
noapte. Constată însă că trupul îl trăda. Trupului lui 
nu-i păsa că ea îl păcălise. Trupul lui o dorea încă. 

Tânăra femeie scoase un săculeţ din pânză din cufăr 
şi se întoarse plină de hotărâre spre pat. 

El o urmări cu privirea plin de amărăciune. Fusese 
un asemenea idiot! Cel puţin Lenore nu-l minţise; îl 
găsise doar plictisitor şi obtuz. Însă Meg... 


352 Anne Gracie 


-Meg este numele tău adevărat! întrebă în timp ce ea 
se urca la loc în pat. 

- Da. Mama obișnuia să-mi spună Meg. Uite, asta-i 
ceea ce mi-a dat Peggy Smith. 

Deschise săculețul, vărsându-i întregul conţinut pe 
pat şi, într-o grămadă de mărunțţișuri şi de foi, el văzu 
documentul în care era înţelegerea făcută cu avocatul. 
Tot acolo era și sulul consistent de bancnote pe care i-l 
trimisese în dimineața nunţii lor, 

- Te-ai măritat cu mine pentru bani, rosti el cu voce 
monotonă, Ai profitat de această ocazie şi te-ai măritat 
cu mine sub un pretext fals, 

Ea se înroşi brusc: 

- Da, așa am făcut, Însă n-am intenţionat deloc să te 
păcălesc. Am citit înțelegerea aia după ce m-am întâlnit 
cu tine, la micul dejun, în prima mea dimineaţă aici. 
Şi am văzut cât de similar era numele meu cu al lui 
Peggy. lar ea mi-a spus că tu nu voiai o nevastă, ci doar 
un certificat de căsătorie, și că tot ce trebuia să facă era 
să se mărite cu tine, să stea aici pentru o lună și apoi să 
plece. Şi că pentru acest lucru tu erai pregătit să-i plă- 
teşti cinci sute de lire. 

-Aşa c-ai profitat rapid de şansa de a câștiga niște 

ani, 

- Da. N-am nici un ban, vezi bine, și nici un fel de 
perspective. N-am intenționat niciodată să te păcălesc. 
Și tu te-ai însurat cu mine tot pentru bani, nu-i aşa? îl 
atacă ea sfredelindu-l cu privirea. 

Motivele sale și testamentul strămătușii Agatha nu 
erau treaba ei. El, unul, nu o minţise. Nu o trădase, nu 
o fermecase dorindu-și mai mult decât... așa că strânse 
din dinţi şi nu spuse nimic. 

- Însă n-am ştiut că voiai să te însori cu o femeie pe 
moarte. Peggy n-a menționat niciodată acest lucru. Mie 
mi se pare foarte ciudat. Foarte... macabru. 

- Trebuia să mă însor, însă n-am vrut să mă pricop- 
sesc cu o nevastă care să pună șaua pe mine. 

Vorbele sunau la fel de urât ca și prima oară când 
Adams îi sugerase acest lucru, iar el le percepuse atunci 

exact la fel. Acum se simţea și mai jenat de acest plan, 
însă o făcuse şi cu asta basta, așa că nu avea de gând să-şi 
ceară scuze. Ă Ă 

Surprinse cu privirea momentul în care ea înţelese 
că el se așteptase ca soţia lui să moară. Marguerite făcu 
nişte ochi mari, din cauza șocului, și se albi la față, dân- 
duşi seama de implicaţiile ce rezultau de aici. i 

-În toată viaţa mea nu am auzit de ceva făcut cu atâta 
sânge-rece. me | l 

-Ai fost cât pe ce să te substitui unei femei moarte. 

- lar acum te-ai pricopsit cu mine, contrar aşteptări- 
lor tale. o ; l 

-Ai dreptate. Și tu te-ai pricopsit cu mine, tot con- 
trar aşteptărilor tale. S 

Fiecare era la fel de rău ca și celălalt, se gândi el. 

Rămaseră holbându-se unul la altul peste patul cu 
cearșafurile boţite. ; A 

- Dacă a fost o „neînțelegere“, de ce nu mi-ai spus 
înainte de căsătorie? 

Ea ridică un umăr subțire în semn de apărare. 

- N-am avut prea mult timp la dispoziție - tu ai fost 
ocupat cu iapa aia. Apoi, în biserică, am vrut să-ți explic, 
însă tu n-ai ţinut cont de asta și i-ai spus preotului să 
continue ceremonia, iar eu m-am gândit... de ce nu! 

- Şi în plus aveai deja cele cinci sute de lire ale mele. 

- Da. Le-aveam. | p 

Nu se scuză, ci pur și simplu se uită la el cu ochii 
aceia mari, cenușii, cu bărbia ridicată, vinovată, dar de- 
loc rușinată. GIEN : 

Refuzul ei de a se justifica îl înfurie la maximum. 
Nu voia ca ea să recunoască sincer că totul era legat de 
bani. Voia ca ea să răspundă la acuzațiile sale cu aceeași 
monedă, să-i arunce în față alte acuzații. Voia ca ea să-i 
spună că... a | 

Simţi durerea ce se răsucea ca un burghiu în interio- 
rul lui. Era un idiot incurabil. Orbit de dorinţe carnale. 
Din nou. ca 

Numai că de data asta... Nu, era un idiot incurabil. 

- O să plec mâine dimineaţă la prima oră. 

- Ba o să pleci pe naiba! îi replică el răstit. O să stai 
până după Hogmanay. Ai un contract pe care o să-l 
respecţi. 

- Foarte bine. Îşi înfășură cearșatul strâns în jurul ei, 
ceea ce îl înfurie din nou. Și-acum, te rog să pleci. 

El se ridică şi o porni hotărât, plin de furie, spre ușă. 
Și totuşi ezită. Ea fusese virgină. 

- Eşti... eşti bine? o întrebă cu o voce răgușită. Vreau 
să spun... 

-Ştiu ce vrei să spui. Îşi întorsese fața într-o parte ca 
să nu se uite la el: Şi sunt foarte bine, mulțumesc de 
întrebare. 

Vocea îi era nesigură. 

Ronan ezită. Fir-ar să fie, era gata să plângă. Ura să 
audă femei plângând. 

- Ah, Meg... murmură el apropiindu-se câțiva pași. 

- Tte rog să pleci. 

Înjurând printre dinţi și simțindu-se ca o brută desă- 
vârşită, Ronan plecă. 


În zilele următoare, seniorul își văzu de treburile sale, 
încercând să ignore situația aceasta explozivă, însă i se 
păru imposibil. Soţia lui se ferea să-i iasă în cale, evitân- 
du-l complet, așa că nu o mai văzu deloc. 

Și, la naiba, măcar dacă nu i-ar fi fost dor de ea. 
De escroaca aia micuță și mincinoasă! 

Servitorii reveniră la vechile obiceiuri și își reluară 
modul lor invizibil şi eficient de a-și face treaba. Pe ho- 
luri nu mai erau nici un fel de zâmbete și de șoapte, 
nici o încercare de a-l mai trimite în diferite cotloane 
din casă, unde ca din întâmplare să dea nas în nas cu 
mireasa lui, şi nu mai putea fi văzută nici o rămurică de 
vâsc. Ronan știa lucrul acesta. Doar se uitase cu atenție 
peste tot. 

Casa părea un hambar rece și pustiu. 

Singurele momente în care o vedea erau mesele zilni- 
ce, iar conversaţia era politicoasă, banală şi pe de-a-ntre- 
gul impersonală. Ura chestia asta. De ce mama naibii 
trebuise ea să mintă? Măcar dacă ar fi fost Peggy Smith. 


F 

Nu, pentru că atunci ar fi fost pe moarte, iar el nu 
voia ca ea să moară. 

Voia să rămână acolo pentru totdeauna. Sau cel pu- 
țin asta și-ar fi dorit, dacă ea nu ar fi fost o asemenea 
mincinoasă mică, cu atâta sânge-rece. Dacă i-ar fi oferit 
vreun motiv, vreo scuză... 

Își petrecu zilele muncind până la epuizare, încercând 
să scape de întrebările ce îl chinuiau întruna. O între- 
base ce planuri avea, iar ea îi răspunsese cu foarte multă 
spontaneitate și detaşare. După Hogmanay urma să se 
întoarcă la Londra. Avea să rabde şi să respecte condiții- 
le contractului și nu avea să-l mai deranjeze vreodată. 

El, pe de altă parte, avea să fie preocupat de ea, de 
soarta ei, pentru tot restul vieţii lui. Indiferent unde in- 
tenționa ea să locuiască. 

Şi la cine avea să fugă cu cele cinci sute de lire ale lui? 
La vreun bărbat? 

Aflase de „unchiul Alexander“. Avarul ăla bătrân de 
Murfitt. Nu i-ar fi dorit nici măcar unui câine să trăiască 
cu bătrânul acela cărpănos. Dacă acolo era obligată să se 
ducă, putea să înţeleagă de ce se repezise să pună mâna 
pe bani. 

Nu că asta o absolvea de vină. Putea să înţeleagă mo- 
tivul pentru care o făcuse, atâta tot. 

În dimineaţa celei de-a treia zile, la micul dejun, ea 
îi ceru adresa bărbatului din Londra care aranjase con- 
tractul cu Peggy Smith. 

- De ce? 

-Aveam de gând să-ți spun în noaptea aceea când... 
Însă te-ai purtat atât de îngrozitor încât n-am mai avut 
șansa s-o fac. Şi oricum nu cred că i-ar fi păsat. 

Îi arătă portretul celor două fetițe. 

Ronan se încruntă. Ce-aveau de-a face copiii aceștia 
cu ea? 

-Peggy Smith avea două fetițe. A plătit o vecină 
să aibă grijă de ele, însă vreau să mă asigur că sunt în 
regulă. 

- Avea copii? 

- Da, două fetiţe, una de cinci și una de trei ani. Spe- 
ram ca omul tău să poată verifica dacă sunt bine şi să o 
informeze pe femeia care se ocupă de ele că o să vin să 
le iau după Anul Nou. 

- Tu o să le iei? Pe fetele lui Peggy Smith? De ce? 

- Nu mai au pe nimeni altcineva. 

La auzul acestor vorbe simple, durerea și vina pe care 
el le tot simţise ca pe un nod tare în piept începură să 
se atenueze. 

- Da, dar de ce tu? 

- Înainte ca Peggy să moară, i-am promis că o să fac 
tot ce-mi stă în putinţă să am grijă de copiii ei. Asta-i 
motivul pentru care se mărita cu tine ~ să le asigure un 
viitor fetelor. Întoarse bucata de carton ca să îi arate ce 
era mâzgălit pe spate: Am de gând să le cresc ca şi cum 
ar fi ale mele. O să fim o familie. 

Brusc, Ronan își dădu seama că fusese chiar mai orb 
decât crezuse iniţial. Da, ea îl minţise şi se măritase cu 
el pentru bani. Însă nu i se substituise, cu mult sânge 
rece, unei femei moarte, după cum crezuse până acum ~- 
şi oricum, cine era el ca să vorbească, din moment ce 
pusese la cale să se însoare cu o muribundă? Deodată 
1 se păru că impostura ei nu mai conta. 

Cine putea să o învinovățească, când avarul ăla de 
Murfitt era singura ei opțiune? 

Cu inima încărcată, îşi împături șervetul și își mai 
turnă încă o ceașcă de cafea. 

- O să-i scriu nepotului lui Adams. El a scris con- 
tractul. Amestecă distrat în cafea ca să dizolve un cub 
de zahăr, însă el nu-și bea niciodată cafeaua îndulcită. 

mpinse ceaşca într-o parte şi continuă: O să vină la 
Edinburgh de Crăciun. Dacă vrei, ar putea să aducă și 
fetiţele cu el. 

-Să le aducă încoace? exclamă ea surprinsă. 

- Tocmai au rămas fără mamă. Ar fi de preferat 
să stea cu tine de Crăciun. Privind-o intens, adăugă: 
Cu noi. 


- Noi? 

Îl scrută cu ochii aceia mari, cenușii, şi Ronan simţi 
că ultimul său zid de apărare se spulberă și se face fărâ- 
me. Dregându-şi vocea, spuse: 

-Casa asta a stat prea mult timp fără copii în ea. 

Se aşternu un scurt moment de linişte. Inima lui 
Meg bătea atât de puternic, încât se gândi că şi el o pu- 
tea auzi. Oare chiar asta voise să spună? 

Cu o mână tremurândă, își puse şervetul deoparte. 

- Ronan, ce spui acolo? 

El își împinse scaunul în spate și ocoli masa în drum 
spre ea, ditamai scoțianul vânjos, de un metru optzeci 
înălțime, fixând-o cu ochii lui albaștri şi neliniștiţi. 

- Da, Meg, am fost un idiot incurabil. Îmi pare rău că 
ţi-am spus toate acele lucruri dureroase. 

Modul în care graseia pronunțând litera „r“ într-un 
inconfundabil stil scoţian se accentuă, așa cum se în- 
tâmpla ori de câte ori era emoţionat. 

- Îmi pare rău că te-am păcălit, spuse ea fericită. 

- Meg, dacă vrei să rămâi - vreau să spun, după Hog- 
manay - poţi s-o faci. Își trecu degetele prin părul ei, 
ciufulindu-i-l, și îi spuse cu o stângăcie vizibilă: Nu, nu 
poţi să rămâi - vreau să spun, eu vreau ca tu să rămâi. 
Aici. Cu mine. Așadar, o să rămâi? 

Meg se ridică în picioare şi îşi lipi palmele ușor de 
pieptul lui, deasupra inimii. O putea simţi bătând 
aproape la fel de repede ca a ei. 

- Spune-mi, Ronan James McAllister, de ce vrei ca 
să rămân? 

El înghiți din nou în sec. Părea că nu își găseşte 
cuvintele, însă ochii lui strălucitori radiau dragoste. 

- Probabil pentru că te iubesc? îl ajută ea. Ochii 
i se împăienjeniră de lacrimi când continuă: Și pentru 
că mi s-ar frânge inima să te părăsesc? Pentru că exact 
așa ar fi, Ronan, exact așa. 

El dădu din cap aprobator, cu inima încărcată de 
emoţii. 

- Îhî. Chiar de asta. O cuprinse cu braţele și o sărută 
cu toată durerea înăbușită şi cu toată iubirea acumula- 
tă în inima sa. Te iubesc, Meg McAllister. Şi nu vreau 

să mă părăsești vreodată. O să rămâi, Meg? 
A , Meg? 
de-adevăratelea soția mea? g O să fii 


Marg suspină ea. O, Ronan, o să fiu întradevăr so- 


epilog 


-De Crăciun e foarte bine, î 
- însă de Hogm i 
mai multă distracție. ' a 


-Mai multă distracți â i 
ie decât de Crăciun? între 
Amy, cu ochii măriți. i 
Meg zâmbi. Fusese un Crăciun memorabil, mai fru- 
mos decât orice îşi imaginase ea vreodată pe vremea 
când era în India. Aproape perfect. 
Aproape. 
îi Stătea lângă foc, tricotând. Afară ningea încetişor. 
stati stătea tolănit pe covorul din fața şemineului, de- 
Colina portocală şi aruncând bucăţile de coajă în foc. 
Sua e. n RR i lui Peggy Smith, îmbrăcate de cul- 
e în cămăşuțe de noapte şi halate, stăteau în stâ 
ar u în s 
şi în dreapta lui. iii 
Ronan surâse și îi zburli părul creț al lui Amy. 
- Da, scumpo. Pentru început, copiii primesc cadouri. 
iri cadouri? se miră Jane. 
u ocazia Crăciunului Ronan, apro 
ape că | 
petrise. cu cadouri. dia di ca 
- Da. Şi mai este și ivă, i 
; şi-o masă festivă, iar doamna Fergu- 
son o să facă chec cu stafide la cuptor. Amy își încreți 
năsucul, iar el chicoti: Și în noaptea aceea o să avem 
parte de cel mai bun lucru din toate care există. 
- Ce, ce? 
- Un foc mare de tabără, unde o să cântăm, o să dan- 
Y să ci ta ju o să punem cartofi la copt şi 
-i mâncăm fierbinţi cu unt și sare. O să vă pl 
: a 
nebunie, vă promit. pacai 
Le dadu fiecăreia câte o felie de portocală. 
Amy o înghiţi pe a ei şi întinse imediat mâna pen- 
tru încă una, însă Jane așteptă până când Ronan mâncă 

şi el una. Fata cea mare a lui Peggy Smith nu ceruse nici- 
odată nimic, era circumspectă, tăcută și excesiv de poli- 
ticoasă. Suportase îmbrățișările cu o amabilitate forțată, 
stând aproape rigidă, și încercase să își facă sora mai 
mică să tacă, o chestiune mult mai greu de realizat, căci 
Amy se acomodase nemaipomenit de bine şi se simţea 
în largul ei. 

Meg se uita la Ronan cum le dădea fetelor bucăţi de 
portocală şi le spunea povestea Bufniţoiului Hector şi a 
Şoricelului Timothy. Amy se lipise somnoroasă de el, iar 
când el puse o mână în jurul ei, ea se cuibări fericită. 

Jane stătea dreaptă şi nemișcată, ascultând cu multă 
atenţie povestea. 

Pe Meg o durea inima pentru ea. Din momentul 
în care sosise poştalionul, iar Jane își scosese feţişoara 
inconfundabilă cu multă prudenţă pe ușă, Meg o în- 
drăgise nespus pe copilă. Le îndrăgise pe ambele biete 
fetițe, ce fuseseră ca niște mielușei complet zăpăciţi. 

Le explicase că era prietena mamei lor şi că de-acum 
înainte aveau să locuiască împreună cu ea și cu Ronan. 
Le arătă portretul şi ce scrisese mama lor pe spate. Amy 
era prea mică să înțeleagă, însă Jane înțelesese. Îşi trecu- 
se un deget peste numele mamei ei şi din acel moment 
abia dacă scosese câteva cuvinte. 

Jane se abținea de la orice, iar Meg ştia de ce; se aştep- 
ta ca în orice moment totul să îi fie luat înapoi. 

Acomodarea avea să ia mult timp, însă era Crăciunul 
şi voia ca toată lumea sa fie fericită. 

- E timpul ca fetiţele să meargă la culcare, spuse ea în 
momentul în care Ronan termină povestea. 

Se aplecă și o luă pe sus pe Amy, care era pe jumătate 
adormită. 

Şi aşa cum făcea în fiecare seară, Ronan o luă pe 
Jane. Până acum ea nu obiectase în nici un fel, însă abia 
dacă suporta să fie cărată pe sus și dusă în pat ca un fel 
de păpuşică rigidă. 

Însă în seara aceasta... ei bine, în seara aceasta braţele 
ei se ridicară şi se încolăciră în jurul gâtului său. Rămasă 
fără suflare datorită acestei bucurii neașteptate, privirea 

lui Meg o întâlni pe cea a lui Ronan. El îi zâmbi din pri- 
viri cu ochii lui de un albastru văratic, Era un început. 

Duseră copilele sus și le puseră în patul mare în care 
surorile dormeau împreună. lar când Ronan se aplecă 
să o pună pe Jane în pat, ea îl îmbrăţișă și îi dădu pe 
obraz un pupic somnoros şi lipicios de la portocală, 
murmurând: 

-Noapte bună. 

~ Noapte bună, micuță Janey. 

Vocea îi era gravă și profundă; se întoarse într-o par- 
te, clipind des din ochi. 

Meg le înveli şi le sărută pe amândouă de noapte 
bună, şi din nou mânuţele mici și slabe ale lui Jane apă- 
rură de sub pătură, ţinând-o strâns pentru un moment 
foarte, foarte lung. 

Când Meg se ridică la loc, și ochii ei erau umezi. 

Ronan o scoase din cameră. Inchise cu grijă uşa dormi- 
torului fetelor, după care o răsuci şi o ridică în braţe: 

~ Asta deoarece câteodată și fetele mari au nevoie să 
fie duse pe sus la culcare. Așadar, doamnă McAllister, 
Crăciunul nostru s-a ridicat la nivelul așteptărilor? 

- A fost perfect, pur şi simplu perfect, murmură ea, 
sărutându-l iar și iar de-a lungul bărbiei. 

Şi chiar așa și fusese, 

prolog 
Scoţia, Highlands ~ 1800 


Auzind bocăniturile puternice din ușă în miez de 
noapte, Cristina știu ce însemnau: niște bărbaţi îl cău- 
tau din nou pe tatăl ei, fie niște pungași, fie nişte percep- 
tori. Dar Johnny Shaw nu era acasă, și nici mama nu era 
acasă în momentul acela. Tati se dusese să se ocupe de 
whisky, căci luna era sus pe cer; iar Mami ieșise în grabă 
afară, cu părul împletit pentru culcare, ca să ia calul şi 
să-l avertizeze pe Tati în legătură cu ceva important. 

- Mă întorc repede, Kirstie, îi şoptise ea. Rămâi 
cu fratele tău. Dacă vine cineva la ușă, trebuie să vă 
ascundeţi! 

Bătăile se întețiră și urmară și strigăte. Cristina sări 
din patul ei îngust și alergă la patul ca o cutie, de lângă 
perete, unde dormea Patrick. Acesta se ridică în capul 
oaselor, frecându-se la ochi, iar ea îl trase mai aproa- 
pe punând o pătură ecosez în jurul lor. Chiar dacă era 
atât de mic, fratele ei tot ştia că nu trebuia să facă nici 
un zgomot. 

Afară câinele lătră și cineva strigă din nou. Câinele 
încetă, poate dus de acolo de cineva = sau, mai rău, pur 
şi simplu făcut să tacă. 

Fata se cutremură. 

- Johnny Shaw! răcni un bărbat, bătând în ușă. Des- 
chide imediat! 

Cristina îl strânse mai tare pe Patrick. Avea doar 
cinci ani și acum tremura de frică, iar ea avea zece, era 
destul de mare să aibă grijă de el. Mai târziu, Tati avea 
să le cânte în timp ce Mami le servea ceai fierbinte cu 
mult zahăr. Drumurile din miez de noapte le aduceau 
dulciuri și dantele, şi jucării, pe lângă whisky și bănuţi 
pentru a fi puşi în sipet. 

-Sşșt, nani, nani, puiul mamei, îi cântă ea lui 
Patrick. 

- Nu sunt bebeluș, se bosumflă el, dar își băgă capul 
plin de cârlionţi sub bărbia ei. 

Lumina lunii sclipi deasupra buclelor aurii și a ochi- 
lor albaștri, exact ca ai ei, exact ca ai lui Johnny Shaw. 

Tati transporta whisky în poloboace ascunse sub fân 
într-o cotigă trasă de ponei. El și ceilalți duceau adesea 
astfel de încărcături peste dealuri, până la râu, unde al- 
ţii preluau şi transportau bunurile cu bărcile până la 
mare, spre Anglia și chiar mai departe. Contrabandiștii 
care călătoreau în grupuri mari erau rareori opriți de oa- 
menii legii. Numai doi perceptori aveau să patruleze în 
seara asta, și de partea cealaltă erau treizeci şi mai bine 
de contrabandişti, ştia ea bine. 

- Poate că suntem niște proști, îi spusese odată Tati 
lui Mami, dar niște proști curajoşi și niște proşti bogaţi 
într-o zi, draga mea. Şi atunci nu o să mai duc whisky 
așa, de colo-colo, îţi promit. 

Ceea ce făcea tatăl ei era periculos, dar altfel era stă- 
pân pe pământurile lui şi învățător în vâlceaua unde 
locuiau, Făcea niște ore frumoase și interesante şi avea 
o pasiune pentru istorie. Elevilor le plăcea să-l asculte 
şi toată comunitatea îndrăgea cântecele pe care Johnny 
Shaw le cânta cu vocea lui cea dulce. De asemenea, se 
făceau că nu observă când învățătorul lor și alți tâlhari 
duceau și aduceau mărfuri din vâlcea, mai ales butoaie 
întregi de whisky fabricat fără taxe. 

Cristina gustase whisky doar în doze mici, atunci 
când fusese bolnavă, dar la maturitate avea să soarbă 
un păhărel în fiecare zi, așa cum făceau chiar și cele mai 
rafinate doamne din Scoţia. 

Intr-o bună zi avea să fie și ea o doamnă rafinată, aşa 
îi promisese Tati, așa cum îi promisese că avea să le ofere 
o educaţie aleasă ei și fratelui ei. Johnny Shaw mai spu- 
sese că avea să câştige o avere pentru ca familia lui să fie 
în siguranţă și fericită, fără a se mai teme de riscurile pe 
care le aducea noaptea. Și spunea că ea, Cristina, avea 
să se mărite cu un om de vază într-o zi. 

Dar în noaptea asta se părea că riscul era foarte mare 
în ceea cet privea. Mai devreme un vecin venise la ia și 
apoi Mami plecase lăsându-și copiii doar cu câinele de 

ână se întorcea. | 
Su în ușă, alte strigăte. Cristina se ghemui 
cu Patrick în braţe și-și atinse medalionul pe care îl 
avea la gât, o bijuterie de familie purtată la un moment 
dat de stă-stră-străbunica ei, Lady Grisell Cochrane. 
Acum își dori să poată fi la fel de vicează ca acea doamnă 
care se confruntase cu multe pericole ca să-și salveze 
tatăl. Tatăl Cristinei, John Heron-Shaw - numele oi 
adevărat -, era descendent direct al lui Lady Grisell. 
Şi chiar dacă fetița nu-și putea ajuta tatăl în noaptea 
asta, măcar putea să-l protejeze pe fratele ei. 
- Johnny Shaw! 
i ae pe podea și uşile de la dulapuri des- 
chise brusc. Bocanci ţintuiţi bocăniră pe scările de lemn 
de piatră cu două etaje. l 
i eşi afară, Ar Pläteşte taxele pe care le datorezi 
i, sau vei fi arestat: 
E a nimeni aici, Rutledge, spuse un alt bărbat, 
-Atunci o să luăm ce ne place, având în vedere că 
Johnny datorează stăpânirii atâţia bani din pe i 
whisky. Dacă nu ne putem primi răsplata arestân i ; 
atunci o să luăm ce te în casa asta şi apoi și din 
izuina unde se ascunde. 
Cetin trase pătura și mai sus peste Patrick. La par- 
ter auzi farfurii spărgându-se, uși trântite, bocanci tro- 
păind şi voci peste tot. Mama avea acolo nişte a 
bune la care ţinea mult - deodată se simţi cuprinsă de 
o furie așa de mare, că îi veni să alerge jos şi să le spună 
oamenilor ălora să plece, să le spună că Tati era un om 
bun şi chiar mult mai bun decât orice paper i 
Tatăl ei şi tovarășii lui spuneau că guvernul englez 
cerea taxe pentru whisky chiar dacă orice scoțian avea 
dreptul de a-și folosi orzul după bunul lui plac, pentru 
mâncare și băutură și, de asemenea, pentru Vânzare. 
Dar perceptorii îşi câştigau banii din arestările pe care 

le făceau și din bunurile pe care le confiscau, așa că une- 
ori făceau raiduri prin case ca să-și ia tainul de acolo. 

Lumini și umbre se văzură în cadrul uşii. Cristina 
rămase nemișcată, 

Un bărbat intră în dormitor, ţinând sus o lanternă 
în timp ce se uita în jur. Lumina se reflectă în ferestre şi 
peste tot prin încăpere, apoi se îndreptă spre patul în 
formă de cutie unde placa de scândură de deasupra, 
întredeschisă, dezvăluia pătura roșie și faţa Cristinei. 

Ea se holbă la el, cu mâna încleștată pe gura lui 
Patrick. 

Oaspetele nepoftit veni mai aproape. Fetița se lipi de 
perete cu fratele ei. 

- Hei, Ned! strigă bărbatul pe nume Rutledge din 
hol. Ce ai găsit? 

Acest Ned era tânăr, îşi dădu ea seama, un adoles- 
cent ca şi verii ei, nu mai mult de şaptesprezece ani. Era 
posibil să fie ajutor de perceptor sau pur și simplu rudă 
cu unul dintre ei şi se alăturase și el raidului. Oricum 
ar fi fost, contribuia şi el la devastarea casei. Îi aruncă o 
privire cruntă. El o studie în tăcere, cu capul ridicat. 

- Indiferent ce ai găsit e al nostru, spuse celălalt. Hei! 
Ce se vede acolo? Sclipeşte cumva niște aur? 

Coada lungă şi blondă a Cristinei prinsese o rază de 
lumină. Se strânse și mai tare, ţinându-l pe Patrick li- 
pit de ea. Ned puse o mână pe placa de scândură şi se 
întoarse, blocând vederea acolitului său. 

-Nu era decât o... frânghie galbenă care ţine draperia 
şi a picat lumina pe ea, răspunse el. 

Mormăind, celălalt se îndepărtă. Cristina răsuflă. 

-Cum te cheamă fetiţo? întrebă Ned încet. 

- Kirstie, spuse ea dându-și numele de alint. 

- E fratele tău, Kirstie? 

Ea ridică privirea. Ochii lui erau de un verde clar în 
lumina lămpii. Bucle negre îi înconjurau faţa slabă sub 
o pălărie ponosită. Zâmbea. Era chipeș. Voia să se în- 
creadă în el, aşa că încuviință din cap. 

-Stai aici până plecăm. Sunteţi în siguranță amân- 
doi, fetițo. Am eu grijă de asta. 


a o m 

Închise placa de lemn, lăsându-i în beznă. | 

Ea aşteptă până ce bărbaţii ieșiră, până ce se auziră 
cântecele păsărilor rupând tăcerea, cu băieţelul adormit 
pe umărul ei. În cele din urmă, auzi pași şi vocea lui 
Tati strigând. Strigă şi maică-sa, îngrijorată, și pe urmă 
câinele lătră și se avântă în sus pe scări. | 

- Aici! ţipă Cristina. Sunt aici și Patrick e în siguran- 
tă, cu mine. 


capitolul 1 


Scoţia, Comitatul Stirling 
5 ianuarie 1811 


Tot ce avea de făcut era să jefuiască o diligenţă. 

Doar asta, gândi Cristina Heron-Shaw, frământân- 
duşi degetele în faldurile rochiei de mătase crem bro- 
dată cu boboci de trandafir rozalii. Oare era nebună? 
Chiar că era şi îi plăcea, dar pe de altă parte nu avea 
de ales. Tati i-ar fi înţeles hotărârea, dacă ar mai fi fost 
în viaţă. 

Unchiul ei, reverendul Heron-Shaw, nu ar fi fost de 
acord, desigur; îi displăcuse profund viața fratelui său 
şi modul în care acesta încălca legea. Dar vicarul din 
Craigiston nu ştia că nepotul lui era în momentul de 
faţă zăvorât în temniţa din oraș sub numele de Patrick 
Kerr, căci își dăduse numele de fată al mamei. 

La cină, Cristina zâmbi dând din cap la cine ştie 
ce spunea mătușă-sa, doamna Mary Heron-Shaw, în 
timp ce schimba amabilităţi cu Edward Armstrong, 
Lord Dunallan, proaspătul moştenitor al titlului de vi- 
conte şi şerif. Ceva despre masa de Crăciun; ceva des- 
pre plăcintă. aie 

Tânăra femeie zâmbi în timp ce rotițele minții 
îi funcționau la viteză maximă. Chiar înainte de cină îl 
auzise din întâmplare pe Dunallan vorbindu-i ajutoru- 
lui său, domnul Rutledge. Ceea ce spuseseră o făcuse să 
intre în panică. Domnul Rutledge întotdeauna o scosese 

din minţi; dintele pe care îl avea acesta împotriva fami- 
liei ei mergea mult în trecut, la vremurile pe când era 
perceptor și tatăl ei reușea în mod constant să scape 
de el. Dacă Rutledge afla că tânărul Patrick Kerr era de 
fapt fiul lui Johnny Shaw, atunci Lar fi făcut să plătească 
pentru absolut tot. 

lar acum ea stătea vizavi de șerif și de ajutorul lui, 
punând la cale o nelegiuire. 

Toată seara îndurase politețea nesuferită a domnu- 
lui Rutledge. Acestuia îi făcea plăcere s-o tachineze, căci 
ştia prea multe - dar nu suficiente - lucruri despre nea- 
murile ei. Se întrebă dacă îl informase deja pe lordul 
Dunallan despre originile rușinoase ale nepoatei vicaru- 
lui. Dacă nu, cu siguranţă că avea să-i împuie capul cu o 
mulţime de detalii cât de curând. 

~ Într-adevăr, doamnă, plăcinta cu mere este delicioa- 
să, îi răspunse Dunallan soţiei vicarului. 

Vocea lui gravă era catifelată și convingătoare. Cristi- 
na îi mai aruncă o privire pe furiş. 

Era uimitor de chipeș, după cum şoptise mai devre- 
me verişoara ei, Lilias. Ceea ce era adevărat, avea un 
trup înalt, subțire și musculos, trăsături bine echilibra- 
te, bucle negre şi ochi verzi migdalați de o asemenea 
frumuseţe izbitoare, că de câte ori se uita la ea, inima 
ei o lua razna. 

Potoleşte-te, îşi spuse. Nu avea timp de comportări 
visătoare şi de aiureli aşa cum îi plăceau mai tinerei 
Lilias, așezată la celălalt capăt al mesei. Cristina avea 
prea multe pe cap, 

- Nepoata mea a făcut ea însăși plăcinta, explică mă- 
tușa Mary. E atât de înzestrată în tot ceea ce priveşte 
treburile dintr-o gospodărie şi e așa de bună la inimă! 
De exemplu, a trimis-o pe bucătăreasa noastră acasă la 
familia ei, în caz că vremea se înrăutățește în seara asta, 
şi a terminat ea însăși de gătit. lar plăcintele ei sunt la 
fel de minunate ca și firea ei miloasă. Suntem nespus de 
mândri de Cristina. 

- Aşa și trebuie, 

El zâmbi făcând o gropiţă în colțul gurii. Cristina își 
dori să nu fi observat asta. 

- O astfel de atitudine caritabilă şi astfel de talente 
sunt de admirat. 

Ce oribil! Se crispă din cauza încercărilor de peţi- 
toare ale mătușii ei. Fiecare doamnă din elita locală 
îi împingea bietului om în față câte o domnișoară. 
Era bogat, avea un titlu, era frumos şi neînsurat - o 
combinaţie rară în această regiune de la marginea ţinu- 
tului Highlands. Dar ea, una, nu voia să fie băgată pe 
gâtul nimănui. | Pa 

Totuşi, mai aruncă o privire spre viconte în timp ce 
acesta vorbea cu mătușa ei. Işi dori să-și reia discuția cu 
Rutledge; avea nevoie să afle mai multe despre planu- 
rile lui. | 

-Ştiu că în Highlands Crăciunul este sărbătorit 
mâine, pe șase ianuarie, îi spuse el doamnei Lindsay, 
soția morarului. Deşi Anul Nou - Hogmanay - tocmai 
a trecut. l 

-Da, aşa este. Noi ținem Crăciunul pe stil vechi, 
o sărbătoare care exista cu mult, mult timp în urmă. 
Doamna Lindsay, o femeie mai în vârstă, îmbrăcată 
într-o rochie de tafta neagră, zâmbi: Probabil că ţi-l 
aminteşti de pe vremea când veneai în vizită la bunici. 
Şi eu îmi aduc aminte de dumneata pe când erai un 
flăcăiandru, domnule. Erai foarte îndrăzneţ, spuse ea, 
făcându-i dojenitor cu degetul. 

- Numai uneori, doamnă, râse el. 

Cristina simți cum acel râs bogat, pe ton scăzut, i se 
topeşte în suflet. | 

- Ë regiunea asta, chiar mai jos de Stirling, conside- 
răm că facem parte din Highlands, așa că sărbătorim al 
doilea Crăciun, ceea ce nu se face prea des în zona de 
câmpie de unde vii dumneata, domnule. 

Oare păruse prea trufașă? Bărbatul acesta îi întune- 
ca minţile. | 

Ochii li se întâlniră şi privirea lui rămase țintuită 
în ai ei. 

-Nu este chiar zona mea, dar îmi place să locuiesc 
acolo. 

- Noi suntem din Highlands şi ne mândrim cu asta, 
declară soţia morarului. În sud, oamenii serbează Cră- 
ciunul cu mai puţine tradiţii şi mult mai puţină veselie 
decât aici, am auzit eu. Sunt foarte stricți în privința 
acestei zile, au loc slujbe solemne la biserică, magazinele 
sunt deschise și au doar nişte ramuri verzi atârnate dea- 
supra ușilor. De atâta veselie sunt ei în stare! 

- Ei, nu e chiar atât de rău, doamnă. Îmi amintesc 
într-adevăr niște sărbători de Crăciun excelente aici, în 
Highlands, de când eram doar un băieţel și-mi vizitam 
bunicii, surâse el. 

- Într-adevăr, aici era foarte vesel, cu petreceri şi dans, 
fu de acord și doamna. 

Apoi Rutledge se aplecă spre Dunallan să-i mur- 
mure ceva, iar Cristina își dori să poată auzi mai clar 
ce spunea. 

- Livrarea ar trebui să aibă loc în noaptea asta, 
murmură vicontele ca răspuns la o întrebare. 

În noaptea asta! Oare-și pierduse minţile de era în 
stare să-l supere pe noul șerif? Nu ştia încă ce să crea- 
dă despre el. Şi-l amintea pe bunicul lui, care fusese la 
rândul lui reprezentantul legii în ţinut. Bătrânul vorbea 
frumos de tatăl ei, admirându-i istețimea - şi îi plăceau 
licorile de contrabandă pe care i le aducea Johnny Shaw. 
Nepotul lui nu prea părea înclinat să treacă cu vederea 
asemenea activităţi ilegale. 

Circulau zvonuri cum că noul viconte nu avea să ră- 
mână în zona aceasta în pofida postului pe care-l pri- 
mise. Potrivit prietenelor mătuşii Mary, avea să vândă 
moşia, să-şi dea demisia din funcţie și să se întoarcă la 
Edinburgh, unde avea un cabinet avocăţesc, un conac şi 
o avere frumoasă. 

Chiar dacă nu era dispusă să recunoască asta, 
Cristina fusese cât se poate de conştientă de prezen- 
ţa lui întreaga noapte - normal, de vreme ce fratele 
ei era închis în temnița lui. Dar privindu-l acum pe 
Dunallan, simţi o atracţie pe care nu o putea nici 

explica, nici înţelege pe deplin şi pe care nu voia să o 
simtă deloc. 

Din fericire, trasul ei neglijent cu urechea inspirase o 
soluţie chiar pentru dilema cu care se confrunta. Planul 
ei impulsiv îl putea salva pe Patrick, dacă își făcea curaj 
să-l pună în aplicare. 

Mai devreme ascultase când Dunallan îi confirma- 
se lui Rutledge că anumite documente aveau să fie li- 
vrate în noaptea aceea, cu ordine pentru transferarea 
prizonierului la Edinburgh spre a fi judecat. Stăpâni- 
rea intenționa să dea un exemplu prin el, îi explicase 
Dunallan mohorât, în timp ce Rutledge păruse foar- 
te mulțumit. 

Tot ce avea de făcut, îşi spuse Cristina, era să se 
deghizeze, să oprească diligenţa, să vânture un pistol, 
să ceară documentele şi să se facă nevăzută. Întârzierea 
procedurilor îi dădea timp să-l elibereze pe Patrick și să-l 
ducă undeva în Highlands, unde se putea ascunde până 
ce îi era dovedită nevinovăția. 

O astfel de faptă nebunească avea un precedent. 
Stră-stră-străbunica ei se deghizase în tâlhar la drumul 
mare ca să oprească o diligență și să fure niște docu- 
mente care ordonau executarea tatălui ei prin spânzura- 
re, dându-i timp şi astfel salvându-l. Dacă Lady Grisell 
Cochrane putuse să o facă în secolul al șaptespre- 
zecelea, își spuse Cristina cu fermitate, și ea putea să o 
facă acum. La cei douăzeci și unu de ani ai ei, avea 
o fire foarte independentă, deși se întreba dacă o ți- 
neau și puterile să poată duce planul acesta nebunesc 
la bun sfârșit. 

Își îndreptă umerii, se învălui în șalul vernil şi atinse 
micul medalion pe care îl avea la gât, căci purta pan- 
dantivul lui Grisell, moştenit din generaţie în genera- 
ţie. Simţind că îi dădea curaj, zâmbi, prefăcându-se că 
urmărea ce spunea mătuşă-sa. 

-E un plan excelent, Cristina. O să-i facă atâta plăce- 
re lordului Dunallan! 

-Cece o să-i facă plăcere, mătuşă Mary? întrebă 
Cristina tresărind. 

- larăşi nu ascultai? Am spus că ar trebui să-i servești 
nişte dulceaţă tu însăți, de vreme ce tu ai făcut-o, şopti 
doamna. Cu siguranţă o s-o aprecieze! 

„Nu pare prea ușor de mulţumit“, se gândi Cristina. 
Chiar acum se arăta cât se poate de ferm în discuția cu 
Rutledge. Poate că era o partidă excelentă, dar nu voia 
să-i atragă atenţia în seara asta. 

-Mi se pare un gest prea direct, mătușă. 

„Nu la fel de direct precum jefuirea unei diligenţe.“ 

- Aici, în Highlands, nu ne ținem aşa de strict de re- 
guli, draga mea, mai ales în timpul sărbătorilor. Ne tra- 
tăm musafirii ca pe nişte membri ai familiei. Şi ştii că 
orice sac are peticul lui... 

- Şşşt, şopti Cristina disperată. 

Sigur că voia un soţ într-o zi, dar nu acum, nu pe 
acest bărbat. Voia să iubească din toate puterile și pen- 
tru totdeauna, dar nu încă. În plus, vicontele cel neso- 
ciabil nu avea cum să accepte o mireasă al cărei frate era 
în temniță și al cărei tată fusese contrabandist. Nici nu 
s-ar fi însurat vreodată cu o tânără care făcea planuri 
cum să-i fure documentele. 

-Se spune, să știi, murmură mătușa Mary, că are un 
venit considerabil, o casă în Edinburgh și o moşie în ți- 
nuturile de graniţă. Venea adesea pe aici când era copil. 
Acum că este stăpânul castelului, poate o să-l restaureze. 
Este așa un loc vechi și drăguţ! 

-Dar e complet dărăpănat, bombăni Cristina. 
Ar costa o avere să fie readus la viață. 

~- Dar este şi atât de pitoresc! Mă întreb dacă vrea să-și 
ia mireasă din Highlands, acum că este moșier aici. 

-Mai degrabă o să-și deschidă castelul numai pen- 
tru oaspeţii invitați la partide de vânătoare, comentă 
Cristina posacă. 

Nu-şi amintea să-l fi întâlnit pe Edward Armstrong pe 
când era copil în casa bunicului lui în timpul vizitelor 
pe care le făcuse ea la Craigiston, deși îi părea într-ade- 
văr ciudat de cunoscut. Poate că semăna foarte tare cu 
cineva din familia lui. Ceea ce conta acum mult mai 
mult era faptul că el era şeriful. 

Aflase de arestarea lui Patrick în timp ce stătea la 
niște prieteni în Highlands și primise vestea de la un 
văr care fusese cu fratele ei. Ajunsă în grabă mare la 
Craigiston, descoperise că Patrick își dăduse numele 
Kerr ca să-şi protejeze familia. Nu-l văzuse încă şi nu 
avea nici un motiv bun pentru care s-ar fi putut duce la 
temniţă de una singură. Mai aflase şi că bătrânul Lord 
Dunallan murise de curând, lăsând moşia unui nepot 
din sud care fusese imediat numit șerif în locul buni- 
cului său. Deşi poziția nu mai era moştenită prin eredi- 
tate, noul viconte era avocat la Edinburgh și intrase în 
barou, așa că stăpânirea îi oferise această funcţie. 

Acum, doamna Lindsay, văduva morarului, lăuda 
plăcintele şi talentele gospodăreşti ale Cristinei. Urlând 
pe dinăuntru, tânăra femeie își dori ca seara să se termi- 
ne odată. 

Unchiul ei se întinse de pe locul lui din capul 
mesei. 

-Domnule, bunicul vostru vorbea foarte frumos 
despre domnia voastră și spunea că sunteți interesat de 
istoria Scoției. Nepoata mea Cristina este şi ea foarte 
atrasă de istorie. 

- Eu doar citesc cu mult interes despre istorie, aşa 
cum fac mulți alți oameni, zise ea. Îmi place foarte mult 
poezia lui Scott, ca şi operele sale științifice. 

- Da, opera sa este fascinantă, încuviință Dunallan. 
Poemele sale epice mi se par excelente, mai ales în ceea 
ce priveşte aspectele istorice cuprinse în ele. 

Istoria şi Scott și gropiţele în obraji, şi buclele negre - 
iarăși simţea că se topeşte când ar fi trebuit să se gân- 
dească numai la misiunea ei. 

- Deci îl cunoaşteţi pe domnul Scott! 

-Mama mea îl cunoaște personal și a fost destul de 
amabil ca să-mi dea nişte sfaturi, deși opera mea este 
una de amator, continuă el cu sinceritate. Acum lucrez 
la o istorie a neamului Armstrong, căci strămoșii mei 
s-au bucurat de ceva notorietate ca haiduci la Graniţă. 

- Am citit şi eu despre curajoşii haiduci din Lowlands, 
spuse Cristina. 

-Şi în arborele genealogic al familiei noastre se 
întâlnesc astfel de nelegiuiţi, recunoscu vicarul. Stră- 
stră-străbunica mea... 

- Unchiule, lordului Dunallan nu i se va părea intere- 
santă povestea aceea, spuse Cristina în grabă. 

- Ba da, chiar mi se pare interesantă, stărui Dunallan. 
Vicarul mi-a pomenit de predecesoarea lui cea curajoasă 
mai devreme, când am fost în bibliotecă. 

- Familia lor are nelegiuiți chiar şi mai notorii în zile- 
le noastre, începu Rutledge. 

- O, dar nu vorbim niciodată despre ei! zise mătușa 
Mary. Nu-i așa, domnule Heron-Shaw? 

- Nu, într-adevăr, draga mea. Pe unii nu-i pomenim 
niciodată. 

Dunallan aruncă o privire spre Cristina, încreţindu-și 
fruntea. Ea încercă să facă o figură cât mai nevinovată. 

- Dar povestiţi-ne despre tâlharii de la Graniţă, dom- 
nule, îi ceru ea dintr-un impuls. 

-Bucuros o să vă povestesc despre asta, într-o zi, 
domnişoară Heron-Shaw, răspunse el privind-o cu o 
căutătură pătrunzătoare, 

- Vă rog, spuse ea, și își dădu seama că tonul ei fusese 
disperat. 

Punându-și degetele lungi în jurul paharului de 
vin, îl ridică în tăcere ca o jumătate de toast. „Domni- 
şoară Heron-Shaw, păreau a spune acei ochi şi acea 
mână ridicată, îţi ştiu secretele și vom vorbi tu și cu 
mine - singuri.“ 

Ea se crispă, îngrijorată. Sentimentul de vinovăţie şi 
anxietatea îi aprinseră imaginaţia. Cu siguranță bărba- 
tul se gândea numai la plăcintă cu mere şi frişcă și îl 
enerva faptul că încă o fată era împinsă așa de evident 
spre el. Nu avea cum să-i ghicească secretele, în afară 
de cazul în care domnul Rutledge îi făcuse deja acest 
deserviciu uriaş. În seara aceasta, nici nu ar fi fost prea 
departe de adevăr. 

Se uită într-o parte. Tot ce avea de făcut era să opreas- 
că diligenţa... 


Frumoasa cea vitează 375 


Mai întâi, avea nevoie de un pistol, de haine cu care 
să se deghizeze, un cal, un motiv pentru care să iasă din 
casă noaptea - şi foarte mult curaj. 


capitolul 2 


Tot ce avea de făcut era să supraviețuiască perioadei 
sărbătorilor... 

Şi acum, să supravieţuiască cinei la vicar acasă, se 
gândi Edward. Dar masa se terminase, vinul de porto 
fusese băut, jocul de cărți se încheiase și niște feliuțe 
fierbinţi de cartofi, coapte și sărate, fuseseră degustate 
cu multă plăcere alături de un sos aburind de smântână, 
miere și whisky. Acum trăsurile şi caretele erau aduse 
la ușă, iar doamnele își puneau bonetele și mantiile. 
Curând un servitor avea să-i aducă și lui pelerina și calul 
îl va aştepta la ușă. 

Oftă. Nu se așteptase să se simtă bine în seara aceea, 
dar îi plăcuse să se afle acolo și unul dintre motive, poa- 
te chiar cel principal, fusese nepoata vicarului. Drăguţă, 
inteligentă, directă în exprimare, pasionată de istorie - 
îi era greu să reziste unei astfel de combinaţii, dar inten- 
ţiona să o facă. 

Chiar dacă era acum viconte și proprietarul unui 
castel părăginit, și șeriful unui sat bizar din Highlands, 
nu avea nici o intenţie să zăbovească prea mult în zonă. 
Nici nu era dornic să-și găsească o mireasă şi să se aşeze 
la casa lui acolo sau în altă parte. Se aştepta în general 
ca viaţa de om căsătorit să fie plictisitoare, iar în opinia 
lui deja ducea o viață suficient de plictisitoare. 

Avea o lamentabilă pasiune pentru istorie și lectură 
şi nu se simţea în largul lui când participa la jocuri de 
cărți, curse de cai și petreceri. Prezenţa lui era foarte 
căutată în diferite cercuri, dar rareori accepta invitaţiile, 
după cum îi dicta firea lui aplecată mai degrabă spre 
studiu. Cercetările pe care le făcea acum despre Clanul 
Armstrong de la Graniţă îi erau mult mai prezente în 
minte decât căsătoria, spre veșnica frustrare a mamei 

sale din Anglia și a rudelor sale de pe ambele părți ale 
frontierei. 

- Sărbători fericite, Lord Dunallan, şi noapte bună, 
spuse doamna Lindsay. 

Era văduva unui moșier din zonă - adică, nu - era 
soția morarului, se gândi el; doamna care se mândrea 
foarte tare cu mantia ei de blană era văduva moșşierului. 
O singură figură și un singur nume îi captivaseră atenția 
în seara aceea. 

Cristina Heron-Shaw, care stătea în picioare alături 
de mătuşa ei, îi aruncă din nou o privire. La fel făcuse 
toată seara: priviri furişe, mici zâmbete, uneori încrun- 
tări. Astea toate îl prinseseră în plasă ca pe un peşte, 
deşi fata nu făcuse nimic deliberat. Ceea ce era cu atât 
mai atrăgător, gândi el. 

-Mă bucur că v-am cunoscut. Drum bun spre casă 
pe vremea asta, spuse femeia mai în vârstă, repetân- 
du-și urarea ori de câte ori strângea mâna cuiva pentru 
a-și lua la revedere. 

Ştia că doamnele în particular erau curioase în pri- 
vinţa lui: burlac, cu un venit decent, un birou de avoca- 
tură şi un castel, indiferent cât de amărât. Dar nu era o 
partidă atât de bună, căci nu se grăbea deloc. 

Chiar prietenii lui de la St. Andrews făcuseră pariuri 
că el avea să fie primul dintre ei care o să se însoare, 
ceea ce lui i se păruse demn de tot râsul. li părea rău de 
mamele dornice care nu conteneau să-i prezinte fiicele 
şi nepoatele lor la Edinburgh și acum acolo. Nu avea 
nici un rost, îi venea uneori să le spună. Nu încă. 

De la sosirea lui, cu două săptămâni în urmă, par- 
ticipase la trei serate dansante, cinci dineuri, o înmor- 
mântare și un botez, asta în timp ce învățase ce trebuia 
să facă în calitate de șerif și de viconte. O bună parte 
din timpul lui era devotată studiului cărților şi hârtiilor 
pe care le găsise în biblioteca bunicului. Apoi Rutledge 
venise cu o mulțime de cutii cu documente şi extrase 
din rapoartele ofițerilor pe care trebuia să le treacă în 
revistă, pe lângă alte lucruri de care trebuia să se ocupe, 

inclusiv de un tânăr ce se afla acum în arest și urma să 
fie curând transferat. 

Era destul să țină pe oricine ocupat, cu siguranţă, 
mai ales că regiunea era un punct nodal al traficului de 
băuturi spirtoase ilegale şi al comerţului liber de diferite 
bunuri. Ştia asta înainte să vină aici, căci mersese în pa- 
trulare cu bunicul lui și cu ceilalți, cu ani buni în urmă, 
dar nu se așteptase niciodată să ajungă șerif. 

Intenţiona să se întoarcă la Edinburgh imediat ce 
i se găsea un înlocuitor. Avea un birou de avocatură de 
care să se ocupe şi o casă foarte confortabilă și ordo- 
nată pe George Street cu un personal care ştia să-l lase 
în apele lui. Avea câţiva prieteni de încredere și relaţii 
foarte bune cu mama și fraţii lui. Ducea o existență 
paşnică şi plictisitoare şi avea de gând să o păstreze în 
același fel. 

În plus, mai fusese o dată logodit și părăsit. Tine- 
rețea, idealismul și o judecată proastă din partea lui ~ 
şi niște prefăcătorie din partea ei - fuseseră de vină. 
Nu era amărât din pricina asta, căci astfel câștigase ma- 
turitate și avea o altă perspectivă asupra lucrurilor, iar 
acum abia dacă-și amintea de ce o iubise pe fata aceea. 
La douăzeci şi nouă de ani, lipsit de orice responsabi- 
lități, se bucura de existența lui de avocat, cercetător 
amator și burlac liniştit. Desigur, de-a lungul timpului, 
avusese întâlniri discrete cu câteva amante, savurate în 
tihnă şi fără nici un fel de obligaţii. 

Dar moartea bunicului său și testamentul acestuia îi 
lăsaseră responsabilități neaşteptate - nu numai castelul 
şi îndatoririle civice, ci şi cutii întregi cu vechi docu- 
mente de familie. Posibilitatea de a le cerceta îl făcuseră 
să se bucure ca un copil care primise o găletuşă, nisip 
şi lopăţele. Abia aștepta să se întoarcă la hârtiile lui în 
seara asta. 

- Lord Dunallan, luaţi o plăcintă cu mere și pentru 
acasă, spuse atunci doamna Heron-Shaw. Ne-a rămas 
atâta mâncare, căci vremea proastă i-a împiedicat să vină 
pe unii dintre invitaţii noştri. 

- Vă mulţumesc, doamnă, dar nu o pot primi. 

Regulile de politeţe îi dictau acest lucru, deși ar fi 
vrut să accepte; își trimisese menajera acasă de Hogma- 
nay, iar în cămară mai rămăsese puțină mâncare. 

- Aluatul e perfect și umplutura absolut sublimă. 
Nepoată-mea a făcut-o, după cum ştiţi. 

- Da, ştiu. 

O văzu pe domnișoara Heron-Shaw înroşindu-se ca o 
piersică - ceea ce prefera el în loc de măr -, în timp ce 
mătușă-sa îi lăuda realizările. li păru puţin rău pentru 
fată, aşa cum era scoasă la mezat de ceilalți când în mod 
evident nu voia asta. 

- Sper că v-a plăcut masa, insistă mătușa. Ne bucu- 
răm nespus că aţi putut să veniți. 

- A fost o cină scoțiană excelentă! Mi-a adus aminte 
de copilărie, spuse el cu însuflețire, știind că prin asta 
avea să-i facă plăcere gazdei. Miel fript, legume asor- 
tate, pâine crocantă, deserturi delicioase - a fost un 
adevărat ospăț. 

Adevărul era că nu mai mâncase ca lumea de două 
săptămâni. Dar dacă spunea asta, întreaga suflare din 
ținut avea să afle până dimineaţă şi avea să se trezească 
la ușă cu platouri întregi cu mâncare. 

Când sosise la Castelul Dunallan, acolo se aflau o 
menajeră în vârstă, un om bun la toate şi o servitoare 
ameţită. Edward îi trimisese la familiile lor să-şi petreacă 
sărbătorile, vrând să aibă parte de liniște pentru cerce- 
tările lui. Castelul vechi era construit cu stil, dar acum 
era în stare destul de proastă și îi lipsea ordinea care 
domnea în casa lui bine deservită din oraș. În pivniţă 
se aflau provizii de pesmeţi, brânză şi mere și altfel se 
baza pe bucătăria destul de anostă de la Hanul Drouthy 
Wench de pe drumul principal. lar în castel descope- 
rise un depozit de whisky atât de bun, că o singură în- 
ghițitură i-ar fi ajuns oricui ca să-și potolească setea sau 
să-şi ostoiască amarul, după cum se spunea prin părți- 
le acestea. 

- Dacă mai ai plăcintă, Mary, poţi să le-o dai vecini- 
lor, sugeră doamna Lindsay. 

Doamna Heron-Shaw deja trimisese o servitoare să 
aducă nişte plăcinte înfășurate în hârtie maronie și le- 
gate cu sfoară. 

- Poftiţi, Lord Dunallan, insistă ea. Plăcintă cu mere, 
prăjitură cu gem, cu rubarbă și o prăjitură cu brânză. 
Tocmai bune pentru un burlac înfometat. 

Primi plăcintele care-i fuseseră practic împinse în brațe, 
aromele lor părândue-i-se nemaipomenit de îmbietoare. 

- Vă mulțumesc, doamnă, spuse el în cele din urmă, 
ușor jenat de generozitatea aceasta familiară pe care și-o 
amintea de pe vremea când era copil. 

- Mătuşă, dacă vrei, i-aș putea duce eu ceva doamnei 
MacDonell din josul străzii, se oferi nepoata. 

Edward se uită pe deasupra plăcintelor și întâlni pri- 
virea fetei. Ochii albaştri precum cerul şi genele lungi îi 
făcură inima să i-o ia la galop. Capul acoperit de cârli- 
onţi aurii deşi, ca de marţipan, îl făcu să simtă o foame 
aparte, şi nu de mâncare bună. 

De fapt, respiraţia i se întretăie și simţi ca şi cum i se 
deschisese inima. Dar nu putea, nu voia să fie vrăjit. 

-Nu uita că doamna MacDonell este infirmă și nu a 
putut să ni se alăture în noaptea asta, spuse nepoata. 

- A început să ningă. Ar putea fi periculos, Kirstie. 

- Ei, ninge doar așa, răzleț, și locuieşte aici, foarte 
aproape. Aș putea sta acolo ceva timp să-i țin companie, 
şi dacă se înrăutățește vremea aș putea rămâne și peste 
noapte. 

Zâmbi luminos, cu gropițe, frumoasă și neastâmpăra- 
tă ca un copil. 

Urmărind-o în liniște, Edward se gândi că ar fi fost de 
acord cu orice ar fi vrut ea. 

-Ei bine... Crăciunul este în mod tradițional mo- 
mentul când trebuie să te gândești la ceilalți și să faci 
acte caritabile, spuse mătușă-sa gânditoare. 

Nepoata vicarului zâmbi spre Edward. 

- Actele caritabile ar trebui să fie extinse la toată 
lumea de Crăciun, chiar și la deţinuţi, nu sunteți de 
acord, domnule? 


El clipi. 

- Adevărul este că, sincer să fiu, nu m-am gândit ni- 
ciodată la asta. 

-Ar cam trebui, replică ea fără ocolişuri. 

- Domnișoară, omul care se află acum în temnița 
noastră nu poate fi eliberat, spuse Rutledge făcând un 
pas spre ei. Poate că tânăra a uitat că indivizii care fac 
contrabandă sunt nişte infractori. 

- Și ei au dreptul la acte de caritate aşa cum are orici- 
ne, îl puse ea la punct. 

Uimit de ideea care-i străfulgeră prin minte, Edward 
ridică o sprânceană. 

- Nu e un obicei prea întâlnit să se ofere privilegii de 
sărbători pentru deţinuţi, dar am putea să ne gândim 
la asta. 

Dădu să răspundă, dar mătușă-sa o trase de braţ ca 
să își ia rămas-bun de la ceilalți oaspeţi. Edward se uită 
după ea, apoi restabili echilibrul plăcintelor care se în- 
clinaseră între timp. 

-Ai grijă, Dunallan, murmură Rutledge. Fata aceea 
frumuşică are niște rude foarte dubioase. Tatăl ei era 
Johnny Shaw. Bunul reverend avea şi o oaie neagră 
în familie. 

Încruntându-se, Edward își ascunse surprinderea, 
dar mintea lui începu să se învârtă. O cunoscuse pe 
sora lui Johnny Shaw cu ani buni în urmă. Cu siguran- 
tă Cristina Heron-Shaw nu avea cum să fie... 

Kirstie, așa îi spusese mătușă-sa. Uluit, aruncă o pri- 
vire spre fata care stătea în apropiere, cu spatele spre el, 
lumina lămpii răspândind raze aurii prin părul ei blond. 
În momentul acela își dădu seama. 

- Într-adevăr, murmură el. 

- Vicarul şi soția lui au luat-o după moartea tatălui 
ei și au avut grijă să fie crescută şi educată cum cuvine, 
explică Rutledge. Un frate mai mic a rămas pe-aici cu 
mama şi unchii ei, cred. Nişte pungași și răufăcători, 
cu toţii, 

- Tatăl ei nu a fost niciodată prins și nici acuzat 
oficial. 

- Faptul că a fost împuşcat de un om al legii în timp 
ce se ocupa cu activităţi de contrabandă este o acuzaţie 
suficientă. Ai mers şi tu cu noi într-un raid o dată, când 
bătrânul Dunallan era plecat. Mai ţii minte, Ned? 

- Îmi amintesc, murmură Edward privind-o pe tână- 
ra Kirstie. 

Crescuse şi devenise o tânără superbă. În continuare 
cu spatele spre el, își întoarse puţin capul. Într-adevăr, 
era minunată. 

Vicontele simţi din nou un fior în piept, acum că în- 
ţelegea de unde venea senzaţia de familiaritate pe care o 
simţise față de ea. Cu unsprezece ani în urmă întâlnise 
o copilă care-și apăra fratele mai mic. Ceea ce simţea în 
seara asta nu era altceva decât o reacție la o amintire 
vagă, își spuse în sinea lui. Nimic altceva. 

-Să vă consideraţi avertizat, domnule, repetă Rutledge. 

- Sigur, încuviință Edward. Arthur, pot să-ți amin- 
tesc că aştept livrarea unui pachet în seara asta de la 
Edinburgh. Şi am și eu un alt pachet de trimis. 

- Da. Ciudat, ținând cont că este Ajunul Crăciu- 
nului, dacă-mi permiteți. 

-Curtea consideră această chestiune foarte presantă, 
Documentele conţin ordine privind... musafirul nostru, 
spuse el cu grijă, care au fost întocmite săptămâna trecu- 
tă și, după cum ştii, din cauza vremii potrivnice din sud 
nu au putut fi livrate. 

- Mă bucur că va fi transferat ca să intre la judecată. 
În regiunea aceasta din Scoţia se petrec prea multe acte 
de contrabandă. Poate că soarta acestui pungaș va servi 
la descurajarea altora. 

- Încă nu i s-a dovedit vinovăția. 

- Eu însumi l-am prins asupra faptului, și asta pentru 
mine e destul. Vremea rea s-a mai îndreptat în Lothian, 
am auzit eu, continuă Rutledge. Vicarul povestea că o 
cunoştinţă de-a lui nu a putut ajunge astăzi aici din cau- 
za zăpezilor căzute mai spre sud. 

- Drumul spre Stirling este practicabil acum, aşa mi 
s-a spus. 

- Dar fulgii aceia deşi care cad afară s-ar putea să în- 
semne că noi vom ajunge să fim înzăpeziți. Am aranjat 
ca domnul Gordon să mă înlocuiască la paza arestului 
în seara asta, ca să-mi pot petrece Ajunul Crăciunului 
cu soția și familia. Dar acum se pare că va trebui să îl 
aştept pe curierul acela. 

-Nu e nevoie. O să veghez eu la apariţia curierului - 
şoseaua trece pe lângă castel. Să stea domnul Gordon de 
pază la arest, dacă vrea. Du-te acasă la familia dumitale. 

Edward simţi un junghi de părere de rău, dar el însuşi 
alesese să fie singur de Sărbători. Imediat simţi compa- 
siune față de flăcăul care era și el singur, închis în arest 
în noaptea aceea. 

- Patrick Kerr mi se pare un flăcău cumsecade, îi spu- 
se lui Rutledge. Poate mă duc să-i duc plăcintele astea 
mai târziu. 

- Nu ar trebui să beneficieze de nici un privilegiu, 
domnule. El şi camarazii lui se îndeletniceau cu activi- 
tăți de comerț liber. Ceilalți au fugit şi l-au lăsat pe el 
să plătească oalele sparte. Orice pedeapsă ar primi este 
binemeritată. 

- Poate, dar insistă că era în drum spre Edinburgh 
pentru a-și începe primul an la universitate, că din în- 
tâmplare a trecut să-şi viziteze verii şi că nu este contra- 
bandist. 

-Şi aţi crezut? Eu am văzut că există motive să îl 
arestez și de asta am făcut-o. Vorbeaţi de două pachete? 
întrebă Rutledge, schimbând subiectul. 

- Da. Celălalt este pentru un prieten. Curierul poate 
să-l ia pe acela în seara asta. Domnule, îţi urez Crăciun 
fericit. 

Edward se întoarse să-și ia rămas-bun în sfârșit de la 
reverendul Heron-Shaw şi de la familia acestuia, uitân- 
duse în jur după nepoată - fiica lui Johnny Shaw, se 
corectăel însuși - care fuseseacolocudoarcâteva momente 
în urmă. 

-Vă rog, transmiteți complimentele mele nepoatei, 
le spuse atunci gazdelor. 

- O, dar vă puteţi lua singur la revedere! zâmbi mătu- 
şa. Uitaţi-o, acum tocmai iese din bibliotecă. 

Aproape că-l împinse în direcția aceea. Fata se opri în 
hol, unde lampa cu gaz de pe masă împrăștia o lumină 
pâlpâitoare. 

Domnișoara păru speriată la vederea lui și-și îndesă 
ceva sub pelerina neagră pe care o avea pe un braţ. 

- Lord Dunallan! Tocmai voiam să ies... 

- Tocmai voiam să plec... spuse şi el în același timp. 

-Ce seară plăcută, continuă ea politicoasă, deși cu 
glas tremurător. 

-A început să ningă viscolit, răspunse el, aruncând 
ochii spre ușa de la intrare. Vă pot însoţi până la ve- 
cini? Nu plănuise să se ofere, dar cuvintele îi ieșiră 
în mod natural de pe buze. Ar fi în drumul meu, se 
scuză oarecum. 

-Mă descurc... dar vă mulțumesc, adăugă ea. 

- Bine. El ezită, brusc nemaivenindu-i să plece. Tre- 
buie să plec. Şi mie... mi-a plăcut foarte tare seara asta. 
Plăcinta cu mere a fost delicioasă. 

Şi ea ar fi fost delicioasă - aşa dulce și cu rotunjimi 
şi moliciuni, cum era, sub mâinile și buzele lui. Îşi opri 
gândul acesta nevrednic, dar nu se putu abţine să nu o 
măsoare din cap până în picioare. 

O sclipire îi atrase atenția. Oare ce își îndesase sub 
pelerină? 

Obiectul arăta precum un pistol cu tocul învelit în 
alamă peste lemn. Dar lumina din hol era destul de 
scăzută; cu siguranță nu văzuse decât cotorul aurit al 
unei cărți. 

-Îi duci ceva de citit doamnei MacDonell? 

- O, da! Noapte bună, Lord Dunallan. 

Făcu un pas pe lângă el, o făptură grațioasă și aurie în 
luminile şi umbrele create de lampă. O urmă, iar ea se 
opri să-i dea mâna în cadrul ușii, direct, bărbătește, așa 
cum o făceau multe scoţience. li plăcu atingerea delica- 
tă, moale, rafinată în palma lui. Apoi o luă din loc, cu 
plăcintele în mână. 

Călărind prin întuneric pe drumul de întoarcere 
spre Dunallan, îi trecu prin cap că dacă ar fi fost în 
căutarea unei mirese în Highlands ~ ceea ce nu era - 
atunci odrasla cu părul de aur a lui Johnny Shaw ar fi 
fost întâia lui alegere, indiferent de ce făcuse tatăl aces- 
teia. Se întrebă în trecere dacă ei i-ar fi plăcut un vi- 
conte plictisitor şi aplecat spre lectură care nu era deloc 
un gentleman obișnuit cu mondenităţile și activitățile 
mai interesante. 

Toate acestea nu erau mai mult decât un vis de mo- 
ment într-o noapte lină de ninsoare. Mai întâi, erau 
multe lucruri care aveau nevoie de atenţia lui - înce- 
pând cu niște pachete şi o diligenţă. 


capitolul 3 


Aerul rece și aspru, mlaștina deschisă la culoare 
datorită razelor de lună şi zăpezii căzute, calul nemiș- 
cat pe poteca înghețată - şi Cristina tremurând în șa, 
gândindu-se că era complet nebună să stea acolo aş- 
teptând să jefuiască o diligență. Mângâie gâtul iepei 
maronii a unchiului ei, împrumutată pentru a ajunge 
până la doamna MacDonell, și oftă. După ce dusese 
merindele şi stătuse puţin la taclale cu bătrânica, își 
schimbase veșmintele într-un hambar și o luase pe dru- 
mul către Stirling. 

Ce Dumnezeu spuneai ca să opreşti o diligenţă? 
Banii sau viaţa, strigau în vechime tâlharii la drumul 
mare din Anglia, Dick Turpin şi Jack Şaisprezece-laţuri 
şi alții asemenea lor. Istoria scoțiană cunoștea doar 
câţiva de teapa lor, cuprinzând mai degrabă un număr 
foarte mare de contrabandiști de whisky şi hoţi de 
vite în loc de briganzi - asta în afară de legendara ei 
stră-stră-străbunică. 

Johnny Shaw i-ar fi aplaudat curajul pe care-l dovedea 
în seara asta. Nu fusese niciodată un hoț, pur şi sim- 
plu fusese un învățător iubitor de pace și linişte și un 
practicant al comerțului liber spre bunăstarea familiei 

și vâlcelei sale. Şi fusese ucis de perceptori într-o noapte 
cu lună plină înainte să fie prins și spânzurat pentru 
credinţele sale. 

Şi viaţa ei era în pericol în noaptea aceasta, de dragul 
unui document menit pentru şerif. Își drese vocea şi 
apoi, pe un ton scăzut, repetă: 

- Dă-mi pachetul, spuse aspru. Daţi-mi tolba cu cores- 
pondenţa, vă rog, domnule. 

Oftă. Avea o voce de școlar. Suflă aburi în aerul 
geros şi-şi înfăşură strâns șalul negru în jurul feţei 
şi al gâtului. Altfel, era îmbrăcată cu haine bărbă- 
teşti - o manta neagră de lână, pantaloni până la ge- 
nunchi și o haină neagră de stofă. Purta cizme negre 
din piele, cam înalte pentru ea, cu carâmbul răsfrânt 
la coapsă. O pălărie cu boruri late îi acopereau părul 
auriu care ar fi dat-o de gol. 

Lucrurile îi aparţineau lui Patrick, care era înalt și 
subţire; le adusese la Craigiston în caz că el ar fi avut 
nevoie de haine cumsecade pentru proces sau înmor- 
mântare. Deşi nu anticipase nevoia aceasta neașteptată, 
fie şi aşa. 

Îndesase într-un buzunar al mantiei pistolul antic 
din lemn şi alamă care îi aparținuse odinioară stră- 
stră-străbunicii ei. Fără praf de puşcă și glonţ, îi mai și 
lipsea o siguranţă, ceea ce îl făcea imposibil de folosit. 
Luase moştenirea aceasta de familie din panoplia de 
pe peretele bibliotecii - Dunallan aproape că o văzuse 
cu el în mână - şi intenționa să-l pună la loc cât de 
repede putea. 

Păcatele pe care urma să le săvârșească erau nu- 
meroase, gândi ea, dar toate vizau binele lui Patrick. 
Cu puţin noroc, mătușa și unchiul ei nu aveau să afle 
niciodată că deţinutul din arest era propriul lor nepot, 
iar orice vină ar fi căzut în seama ei. Nu punea la îndoia- 
lä nevinovăția lui Patrick, ştiind că dispreţuia peste poa- 
te activităţile de contrabandă care cauzaseră moartea 
tatălui lor. Era pe drum spre Edinburgh ca să-și înceapă 
studiile la universitate. Un văr îi dăduse de ştire despre 
necazul fratelui ei, povestindu-i că băiatul stătuse peste 

noapte la nişte veri implicaţi în continuare în comerțul 
liber şi fusese prins la mijloc. Aceştia reușiseră să scape, 
dar el fusese arestat. 

Toate acestea se petrecuseră înainte de sosirea lui 
Dunallan, iar ordinul de transferare a lui Patrick 
era deja pe drum. În seara asta ea avea să fure hârtiile cu 
pricina şi a doua zi avea să-l convingă pe Rutledge să-i 
permită deţinutului să-l viziteze pe vicar în perioada 
sărbătorilor. Apoi intenţiona să-l trimită pe fratele ei 
cât mai repede înapoi în Highlands fără a-l implica pe 
unchiu-său. 

Acesta era planul pe care-l pusese la cale. După so- 
sirea lui Dunallan cel ferm şi perspicace la Craigiston, 
îl putea ajuta pe Patrick acum ori niciodată. Îl binecu- 
vântă în sinea ei pe noul șerif pentru că menţionase po- 
vestea cu documentele și astfel o inspirase să facă acest 
nou plan. 

Zăpada se așternea liniştită pe pământ, dându-i o sen- 
zaţie de calm. Se uită la aburii înghețați pe care îi scoteau 
şi ea şi calul, ascultă vântul, fornăitul iepei, scârțâitul pe 
care-l făcea șaua de piele. Mâinile ei, deși în mănuși, și 
picioarele încălțate cu cizme erau totuși reci. Îşi dori cu 
disperare să se termine odată noaptea asta. 

n sfârșit, auzi tropotit de copite și zăngănit de roți. 
şi îndreptă spatele, cu inima bătându-i nebunește, 
țeapănă pe cal, ascunsă de copacii de pe marginea dru- 
mului. Curând văzu un vehicul tras de doi cai care toc- 
mai dădea curba, apropiindu-se la pas. 

Îi veni să se întoarcă şi s-o ia la fugă, dar gândul la 
stră-stră-străbunica ei cea vitează îi pecetlui încă o dată 
hotărârea. Lady Grisell Cochrane așteptase şi ea exact la 
fel şi își atinsese scopul. Asta îi dădu Cristinei speranță. 
Cu un deget înmănușat își atinse micul medalion să-i 
poarte noroc. 

Acum ploaia se amesteca cu un fel de lapoviță înmu- 
ind pământul, copacii, pălăria și umerii ei. Văzu că ve- 
hiculul care se apropia era doar o caretă trasă de doi cai, 
cu doi bărbaţi pe băncuţă. Miji ochii, judecând distanța 
până la drum, și aşteptă. 

„Acum, Kirstie, își spuse. Acum!“ Trăgând aer în 
piept, îşi îmboldi calul să iasă pe potecă. 

- Staţi! strigă ea, îngroșându-și vocea. Opriţi! 

Calul din față necheză, iapa ei se smuci nervoasă. 
Vizitiul trase de frâie. 

-Ce e asta! strigă el. Ce vrei? 

Ea își flutură biciul, nedorind să scoată la iveală pis- 
tolul cel vechi și inutil decât dacă era absolut necesar. 

-Te rog, domnule, dă-mi tot ce ai de valoare! 

- Blestemat să fii! Un tâlhar la drumul mare aici? făcu 
vizitiul. 

- Unde e pistolul meu... Cel de-al doilea bărbat dădu 
să-și bage mâna în buzunarul de la haină. 

- Stop! Cristina pocni din bici. Am auzit că aveţi la 
voi ceva de valoare! Daţi-mi ce aveţi și mergeţi în dru- 
mul vostru! 

- Avem la noi doar hârtii, nu monede! strigă vizitiul. 

-E un flăcău, murmură celălalt. Sau o fată, jur. Tu! 
Du-te acasă la mamă-ta și suge nişte țâţă! 

Vizitiul izbucni în râs. 

Se așteptase să întâmpine rezistență, dar nu să fie 
gonită astfel. Brusc, în mâna celui de-al doilea bărbat 
apăru un pistol, cu ţeava lungă scânteind ameninţător. 

ngrozită, îi veni să o ia la sănătoasa. Calul ei simţi asta 
şi se mișcă neliniștit de pe un picior pe altul. 

Își scoase pistolul cel vechi cu mâinile tremurânduei. 

- Pune-l jos sau trag, strigă ea încercând din răsputeri 
să-şi îngroașe vocea. 

-la ăla de-aici! Taică-tău ştie că îl ai? Lasă-ne să tre- 
cem, sau o să fie vai de tine! răcni vizitiul. E doar o 
fătucă nebună care ar trebui să doarmă la ora asta, îi 
mormăi celuilalt. 

- Aruncaţi-mi tot ce aveţi de valoare! 

-Sunt numai nişte hârtii, prostănacule! Vizitiul flu- 
tură un săculeț de piele. Ce vrei cu astea? 

- Mai bine ia-o la fugă înainte să trag! strigă bărbatul 
cu pistolul. 

-Nu vreau nimic rău, spuse ea în grabă. Doar hârtiile 
alea, rogu-vă, domnule. 

- Rogu-vă, auzi la ea, ce maniere de fătucă educată, 
râse vizitiul. Dă-i drumul! 

- Daţi-mi hârtiile și salvaţi-vă! 

- De cine, de o fătucă prostănacă? 

- Da! strigă ea, îndreptând pistolul spre ei încă o dată, 
rugându-se ca bluful să fie cât de cât convingător. 

Bărbaţii mormăiră, clătinară din cap, şi apoi vizitiul 
aruncă un obiect înspre ea. Cristina se întinse să-l prin- 
dă, balansându-și pistolul, biciul şi frâiele. Proiectilul 
trecu pe lângă degetele ei înmănușate, iar ea își dădu 
seama că era o sticlă, nu pachetul de documente pe care 
îl voia şi nici o armă. Se feri rapid, dar sticla trecu pe 
lângă sprânceana ei și lovi şi calul într-o parte înainte de 
a cădea pe jos. Speriat, patrupedul se legănă pe picioare 
și se dădu înapoi. Cristina alunecă din șa, apoi se izbi 
cu putere de pământ aproape fără să mai poată respira. 
Se rostogoli chiar când iapa se ridică în două picioare 
şi se întoarse în loc, izbindu-se în calul din frunte, care 
necheză și o luă într-o parte. 

Careta se smuci brusc și bărbaţii începură să strige. 
Și iapa Cristinei se îndepărtă. 

Ridicându-se, împiedicându-se în mantie, văzu un 
pachet pe drum și se aruncă asupra lui, smulgându-l și 
îndesându-l în vestă. Când se ridică din nou, piciorul 
i se învârti în cizma mult prea mare și simţi o durere 
ascuţită fulgerându-i glezna. O luă la goană, clipind de 
durere, disperată să-și prindă calul și să scape, în timp ce 
careta zăngănea îndepărtându-se pe drum. 

Şchiopătă după iapă, care ezită un moment. Cristina 
se aruncă înainte și apucă căpăstrul înainte ca iapa să o 
poată lua din loc din nou. Țopăind din cauza piciorului 
rănit, se chinui să se urce în șa, strânse frâiele şi îndrep- 
tă capul calului spre Craigiston. 

Greutatea pachetului învelit în pergament o liniştea. 
În ciuda tuturor vicisitudinilor, reuşise să pună mâna 
pe documentele destinate șerifului. Acum spre casă... 

Aruncă o privire peste umăr tocmai când un alt călă- 
reţ apăru dintre copaci şi se năpusti înspre ea. 

capitolul 4 
„Ce dracu'?*“ 

Edward își mână armăsarul cel negru prin întuneric, 
hotărât să urmărească tâlharul pe care tocmai îl spio- 
nase de-a lungul drumului încercând să-l jefuiască pe 
curier. Însă caii caretei se speriaseră şi o luaseră la goa- 
nă cu vehicul cu tot, iar calul hoţului îşi aruncase și el 
călăreţul din şa. Omul înșfăcase ceva de pe drum, apoi 
încălecase la loc şi o pornise în direcția opusă. 

Era uimit să vadă un tâlhar la drumul mare acolo, 
din toate locurile posibile, şi în noaptea aceea, din toate 
nopțile posibile. Înjurând printre dinţi, îl urmă la pas 
iute. Nu numai pentru că el era şeriful, ci şi pentru că el 
era cel mai probabil victima jafului. 

Hoţul dispărea rapid în umbră. Trecând prin locul 
unde se desfășurase confruntarea, Edward văzu o tolbă 
mică de piele pe pământ. Opri calul, se aruncă jos și o 
luă. Era goală. 

Firar să fie! Documentele lui dispăruseră. Erau niş- 
te documente de neînlocuit - nu hârtiile primite de la 
tribunal, care erau acum în siguranţă în buzunarul lui, 
ci pachetul pe care i-l dăduse el curierului cu numai o 
jumătate de oră înainte. 

Știind că destinatarul îl aștepta deja, plătise foarte 
scump pentru a fi dus cu cea mai mare repeziciune în 
Lowlands și mai adăugase încă ceva pentru ca mesa- 
gerii să se bucure de o cină bună şi să rămână peste 
noapte la Hanul Drouthy Wench de-a lungul drumu- 
lui spre Stirling. 

Atunci observă pistolul. După ce-l ridică și observă 
cât de vechi era şi că de fapt nici măcar nu avea cum să 
funcţioneze, îl puse în buzunarul hainei, apoi încălecă 
şi porni după bandit. Voia înapoi hârtiile acelea și in- 
tenţiona să facă o arestare pentru fapta care se petrecu- 
se chiar sub ochii lui. Trebuia să se grăbească; ticălosul 
acela insolent era deja departe, în ciuda faptului că din 
cer curgea în continuare zăpadă amestecată cu lapoviţă. 

Edward mână calul înainte peste o suprafață mai so- 
lidă, dar nu ușor de parcurs, deoarece era acoperită cu 
pietre ascuţite. În faţă văzu siluetele întunecate, aproape 
fluide, ale calului și ale călărețului. 

Vântul rece, armăsarul care sălta sub el peste frun- 
zele uscate și îngheţate de pe jos şi vâltoarea urmăririi 
îl revigorară după cina îmbelşugată. Merse mai de- 
parte; la un moment dat, hoţul ieși de pe drum şi intră 
pe o potecă despre care ştia că trece printre mlaștini pe 
lângă Dunallan. 


Totul mersese prost, de la curierii care o contrazise- 
seră până la calul care se împiedicase şi faptul că fusese 
trântită la pământ şi se lovise. Acum mai era şi urmări- 
tă. Oare pornise după ea unul dintre vizitii? 

Măcar avea documentele. Dacă putea să scape în 
bezna pădurii, banditul la drumul mare şi ordinele pri- 
vind judecarea fratelui ei aveau să dispară odată cu ea. 
Și apoi era mai bine să uite pentru totdeauna acest Ajun 
al Crăciunului, gândi Cristina aplecându-se înainte, în- 
curajând calul să alerge şi mai repede. 

Drumul mare era un teren prea deschis, aşa că îl pă- 
răsi pentru a alege o cale mai scurtă, o potecă ce trecea 
peste mlaștină, pe lângă Dunallan înspre Craigiston. 
Atunci mai aruncă o privire înapoi peste umăr... 

Urmăritorul ei era în continuare acolo, iar distanţa 
dintre ei se micșora. 

Cu inima bătându-i să-i spargă pieptul, se aplecă îna- 
inte, cu genunchii strânși, simțind cum coama iepei îi 
mângâia faţa. Dacă era prinsă, avea să fie foarte rău și 
pentru ea și pentru Patrick, dacă legătura lor de rudenie 
era dată în vileag. Trebuia să scape de călăreţul insistent 
din spatele ei. 

Un crâng de copaci ce se vedea în dreapta putea să-i 
ofere loc să se ascundă, își zise. Mânând calul de-a lungul 
unui intrând prin terenul mlăștinos unde urmăritorul 
n-o putea vedea, Cristina încetini ca să intre în desişul 
de pini. Când alunecă jos din şa se crispă de durere, căci 
îşi lăsă toată greutatea pe gleznă. Apoi scoase pachetul 

din vestă şi îl îndesă sub un covor de ace de brad la baza 
unui copac. Mirosul pătrunzător de brad o învălui din 
toate părţile. 

_ Aşteptă, mângâind calul şi încercând să-l potolească. 
În liniştea care se lăsase se auzea tropăit de copite în 
depărtare, peste mlaștină. Călărețul era acolo. Cu ini- 
ma bătându-i cu putere în piept și ţinându-și respiraţia, 
stătu nemișcată până se estompă zgomotul. Ușurată, își 
dădu seama că el îşi continuase drumul pe poteca pe 
care mersese ea iniţial. 

Când i se păru că bărbatul dispăruse din peisaj, se 
folosi de o piatră ca să se suie din nou în șa. Era fericită 
că tatăl ei o crescuse la fel de independentă ca și pe 
fratele ei. Chiar o luase cu el uneori la diverse trans- 
porturi cu produse de contrabandă, desigur, cele care îi 
păruseră suficient de sigure, şi îi povestise cu mândrie 
istoria lui Lady Grisell. Cristinei îi plăcuseră la nebunie 
poveştile, aventura și emoția şi, bineînţeles, atenţia pe 
care i-o acorda Tati. 

Oare ce ar fi crezut Tati acum? Precis ar fi înţeles. 
Mereu îi spusese să aibă grijă de fratele ei mai mic, şi 
tocmai asta intenționa să facă. 

Pe când ieşea din desișul de pini, Cristina fu din nou 
cuprinsă de acel sentiment puternic de anticipație pe 
care îl simţise pe vremuri, de acea încântare de a se con- 
frunta cu partea mai periculoasă a vieții. Adevărul era 
că nu-i plăcuse niciodată să stea retrasă şi să brodeze 
ori să le servească prietenelor ceai în salonaș. Ea voia 
aventură. Nu mai regăsea senzaţia de libertate, curaj și 
risc decât în cărți, unde imaginaţia ei putea ţine pasul 
cu firul naraţiunii. 

n timp ce călărea peste mlaştina întunecată, speră 
că spiritul lui Lady Grisell era şi el mândru de ea și că 
doamna avea să vegheze asupra stră-stră-strănepoatei ei 
în seara aceasta, 

Ceea ce poate că era adevărat. Lapoviţa încetase, 
deşi câţiva fulgi mai cădeau în continuare, iar urmări- 
torul dispăruse. Cristina o luă înspre sat, mulțumită că 
acum era în siguranţă și că avea documentele în mână. 

Curând Patrick avea să fie liber şi nimeni nu avea cum 
să afle... 

De nicăieri, din umbră, apăru călărețul, o siluetă ec- 
vestră întunecată, chiar lângă ea. Încercă să mâne iapa 
mai repede, dar în momentul acela un braţ îngrozitor 
de puternic se întinse să o cuprindă de talie şi să o ri- 
dice din şa spre el, deși ea se luptă cu toate puterile să 
se împotrivească, 


Edward se întinse, dar hoţul, foarte flexibil şi agil, se 
răsuci şi reuși să se elibereze. Imediat după aceea însă, 
căzu la pământ drept între cei doi cai care alergau. 

Oprind imediat armăsarul ca să nu-l calce în picioa- 
re, vicontele se uită în jos. Tâlharul zăcea nemișcat, o 
siluetă subţire, acoperită de o pelerină mare. Celălalt 
cal mai alergă puţin, dar apoi se opri să pască în apropi- 
ere. Animalul trebuia prins; Edward nu voia să-l lase să 
hoinărească în sălbăticie prin frigul acela şi lapoviţa care 
începuse din nou, îngheţată și deasă. 

Mai întâi banditul. Descălecă şi îl împinse cu picio- 
rul, dar nu primi nici o reacție. Îngenunche în noro- 
iul rece să-l zgâlțâie de umăr și să-l bată pe obraz. Faţa 
acestuia era palidă și moale sub pălăria neagră și fularul 
care-i ascundea trăsăturile. 

Era un flăcău imberb, gândi el, pus pe fapte rele în 
ajunul unei sărbători - de ce oare? Îl luă în braţe și îl 
purtă până la calul lui, unde-l puse ușurel peste mânerul 
de la şa. Ridicându-și piciorul în scăriță, încălecă şi el. 

Îngrijorat că era posibil să se fi lovit la cap, îl spri- 
jini pe băiatul inconştient de umărul lui. Gândindu-se 
la propriii nepoți, la copiii fratelui lui, Edward simţi o 
pornire de compasiune. Oare ce-l făcuse să iasă tocmai 
atunci, când cei mai mulți oameni petreceau alături de 
familiile lor? 

El nu avea familia alături de sărbătorile acestea - dar 
acum avea un suflet pierdut de care să se ocupe. Știind 
bine că ar fi trebuit să-l arunce pe băiat în temnița de 
la primărie, alături de celălalt tânăr deținut, ezită puţin. 


n anii ani 

Pe deasupra, drumul până la Craigiston i-ar fi putut 
agrava starea, dacă într-adevăr se lovise serios. 

Prin ninsoarea şi lapoviţa care cădeau în continuare, 
Edward întoarse calul și-l struni imediat, astfel încât să 
o ia spre Castelul Dunallan. 

Banditul se mișcă, gemu şi-şi duse mâna înmănuşa- 
tă la cap. Ochii i se deschiseră, iar în lumina zăpezii 
Edward constată că erau foarte frumoși - şi foarte cu- 
noscuți. La vederea lui, hoțul icni şi leșină. 

Vicontele se încruntă. Ştia ochii aceia, ştia fața aceea. 

Nepoata vicarului - fiica lui Johnny Shaw - era un 
tâlhar la drumul mare. 

njurând printre dinți, grăbi ritmul, în același timp 
având grijă de fată să nu cadă, şi urcă cu grijă panta 
până la castel, apoi mână calul peste pajiştea cu iarbă 
înghețată spre intrare. 

Fata se trezi şi începu să se lupte, dând din mâini și 
din picioare și încercând să scape. Aproape că alune- 
că de pe cal, obligându-l pe Edward să descalece alături 
de ea. El reuşi să aterizeze pe un genunchi, fără să dea 
drumul prizonierei. În momentul acela pachetele legate 
cu frânghie de partea din spate a șeii căzură din cauza 
e i bruște și tot ce era înăuntru se împrăștie pes- 
te el. 

Uitase de plăcinte. 

n timp ce umplutura dulce i se scurgea pe cap și pe 
umeri, o ridică pe domnișoara Heron-Shaw în picioare 
şi o aruncă fără nici un fel de ceremonie pe umăr, 

Deschise ușa cu piciorul și din câţiva pași traversă 
holul și ajunse la scări. Nu cântărea mai mult decât un 
fulg, fata asta capabilă să creeze atâtea necazuri, gândi 
vicontele în timp ce împingea ușa de la dormitorul lui. 
Intimitatea pe care-o presupunea acest loc nici măcar 
nu-i trecu prin cap. Era prea preocupat de caii care 
trebuiau duși în grajd, de vremea rea, de umplutura 

lipicioasă de pe frunte, de faptul că nepoata vicarului 
era o infractoare de cea mai joasă speţă. 

O aruncă pe cuvertura roşie de satin, fără să țină sea- 
ma de noroiul și resturile de plăcintă de pe hainele ei, și 
se dădu înapoi. Câinii bunicului său i se vârâră printre 
picioare, căci şi terierul cel alb și ogarul cel bătrân îl 
urmaseră în sus pe scări. 

Fata se ridică în capul oaselor, ducându-și o mână 
la frunte. Pierduse pălăria pe undeva, iar acum părul îi 
curgea pe umeri în bucle aurii încâlcite şi amestecate 
cu umplutură de mere. Edward aprinse o lampă cu gaz 
de pe o măsuţă din apropiere, apoi luă un şervet de 
lângă lighenaș şi veni să i-l dea. 

n linişte, ea își șterse părul de mere și de zahăr. 

-Vezi că ai și o bucată de aluat deasupra urechii, 
observă el. 

Cristina o desprinse, dar bucata căzu la pământ și 
terierul o înșfăcă imediat. 

-Îmi pare rău pentru plăcinte, murmură ea spăsită. 
O să-ți fac altele. 

- Nu există bucătărie în arest, și acolo o să ajungi tu, 
pufni Edward. 

Ea clipi din ochii mari şi albaștri. 

- Ai nişte plăcintă pe nas. 

- Domnişoară Heron-Shaw, spuse el ștergându-se pe 
faţă, mai întâi vreau să știu dacă te-ai lovit tare la cap. 

-Mă doare puţin. Atingându-şi fruntea cu grijă, clipi 
de durere. Nu am nimic. Ar trebui să plec... Dădu să se 
ridice, dar căzu imediat la loc. 

- Odihneşte-te puţin, o sfătui el. Vreau însă o explica- 
ţie. De ce mama dracului... 

- Nu-ţi pot spune exact, gemu ea, masându-şi fruntea. 
Te rog, nu înjura. 

- Scuză-mă. Vom rămâne aici până ce vei fi gata să 
vorbeşti. 

- Dar acesta este... un dormitor! constată ea arun- 
când o privire în jur. 


Seos n 

- Servitorii sunt plecaţi, şi aceasta este singura came- 
ră încălzită în nenorocitul acesta - pardon, acest vechi - 
castel. Spune-mi, ce ai pus la cale în noaptea asta? 

- Servitorii au plecat? 

Îşi culese bucățelele de mere din păr și le oferi 
câinilor. Aceștia le clefăiră imediat şi dădură din coadă 
aşteptând altele. 

- Da. Acum vorbeşte. 

- Dacă vorbesc eu s-ar putea să fie rău pentru alții. 

- Mai rău decât pentru tine? 

Trase cu piciorul un scaun şi se așeză atât de aproape 
de ea, că genunchii mai-mai li se atingeau. Se întinse să-i 
îndepărteze siropul de caramel de pe păr şi se șterse pe 
mânecile hainei. 

- Deci ai plecat în seara asta să duci un platou de mân- 
care unei vecine şi apoi ai hotărât să jefuiești un curier. 
Nu nega, rosti el când ea rămase tăcută. Te-am văzut. 

- Chiar i-am dus ceva doamnei MacDonell. 

- Îmbrăcată ca un bandit? 

- E frig acasă. 

- Înţeleg. Poate că fularul acela pe care ţi l-ai pus pe 
față ţi-a transmis o nevoie neostoită să jefuieşti o caretă. 

-Nu sunt o hoaţă! Am vrut doar să ajut pe cineva. 

- Luându-mi mie hârtiile? întrebă el aspru. 

- H... hârtii? 

Îşi trecu degetele prin părul încâlcit. 

Nerăbdător, Edward îi pescui o bucată de aluat din 
păr. Când degetele lui trecură printre cârlionţii fini, 
simţi o tresărire neașteptată. 

- Mi-ai luat un pachet valoros care îmi aparţine și pe 
care îl vreau înapoi, declară el. 

Fără să spună nimic, ea îşi șterse niște picături dulci 
de pe obraz, iar atingerea asta aproape că îl făcu să sară 
în sus. li luă pânza din mână și îi şterse viguros părul, 
unde bucăţelele de aluat şi de umplutură se prinseseră 
în buclele crețe. Aruncând apoi șervetul la o parte, vâri 
mâna în buzunar şi scoase pistolul. 

-Ce voiai să faci cu asta? 

- Nimic. Este vechi şi nu funcţionează. 

- L-am văzut în biblioteca unchiului tău, mârâi el. 
Spunea că îi aparținuse unei înaintașe. 

- Da. Lady Grisell Cochrane. 

- Am auzit de ea, tânăra curajoasă care a salvat un 
bărbat în vremurile mişcării revoluționare din secolul 
al șaptesprezecelea. Deci se pare că în familia ta nu 
e un singur aventurier. Dar care este tânăra mai sălba- 
tică, vreau să ştiu: temerara Lady Grisell, sau enervanta 
domnişoară Cristina? 

Ridică dintr-o sprânceană, iar ea se încruntă. 

-O să mă arestezi? 

-Te-am prins în flagrant delict. Sunt șerif. Aș spu- 
ne că da. Vârându-și pistolul la loc în buzunar, conti- 
nuă: Intenţionez să aflu despre ce e vorba, domnişoară. 
Şi vreau înapoi şi pachetul meu șterpelit. 

- Înainte de asta, aş putea să mă spăl puţin într-un 
lighean? 

- Să-ţi aduc şi un hârdău și nişte haine curate? 

Simţea cum se enervează din ce în ce mai tare. 

- Am un schimb de haine într-o boccea atârnată de 
şa, dacă-mi permiţi să mă duc după ele. 

„Fir-ar să fie!“ 

- Caii! Mă întorc imediat. Să nu ieşi din camera asta, 
te previn! 

O luă în grabă pe scări, lăsând în urmă bucățele mici 
de plăcintă care-i cădeau de pe haine. Câinii o luară 
după el, lingând podeaua. 


Cristina se ridică imediat, schimonosindu-se de du- 
rere, şi privi în jur. Trebuia să scape de acolo, dar abia 
dacă putea merge. Şi nici Dunallan nu ar fi lăsat-o să 
scape - dacă fugea, s-ar fi dus direct la unchiul ei. Înne- 
bunită, se întrebă ce putea face. 

Fără hârtiile acelea importante, șeriful nu avea nici 
un ordin de a4 transfera pe Patrick. Groaza o făcu să se 
hotărască: nu putea rămâne acolo. Dacă ar fi ajuns 
la arestul din Craigiston înaintea şerifului, poate ar fi 
reușit să-l scoată pe Patrick sub motiv că-l ducea la vicar 
şi astfel să-l elibereze. Îşi scoase pelerina cea grea, mânjită 


ii 

de noroi, aluat şi umplutură de plăcintă şi şchiopătă 
până la fereastră. Prin geamul gros, văzu fulgii albi de 
nea în vălătuci denși. 

- Pleci deja, domnişoară Heron-Shaw? 

Se răsuci surprinsă. Vicontele era atât de aproape de 
ea, că simţi nevoia să se dea într-o parte, şchiopătând, cu 
spatele lipit de perete. 

- Lasă-mă să plec, spuse ea disperată. 

Ogarul veni să-i amușine mâinile. 

-Vremea asta rea ne împiedică să ne despărțim deo- 
camdată. Stai, porunci el. Nu tu - câinele, adăugă. 

Cristina privi în jos la ogarul care lingea umplutura 
dulce rămasă pe încheietura ei. 

-O să-i facă rău, remarcă Dunallan. 

- E doar cremă şi gem. Li place. 

El pufni nerăbdător până ce câinele plecă de acolo și 
se duse să se aşeze lângă terier. Atunci îşi puse pe perete 
câte o mână de-o parte și de alta a capului ei, prinzând-o 
astfel la mijloc ca într-o capcană. 

- Să lăsăm plăcintele, câinii sau alte pretexte cu care 
tragi de timp. Ce făceai acolo în noaptea asta? 

Cristina închise ochii, simțind o dorință disperată 
de a-i spune adevărul, dorindu-și să poată avea încredere 
în el, dar prudenţa o făcu să ezite. Cu toate acestea, tre- 
buia să dea o explicaţie cât de cât veridică. 

- Am vrut să-mi salvez fratele. , 

- Patrick, spuse el încet. Patrick Shaw. 

- De unde ştii? 

Oare Rutledge îi descoperise deja adevărata identitate? 

Braţele puternice, țepene ale lui Dunallan o prinsese- 
ră în capcană. El oftă şi dădu din cap ca pentru sine. 

- Kirstie, spuse el, sunt Ned. Ne-am mai întâlnit o 
dată, cu ani în urmă. 

Se holbă la el uluită. Dintr-odată, îşi aminti și ochii 
i se umplură de lacrimi. 

= N... Ned, cel care ne-a salvat când... 

-Când tu și fratele tău eraţi doar niște copii care se 
ascundeau în patul acela ca o cutie. 

Vorbea cu blândeţe. 

O năpădi uşurarea și lacrimi fierbinţi i se prelinseră 
pe obraji. Omul acesta nu era Dunallan, străinul - era 
Ned, cel care o protejase atunci. Îl studie un moment şi 
constată că era același Ned, care se făcuse mai mare 
şi mai frumos, și mai sigur pe el — dar, foarte posibil, şi 
mai periculos. 

- Deci Patrick Kerr este de fapt Patrick Shaw. Seamă- 
nă cu tine, zise el trecându-și degetele prin părul ei şi 
apoi punând repede înapoi mâna pe perete. Ce altceva 
ar mai trebui să ştiu? 

- Nimic altceva. O să mă duci în arest? 

-Te rog, spune-mi tot, Kirstie. 

Ea oftă. Simţea miros de lămâie, aluat cu unt și za- 
hăr, dar şi parfumul lui viril de săpun și lână, și cai. 
Nespunând în continuare nimic, ridică ochii. Faţa lui 
era atât de aproape, că îi putea vedea tuleiele din barbă 
şi gropiţa din bărbie. Aștepta. În cele din urmă, încuvi- 
inţă din cap. 

- La cină te-am auzit spunându-i domnului Rutledge 
că documentele aveau să sosească în seara asta. 

- Continuă. 

-M-am gândit că dacă dispar documentele, o să am 
răgazul de a-l ajuta pe Patrick. In noaptea aceea nu 
făcea nici un fel de contrabandă, pur și simplu călă- 
torea alături de nişte veri pe care domnul Rutledge 
îi cunoştea. 

- Poţi dovedi că e nevinovat? 

-Verii mei pot confirma asta. Dar Rutledge nu i-a 
întrebat deloc, nici nu i-a căutat pe adevărații infractori. 
Era foarte dornic să dea toată vina pe Patrick, de vreme 
ce se afla deja în custodia lui. 

- Interesant. Dar de ce costumaţia asta și jaful? 

- Era atât de puţin timp, că a trebuit să acționez 
rapid. Stră-stră-străbunica mea şi-a salvat tatăl de la 
spânzurătoare în felul acesta. M-am gândit să procedez 
la fel. 

-Ce tânără curajoasă, murmură vicontele. Şi ce risc 
prostesc! 

- Să ştii că fără documentele acelea nu poţi transfe- 
ra deţinutul. 

Inima îi bătea cu putere. Poate că punea în pericol 
viaţa fratelui ei prin faptul că spunea prea multe, că avea 
prea multă încredere. 

El zâmbi. Privindu-i gura, Cristina se simţi invada- 
tă de un noian de trăiri - teamă, nerăbdare, speranță. 
Și se simţi atinsă în profunzime, agitată de apropie 
rea lui fizică, de căldura şi puterea pe care le emana. 
Când îşi luă mâna de pe perete ca să-i mângâie obrazul, 
se lipi de el, dorindu-și ceva ce nu putea defini. 

- Nechibzuită și dulce, murmură el, dezmierdându-i 
conturul bărbiei. 

Apoi se apropie de ea și îi atinse fruntea cu buzele, 
coborând apoi. Inima ei îşi spori bătăile când buzele li 
se întâlniră; în sărutul acela profund și neaşteptat simți 
gust de lămâie şi de zahăr, şi de vanilie, și de ceva nou, 
masculin, îmbătător. Când ar fi trebuit să protesteze, se 
trezi topindu-se, cedându-i... 

El se dădu brusc înapoi şi ridică mâinile. 

- lartă-mă. A fost un gest nepotrivit din partea mea. 

Pe ea nu o deranjase, deşi ştia că ar fi trebuit. Dar 
trupul îi zvâcnea, buzele îi erau înfometate și inima îi 
bătea ca un ciocan în piept: voia mai mult, în pofida 
oricărei raţiuni. 

-Şi acum? întrebă fără suflare. 

Edward vâri mâna în vestă şi scoase un pachet subţire 
învelit în hârtie maronie şi legat cu o sfoară prinsă cu o 
pecete roşie. 

- Astea sunt documentele privindu-l pe Patrick Kerr, 
care urmează să fie dus de la Craigiston la Edinburgh 
pentru a fi judecat... 

- Unde le-ai găsit? 

Se întinse să le ia, însă el se feri. 

- Mi le-a adus curierul de mai bine de o oră, rosti el 
calm. Ceea ce ai furat tu este pachetul pe care i lam dat 
eu în schimb. Și pe care îl vreau înapoi. 

Cu mâinile întinse, Cristina se aruncă asupra vicon- 
telui cu toată puterea ei. 


400 Susan King 


capitolul 6 


Edward o apucă de mâini și o trase spre el. Era conşti- 
ent de sentimentul de neputinţă care o încerca, dar voia 
să înţeleagă situaţia în toată complexitatea ei. 

- Uşurel, spuse el, ținându-i mâinile să nu-l loveas- 
că. Stai, linişteşte-te, ascultă-mă, se răsti apoi când ea îi 
dădu un pumn în braț. Kirstie, raționează. Ajută-mă 
să înţeleg ce se întâmplă. 

Ea se supuse, respirând greu. 

O duse către pat și observă că șchiopăta. Când se 
aşeză, luă şi el scaunul şi se postă în faţa ei. 

- Piciorul tău - dă-mi voie să văd. 

Cristina se supuse și întinse piciorul, lăsându-se 
ușor pe spate. El îi observă rotunjimile delicate ce se 
vedeau pe sub pantaloni şi haină, aceleaşi forme femi- 
nine desăvârșite pe care le admirase mai devreme în 
mătase şi satin. Cămașa de pânză se deschise, dezvă- 
luind privirii un lănţişor delicat din aur şi un corset 
brodat care îi susținea sânii îmbujoraţi. Se uită rapid 
în altă parte, căci trupul îi reacționase imediat la vede- 
rea acestei priveliști. 

li scoase cizma și îi luă pe genunchi piciorul învelit în 
ciorapul de mătase. 

- L-ai luxat? 

ÎL răsuci într-o parte și alta; ea se crispă de durere. 

-Mă îndoiesc că în seara asta vei fugi de aici. Săi 
scot și cealaltă cizmă. 

Cristina dădu din cap în timp ce el era ocupat s-o 
descalțe. Trebuia să-i găsească fetei niște papuci, o că- 
mașă de noapte și un pat unde să-și petreacă noaptea, 
se gândi el încruntat. În ciuda condiţiei lui de șerif și 
a ei de bandit amator, situația aceasta era mai mult 
decât scandaloasă. 

Indiferent ce se petrecea în seara asta, reputaţia fe- 
tei era distrusă. Dacă se afla adevărul, soarta Cristinei 
Heron-Shaw avea să fie pecetluită. Deja avea pe umeri 
faima tatălui, compensată într-o oarecare măsură de re- 
numele ireproşabil al unchiului ei. Dacă mai devenea 

cunoscută și această poveste, era foarte posibil să nu 
aibă niciodată un pretendent, să fie exclusă din cercu- 
rile sociale, iar vicarul şi familia lui puteau avea şi ei de 
suferit. Edward contribuia la decăderea ei socială prin 
faptul că o ținea acolo singură cu el. 

Oftă, încă nesigur de ce putea face. 

- Sunt lucrurile fratelui meu, explică tânăra femeie 
în timp ce el îi scotea cea de-a doua cizmă şi îi examina 
celălalt picioruș delicat - era bine, nu avea nici o rană. 
Mi-am luat o rochie să mă schimb înainte de a mă în- 
toarce acasă la unchiul meu. 

- „O, ce plasă deasă ţesem“, murmură el, punându-i 
piciorul jos. 

- „Când învăţăm a înşela“, încheie ea versul. Marmion. 

- Ştii ceva poezie. 

-Il admir pe Scott. Şi da, am încercat să-mi fac un 
plan cât mai bun, recunoscu ea. 

-Aici nu te pot contrazice. Nici măcar eu nu ştiu 
cum să scap de efectele planului tău. 

-Presupun că s-a zis cu mine. 

Îl privi cu ochii ei albaştri precum cerul de vară, fără 
să dea glas temerilor care o măcinau. Vicontele îi simți 
însă îngrijorarea. 

- S-ar putea să fiu și eu pierdut, oftă el. Aici nu eşti în 
nici un fel de pericol, îţi jur. 

- Știu. Lord Dunallan... 

-Cred că am trecut de stadiul de cunoştinţe politi- 
coase, nu ești de acord? Spune-mi Ned. 

- Bine. Ned, dacă deja ai primit ordinele de la tribu- 
nal, ce se găseşte în celălalt pachet? 

El se ridică. 

- Vino - poţi să mergi? Bun. Cu grijă. Îi luă mâna 
ca să o ajute să traverseze camera, apoi deschise o ușă. 
Acesta era biroul bunicului meu. 

Intrând, mări fitilul unei lămpi cu gaz. Rafturile 
de cărți acopereau pereţii de la podea până în tavan. 
În centru, un birou de stejar era plin de hârtii, căli- 
mări, stilouri. 

-Am mai fost aici, când eram doar o copilă, cu un- 
chiul meu, spuse ea uitându-se în jur. Îmi amintesc 
încăperea asta, 

_ Bunicul avea mult respect pentru vicar. Îl admira şi 
pe tatăl tău foarte mult. 

-Lordul Dunallan - bunicul tău - mi-a spus asta 
odată, când am venit în vizită. 

-Era un şerif deschis la minte și corect, și credea 
că taxa pe whisky este complet nedreaptă. Îl considera 
prieten pe tatăl tău. Mi-am petrecut ultimele două săp- 
tămâni cercetându-i hârtiile și i-am găsit numele men- 
ţionat de câteva ori. 

- Sper că era ceva de bine. Înaintă şchiopătând spre 
birou şi întrebă: Aici scrii istoria familiei Armstrong? 

- Deocamdată. Am descoperit nişte hârtii pe care 
bunicul intenţiona să le trimită unui prieten de familie 
ca să-i ceară părerea. Așa că le-am trimis - sau cel puţin 
am încercat - în seara asta. Sir Walter Scott aşteaptă 
hârtiile acelea. 

Ea ridică din sprâncene, surprinsă. 

- Celălalt pachet este pentru marele scriitor? 

- Da. Bunicul meu a găsit nişte balade originale des- 
pre strămoșii noștri din clanul Armstrong, printre care 
se numărau o mulțime de tâlhari sau pungași notorii, și 
ştia că prietenului său îi va face plăcere să le vadă. 

Cristina râse. Lui îi plăcu mult râsul acela. 

- Dar baladele ţi-au fost furate de un tâlhar la drumul 
mare. Ce ironie! 

- Am observat, spuse el glumeţ. 

Ea luă o hârtie de pe birou. 

-Asta e una dintre balade? Tata mi-o cânta chiar pe 
asta când eram mică. O ştiu bine, aşa cum mai ştiu şi 
alte câteva despre clanul Armstrong. Cântecele sunt 
specifice acestei zone, bănuiesc. 

- Așa e! Se apropie de ea să se uite la foaie. Însă n-am 
găsit nici o partitură muzicală. 

- Păi sunau cam aşa, zise Cristina începând să cânte 
cu o voce ușoară şi limpede. 

Ascultând-o, Edward se simţi cuprins de încântare. 
Ca bărbat o găsea absolut fermecătoare, o adevărată re- 
velație; ca om aplecat spre lectură, era aproape la fel de 
fascinat de ea. 

- Dacă ştii baladele astea vechi, trebuie să mi le cânţi 
pe toate. Restul versurilor sunt în pachetul care a dispă- 
rut, ceea ce înseamnă că... 

- Că îl vrei înapoi, termină ea fraza. 

- Da. 

- Foarte bine. O să facem un târg, sugeră ea, împun- 
gându-l cu degetul în piept, unde documentele legale 
erau ascunse sub vestă. Eu vreau hârtiile astea şi tu vrei 
celălalt pachet. Aș putea fi convinsă să dezvălui locul 
unde sunt ascunse. 

-Dacă fratele tău va fi eliberat? Asta nu îţi pot 
promite. 

Brusc își dori să fi putut. 

- Dar ai putea promite să cercetezi această chestiune 
fără prejudecăţi. 

- Da, asta aș putea, dar... tocmai mi-a trecut prin 
minte că aceste ordine s-ar putea să fie inutile. 

- De unde şi până unde? 

- Sunt întocmite pentru Patrick Kerr, după cum 
a cerut Rutledge. Dar în custodia noastră se află un 
Patrick Shaw. 

Se gândise la amănuntul acesta mai devreme, imediat 
ce stabilise identitatea deţinutului. Acum, soluţia părea 
logică. 

Ea îşi ţinu răsuflarea. 

- E așa de simplu? 

- Ei bine, măcar este un motiv să întârziem proce- 
durile, şi asta îmi va lăsa timp să descopăr adevărul. 
Cât despre celelalte treburi, cum ar fi acţiunile tale ne- 
legiuite din noaptea asta... 

-Nu am furat nici un document legal, de vreme 
ce toate se aflau deja în posesia ta. Și adevărul este că 
nici celălalt pachet nu l-am furat. Curierul l-a pierdut. 
Eu doar lam ridicat. 

- L-ai speriat de moarte pe oamenii ăia. 

-Eu i-am speriat? Ei m-au făcut să tremur din cap 
până în picioare când au aruncat cu o sticlă în mine! 

- E foarte posibil să se fi gândit că îi ataca stafia lui 
Dick Turpin. 

- Da de unde! M-au luat drept un flăcăiaș necopt care 
trebuia să se ducă acasă la maică-sa. 

- Bine că nu te-au considerat o amenințare, altfel 
te-ar fi împușcat și ucis. Pachetul acela cu cântece trebu- 
ie să ajungă la destinatar. O să-l iau și-o să-l duc chiar eu 
la Sir Walter, spuse el gânditor. Poate că aș putea să i-o 
duc și pe minunata domnișoară Heron-Shaw să-i cânte 
baladele autentice. Va fi încântat s-o cunoască pe fiica 
unui contrabandist atât de faimos. 

- Unchiul meu nu mă va lăsa niciodată să te însoțesc 
într-o călătorie. Însă mătuşa mea l-ar putea convinge, 
dacă s-ar gândi că scandalul ne-ar... 

Se opri, roşind. 

- Ne-ar pune într-o situație compromițătoare? Asta 
s-a petrecut deja. 

-E adevărat. Ridicându-și semeaţă capul, Cristina 
declară: Deşi mi-ar plăcea foarte mult să-l întâlnesc pe 
Sir Walter, nu pot merge cu tine. Aș prefera să evit un 
asemenea scandal, de dragul familiei mele. 

- Desigur. 

Răsuflă zgomotos, gândindu-se la un detaliu care îl 
nedumerea de zile întregi. 

- De curând am găsit ceva printre hârtiile bunicu- 
lui meu, dar nu am știut cum să-l interpretez. Aş vrea 
să ţi-l arăt. 

Se aplecă să deschidă un sertar din birou şi scoase 
o scrisoare împăturită, cu sigiliul roșu rupt. Îi întinse 
foaia, 


Timpul păru să stea în loc în momentul acela. Cris- 
tina nu ar fi putut spune de ce - și nici nu ştia de ce 
inima începuse să-i bată atât de tare sau de ce degetele îi 
tremurau când luă hârtia din mâinile lui. Degetele lui le 
mângâiară ușor pe ale ei și se retraseră. O privi în tăcere 
în timp ce ea desfăcea scrisoarea împăturită. 

Notiţa era scrisă cu litere înflorite, de modă veche, și 
înțepeneala unei mâini vârstnice. 

- Bunicul tău a scris asta? întrebă ea. 

- E scrisul lui. Scrisoarea datează de acum șapte ani. 

- „Bunului meu prieten, John“, citi ea cu voce tare. 
„M-am mai gândit la discuţia pe care am avut-o la ulti- 
ma ta vizită, când am împărţit o sticlă din cel mai bun 
whisky din Highlands pe care l-am gustat vreodată. Sunt 
de acord, este momentul să îţi lași deoparte afacerea de 
care te ocupi acum și să te apuci de ceea ce am discu- 
tat - să întreprinzi acţiuni prin care whisky-ul produs 
în Highlands să fie vândut în mod legitim, în loc să 


- fie distribuit ilegal. Sunt dispus să investesc în această 


nouă întreprindere în calitate de partener de afaceri, 
furnizându-ți fondurile, în timp ce tu - după cum ţi-ai 
exprimat voinţa - să faci toată treaba. Când mă vei vizi- 
ta data următoare, vom mai discuta despre amănuntele 
acestui demers și fără doar și poate vom ajunge la un 
acord mulțumitor. Al tău, Dunallan.“ 

Ea ridică ochii. 

- Ce înseamnă asta? Cine e - ooo! Tata! 

- Aşa cred şi eu. Citește și post-scriptumul, spuse el. 

Cristina mai desfășură un pic hârtia. 

- „Post-scriptum“, citi ea. „Dacă mai ţii minte, am 
vorbit despre o posibilă căsătorie între fiica ta și unul 
dintre nepoții mei. De curând am întâlnit-o pe tânără, 
care m-a vizitat împreună cu unchiul ei. Este deşteaptă 
şi amabilă, pe lângă faptul că este frumoasă, și ai toate 
motivele să te simți mândru de ea. Are un spirit care 
i sar potrivi foarte bine nepotului meu, dacă fata ar fi 
puţin mai mare. El e acum la universitate. Este un tânăr 
serios, afectat de moartea tatălui său, care își găseşte ali- 
narea în studiu. Vom vorbi mai multe despre asta când 
vii la Craigiston. Al tău, D.“ 

Cristina ridică privirea, cu inima bătându-i și mai 
repede. 

- Crezi că s-a referit la... noi? 

- Da. Eu eram nepotul aflat la universitate în anul 
acela. Frații mei absolviseră. Dar altceva mă intrigă. Scri- 
soarea era încuiată în birou, cu sigiliul de ceară intact. 

Tânăra femeie dădu din cap. 

- Este datată cu doar două zile înainte ca tatăl meu să 
fie ucis de un perceptor, spuse ea. 

- Deci bunicul nu a mai apucat să trimită scrisoarea. 
Tatăl tău nu a aflat niciodată. 

-Cu siguranță. Tata s-ar fi bucurat așa de tare, dacă 
ar fi aflat... Veştile astea - dorinţele bunicului tău - poa- 
te i-ar fi schimbat viaţa. 

-Şi pe a noastră. Dunallan îi luă scrisoarea din mâini 
şi o puse deoparte. Dacă el ar fi trăit, iar ei doi ar fi stat 
de vorbă despre asta şi ar fi ajuns la un acord... 

- Atunci Tati ar fi intrat în afaceri alături de bunicul 
tău, completă ea. Visul lui fusese totdeauna să-și deschi- 
dă o distilerie. Nu a avut însă șansa să o facă. 

- Dacă ar fi avut-o, deja noi doi am fi fost căsătoriți 
până acum, spuse el încet. 

Ea trase anevoie aer în piept, bulversată de combina- 
ţia dintre uimire, speranţă și ceva aparte, mai profund. 
Cu ochii în ochii lui, dădu din cap. 

Luând-o de umeri, o trase spre el. 

- Deci, spuse Edward cu o voce joasă şi blândă, ce 
părere ai? 

- Despre ce? întrebă ea ținându-și respiraţia. 

- Despre bandiți și pachete, şi plăcinte, și despre 
noaptea asta plină de zăpadă... 

- Care ne-a izolat aici, adăugă ea. 

-Şi te deranjează? zâmbi el. 

- Absolut deloc. Avem multe de lămurit. Ce facem 
mai întâi, Dunallan? șopti ea, punându-și palma pe 
pieptul lui, chiar deasupra inimii. 

- Deocamdată putem începe cu asta. 

O trase şi mai aproape, la pieptul lui, în braţele lui 
calde şi puternice care-i inspirau atâta siguranţă, O sigu- 
ranţă pe care nu o uitase de atâta amar de vreme. 

-Şi cu asta, continuă el luându-i faţa în mâini și pu- 
nându-și buzele pe buzele ei. 

- Un loc minunat de unde să începem, murmură ea 
întorcându-i sărutul. Se trase înapoi, deşi își dorea cu 
ardoare mai mult, mult mai mult. lar mâine ne ducem 
împreună la arest... 

- Șşt, şopti el pecetluindu-i buzele cu un nou sărut. 
E timp destul să rezolvăm şi asta, îţi promit. 

Era timp destul pentru toate, gândi Cristina. Deo- 
camdată, ajunul acesta de Crăciun plin de zăpadă îi 
adusese un dar neaşteptat de linişte - și dragoste - pe 
care îl primi cu toată inima, fericită şi recunoscătoare. 


